
Universitatea de Stat din Campinas (1968- 
1970) şi în cadrul departamentului de 
matematică al Universităţii din Sao Paolo 
(1971-1985), s-a mutat la departamentul de 
filosofie al aceleiaşi universităţi, devenind 
profesor de logică, în anul 1991. 

Newton da Costa a fost profesor invitat în cadrul 
unor instituţii şi universităţi de prestigiu, cum 
ar fi: Stanford, Berkeley, Paris, Munchen, 
Florenţa, Sidney, Melbourne, Mexico, 
Santiago şi Uruguay, fiind primul brazilian 
care a devenit membru permanent al 
Institutului Internaţional de Filosofie din Paris. 

Newton da Costa este recunoscut pe plan 
internaţional ca fiind fondatorul logicii 
paraconsistente, contribuţie recunoscută la 
Primul Congres Mondial de Paraconsistenţă, 
desfăşurat la Ghent, în anul 1997, dar şi prin 
inserarea logicii paraconsistente, din 1991, 
casubiectdistinct, în Mathematical Reviews. 

Este (co)autor la aproximativ 200 cărţi şi reviste, 
unele dintre ele publicate în limba franceză, 
spaniolă, italiană, rusă, bulgară §i chir\|ză. 

De asemenea, la fel de impozanta ca şi 
contribuţia sa în logică este imefisa iflluenţă 
exercitată de Newton da Costa asuprş cşlpr 

lucrat - studenţi, colegi şi colaboratori din 

Sfârşitul secolului al XX-lea a fost din punct de vedere al dezvoltării 
logicii mai puţin spectaculos decât începutul lui, în ciuda faptului că nu i-au 
lipsit nici provocările, nici oportunităţile şi nici personalităţile. Dacă este 
vorba de personalităţi, atunci se cuvine invocat şi logicianul, matematicianul 
şi filosoful brazilian Newton da Costa. 

într-o operă care numără astăzi peste trei sute de titluri de lucrări 
(multe din aceste lucrări sunt deja traduse şi în alte limbi), Newton da Costa a 
abordat probleme dintr-o largă arie tematică. Teoria mulţimilor, teoria mode¬ 
lelor, logica algebrică, logicile heterodoxe, teoria adevărului, iată doar câteva 
dintre domeniile în care se înscriu contribuţiile profesorului brazilian. 
Adăugăm aici şi cercetările întreprinse de el în fundamentele unor ştiinţe, 
îndeosebi fundamentele fizicii şi ale matematicii. Teorema de incomple- 
titudine pentru teoriile dinamice axiomatizate este pentru fizica matematică 
echivalentul Teoremei lui Godel pentru aritmetica formalizată. 

Profesorul da Costa este cunoscut, în primul rând, ca fondator al 
logicii paraconsistente. S-a spus, şi pe bună dreptate, că logica paraconsis- 
tentă se numără printre evenimentele teoretice de primă însemnătate din a 
doua jumătate a secolului al XX-lea. Aplicaţiile acestei logici în diferitele 
domenii ale cunoaşterii şi acţiunii demonstrează, în modul cel mai direct şi 
mai propriu, recunoaşterea de care se bucură astăzi ideea paraconsistenţei. 

Nu mai puţin importante sunt şi celelalte contribuţii ale profesorului 
Newton da Costa. Este suficient să ne gândim la concepţia pragmatistă a 
adevărului pentru domeniile formalizate, concepţie pe care a elaborat-o 
împreună cu câţiva dintre colaboratorii săi. Pentru că, trebuie spus, da Costa 
este un adevărat „om de echipă", a format şi promovat întregi colective de 
cercetători atât în Brazilia, unde îşi desfăşoară astăzi activitatea, cât şi în alte 
spaţii culturale unde a lucrat în decursul timpului. 

Centrală pentru teoria sa despre adevăr este ideea de „structură 
parţială", caz particular al structurilor de „tip Tarski". Una din consecinţele 
acestei concepţii este noţiunea „adevărului parţial" (sau „cvasiadevărului"), 
idee care s-a dovedit a avea interesante aplicaţii, mai ales în logica inductivă. 

Este dificil să rezumi în câteva rânduri recunoaşterea internaţională 
de care se bucură astăzi profesorul Newton da Costa. Este membru al 
Institutului Internaţional de Filosofie din Paris, ca şi al multor altor instituţii 
şi societăţi academice din Europa, America şi America de Sud. Numai până 
în anul 1998 s-au scris despre Newton da Costa peste opt sute de studii şi 
lucrări, însă, cu siguranţă, numărul acestora este în momentul de faţă mult 
mai mare. Adăugăm aici şi numeroasele colocvii şi simpozioane 
internaţionale care au avut ca temă problemele abordate de el. Amintim cu 
această ocazie primul congres mondial dedicat paraconsistenţei care a avut 
loc la Ghent în 1997. în fine, numărul 125/2000 (voi. 1-2) al revistei 
Synthese este număr omagial „da Costa". 

Interviul care urmează, dedicat în exclusivitate prezentului volum, îi 
dă cititorului român posibilitatea să-şi facă o idee mai completă despre 
anvergura intelectuală a autorului de care ne ocupăm. 


I. Ludea: Stimate Domnule Profesor doresc, întâi de toate, să 
vă felicit cu ocazia apariţiei cărţii dumneavoastră în limba 
română şi să vă mulţumesc, totodată, pentru amabilitatea cu 
care aţi răspuns invitaţiei de a-mi acorda acest interviu. Nu 
vă ascund că mă încearcă unele nostalgii gândindu-mă când 
şi unde am auzit pentru prima dată de dumneavoastră şi de 
logica paraconsistentă. S-a întâmplat acum douăzeci şi ceva 
de ani, când încă mai eram student al Facultăţii de Filosofie 

din Bucureşti. Din păcate, la acea dată nici noi, studenţii, şi 
nici profesorii noştri nu am putut aprofunda aceste 
probleme. Anii au trecut, timp în care s-au schimbat foarte 
multe, inclusiv în domeniul logicii; al logicii în general şi al 
logicii paraconsistente în particular. 

Sunt multe lucruri despre care mi-ar face plăcere să 
discutăm, şi vă asigur că nu doar din domeniul logicii, însă 
nu vreau să abuzez de bunăvoinţa dumneavoastră, pe de o 
parte, iar pe de altă parte, nici acest interviu nu trebuie să 
depăşească anumite limite. Aşa că două vor fi, în principal, 
temele discuţiei noastre - logica paraconsistentă şi, 
bineînţeles, cartea dumneavoastră Logici clasice şi neclasice, 
mai exact, câteva din ideile dezvoltate de dumneavoastră în 
această carte. Pentru că vreau să încep, totuşi, cu începutul, 
să nu vă surprindă întrebarea mea: cine este, de fapt, 
Newton C.A. da Costa? 

N. da Costa: Sunt nu doar bucuros, ci şi onorat că lucrările 
mele încep să fie cunoscute în limba română, mai ales că am 
cunoscut în urmă cu mai mulţi ani lucrările câtorva logicieni 
români şi vreau, de aceea, să încep prin a le mulţumi celor 
care au avut iniţiativa acestei traduceri şi au făcut posibilă 
publicarea ei. Sper ca interesul publicului românesc pentru 
genul de probleme discutate de mine aici să răsplătească, fie 
şi numai în parte, eforturile celor care au muncit la carte şi-mi 
place să cred că interviul nostru va stimula şi alte colaborări. 
Revin acum la întrebarea dumneavoastră M-am născut în 
Curitiba, capitala statului Parana din Brazilia, la 
16 septembrie 1929. Am terminat liceul la Şcoala Americană 
din Curitiba şi am obţinut, după război, diploma de inginer 
(1952). în anul 1955 am obţinut licenţa în matematică, iar 
doctoratul în matematică l-am susţinut în anul 1961 la 
Universitatea Federală din Parana. Conducător de doctorat 
mi-a fost statistici anul portughez J. Remy Freire, însă foarte 
mult m-au influenţat şi matematicienii brazilieni E. Farah şi 
L. Nachbin. Pe de altă parte, am fost întotdeauna interesat de 
filosofie audiind diferite cursuri, în special cursul de istorie a 
filosofiei ţinut de unchiul meu, profesorul Milton Cameiro, 
care a fost profesor de filosofie la Universitatea din Parana. 
Activitatea mea a fost extrem de variată. Am fost profesor, 
cercetător sau simplu bursier la cele mai importante instituţii 

de învăţământ din Europa, America, Australia şi America de 
Sud cum ar fi: Universitatea din Paris, Turin, Louvain, 
Varşovia, California, Stanford, Buenos Aires, Sao Paulo, 
Rio de Janeiro, ca şi la Academia de Ştiinţe din Polonia, 
Bulgaria şi Sao Paulo. în prezent sunt profesor de logică şi 
filosofia ştiinţei la Universitatea Federală din Santa Catarian, 
Brazilia. 

Am cunoscut mulţi logicieni, matematicieni şi filosofi care 
m-au influenţat în decursul timpului. A. Tarski, L. Henkin, 
M. Taty, G.C. Granger, W.O. Quine, P. Suppes, S. Haack şi 
R. Routley sunt numai câţiva dintre ei. Am colaborat, de 
asemenea, cu câţiva importanţi cercetători, binecunoscuţi 
astăzi, cum ar fi: R. Chuaqui (Chile), R. Routley (Australia), 
C. Pinter (SUA), M. Guillaume (Franţa), D. Marconi (Italia) 
şi F.A. Doria (Brazilia). 

Iată şi câteva din domeniile în care aş putea spune că se 
încadrează cercetările mele: 

• Logicile neclasice, în particular, logica paracon- 
sistentă; 

•Teoria modelelor, în particular, teoria cvasiade- 
vărului; 

•Teoria laticielor, în particular, algebrizarea logicii 
paraconsistente; 

• Logica inductivă şi fundamentele probabilităţilor, în 
particular, dezvoltarea unei noi direcţii în fundamentele 
teoriei probabilităţilor, aşa-numita teorie pragmatică a 
probabilităţilor; 

• Filosofia (teoria) ştiinţei în care am extins, cu colabo¬ 
rarea lui F.A. Doria, teoremele lui Godel la domeniul fizicii 
teoretice. 

I. Lucica: Aria preocupărilor dumneavoastră este, într-adevăr, 
impresionantă, iar rezultatele pe care le-aţi obţinut sunt 
binecunoscute astăzi. Aş vrea să ne apropiem însă de 
subiectul discuţiei noastre - logica paraconsistentă. Cum am 
putea localiza ideea paraconsistenţei în marele dumnea¬ 
voastră periplu? Ca să fiu mai clar: cum aţi ajuns la ideea 
paraconsistenţei şi cum a reacţionat comunitatea ştiinţifică 
internaţională faţă de o asemenea idee? A fost ea bine 
primită? Care a fost reacţia logicienilor faţă de primele 
dumneavoastră lucrări? 

N. da Costa: Ideea de-a dezvolta logica paraconsistentă are 
la bază trei tipuri de motivaţii - matematică, filosofică şi 
ştiinţifică - în general. 

• Motivaţia matematică. Cantor a spus odată că 
„adevărata esenţă a matematicii este libertatea ei“. Se ştie că 
paradoxurile obişnuite ale teoriei mulţimilor (paradoxul lui 
Russel, paradoxul lui Cantor, al lui Burali Forti, Curry, 
Koenig ş.a.) arată, printre altele, că axioma separării (cea 
care spune că orice proprietate determină o mulţime) este 
incompatibilă cu logica elementară clasică. Soluţiile uzuale 
ale problemei paradoxurilor impun axiomei restricţii foarte 
severe în scopul păstrării logicii elementare clasice. însă, 
dacă libertatea este esenţa matematicii, de ce n-am putea 
păstra axioma separării eliminând sau, cel puţin, minimizând 
acele restricţii, schimbând, cu alte cuvinte, logica subiacentă 
(underlying )? Fapt este că, în momentul de faţă, există un 
număr infinit de asemenea logici, toate paraconsistente, la 
care putem ataşa axioma separării fără pericolul trivializării. 
Este drept că unele contradicţii vor continua să apară însă 
aceste contradicţii nu mai creează nici un fel de probleme. 
Aşa stând lucrurile, am construit nu doar o logică paracon¬ 
sistentă, ci infinit de multe asemenea logici încercând să arăt 
cum ar putea fi reconstruită teoria mulţimilor şi, a fortiori, 
întreaga matematică. Prin urmare, pe lângă logica şi mate¬ 
matica clasică, există logici şi matematici paraconsistente. 
Aceasta a fost, ca să spun aşa, motivaţia matematică: 

• Motivaţia filosofică. Am încercat să formalizez teoria 
lui Meinong a obiectelor care presupune o logică paracon¬ 
sistentă. Analog, am încercat să dau sens unor concepţii 
dialectice (cum ar fi dialectica marxistă, de exemplu) care, 
de asemenea, necesită o logică paraconsistentă. 

•Motivaţia ştiinţifică. Printre teoriile ştiinţifice, în 
fizică, de exemplu, găsim unele care sunt, evident, contradic¬ 
torii (un exemplu, este teoria atomică a lui Bohr, aşa-numitul 
„atom bohr“). Am arătat că ele sunt într-adevăr „bune“ dacă 
sunt fundamentate pe o logică paraconsistentă corespun¬ 
zătoare în locul logicii clasice. Pe de altă parte, unele teorii 
din fizică sunt, în fapt, incompatibile, de exemplu, mecanica 
cuantică şi teoria generală a relativităţii. Unificarea lor într-o 
teorie mai extinsă presupune, după părerea mea, tot o logică 
paraconsistentă. 

Cam acesta ar fi, în mare, răspunsul meu la prima întrebare. 
Dacă îmi permiteţi, însă, aş vrea să mai aduc aici câteva 
precizări. 

I. Ludea: Vă rog! 

N. da Costa: Prin forţa lucrurilor, în ultimii zece - cinci¬ 
sprezece ani, logica paraconsistentă îşi găseşte tot mai mult 
aplicaţii practice. Mă refer aici la domenii precum inteligenţa 
artificială, robotică, inginerie, controlul traficului, medicină, 
teoria argumentării juridice, calculatoare şi multe altele. 
Acest fapt evidenţiază, dintr-o altă perspectivă, relevanţa ei. 
Şi pentru că am vorbit despre aplicaţiile logicii paraconsis- 
tente este important, cred eu, să deosebim, atunci când 
vorbim despre logică, între logica pură şi logica aplicată. 
Bunăoară, când studiem teoria clasică sau teoria paracon¬ 
sistentă a modelelor facem logică pură, în schimb, atunci 
când aplicăm unele teorii logice în scopul sistematizării 
tipului de raţionare dintr-un anumit domeniu al cunoaşterii, 
sau când încercăm să justificăm o anume specie de logică 
heterodoxă dintr-un punct de vedere filosofic, atunci facem 
logică aplicată. 

Logica pură este asemeni geometriei: există numeroase 
geometrii, aşa cum există diferite logici, iar cel care va 
aplica geometria sau logica va trebui să justifice alegerea geo¬ 
metriei sau logicii pe care a făcut-o. Adevărata existenţa a 
logicii paraconsistente trebuie justificată prin spectrul foarte 
larg al aplicaţiilor ei şi nu doar prin raţiunile ei filosofice, 
deşi între ele legăturile sunt foarte strânse. în caz contrar, 
logica paraconsistentă va dispare sau, în cel mai bun caz, se 
va reduce la un subiect fără o relevanţă teoretică prea mare. 

I. Ludea: Am înţeles ideea dumneavoastră şi cred că ne 
putem întoarce la celălalt aspect al întrebării mele, cel privind 
reacţia comunităţii ştiinţifice faţă de ideea unei astfel de 
logici. Cum a fost întâmpinată, practic, logica paracon¬ 
sistentă? 

N. da Costa: Trebuie să vă spun că am început foarte de 
tânăr să lucrez la logica paraconsistentă, cred că aveam 
vreo 22 sau 23 de ani. Faptul cel mai uimitor este că nu am 
întâmpinat nici cea mai vagă opoziţie la cercetările mele 

sau, cel puţin, o opoziţie explicită din partea mediilor 
universitare care să fi afectat, în vreun fel, statutul meu 
academic. Am făcut expuneri pe marginea subiectului la 
Universitatea Federală din Parana în anul 1953 sau anul 
1954, iar în anul 1958 am publicat câteva studii de logică 
paraconsistentă în portugheză. Totuşi, munca mea începe să 
fie cunoscută pe plan internaţional abia după publicarea unei 
serii de studii în Analele Academiei de Ştiinţe din Paris. 
Coordonatorul meu de atunci din Franţa, logicianul 
M. Guillaume, m-a ajutat foarte mult în această privinţă. 
Mai târziu, am predat în diferite părţi ale lumii fără să 
întâmpin critici serioase (de exemplu, în Franţa, Belgia, Italia, 
Rusia, Polonia, Bulgaria, Australia, Statele Unite, Mexic, 
Chile, Brazilia ş.a.). Am avut impresia, de exemplu, că 
ideile mele au fost foarte bine primite în vechea Uniune 
Sovietică, mai ales de către filosofi. După spusele 
prietenului meu bulgar Sava Petrov, logicienilor sovietici nu 
le-au plăcut, pentru început, ideile mele, crezând, probabil, 
că intenţia mea a fost să justific şi să formalizez logica 
dialectică în detrimentul logicii clasice. Totuşi, prestaţia 
mea a convenit marxiştilor sovietici, dându-le speranţa că 
aş putea face mai agreabilă dialectica marxistă. 

Astăzi, întrucât logica paraconsistentă are aplicaţii în cele 
mai importante domenii ale cunoaşterii, nu există opoziţii 
explicite la ideea paraconsistenţei, există, cel mult, opoziţii 
la unele interpretări filosofice sau consecinţe ale unor 
concepţii filosofice. Mai multe aspecte ale muncii mele au 
contribuit, cred eu, la această situaţie: 

1) eu nu am spus niciodată că logica clasică ar fi 
greşită; a spune aşa ceva înseamnă să pierzi din vedere 
marea tradiţie pe care o aduce cu sine istoria filosofiei, a 
matematicii, a ştiinţei în general; 

2) am arătat că logica fuzzy, ca de altfel multe alte 
tipuri de logică, sunt în fapt părţi ale logicii paraconsistente 
şi am argumentat că logica paraconsistentă este o specie a 
logicii pure mai mult sau mai puţin asemănătoare cu 
geometria pură (în geometrie se poate construi orice tip de 
sistem geometric, cu toate că şi aceste sisteme trebuie să-şi 
aibă importanţa lor, vreau să spun că trebuie să poată fi 
aplicate). în plus, multe din sistemele mele de logică 
paraconsistentă conţin logica clasică, ele rămân valide pentru 

aşa-numitele propoziţii „bune“. Din acest punct de vedere, 
logica paraconsistentă este o generalizare şi o extindere a 
logicii clasice; 

3) am apărat logica paraconsistentă arătând că ea are 
inclusiv aplicaţii cu caracter tehnologic. După cum am mai 
spus, dacă logica paraconsistentă nu ar avea şi astfel de 
aplicaţii, ea ar fi condamnată să devină un subiect mort, cum 
s-a întâmplat cu logica tradiţională în ultimul secol, 
înţelegem, deci, că numai argumentele de ordin filosofic nu 
sunt suficiente pentru justificarea unui sistem logic; 

4) în fine, am studiat şi continui să studiez teme din 
logica clasică (teoria modelelor, logica algebrică etc.), din 
fizică (logica mecanicii cuantice, decidabilitatea şi indecida- 
bilitatea teoriilor fizicii) ca şi din alte domenii. 

I. Ludea: După ce ideea paraconsistenţei a devenit 
cunoscută, logicienii au încercat să identifice antecedentele 
ei logice şi filosofice. Sunt invocate numele lui Lukasiewicz 
şi Jaskowski, precum şi numele unor logicieni de dată mai 
recentă, cum ar fi N. Rescher, bunăoară. Deşi ei discută 
diferite aspecte ale contradicţiei, strict vorbind, aceşti autori 
nu au anticipat ideea unei logici paraconsistente, cel puţin, 
aceasta este părerea mea. 

Cum găsiţi această afirmaţie? Ca să fiu mai explicit, care 
dintre toţi aceşti logicieni şi filosofi s-au apropiat cel mai mult 
de ideile dumneavoastră şi în ce fel? 

N. da Costa: Logica paraconsistentă are câţiva pionieri, mă 
gândesc în special la J. Lukasiewicz şi N.A. Vasiliev. în 
studiul său din anul 1910 despre principiul noncontradicţiei 
la Aristotel, logicianul polonez ne dă impresia că s-ar fi 
gândit că o logică paraconsistentă este posibilă. Pe de altă 
parte, Vasiliev, în Rusia, tot în anul 1910, a formulat un soi 
de silogistică paraconsistentă (acest fapt a fost recunoscut 
pentru prima dată de către un colaborator de-al meu, 
profesorul Ayda I. Arrunda, şi de către mine; el chiar a 
publicat câteva studii despre Vasiliev şi despre logica sa), 
în anul 1948, în Polonia, S. Jaskowski a construit o logică 
paraconsistentă pe care a numit-o logică discusivă, deşi el 
şi-a limitat cercetările doar la nivel propoziţional (după 

părerea mea o logică adevărată trebuie să aibă şi un nivel 
predicativ, precum şi ceva echivalent teoriei mulţimilor sau 
unei logici de tip superior). 

între anii 1953-1954, în Brazilia, eu am construit pentru 
prima dată, şi independent de autorii menţionaţi, un număr 
infinit de sisteme paraconsistente incluzând aici nu doar 
sisteme de calcul propoziţional, ci şi sisteme logice de 
ordinul întâi, cu sau fără identitate, teorii ale descripţiilor, 
teorii ale mulţimilor şi alte logici de ordin superior. Am 
arătat, de asemenea, cum s-ar putea construi o matematică 
paraconsistentă şi cum s-ar putea analiza mulţimea lui 
Russell şi alte predicate sau mulţimi „inconsistente". Câţiva 
ani mai târziu am luat cunoştinţă de lucrările lui Jaskowski 
şi, împreună cu logicianul polonez L. Dubikajtis, am extins 
logica discusivă la o logică de ordinul întâi şi o teorie a 
mulţimilor. 

Sigur că dumneavoastră aveţi dreptate când spuneţi că până 
acum cei mai mulţi autori interesaţi de logica paracon¬ 
sistentă au prezentat sisteme logice particulare şi limitate, 
întemeiate mai ales pe considerente de ordin filosofic. Sub 
acest aspect cred că sunt primul logician care am dezvoltat 
ideea unei logici paraconsistente ca pe un domeniu de 
cercetare viabil, cu infinit de multe sisteme logice care au 
aplicaţii relevante. De asemenea, sunt de acord cu afirmaţia 
dumneavoastră că cei mai mulţi autori „nu au anticipat, 
strict vorbind, logica paraconsistentă". 

După părerea mea, dacă există ceva negativ în privinţa 
logicii paraconsistente, acesta este legat de faptul că, şi 
astăzi, mulţi autori prezintă sisteme logice pe care le cred ca 
fiind singurele logici adevărate, criticând alţi autori care nu 
sunt de acord cu ei (de aici, foarte mari discuţii şi controverse). 
Or, lucrurile nu stau tocmai aşa. Pentru că mai multe sisteme 
alternative candidează la rangul de logică adevărată, unele 
dintre sistemele respective sunt, evident, false. Mai mult 
decât atât, aceşti autori, în general, cred că logica clasică 
este falsă, credinţă care, în momentul de faţă, cel puţin, nu 
se justifică. 

Aşa cum am mai spus, există diferite logici alternative, 
nonechivalente, ce pot fi aplicate în diferite domenii. Logica 
clasică este „mama" acestor logici, de aceea, cred eu, ea este 

încă valabilă. în încheiere, vreau să mai spun un singur 
lucru: trebuie găsite noi şi noi aplicaţii ale logicii paracon- 
sistente dacă vrem ca ea să nu dispară ca subiect din 
orizontul cunoaşterii. 

I. Ludea: După cum se ştie, marea problemă a logicii 
paraconsistente este problema contradicţiei. Problema 
consistenţei este (sau poate fi pusă) ca problemă derivată. 
După o sută de ani de dezvoltare matematică a logicii ne 
dăm seama că departe de a fi o limită a simplităţii, problema 
contradicţiei este un adevărat „complex logic". Multe din 
complicaţiile acestei probleme sunt datorate negaţiei, element 
esenţial al contradicţiei (cel puţin în înţelesul clasic al 
cuvântului). în logica bivalentă (dumneavoastră folosiţi 
termenul de „logică clasică") formele negaţiei: 

„Nu este adevărat P\ 

„Este fals P\ 

„Din P rezultă ceva fals" ş.a. 
au un comportament formal identic. 

De îndată, însă, ce trecem la sisteme cu mai multe valori, 
aceste negaţii încep să difere în privinţa proprietăţile lor de 
bază de unde ideea că ar exista nu una, ci mai multe negaţii. 
Ceea ce mi se pare mie că au arătat primele dumneavoastră 
lucrări este că nu toate aceste negaţii au proprietatea ex falso 
quodlibet\ sau nu întotdeauna. Mă refer la studiile 
dumneavoastră din anii 1960-1970, în special la Calculus 
proposilionnel pour Ies systems formels inconsislents. 

S-ar putea spune că C-sistemele pe care le-aţi construit aici 
sunt sisteme logice polivalente şi că, din această cauză, 
operatorul negaţiei îşi pierde proprietăţile lui obişnuite? Dacă 
da, ce semnificaţii logice s-ar putea asocia valorilor 1, 2, 3, 
din matricele operatorilor propoziţionali? Mi-ar plăcea să 
vorbiţi despre aceste sisteme atingând, bineînţeles, şi proble¬ 
mele ridicate de mine. 

N. da Costa: După cum v-am mai spus, logica, asemeni 
geometriei, poate fi privită din perspectivă pură sau aplicată. 
Problema relaţiei dintre contradicţie şi inconsistenţă este o 
problemă filosofică, ea priveşte aplicarea logicii la lume 
(lumea reală sau o lume a gândirii). Din acest punct de 

vedere, care este unul al filosofiei logicii, aveţi dreptate: 
prima este mai fundamentală decât a doua, deşi ele sunt strâns 
legate. Aveţi, de asemenea, dreptate când spuneţi despre 
contradicţie că este un „complex logic“ ce depinde de 
semnificaţia negaţiei. 

în general, sistemele mele nu sunt polivalente (mă refer aici 
la sistemele de tip C şi P, aşa-numitele „C-sisteme“ şi 
„P-sisteme"). însă, aşa cum se obişnuieşte în logică, eu 
folosesc tabele de adevăr polivalente (matrice logice) pentru 
a arăta, la nivel metalogic, că o anumită formulă nu este 
demonstrabilă într-un anumit sistem, că sistemul este 
netrivial etc. (pentru detalii vezi Grigore C. Moisil, Essays sur 
Ies logiques non Chrysipiennes, şi N. Rescher, Many-Valued 
Logic). 

Aşa stând lucrurile, C-sistemele mele nu sunt (finit) poliva¬ 
lente, iar matricele pe care le-am folosit pentru a demonstra 
că anumite formule nu sunt teoreme nu au o semnificaţie 
logică strictă; ele sunt doar mijloacele de demonstrare a unor 
proprietăţi metateoretice ale sistemelor respective şi nimic 
mai mult. Utilizarea de matrici pentru a da o semantică logicii 
paraconsistente nu este suficientă dacă semantica respectivă 
este construită în matematica standard. Acesta este motivul 
pentru care eu am construit o teorie paraconsistentă a 
mulţimilor şi o matematică corespunzătoare. A da o interpre¬ 
tare unei logici paraconsistente înseamnă a construi mai întâi 
baza paraconsistentă a unei atare interpretări. 

Vreau să mai adaug ceva. Atunci când am introdus aceste 
C-sisteme, obiectivul a fost să arăt că este posibilă 
construirea de sisteme logice care ar putea sta la baza unor 
teorii strict inconsistente dar netriviale (un lucru considerat, 
îndeobşte, imposibil). Printre altele, am vrut să studiez 
proprietăţi şi mulţimi inconsistente, cum este mulţimea lui 
Russell, de exemplu, şi chiar să elaborez teorii ale mulţi¬ 
milor inconsistente dar netriviale, precum şi unele sisteme 
logice de ordin superior. în acest scop am fost nevoit să 
slăbesc negaţia clasică eliminând unele dintre proprietăţile 
ei, în primul rând proprietatea că (P şi non-P) implică Q. 
Semanticile acelor C-sisteme sunt, în general, intuitive şi 
informale întrucât eu nu am putut prezenta conceptele 
semantice folosindu-mă de teoria standard a mulţimilor etc. 

Proprietăţile negaţiei într-un C-sistem sunt, deci, consecinţa 
intenţiilor unui atare sistem. însă, după elaborarea teoriei 
paraconsistente a mulţimilor, am ajuns la o bună semantică 
pentru aceste sisteme şi pentru negaţiile lor (în general, 
oamenii nu-şi dau seama că semantica lui Tarski, de 
exemplu, care este adecvată logicii clasice, este construită 
cu ajutorul teoriei clasice a mulţimilor şi că această teorie se 
bazează, ea însăşi, pe logica clasică. Trebuie să fim atenţi cu 
aceste probleme. A fundamenta logica paraconsistentă pe 
concepte semantice bazate pe teoria clasică a mulţimilor este 
necorespunzător. Mai târziu am construit o semantică gene¬ 
rală ce poate fi aplicată aproape la toate sistemele, fie că 
sunt ele paraconsistente sau nu. Această semantică, pe care 
am numit-o „teoria evaluării 11 am aprofundat-o cu câţiva 
dintre primii mei studenţi. 

în completare, poate că nu este rău să reamintesc că logica 
clasică este conţinută în fiecare dintre C-sistemele mele. Am 
investigat, de asemenea, o interesantă formă de logică para¬ 
consistentă, numită „logică adnotată 11 ( annotated logic), care 
conţine logica fuzzy şi care are multe aplicaţii tehnologice, 
în special în inteligenţa artificială (vezi în acest sens lucrarea 
mea şi a lui Bueno). 

I. Lucica: Cred că am înţeles ideea dumneavoastră. Să 
rămânem, însă, la ideea contradicţiei. în Paraconsistency : A 
Tentative Interpretation (Teoria, p. 120), citim următoarele: 

„(...) după cum bine se ştie, în logica para¬ 
consistentă principiul noncontradicţiei nu este 
întotdeauna valid 11 . 

Am corelat această afirmaţie cu Teorema 2 din On The 
Theory of Inconsistent Formal Systems prin care afirmaţi că 
în Ci expresia i (P & -^ P)“ nu este validă. După părerea 
mea, această expresie nu este unul şi acelaşi lucru cu 
principiul noncontradicţiei. 

Una dintre formulările acestui principiu este următoarea: „în 
acelaşi timp şi sub acelaşi raport, nu este posibil ca o 
propoziţie să fie adevărată împreună cu negaţia ei“. Există şi 
alte formulări mai mult sau mai puţin echivalente. După 
expresia unui cunoscut logician român, timpul şi raportul, 

care apar în formularea principiului constituie un fel de 
„spaţiu logic" în care propoziţiile au, obligatoriu, două 
coordonate: t şi r. Putem, chiar, adopta notaţia P{t, r). 

Dacă înţelegem propoziţiile în acest fel, mai putem vorbi 
atunci despre suspendarea (anularea) principiului noncontra- 
dicţiei? Grigore Moisil, logicianul român pe care l-aţi invocat 
şi pentru care eu am un mare respect (apropo, l-aţi cunoscut 
cumva?) spunea odată că nu orice suspendare a legii logice 
„P v -i P“ implică în mod necesar anularea principiului 
terţului exclus. Se poate spune că acelaşi lucru se întâmplă şi 
cu principiul noncontradicţiei? Mai mult, cum se poate ca un 
sistem care nu admite nici legea şi nici principiul noncontra¬ 
dicţiei să poată fi, totuşi, consistent (necontradictoriu)? Ce 
admite şi ce nu admite, la urma urmei, un asemenea sistem? 
Nu cumva consistenţa logicii paraconsistente se transformă 
într-un soi de „existenţă a lucrurilor care nu există"? 

N. da Costa: Nu l-am cunoscut pe Moisil personal, însă, cu 
mai mulţi ani în urmă, el şi câţiva dintre colaboratorii lui mi-au 
trimis câteva lucrări. Mi-au plăcut foarte mult ideile lui 
Moisil, în special concepţia sa filosofică asupra logicii. 
Revenind la întrebarea dumneavoastră, vreau să vă spun că 
un răspuns detaliat la această întrebare îl puteţi găsi în 
studiul meu Paraconsistency : toward a tentative inter pre¬ 
tat ion} Ceea ce vreau să mai adaug aici este că: 

• Eu numesc expresia -i(P & —i P) principiul noncontra¬ 
dicţiei (la nivel propoziţional) conform terminologiei logice 
actuale (a se vedea în acest sens lucrările lui Kleene, Rosser, 
Shoenfield, Manin,... precum şi cele mai importante reviste de 
logică). Desigur, există diferite alte versiuni ale principiului la 
nivelul logicii predicatelor de ordinul întâi sau de ordin 
superior, ca şi la nivel metalogic. Unii spun „principiul 
contradicţiei", alţii „principiul noncontradicţiei" etc. 

• Dacă se adaugă principiului formularea „în acelaşi 
timp şi sub acelaşi raport", atunci va trebui să dezvoltăm o 
logică temporală şi să introducem conceptul de raport printr-o 
axiomatizare corespunzătoare. însă atunci nu mai vorbim 
despre calculul propoziţional clasic sau despre logica propo- 


1 Traducerea în limba română a acestui studiu a apărut în volumul Ex Falso 
Quodlibel (ed. I. Lucica, D. Gheorghiu, R. Chirilă), Editura TEHNICĂ, Bucureşti, 2004. 

ziţională, aşa cum este înţeleasă ea astăzi. în orice caz, a 
dezvolta asemenea idei înseamnă să dispunem de o logică în 
care să nu apară nici timpul şi nici o teorie a raportului, 
altfel, am comite o petitio principi. 

• Afirmaţia lui Moisil privind „P v —>F‘ depinde de 
interpretarea pe care o dă el terţului exclus. în orice caz, 
terminologia lui este total diferită de cea folosită astăzi în 
logică. 

• Negaţia şi interpretarea ei semantică în logica para- 
consistentă trebuie să fie diferită de interpretarea ei din 
logica clasică (şi din alte tipuri de logică, din logica intuiţio- 
nistă, de exemplu; în aceasta din urmă tertium non datur 
este nevalid şi, ca o consecinţă, negaţia sa este diferită de 
negaţia clasică). 

• Nu există nici o problemă în logica paraconsistenă 
cu privire la „existenţă şi nonexistenţă“, unde negaţia nu 
este cea clasică. Logica paraconsistentă nu implică în nici un 
fel faptul că orice este şi nu este. Multe lucruri se comportă 
exact ca în logica clasică. Acolo există, totuşi, obiecte 
„inconsistente 11 , cum este mulţimea lui Russell. Pe de altă 
parte, sistemele mele paraconsistente sunt astfel concepute 
încât ele conţin logica clasică, putând fi aplicate în multe 
alte situaţii. în plus, sistemele mele propoziţionale şi predi¬ 
cative sunt părţi ale sistemelor clasice corespunzătoare. 

I. Lucica: Domnule Profesor, nu aş vrea să încheiem această 
primă parte a discuţiei noastre fără să vorbim şi despre 
contrarietate şi subcontrarietate, ca forme ale opoziţiei logice 
alături de contradicţie. Joacă vreun rol aceste opoziţii în 
logica paraconsistentă şi în filosofia logicii paraconsistente? 

N. da Costa: în logica pură putem construi orice fel de 
sisteme, deci oricare dintre principiile logicii clasice poate fi 
restrâns sau „negat“. Este ceea ce se întâmplă în geometria 
pură unde putem construi orice sistem, de exemplu, 
geometrii finite, geometrii proiective, geometrii noneucli- 
diene sau nonarhimediene, geometrii fără axioma lui Pash 
etc. în logica aplicată, pe de altă parte, studiem logica unui 
anumit domeniu al cunoaşterii sau tipul de inferenţă dintr-un 
anumit domeniu de activitate (juridic, să zicem) şi atunci 

trebuie să luăm în considerare domeniul concret pe care îl 
investigăm. Asta se întâmplă şi în geometrie: relativitatea 
generală foloseşte spaţii riemanniene, iar în aplicaţiile ingine¬ 
reşti obişnuite, geometria euclidiană. Contradicţia, contra- 
rietatea etc. caracterizează un anumit domeniu aşa cum 
paralelismul, să zicem, caracterizează (sau nu caracterizează) 
un anumit tip de spaţiu. 

Când vorbim despre inconsistenţă şi contradicţie (incluzând 
aici şi negaţia), noi punem o problemă de logică aplicată, o 
logică aplicată la o anumită poziţie filosofică, cu alte 
cuvinte, încercăm să înţelegem activitatea logică dintr-o 
perspectivă determinată, cea a persoanei care a pus 
problema. Din acest punct de vedere inconsistenţa este desigur 
o contradicţie care apare într-o teorie dată. Prin urmare, ca 
să înţelegem inconsistenţa trebuie să fim atenţi la contra¬ 
dicţie, şi acest lucru poate fi făcut în mai multe feluri, 
depinde de perspectiva filosofică de la care plecăm. 
Sistemele mele de logică paraconsistentă, ca sisteme de 
logică a propoziţiilor şi predicatelor sunt consistente, ele 
sunt subsisteme ale logicii clasice. Inconsistenţele (contra¬ 
dicţiile) apar numai în teoria mulţimilor sau în logicile de 
ordin superior ca şi în alte domenii posibile de aplicare. 

Eu definesc un sistem logic ca fiind paraconsistent dacă el 
poate fi baza unei teorii deductive inconsistente dar netriviale, 
în acest sens logica clasică şi logica intuiţionistă nu sunt para- 
consistente. Totuşi, logica minimală Kolmogorov-Johanssen 
din logica intuiţionistă este paraconsistentă conform acestei 
definiţii întrucât dintr-o contradicţie putem deriva negaţia 
oricărei propoziţii. Prin urmare, cea mai bună definiţie a 
logicii paraconsistente este să prezinţi principalele ei sisteme şi 
problemele pe care le ridică acestea. Bineînţeles, putem trata 
logica contrarietăţii sau subcontrarietăţii. Acest lucru a fost 
făcut de unul dintre studenţii mei, francezul Jean-Yves Beziau. 
I-am cerut să vă trimită lucrarea lui despre acest subiect. 

I. Lucica: Prima parte a discuţiei noastre se încheie aici. 
Poate ne spuneţi, în încheiere, câteva cuvinte despre logica 
paraconsistentă astăzi. Dezvoltarea explozivă pe care a 
cunoscut-o ea în zilele noastre răspunde în totalitate aşteptă¬ 
rilor dumneavoastră? Există cumva şi lucruri pe care nu le-aţi 
anticipat? 

N. da Costa: Logica paraconsistentă este astăzi în plină 
dezvoltare. Acest fapt se datorează în cea mai mare parte 
aplicaţiilor ei. Am spus întotdeauna că logica paraconsis¬ 
tentă îşi datorează viaţa aplicaţiilor pe care le are în cele mai 
variate domenii ale cunoaşterii, aplicaţii fără de care ea nu ar 
avea o relevanţă prea mare. Insist asupra faptului că numai 
discuţiile filosofice nu sunt suficiente pentru a asigura 
progresul şi statutul unei teorii logice, indiferent care ar fi 
aceasta. 

Când am început să construiesc logica paraconsistentă am 
crezut, fireşte, că ea ar putea avea aplicaţii interesante în 
matematică, în filosofia generală (în problema dialecticii, 
mai ales) ca şi în filosofia ştiinţei, în psihanaliză şi în teoria 
deciziei. Nu mi-am imaginat, însă, că ea poate avea atâtea 
aplicaţii câte are în prezent. 


I. Lucica: Domnule Profesor, în a doua parte a discuţiei 
noastre aş vrea să ne concentrăm asupra cărţii dumnea¬ 
voastră, Logici clasice şi neclasice, pe care o avem astăzi 
tradusă în limba română. Este o carte de filosofia logicii mai 
puţin obişnuită (faţă de ce cunosc eu, cel puţin) de aceea 
vreau să vă întreb care este ideea acestei cărţi, ce aduce ea 
nou în filosofia ştiinţei în general şi în filosofia logicii, în 
special? 

N. da Costa: Intenţia acestei cărţi este de a da o funda¬ 
mentare generală logicii (şi matematicii), pentru că la ora 
actuală există foarte multe sisteme logice incompatibile între 
ele. Am spus-o de mai multe ori, acest fapt are analogii cu 
situaţia din geometrie. 

în expunerea mea am încercat să angajez un demers 
preponderent pozitiv, lăsând la o parte speculaţia, cu toate 
că, principial vorbind, eu nu am nimic împotriva speculaţiei, 
în ceea ce priveşte întrebarea dumneavoastră, părerea mea 
este că distincţia dintre filosofia logicii şi filosofia ştiinţei, în 
general, se regăseşte, cel puţin sub unele aspecte ale ei, în 

distincţia dintre ştiinţele formale (logica şi matematica) şi 
ştiinţele reale (naturale şi culturale). în primele, noi procedăm 
de cele mai multe ori a priori având libertatea să creăm cele 
mai variate sisteme şi structuri; în celelalte, trebuie să ţinem 
seama de circumstanţe, iar acestea pot viza fie obiectul, fie 
metodele (inducţii, ipoteze, teorii, aproximări, confirmări, 
respingeri etc.). 

într-un fel, dumneavoastră aveţi dreptate - punctul de 
plecare al concepţiei mele despre logică (şi despre ştiinţă, în 
general) a fost posibilitatea (şi realitatea) logicii paracon- 
sistente. Acest fapt m-a ajutat să văd că cele mai multe 
dintre concepţiile filosofice ale ştiinţelor formale şi reale 
(naturale sau culturale) nu sunt nici corecte şi nici suficiente 
pentru a da seama de stadiul actual al dezvoltării ştiinţei. 
Mecanica cuantică, de exemplu, pare să pretindă un alt tip 
de logică pe care mulţi o văd a fi logica paraconsistentă 
(M.L. Della Chiara şi Giuttini, de exemplu), iar două teorii 
centrale ale fizicii - teoria generală a relativităţii şi mecanica 
cuantică - sunt, practic, incompatibile. Aceste fapte nu pot fi 
explicate prin scheme logice obişnuite, atât sub aspect logic, 
cât şi filosofic ele cer mult mai mult. 

/. Ludea : Am găsit în cartea dumneavoastră şi probleme 
mai puţin întâlnite în literatura logico-filosofică actuală cum 
este problema istoricităţii, de exemplu, sau problema 
dialecticii. Oare putem privi istoricitatea logicii şi din punct 
de vedere al obiectului ei? Reformulez întrebarea: schemele 
noastre de inferenţă stau şi ele sub semnul istoricităţii? 
Grigore Moisil a exprimat cândva un punct de vedere asupra 
acestei chestiuni în cartea sa Essais sur Ies logiques 
nonchrysippiennes. Reproduc acest pasaj întrucât conţine şi 
o foarte interesantă apreciere asupra principiilor logicii, în 
speţă, asupra principiului noncontradicţiei (sau contradicţiei, 
în limbajul epocii) despre care am discutat în prima parte a 
interviului nostru. 

„Istoria evoluţiei de la pitecantropus la homo sapiens nu ştiu 
să fi fost detaliat făcută, dar, din lucrările mie cunoscute, 
pare a reieşi clar că principiul identităţii şi cel al contra¬ 
dicţiei nu-şi fac apariţia în mintea omului decât într-un 
stadiu evoluat de civilizaţie. A trebuit o îndelungată ciocnire 
a omului cu lumea exterioară pentru a ajunge la starea 
actuală a acestor principii: modul de a raţiona s-a format 
printr-o îndelungată încercare a valabilităţii diferitelor 

moduri de a se comporta. Confruntarea experienţei cu cea a 
semenilor e de conceput numai ca o continuă referire la 
realitatea exterioară". 

Lipsa noastră de pricepere în domeniul antropologiei ne face 
să nu perseverăm în aceste meditaţii. De asemenea, nu vom 
aborda probleme, credem foarte importante, de felul 
următor: 

Există tipuri de raţionament care să fi apărut în ultimii 2000 de 
ani, de exemplu după Aristot? Este raţionamentul prin inducţie 
transfinită printre acestea? (op. cit. pp. 746-747). 

Sper că întrebarea mea asupra istoricităţii logicii a devenit 
acum ceva mai clară. 

N. da Costa: Am înţeles şi cred că nu doar logica, ci şi 
raţiunea noastră este istorică, cel puţin dacă adoptăm o 
poziţie pozitivă sau ştiinţifică în abordarea acestei probleme, 
aşa cum am încercat in cartea mea. Poate că uzând de o 
metodă speculativă s-ar mai putea argumenta şi altfel. Chiar 
regulile şi principiile logice când sunt studiate dintr-un punct 
de vedere pozitiv sunt, după părerea mea, istorice în 
consecinţele lor ceea ce ne permite să includem aici întreaga 
matematică. De pildă, logica aristotelică se deosebeşte 
esenţial de logica zilelor noastre, mai ales sub aspect semantic 
(poate că Aristotel ar accepta principiile semantice din logica 
actuală care admit relaţii, funcţii şi alte lucruri foarte 
îndepărtate de concepţia aristotelică). 

Ideile lui Moisil se aseamănă cu ale mele, cu singura 
diferenţă că eu introduc această condiţie, că atât concluziile 
mele, cât şi ale lui sunt acceptabile cât timp adoptăm o 
poziţie ştiinţifică (scientific stance). Prin urmare, noi desco¬ 
periri ştiinţifice în domeniul ştiinţelor sociale ar putea stabili 
în mod corect diferenţele. 

Sunt de acord cu dumneavoastră că principiile logicii sunt 
astăzi mai cuprinzătoare decât în timpul lui Aristotel. Logica 
aristotelică a fost inclusă în logica actuală însă nu din punct 
de vedere semantic, ci doar dintr-unul formal. 

O problemă, iarăşi, importantă şi foarte interesantă ar fi 
aceasta: presupunând că prin k înţelegem o logică ce 
cuprinde teoria silogismului şi teoria tradiţională a conver¬ 
siunii, atunci k este, în fapt, paraconsistentă întrucât din 
premise contradictorii noi nu putem deduce în k orice 
propoziţie. Nu putem deduce nici chiar contradicţiile ce s-ar 
putea exprima în limbajul lui k. 

I. Lucica: Revin la problema dialecticii şi la posibilitatea 
logicizării (poate mai potrivit ar fi formalizării ) ei. Ideea nu 
este nouă, iar logica paraconsistentă pare să încurajeze acest 
deziderat mai vechi al logicienilor. Sunt şi alte probleme 
filosofice în care logica paraconsistentă îşi are propriul său 
punct de vedere? 

N. da Costa: în privinţa dialecticii cred că unele din 
interpretările ei posibile ar putea fi reformulate cu ajutorul 
logicii paraconsistente (am tratat acest subiect acum câţiva 
ani cu profesorul R.G. Wolf). Problema este, totuşi, dificilă 
întrucât există în momentul de faţă unele concepţii incompa¬ 
tibile asupra dialecticii. 

O altă aplicaţie filosofică importantă a logicii paraconsis¬ 
tente se leagă de teoria meinongiană a obiectelor. Teoria lui 
Meinong este în mod clar inconsistentă şi pare să aibă o 
versiune paraconsistentă (cu câţiva ani în urmă am publicat 
o lucrare pe această temă). 

Vreau să invoc, de asemenea, o importantă problemă din 
filosofia ştiinţei: existenţa la ora actuală a unor teorii fizice 
incompatibile, de exemplu, relativitatea generală şi meca¬ 
nica cuantică. Conştient sau nu, fizicienii folosesc realmente 
un tip de logică paraconsistentă „concretă". Pe de altă parte, 
este un fapt îndeobşte cunoscut că în fizică există teorii 
inconsistente, de exemplu, teoria atomului a lui Bohr sau 
teoria plasmei. în aceste cazuri logica paraconsistentă este 
foarte utilă (J.L. Destouches discuta acum câţiva ani această 
problemă dintr-o altă perspectivă, însă cred că ar fi interesantă 
în investigarea ideilor sale din perspectivă paraconsistentă). 
Mă refer, în încheiere, la antinomiile kantiene: într-un 
anume sens, Kant a fost un paraconsistentist... în fine, sunt 
multe alte probleme filosofice de mare interes care ar mai 
putea fi abordate de pe poziţiile logicii paraconsistente. 

I. Lucica: Domnule Profesor, interviul nostru se apropie de 
sfârşit. Dacă doriţi să transmiteţi un gând logicienilor 
români cred că acesta ar fi momentul cel mai potrivit. 

N. da Costa: Am cunoscut, cel puţin parţial, contribuţiile 
logicienilor români încă de pe când eram student, în anul 
1951. Am recenzat unele dintre lucrările lor în Mathematical 
Reviews şi în Zentralblatt Jur Mathematik. Mi-au plăcut în 

mod special scrierile lui Grigore Moisil care au exercitat 
asupra mea o puternică influenţă. Nu mă gândeam atunci că 
voi ajunge să colaborez cu urmaşii lor de astăzi. Sunt cu 
adevărat bucuros că lucrările mele încep să fie cunoscute şi 
în România şi sper ca acest interviu să fie punctul de plecare 
al unor viitoare colaborări dintre logicienii brazilieni şi cei 
români. Vă mulţumesc pentru efortul dumneavoastră şi pentru 
faptul de a-mi fi creat această oportunitate. 

I. Ludea: Şi noi vă mulţumim. Domnule Profesor! 



prefaţă la ediţia 
In limba franceză 


Lucrarea de faţă este un eseu asupra fundamentelor logicii: tratăm 
aici, mai mult sau mai puţin sistematic, anumite teme ale fdosofiei logicii. 
Lucrarea are o dublă finalitate: pe de o parte, ea prezintă ideile autorului cu 
privire la problemele centrale ale filosofiei logicii şi, într-un mod mai 
general, ale ştiinţelor formale; pe de altă parte, ea este menită să servească 
drept bază sau drept lectură complementară pentru cursurile sau seminariile 
având ca obiect filosofia logicii sau a ştiinţelor formale. Am folosit-o în 
repetate rânduri cu succes dintr-o astfel de perspectivă. 

Lucrarea îşi are originea în conversaţiile cu prietenul nostru 
Francisco Miro Quesada. Am avut apoi ocazia să discutăm şi să dezvoltăm 
temele abordate aici la numeroase cursuri, seminarii şi conferinţe. Am dori să 
reamintim, dintre acestea, seminariile ţinute timp de mai mulţi ani în Brazilia, 
la Universitatea din Sao Paolo şi la Universitatea din Campinas, ciclul de 
conferinţe prezentat în anul 1976 în Polonia, la Universitatea din Torun, la 
invitaţia profesorului J. Kotas, seminarul pe care l-am condus la 
Universitatea Naţională din Australia, în anul 1977, şi cursurile şi seminariile 
ţinute în ultimii ani la Universitatea Paris 7, la invitaţia profesorului M. Paty. 

Multe din ideile noastre au prins formă datorită contactelor pe care 
le-am menţinut cu colegii şi prietenii noştri, printre care R. Chuaqui, 
F.A. Doria, S. French, M. Guillaume, L. Henkin, D. W. Miller, F.M. Quesada, 
N. Papavero, M. Paty, A.R. Raggio şi R. Sylvan. Cu toate acestea, nici una 
dintre persoanele citate nu ar apăra toate tezele prezentate în lucrarea de 
faţă. 



prefaţă la ediţia 
in limba română 


Când am început să lucrez la logica paraconsistentă, acum mai bine 
de cincizeci de ani, am fost interesat, în principal, de teme fdosofice şi 
teoretice - natura dialecticii, semnificaţia paradoxurilor teoriei mulţimilor 
cum ar fi paradoxul lui Cantor, de exemplu, paradoxul lui Russell, 
Burali-Forti şi multe altele. Am devenit, prin urmare, tot mai preocupat de 
problemele logicii, în special de problema negaţiei în diferitele ei contexte 
clasice şi neclasice, ca şi de structura internă a logicii în general. Am fost 
convins că existenţa logicii paraconsistente, ca şi a logicilor neclasice în 
variatele lor forme, va necesita o schimbare în concepţia filosofică standard 
asupra logicii (şi matematicii). Lucrarea de faţă este o încercare de-a 
răspunde acestei cerinţe şi exprimă astăzi concepţia mea asupra subiectului. 

Există, totuşi, un lucru care nu este luat în considerare în carte şi 
care, pot să spun, mi-a produs acum câţiva ani o mare surpriză: logica 
paraconsistentă a pornit de la analize teoretice şi abstracte, dar s-a dovedit 
a avea o foarte largă aplicabilitate, mai ales în tehnologie: robotică, sisteme 
expert, inteligenţă artificială, controlul traficului aerian şi urban, medicină, 
drept, economie, inginerie şi programare. Aceasta arată relevanţa din punct 
de vedere practic a logicii în general şi a logicii paraconsistente în special. 

Pentru mine este o onoare că această carte a apărut în limba 
română şi vreau să-i mulţumesc profesorului Ilie Gyurcsic care a făcut 
traducerea cu autoritatea marii sale experienţe. Mulţumesc în egală măsură 
directorului Editurii TEHNICE, dr. Roman Chirilă, pentru încrederea pe 
care mi-a acordat-o şi pentru eforturile Jucute ca lucrarea mea să apară în 

Mulţumim profesorului Paty pentru iniţiativa de a traduce aceste 
lucrări în limba franceză, precum şi editurii Masson, care s-a arătat foarte 
interesată de traducerea şi publicarea sa. 

Mulţumim, de asemenea, lui Jean-Yves Beziau care a tradus 
versiunea originală din portugheză, ceea ce a constituit o muncă extrem de 
dificilă; mai mult, cu ajutorul său, lucrarea a fost actualizată, prin 
adăugarea a două anexe redactate de el însuşi. Jean-Yves Beziau ne spunea 
uneori că anumite expresii sau fraze portugheze nu pot fi traduse literal în 
franceză; am insistat, totuşi, să fie traduse ca atare, astfel încât el nu se face 
răspunzător de «lusitanismele braziliene» 1 care apar în text. 


Autorul 


Sao Paolo, 

2 februarie 1995 


1 Străduindu-ne să ne conformăm dorinţei exprese a autorului, actuala versiune in 
limba română va avea pe lângă «lusitanismele braziliene» menţionate şi «franjuzismele» 
corespunzătoare acestora, în mare parte neologisme chiar şi pentru limba franceză 
contemporană. (N.T.). 



prefaţa 

traducătorului francez 


Am plăcerea de a prezenta publicului francofon această lucrare a 
lui Newton C.A. da Costa, logician, matematician şi filosof brazilian. 

N.C.A. da Costa este cunoscut pe plan mondial ca inventatorul 
logicii paraconsistente (logică unde contradicţia este posibilă), dar a lucrat, 
de asemenea, în multe alte domenii, de exemplu, recent, în colaborare cu 
fizicianul brazilian Francisco A. Doria, a obţinut o serie de rezultate ce pun 
în evidenţă incompletitudinea şi indecidabilitatea mecanicii clasice, a teoriei 
haosului şi a teoriei sistemelor dinamice.' 

în această lucrare, N.C.A. da Costa abordează un anumit număr 
de probleme esenţiale referitoare la fundamentele logicii şi ale mate¬ 
maticii. Inventarea logicii paraconsistente a dus într-o oarecare măsură la 
revizuirea în profunzime a modului de a trata aceste probleme, de aceea 
cunoaşterea ideilor celui care a fost promotorul acestei logici nu este 
lipsită de interes. Lucrarea nu se limitează la logica paraconsistentă, ci se 
referă la spargerea logicii în mai multe logici, precum şi la consecinţele şi 
întrebările fdosofice, rezultând de aici: ce valoare are teza lui Quine 
conform căreia esenţa logicii este un fragment din calculul predicatelor de 
ordinul întâi? Dacă principiul noncontradicţiei nu este un principiu 
fundamental al logicii, care sunt principiile fundamentale ale raţiunii? Ce 
este raţiunea? 


1 Vezi, între alţii, N.C.A. da Costa şi F.A. Doria, «Undecidability and incompleteness 
in classical mechanics», International Journal of Theoretical Physics, 30 (1991), 1041-1073; şi 
pentru o vedere generală: lan Stewart, «Deciding the undecidable», Nature, 352 (august 1991), 
664-665. 

Brazilia este o ţară a contrastelor şi a confruntărilor (’ititorul ar 
putea fi aşadar tentat să efectueze o inducţie rapidă şi, aflând că această 
lucrare este fondatoarea unei logici a contradicţiei, să exclame: «Bineînţeles, 
logica paraconsistentă este o logică a Carnavalului şi nu se putea dezvolta 
decât în Brazilia, ţară unde domneşte contradicţia.» 

O astfel de inducţie nu e întru totul eronată; autorul nu înlătură nici 
el, teoretic vorbind, posibilitatea unor astfel de conexiuni el a insistat 
mereu asupra importanţei factorilor circumstanţiali şi «pragmatici» în 
dezvoltarea matematicii şi a logicii. 2 

In ceea ce priveşte mediul cultural al autorului, este necesar să 
insistăm asupra mai multor aspecte ce vor face poate mai uşoară lectura 
acestei cărţi. Newton da Costa este originar din oraşul Curitiha, capitala 
statului Parana din sudul Braziliei. Această regiune e locuită aproape în 
întregime de descendenţi europeni, incluzând chiar una dintre cele mai 
importante colonii portugheze din lume. Regiunea a fost puternic injluen ţaţă 
de pozitivismul lui Auguste Comte, anumite trăsături ale acestuia regăsindu-se 
inevitabil în lucrarea lui da Costa, care se caracterizează printr-o încredere 
inexorabilă în ştiinţă. 3 

Da Costa şi-a întreprins totodată cercetările sub influenţa lui 
Bourbaki care „a cucerit" Brazilia după război. Andre Weil a lucrat mai 
mulţi ani la Sao Paolo, unde a venit şi Jean Dieudonne pentru a ţine o serie 
de seminarii. Edison Farah, care se afla la acea dată în legătură cu 
Bourbaki şi căruia îi datorăm un foarte interesant rezultat de echivalenţă 
între axioma alegerii şi legea distributivităţii generalizate, a fost profesorul 
lui da Costa. 

La începutul anilor şaizeci, când da Costa s-a apucat să elaboreze 
logica paraconsistentă, el a lucrat cu matematicianul Marcel Guillaume de la 
Clermont-Ferrand, care a contribuit la cunoaşterea lucrărilor sale în Franţa. 

Deci, Newton da Costa este moştenitorul şi promotorul unei anumite 
culturi franceze, însă a unei culturi franceze pe care Franţa are astăzi 
tendinţa de a o proscrie, o cultură «pozitivă» întemeiată pe optimism, 
entuziasm şi cucerire. 


2 «Cea mai mică părticică din Brazilia conţine un element şi contrariul său. în 
aceasta constă esenţa specificităţii braziliene», ne spune el intr-un ghid al Braziliei (Bresil, 
Voyageurs du monde. Paris, 1993, p. 5). 

Lui da Costa îi place să citeze aforismul lui Ortega y Gasset: «Eu sunt eu însumi şi 
circumstanţa mea.» 

1 La Curitiba mai există încă o Biserică pozitivistă în activitate. Să reamintim, de 
asemenea, că pe steagul Braziliei figurează deviza pozitivistă «Ordine şi Progres». 

Ştiinţa apărată de el nu este o ştiinţă dogmatică şi încremenită, ci 
o ştiinţă vie ca omul, aflată fără încetare în schimbare, în transformare, 
imposibil de caracterizat, o aventură fără sfârşit ce ne conduce din uimire 
în uimire: «ştiinţa este o înaintare perpetuă, mai mult o luptă, decât un 
bun dobândit, cucerit, iar categoriile ştiinţifice fundamentale se modifică 
în decursul timpului», scrie el (v. cap. 4, § 3). 

I-au trebuit lui da Costa un entuziasm neţărmurit şi o energie 
nesecată pentru a duce la bun sfârşit lupta ce a culminat cu recunoaşterea 
logicii paraconsistente. 

Evocând o logică ce ar respinge principiul noncontradic ţiei, celebrul 
logician nord-american W. W. Quine vorbeşte despre o «fantezie burlescă». 4 
Argumentaţia sa, vizând condamnarea generală a logicilor nonclasice 
calificate peiorativ drept «devia fioniste», se rezumă într-un simplu slogan: 
«în mod evident, dificultatea poziţiei logicianului devia ţionist este 
următoarea: atunci când încearcă să nege doctrina, nu face altceva decât să 
schimbe subiectul.» 5 

Replica lui da Costa e implacabilă: «Schimbă într-adevăr subiectul, 
dar subiectul rămâne tot logica» (v. cap. 2, § 7). Astăzi, logici precum 
logica de ordin superior, logica polivalentă, logica liniară etc.fac de fapt 
parte din Logică. Iar dacă argumentul lui Quine exercită încă o mare 
influenţă (mai ales asupra filosofilor), acest fenomen nu poate fi explicat 
decât prin aceea că «ideologiile simpliste au o putere de atracţie ce 
persistă chiar şi după eşecul lor evident», cum spune J.-Y. Gir ard 
comentând persistenţa doctrinei formaliste după rezultatele lui Godel 6 . 

Evident, s-ar putea crede că inventarea logicii paraconsistente, 
contrar teoremelor lui Godel, nu dovedeşte nimic şi nu îi convinge decât pe 
cei ce erau dinainte convinşi. O privire asupra dezvoltării logicii paracon¬ 
sistente ne arată că situaţia este cu totul alta. 

înainte de apariţia logicii paraconsistente existau pe de o parte 
persoane care, asemenea lui K. Popper, afirmau că dialectica hegeliană este 
o pură absurditate, deoarece este tehnic imposibil să se construiască o 
logică, în sensul modern al termenului, care să îi corespundă. Pe de altă 
parte, cei ce apărau puterea contradicţiei, ridicănd-o aproape la rangul 


4 W. IV. Quine, Philosophie de la logique, Aubier- Montaigne, Paris, 1975, p. 120. 

5 Op. cit., p. 121. Cu privire la poziţia lui Quine. se poate consulta D. Marconi, Quine e 
le logiche devianti, Filosojia, Torino, 1988. 

6 J.-Y. Girard, «Demonstration (Theorie de la)», Encyclopaedia Universalis, Paris. 
1990. p. 171. 

unei divinităţi, erau incapabili să ofere un sistem matematic care să le 
confirme credinţa. 

Dacă crearea logicii paraconsistente a dovedit zădărnicia unui 
argument precum cel al lui Popper, ea a contribuit totodată la demisti- 
ficarea contradicţiei: aşa cum afirmă da Costa, logica paraconsistentă 
contribuie «la o apreciere corectă a conceptelor de negaţie şi de contra¬ 
dicţie (...). Pe de o parte, există autori pentru care contradicţiile joacă un 
rol cvasimistic, servind la a explica aproape totul în univers; de cealaltă, 
unii specialişti eminenţi cred că contradicţia este ceva ininteligibil (...). 
Logica paraconsistentă contribuie nu doar la demistijicarea contradicţiei, ci 
şi la calmarea tuturor celor ce se tem de ea» (v. cap. 2, § 7). 

Elaborarea logicii paraconsistente merge, aşadar, întru totul în 
sensul unei «filosofii ştiinţifice» cum este cea apărată de către da Costa în 
lucrarea sa, şi care constă în a prefera studiul riguros al noţiunilor 
filosofice purei speculaţii ce se bazează pe ele. 

Se poate spune că adevăratul act de naştere al matematicii moderne 
a fost semnat de Cantor atunci când a scris următoarea frază pe care da 
Costa o citează adesea: «Esenţa matematicii rezidă în libertatea ei.» Ce a 
vrut să spună prin aceasta? Fraza respectivă era menită să justifice crearea 
numerelor sale transfinite. Atunci când Cantor îşi imagina că după şirul 
numerelor întregi naturale O, 1 , 2 ..., se află un număr co care vine după 
toate numerele întregi şi un întreg şir de alte numere, majoritatea contempo¬ 
ranilor săi a crezut că era o nebunie curată, că astfel de numere nu există; 
Cantor a replicat pretinzând că în matematică tot ce nu este contradictoriu 
există. Deci, matematica este complet liberă, în sensul că ea nu depinde 
decât de principiul noncontradicţiei. 

Dacă vom considera logica o parte a matematicii, cum face da 
Costa în lucrarea de faţă, putem folosi acelaşi raţionament în ceea ce 
priveşte logica însăşi: ea este în întregime liberă, putem să lăsăm frâu liber 
imaginaţiei şi să inventăm tot ce dorim: logică erotetică, logică tetraplegică, 
logică a carnavalului etc. Apare însă o întrebare abisală: pe ce se întemeiază 
libertatea logicii? Pe principiul noncontradicţiei? 

Există aici o dublă problemă: pe de o parte, logica pare a fi nevoită 
să se întemeieze pe ea însăşi; pe de altă parte, cum s-ar putea explica 
apariţia logicii paraconsistente care se abate tocmai de la acest principiu 
sacru? Libertatea este totală, ni se spune, suntem liberi să creăm orice tip de 
logică, cu condiţia să respectăm principiul noncontradicţiei. Libertatea 
totală ce ne este atribuită ne permite oare să mergem până acolo încât să 
inventăm o logică ce s-ar abate de la principiul noncontradicţiei? 

Un logician format în spiritul doctrinelor lui Hilbert şi Tarski va 
rezolva acest paradox în felul următor: trebuie, ne va spune el, să facem 
diferenţa între matematică şi metamatematică, între logică şi metalogică, 
între acel ceva cu care raţionăm şi acel ceva asupra căruia raţionăm. 

Foarte bine, dar această distincţie subtilă rezolvă ea oare cu adevărat 
problema? Ce se întâmplă dacă raţionăm despre ceva cu acel ceva despre 
care raţionăm? Trebuie să presupunem o logică ce se supune principiului 
noncontradicţiei dacă vrem să elaborăm o logică ce nu i se supune? Un 
răspuns afirmativ la această întrebare ar părea să conteste orice valoare a 
logicii paraconsistente. Este însă doar o aparenţă, întrucât o logică paracon- 
sistentă cum este cea elaborată de da Costa reprezintă o extensie strictă a 
logicii clasice. Deci, dacă utilizăm logica clasică pentru a raţiona asupra 
logicii paraconsistente, nu raţionăm asupra decât cu o parte restrânsă din 
acel ceva asupra căruia raţionăm. Dacă ar fi vorba aici de un paradox, cum 
susţine da Costa (v. cap. 2, § 7), ar exista a fortiori un paradox în cazul logicii 
clasice, chiar dacă se pretinde că pentru a raţiona asupra logicii clasice nu se 
foloseşte decât o semiografie redusă, aşa cum au susţinut matematicieni atât 
de diferiţi ca Tarski, Bourbaki sau Curry. Această argumentaţie semiografică 
rămâne destul de vagă sau, în orice caz, nu pare să existe nici un motiv pentru 
ca ea să permită salvarea logicii clasice şi nu a celorlalte logici. 

în realitate, aşa cum arată lingvistica, atunci când foloseşte limbajul 
pentru a studia limbajul, este întru totul posibil ca un obiect s ă jie examinat 
prin folosirea proprietăţilor acelui obiect; într-un mod mai general, gândirea, 
s-ar putea spune, dispune de mijloacele de a se studia pe sine. S-a folosit din 
ce în ce mai mult matematica pentru a studia metamatematica, logica pentru 
a studia metalogică şi s-au obţinut rezultate foarte interesante. 1 Ne putem 
atunci pune întrebarea: de ce, la începutul secolului, a existat o împotrivire 
atât de puternică faţă de adoptarea unor astfel de procedee? 

Explicaţia este legată chiar de celebra problemă a noncontradicţiei. 
Noncontradicţia este o proprietate metalogică a unui sistem. Pare a priori 
absurd să se utilizeze acest sistem sau o extensie a acestui sistem la nivel 
metalogic, cu scopul de a-i dovedi noncontradicţia: se va părea atunci că 
presupunem ceea ce vrem să dovedim ca în situaţia în care cineva ar vrea să 
se asigure de fidelitatea soţiei sale făcând apel la sinceritatea ei. 

Cea de-a doua teoremă a incompletitudinii a lui Godel arată că nu 
se poate demonstra consistenţa aritmeticii clasice cu ajutorul unui sistem 
mai slab sau echivalent. Nu există aşadar o dovadă «absolută» a consistenţei 


7 Vezi, de exemplu, lucrarea lui H. Rasiowa şi R. Sikorski, The mathematics of 
Metamathematics, PiVN, Varşovia, 1963. 

aritmeticii clasice sau a oricărui alt sistem ce o conţine: 8 Dar Gentzen a 
demonstrat consistenţa aritmeticii folosind inducţia transfinită. 

Pentru a-şi apăra metoda, Gentzen încearcă să arate că noţiunile în 
cauză sunt intuitive şi naturale; el pretinde, de exemplu, că şirul ordinalelor 
transfinite poate fi conceput fără a se face apel la noţiunea de infinit actual: 
«Conceptul de infinit poate fi desigur interpretat aici la modul potenţial, 
spunând, de pildă: oricât de departe putem merge formând constructiv noi 
întregi, numărul (0 se află în relaţie de ordinul n < Q) în raport cu fiecare 
întreg. Iar secvenţele infinite care apar o dată cu formarea celorlalte 
numere ordinale trebuie interpretate exact în acelaşi mod.» 9 

Cu toate acestea, o astfel de justificare a numerelor transfinite nu 
i-ar fi convenit deloc lui Cantor, care se sprijinea pe principiul noncontra - 
dicţiei pentru a apăra ideea «supranaturală» a infinitului actual. 

Dacă, asemenea lui Cantor, pretindem că esenţa matematicii este 
noncontradicţia, dat fiind că e imposibil să fie asigurată la modul absolut, 
această esenţă pare volatilă. Odată această esenţă evanescentă evaporată, 
riscăm să fim victimele unei prea mari libertăţi, să ne cufundăm în oceanul 
injinit al lui «totul e posibil». Cum să justificăm atunci valoarea unei anume 
teorii, a unei anume noţiuni? Dacă nu putem dovedi la modul absolut 
consistenţa numerelor transfinite, de unde ştim că nu e vorba de nişte pure 
himere, ca iepurele cu elice sau cercul pătrat? 

De altfel, apariţia logicii paraconsistente ne autorizează să admitem 
printre noi, cel puţin în lumea gândirii noastre, cercuri pătrate sau 
mincinoşi care spun întotdeauna adevărul. De fapt, logica paraconsistentă a 
dus la o schimbare de paradigmă: principiul contradicţiei a fost înlocuit cu 
principiul trivialităţii (sau al nontrivialităţii); această schimbare s-a produs 
în ziua când da Costa a declarat: «Orice teorie este admisibilă din 
momentul în care e non trivială», 10 anunţând astfel simultan punerea la 
naftalină a principiul noncontradicfiei, naşterea logicii paraconsistente şi 
apariţia principiului trivialităţii ca principiu fundamental. 


8 La drept vorbind, chiar dacă s-ar dovedi consistenta aritmeticii cu ajutorul unui 
sistem strict mai slab, nu ar exista decât o dovadă relativă, căci ar trebui atunci fie să se 
presupună consistenţa acelui sistem, fie să se demonstreze această consistentă cu ajutorul 
unui alt sistem etc. Totuşi, o dovadă a consistenţei unui sistem finit ar fi «absolută» în sensul 
în care ar exista siguran[a aproape absolută, intuitiv vorbind, că acest sistem este consistent. 

9 G. Gentzen, «Die Unendichkeitsbegriff in der Mathematk», Semester-Berichte 
Munster (1936-37), pp. 65-80. 

10 N.C.A. da Costa, «Nota sobre o conceito de contradiqao», Anuario da Sociedade 
Parananense de matematica, I (1958), 6-8. 

Principiul contradicţiei a fost pus la îndoială de Lukasiewicz, care 
poate fi considerat pe bună dreptate un precursor al logicii paraconsistente. 
în 1910, eminentul logician polonez scria o întreagă monografie pentru a 
discuta şi critica argumentul lui Aristotel în favoarea principiului noncon- 
tradicţiei." în lucrarea de faţă, da Costa expune şi analizează argumentele 
lui Aristotel şi criticile aduse de Lukasiewicz. De fapt, s-ar părea că Aristotel 
se sprijină pe principiul trivialităţii pentru a justifica principiul 
contradicţiei; astfel, în Metafizica sa (T 4 1000b 18-21) el argumentează 
cam aşa: «Dacă principiul contradicţiei ar fi fals, atunci orice ar fi adevărat, 
ceea ce este absurd». 

Dar logica paraconsistentă arată că argumentul lui Aristotel nu este 
valabil, întrucât principiul contradicţiei poate fi fals, iar principiul 
trivialităţii adevărat; este exact ceea ce se întâmplă în cazul teoriei 
paraconsistente. 

Schimbarea de paradigmă care a dus de la principiul noncontra- 
dicţiei la principiul trivialităţii constituie fără îndoială un eveniment capital 
în evoluţia logicii şi chiar, am putea spune, în evoluţia gândirii. Ea poate fi 
comparată cu trecerea de la geometria euclidiană la geometriile neeucli- 
diene. De altfel, un alt precursor al logicii paraconsistente, logicianul rus 
N.A. Vasiliev, originar din Kazan, ca şi Lobacevski, apăra la începutul 
secolului trecut ideea unei logici nonaristotelice sau imaginare, în care nu 
erau valabile nici principiul noncontradicţiei, nici principiul terţului exclus' 2 . 

Putem compara, de asemenea, această schimbare de paradigmă cu 
crearea numerelor transjinite de către Cantor, care ne-a făcut să trecem de 
la finit la transfinit. Astfel, lui G. Priest îi place să folosească termenul de 
logică transconsistentă pentru a vorbi despre logicile care se abat de la 
principiul contradicţiei 13 . 

Trecerea de la contradicţie la trivialitate nu rezolvă totuşi cercul 
vicios al autofundării. Principiul trivialităţii nu permite nici justificarea nume¬ 
relor transjinite, în sensul în care nu se poate demonstra la modul absolut nici 


" Lukasiewicz, O zasadzie sprzecznosci u Arystotelesa, PWN, Varşovia (reeditată 
în anul 1987). 

12 Vasiliev se inspira direct din terminologia lui Lobacevski, care îşi botezase infial 
geometria «geometrie imaginată», terminologia «geometrie neeuclidiană» devenind populară 
abia mai târziu. Referinţele la lucrările lui Vasiliev sunt date de da Costa, care discuă în mai 
multe rânduri in lucrarea sa trecerea de ta geometrie la geometrii, în raport cu spargerec, 
logicii in mai multe logici. 

IJ Vezi G. Priest, In contradiclion: A study of Ihe Transconsistent. Nijhoff, 
Dordrecht. 1987. 

nontrivialitatea acestor noţiuni.' 4 Ştim doar că logica paraconsistentă nu este 
nici mai mult, nici mai puţin «sigură» decât logica clasică. De pildă, teoria 
mulţimilor paraconsistente este nontrivială dacă şi numai dacă sora ei clasică 
este la fel (vezi Anexa 1). 

Imposibilitatea unei fundamentări absolute a matematicii şi a logicii 
fie pe principiul contradicţiei, fie pe acela al trivialităţii redă întreaga sa 
valoare intuiţiei pe care formaliştii vroiau să o îngroape şi să o înlocuiască cu 
o mecanică oarbă. Astfel, în anul 1948, Bourbaki declara: «Mai puţin ca 
niciodată matematica e redusă la un joc pur mecanic de formule izolate; mai 
mult ca niciodată, intuiţia e stăpână în geneza descoperirilor.»' 5 

Putem justifica noncontradicţia teoriei mulţimilor bazăndu-ne pe 
intuirea unui model: după ce reaminteşte că «teoria lui Zermelo-Fraenkel 
s-a născut din contemplarea unui model natural, acela al ierarhiei 
cumulative», B. Poizat afirmă că o «ipoteză matematică trebuie apreciată 
prin forţa evidenţei cu care ni se impune şi nu prin posibilitatea pe care o 
avem de a o codifica într-un mod obscur în vreo structură cu putere de 
expresie minimală.»' 6 Să insistăm totuşi asupra faptului că, pe de o parte, 
dovezile de consistenţă relativă în teoria demonstraţiei nu sunt neapărat 
nişte manipulări sibiline (după cum am văzut, Gentzen face şi el apel la o 
oarecare intuiţie); şi că, pe de altă parte, e puţin exagerat să afirmăm că 
viziunea ierarhiei cumulative este aceea care a dat naştere lui ZF întrucât, 
în realitate, aşa cum arată studiile istorice asupra elaborării lui ZF, această 
teorie a fost stabilită printr-un du-te-vino între intuiţie şi axiomatizare: 
ierarhia cumulativă şi conceptul iterativ de mulţime care stă la baza ei nu 
s-au degajat decât puţin câte puţin.' 7 

Problema de a şti ce este intuiţia în logică şi în matematică şi cum 
funcţionează ea reprezintă o problemă centrală a cărţii lui da Costa. 

în opinia sa, învăţătura ce se poate trage din rezultatele lui Godel 
este aceea că matematica nu se reduce la demonstraţie: «Activitatea funda- 


14 Anumite rezultate obţinute de R. Sylvan, R.K. Meyer, G. Priest şi J.P. van Bendegem 
par a indica că arfi, intre altele, posibil să se dovedească nontrivialitatea anumitor sisteme 
paraconsistente prin metode finitiste; vezi, de exemplu, J.P. van Bendegem, «The strong 
Hilbert program», Universite de Gent. 

15 N. Bourbaki, «L ’architecture des mathematiques», în Les grands courants de la 
pensee mathematique, culegere editată deF. Le Lionnais, Cahiersdu Sud, Paris, 1948. p. 43. 

16 «A l’ouest d'Eden», The Journal of Symbolic Logic. 51 (1986). 796. 

17 Vezi cu privire la acest subiect G. Boolos, «The iterative conception of set» şi 
C. Parsons, «What is the iterative conception of set?», in Philosophy of Mathematics, editat 
de H. Putnam şi P. Benacerraf Cambridge University Press, Cambridge, 1983 fcdiţia a 
doua), pp. 486-502 şi pp. 503-529. 

mentală a raţiunii nu se reduce la demonstraţie. Dimpotrivă, aşa cum arată, 
de pildă, teoremele incompletitudinii, limitările formalismului nu sunt 
limitări ale raţiunii. Formalismele sunt folosite de raţiune, însă ele nu se 
aplică în mod necesar raţiunii. Iar una din forţele graţie căreia raţiunea se 
eliberează din ghearele formalismului este intuiţia.» 

Dar ce este intuiţia? Da Costa distinge două tipuri de intuiţie: 
intuiţia materială şi intuiţia formală; prima ar fi un mod de acces la 
obiectele însele, pe când cea de a doua ne permite accesul doar la relaţiile 
dintre ele. După da Costa, în logică şi în matematică nu există intuiţie 
materială, ci doar o intuiţie formală. Da Costa apără deci un fel de 
platonism apropiat de cel al lui Lautman, la care se referă. 

Pe de altă parte, după da Costa, intuiţia formală nu ne oferă o 
contemplare directă pe care nu ne-ar rămâne decât să o desăvârşim, ci 
ştiinţele formale rezultă din jocul dintre această intuiţie şi metoda axioma¬ 
tică: «Logica şi matematica se nasc dintr-o interacţiune între intuiţia formală 
şi limbajul axiomatizat» (v. cap. 2, § 11). Dezvoltarea lui ZF ilustrează perfect 
acest fenomen. 

Dacă asocierea între metoda axiomatică şi intuiţia formală constituie 
un instrument foarte puternic pentru dezvoltarea matematicii şi a logicii, e 
la fel de adevărat că aceste instrumente nu ne protejează în mod absolut 
împotriva trivialităţii. 

Aşa cum a arătat istoria ştiinţelor, unele principii care apar ca 
evenimente evidente s-au dovedit mai târziu triviale. După cum afirmă în 
repetate rânduri da Costa, evidenţa şi intuiţia sunt contingente, ele 
referindu-se la o stare particulară a cunoaşterii. Deci, este la fel de absurd 
să ai încredere absolută într-o intuiţie dată, cum ar fi, de exemplu, în aceea 
a unui model al teoriei mulţimilor, sau să condamni o teorie, de pildă logica 
paraconsistentă, sub pretextul că nu e intuitivă. 

în definitiv, nimic nu ne poate apăra împotriva trivialităţii. Nu e o 
problemă neglijabilă dacă ne gândim că principiul trivialităţii fundamen¬ 
tează cu adevărat matematica şi logica, în sensul în care toată lumea este de 
acord că o teorie trivială nu are nici o valoare. Nimic nu ne poate aşadar 
asigura în mod absolut că ceea ce facem are o valoare. Evident, această 
pierdere a referinţei îi poate deranja mult pe unii matematicieni care îşi 
consideră ştiinţa drept o religie; ea îi poate deranja, de asemenea, atunci 
când vor să-şi justifice activitatea. 

Noncontradicţia şi nontrivialitatea dovedindu-se caduce, se trece la 
alte două criterii cu totul diferite de cele precedente şi, la prima vedere, 

foarte diferite unul de altul: «Utilitate şi frumuseţe, iată cele două caracte¬ 
ristici ale matematicii», declară R. Queneau' 8 . 

Deci, dacă nu ne putem baza definitiv pe logică sau pe intuiţie 
pentru a apăra valoarea logicii paraconsistente şi a logicilor nonclasice în 
general, putem recurge, dimpotrivă, la aceste două criterii ce servesc în 
zilele noastre la evaluarea teoriilor matematice. 

Dacă ne limităm la utilitate, valoarea logicilor nonclasice are fără 
îndoială cea mai mare importanţă. Un exemplu marcant este, de pildă, acela 
al logicilor fuzzy. W.A. Carnielli rezumă situaţia în felul următor: «Aplicaţiile 
industriale sunt impresionante, în principal în industria electronic ă japoneză 
şi germană. în Japonia a fost creat un laborator de „inginerie fuzzy 
internaţională “ (LIFE) cu participarea a 45 de firme japoneze şi filiale ale 
unor firme americane. De altfel, se pot cita numeroase exemple de produse 
industriale obţinute cu ajutorul logicii fuzzy: sistem automat de ascensor 
(Fujitec/Toshiba), camere video (Sanyo Fisher/Canon), maşină de spălat 
lenjerie, aspirator şi pompă de apă (Matsuhita), maşină cu aer condiţionat 
(Mitsubishi), televizor şi calculatoare (Sony), transmisie automată pentru 
automobil (Subaru).» 19 

Logica paraconsistentă începe să aibă la rândul ei multe aplicaţii. 
Acest lucru nu trebuie să ne mire întrucât, chiar dacă nu credem în existenţa 
unor contradicţii reale, gestaţia informaţiei ne confruntă zilnic cu informaţii 
contradictorii, şi chiar dacă aceste contradicţii sunt doar aparente, este 
fundamental să le putem trata 20 . De fapt, ar fi cinstit să recunoaştem că 
înseşi logicile nonclasice sunt acelea care au dat un al doilea impuls logicii 
şi îi asigură în mare parte prosperitatea actuală, pentru că ele oferă tocmai 
legătura între teorie şi practică: «Această nouă logică manipulează nu doar 


,s R. Queneau. «Bourbaki et Ies mathematiques de demain», în Bonds. Hermann, 
Paris, 1963, p. 13. Idei similare sunt exprimate şi de A. Lichnerowicz: «Fecunditatea mate 
matică, pe de o parte, criteriile propriu-zis estetice, pe de altă parte, sunt acelea care conferă 
anumitor feluri de structuri matematice o importantă capitală: fecunditatea şi frumuseţea par 
de altfel legate prin legături misterioase» («Remarques sur Ies mathematiqies et la realite», 
în Logique et connaissance scientifique, editat deJ. Piaget, Gallimard, Paris, 1967, p. 480). 

19 W.A. Carnielli, «Logicas nao-classicas, teoria da informaqao et inteligencia 
artificial», în Seculo XIX: o nascimento da ciencia contemporanea, editat de F.R. Evora, 
Unicamp, 1992, p. 106. 

20 Cu privire la aplicaţiile logicii paraconsistente, vezi de exemplu N.C.A. da Costa 
şi VS. Subrahmanian, «Paraconsistent logics as a formalism for reasoning about inconsistent 
knowledge bases». Artificial Intteligence in Medi cine, I (1989), pp. 167-174: alte referinţe 
sunt date de da Costa în lucrarea sa. 

nişte adevăruri eterne, ci şi nişte resurse perisabile», putem citi la începutul 
articolului lui J.-Y. Girară despre logica liniară 21 . 

Nu putem aşadar decât să deplângem faptul că în Franţa logicile 
nonclasice au fost atât de târziu recunoscute şi studiate, dezvolta rea lor fiind 
frânată de o anumită ideologie conservatoare şi obscurantistă, ostilă 
progresului. Nu putem decât să constatăm cu regret că unii consideră chiar 
şi astăzi drept o «fantezie burlescă», pentru a folosi expresia lui Quine, 
unele sisteme logico-matematice a căror importanţă teoretică e fundamentală 
şi ale căror aplicaţii au o importanţă capitală din punct de vedere industrial şi 
economic. 

Logica nu a fost niciodată apreciată în Franţa; Descartes considera 
că ea le este utilă doar sofiştilor pentru a încurca pistele, Poincare nu a ezitat 
să califice «logistica» drept «pipi de pisică», iar până în anii cincizeci s-au 
publicat manuale de logică în care era expusă teoria silogismului a lui 
Aristotel, fără a se ţine seama de progresele spectaculoase făcute de această 
ştiinţă. 

Să sperăm că lucrarea lui da Costa va contribui la înlăturarea 
tabuurilor şi va permite logicilor nonclasice să fie mai bine cunoscute şi 
recunoscute. 

Să trecem acum la problema frumuseţii. E aproape sigur că dacă 
s-ar organiza un concurs internaţional de frumuseţe în logică, logica clasică 
ar fi încununată Miss World. 

Ceea ce iese din comun şochează adesea şi pare respingător. 
Asemenea unei femei cu trei sâni, logica trivalentă poate părea monstruoasă. 
Logica paraconsistentă poate părea şi ea o anormalitate, s-ar putea crede 
că a te lipsi de principiul noncontradic (iei este ca şi cum fi s-ar amputa un 
picior. Cu toate acestea, canoanele frumuseţii nu sunt universale: frumu¬ 
seţea feminină ideală variază în funcţie de locuri şi epoci, aşa cum ne putem 
da lesne seama. 

în decursul acestui secol a apărut o pleiadă de logici mai mult sau 
mai puţin ciudate, mai mult sau mai puţin monstruoase. Dar omul se 
obişnuieşte cu toate, iar ceea ce la început a părut anormal, a devenit apoi 
normal în funcţie de care se vor stabili judecăţile de valoare. 

Ne putem întreba dacă nu există totuşi vreun mijloc de a ieşi din 
relativ şi din arbitrar şi de a obţine nişte criterii generale care să ne conducă 
la o apreciere corectă. Pare rezonabil să credem că pentru a atinge acest 


J.-Y. Girară, «La logique lineaire», Pour la Science, 150 (aprilie 1990), p. 74. 

obiectiv nu trebuie să aşezăm pe un piedestal o logică anume, considerată a fi 
regina faţă de care se va evalua frumuseţea celorlalte surori ale sale, ci să 
stabilim o teorie globală a logicii, să desprindem arhitectura generală a 
logicii pornind de la care vor putea fi apreciate construcţiile particulare. 

«Ceea ce frapează la prima vedere în lucrările lui Hilbert este 
frumuseţea pură şi grandioasa lor arhitectură», ne spune J. Dieudonne 22 , iar 
N. Bourbaki a încercat să desprindă arhitectura matematicii moderne, 
contribuind astfel la a face să ţâşnească frumuseţea «unuia dintre monu¬ 
mentele cele mai uimitoare ale spiritului uman.» 23 

Putem, de asemenea, încerca să desprindem arhitectura logicii 
moderne scoţând la lumină unitatea profundă a multiplicităţii discordante a 
sistemelor logice. Da Costa a contribuit el însuşi la această sarcină elaborând 
o teorie generală a logicii, teoria evaluării, la care a ajuns treptat, încercând 
să generalizeze metodele clasice pentru a le adapta la logica p araconsistentă 
sau la alte logici nonclasice (vezi Anexa 2 în care e prezentat ă această teorie). 

Ceea ce se petrece astăzi în logică este aproape similar cu ceea ce 
s-a petrecut în urmă cu cincizeci de ani în algebră: atunci s-a elaborat o 
teorie generală a structurilor algebrice, Algebra Universală şi tocmai în 
această teorie generală a apărut întreaga frumuseţe a algebrei şi nu 
într-una sau alta dintre algebrele particulare care, precum teoria algebrelor 
lui Boole, poate apărea ca o mică teorie bine pusă la punct, frumuseţea ei 
rămânând însă foarte terestră. 

Utilitatea şi Frumuseţea nu sunt neapărat imediat conciliabile. La 
ora actuală, în logică, se conturează, pe de o parte, o frumoasă teorie 
generală abstractă a logicii, pe de altă parte se confecţionează logici 
hidoase ce se pot adapta unor situaţii foarte concrete. Pentru a-şi justifica 
odraslele josnice, creatorii lor vor sus ţine că e mai bine să posezi ceva util, 
chiar dacă urât, decât o frumuseţe sublimă inutilizabilă, care nu e decât un 
General Abstract Nonsense. Cu toate acestea, istoria matematicii arată, pe 
de o parte, că utilitatea unei teorii urâte este relativ limitată şi că ea nu 
poate creşte decât înfrumuseţănd-o, pe de altă parte, că o teorie frumoasă 
sfârşeşte întotdeauna prin a se dovedi utilă, Jie şi după mai multe secole. 
Altfel spus, utilitatea este fiica frumuseţii şi nu invers. 


22 J. Dieudonne, «David Hilbert (1862-1943)», p. 292, articol ce se găseşte in 
culegerea lui F. Le Lionnais. 

23 J. Dieudonne, «Avânt propos» (Cuvânt înainte) la Oeuvres completes de 
Lautman, Union Generale d'Editions, Paris, 1977, p. 19. 

După da Costa, ştiinţele formale sunt guvernate nu doar de frumu¬ 
seţe şi utilitate, ci şi de principii pragmatice în accepţiunea teoriei moderne 
a limbajelor sau a semioticii (Morris); iar aceste principii sunt completate 
de metoda axiomatică şi de normele unei logici universale şi ale unei teorii 
abstracte a evaluării. 

în pofida acestor diferite determinări, el consideră totuşi că logica şi 
matematica constituie o simfonie neterminată şi neterminabilă. 

Jean-Yves Beziau 

în lucrarea de faţă tratăm natura logicii. Ne interesează, înainte de 
toate, relaţiile existente între raţiune şi logică, precum şi modul în care 
activitatea raţională, reflectată în mare parte de logică, este legată de 
experienţă. 

Termenul «logică» este ambiguu, fiind folosit adesea cu semnificaţii 
diferite; în ceea ce ne priveşte, înţelegem prin logică, logica formală (pură 
sau teoretică). Mai mult, având în vedere conexiunile strânse între logică şi 
matematică, aceasta din urmă va trebui analizată pe parcursul prezentei 
lucrări; şi va fi necesar să stabilim în mod explicit legăturile existente între 
aceste discipline. 

După cum se ştie, logica a evoluat mult în decursul ultimilor o sută 
de ani. De aceea, nu vom face aici o analiză filosofică a logicii tradiţionale, 
care rezidă în mod fundamental în codificarea făcută de Aristotel, ci a logicii 
matematice sau simbolice, pe care o vom numi, simplu, logică. în realitate, 
în stadiul său prezent de evoluţie, logica este, din raţiuni evidente, simbolică 
şi matematică, iar a nu lua în considerare această caracteristică ar însemna 
pur şi simplu a proceda în mod anacronic. Deci, vom presupune că cititorul 
cunoaşte bine logica actuală. Pentru a reduce totuşi unele dificultăţi pe care 
le-ar putea întâmpina cei ce nu sunt familiarizaţi cu logica simbolică, vom 
prezenta în anexă câteva dezvoltări tehnice mai elaborate şi mai specializate, 
de care vom avea nevoie spre a ne fundamenta argumentaţia. 

Una dintre dificultăţile întâmpinate de autorul unei astfel de lucrări 
este următoarea: terminologia comună, deşi mai mult sau mai puţin clară în 
folosirea ei curentă, devine insuficientă atunci când se încearcă definirea 

unei poziţii filosofice originale sau abordarea dintr-un nou punct de vedere a 
aspectelor esenţiale ale fundamentelor cunoaşterii. Cu toate acestea, în 
filosofie, o terminologie întru totul precisă şi adecvată reprezintă un ideal 
imposibil de atins. Diferitele concepte de care avem nevoie, în opoziţie cu 
părerea multora, nu sunt statice şi rigide, ci au un caracter dinamic şi 
dialectic, astfel încât se modifică pe măsură ce expunerea avansează şi 
frontierele cunoaşterii se lărgesc. Tensiunile dintre diferitele sensuri ale unui 
termen, discuţiile şi distincţiile ce se fac, vor transforma treptat sensul 
termenilor tehnici care, în plus, sunt folosiţi, de regulă, în afara contextului 
unde au apărut. Rezultă că este necesar să începem cercetarea folosind o 
terminologie aproximativă ce se va ameliora, dar nu va atinge niciodată o 
perfecţiune totală. Una dintre caracteristicile raţiunii este aceea de a-şi putea 
exercita activitatea cu ajutorul unor concepte relativ vagi şi inexacte; ea nu 
are nevoie de o precizie absolută. 

Termenul «raţiune» are diferite semnificaţii. între altele, următoarele: 

1. facultatea de gândire discursivă, în opoziţie cu gândirea intuitivă; 

2. facultatea de a judeca bine, i.e. de a distinge adevărul de fals şi 
binele de rău; 

3. facultatea de cunoaştere naturală, în opoziţie cu credinţa şi 
revelaţia; 

4. ansamblul principiilor generale ce guvernează gândirea 
discursivă. 

Va trebui aşadar ca în cele ce urmează să determinăm sensul în care 
vom folosi acest termen. 

Raţiunea este facultatea graţie căreia concepem, judecăm şi 
raţionăm, i.e. reflectăm, gândim. Ea se caracterizează prin două funcţii: în 
primul rând, este facultatea care elaborează conceptele şi, în special, 
constituie categoriile , adică conceptele cheie ale gândirii cognitive în 
general; din acest punct de vedere, funcţia sa este aceea de a coordona datele 
experienţei şi de a oferi formele subiacente oricărei gândiri obiective. în al 
doilea rând, ea este facultatea de a combina conceptele, judecând şi inferând; 
funcţia sa este aici tipic activă. 

Deşi distincţia între aceste două funcţii este puţin artificială, ea are 
totuşi o anumită valoare. Vom numi prima funcţie, funcţie constitutivă, iar 
cea de a doua, funcţie operativă. în consecinţă, putem vorbi, chiar dacă în 
mod imprecis, de raţiune constitutivă şi de raţiune operativă. 

în sens larg, cunoaşterea pozitivă este cunoaşterea conceptuală. Ea 
se efectuează, graţie unor concepte fundamentale şi generale, ca acelea de 
obiect, relaţie, spaţiu, timp şi cauză, elaborate de raţiune cu ajutorul 
experienţei, prin extrapolarea acesteia. 

Cele două surse ale cunoaşterii pozitive sunt experienţa şi raţiunea. 
Prin cea dintâi intrăm în contact cu lumile interioară (sensibilitate internă) şi 
exterioară (sensibilitate externă); ea constituie deci punctul de plecare al 
ştiinţelor naturii şi ale omului. Cu toate acestea, trebuie subliniat că nici 
măcar cunoaşterea empirică nu se reduce numai la datele experienţei. în 
realitate, raţiunea furnizează categoriile cu ajutorul cărora ne sistematizăm 
senzaţiile şi facem inteligibilă experienţa. Astfel, de exemplu, percepem că o 
senzaţie dată precedă o alta şi considerăm mai multe senzaţii ca fiind 
cauzate de acelaşi obiect. Raţiunea constitutivă ordonează datele empirice. 
Graţie, în principal, raţiunii operative, lărgim datele experienţei şi construim, 
de exemplu, ştiinţele logico-matematice. 

Dat fiind caracterul conceptual al cunoaşterii pozitive şi în special al 
cunoaşterii ştiinţifice, se observă imediat importanţa limbajului pentru 
activitatea raţională: se exprimă, se fixează, se comunică cunoaşterea prin 
folosirea limbajului. Categoriile şi operaţiile lingvistice reflectă, într-un 
anumit mod, procesele constitutive şi operative ale raţiunii. 

Categoriile şi principiile raţionale care ne permit să ordonăm 
experienţa, par a avea un caracter aprioric. Totuşi, acest lucru nu implică în 
mod evident ca astfel de categorii şi principii să fie absolut independente de 
experienţă, nici ca ele să fie fixe şi imuabile. Credem, dimpotrivă (şi 
încercăm să ne justificăm părerea) că raţiunea se constituie pe parcursul 
propriei sale istorii, urmând în principal contingenţele datorate progresului 
ştiinţific. Aparenta sa natură apriorică se dovedeşte prin urmare relativă: ea 
este a priori doar în funcţie de un stadiu dat al cunoaşterii, putându-se 
transforma şi neavând o structură absolută şi invariabilă. O astfel de doctrină 
se opune, de pildă, kantianismului ortodox, conform căruia raţiunea este în 
esenţă imuabilă. 

Raţiunea pe care o avem în vedere este raţiunea ce a produs ştiinţa 
occidentală şi a cărei evoluţie istorică poate fi trasată pornind de la civilizaţia 
greacă, unde logica s-a constituit ca un corpus cvasi autonom. Există totuşi 
două probleme importante aflate în afara câmpului cercetării noastre şi pe care 
trebuie să le menţionăm: 

1. problema de a şti dacă raţiunea, aşa cum o cunoaştem astăzi, 
reprezintă rezultatul unui proces de evoluţie continuu sau chiar 
discontinuu, pornind de la o mentalitate primitivă, de care nu 

diferă în esenţă (Pradines); sau dacă, dimpotrivă, mentalitatea 
primitivă, prelogică şi guvernată de legea participării, este 
ireductibilă la principiile şi la categoriile raţionale (Levy-Bruhl); 

2. problema de a şti dacă există cu adevărat alte tipuri de raţiune, 
diferite de a noastră; de pildă, activitatea numită raţională a 
anumitor curente din gândirea orientală, frecvent citate ca având 
structuri raţionale intrinsec diferite de raţionalitatea noastră. 

Mai există şi alte restricţii privind modul în care studiem aici 
raţiunea: nu vom trata despre activitatea raţională, ci despre produsele 
acestei activităţi, atunci când ea se exercită metodic, cu scopul esenţial de a 
obţine o cunoaştere sau de a realiza o reflecţie critică. Astfel de produse sunt 
contextele raţionale, îndeosebi contextele ştiinţifice '. Deoarece activitatea 
raţională se exprimă prin mijlocirea limbajului, contextele raţionale nu se pot 
lipsi de contextele lingvistice. în realitate, logica formală reflectă structura 
deductivă a acestora din urmă şi doar în mod indirect putem afirma că ea 
reflectă gândirea noastră. într-adevăr, modul în care gândim efectiv este 
extrem de complicat: de pildă, inferenţele pe care le efectuăm depind de 
analogii inconştiente, de experienţa noastră în sens larg, de tendinţele 
estetice, de inspiraţiile de moment etc.; este, prin urmare, dificil să 
analizăm şi să codificăm procesul real al gândirii. Cu toate acestea, 
rezultatul exerciţiului raţiunii, care constituie contextele raţionale, este, în 
general, modelat de norme mult mai rigide şi mai uşor de analizat. Vom 
insista, totuşi, asupra faptului că aceste norme sunt condiţionate istoric: 
istoria fizicii, de exemplu, arată cu claritate cum categoriile raţionale ale 
fizicilor aristotelică, newtoniană şi actuală reflectă o evoluţie profundă; 
termeni tehnici precum «timp», «spaţiu», «cauză» şi «forţă» şi-au schimbat 
radical semnificaţia; ceva similar s-a produs şi cu geometria, structura 
geometriei actuale fiind complet diferită de cea a geometriei din epoca 
euclidiană. 

Am spus despre cunoaşterea pozitivă că este o cunoaştere concep¬ 
tuală. Dar conceptele devin mai mult sau mai puţin stabile atunci când sunt 
introduse în contexte raţionale, graţie unor termeni convenabili al căror sens 
îl constituie. în afara unor astfel de contexte, conceptele se află într-o 
transformare perpetuă, depinzând, atât la nivel subiectiv, cât şi la nivel 
social, de nenumărate circumstanţe, cum ar fi asociaţiile de idei trecătoare şi 


1 Expresiile contexte raţionale şi contexte ştiinţifice sunt folosite prin analogie cu 
expresiile contexte ale descoperirii, contexte ale justificării, aşa cum sunt ele folosite de 
H. Reichenbach, The Rise of Scientific Philosophy, University of California Press, 1951, 
capitolul XIV; Elements of Symbolic Logic, MacMillan, New York, 1947. Context raţional 
semnifică grosso modo ansamblul producţiilor raţiunii. 

starea culturii respective. Fixitatea conceptelor în contexte raţionale rezultă, 
înainte de toate, din factori sociali care impun o anumită constanţă în 
structura contextelor, facându-le să fie obiective. Cu toate acestea, a priori, 
nimic nu ne garantează că această obiectivitate este absolută. 

Deoarece ne vom concentra atenţia asupra logicii formale, trebuie să 
ne ocupăm de aspectele deductive ale raţiunii operative. Totuşi, nu putem 
face acest lucru cu folos fără a vorbi şi despre raţiunea constitutivă. Mai 
mult, o bună înţelegere a subiectului face indispensabilă tratarea mecanis¬ 
mului inferenţei inductive, fie şi în mod indicativ. 

Principiile logice fundamentale reprezintă nişte postulate ale raţiunii 
constitutive. Raţiunea operativă, fie că funcţionează deductiv, fie inductiv, 
este reglată de astfel de principii. în studierea relaţiilor între logica formală şi 
activitatea deductivă a raţiunii, raţiunea constitutivă trebuie luată negreşit în 
considerare, ea fiind, prin anumite aspecte, mai fundamentală decât raţiunea 
operativă. 

Cum raţiunea se exteriorizează în contexte raţionale, evaluarea ei se 
face prin intermediul acestora, ea dobândeşte, ca să spunem aşa, un anumit 
statut intersubiectiv. Ea încetează de a mai fi patrimoniul persoanelor, pentru 
a se transforma într-un element constitutiv al culturii unei epoci determinate, 
dobândind astfel conotaţii sociale şi culturale legate de propria sa istorie. 
Putem vorbi, de exemplu, de raţiune elenă sau de raţiune inerentă fizicii 
newtoniene. Acest lucru nu implică, în sine, o anumită concepţie metafizică 
despre raţiune, ci rezultă pur şi simplu din constatarea unui fapt. 

După ce am semnalat cele două probleme care vor fi studiate aici, le 
vom formula acum pe acelea care ne interesează în mod fundamental, şi 
anume: 


1. Problema naturii activităţilor raţionale şi logice. De exemplu, 
coincid ele oare, fie şi numai parţial? Există un nucleu de principii 
raţionale fără de care activitatea raţională nu ar putea avea loc? 
Dacă da, coincid astfel de principii cu legile logice? 

2. Problema conexiunilor existente între raţiune şi realitate. O problemă 
pertinentă este îndeosebi aceea de a şti dacă principiile logice 
rezultă din însăşi natura raţiunii sau dintr-o activitate şi dintr-o 
interacţiune reciprocă între spirit şi mediul în care este cuprins. 

3. Problema genului cunoaşterii raţionale: este ea doar discursivă sau 
există o intuiţie raţională? 

4. în sfârşit, există problema criteriului adevărului judecăţilor 
logico-matematice, care nu depind aparent decât de raţiunea însăşi. 

Cu privire la problemele de care ne vom ocupa, se cade să spunem 
clar încă de la început cum le vom trata în această lucrare. Atitudinea noastră 
faţă de astfel de probleme va fi pozitivă («pozitiv» nu înseamnă «pozitivist») 
şi critică: cu alte cuvinte, cercetările noastre se încadrează în filosofia ştiinţei 
(riguroasă sau pozitivă). Astfel, pentru a da un exemplu, logica va constitui 
pentru noi un dat ce ridică întrebări variate şi importante, ale căror 
răspunsuri vor trebui căutate prin adoptarea unei atitudini mentale asemă¬ 
nătoare cu cea adoptată de omul de ştiinţă în cercetările sale. Pentru a lămuri 
toate acestea, vom consacra restul acestei introduceri, explicării a ceea ce 
înţelegem prin filosofie ştiinţifică 2 . 

în filosofie se întâlnesc întrebări de natură foarte variată şi, pentru a 
răspunde la ele, filosofii folosesc cele mai diverse metode. Cu toate acestea, 
este posibil, în principiu, să se împartă problemele filosofice în două clase 
fundamentale: cele cu caracter ştiinţific şi cele cu caracter speculativ. 
Desigur, această distincţie nu pare prea clară la prima vedere, dar ea se va 
clarifica treptat pe parcursul expunerii noastre. 

Vom încerca să fundamentăm distincţia anterioară pornind nu de la 
esenţa chestiunilor ştiinţifice şi speculative, ci de la metodele utilizate pentru 
a le rezolva sau cel puţin pentru a le studia. Astfel, aceeaşi problemă poate fi 
privită şi studiată din unghiuri diferite, speculativ sau ştiinţific. Aceasta nu 
înseamnă că nu există subiecte tipic speculative sau tipic ştiinţifice. 

Formularea unei probleme filosofice este ştiinţifică în măsura în care 
s-a procedat ştiinţific în formularea ei. Dacă acest lucru este posibil, cercetarea 
corelativă face parte din filosofia ştiinţei şi rezultatele astfel obţinute au un 
caracter ştiinţific. în caz contrar este vorba de cercetări speculative. Prin 
urmare este necesar să precizăm pe cât posibil ce anume înţelegem prin 
metodă ştiinţifică în filosofie. 

Evident, nu se poate da o definiţie exactă şi perfectă a metodei 
ştiinţifice în filosofie, adică a filosofiei ştiinţei. Vom încerca doar să delimităm 
trăsăturile generale ale unei astfel de noţiuni. 

în cele ce urmează vom scoate în evidenţă trăsăturile proeminente ale 
poziţiei ştiinţifice în filosofie. Ele pot fi prezentate în trei puncte capitale: 

l.în formularea şi rezolvarea (fie şi aproximativă) a problemelor 
filosofice de ordin ştiinţific, cercetătorul adoptă o atitudine în 


2 Ceea ce urinează este o versiune mai amplă a articolului nostru «Conceptualizacion 
de la filosofia cientifica», Revista de Filosofia de la Universitad de Costa Rica, nr. 8 (1960), 
pp. 363-366. 

muncă identică cu aceea a omului de ştiinţă în sens strict. Nu 
există în fond nici o diferenţă între activitatea filosofului ce se 
consacră filosofiei ştiinţei şi cea a omului de ştiinţă ce se consacră 
ştiinţei sale, cu excepţia celei referitoare la generalitatea domeniului 
studiat, fapt ce implică totodată o anumită disparitate de detaliu între 
rezultatul cercetării filosofice şi acela al cercetării ştiinţifice. în 
special adevărul este atins progresiv, în etape succesive, atât în 
filosofia ştiinţei, cât şi în ştiinţele particulare: el este întotdeauna apt 
de a fi repus în discuţie şi nu apare niciodată definitiv şi complet. 

2. Orice cunoaştere pozitivă, particulară şi definită, aparţine, în 
măsura posibilului, unei ştiinţe speciale. Cunoaşterile dezvoltate 
de filosofia ştiinţei fie se referă la ştiinţa propriu-zisă ca obiect de 
studiu, fie se limitează la practica analizei critice. De fapt, analiza 
constituie efectiv o metodă de lucru, iar rezultatul ei este clarifi¬ 
carea ce ne este oferită cu privire la anumite chestiuni determinate. 
Analiza practicată de filosofia ştiinţei serveşte la a limpezi anumite 
situaţii complexe sau confuze şi la nimic altceva. 

3. în munca sa cotidiană, filosoful ştiinţific trebuie să adopte în 
principiu o poziţie de independenţă totală cu privire la cercetările 
sale şi la praxis -ul politic, la religie, la filosofia speculativă sau la 
alte forme de activităţi umane, cu excepţia ştiinţei. Poate părea 
ridicol că insistăm asupra acestui fapt, dar este neîndoielnic că 
există filosofi care apără concepţii opuse. De exemplu, unii cred că 
filosofia trebuie să slujească drept bază pentru studiile teologice 
sau religioase, ceea ce conduce în final la studiul unei filosofii 
determinate de această credinţă. Astfel de concepţii nu ar putea fi 
justificate cu unitatea de măsură a filosofiei ştiinţei. Aceasta din 
urmă este, dimpotrivă, strâns legată de ştiinţă şi trebuie cultivată 
având mereu în minte progresele ştiinţelor specifice. Din acest 
punct de vedere, ştiinţa este sursa inspiratoare a filosofiei 3 . 

Afirmând că, atunci când se dedică filosofiei ştiinţei, filosoful 
trebuie să adopte o atitudine similară celei a omului de ştiinţă, presupunem 
că o astfel de atitudine este mai mult sau mai puţin evidentă. Fără îndoială, 
trăsătura caracteristică principală a atitudinii ştiinţifice rezidă în faptul că 
cercetările omului de ştiinţă sunt obiective. Cu alte cuvinte, cercetătorul 


3 Poate că nimeni nu este capabil să susţină în mod serios teza că filosofia ştiinţei, aşa 
cum am definit-o, se află într-o anumită relaţie strânsă cu religia. Cu toate acestea, credem că 
nu există nici un inconvenient în a sublinia acest aspect, dat fiind că filosofului îi place uneori 
să divagheze. 

ştiinţific acceptă nişte criterii, unele dintre ele implicite, care îi guvernează 
cercetarea şi îi servesc la a testa rezultatele obţinute, confirmându-le sau 
invalidându-le. Mai exact, activitatea ştiinţifică este guvernată de principii şi 
convenţii, implicite sau explicite, care o călăuzesc şi îi dau formă. Nu vom 
expune aici toate aceste criterii ce pot varia de la o epocă la alta, în funcţie 
de evoluţia ştiinţei şi a filosofiei, dar este necesar să notăm unele dintre ele. 
Astfel, de exemplu, cercetarea ştiinţifică se înfăptuieşte raţional, fără a se 
recurge la alte surse posibile de cunoaştere, cu excepţia experienţei (înţeleasă 
ştiinţific); în mod special, se respinge ca sursă a cunoaşterii ştiinţifice orice 
formă de intuiţie meta-raţională. Un alt exemplu: se presupune de obicei că 
ştiinţa ne furnizează un anumit adevăr şi că stăpânirea acestui adevăr ne 
permite la rândul ei să dominăm natura. în ceea ce priveşte filosofia ştiinţei 
însăşi, se presupune în mod fundamental că analiza critică constituie o 
metodă efectivă de cercetare şi totodată de clarificare a unor situaţii 
complexe. 

în filosofia ştiinţei se practică reflecţia analitică şi critică. Dar o dată 
situaţia clarificată, filosofului nu îi mai rămâne nimic de făcut, căci orice 
formă de cunoaştere pozitivă şi determinată se incorporează în ştiinţă sau în 
teoria ştiinţei; orice cunoaştere ştiinţifică aparţine unei ştiinţe particulare sau 
se referă la ştiinţa însăşi şi se încadrează în teoria ştiinţei. Filosofia ştiinţei 
are totuşi un conţinut: disciplinele ştiinţifice specifice înglobează tot ce este 
raţional şi tot ceea ce putem cunoaşte pozitiv; ele constituie, prin urmare, un 
element de studiu şi de cercetare pentru filosofia ştiinţei. Putem chiar spune, 
lăsând la o parte analiza, că obiectul filosofiei ştiinţei este teoria ştiinţei. 

Filosofia ştiinţei se dezvoltă în sânul filosofiei ştiinţei, în principal 
prin folosirea sistematică a metodelor teoriei modeme a limbajului, într-un 
cuvânt, a semioticii. Din acest punct de vedere, limbajul este considerat în 
sens larg, incluzând aspectele sintactice, semantice şi pragmatice. Până şi 
numeroase ramuri ale ştiinţei, care aparent (sau poate în mod real) au 
puţine relaţii cu noţiunile lingvistice ordinare, se încadrează într-una din 
dimensiunile teoriei moderne a limbajului, atunci când concepem semiotica 
în sens larg. 

Rezumând, se poate spune că filosofia ştiinţei are două dimensiuni: 

1. dimensiune constructivă sau sistematică, considerată teorie a 
ştiinţei; 

2. dimensiune non-constructivă sau analitică, atunci când o consi¬ 
derăm ca un ansamblu de activităţi analitice, de elucidare şi critice. 
Coordonarea rezultatelor obţinute prin aplicarea sistematică a 

analizei poate fi, de asemenea, admisă ca făcând parte din această 
dimensiune, deşi adevărurile astfel atinse sunt transferate apoi în 
domeniul ştiinţelor particulare sau al teoriei ştiinţei, atunci când au 
un conţinut pozitiv şi nu sunt numai de natură negativă (de 
exemplu, când analiza efectuată scoate în evidenţă faptul că 
anumite concepţii sunt lipsite de fundament sau că un anume corp 
de doctrină nu are un conţinut raţional real) 4 . 

Se cuvine să vorbim acum despre relaţiile între filosofia ştiinţei şi 
filosofia speculativă. Discuţia anterioară ne-ar putea face să credem, asemenea 
altor gânditori, că filosofia ştiinţei este suficientă prin ea însăşi pentru a 
dovedi inanitatea filosofiei speculative şi totala ei caducitate. într-adevăr, 
filosofia ştiinţei tratează numai problemele induse de ştiinţele specifice sau 
de analiza unor probleme de ordin mult mai general, contribuind la clarifi¬ 
carea lor şi, uneori, scoţând în evidenţă faptul că ele constituie probleme 
ştiinţifice sau apte de a fi rezolvate în termeni empirico-raţionali. Aceasta nu 
este totuşi suficient pentru a nega complet posibilitatea speculaţiei filosofice. 
Putem cel mult trage concluzia că astfel de chestiuni nu sunt ştiinţifice şi, din 
această cauză, se află în afara domeniului vizat de metodele pur ştiinţifice. 
Pentru a nega filosofia speculativă, filosofia ştiinţei ar trebui să se 
preschimbe în speculaţie neştiinţifică. 

Câteva exemple de rezultate pozitive obţinute de filosofia ştiinţei ne 
vor permite să-i înţelegem mai bine spiritul. Lucrările lui Tarski despre 
conceptul de adevăr, teoria descripţiilor a lui Russell şi investigaţiile 
istorico-critice ale lui Mach asupra fundamentelor mecanicii lui Newton 
reprezintă trei dintre cuceririle filosofiei modeme a ştiinţei. Trebuie să 
menţionăm, de asemenea, cercetările lui Poincare şi ale lui Enriques asupra 
noţiunilor de spaţiu şi de timp. Aceşti doi autori au păreri divergente în mai 
multe privinţe, de pildă Poincare este convenţionalist în ceea ce priveşte 
spaţiul, doctrină căreia Enriques i se opune. Aceasta ilustrează faptul că 
dezacordurile în filosofia ştiinţei nu constituie o frână în calea dezvoltării 
sale. Astfel de exemple îi pot părea filosofului speculativ puţin pertinente, 
mai ales dacă sunt comparate cu obiectivele ambiţioase ale speculaţiei. Cu 
toate acestea, o astfel de obiecţie adusă filosofiei ştiinţei poate fi cu greu 

4 Ca parte a filosofiei ştiinţei, teoria ştiinţei nu înseamnă acelaşi lucru cu filosofia 
ştiinţei, conform concepţiei a numeroşi autori, in realitate, teoria ştiinţei operează în principal 
cu concepte ştiinţifice, constituind ceea ce s-ar putea numi o metaştiinţă, în timp ce în 
filosofia ştiinţei, în sensul său tradiţional, converg concepte ştiinţifice şi speculative. în zilele 
noastre se foloseşte totuşi expresia «filosofia ştiinţei», practic ca sinonim pentru teoria ştiinţei. 

luată în serios. Vom nota doar că dacă câmpul său este mai limitat decât 
acela al filosofiei speculative, aceasta din urmă este totuşi mult mai puţin 
sigură şi obiectivă. 

Rezumând, concepţia propusă aici cu privire la filosofia ştiinţei are 
un caracter exclusiv metodologic în cadrul câmpului filosofic. Apărăm însă 
teza conform căreia separarea celor două tipuri de cercetare este esenţială 
pentru progresul filosofiei, întrucât numai o astfel de separare permite 
evitarea a numeroase neînţelegeri între oamenii de ştiinţă şi filosofi, fiind 
totodată vitală din punct de vedere metodologic. Având mereu în vedere 
diferenţa între aceste două tipuri de filosofie, numeroase probleme aparent 
insolubile devin clare, iar confuzia care le-a generat dispare. Mai mult, 
filosofia ştiinţei este relativ independentă faţă de filosofia speculativă 
datorită faptului că poate fi dezvoltată fără a se face apel la aceasta din urmă, 
în timp ce contrariul nu poate fi adevărat. 

Această concepţie a filosofiei ştiinţei prezintă anumite dificultăţi 
asupra cărora se cuvine să insistăm. 

în filosofia tradiţională, cu tendinţă speculativă, filosofii pretind, în 
general, că procedează în mod raţional. Cu toate acestea, genul de 
raţionalitate al speculaţiei clasice diferă de acela atribuit filosofiei ştiinţei. 
Diferenţa se rezumă după cum urmează: în filosofia ştiinţei, aşa cum am 
arătat, se folosesc mai ales concepte ştiinţifice. Evident că nu este vorba de 
concepte ştiinţifice în sens strict. De exemplu, în munca sa cotidiană, 
fizicianul nu foloseşte direct conceptul de teorie - , totuşi, această noţiune este 
pentru el comprehensibilă şi, în numeroase împrejurări, o foloseşte (uneori 
implicit). De fapt, fizicianul afirmă în mod curent că va testa o teorie sau că 
o anumită teorie dată are doar o valoare aproximativă. Cu alte cuvinte, 
fizicianul este compromis nu numai cu ideile exprimate de diferitele limbaje 
tehnice ale fizicii, dar şi cu ideile metalimbajului acestei ştiinţe. 

La nivel speculativ, introducerea unor concepte lipsite de caracter 
ştiinţific este esenţială. Termenii «spirit» în filosofia lui Hegel, «suflet» în 
accepţiunea scolastică şi «elan vital» în filosofia lui Bergson au, evident, 
conotaţii speculative. 

Dar care este, în fond, deosebirea între conceptele ştiinţifice şi 
conceptele speculative? Fără a recurge la conceptele speculative, unicul 
răspuns posibil pare a fi următorul: o astfel de distincţie depinde de istoria 
ştiinţei. într-un moment determinat al acestei istorii, există concepte 
considerate fără nici un dubiu ca fiind ştiinţifice, altele care sunt considerate 

unanim ca fiind speculative, şi mai există unele greu de clasificat în absenţa 
unor criterii plauzibile. 

Teoria electricităţii şi a magnetismului a lui Poisson presupunea 
existenţa unor fluide apte să explice fenomenele electrice şi magnetice 
cunoscute la acea vreme. A face însă astăzi apel la astfel de fluide într-un 
mod atât de naiv cum o făcea Poisson ar fi ceva arhaic; conceptele funda¬ 
mentale ale savantului francez au încetat de a fi ştiinţifice şi au devenit 
desuete. Ceva asemănător s-a produs şi cu vechea teorie a căldurii, respinsă 
de americanul Rumford. 

Este interesant de observat că, după ce a trecut printr-o fază 
ştiinţifică, un concept poate face parte din ideile speculative, pentru a obţine 
apoi din nou un statut ştiinţific. Este ceea ce pare a se întâmpla cu noţiunea 
de eter: în fizica secolului trecut, eterul avea un rol explicativ fundamental. 
Pentru fizicienii secolului al XlX-lea, eterul nu reprezenta doar un concept 
teoretic a cărui singură valoare ar fi fost aceea de a ajuta la sistematizarea 
experienţei; dimpotrivă, el desemna ceva real: pentru a depăşi dificultăţile 
teoriei sale electromagnetice referitoare la posibilitatea conceperii unei 
mişcări absolute, Lorentz susţinea că este posibil să se calculeze viteza unui 
corp în raport cu eterul, iar Michelson şi Morley au încercat să calculeze în 
acelaşi mod viteza Pământului. Dar, o dată cu dezvoltarea teoriei relativităţii, 
eterul a fost cvasieliminat din fizică. S-ar părea totuşi că asistăm astăzi la o 
întoarcere a sa, în pofida criticilor lui Einstein. 

în mod general, dat fiind că, la origine, ştiinţele particulare s-au 
desprins din filosofie, nu trebuie să ne surprindă că numeroşi termeni tehnici 
ai ştiinţelor pozitive au fost folosiţi mai întâi ca termeni speculativi. Este, de 
pildă, cazul termenului «cauză». 

Să mai reamintim că exisă termeni folosiţi simultan în ştiinţă şi în 
filosofia speculativă. Este cazul termenilor «viaţă» şi «cauză». Dar este clar 
că, deşi termenii sunt aceeaşi, conceptele pe care le desemnează sunt diferite, 
având totuşi ceva în comun. 

Exemplele noastre arată că clasificarea conceptelor în concepte 
ştiinţifice şi concepte speculative nu este absolută. Cu toate acestea, deşi 
această separare nu este atât de tranşantă cum s-ar putea crede la prima 
vedere, ea este legitimă şi se poate deduce de aici că, deşi raţiunea este 
unică, există două tipuri de raţionalitate: raţionalitatea ştiinţifică şi 
raţionalitatea speculativă. 

O problemă legată de tipurile de raţionalitate este aceea a tipurilor de 
obiectivitate; filosofia speculativă, aşa cum totul o indică, foloseşte metode 
ce conduc la o precizie raţională mult superioară celei atinse de anumite 
ştiinţe (de exemplu, arheologia) şi chiar superioară anumitor domenii ale 
filosofiei ştiinţei. Nu se poate nega, de exemplu, că în filosofia tomistă 
discuţiile prezintă un anumit grad de obiectivitate; numeroase dezbateri îşi 
pot găsi o rezolvare, iar una dintre metode constă în exegeza textelor 
Sfântului Toma. Pe de altă parte, pot fi lesne citate capitole ale ştiinţei unde 
obiectivitatea este slabă şi unde, în consecinţă, polemicile nu au sfârşit; este 
ceea ce se mai întâmpla încă la începutul secolului al XX-lea în biologie cu 
discordanţele între lamarckieni şi darwinişti. Toate acestea par a constitui un 
argument împotriva celor spuse de noi anterior, şi anume, că filosofia ştiinţei 
este mai obiectivă decât filosofia speculativă. Dar această concluzie este 
prematură şi rezultă din confuzia între formele de raţionalitate puse în joc în 
activităţile ştiinţifice şi speculative. 

într-adevăr, obiectivităţile ştiinţifică şi speculativă diferă pentru că 
atitudinile ştiinţifică şi speculativă diferă. Şi suntem obligaţi să recunoaştem 
că, din punct de vedere istoric, activitatea ştiinţifică apare ca fiind mult mai 
consistentă decât activitatea speculativă, deoarece prima se supune întotdeauna 
unor criterii determinate, mai mult sau mai puţin explicite, care permit să fie 
judecată, în timp ce nu acelaşi lucru se întâmplă şi cu speculaţia luată în 
ansamblu. Se poate deci afirma că atitudinea ştiinţifică este mai obiectivă 
decât atitudinea speculativă. 

Dar, în ultimă instanţă, obiectivitatea cercetării ştiinţifice este un 
produs al istoriei. Situaţia este aici analoagă problemei raţionalităţii proce¬ 
selor ştiinţifice şi nu merită să vorbim despre ea. 

Cum îşi atinge filosofia ştiinţei scopurile? Am prezentat deja în 
detaliu atitudinea spirituală care o orientează. Este totuşi de dorit să vorbim, 
fie şi în general, despre metodele particulare de care dispune ea pentru a-şi 
atinge obiectivele, printre care se află reflecţia analitică şi critică. Metodele 
sale principale sunt următoarele: 

1. analiza semiotică; 

2. recursul la ştiinţele specifice; 

3. exemplificarea istorică; 

4. elaborarea unor modele ipotetice. 



Introducere 


57 


Vom utiliza aceste metode de mai multe ori. Dar, înainte de a le 
defini, trebuie să insistăm asupra faptului că numai aplicarea lor sistematică 
şi repetată ne va permite să le înţelegem perfect. 

Analiza semiotică se realizează în două moduri: cu sau fără 
ajutorul tehnicilor formale. Primul este analiza lingvistică formală, menită 
să rezolve probleme precum cea la care se referă Rosenbloom în următorul 
pasaj: «Sugerăm aici criteriul lui put up or shut up ca element de susţinere 
pentru valorizarea discuţiilor în logică. Dacă susţinem că sunt de dorit 
anumite caracteristici în logica formală, atunci trebuie să prezentăm 
sistemul care posedă demonstrativ aceste proprietăţi. Dacă este posibil, 
trebuie să arătăm că acest sistem este adecvat măcar pentru aritmetică. 
Dacă sunt criticate anumite caracteristici într-un sistem logic, atunci 
trebuie prezentat un sistem adecvat raţional care să posede demonstrativ 
aceste proprietăţi. Desigur, când o teoremă ca aceea a lui Godel arată că 
s-ar putea ca dovada dorită să nu existe, criteriul poate fi micşorat. O 
discuţie vagă şi informală poate fi utilă ca ghid pentru munca în viitor, dar 
nu trebuie considerată altceva decât o schiţă preliminară, atâta timp cât 
tezele nu au fost enunţate într-un limbaj obiectiv precis formulat şi având 
calităţile dorite. Cât timp astfel de criterii nu sunt strict aplicate, discuţiile 
despre logică şi fundamentele matematicii riscă să degenereze într-un gen 
de controversă filosofică unde nu se ştie niciodată care este exact pro¬ 
blema, nici când este ea rezolvată.» 5 . 

Analiza semiotică fără suportul tehnicilor formale se efectuează 
prin analiza semnificaţiei şi a utilizării termenilor lingvistici, a limbajului 
comun sau ştiinţific, încercând să se clarifice sensul real al simbolurilor 
vagi şi al structurilor lingvistice în care ele apar. Se poate astfel studia 
principiul identităţii, enunţat de regulă în felul următor: A este A. Se 
începe prin a se clarifica semnificaţia simbolului «A». Este o variabilă? 
Dacă da, care este domeniul său? Şi ce semnifică copula «este»? Aparţine 
oare judecata «A este A» formei subiect-predicat? Pornind de la întrebări 
similare şi de la diferite răspunsuri parţiale ce se pot obţine, efectuăm o 
analiză lingvistică informală, clarificând principiul în cauză. Din punct de 
vedere raţional, importanţa analizei provine din conexiunea, menţionată 
deja, între raţiune şi limbaj. 


5 P. Rosenbloom, The Elements of Mathematical Logic, Dover, New York, 1950, 
pp. 64-65. 

Evident, metoda axiomatică reprezintă una din variantele analizei 
semiotice şi a fost aplicată într-un mod întru totul semnificativ în ştiinţă 6 . 

Cercetări asupra axiomaticii, de o mare importanţă pentru ştiinţele 
empirice, referitoare la teme precum probabilitatea, mecanica raţională şi 
teoriile despre spaţiu şi timp, au fost făcute de autori ca A.N. Kolmogorov, 
G. Hamei, W. Noii, C. Truesdell, H. Reichenbach, R. Carnap, B. Russell, 
A.N. Whitehead şi H. Mehlberg. 

In filosofia ştiinţei s-a recurs adesea la diferite discipline pozitive 
specifice. Să presupunem că se studiază conceptul de spaţiu. După ce am 
constatat că există diferite spaţii - spaţiul psihologic, spaţiul fizic şi spaţiul 
geometric pur - să presupunem că vrem să tratăm despre geneza primului. 
Este el oare rodul experienţei? Sau o formă a sensibilităţii noastre externe, 
cum credea Kant? Sau este poate produsul experienţei şi al raţiunii? 
Referitor la această problemă, recursul la psihologie şi la fiziologie se 
dovedeşte indispensabil. în mod deosebit, cercetările lui Mach asupra 
rolului curentelor semicirculare ale urechii interne în geneza noţiunii de 
spaţiu, nu pot fi ignorate întrucât sunt extrem de pertinente pentru înţele¬ 
gerea adevăratei semnificaţii a acestei noţiuni. Vedem aşadar că ştiinţele 
specifice pot fi de ajutor filosofiei ştiinţei. 

Exemplificarea istorică constituie, de asemenea, o excelentă 
metodă de clarificare a ideilor. Dacă intenţia noastră este, de pildă, aceea 
de a înţelege rolul conceptului de lege în ştiinţele naturale, cel mai bine 
este să recurgem la istoria ştiinţelor, încercând să vedem cum a evoluat 
această idee. Kepler, de exemplu, avea o concepţie despre lege total 
diferită de cea pe care o avem astăzi. După Enriques, 7 atunci când Kepler a 
descoperit că revoluţia lui Marte urma o elipsă unde soarele ocupa unul din 
focare, el era mândru şi sigur că a descoperit o lege eternă, operă a lui 
Dumnezeu. Pentru astronomul german, o astfel de lege constituia un 
adevăr absolut. Enriques adaugă: acest mod de a vedea nu este împărtăşit 
de nici un om de ştiinţă actual, căci, strict vorbind, legea lui Kepler este 
doar aproximativ adevărată, ea conţine o «eroare» pe care teoria 
newtoniană a corectat-o. 


6 Vezi, de exemplu, D. Hilbert, «Axiomatisches Denken», Math. Annalen, 78 (1918), 
405-415; P. Suppes, «Set- theoretical structures in Science», lucrare litografiată, Stanford 
University, 1988; W. Blazer, C.U. Moulines şi J.D. Sneed, An Architectonic for Science, Reidel, 
Dordrecht, 1987; J.-L. Destouches, Qu'est-ce que la physique mathematique? , Gauthier-Villars, 
Paris, 1967; N.C.A. da Costa şi F.A. Doria, «A Suppes predicate for general relativity and 
set-theoretical generic space-times»,/w. Journal of Theoretical Physics, 19 (1990), pp. 935-961. 

7 F. Enriques, Sigification de Thistoire de la pensee scientifique , Hermann, Paris, 


1943, p. 6. 

Istoria ne arată că o dată cu progresele tehnicii şi cu evoluţia 
ştiinţei, legile încetează să fie exacte şi se transformă în enunţuri valide 
doar la o primă aproximare. în mod paradoxal, când un cercetător din zilele 
noastre stabileşte o lege a naturii, el ştie dinainte că ea este imperfectă şi 
că, în viitor, va fi cu siguranţă înlocuită de o alta, mai exactă. în ceea ce 
priveşte noţiunea de lege a naturii, aceasta este lecţia istoriei. 

Deoarece istoria este o ştiinţă printre altele, putem încerca să aflăm 
de ce metoda pe care am utilizat-o este considerată diferită de prima. Este 
sigur că folosind metoda exemplificării ştiinţifice am recurs la o ştiinţă 
specială. Cu toate acestea, separarea este legitimă, întrucât există în mod 
evident o diferenţă între cele două: metoda exemplificării istorice nu 
contribuie decât indirect la elucidarea problemelor filosofiei ştiinţei, în 
timp ce contribuţia celorlalte ştiinţe particulare este directă şi constructivă, 
adică istoria poate doar clarifica, în timp ce ştiinţele specifice clarifică şi 
oferă elementele pentru elaborarea conceptelor filosofiei ştiinţei. 

în final vom examina metoda de elaborare a modelelor ipotetice. 
Poincare, de exemplu, a folosit-o adesea: pentru a arăta posibilitatea reală de 
utilizare a geometriilor neeuclidiene în sistematizarea experienţei, el a 
imaginat nişte lumi ipotetice şi logic posibile, prevăzute cu condiţii care să 
permită fiinţelor ce le-ar fi populat să creeze în mod natural o geometrie 
neeuclidiană, în opoziţie cu noi. Pe de altă parte, Einstein a recurs după cum 
se ştie în mod repetat la această metodă pentru a-şi fixa ideile şi a-şi face 
concepţiile mai intuitive: de exemplu, referitor la identitatea maselor 
inerţiale şi gravitaţionale, el a formulat bine cunoscutul model al 
ascensorului. Metoda modelelor contribuie în mare măsură la elucidarea 
anumitor concepţii complicate, după cum ea constituie un procedeu care 
oferă contra-exemple, scoţând astfel în evidenţă faptul că anumite poziţii pe 
care le susţinem conştient sau inconştient sunt lipsite de temei. 

în încheierea acestei introduceri vom recapitula trei caracteristici 
ale raţionalităţii ştiinţifice care se desprind clar din expunerea noastră. în 
primul rând, ea este istorică: ceea ce astăzi este raţional, nu va fi neapărat 
la fel şi mâine. Raţiunea şi raţionalitatea (ştiinţifică) se organizează pe 
măsură ce istoria se derulează. Fără ajutorul doctrinelor speculative, nu 
putem transcende complet istoricitatea raţiunii. în al doilea rând, atitudinea 
raţională repune neîncetat în discuţie rezultatele la care ajunge, rezultate 
obţinute uneori cu mare dificultate, ca însăşi postulatele ce îi guvernează 
acţiunea; cu alte cuvinte, ea este dialectică : dialectizarea cuceririlor şi a 
principiilor sale constituie una din trăsăturile marcante ale raţiunii orientate 

ştiinţific. în sfârşit, istoria raţiunii cunoaşte în mod evident un anumit 
progres. Această istorie nu este doar o înlănţuire de fapte, ci o succesiune 
de etape, fiecare dintre ele fiind mai bogată decât precedentele, în sensul în 
care putem înţelege mai bine obstacolele ce barează drumul gândirii 
raţionale, precum şi limitele şi sensul principiilor care o guvernează. 
Aceasta înseamnă pur şi simplu că raţiunea nu este statică şi că în dinamica 
sa întâlnim germenul perfecţionării 8 . 


8 Din tot ce am spus rezultă că filosofia ştiinţei nu are prea mult de a face cu 
scientismul sau cu curentele pozitiviste fie că este vorba de pozitivismul mai vechi al lui Comte, 
fie de neopozitivismul contemporan. Ea înglobează, între altele, teme epistemologice, semiotice, 
metodologice şi gnoseologice. 



1 raţiune, logică şi limbaj 


I. Raţiune şi logică 

în ceea ce priveşte relaţiile dintre raţiune şi logică, putem distinge 
două poziţii fundamentale pe care le putem boteza poziţia dogmatică şi, 
respectiv, poziţia dialectică. 

Prima se caracterizează prin următoarele principii: 

1. Logicul şi raţionalul coincid într-o oarecare măsură. Principiile 
formale esenţiale ale raţiunii (sau ale contextului raţional) constituie, 
în realitate, legile logicii (matematice) tradiţionale. Nu este posibil să 
ne abatem de la principiile fundamentale ale logicii fără a distruge 
discursul sau, cel puţin, fără a-1 complica în mod inutil. 

2. Legile logicii (şi ale matematicii) nu depind practic de experienţă. 
Aceasta poate ajuta la descoperirea sau la structurarea legilor 
logice, dar nu contribuie la legitimarea lor. 

3. Cu toate acestea, argumentele evocate de dogmatici variază, 
mergând de la poziţii metafizice (anumite forme de platonism) până 
la poziţii pozitiviste (Camap) sau pragmatice (Quine, a cărui poziţie 
este calificată drept logicism pragmatic); cert este că există o 
univocitate indiscutabilă în interpretările date logicii: există în 
esenţă o logică unică, ce poate varia în sistematizările sale posibile 
numai cu privire la unele aspecte de detaliu. 

Cât despre concepţia dialectică, ea contrastează cu concepţia dogma¬ 
tică tocmai prin aceea că: 

1. Pentru ea, logica şi raţionalul nu sunt niciodată identice. Exerciţiul 
raţiunii se poate efectua în sisteme logico-matematice distincte, 
sisteme apte de a se deosebi unele de altele prin faptul că admit 
sau nu anumite principii centrale ale logicii numite tradiţională. 

2. Raţiunea nu este auto-suficientă; sistemul logic care îi reflectă 
exerciţiul depinde de experienţă şi variază în conformitate cu 
tipurile de obiecte la care se aplică. Mai exact, o parte a logicii se 
întemeiază pe interconexiunea între raţiune şi experienţă. Aceasta 
înseamnă, cu alte cuvinte, că experienţa contribuie la legitimarea 
normelor raţionale. 

3. Nu există o singură logică. în principiu, există mai multe, toate 
licite din punct de vedere raţional. A alege între ele, în contextul 
ştiinţei sau în corpul unei doctrine particulare, seamănă mai mult 
sau mai puţin cu alegerea de către fizician a geometriei care se 
potriveşte cel mai bine cercetărilor sale dintre diferitele geometrii 
matematic posibile. 

Conform concepţiei descrise mai sus, şi care ne aparţine, putem 
spune că raţiunea este dialectică. Nu încape nici o îndoială că termenul 
«dialectic» este foarte ambiguu; cu toate acestea, credem că, din punct de 
vedere istoric, modul în care îl folosim este licit: el se regăseşte, de exemplu, 
în centrul cercetărilor unor gânditori ca Bachelard şi Gonseth. Să precizăm 
ceea ce am spus în Introducere ; afirmând că raţiunea este dialectică, vrem să 
spunem doar că ea nu poate fi codificată a priori printr-un sistem logic fix şi 
că, în realitate, categoriile sale sunt istorice, născându-se, modificându-se şi 
completându-se prin propria sa activitate. Raţiunea evoluează pe măsură ce 
ştiinţa progresează. Acest fapt rezultă în mare parte din propria sa autocritică 
şi din dificultăţile cu care se confruntă teoriile ştiinţifice pentru a descrie şi 
explora realitatea. Se impune totuşi o precizare; caracterul dialectic al 
raţiunii nu implică faptul că ea ar fi complet arbitrară sau că procesul raţional 
ar putea fi modificat ori transformat ad libitum. Dimpotrivă, aşa cum vom 
încerca să subliniem, toate expresiile posibile ale raţiunii prin mijlocirea 
sistemelor logico-formale şi a categoriilor au în comun un nucleu invariant, 
care este totuşi de natură profund diferită faţă de ceea ce am fi înclinaţi să 
credem în mod natural. 

Einstein a afirmat că, în măsura în care se referă la realitate, legile 
geometriei sunt false şi că, în măsura în care nu se referă la ea, sunt 
adevărate. Conform doctrinei dialectice a raţiunii, ceva similar se produce şi 
cu logica, într-un sens pe care îl vom clarifica mai departe. 

încă un comentariu legat de terminologie: a dialectiza o concepţie 
determinată înseamnă a o chestiona, a o reformula, a o repune în discuţie şi 
chiar a o nega parţial, demonstrând că presupoziţiile ce îi sunt subiacente 
sunt prea naive şi trebuie înlocuite cu altele, mai fine şi mai bine adaptate la 
fapte; aceasta se petrece mai ales atunci când apar nişte evidenţe şi situaţii 
recente care constrâng la alterarea vechilor modele explicative. Astfel, 
pentru a da un exemplu, teoria relativităţii s-a născut dintr-o dialectizare a 
fizicii newtoniene, la fel cum mecanica cuantică a dialectizat, între altele, 
conceptul de corpuscul elementar conceput ca particulă ce se supune legilor 
mecanicii tradiţionale. O concepţie este dialectizabilă dacă, în principiu, 
poate fi dialectizată, chiar dacă pentru moment nu există încă mijloacele spre 
a o face. O dialectică a unei anumite concepţii A este un ansamblu organizat 
de consideraţii critice elaborate cu intenţia de a-1 dialectiza pe A. Nu există o 
dialectică a propoziţiilor izolate; nu există nici o dialectică a lui «2 + 2 = 4», 
cu excepţia cazului în care o astfel de dialectică ar fi o dialectică a unei 
concepţii determinate referitoare la aritmetică. Singurele care se dialectizează 
sunt concepţiile, sistematizările raţionale şi teoriile 1 . 


II. Logică şi matematică 


între logică şi matematică există o legătură strânsă. Şcolii logiciste îi 
revine meritul de a fi demonstrat că separarea logicii de matematică este 
arbitrară. Acest fapt a fost evidenţiat în principal de Frege şi Bertrand Russell; 
logicianul englez a mers chiar până la a afirma, împreună cu Whitehead, că 
în Principia Mathematica au ajuns, pornind de la principii unanim admise ca 
fiind logice, la teoreme al căror caracter matematic nu poate fi pus la 
îndoială. Dacă lăsăm de o parte chestiunile de detaliu, cum ar fi problema 
ridicată de axioma reductibilităţii, care nu invalidează aserţiunile noastre, 
această ascensiune de la logică la matematică, fără soluţie de continuitate, 
arată clar interconexiunile între logică şi matematică. Situaţia este şi mai 
frapantă dacă observăm că, într-un anumit sens, toate matematici le uzuale 
pot fi derivate din teoria mulţimilor, aceasta din urmă fiind întemeiată pe 
calculul predicatelor de ordinul întâi. 


1 O analiză detaliată a diferitelor accepţiuni ale termenului echivoc «dialectic», în 
special la autorii contemporani care se consacră filosofiei ştiinţei (Gonseth, Cavailles, Lautman, 
Bachelard şi Casanova, acesta din urmă adept al marxismului) poate fi găsită în: G. Bouligand 
şi J. Desgranges, Le declin desabsolus mathematico-formels, Sedes, Paris, 1949. 

Cu toate acestea, trebuie să fim prudenţi când facem afirmaţii 
precum cele din paragraful anterior. Astfel, ceea ce am spus nu implică 
faptul că matematica s-ar reduce pur şi simplu la logică, conform tezei 
logiciste primitive a lui Frege şi Russell. Conform formulării iniţiale 
(matematica se reduce la logică), teza logicistă este falsă, între altele, din 
următoarele motive: 

1. După cum se ştie, pentru a da matematicii un fundament logic, 
Russell a avut nevoie de anumite axiome ale căror caracteristici 
logice sunt discutabile. De exemplu, axioma reductibilităţii, axioma 
infinitului şi axioma alegerii. 

2. Anumite domenii ale matematicii, cum ar fi doctrinele intuiţio- 
niste, nu ar fi reductibile la logică în concepţia sa uzuală. 

3. împrumutul sistematic de tehnici matematice în studiul proble¬ 
melor logice, ca în cazul teoriei modelelor şi al logicii algebrice, 
conferă tezei logiciste o anumită ambiguitate. 

Astfel, apropiind logica şi matematica, vrem doar să subliniem că ele 
sunt profund legate atât prin obiectivele lor, cât şi prin metodele lor. Pe scurt, 
ele constituie ştiinţele formale, în opoziţie cu ştiinţele realului ca fizica, 
biologia sau economia. între ştiinţele formale şi ştiinţele realului există 
diferenţe esenţiale, nu atât de clar cum ar putea presupune raţionalismul 
tradiţional. 

Apare totuşi o dificultate: în mod obişnuit, logica este definită ca 
ştiinţa a cărei finalitate principală constă în studiul inferenţelor valide. Pe 
de altă parte, nu pare oare puţin deplasat, măcar la prima vedere, să se 
susţină că disciplinele matematice, cum ar fi geometria şi analiza, sunt 
strâns legate de logica astfel concepută? în geometrie, de exemplu, ne 
servim de logică; cu toate acestea, există între ele diferenţe radicale: ele au 
finalităţi complet distincte. 

Prima noastră sarcină, în cele ce urmează, va consta în a arăta că o 
astfel de dificultate reprezintă de fapt rezultatul unor concepţii simpliste din 
domeniile actuale ale logicii şi matematicii. Este vorba de pseudo-dificultăţi 
uşor de surmontat. 

Logica actuală este mult mai mult decât doctrina inferenţelor valide. 
Nu încape nici o îndoială că temele logicii din zilele noastre au puţin sau 
deloc de-a face cu doctrina formelor de gândire. De exemplu, diferite 
subiecte aparţinând teoriei modelelor şi fundamentelor teoriei mulţimilor 
(teorema lui Lyndon despre structurile păstrate prin homomorfism, cercetările 

asupra consistenţei şi independenţei ipotezei continuului...) nu se încadrează 
într-o concepţie a logicii care s-ar limita doar la studiul raţionamentului 
valid. Cert este faptul că logica, în faza actuală a evoluţiei sale, înglobează 
fără îndoială acest studiu, însă merge mult mai departe înglobând teme ce 
sunt departe de a avea legătură cu tipurile de inferenţe valide. în ele se 
regăsesc chestiuni de mare importanţă, unele efectiv legate de formele 
valide de raţionament, altele având origini diferite, de exemplu în legătură cu 
chestiuni de natură filosofică sau cu probleme de natură tipic matematică. 

Pe de altă parte, matematica curentă a evoluat în aşa fel încât a 
devenit din ce în ce mai abstractă şi riguroasă, apropiindu-se astfel de logică, 
în plus, aşa cum am menţionat deja, logica a profitat din ce în ce mai mult de 
tehnicile matematice: teoria recursiei şi logica algebrică atestă acest lucru. 

în fond, una din cauzele apropierii observate încă de la sfârşitul 
secolului trecut între logică şi matematică rezidă în folosirea fundamentală 
de către cele două a metodei axiomatice şi a formalizării. Chiar şi pentru 
matematicienii intuiţionişti, care apără teza că matematica şi logica nu sunt 
în principiu formalizabile, tehnicile axiomatico-formale au o importanţă 
capitală, cel puţin pentru a-şi formula mai bine poziţia şi a-şi preciza ideile. 


III. Formalizarea 


Metoda fundamentală de codificare şi de sistematizare a discipli¬ 
nelor deductive (adică logico-matematice) este metoda axiomatică. Chiar şi 
în privinţa ştiinţelor realului, ea joacă un rol pertinent şi, ori de câte ori este 
posibil, se recurge la utilizarea ei. Datorită ei devin explicite presupoziţiile şi 
principiile pe care se întemeiază o disciplină dată, astfel încât să ne putem 
face o idee mai clară despre structura sa. Totuşi, este evident că un astfel de 
procedeu nu poate fi utilizat decât pentru disciplinele ce au atins deja un 
anumit grad de maturitate în urma unei evoluţii care, în anumite cazuri, 
trebuie să fie lentă. Aparent, în ştiinţele realului, în opoziţie cu ştiinţele 
deductive, axiomatizarea este întotdeauna ceva precar şi nu joacă un rol atât 
de fundamental. 

Există două nivele ale axiomatizării: primar şi secundar. Sistema¬ 
tizarea unei discipline A se face la nivelul secundar, cel mai curent, după 
cum urmează: se aleg noţiunile determinate ale lui A, acceptate fără definiţie, 
noţiunile (sau simbolurile) primitive şi anumite propoziţii care leagă aceste 
noţiuni primitive ale lui A (şi, în anumite cazuri, noţiuni din alte ştiinţe 

indispensabile fundamentării axiomatice a lui A), acceptate fără demon¬ 
straţie. A se reduce aşadar la ansamblul consecinţelor care, graţie legilor 
logice, pot fi deduse din propoziţiile primitive acceptate sau permite 
introducerea unor noi simboluri în A, prin definiţie, cu scopul principal de a 
scoate în evidenţă ideile importante sau de a simplifica expunerea). Evident, 
dacă axiomatizarea lui A depinde de alte discipline, de exemplu 

A,, A 2 ,..., A n , nimic nu ne împiedică să axiomatizăm simultan A,, A 2 .A„, 

în aşa fel încât esenţialul, în axiomatizarea secundară, să rezide în a 
presupune o ştiinţă unică de bază - logica subiacentă. 

La rândul său, axiomatizarea logicii nu poate fi secundară, adică nu 
poate presupune o altă ştiinţă. Sau, într-o formulare mai precisă: orice 
axiomatică a logicii, produsă în scopul de a o fundamenta, de a o caracteriza, 
trebuie să fie independentă faţă de celelalte discipline: ea trebuie să fie 
primară. Se produce aici ceva asemănător cu ceea se întâmplă în cazul 
definiţiei: nu se poate defini totul, există întotdeauna termeni acceptaţi fără 
definiţie, termenii primitivi (cele spuse de noi nu implică totuşi faptul că un 
studiu metateoretic al formulării axiomatice a logicii date ar fi imposibil). 
Astfel, în rezumat, caracterul primar al unei axiomatici oarecare a logicii 
ilustrează natura proprie a acestei ştiinţe. Ea trebuie să servească drept 
fundament pentru toate celelalte. 

Rezultatul axiomatizării lui A este obţinerea unui sistem axiomatic S, 
A fiind una din «realizările» posibile ale acestuia. (Se ştie că sistemele 
axiomatice pot primi interpretările cele mai variate). în cele ce urmează ne 
vom limita, din raţiuni evidente, la axiomaticile primare. 

O dată S elaborat, pasul următor într-o investigaţie a proprietăţilor 
sale caracteristice constă în formalizarea sa: se aleg nişte simboluri adecvate 
şi regulile de formare care dau combinaţiile simbolice ale lui S prevăzute cu 
sens, astfel încât regulile de inferenţă, care ne permit să obţinem noi 
aranjamente simbolice pornind de la altele, date, să fie enunţate în mod 
precis. S este deci convertit într-un fel de joc grafo-mecanic, construit din 
simboluri fixe şi cu ajutorul unor reguli bine definite. 

în logică şi în matematică, rigoarea decurge din formalizare (sau din 
posibilitatea, în principiu, de formalizare): o deducţie sau demonstraţie deter¬ 
minată în A este riguroasă dacă se ştie, măcar teoretic, cum trebuie 
formalizată, i.e. reprodusă într-o formalizare potrivită a sistemului axiomatic 
S, care constituie un fel de imagine a lui A (evident, o teorie poate fi 
axiomatizată în diferite moduri distincte, ceea ce implică faptul că avem 
atunci şi diferite formalizări). 

Axiomatizarea disciplinei sau teoriei A poate fi considerată 
întotdeauna primară: este suficient ca axiomatizând A să se axiomatizeze în 



Raţiune, logică şi limbaj 


67 


acelaşi timp disciplinele de care depinde A. în realitate, orice formalizare 
este o formalizare a unui sistem axiomatic primar. Produsul originar al 
formalizării, i.e. sistemul grafo-mecanic obţinut, este denumii formalism sau 
sistem formal. 

Organizarea finală a oricărei teorii, logico-matematică sau a ştiinţelor 
realului, tinde să fie axiomatică. Este util să ştim care sunt principiile teoriei, 
ideile sale capitale etc., iar acestea devin clare prin analiza axiomatică. 
Datorită metodei axiomatice, raţiunea se obiectivează. Structurarea axiomatică 
a contextelor ştiinţifice devine din această cauză una din trăsăturile sale 
marcante; ele sunt, în principiu, ipotetico-deductive. Tendinţa de a utiliza 
metoda axiomatică, flagrantă în logică şi în matematică, apare tot mai 
puternică în ceea ce priveşte ştiinţele realului, atât la nivelul ştiinţelor naturii 
(fizică, biologie...), cât şi al ştiinţelor umane (psihologie, economie...). în 
ştiinţele realului, care depind toate de experienţă, trebuie să se recurgă la 
procedee inductive, cu toate acestea, reconstrucţia logică a ştiinţei este 
deductivă. Prin urmare, inducţia este mai ales o metodă de descoperire, în 
timp ce deducţia este o metodă de expunere şi de sistematizare. 

Unul din simptomele înclinaţiei ştiinţelor actuale pentru sistema¬ 
tizarea deductivă este căutarea unor teorii unificatoare ce apar în diferite 
ramuri ale cunoaşterii. Astfel se întâmplă, de exemplu, cu tentativele de 
unificare într-o concepţie unică a unor forţe ale naturii aparent ireductibile 
cum sunt gravitatea şi forţele electromagnetice. Să nu uităm nici faptul că 
nu doar Euclid şi-a prezentat sistemul geometric conform canoanelor 
metodei axiomatice, ci şi numeroase alte opere ştiinţifice care şi-au marcat 
epoca, precum Principia a lui Newton şi Mecanica analitică a lui Lagrange 
au utilizat metoda axiomatică. Şi, pe lângă aceasta, una din celebrele 
probleme formulate de Hilbert în anul 1900, ca moştenire de la matema¬ 
ticienii secolului XIX, mai precis problema a şasea, se referă la chestiunea 
formulării unor axiomatici adecvate diferitelor discipline ale fizicii. 


IV. Logică şi limbaj 


Principiile logicii reflectă, într-un anumit mod, legile ce guvernează 
exerciţiul raţiunii. Nu există activitate logico-raţională fără vehiculul 
lingvistic. Raţionamente foarte simple, ca de exemplu anumite inferenţe 
imediate, pot fi efectuate fără a se recurge sistematic la instrumentele 
lingvistice. Totuşi, rezultatele desăvârşite şi finale ale raţiunii se materia¬ 
lizează, aşa cum am văzut deja, în contexte lingvistice. Aşa stând lucrurile, 
legile logice sfârşesc prin a fi caracterizate cu ajutorul limbajului. Dacă 

dorim să studiem principiile raţiunii reflectate de principiile logice, devine 
indispensabil să tratăm anumite aspecte fundamentale ale teoriei limbajului. 
De altfel, trebuie să insistăm asupra faptului că ştiinţa desăvârşită şi 
contextul lingvistic comunicat constituie un corpus lingvistic având o viaţă 
proprie; vedem aşadar pertinenţa unor consideraţii de ordin lingvistic pentru 
înţelegerea activităţii raţionale. 

Dacă rezumăm afirmaţiile noastre, putem spune că legile raţiunii pot 
fi obţinute, în mare parte, prin analiza critică a contextelor expunerii 
ştiinţifice. Acestea se compun din sistematizări lingvistice prin care se 
comunică rezultatele cercetării ştiinţifice, fie în domeniul ştiinţelor formale, 
fie în acela al ştiinţelor realului. Contextele ştiinţifice îşi găsesc locul în 
diversele discipline ştiinţifice, împărţite şi distribuite în diferite ştiinţe, într-o 
epocă dată, în conformitate cu stadiul de dezvoltare al cunoştinţelor în 
respectiva epocă. Sistemul total al ştiinţelor C„ într-un moment istoric 
determinat t, nu este mereu acelaşi, el depinzând de t. Evident, sistemele 
ştiinţifice din vremea lui Euclid, din Evul Mediu şi din epoca noastră apar ca 
fiind complet distincte. Cu toate acestea, diferitele sisteme C, prezintă la 
prima vedere o infrastructură constituită de ordinea logicii subiacente, mai 
mult sau mai puţin imperfectă, dar întotdeauna existentă; de fapt, indiferent 
de epocă, contextele, teoriile şi disciplinele ştiinţifice formează o înlănţuire 
logică de noţiuni şi propoziţii. în mod ideal, pentru orice valoare a lui t, C, 
constă într-un edificiu lingvistic, în sens larg. 

Grosso modo, un limbaj L este un ansamblu de semne (sau de 
simboluri) utilizate în mod sistematic şi organic. în L simbolurile denotă 
direct obiecte sau contribuie indirect la formarea unor structuri simbolice 
care le denotă. în afară de aceasta, având în vedere semnificaţia acestor 
simboluri şi aranjamente simbolice, anumite inferenţe în L sunt licite. 

Pentru a facilita expunerea, deşi nu este indispensabil, vom presu¬ 
pune că L este un limbaj compus din simboluri scrise (în opoziţie, de 
exemplu, cu limbajele vorbite). 

Atragem atenţia, în primul rând, asupra structurii pur simbolice a lui 
L sau, altfel spus, asupra sintaxei sale, pe care o vom desemna prin Lf. în 
fond, sintaxa lui L nu este nimic altceva decât formalismul pe care putem, 
măcar în principiul să i-1 asociem. Aspectul sintactic, formal, al limbajului 
matematic este atât de important încât există gânditori, de pildă unii 
formalişti, care identifică ştiinţa lui Gauss cu un simplu studiu al formalis- 
melor: conţinutul teoriilor matematice nu l-ar interesa în mod fundamental 
pe matematician, ci mai degrabă doar pe acela care le aplică. Matematicianul 
şi logicianul, ca atare, s-ar limita să trateze despre sintaxa teoriilor, discutând 
chestiuni formale cu caracter pertinent (o concepţie analoagă era aceea a lui 
Camap în operele sale de început). 

La urina urmei, un limbaj se referă la obiecte şi situaţii: unele dintre 
simbolurile sale denotă entităţi determinate, iar enunţurile sale sunt legate de 
fapte. Dacă ne limităm la aspectul sintactic al lui L, nu putem trata despre 
noţiuni precum: conceptele de adevăr, de denotaţie, de sens şi altele asemănă¬ 
toare. Pe scurt, aşa cum au evidenţiat în special Camap şi Tarski, trebuie avută 
în vedere şi dimensiunea semantică a limbajului. în semantică ne interesează 
interrelaţiile existente între limbaje şi obiecte şi situaţiile la care se referă. 

Astfel, în privinţa lui L, pe lângă dimensiunea sintactică trebuie luată 
în discuţie şi dimensiunea sa semantică, L s . în mod evident, pentru studierea 
lui L s devine indispensabilă cunoaşterea structurii formale a lui L, i.e. Lf. 
Deci, într-un anumit sens, L s îl înglobează pe Lf cu alte cuvinte, investigaţia 
semantică a lui L presupune studiul său sintactic. 

Sintaxa şi semantica sunt deci disciplinele care se referă la dimen¬ 
siunile sintactice şi, respectiv, semantice ale limbajelor. 

Morris a observat că un limbaj, să spunem limbajul nostru L, nu are 
ca dimensiuni demne de luat în seamă din punct de vedere teoretic doar 
dimensiunile sale sintactică, Lf şi semantică, Ls. în semioză, i.e. în folosirea 
semnelor, se află în joc nu numai semnele, obiectele şi situaţiile pe care le 
desemnează, ci şi persoanele care le utilizează. Doar prin abstracţie putem 
studia Lf şi L s în legătură cu un limbaj, de exemplu limbajul geometriei 
euclidiene obţinute. Deoarece limbajele sunt creaţii ale oamenilor, există 
chestiuni pertinente ce nu se încadrează nici în sintaxă, nici în semantică, 
cum ar fi anumite aspecte psihologice sau sociologice legate de semioză. 
Decurge de aici că pentru a face posibilă analiza completă a semiozei se 
impune introducerea unei noi dimensiuni în cercetarea limbajului: dimen¬ 
siunea pragmatică, referitoare la utilizarea semnelor în totalitatea proble¬ 
maticii sale pozitive. Există deci o altă dimensiune a limbajului ce le 
înglobează pe primele două: dimensiunea pragmatică pe care, în cazul lui L, 
o vom reprezenta prin L p . Pragmatica este disciplina care tratează despre 
dimensiunea pragmatică a limbajului. 

Morris a sugerat totodată că ştiinţa limbajului se numeşte semiotică, 
în rezumat, semiotica se împarte în sintaxă, semantică şi pragmatică. 

Dintr-un alt punct de vedere, semiotica se împarte în semiotică pură 
şi semiotică aplicată. 

Finalitatea semioticii pure constă în studiul limbajelor ideale, 
construite axiomatic. Exemple tipice ale unor astfel de limbaje sunt teoriile 
ordinare ale matematicii şi ale logicii puternic axiomatizate: teoriile mulţi¬ 
milor ale lui Neumann-Bernays-Godel şi Zermelo-Fraenkel, diferitele axio¬ 
matici ale calculului predicatelor de prim ordin şi aritmetica lui Peano. în 
toate aceste cazuri, limbajele avute în vedere nu sunt direct legate de 
experienţa sensibilă. 



70 


Logici clasice şi neclasice 


Dimpotrivă, în semantica aplicată se studiază limbajele ordinare 
pentru a căror elaborare şi dezvoltare experienţa este absolut indispensabilă: 
ele nu pot fi studiate decât cu condiţia de a nu fi separate de nivelul empiric. 
Limbajele din această categorie sunt limbajele comune, ca româna’ şi 
franceza, precum şi teoriile şi disciplinele realului. în acest caz, este clar că 
experienţa constituie un factor fundamental ce nu poate fi ignorat, aşa cum 
se întâmplă în cazul limbajelor ideale ale semioticii pure. 

Distincţia dintre semiotica pură şi semiotica aplicată este analoagă 
celei dintre geometria pură, matematică şi geometria fizică, a spaţiului (sau a 
spaţiului-timp) real. 

Atât în semantica pură cât şi în semantica aplicată analiza unui 
limbaj L se face cu ajutorul unui alt limbaj, Z, M . Primul se numeşte limbaj 
obiect iar cel de al doilea, metalimbaj. Este bine să observăm că diferenţa 
dintre limbaj şi metalimbaj este relativă. Astfel, de exemplu, Z, M poate fi 
studiat cu ajutorul unui alt limbaj, L' m ; în această situaţie, Z, M devine 
limbajul obiect şi L' m , metalimbajul. Distincţia atentă între limbaj şi meta¬ 
limbaj este necesară deoarece, aşa cum a evidenţiat mai ales Tarski, dacă nu 
se procedează astfel, pot apărea adesea dificultăţi. Vom insista însă asupra 
faptului că această necesitate nu este absolută: nimic nu ne împiedică să 
facem analiza critică a unor expresii ale limbajului comun, ca «valoare», 
«adevăr analitic» şi «sens», graţie propriilor sale resurse. De altfel, una din 
trăsăturile marcante ale analizei critice constă în faptul că ea poate nesocoti 
în repetate rânduri ierarhia nivelurilor lingvistice, pertinentă în esenţă pentru 
chestiunile de semiotică pură. 

Cititorului neavizat i s-ar putea părea că pragmatica este importantă 
pentru semiotica aplicată şi nu pentru semiotica pură. Criteriile pragmatice 
sunt fără îndoială foarte pertinente pentru înţelegerea limbajelor naturale şi a 
limbajelor ştiinţelor realului. Dimpotrivă, în cazul limbajelor ideale, 
abstracte şi, până la un anumit punct, a limbajelor arbitrare ale semioticii 
pure, lucrurile nu stau la fel: cu adevărat importante sunt aici caracteristicile 
sintactice şi semantice. 

în realitate, deşi în general neexplicitat, acest mod de a vedea este 
subiacent majorităţii concepţiilor logicii şi matematicii. în câmpul funda¬ 
mentelor ştiinţelor formale nu există cercetări de pragmatică efectuate 
sistematic, în sânul semioticii. în general, autorii, în principal cei de 
formaţie matematică, insistă asupra nivelurilor sintactic şi semantic ale 


în original portugheza (N.T.). 

teoriilor formale, fără a lua în considerare sau lăsând pe planul al doilea 
nivelul pragmatic. După unii, partea sintactică este suficientă pentru a 
explica şi justifica natura ştiinţelor logico-matematice, cum se întâmplă, de 
exemplu, în cazul anumitor formalişti, mai ales în acela al lui Curry şi al 
şcolii lui Bourbaki. Alţi autori cred că nivelul semantic este nivelul 
fundamental. Cu toate acestea, credem că cele trei niveluri - sintactic, 
semantic şi pragmatic - sunt esenţiale pentru înţelegerea perfectă a 
stadiului actual al disciplinelor logico-matematice. 

Nu vom insista aici asupra pertinenţei problemelor sintactice şi 
semantice pentru cercetarea noastră. Vom cita doar câteva fapte notorii care 
susţin această aserţiune: analiza unei teorii deductive prevăzute cu un anumit 
formalism este esenţială, de exemplu pentru a trata probleme cum ar fi 
consistenţa simplă şi rolul regulilor sale de inferenţă; într-un mod identic, 
noţiunile de validitate, de adevăr şi de interpretare, aşa cum foarte bine a 
arătat Tarski, constituie concepte semantice de care trebuie să ţinem seama 
dacă vrem să avem o idee precisă cu privire la fundamentele teoriilor 
deductive tradiţionale. 

Este însă necesar să insistăm, dimpotrivă, asupra imposibilităţii de a 
ne lipsi de pragmatică atunci când este vorba de probleme ce ţin de 
epistemologia ştiinţelor formale, ceea ce vom face în secţiunea următoare. 

Pentru a pune capăt reflecţiilor anterioare asupra logicii şi 
limbajului, vom face câteva observaţii privind sistemul ştiinţelor simbolizat 
prin C,. Am semnalat deja una din trăsăturile marcante ale lui C„ şi anume 
faptul că el este o funcţie a timpului. Aceasta este valabil în special pentru 
disciplinele formale ce fac parte din C„ dar a căror evoluţie este mai puţin 
vizibilă decât cea a ştiinţelor naturale şi a ştiinţelor omului. Se ştie, de 
exemplu, că, în viziunea lui Kant, logica, în sistematizarea sa aristotelică, era 
o ştiinţă desăvârşită şi perfectă. Iar această opinie a lui Kant exprima părerea 
cvasi unanimă a specialiştilor. Totuşi, este suficient să comparăm un manual 
de logică de tip tradiţional cu un manual contemporan ce include cuceririle 
din ultima sută de ani, pentru a nu mai putea pune la îndoială transformarea 
suferită în secolele al XlX-lea şi al XX-lea de ştiinţa creată de Stagirit. 
Faptul că logica nu a variat practic în decursul a două mii de ani se datorează 
unor factori culturali, în mare parte exteriori logicii, derivaţi din contin¬ 
genţele istoriei sale. Aşa cum totul o indică, logica va continua să se 
modifice şi nu putem garanta, nici afirma, fără ajutorul unor concepţii 
speculative, că ea va ajunge să se cristalizeze, atingând o stare de perfecţiune 
totală, nici că un astfel de stadiu există. 

Referitor la matematică, Wilder 2 a făcut nişte comentarii ciudate. 
Wilder reaminteşte că prima istorie a matematicii existentă este cea a lui 
J.E. Montuela, apărută în anul 1758. în istoria sa, Montuela tratează 
probleme «pure şi abstracte», dar şi altele «fizice şi matematice»; printre 
temele tratate se află geometria, mecanica, optica, astronomia, astrologia, 
navigaţia şi muzica. Dacă se compară conţinutul lucrării lui Montuela cu 
acela al unei istorii recente a matematicii, de exemplu cea a lui Boyer 3 , se 
constată lesne că s-a produs o transformare considerabilă atât în structura 
logică, cât şi în conţinutul matematicii; de exemplu, astrologia şi muzica nu 
mai aparţin domeniului matematicii, fie aceasta matematică pură sau 
aplicată. Wilder însuşi observă că nici una din istoriile matematicii apărute 
înainte de anul 1900 nu menţionează logica simbolică. în istoriile recente, 
dimpotrivă, lucrurile stau cu totul altfel, din moment ce această disciplină 
este întotdeauna luată în considerare. 


V. Aspectele pragmatice ale logicii 4 


După intuiţionişti, în frunte cu Brouwer, matematica tradiţională 
trebuie complet reformată. Mai exact, devine necesar ca ea să fie abandonată 
şi să se construiască o alta, nouă. 

Matematica este opera matematicienilor şi a exista, în matematică, 
nu înseamnă nimic altceva decât a fi construit de mintea noastră. Pornind de 
la o intuiţie fundamentală ce reaminteşte de intuiţia temporală a lui Kant, 
matematicianul elaborează conceptul de unitate şi, constructiv, restul mate¬ 
maticii, în special numerele naturale 1, 2, 3... Acestea nu există ca o 
totalitate dată, ci ca o totalitate potenţială, in fieri. Deoarece majoritatea 
noţiunilor uzuale ale matematicii nu au un conţinut constructiv, ele trebuie 
abandonate, căci, în fond, pentru intuiţionişti, sunt lipsite de sens. 

Pe de altă parte, logica nu preexistă matematicii şi, tocmai din 
această cauză, nu îi poate servi drept fundament. Dimpotrivă, contrariul este 
cel adevărat: logica nu este altceva decât codificarea regularităţilor ce pot fi 


2 R.L. Wilder, Introduction in the Foundations of Mathematics. John Wiley, 
New York, 1960. 

3 C.B. Boyer, A History of Mathematics, John Wiley, New York, 1968. 

4 De acum înainte vom folosi adjectivul «pragmatic» doar cu semnificaţia sa 
semiotică. Atunci când ne vom referi, nu prea frecvent, la doctrina lui W. James şi a continua¬ 
torilor săi, vom folosi adjectivul «pragmatist». 

constatate în exerciţiul activităţii constructive a matematicianului. Logica 
este legată în principal de limbaj şi de etnografie, în timp ce matematica 
reprezintă, în opinia lui Brouwer, o activitate care nu depinde de limbaj. Ea 
serveşte doar ca instrument de comunicare a adevărurilor construite de 
matematician. 

Dacă ne ocupăm de sistematizarea regularităţilor ce se ivesc în 
activitatea constructivă desfăşurată de matematicieni, verificăm faptul că 
noţiunile de conjuncţie, negaţie, cuantificare etc., astfel obţinute, diferă mult 
de noţiunile corespunzătoare din logica tradiţională. De exemplu, după cum 
se ştie, principiul terţului exclus nu este valid în logica intuiţionistă. 

Nu vom critica aici gândirea intuiţionistă. Ceea ce ne interesează 
este să scoatem în evidenţă că, din punct de vedere al fundamentelor 
disciplinelor formale, intuiţionismul introduce criterii de ordin pragmatic. 
Vrem să spunem prin aceasta că, pentru intuiţionist, matematica nu este 
independentă de matematician: după brouwieni, nu vom putea înţelege 
niciodată semnificaţia disciplinelor formale dacă ne mărginim la aspectele 
lor sintactice şi semantice. Nivelul pragmatic apare aici ca fiind esenţial; fie 
că vrem să apărăm sau să respingem intuiţionismul, trebuie să recurgem la 
ideile pragmatice. 

Vom menţiona o altă problemă legată de fundamentele ştiinţelor 
formale şi care, după opinia noastră, necesită o abordare pragmatică: este 
vorba de vechea polemică cu privire la axioma alegerii. 

în 1905, Zermelo a introdus o nouă axiomă în teoria mulţimilor, 
axioma alegerii (care fusese deja aplicată anterior în mod implicit; primele 
menţiuni explicite ale acestei axiome se regăsesc la Peano, care o considera 
ilegitimă, şi la Beppo Levi, la sfârşitul secolului trecut), pentru a demonstra 
teorema numită a bunei ordonări bune. Apoi, în 1908, Zermelo însuşi, 
prezentând prima axiomatică a teoriei lui Cantor, a folosit axioma în cauză 
ca un postulat fundamental. 

Enunţul axiomei alegerii este următorul: fie K o mulţime nevidă, ale 
cărei elemente sunt mulţimi nevide, neavând nici un element în comun; 
există atunci cel puţin o mulţime K' care conţine câte un singur element din 
fiecare dintre mulţimile ce îi aparţin lui K. (Cazul important este acela în 
care mulţimea K este infinită. Dacă K este infinită, existenţa lui K' poate fi 
dovedită pornind de la celelalte axiome ale lui Zermelo). 

Există o diferenţă esenţială între axioma alegerii şi celelalte axiome 
ale teoriei mulţimilor, care ne asigură că anumite totalităţi constituie 
mulţimi. Cu aceste axiome, mulţimea a cărei existenţă postulată este 
determinată, este într-o oarecare măsură definită. Astfel, de exemplu, axioma 
mulţimii părţilor ne garantează, dată fiind o mulţime X, că există o mulţime 

P(X) căreia i se dovedeşte unicitatea şi ale cărei elemente sunt toate 
submulţimile lui X. Or, în cazul axiomei alegerii, lucrurile nu se petrec în 
acelaşi mod: dată fiind mulţimea K care se supune condiţiilor enunţate mai 
sus, mulţimea K ', a cărei existenţă este postulată de axioma alegerii, nu este 
determinată şi definită în mod univoc. 

Pentru matematicieni ca, de exemplu, Borel, Baire, Lebesgue şi 
Lusin, axioma alegerii nu este în general validă. Pentru aceşti matematicieni, 
calificaţi îndeobşte drept semi- intuiţionişti sau empirişti, o mulţime există 
atunci când poate fi definită, descrisă. Cu alte cuvinte, în teoria mulţimilor şi 
în matematică, în general, nu se pot accepta ca existente decât clasele pe care 
matematicianul le poate descrie, defini, oferind un criteriu explicit care să ne 
permită să verificăm, cel puţin în principiu, dacă o entitate matematică 
oarecare aparţine sau nu mulţimii respective. O dată mai mult ne aflăm în 
prezenţa unor fenomene de natură pragmatică: în fond, este vorba de a şti ce 
anume matematicianul poate sau nu defini ori descrie. 

în 1940, Godel a demonstrat că dacă celelalte axiome ale teoriei 
uzuale a mulţimilor sunt consistente, atunci sistemul obţinut prin adăugarea 
axiomei alegerii este de asemenea consistent. Privit superficial, rezultatul lui 
Godel pare a fi rezolvat polemica. Dificultatea este însă mult mai profundă: 
demonstraţia lui Godel nu face efective utilizările axiomei alegerii, i.e. nu 
permite definirea sau descrierea mulţimii K', aşa cum o cer semiintuiţio- 
niştii. Din punctul nostru de vedere, aceasta înseamnă că un rezultat sintactic, 
de genul celui al lui Godel, nu rezolvă o problemă cu caracter pragmatic. 

Studiul pragmatic al unui limbaj sau al unei teorii cuprinde factori 
sintactici, semantici, psihologici, sociologici şi istorico-genealogici. Totuşi, se 
uită în general că simbolurile sunt obiecte complexe, aşa cum ne învaţă semio¬ 
tica din zilele noastre. Pentru a confirma ceea ce am afirmat şi pentru a analiza 
un ultim exemplu de tip logico-formal a cărui înţelegere corectă necesită 
luarea în considerare a noţiunilor pragmatice, vom examina ideea de negaţie. 

în manualele de logică, negaţia este în mod normal introdusă printr-un 
tabel de adevăr. Dacă p reprezintă o propoziţie iar -i p negaţia sa, avem: 


P hP 


V F 


(1) 


F V 


unde V şi F sunt abrevierile pentru vrai (adevărat) şi faux (fals). 

în rezumat: p este adevărat dacă şi numai dacă -i p este fals; p este 
fals dacă şi numai dacă -.p este adevărat. 

O astfel de procedură este totuşi insuficientă. în primul rând, tabla 
(1) nu caracterizează perfect negaţia; (1) etalează semnificaţia semantică a 
lui -i, numai atunci când este aplicată unor propoziţii sau, mai exact, unor 
enunţuri (enunţurile sunt combinaţii de simboluri care exprimă propoziţii), 
dar nu dă seama de celelalte utilizări esenţiale ale lui -i. De pildă, dacă avem 
o expresie ca «x este muritor», (1) nu conferă prin ea însăşi o semnificaţie 
expresiei «—i(x este muritor)». Tehnic vorbind, negaţia clasică nu poate fi 
definită riguros decât datorită definiţiei adevărului a lui Tarski, care reprezintă 
o procedură semantică, ori cu ajutorul unui sistem adecvat de axiome şi de 
reguli de inferenţă, ceea ce constituie o metodă sintactică. 

Independent de abordările sintactică şi semantică, să vedem ce 
înseamnă negaţia din punct de vedere pragmatic. 

Pentru enunţuri simple, ca 

Acest trandafir este roşu, (2) 


ştim ce înseamnă negaţia. 
Astfel, 


Acest trandafir nu este roşu, (3) 

care reprezintă negaţia lui (2), înseamnă pur şi simplu că (2) est fals, i.e., că 
dacă efectuăm o anumită experienţă, şi anume aceea de a observa trandafirul 
în cauză, vom avea un gen de senzaţie determinată. în cazul enunţurilor 
similare cu (2), care exprimă fapte observabile şi simple, sensul negaţiei şi al 
conceptelor de adevăr şi de falsitate poate fi clarificat datorită anumitor 
factori pragmatici. Atitudinea naivă serveşte aici drept punct de plecare 
pentru alte atitudini mai sofisticate. (Trebuie să notăm în trecere că tentativa 
neopozitiviştilor de a defini sensul unui enunţ ca fiind metoda sa de verificare, 
şi alte interpretări analoage, constă de fapt în abandonarea dimensiunilor 
sintactice şi semantice ale limbajului, cu ajutorul unor criterii pragmatice). 

Dacă avem în vedere enunţuri de o mai mare complexitate, ca de 
exemplu: 

Orice om este muritor (4) 


Şi 


Oricare ar fi lungimea lui x, există un y mai lung 


(4') 

lucrurile se complică. De fapt, enunţurile generale implică o anumită 
idealizare a situaţiilor precum cea exprimată de (2) şi folosirea intuitivă a 
simbolurilor logice. Treptat, conceptele de adevăr, falsitate şi negaţie etc., se 
idealizează şi se ajunge la definiţii ca aceea a lui Tarski sau la sisteme 
axiomatice care, într-un anumit sens, constituie o extensie schematică şi 
idealizată a conceptelor logice, în special a celui de negaţie. 

Procesul de idealizare constă în următoarele: negaţia are un conţinut 
intuitiv, clar şi simplu, referitor la enunţuri ca (2); totuşi, acest conţinut nu 
determină în întregime folosirea negaţiei în orice context, mai ales în cele 
care pun în joc propoziţii generale de genul lui (4) şi (4') sau în altele mai 
complexe. în consecinţă, conţinutul primitiv şi iniţial al negaţiei este 
amplificat şi completat, astfel încât să se obţină, de exemplu, negarea logicii 
tradiţionale. 

Nu încape nici o îndoială că amplificarea nucleului iniţial al negaţiei, 
a cărui natură pragmatică este evidentă, nu predetermină, în mod absolut, 
concepţia clasică despre negaţie. în realitatea, aceasta din urmă îşi are 
originea, înainte de toate, într-o poziţie platonică în logică şi în matematică, 
şi pare a fi clar că proprietăţile pragmatice, întemeiate pe uzul comun al 
negaţiei, nu pot legitima o amplificare cu caracter pur platonic. în mate¬ 
matică, de exemplu, o concepţie până la un anumit punct naturală şi antipla- 
tonică, duce la negaţia lui Brouwer, codificată în logica intuiţionistă. 

Este interesant să facem câteva comentarii în legătură cu negaţia. 
Dacă în teoria naivă a mulţimilor se introduce mulţimea lui Russell: 

R={x:xtx} 

i.e. mulţimea tuturor mulţimilor care nu îşi aparţin lor inselor, se ajunge la o 
contradicţie: 

RzRaRzR (5) 

Trebuie, deci, negată existenţa lui R, deoarece, în caz contrar, 
ajungem la un paradox. 

Din punct de vedere al logicii matematice, această consecinţă se 
impune cu necesitate. într-adevăr, oricare ar fi propoziţiile p şi q, formula: 

(pA^p)->q ( 6 ) 

este o teză a calculului propoziţional clasic. Astfel, prin regula lui modus 
ponens, rezultă că dacă se admite că mulţimea lui Russell există, orice 
propoziţie a teoriei este o teoremă. 

Cu toate acestea, mulţimea lui Russell îşi are originea în aplicarea 
unui principiu care, din punct de vedere al poziţiei platonice subiacente 
teoriei mulţimilor, pare evident. Acest principiu, numit principiul compre¬ 
hensiunii sau al separării, este următorul: 

Orice proprietate P determină o mulţime formată din (7) 

obiectele care posedă proprietatea P şi numai din ele 

De fapt, (7) este incompatibil cu logica elementară clasică. în teoriile axioma¬ 
tice (clasice) ale mulţimilor se introduc restricţii la (7) pentru ca să nu poată 
fi derivate paradoxuri precum cel al lui Russell. 

Restricţiile clasice impuse lui (7) pot fi suprimate, astfel încât, de 
exemplu, mulţimea R să poată exista; pentru aceasta este suficient să se 
utilizeze o logică distinctă de logica clasică. în mod general, este posibil să se 
elaboreze teorii inconsistente ale mulţimilor, în care prezenţa contradicţiilor să 
nu atragă după sine posibilitatea ca toate formulele lor să fie demonstrabile. 

După cum se ştie, o teorie T este numită inconsistentă dacă, pornind 
de la ea, se pot demonstra o formulă F şi negaţia sa —F. Teoria T se numeşte 
trivială dacă toate formele sale sunt demonstrabile. Evident, teoriile triviale 
nu prezintă nici un interes în mod direct; la fel, este clar că dacă logica lui T 
este clasică, T este inconsistentă dacă şi numai dacă T este trivială. Important 
este totuşi faptul că, graţie unor sisteme logice adecvate, se pot construi 
teorii inconsistente şi non-triviale (vezi Anexa 1). 

Extrem de interesante sunt teoriile inconsistente ale mulţimilor care 
cuprind şi mulţimea lui Russell şi nu sunt triviale. Se poate susţine că, în 
astfel de sisteme, negaţia nu este cu adevărat negaţie. în realitate, nu ar 
exista decât o negaţie propriu-zisă - negaţia clasică; nici chiar negaţia 
intuiţionistă nu ar fi o negaţie. Cu toate acestea, o argumentaţie de acest tip 
este pur verbală. Este acelaşi lucru cu a afirma că în geometriile neeuclidiene 
nu sunt cu adevărat drepte, că nu există decât un singur fel de dreaptă, 
dreapta euclidiană. 

Astfel, din punct de vedere pragmatic, sensul negaţiei este mai mult 
sau mai puţin determinat în câmpul enunţurilor cu caracter elementar, care se 
referă la fapte observabile şi simple. Pornind de la un astfel de nucleu 
pragmatic, intuitiv, se pot idealiza diferite feluri de negaţie ale căror 
proprietăţi sunt sintetizate şi sistematizate în sisteme formale bine definite 
sintactic şi având proprietăţi semantice interesante şi rezonabile. De ce să nu 
acceptăm atunci aceste negaţii drept «prelungiri» ale negaţiei intuitive şi 
primitive ce conduce la relativizarea conceptului de negaţie? Acest fapt 

poate fi contestat afirmându-se de exemplu că negaţia clasică este mai 
naturală, mai simplă sau că are proprietăţi mai interesante. Totuşi, un astfel 
de raţionament nu ni se pare convingător: există diferite moduri alternative 
de a idealiza negaţiile, fapt ce rezultă din existenţa diferitelor sisteme logice 
distincte între ele şi care au numeroase aplicaţii, cum vom vedea mai departe, 
în toate cazurile, pertinenţa consideraţiilor pragmatice pare evidentă pentru 
elucidarea ideii de negaţia şi, în general, pentru clarificarea problemelor logice. 

Mai mult, există probleme pragmatice de ordin tehnic. Astfel, de 
exemplu, teza lui Church care delimitează ansamblul funcţiilor calculabile 
identificându-le pe acestea din urmă cu funcţiile recursive, se încadrează în 
rândul problemelor pragmaticii. în realitate, teza logicianului nord-american 
tratează şi încearcă să precizeze ceea ce matematicianul, ca fiinţă alcătuiră 
din came şi oase, poate în principiu realiza algoritmic. 

Este deci evident că pragmatica este pertinentă pentru studiul funda¬ 
mentelor logicii şi ale matematicii. 

în sfârşit, trebuie să punem accentul pe faptul că metodele 
axiomatico-formale pot fi folosite pentru elaborarea sistemelor pragmatice 
într-un mod analog celui folosit la nivelurile sintactic şi semantic ale 
limbajului. 


VI. Raţiune şi limbaj 


Am văzut deja că procesele raţionale sunt strâns legate de limbaj. în 
afară de aceasta, unul din motivele aflate la originea simbolizării logicii 
rezidă în faptul că expedientele ordinare ale limbajelor naturale nu îi sunt 
suficiente raţiunii pentru a-şi putea exercita funcţia în mod riguros şi 
adecvat. Se ştie de pildă că teza aristotelică conform căreia orice propoziţie 
este alcătuită întotdeauna din subiect, predicat şi copulă, s-a născut din 
confuzia provocată de lipsa de precizie a limbajului natural. 

Un limbaj artificial şi simbolic cum este acela al logicii din zilele 
noastre şi, într-o mai mică măsură, acela al matematicii actuale, înlătură în 
mare parte dificultăţile menţionate. Dar simbolismul şi formalismul au un alt 
avantaj: gândirea discursivă se dezvoltă adesea comod atunci când se lasă 
deoparte semnificaţia simbolurilor şi se operează formal. Când se efectuează 
un calcul, de exemplu produsul a două numere foarte mari, formalismul 
aritmeticii elementare ne învaţă cum să procedăm fără a ţine seama de 
semnificaţia simbolurilor, procedând mecanic. Acelaşi lucru se produce în 

logică: în anumite raţionamente deductive, formalismul logic oferă mijloacele 
pentru dezvoltarea grafomecanică fără a fi necesară o reflecţie asupra conţi¬ 
nutului simbolurilor. Deci, într-un anumit sens, formalismul permite o eco¬ 
nomie de gândire. 

Cu toate acestea, avantajul major al formalismului este acela că, 
datorită lui, raţiunea poate efectua procesul de idealizare la care ne-am 
referit mai înainte, extinzând nucleul primitiv al noţiunilor logice (şi mate¬ 
matice). Fără formalism, i.e. fără un limbaj simbolic adecvat, acest lucru nu 
s-ar putea produce. 

Se cade să discutăm aici una din consecinţele importante ale 
avantajului despre care am vorbit. Este vorba de următoarele: în general, 
procesul de idealizare a raţiunii conduce la concepte extrem de abstracte şi 
greu de manipulat, ceea ce face ca inferenţele şi studiul acestor concepte să 
Fie foarte dificile. Or, prin procesele lingvistico - formale se poate proceda, 
aşa cum au remarcat Whitehead şi Russell, orbeşte, ceea ce simplifică 
munca. Acest lucru se întâmplă tocmai atunci când se construiesc noi edificii 
logice ale căror legi nu sunt complet familiare şi clare. 

în rezumat, fără limbaj şi mai ales fără simbolism şi formalism, nu 
există raţiune; sau, cel puţin, aceasta nu-şi poate exercita pe deplin funcţia. 

Raţiunea se foloseşte în activitatea sa de categorii generale ce aparţin 
în principal limbajului. Pentru a prezenta unele dintre ele, vom defini 
noţiunea de gen sintactic, descriind în cele ce urmează o clasă de limbaje 
care au o mare putere expresivă şi în care se poate elabora orice teorie 
ştiinţifică obişnuită, precum şi fragmente importante ale limbajului natural. 
Vom scoate apoi în evidenţă locul categoriilor în genurile sintactice. 

O mulţime de simboluri este numită numărabilă dacă este finită sau 
echipotentă cu mulţimea numerelor întregi naturale 0, 1, 2, 3, ... . 

Limbajele scrise avute aici în vedere sunt compuse dintr-o colecţie 
numărabilă (şi nu vidă) de simboluri numite simboluri primitive. Dacă se dă 
un limbaj, să zicem L , un şir oarecare de ocurenţe ale simbolurilor primitive 
ale lui L se numeşte expresia lui L . în mod special, o ocurenţă a unui 
simbol primitiv dat al lui L este o expresie a acestui limbaj. 

L conţine reguli de formare care determină o subclasă a expresiilor 
sale, ale cărei elemente sunt calificate drept expresii bine formate (sau 
expresii cu sens). Acestea din urmă trebuie împărţite în clase, numite genurile 
sintactice ale lui L ; mulţimea acestor genuri trebuie să fie numărabilă. 
Genurile sintactice ale lui L sunt denotate de entităţi naturale (sau de alte 
artificii, ca de exemplu semne metalingvistice adecvate). 

Expresiile bine formate ale lui £ se formează scriind o expresie s şi, 
la dreapta ei, n expresii bine formate £j, E 2 ,...,E n . Numărul n (gradul lui s) 
şi genurile lui E ] ,E 2 ,...,E n depind de genul k al lui s, ceea ce regulile de 
formare lasă să se vadă cu claritate. Decurge de aici că genul k al lui s poate 
fi reprezentat mai explicit după cum urmează: <e l ,e 2 ,...,e n ;k>, unde 
e,, e 2 ,...,e n sunt respectiv genurile lui E\, E 2 ...E„, Dat fiind genul k al lui s, 
trebuie determinate n şi genurile e,, e 2 ,...,e n . în anumite cazuri, e it 0 <i<n, 
poate fi o mulţime de genuri, altfel spus, a /-a poziţie urmând o ocurenţă a lui 
s poate fi ocupată de expresii de diverse genuri. 

Acest lucru odată stabilit, genurile sintactice ale simbolurilor 
primitive ale lui L trebuie să satisfacă următoarea condiţie de conformitate: 
dacă E este o expresie bine formată a lui L de gen k, iar m şi m' sunt 
simboluri primitive ale aceluiaşi gen, atunci, dacă se substituie o ocurenţa a 
lui m! unei ocurenţe a lui m în E, expresia rezultată este tot o expresie bine 
formată de gen k. 

Aşa cum se va vedea mai departe, o condiţie de conformitate analoagă 
cu precedenta, cu anumite restricţii, este valabilă şi pentru genurile sintactice 
în general. 

în construirea expresiilor bine formate pornind de la altele mai 
simple, există unele limitări cu privire la felurile acestora din urmă, dacă 
astfel de limitări nu sunt respectate, expresia rezultată nu este bine formată 
(sau nu are un sens sintactic). 

De nenumărate ori, pentru a facilita lectura expresiilor bine formate, 
ca de exemplu o expresie având forma sE,E 2 , se scrie E\sE 2 , atunci devine 
indispensabil să se folosească simboluri auxiliare, cum ar fi parantezele, căci 
o expresie ca E\sE 2 sE 3 poate fi citită ca (E\sE 2 )sE 2 sau ca E\s(E 2 sE)). La fel 
de normal se scrie s(E\, E 2 ) în loc de sE\E 2 , se foloseşte atunci virgula ca 
nou simbol auxiliar. 

Genurile sintactice ale simbolurilor primitive ale lui £ trebuie să fie 
disjuncte, dar în general nu este cazul genurilor expresiilor bine formate. Cu 
toate acestea, este important ca într-un limbaj corect elaborat din punct de 
vedere sintactic, expresiile bine formate să posede genuri fixe şi condiţia de 
conformitate să fie respectată. Ambiguităţile limbajelor compuse din cuvinte 
obişnuite, ca româna, rezultă în principal din faptul că genurile sintactice ale 
expresiilor nu sunt riguros definite. Astfel, de exemplu, să examinăm în 
trecere cuvântul «este»: el poate apărea ca functor binar (Petru este bun) sau 
ca operator existenţial (Dumnezeu este) ori să conţină o structură sintactică 
complicată (Orice om este muritor), fără a mai vorbi de multe alte utilizări. 

Este clar că toate utilizările cuvântului în cauză nu fac parte spontan din 
acelaşi gen sintactic; de fapt, teoria genurilor sintactice reprezintă 
reformularea exactă a clasificării gramaticale a cuvintelor (în substantiv, 
adjectiv, verb etc.). De altfel, condiţia de conformitate constituie contra- 
partea sintactică a postulatului conform căruia simbolurile trebuie să aibă 
sensuri determinate în contextele raţionale. Fără această condiţie, contextele 
sunt lipsite în ultimă instanţă de precizie şi de obiectivitate. Evident, 
conformitatea este un ideal care nu poate fi pe deplin satisfăcut în fapt. 

Pentru a clarifica mai bine teoria genurilor sintactice, care a luat 
naştere datorită lucrărilor lui Husserl şi a fost dezvoltată de Ajdukiewicz şi 
Lesniewski, vom descrie o clasă de limbaje foarte puternice, indicându-le 
genurile sintactice. 

Vom reprezenta prin T un limbaj nedeterminat din clasa pe care o 
vom aborda. Este lesne de observat că T constituie o versiune întărită a 
teoriei simple a tipurilor propusă de Chwistek şi Ramsey ca variantă a teoriei 
ramificate a tipurilor lui Russell. 

Definiţia tipului : 

1. / şi p sunt tipuri; 

2. dacă t ] ,t 2 ,...,t n , n> 1, sunt tipuri, atunci un n - tuplu <t i ,t 2 ,...,t n > 
este un tip; 

3. nu există alte tipuri decât cele formate prin clauzele 1 şi 2. 
Mulţimea tipurilor va fi denotată prin II. (i este tipul indivizilor, iar 
p acela al propoziţiilor). 

Vom introduce acum simbolurile primitive ale lui T. Genurile sintac¬ 
tice ale acestor simboluri sunt indicate între paranteze drepte, imediat după 
introducerea lor. Mai mult, se presupune că toate simbolurile primitive se 
deosebesc între ele 5 . 

Simboluri primitive ale lui T: 

1. Pentru orice t s n , o mulţime infinită numărabilă de variabile, 
numite variabile de tipul t. [vom desemna genul variabilelor de 
tipul t prin/, ]. 

2. Pentru orice t s n, o mulţime numărabilă de constante de acest 
tip. [//, indică genul constantelor de tipul f]. 


5 Cititorul trebuie să reţină că indicaţia genurilor sintactice a simbolurilor primitive 
constituie, simultan, o definiţie a acestor genuri. 

3. Conectorii: -i (negaţie) [gen IH\\, a (conjuncţie), v (disjuncţie), 
—>(implicaţie), şi <-► (echivalenţă); [aceste ultime patru simboluri 
posedă acelaşi gen: toate sunt conectori binari, /// 2 ]. 

4. Cuantorii: V (toţi) şi 3 (există); [aparţin aceluiaşi gen, IV i], 

5. Operatorii: o familie finită sau numărabilă de operatori, fiecare 
având o aritate fixă nevidă. [genul unui operator de aritate 
n (n > 0) este VJ. 

6. Operatorii care formează termeni prin legarea unor variabile: o 
familie finită sau numărabilă de simboluri, fiecare având o aritate 
fixă nenulă. [Genul unui operator care formează termeni prin 
legătura unor variabile de aritate n(n >0) este V7„]. 

Definiţia expresiilor bine formate (termeni şi formule ): 

1. Dacă X este o constantă sau o variabilă de tip t, atunci X este un 
termen de tip r; 

2. Dacă X este o variabilă sau o constantă de tip p, X este o formulă 
(atomară); 

3. Dacă K este o constantă sau o variabilă de tip <t\,t 2 . t„>,n> 0, 

şi dacă X h X 2 , .... X„ sunt respectiv termeni de tipul t u t 2 , ..., t„, 
atunci KX\X 2 ... X n este o formulă (atomară); 

4. Dacă K este un operator de aritate n şi X,X 2 ... X„ sunt termeni de 
tipul i, atunci KX\X 2 ... X„ este un termen de tipul i ; 

5. Dacă X este o variabilă şi A o formulă, \/X A şi 3X A sunt formule; 

6. Dacă A şi B sunt formule, -i A, a AB, vAB, -» AB, sunt de 
asemenea formule; 

7. Dacă X\, X i .... X„ sunt variabile respectiv de tipul t\, t 2 , ...r„, v un 
operator formând termeni prin legătura variabilelor de aritate n şi F o 
formulă, atunci vX\X 2 ...X n F este un termen de tipul < t u t 2 t n >; 

8. Nu există alţi termeni şi formule, i.e. alte expresii bine formate, 
decât cele obţinute prin clauzele 1 - 7 6 . 


6 Conceptul de operator formând termeni prin legătura variabilelor poate fi genera¬ 
lizat fără dificultate, în cazul în care vX\X 2 ...X„F, corespunzând condiţiilor din clauza 7, ar fi 
un termen de tip fixat dar oarecare (diferit de tipul < ti.tj,..., i n >). 

Sunt uşor de definit noţiunile de ocurenţă legată de o variabilă într-un 
termen sau într-o formulă, de variabilă liberă într-un termen sau o formulă, 
de termen închis sau fără variabilă liberă, de formulă închisă sau enunţ etc. 
Modul de specificare a genurilor sintactice a expresiilor bine formate ale lui t 
este atunci imediat: avem astfel, de exemplu, următoarele genuri: termen, 
termen de tipul t, formulă atomică, enunţ, constantă predicat de tipul 
<t l ,t 2 ,...,t n > (n>0) şi variabilă predicat de tipul <t v t 2 ,...,t n > (n>0).Din 
însăşi structura definiţiei prezentate a expresiei bine formate se poate vedea 
că condiţia de conformitate este satisfăcută de T. 

Pentru a completa definiţia lui T ar trebui să introducem structura sa 
deductivă, formulând axiomele şi regulile de deducţie adecvate. Vom face 
parţial acest lucru, mai departe; totuşi, astfel de axiome şi de reguli reprezintă 
adaptări simple a ceea ce găsim în literatura curentă. 7 Vom remarca doar că: 

1. T poate fi extins în diferite direcţii; una dintre ele ar fi incorpo¬ 
rarea operaţiilor modale; 

2. Printre indivizi pot fi incluse mulţimile, obţinându-se astfel 
limbaje unde se dezvoltă cu precădere teorii ale mulţimilor cu 
Urelmente prin intermediul calculului funcţional de ordinul co; 

3. Pentru a formaliza în T anumite părţi ale limbajului natural, este 
nevoie de a i se modifica structura, introducând, de exemplu, 
variabile de timp care redau flexiunea temporală a verbelor 
obişnuite. I se pot de asemenea adăuga lui T simboluri legate de 
folosirea interogativă sau imperativă a limbajului natural. 

Toate matematicile uzuale pot fi elaborate luându-se ca bază 
limbajul T. Acest lucru este valabil şi pentru teoriile ştiinţifice obişnuite, 
începând din momentul când se completează T prin adăugarea unor noi 
simboluri primitive ce se încadrează în genurile sintactice ale acestei clase de 
limbaje. Aşa cum am semnalat deja, fragmente ale limbajului natural se pot 
insera în câmpul lui T. Astfel T, adaptată în mod potrivit, este aptă să 
servească drept fundament unei mari părţi a contextelor raţionale. Decurge 


7 Vezi de exemplu: A. Church, Introduction to Mathematical Logic , voi. I, Princeton 
University Press, Princeton, 1956, p. 295 şi următoarele, şi D. Hilbert şi W. Ackermann, 
Principles of Mathematical Logic, Chelsea, New York, 1950, capitolul IV. Cu privire la 
operatorii formând termeni prin legătura variabilelor, se va consulta W. Hutcher şi J. Herring, 
«Variable binding terms operalors, Zeitsche f Math, Logik und Grundlogen d. Math, 18 
(1972), 177-182, precum şi referatul pe care l-am făcut acestui articol şi care a fost publicat în 
Zentralblattf Math, 257 (1973), 89-90. 

de aici un fapt ce are o semnificaţie cu totul aparte: genurile sintactice ale lui 
T permit sistematizarea unei game întinse a activităţii raţionale. Or, este 
limpede că genuri sintactice precum acelea de termen, de predicat şi de enunţ 
atomic corespund categoriilor raţionale de obiect, de relaţie şi de fapt. In 
general, genurile sintactice fac explicite categoriile logice fundamentale ce 
constituie raţiunea. 

Pentru a cunoaşte realitatea, raţiunea se constituie folosind cu titlu de 
sistem de referinţă categoriile logice care se întâlnesc explicit în genurile 
sintactice ale lui T (eventual modificată şi lărgită). Raţiunea foloseşte astfel 
în activitatea sa o colecţie numărabilă de categorii logice întâlnite în analiza 
sintactică a limbajelor ca T. Cât despre categoriile mai puţin generale decât 
categoriile logice, cum sunt cele de cauză, spaţiu, timp, ele sunt tratate de 
studiul sistemelor simbolice şi conceptuale particulare. în orice caz, cate¬ 
goriile acestor ştiinţe constituie particularizări ale categoriilor logice. 

în continuarea cercetărilor precedente am putea încerca să schiţăm o 
clasificare a principalelor categorii. Totuşi nu vom face aici acest lucru, 
deoarece nu prezintă un interes direct pentru obiectivul nostru. însă trebuie 
să insistăm asupra faptului că un sistem de categorii nu constituie ceva 
definitiv şi desăvârşit, ci că, dimpotrivă, totul indică o dependenţă faţă de 
evoluţia ştiinţei. De altfel, existenţa unor atât de numeroase sisteme de 
categorii propuse de-a lungul istoriei, cum sunt cele ale lui Aristotel, Kant, 
Hartmann şi Windelband, confirmă ceea ce am spus mai înainte şi întăresc 
teza potrivit căreia conţinutul raţiunii variază. în consecinţă, elaborarea unor 
teorii definitive ale categoriilor ontologice având drept origine categoriile 
raţionale ne pare din capul locului sortită eşecului. 

în rezumat, contextele raţionale reflectă raţiunea şi, de acum înainte, 
vom identifica adesea raţiunea şi contextul raţional. Este astfel încă o dată 
confirmată pertinenţa limbajului pentru cercetările noastre. 

Această secţiune a fost destinată discutării relaţiilor existente între 
limbaj şi raţiune. Intenţia noastră a fost să evidenţiem faptul că genurile 
sintactice şi categoriile raţionale sunt strâns legate. Astfel, pentru a cunoaşte 
realitatea şi a ne sistematiza senzaţiile, raţiunea constitutivă recurge la 
categorii printre care se numără unele ce corespund mai mult sau mai puţin 
direct caracteristicilor structurale ale realităţii (cel puţin aşa s-ar părea), cum 
ar fi categoriile de obiect, de predicat şi de fapt; există de asemenea noţiuni 
auxiliare care au doar rolul de a ne ajuta în organizarea cunoaşterii, şi care 
nu au, prin urmare, nici un corespondent în realitatea spaţio-temporală: este 
cazul categoriilor legate de genurile sintactice ale conectorilor, variabilelor şi 

cuantificatorilor. Este clar că o astfel de distincţie, deşi imprecisă, conţine o 
parte de adevăr. Dar este, de asemenea, evident că ea depinde parţial de 
alegerea structurii limbajului, i.e. de genurile sintactice şi, parţial, de textura 
proprie universului în sânul căruia suntem cufundaţi. 

Categoriile logice formează un fel de numitor comun al tuturor 
ştiinţelor, pe când celelalte sunt subiacente unor grupuri mari de discipline 
ştiinţifice. Din această cauză logica, considerată ca fundament al celorlalte 
ştiinţe, reprezintă studiul cel mai general al raţiunii şi al principiilor sale, 
principii ce guvernează gândirea obiectivă. Astfel de categorii şi de legi sunt 
adevărate puncte cardinale ale contextului raţional. Astfel, un sistem logic 
sau o logică, în sens strict, se compun dintr-un sistem organic de categorii 
generale şi de legi adecvate ce le guvernează, funcţionând ca un schelet 
formal al contextelor raţionale. Cu toate acestea, nici categoriile logice, nici 
legile care le guvernează nu sunt nici imuabile, nici fixe. 

în acest sens, cum vom vedea, există diferite logici, tot aşa cum 
există diferite geometrii. Categoriile raţionale, inclusiv cele logice, evoluează, 
iar relaţiile lor reciproce se modifică în cursul istoriei, fapt asupra căruia am 
insistat deja. Fără ajutorul speculaţiei este imposibil să demonstrăm inva- 
rianţa şi necesitatea unor categorii raţionale şi a principiilor lor. în aceasta se 
rezumă istoricitatea raţiunii. 

O consecinţă a istoricităţii raţiunii este caracterul ei dialectic: în 
principiu, orice codificare a categoriilor şi a legilor logice este dialectizabilă. 
Prin urmare, nu exagerăm dacă spunem, parodiindu-1 pe Ortega y Gasset, că 
raţiunea nu are o natură, ci doar o istorie. Trebuie să insistăm asupra faptului 
că legile logice şi principalele categorii ştiinţifice, deşi sugerate de expe¬ 
rienţă, sunt în mare parte elaborări ale raţiunii. Două exemple vor fi 
suficiente pentru a confirma acest lucru: 

1. Analiza logico-matematică a continuităţii spaţio-temporale este, 
mai presus de toate, un produs al raţiunii, extrapolând limitele 
experienţei. Aceasta din urmă nu ne va oferi niciodată, de exemplu, 
postulatul continuităţii al lui Dedekind; 

2. în plus, nimeni nu se îndoieşte serios de faptul că construcţiile 
obişnuite ale ştiinţelor realului, cum ar fi noţiunile de potenţial, de 
particulă elementară şi de lucru mecanic, nu sunt altceva decât 
creaţii ale minţii noastre a căror virtute esenţială este de a ne ajuta 
în organizarea cunoaşterii. 

VII. Principiile pragmatice ale raţiunii 


Un subiect pertinent şi tradiţional este acela al derivării legilor ce 
guvernează gândirea validă, i.e. legile fără de care nu există gândire raţională 
şi care constituie inima raţiunii. Deja Aristotel a susţinut că principiul 
noncontradicţiei este cel mai fundamental şi cel mai evident dintre toate 
pentru că fără el raţiunea se distruge, neputând avea cu adevărat o activitate 
raţională. Printre legile fundamentale ale gândirii raţionale se află, de 
asemenea, principiul identităţii şi al terţului exclus. 

Aceste principii logice vor fi tratate într-o secţiune ulterioară. Pentru 
moment dorim să formulăm anumite principii care guvernează raţiunea şi pe 
care le vom numi principiile sale pragmatice. Motivul acestei denumiri este 
lesne de explicat. într-adevăr, dacă examinăm contextele raţionale, ele sunt 
în mod evident nişte principii cu caracter pragmatic în raport cu aceste 
contexte. Din acest unghi, legile noncontradicţiei, identităţii şi tertium non 
datur, în formularea lor curentă, fac parte dintre legile sintactice şi semantice. 8 

Formulările principiilor pragmatice nu sunt precise şi nici nu pot fi, 
aşa cum vom vedea după expunerea următoare. 

Asemenea contextului raţional, exerciţiul raţiunii se supune anumitor 
constante formale. Logica decurge din acest fapt. Conform autorilor clasici, 
dacă analizăm diferite discipline ştiinţifice, observăm că există diferite 
norme formale care sunt întotdeauna respectate: deşi acţionează în sfere 
foarte diverse, mintea umană rămâne aceeaşi, astfel încât legile raţiunii, 
principii logice supreme, trebuie să fie invariabile. Oricare ar fi cauza acestei 
invarianţe - natura raţiunii sau alcătuirea metafizică a lumii -, ea reprezenta 
un fapt pentru logicianul tradiţional. Pentru acesta, pe scurt, exista un sistem 
unic al logicii care condensa legile formale ale folosirii legitime a raţiunii. 

Totuşi, în cursul secolului al XX-lea, această stare de lucruri s-a 
modificat. S-a constatat că era posibil să se elaboreze diferite logici distincte 
de logica clasică. Acest fapt a fost pus în lumină de Brouwer prin dezvol¬ 
tarea matematicii intuiţioniste. Logica tradiţională a fost încă de la origine 
legată de o concepţie metafizică ale cărei rădăcini sunt ancorate în plato¬ 
nism. într-adevăr, Aristotel a elaborat logica pornind de la presupoziţii 
metafizice, în aşa fel încât, în opera sa, nu se pot practic separa elementele 
logice de elementele metafizice. 


Sunt posibile totuşi şi alte interpretări. Vezi mai departe, capitolul II, secţiunea 4. 

în concepţia sa, «...ceea ce un lucru este în esenţă va trebui să se 
numească pentru totdeauna substanţă, iar determinările sale, calităţi. Deşi 
Aristotel adaugă încă opt categorii - cele de continuitate, calitate, relaţie, loc, 
timp, situaţie, mod de a fi, acţiune şi pasiune -, obiectul logicii sale...se 
reduce la aceste categorii (de substanţă şi de calitate) şi în cele din urmă la 
prima. El are deci în vedere nişte obiecte eterne, în afara oricărei determinări 
hic et nune, cărora li se aplică doar în mod accesoriu categoriile acciden¬ 
talului: loc, timp etc.». 9 Din această cauză, logica tradiţională de inspiraţie 
aristotelică se adaptează atât de bine domeniului matematic uzual ale cărui 
entităţi şi relaţii există în afara timpului şi a spaţiului, mereu identice cu ele 
însele. Şi tot din această cauză, logica tradiţională, chiar şi în stadiul ei 
actual, le pare inadecvată intuiţioniştilor: pentru ei, a exista, în matematică, 
înseamnă numai ceva construit de mintea noastră. în matematica intuiţio- 
nistă, obiectele nu există în afara timpului, ci în relaţie cu el. Aceasta atrage 
după sine divergenţe esenţiale între poziţiile logice tradiţionale şi cele ale 
intuiţioniştilor. Astfel, pentru a da un exemplu, din faptul că o proprietate nu 
este universală, nu se poate trage concluzia, în logica intuiţionistă, aşa cum 
se întâmplă în logica tradiţională, că există un contra-exemplu. Pentru 
Brouwer, hic et nune este fundamental. S-ar putea afirma că logica intuiţio¬ 
nistă nu este o adevărată logică şi că nimic nu ne împiedică să tratăm 
creaţiile intuiţioniste la modul clasic. Cu toate acestea, aşa cum vom vedea, a 
defini adevărata logică în opoziţie cu logica intuiţionistă (şi cu altele) 
presupune să dispunem de criterii pentru a o face. Iar atunci când este vorba 
de astfel de criterii, sunt preferabile teoriile cele mai ciudate, aşa încât să se 
poată spune, împreună cu Brouwer, că adevărata logică este logica intuiţio¬ 
nistă şi că logica clasică nu se aplică decât unor situaţii speciale, şi anume 
atunci când este vorba de mulţimi finite şi de proprietăţile lor. Cu adevărat 
utilizată este logica subiacentă unor contexte raţionale date şi nu o logică 
propusă din exterior, din raţiuni extrinsece. Pe scurt, logica intuiţionistă 
reprezintă dovada perfectă că există logici diferite de logica tradiţională, care 
au o utilitate şi sunt utilizate efectiv. 

Pentru a confirma odată în plus posibilitatea de a dialectiza logica 
tradiţională, vom mai prezenta un exemplu. Este vorba de principiul nedeter¬ 
minării sau incertitudinii al lui Heisenberg. 

La nivel macroscopic, atunci când se fac măsurători, mărimile 
măsurate nu sunt practic afectate de operaţie. în microfizică, dimpotrivă, 

9 M. Granell, Logica, Revista de Occidente, Madrid, 1949, p. 70. 

atunci când se încearcă măsurarea vitezei unei particule elementare, i se 
modifică starea: instrumentul de măsurat interacţionează cu fenomenul, făcând 
să varieze în mod incontrolabil celelalte mărimi referitoare la particulă, 
respectiv coordonatele sale. Heisenberg a generalizat astfel de fapte şi a 
formulat principiul incertitudinii şi al nedeterminării, conform căruia 
măsurarea anumitor perechi de mărimi este absolut imposibilă. Astfel, nu se 
pot măsura simultan viteza (sau, mai riguros, impulsul) şi coordonatele care 
dau poziţia unui electron. în mod mai precis, dacă se desemnează prin Ax/ 
valoarea erorii în măsurarea coordonatelor electronului şi prin A pi valoarea 
erorii în măsurarea componentei corespunzătoare a impulsului acestui 
electron, se obţine: 

Ax, • Ap, > h, 

unde h este constanta lui Planck. 

în termeni vagi, principiul lui Heisenberg implică imposibilitatea de 
a măsura simultan poziţia şi viteza unei particule subatomice. Principiul este 
valabil, de asemenea, la scara macroscopică: numai că în acest caz valorile 
erorilor în măsurarea vitezei şi a coordonatelor unui corp macroscopic sunt 
atât de mici în raport cu cantităţile obţinute, încât pot fi neglijate. Este totuşi 
important să insistăm asupra faptului că obţinerea simultană a vitezei şi a 
poziţiei unei particule elementare nu este posibilă şi că, prin urmare, există 
ceva inobservabil. Ştim astăzi că una din caracteristicile fizicii actuale, 
relativitatea şi teoria cuantelor, rezidă în ignorarea mărimilor inobservabile, 
considerate ca fiind lipsite de sens. Aceasta a fost de altfel lecţia analizei 
noţiunilor de spaţiu şi de timp absolute, efectuată de Einstein: din punctul de 
vedere al fizicii, astfel de cantităţi sunt lipsite de sens pentru că nu vor putea 
fi niciodată observate şi măsurate, deoarece nu există o conexiune între ele şi 
mărimile fizice reale. 

Dacă p v este propoziţia care asertează că un electron dat, e, are viteza 
v în momentul l, iar p c este propoziţia de conformitate potrivit căreia 
electronul e are poziţia (x„ y„ z,) dată de coordonatele sale exacte în 
momentul t, atât p v cât şi p c au sens, în timp ce conjuncţia acestor propoziţii 
nu are. Acest lucru este surprinzător din punct de vedere al logicii uzuale 
deoarece, conform ei, conjuncţia a două enunţuri cu sens este întotdeauna un 
enunţ cu sens. Deci, principiul incertitudinii conduce la un fel de paradox: 
fizica ar fi aparent ilogică. Este clar că dificultatea poate fi rezolvată în mai 
multe feluri, în special introducând în fizică nişte cantităţi non-observabile în 
mod absolut, ceea ce vine în contradicţie cu tendinţa sa actuală. Este de 
asemenea posibil să se încerce elaborarea unei noi logici pentru fizică, 

transformând schemele logice tradiţionale astfel încât să se adapteze la starea 
actuală a microfizicii: această cale a fost explorată de P. Fevrier 10 şi de alţi 
fizicieni şi logicieni, dar rezultatele obţinute au fost criticate." 

Pentru noi nu este important faptul că tentativele de a construi noi 
logici adaptate unei fizici cuantice au eşuat sau nu; cu adevărat important 
este faptul că problematica ridicată de principiul lui Heisenberg atestă faptul 
că aplicarea logicii de stil tradiţional la natură este mult mai complexă decât 
ne-am fi închipuit. în fond, experienţa pare a arăta că schemele logice 
variază în decursul timpului şi sunt susceptibile de a fi dialectizate, analog 
teoriilor fizice. 12 Aşa cum am văzut deja, cunoaşterea raţională este în esenţă 
cunoaşterea organizată conceptual. Mai mult, în cazul tuturor domeniilor de 
obiecte este necesar să se judece şi să se infereze pentru a se dobândi 
cunoştinţe. Există aşadar, implicit sau explicit, o logică subiacentă oricărui 
context raţional sau oricărei clase de contexte similare. Şi, confirmând 
reflecţiile precedente, nimic nu indică, în cazul în care ne limităm la criterii 
ştiinţifice şi pozitive, că această logică ar fi unică şi predeterminată. Mai 
mult, cei ce susţin că adevărata logică este logica tradiţională nu par a ţine 
seama de faptul că logica de origine clasică poate fi exprimată cu ajutorul 
diverselor sisteme axiomatice care, deşi în fond echivalente, diferă totuşi 
între ele în mod semnificativ. 

Primul principiu pragmatic al raţiunii este principiul sistematizării: 

Raţiunea se exprimă întotdeauna prin mijlocirea unei logici. 

Vom observa că principiul ar rămâne valid chiar dacă, în exerciţiul 
său fundamental, raţiunea s-ar exprima prin mijlocirea unei singure logici. 
De altfel, ar fi poate mai bine să îl formulăm spunând că în contextele 
raţionale se află întotdeauna, explicit sau implicit, un sistem logic. 


10 Vezi de exemplu P Fevrier, «Les relations d’incertilude d’Heiselberg et la 
logique», în Travaux du IXe congres internaţional de philosophie, voi. VI, Hermann, Paris, 
1937, pp. 88-94. 

11 Vom reveni la acest subiect în Secţiunea 8 din Capitolul II. 

12 Pentru a completa cele spuse cu privire la principiul lui Heisenberg, reamintim că 
el se aplică de asemenea la noţiunea de undă. în fizica clasică se presupunea că măsurarea 
amplitudinii şi a fazei unei unde, adică a energiei sale în momentul t, sunt întotdeauna teoretic 
realizabile. Cu toate acestea, principiul nedeterminării introduce aici şi nişte critici severe: 
dacă A E şi A t reprezintă respectiv marginile de eroare ale măsurării energiei E a undei în 
momentul t şi ale măsurării lui t, atunci avem: AE • A/ > h. Astfel, o dată cu conceptul de undă 
apar dificultăţi similare celor induse de noţiunea de particulă. în rezumat, nu se pot măsura 
simultan parametrii E şi t ai unei unde. 

La prima vedere, principiul în discuţie pare criticabil. De exemplu, 
s-ar putea argumenta că dacă există diferite sisteme logice, nimic nu 
împiedică raţiunea să utilizeze simultan mai multe dintre aceste sisteme. 
Această critică este totuşi uşor de respins: combinarea mai multor sisteme 
logice utilizate în acelaşi timp, care trebuie să fie armonioasă, este în 
realitate un sistem unic. 13 

Principiul despre care este vorba tinde doar să exprime clar faptul că 
utilizările legitime ale raţiunii se realizează prin intermediul unei logici. 
Raţiunea posedă un oarecare caracter ludic iar principiul insistă asupra 
faptului că regulile jocului trebuie să fie cunoscute, date. 

Cel de al doilea principiu pragmatic, numit principiul unicităţii , se 
enunţă în felul următor: 

într-un context dat, logica subiacentă este unică. 

în mod metaforic, acest al doilea principiu ne asigură că, o dată 
regulile jocului fixate, ele nu mai trebuie schimbate. O schimbare ar 
modifica imediat jocul iniţial, transformându-1 în altul. într-un mod mai 
exact, modificarea logicii subiacente unui context raţional îl preschimbă 
într-un context diferit. 

Există obiecţii faţă de acest principiu care survin automat. Astfel, de 
exemplu, critica deja menţionată împotriva principiului sistematizării poate 
fi aplicată şi principiului unităţii, dar poate fi şi respinsă în mod analog. O 
altă obiecţie ar fi aceea că, în activitatea sa reală, raţiunea nu explicitează 
nici un sistem logic, în timp ce ea se adaptează unor legi precum acelea ale 
identităţii şi contradicţiei. Riposta la această critică constă în a observa că nu 
este vorba aici de o chestiune de fapt, ci de una de drept: situaţia reală 
trebuie considerată dintr-un punct de vedere puţin idealizat. 

în sfârşit, există un al treilea principiu, principiul adecvării : 

Logica subiacentă unui context dat trebuie să fie aceea care i se 
adaptează cel mai bine lui. 

Semnificaţia acestui principiu poate fi rezumată în felul următor: în 
vederea studierii unui domeniu determinat de obiecte, reale sau ideale, trebuie 
ales sistemul de categorii raţionale şi de legi universale ce le guvernează care 
se adaptează cel mai bine la aceste obiecte. Formulat în acest mod, principiul 
adecvării pare atât de evident încât este greu să fie pus la îndoială. 


13 Este ceea ce arată construirea «logicilor multideductive», vezi cu privire la 
acest subiect N.C.A. da Costa şi M. Tsuji, «The £2 product of abstract logics», Universită 
de Sao Paolo. 

O sarcină extrem de importantă este aceea de a defini conceptul de 
adaptare, concept central al principiului adecvării. într-adevăr, trebuie luaţi 
în considerare mai mulţi factori: psihologici, sociali, estetici, istorici, 
epistemologici, de simplitate logico-formală, reţinându-se doar câţiva dintre 
ei. Totuşi, este evident că raţiunea în general îşi alege regulile în funcţie de 
domeniul examinat. Să dăm un exemplu: în matematica tradiţională, logica 
subiacentă este logica clasică deoarece este cea mai simplă şi cea mai 
comodă, în sensul în care se potriveşte cel mai bine matematicii. Pentru 
mecanica cuantică, în pofida tentativelor făcute de P. Fevrier, Reichenbach şi 
alţii, pentru a modifica logica subiacentă se foloseşte în continuare logica 
clasică, mai ales din raţiuni de simplitate şi facilitate. Conform lui Gonseth, 14 
elaborarea sistemelor logice se poate compara cu aceea a teoriilor fizice: 
nimeni nu ar putea crede că o astfel de teorie este validă în sine şi pentru 
sine, ci că numai experienţa o justifică şi îi fixează limitele de aplicare; în 
mod analog, sistemele logice îşi au jurisdicţiile lor delimitate de experienţă 
şi de factori de natură pragmatică. 

Justificarea principiilor pragmatice este următoarea: fără primele 
două, nu există comunicare în ştiinţă, aşa cum o concepem astăzi, 
într-adevăr, în actul de a comunica celuilalt fapte şi informaţii, folosirea 
limbajului este indispensabilă, facându-se apel la conceptele potrivite (cel 
puţin la nivelul cercetării ştiinţifice). Or, dacă regulile ce guvernează 
simbolurile şi, indirect, conceptele, judecăţile şi raţionamentele, nu ar fi 
relativ clare şi explicite, nu ar putea exista comunicare. Astfel, de exemplu, 
dacă se neagă o propoziţie p, iar negaţia sa nu este mai mult sau mai puţin 
definită, nu se ştie care este semnificaţia lui -i p. Metaforic: nu poţi participa 
la un joc dacă nu îi cunoşti regulile. Acest lucru este clar şi neîndoielnic, 
astfel încât nu suntem nevoiţi să insistăm asupra problemei comunicării. A 
fortiori , nu există ştiinţă fără o logică subiacentă. Cât despre principiul 
adecvării, justificarea sa rezidă în esenţă în faptul că avem neîncetat nevoie 
să cunoaştem şi să explicăm realitatea într-un mod comod, simplu şi, cum a 
observat Mach, economic. Schemele complicate şi prost adaptate la 
sistematizarea ştiinţifică a realităţii tind să fie înlocuite cu altele. Acest fapt, 
confirmat din plin de istoria ştiinţei, legitimează cel de-al treilea principiu 
pragmatic. Dorim să insistăm totuşi asupra unui aspect: nu avem pretenţia 


14 Poziţia lui Gonseth faţă de logică este foarte apropiată de cea pe care o prezentăm 
aici, cu diferenţa că ea ne apare mult prea radicală, neurmând destul de aproape progresele 
logicii matematice. Vezi F. Gonseth, Les fondements des mathematiques, Blanchard, Paris, 
1926, Les mathematiques et la realite, Felix Alean, Paris, 1936 şi Qu'est-ce que la logique?, 
Hermann, Paris, 1937. 

de-a susţine că logica unui context sau a unei familii de contexte este 
obţinută întotdeauna prin aplicarea conştientă a principiilor pragmatice: 
dimpotrivă, în general, ea se constituie lent şi dialectic, ca evoluţia istorică a 
ştiinţei la care se raportează contextul sau familia de contexte. Principiile 
pragmatice nu exclud anumite norme ideale, pe care progresul ştiinţific şi cel 
al gândirii raţionale par a le respecta şi care apar la ora actuală explicit şi 
critic, de exemplu în matematică şi fizică, respectiv o dată cu logicile 
heterodoxe şi cu fundamentele logice ale mecanicii cuantice. Pe de altă 
parte, ele nu sunt principii absolute: poate că într-o zi ne vom abate de la ele; 
chiar dacă nu ştim cum vom proceda în cazul unei astfel de abateri, a renunţa 
la ele ar conduce în mod sigur la o ştiinţă excentrică şi bizară. 

în încheierea acestei secţiuni vom reaminti că ultimele două principii 
de care ne-am ocupat, precum şi primul, nu sunt incompatibile cu posibilitatea 
existenţei unei singure logici: logica tradiţională sau oricare altă logică. 


VIII. Principiul constructiv al raţiunii 


Fără primele două principii pragmatice nu poate exista un discurs 
propriu-zis; fără cel de-al treilea, nu putem beneficia din plin de uzul raţiunii. 
Atunci când enunţăm aceste principii vrem să scoatem în evidenţă, datorită 
lor, anumite caracteristici fundamentale ale modului în care este folosită 
astăzi raţiunea în mediul nostru ştiinţific occidental (cum ştiinţa şi gândirea 
occidentale sunt răspândite în întreaga lume, aceste caracteristici sunt 
universale); în plus, încercăm să explicităm anumite norme generale, mai 
mult sau mai puţin implicite, care reglează contextele raţionale (numite şi 
contexte de expunere), aşa cum sunt ele concepute în mod vulgar. Deşi ar fi 
interesant, nu ne vom lansa în consideraţii istorice sau etnografice menite a 
ne arăta dacă principiile formulate rămân valide şi în alte epoci sau în alte 
culturi, ori dacă ar putea fi respinse în viitor. Am insistat deja asupra faptului 
că abordăm raţiunea din punct de vedere istoric, catalogându-i principiile 
actuale care guvernează contextul raţional în zilele noastre. S-ar putea 
întâmpla foarte bine ca unele cercetări empirice să ne pună în contact sau să 
ne dovedească existenţa unor culturi unde raţiunea se comportă într-un mod 
cu totul diferit. Cert este însă faptul că ştiinţele, fie ele formale sau ştiinţe ale 
realului, în forma lor actuală, întăresc teza noastră conform căreia principiile 
prezentate mai sus călăuzesc producţia finală şi sistematizată a activităţii 
noastre raţionale. Poate că nu ar fi exagerat să spunem că fără ele nu poate 
exista un exerciţiu propriu şi complet al raţiunii, aşa cum am definit-o; ar fi 

posibil să prezentăm argumente analoage celor ale lui Aristotel 15 , afi. rmând că 
principiul contradicţiei constituie o lege care trebuie să conducă obligatoriu la 
raţiune, căci Stagiritul nu a avut niciodată intenţia să legitimeze legea contra¬ 
dicţiei (şi altele similare) numai pentru cultura elenă a epocii sale: în; acest caz, 
aşa cum se întâmplă în mod curent, filosofia caută «regularităţi absolute». 

Există un alt principiu extrem de important pentru raţiune, aşa cum o 
concepem astăzi, şi despre care ne vom ocupa în prezent. Mai înainte însă 
trebuie să intercalăm o analiză a ideii de intuiţie. Nu este inutil să observăm 
că această analiză constituie un exemplu de metodă pe care am n umit-o în 
Introducere analiză semiotică fără expedient de tehnici formale, şi care poate 
fi numită, mai simplu, analiză informată. în realitate, ea se dovedeşte a fi o 
metodă puternică de clarificare conceptuală şi nu doar un proces de elucidare 
a folosirii şi a semnificaţiei cuvintelor şi a locuţiunilor ce merită a fi 
discutate în virtutea unor motive speciale. 

Cuvântul «intuiţie» este folosit cu semnificaţiile cele mai variate. 
Dintre ele, reţinem următoarele: 

1. Cunoaştere intelectuală evidentă, obţinută în mod nemijlocit şi, 
în consecinţă, opusă cunoaşterii discursive căreia îi serveşte în 
general drept punct de plecare; acesta este sensul cartezian. 

2. Cunoaştere directă, obţinută prin contemplare, prin viziune 
directă, a unui obiect prezent în gândirea noastră (dat al sensibi¬ 
lităţii, obiect intelectual, relaţie între concepte...); conform 
acestei semnificaţii, pe care o găsim la Kant, intuiţia nu este 
neapărat o cunoaştere nemijlocită, ea putându-se dezvolta în mai 
multe faze. 

3. Modalitate cognitivă a cărei rădăcină nu se află în gândirea 
strictu sensu, ci în sentiment (intuiţia emotivă a lui Dilthey, prin 
care percepem sensul profund al vieţii şi al istoriei; intuiţia 
bergsoniană, un fel de simpatie spirituală ce ne dezvăluie 
lucrurile în ele însele, făcându-ne să pătrundem în ele; intuiţia 
mistico-religioasă) sau în voinţă (intuiţia volitivă a lui Mâine de 
Biran (Voi o ergo sum). 

4. Inspiraţia, un fel de ghicire a datelor referitoare la entităţi de 
diverse naturi şi a relaţiilor lor. 

5. Facultatea spiritului corespunzătoare unui tip determinat de 
cunoaştere intuitivă. 


15 Aristotel discută despre principiul contradicţiei mai ales în cartea T a Metafizicii. 
Mai departe, în § 4 din capitolul 11, vom vorbi despre poziţia Stagiritului faţă de acest principiu. 

Intuiţia proprie disciplinelor formale se ancorează în funcţiile 
superioare ale spiritului, independent, în principiu, de sensibilitate (i.e. de 
intuiţia sensibilă, atât internă cât şi externă), de memorie şi de imaginaţie. O 
vom numi intuiţie intelectuală sau raţională. Facultatea ce îi corespunde este 
raţiunea; la drept vorbind, fără intuiţie intelectuală nu există nici conceptua¬ 
lizare, nici judecată, nici raţionament. în realitate, intuiţia intelectuală este 
capabilă să perceapă conexiuni între datele intuiţiei sensibile, precum şi între 
obiectele şi relaţiile definite conceptual. Acest lucru poate fi înţeles din 
primele două accepţiuni ale cuvântului «intuiţie». Astfel, vedem intuitiv că 
albastrul şi roşul sunt atribute distincte şi că, dată fiind semnificaţia 
silogismului în Barbara, el este valid. După cum au clasificat-o unii filosofi, 
intuiţia pe care am descris-o este formală. în logică şi în matematică nu 
avem nevoie de o intuiţie raţională materială , adică de o intuiţie care să ne 
pună în contact cu realităţi supra-sensibile şi inaccesibile gândirii. 

Disciplinele formale sunt în esenţă discursive. Astfel, discursul se 
dezvoltă în diferite faze şi fiecare dintre ele trebuie înţeleasă sau intuiţionată 
(sb. t.), cum a arătat deja Descartes. Chiar dacă raţionăm simbolic sau formal, 
diferitele etape elementare ale evoluţiei discursului trebuie să fie evidente şi 
clare, altfel nu ar exista raţionament, iar omul nu ar şti ce este pe cale să 
facă. Limbajului T din § 6 i se pot adăuga reguli de inferenţă şi axiome 
adecvate, axiomatizând astfel o teorie dată, în aşa fel încât deducţiile să se 
efectueze formal, fără a se lua în considerare semnificaţia simbolurilor; 
totuşi, şi aici, folosirea regulilor de deducţie, identificarea grafică a axiomelor 
etc., presupune intuiţia. Ce înseamnă «intuiţie» în acest caz? înseamnă două 
lucruri: 

1. viziunea directă asupra obiectelor cu care se lucrează. Nu este vorba 
aici de o intuiţie sensibilă, pentru că formulele nu sunt neapărat de 
lungime finită, dacă admitem recursul la anumite principii metateo- 
retice etc. Intuiţia sensibilă ne ajută, dar intuiţia intelectuală 
predomină, idealizând şi amplificând materialul furnizat iniţial de 
sensibilitate. Există o vizualizare prevăzută cu o anumită evidenţă, a 
situaţiilor idealizate, întemeiate pe intuiţia sensibilă; 

2. cunoştinţele nemijlocite, referitoare la obiecte şi la relaţii, şi având 
un grad determinat de evidenţă şi de claritate. 

în fond, aceste două semnificaţii ale termenului «intuiţie 
intelectuală» nu sunt decât una singură: nu poate exista cunoaştere nemijlo¬ 
cită şi evidentă fără contemplarea obiectelor cu care lucrăm sau măcar a 
relaţiilor conceptuale ce le definesc; în mod analog, nu există contemplare 
intelectuală care să nu ne permită să formulăm judecăţi directe, cu grade 

variate de evidenţă. în continuare, cele două forme ale intuiţiei raţionale nu 
vor fi distinse explicit: atunci când va fi necesar să facem o distincţie, ea va fi 
evidentă din context. 

Deci se poate trage concluzia că intuiţia intelectuală sau raţională nu 
ia naştere nici în intuiţia sensibilă, nici în memorie şi nici în imaginaţie. Ea 
este pură: independentă de aceste facultăţi şi de datele empirice, cel puţin de 
drept. Dacă putem concepe o formă oarecare de dependenţă, acest lucru nu 
se produce decât dintr-un punct de vedere euristic. 

Vom mai insista asupra faptului că intuiţia nu poate fi încadrată în 
disciplinele formale. Aşa cum am remarcat deja, în aceste discipline 
cunoştinţele nu pot fi numai discursive. în consecinţă, există judecăţi 
nemijlocite: putem încerca să le formulăm ca enunţuri primitive servind 
drept bază dezvoltării axiomatice a teoriilor deductive, şi în acest caz ele 
sunt arbitrare şi convenţionale. în geometria elementară, de pildă, postulatele 
sunt sugerate de experienţă, dar din punct de vedere logico-matematic ele 
devin afirmaţii arbitrare şi convenţionale constituind baza ştiinţei lui Euclid. 
într-un anumit sens, acest lucru este adevărat. Cu toate acestea, matematica 
nu este pur convenţională: aşa cum am spus mai sus, la nivel sintactic 
enunţurile trebuie să aibă un conţinut şi, în plus, să fie bazate pe intuiţie. Chiar 
dacă reducem metamatematica la un minimum admisibil, gândirea intuitivă 
este absolut indispensabilă. Să reamintim că Bourbaki dezvoltă matematica 
într-un mod complet formalizat; la urma urmei, în metamatematică este 
nevoie să se recurgă la intuiţie, de exemplu pentru a enunţa şi a stabili criteriile 
de formare şi de deducţie 16 . 

în mod similar, înţelegerea unui concept, în sensul logicii 
tradiţionale, se compune din două părţi; la rândul lor, acestea din urmă, fiind 
concepte, sunt compuse şi ele din părţi etc.; cu toate acestea, astfel de părţi, 
fiind fracţionate, sfârşesc prin a se baza pe intuiţia raţională sau sensibilă. 
Acest lucru se întâmplă, de exemplu, când definim un termen prin definiţia 
ostensivă, adică indicând ce anume denotă. Elementele primitive ale concep¬ 
telor sunt obţinute, în ultimă instanţă, prin intuiţie. 

Intuiţia raţională nu este însă nici absolută, nici infailibilă. 
Dimpotrivă, ea este lucrată (pentru a folosi expresia lui Bachelard) şi 
dialectizabilă. De altfel, orice dialectică a raţiunii este mai ales o dialectică a 
intuiţiei intelectuale 17 . 


N. Bourbaki, Theorie des ensembles, Hennann, Paris, 1966, capitolele 1 şi 2. 
în capitolul IV vom trata din nou despre intuiţie. 

în matematica intuiţionistă există o vizualizare intuitivă a entităţilor 
de care se ocupă. Este vorba de intuiţia intelectuală, iar următorul citat din 
Heyting este semnificativ în acest sens 18 : 

«După Brouwer, matematica se identifică cu partea exactă a gândirii 
noastre. O ştiinţă conţine matematică în măsura în care postulează aserţiuni 
exacte; cu toate acestea, a folosi formele matematice nu constituie un 
privilegiu al ştiinţei întrucât ele se manifestă în mod normal şi în gândurile 
din viaţa cotidiană, fiind utilizate spontan şi adesea inconştient... Rezultă de 
aici că nici o ştiinţă, nici măcar filosofia sau logica, nu poate constitui o 
presupoziţie pentru matematică. A folosi în matematică teze filosofice sau 
logice, indiferent care ar fi acestea, ca mijloace de demonstraţie, ar însemna 
a te închide într-un cerc, căci formularea acestor teze presupune a considera 
conceptele matematice ca fiind deja construite. în acest sens, dacă matema¬ 
tica nu trebuie să aibă presupoziţii, nu îi mai rămâne altă sursă decât o 
intuiţie care ne pune în faţa ochilor concepţiile şi concluziile sale clare în 
mod nemijlocit. Să nu interpretăm această intuiţie brouweriană ca şi cum 
ne-ar da, în mod «mistic», o viziune asupra lumii. Ea nu este nimic altceva 
decât facultatea de a considera separat anumite concepte şi concluzii ce 
intervin în mod normal în gândurile noastre obişnuite. Faptul că conside¬ 
raţiile filosofice prezentate aici pot fi utile pentru a se ajunge la atitudinea 
fundamentală favorabilă înţelegerii matematice pure nu intră în contradicţie 
cu independenţa matematicii faţă de filozofie. în timp ce folosirea unor 
concepte matematice în raţionamentele empirice este de la sine înţeleasă, 
sistemele matematice nu pot fi izolate decât intensional, iar construirea şi 
cercetarea susţinută a unor astfel de sisteme pretind o atitudine mentală 
specială. O dată acest lucru stabilit, consideraţiile preliminare sunt de prisos 
pentru dezvoltările matematice.» 

După Brouwer, matematicianul nu descoperă entităţile matematice: 
el creează entităţile pe care le studiază. Astfel, activitatea matematicianului 
creează şi dă formă entităţilor matematice. Referitor la această activitate, 
Heyting spune 19 : 

«Elementul cel mai important al acestei activităţi constă în a izola un 
obiect sau un complex de senzaţii, ceea ce dă naştere ideii de entitate 
matematică; apoi, posibilitatea unei reprezentări indefinite a acestui act de 
creaţie a unei entităţi duce la conceptul de număr natural. Din acest punct de 


18 A. Heyting, Les fondements des mathematiques, intuitionnisme, theorie de la 
demonstration, Gauthier - Villars, Paris, 1955, pp. 13-14. 

19 A. Heyting, Les fondements des mathematiques du point de vue intuitionniste , 
notă inclusă în cartea: F. Gonseth, Philosophie mathematique, Hermann, Paris, 1939, p. 73. 

vedere nu suntem obligaţi să atribuim numerelor o existenţă independentă de 
spiritul care le creează. Matematicianul intuiţionist, în calitatea sa de mate¬ 
matician, nu se va opune unei filosofii care va susţine că spiritul, în activi¬ 
tatea sa creatoare, reproduce fiinţele lumii transcendente, ci va considera 
această doctrină ca fiind prea speculativă pentru a servi drept bază mate¬ 
maticii pure». 

Intuiţioniştii afirmă fără încetare că în matematica brouweriană se 
vorbeşte de construcţii mentale şi de proprietăţile lor, şi că una din 
caracteristicile enunţurilor matematice rezidă în faptul că sunt evidente, clar 
inteligibile. Şi tot Heyting scrie următoarele 20 : 

«Propoziţia că există un număr n cu o proprietate determinată (de 
exemplu că zecimalele (n-2),(n-l) şi n din dezvoltarea lui n fac 777) 
semnifică posibilitatea de a construi mental acest număr, adică de a-1 calcula. 
Negaţia unei propoziţii semnifică posibilitatea de a readuce la contradicţie 
presupunerea că un astfel de număr n a fost calculat. Nu este vorba aici de 
definiţii arbitrare; semnificaţia propoziţiei citate nu ar putea fi calculată în alt 
mod decât prin recursul la ideea unei existenţe transcendente a numerelor. 
Or, acceptând aceste definiţii, vedem că nu este necesar să presupunem că în 
toate cazurile una din cele două posibilităţi ar fi realizată; această presu¬ 
punere ar trebui să se bazeze ea însăşi pe ideea unei lumi transcendente unde 
posibilitatea de a-1 calcula pe n ar fi reală. Precizăm că nu respingem 
principiul terţului exclus ca fiind fals; ne mărginim să îl considerăm 
inadecvat pentru a servi drept bază matematicii». 

Trebuie totuşi să înţelegem că intuiţia brouweriană este o intuiţie ce 
se referă în mod primordial la situaţii abstracte şi idealizate: când intuiţio- 
nistul afirmă, de exemplu, că un număr poate fi construit mental, este 
echivalent cu a afirma în general că, în principiu, anumite construcţii sunt 
posibile. într-adevăr, enunţul: 

3x(x = 10'° 10 ) 

este adevărat din punct de vedere intuiţionist. Cu toate acestea, dacă suntem 
capabili să efectuăm construcţia mentală corespunzătoare lui 10, nu la fel se 
întâmplă cu: 

10 10 '“ 

în acest caz, avem doar intuiţia posibilităţii ideale a construcţiei 
corespunzătoare, a metodei care ne permite în principiu să o realizăm. 


20 A. Heyting, lbid. 

Dimpotrivă, în matematica tradiţională nu există intuiţia obiectelor 
studiate, cel puţin nu o intuiţie similară celei a construcţiilor, fie ele 
idealizate, din matematica lui Brouwer şi Heyting. Aşa se întâmplă, de 
exemplu, în cazul cardinalelor transfinite; în mod analog, nu există o viziune 
directă, constructivă, fie şi idealizată, asupra totalităţii numerelor reale 
introduse uzual în analiză (cu ajutorul tăieturilor lui Dedekind, al succesiu¬ 
nilor lui Cauchy etc.). Avem însă intuiţia sistemului relaţiilor ce compun 
definiţiile obiectelor menţionate, sistem furnizat în general prin intermediul 
sistemelor axiomatice. Aceasta era, în mai mare sau mai mică măsură, 
concepţia lui Hilbert, conform căreia există două matematici: cea intuitivă şi 
cea simbolică (sau ideală). Caracterul intuitiv şi evident al primei ar putea 
servi spre a o legitima; cu toate acestea, după părerea lui, există o singură 
cale pentru a o legitima pe cea de a doua: a dovedi, prin metode finitiste, că 
ea este consistentă - vis care a fost practic distrus de Godel. 

E clar că ne putem imagina entităţile matematice clasice. Totuşi, 
aceasta nu înseamnă că suntem capabili să le intuim, lucru verificat în cazul 
construcţiilor brouweriene. Marea lecţie a lui Hilbert a constat tocmai în a 
arăta că metoda axiomatică este singura cale de acces la teoriile clasice ale 
matematicii unde evidenţa intuitivă nu îşi găseşte pe deplin locul. Aşa cum 
vom constata mai departe în mod mai amănunţit, nimic nu justifică, în 
stadiul actual al evoluţiei disciplinelor formale, existenţa unei intuiţii 
referitoare la entităţile platonice ale teoriilor deductive tradiţionale. 

Dar să ne întoarcem la intuiţia brouweriană. Este clar că, fiind ideali¬ 
zată, i.e. prezentând situaţii şi procese idealizate ce depăşesc experienţa 
concretă, ea nu este sensibilă iar asemănarea dintre doctrinele lui Brouwer şi 
Kant este doar aparentă. Pentru a insista asupra acestui ultim aspect, să 
observăm puţin conjectura lui Goldbach: 

Orice număr natural par mai mare ca 2 este suma a două numere ✓ ^ 
prime. K& ' 

gv-ig (1) 

nu este adevărată pentru intuiţionişti cu excepţia cazului în care (g) este 
demonstrată sau se dovedeşte că g este absurd, i.e. se demonstrează -ig. 

Fie acum enunţul: 

Dacă n este un număr natural par mai mare ca 2 şi mai 

mic decât IO 10 atunci n nu e suma a două numere prime. (g') 


Atunci, referitor la 


(2) 

totul se schimbă: cum numerele n astfel încât 2<n<10 10 aparţin unei 
mulţimi finite, se constată că, în principiu, pot fi efectuate operaţiile necesare 
pentru a demonstra g sau g 

Indiscutabil că afirmând în mod clasic adevărul lui (1) se idealizează 
la maximum noţiunea de număr natural. Cu toate acestea, (2) conţine de 
asemenea un anumit grad de idealizare şi de extrapolare pornind de la 
activităţi mentale executabile. în orice caz, o afirmaţie ce poate fi admisă 
intuitiv ca adevărată şi care nu ne compromite cu nici o idealizare foarte 
pronunţată este următoarea: 

(3) 

unde g' este enunţul: 

Orice număr natural par cuprins între 2 şi 45 este suma 
a două numere prime. '■® ' 

Pentru intuiţionişti, atât (2) cât şi (3) sunt adevărate; dar există o 
prăpastie între aceste propoziţii, deoarece IO 10 este un număr uriaş, iar 
operaţiile pentru a-1 confirma pe (2) nu vor putea fi niciodată realizate efectiv. 

Faptul că intuiţia brouweriană este idealizată a provocat apariţia unor 
concepte ca acelea ale lui Griss şi Essenin-Volpin. Conform celei dintâi, în 
matematica intuiţionistă nu trebuie să figureze nici o negaţie: singura 
finalitate este aceea de a trata construcţiile şi proprietăţile lor pozitive. Căci 
folosirea negaţiei implică, în anumite cazuri, faptul de a admite posibilitatea 
unei construcţii C şi de a dovedi apoi că C nu există, pentru a ajunge la 
absurd; dar cum să fie justificată validitatea unor raţionamente intuitive şi 
constructive referitoare la nişte construcţii absurde, care nu există? După 
Griss, aceste raţionamente sunt iluzorii şi nu pot fi justificate teoretic; 
folosirea negaţiei are do;- o valoare euristică pentru activităţile prema- 
tematice. Essenin-Volpin încearcă la rândul lor să stabilească un gen de 
intuiţionism şi mai radical decât cel al lui Brouwer, unde idealizările sunt 
aproape în întregime absente, unde nu se mai manipulează decât construcţii 
concrete : matematicianul rus reduce aproape intuiţia autorizată în mate¬ 
matică la intuiţia sensibilă 21 . 


21 A.S. Essenin - Volpin, «Le programme ultra-intuitionniste des fondements des 
mathematiques», în Jnfinitistic methods, Proc., Symp. Foundationes ofMath., Varşovia (1959), 
Pergamon, Oxford, 1961, pp. 201-223, şi «The ultra-intuitionistic criticism and anti-traditional 
program for the foundations of mathematics»,în Intuiţionism and proof theory, Proc. Conf 
Buffalo (1968), editat de A. Kino, J. Myhill şi R.E. Wesley, North - Holland, Amsterdam, 
1970, pp. 3-45. 

Diferenţa dintre doctrina lui Brouwer şi atitudinea mentală de muncă 
a matematicianului tradiţional se stabileşte în felul următor: pentru cel de-al 
doilea, enunţurile matematice sunt independente de procesul cunoaşterii, 
întrucât se referă la realităţi platonice; pentru primul, enunţurile matematice 
reprezintă, în fond, creaţii ale unui matematician ideal, dependente prin urmare 
de procesul idealizat al cunoaşterii. Ceea ce încearcă să facă Essenin-Volpin 
cu ultraintuiţionismul lor este să înlăture idealizările matematicii brouweriene 
luând în considerare doar ceea ce matematicianul poate construi efectiv şi 
cunoaşte clar şi pozitiv în munca sa cotidiană, fără idealizări sau extrapolări. 
Pentru matematicianul tradiţional tipic nu există nici o distincţie epistemo¬ 
logică fundamentală între perceperea finitului şi a infinitului actual. Brouwer 
consideră totuşi că matematicianul ideal este capabil să perceapă intuitiv 
finitul - mic sau mare -, însă numai parţial. în sfârşit, ultraintuiţionistul 
crede că doar finitul de mici dimensiuni poate fi perceput intuitiv: finitul de 
mari dimensiuni şi infinitul nu pot fi percepute decât potenţial. Deşi 
restrictive, metodele ultraintuiţioniste aplicate la studiul metateoretic al 
sistemelor formale ale matematicii ordinare conduc la rezultate semnifi¬ 
cative. Nu pretindem, evident, să facem o descriere perfectă a ultraintuiţio- 
nismului, dar vom avea ocazia să vorbim din nou despre această doctrină. 

Dacă aşa stau lucrurile, logica şi matematica actuale depind de 
intuiţia intelectuală. într-adevăr, o intuiţie cel puţin la fel de puternică cum 
este intuiţia intuiţionistă se dovedeşte indispensabilă pentru ştiinţele formale, 
aşa cum am semnalat deja. în rezumat: în elaborarea limbajelor formale, în 
sistemul finitist şi metateoretic al teoriilor formalizate şi în construirea unor 
noi sisteme logice, există în mod necesar o activitate raţională subiacentă, de 
natură constructivă şi intuitivă; este universal admis astăzi că nu poate exista 
o aritmetică formalizată fără o aritmetică intuitivă. în centrul acestui subiect 
se află vechea dispută dintre Russell şi Poincare: primul credea că aritmetica 
poate fi redusă la logică, conform dorinţei lui Frege, prin definirea noţiunii 
de număr natural pornind de la idei logice mai simple, graţie unui simbolism 
logic formal adecvat. Cât despre Poincare, el insista asupra faptului că 
aritmetica era deja implicită când Russell îşi scria simbolurile, când încerca 
să le diferenţieze, să le organizeze în expresii simbolice, să le izoleze sau 
când îşi elabora limbajul artificial şi pasigrafic. Astăzi ştim că amândoi aveau 
parţial dreptate. De altfel, Bourbaki, de exemplu, prezentând în sistemul său o 
definiţie a numerelor naturale, spune clar că ele nu trebuie confundate cu 
întregii intuitivi, neformalizaţi, care apar în matematică. în tratatul său, 
Bourbaki foloseşte puţin întregii intuitivi, dar în cazul în care am întreprinde 
un studiu aprofundat al problemelor metateoretice ridicate de teoriile 
prezentate, am fi obligaţi să lărgim contrapartea intuitivă a operei sale. 

în ştiinţele formale şi în ştiinţele realului, orice activitate raţională 
importantă presupune ceva comparabil cu aritmetica intuiţionistă şi cu logica 
corespunzătoare. Vrem să spunem prin aceasta că orice activitate raţională 
conţine implicit sau explicit ingredientele constructive a căror sistematizare 
ne este oferită de aritmetica şi de logica intuiţionistă. Pe scurt, mai există 
următorul principiu fundamental al raţiunii, pe care îl vom numi principiul 
constructivităţii: 

Exerciţiul deplin al raţiunii presupune că raţiunea posedă o anumită 
capacitate intuitivă, de idealizare constructivă, ale cărei trăsături specifice 
sunt descrise de aritmetica intuiţionistă (incluzând logica subiacentă). 

Ne-am putea întreba de ce am formulat principiul de mai sus fără a 
face apel la toate matematicile intuiţioniste. Răspunsul este simplu: în realitate, 
pentru utilizările normale ale raţiunii, i.e. în construirea contextelor raţionale 
ordinare, nu este nevoie de mai mult (restul părţii tehnice a intuiţionismului 
are doar o valoare matematică). Pe de altă parte, ne-am mai putea întreba de ce 
nu se pretinde mai puţin, de exemplu aritmetica intuiţionistă minimală sau 
matematica fără negaţie a lui Griss, restrânsă la numerele naturale (sau chiar o 
formă radicală de intuiţionism cum este cea a lui Essenin-Volpin). Din nou 
răspunsul este simplu: în stadiul actual al evoluţiei ştiinţei nu este nici 
necesar, nici convenabil să se pretindă mai puţin. Nu este totuşi exclusă 
posibilitatea ca în viitor să fie adoptată o poziţie extrem de sofisticată şi de 
radicală ca aceea a lui Essenin-Volpin. (E bine să menţionăm că cercetările 
logicianului rus nu vizează distrugerea matematicii tradiţionale, cum s-a 
întâmplat în cazul lui Brouwer. Este vorba mai degrabă de a o fundamenta 
pe principii care, după părerea sa, sunt mai solide, încercând, cu metodele 
sale, să demonstreze consistenţa teoriei formalizate a mulţimilor a lui 
Zermelo-Fraenkel). 


IX. Concepţiile dogmatice şi dialectice ale raţiunii 


La începutul acestui capitol am schiţat două concepţii referitoare la 
raţiune: concepţia dogmatică şi concepţia dialectică. în prezent, distincţia 
capitală între ele poate fi stabilită cu ajutorul principiilor sistematizării, 
unităţii şi adecvării. (în ceea ce priveşte acest aspect, din raţiuni evidente, nu 
este necesar să ne ocupăm şi de principiul constructivităţii). 

Pentru dogmatici, logica tradiţională este logica unică şi exclusivă 
rezultată din principiile pragmatice. Raţiunea posedă, ca să spunem aşa, un 
nucleu fundamental al cărui principiu se cristalizează în legile logicii 
tradiţionale. Acesta sunt universale şi absolute, valabile pentru totdeauna, 
independent de obiectele la care se aplică raţiunea. Dogmaticii recunosc că 

activitatea intuiţională se poate adapta la cele mai diverse tipuri de obiecte. 
Totuşi, spiritul, parcurgând diferitele regiuni de obiecte, rămâne acelaşi: 
materia cunoaşterii se schimbă, nu forma. Aceasta din urmă este sistema¬ 
tizată în logica tradiţională, în timp ce, pentru a cunoaşte mai bine materia, 
spiritul recurge la metode potrivite, cu caracter special, care completează 
logica formală. Obiectivul logicii aplicate, adică al metodologiei, chiar 
acesta este: a studia metodele specifice fiecărei ramuri a ştiinţei, cu ajutorul 
cărora raţiunea se adaptează la diferitele metode, păstrând totuşi invarianţa 
formelor valide ale ştiinţei. 

Aşa cum am observat deja în cazul lui Aristotel, putem găsi doctrine 
speculative subiacente concepţiilor dogmatice. 

Se pot aduce numeroase obiecţii împotriva elucubraţiilor specu¬ 
lative, în general, şi împotriva anumitor forme de realism platonic în special, 
cu privire la logică şi la matematică. Ne vom limita la platonismul comun: 

1. Acesta nu explică, în mod suficient de clar, faptul că teoriile 
logico-matematice pot fi dialectizate. De exemplu, este dificil 
pentru platonician să depăşească paradoxurile teoriei mulţimilor, 
ca acelea ale lui Russell, Cantor şi Burali-Forti; toate explicaţiile 
şi soluţiile menite a le evita apar, din punct de vedere platonician, 
ca fiind artificiale şi ad hoc. 

2. Cunoaşterea directă a unor universalii bine determinate al căror 
studiu constituie finalitatea ştiinţelor formale, implică existenţa 
unei intuiţii intelectuale şi materiale, intuiţie combătută de Kant. 
De altfel, se va observa că intuiţia este dialectizabilă şi că, eo ipso, 
aşa cum vom vedea, structura proprie a universaliilor logico- 
matematice este şi ea dialectizabilă, minând bazele platonismului 
ordinar. 

3. Platonicienii ajung cu uşurinţă la nişte extreme care şochează 
simţul comun. De exemplu, Bertrand Russell, pe vremea când era 
platonician, credea că universaliile şi adevărurile ce se referă la ele 
sunt eterne şi independente de existenţa spiritelor care le cunosc. 
De aici se trăgea concluzia că, de pildă, conjuncţia «şi», cuantorul 
«toţi», precum şi legile care le guvernează, posedă o anumită 
demnitate ontologică neavând nicidecum de-a face cu gândirea 
care aparent le-a creat. 

4. Un alt aspect discutabil este următorul: entităţile platoniciene se 
limitează la domeniul posibilului: cercul pătrat al lui Meinong şi 
mulţimea R a lui Russell nu există, nici nu subzistă. Cum vom 
vedea, există aici ceva extrem de îndoielnic. 

5. în sfârşit - şi aceasta este principala obiecţie din punctul nostru de 
vedere dezvoltând o filozofie ştiinţifică, trebuie să evităm 
teoriile speculative, înlocuindu-le cu altele, pozitive. Speculaţia nu 
îşi are locul în desideratum-vd nostru 22 . 

întrucât speculaţia constituie, în general, suportul şcolilor dogmatiste, 
ele nu mai pot fi, pe bună dreptate, considerate doctrine pozitive ale logicii şi 
ale matematicii; cum vom vedea, a cincia obiecţie este fatală, din punctul 
nostru de vedere, oricărei concepţii dogmatiste cu aspect speculativ. 

Conform concepţiei dialectice, nucleul raţiunii este format astăzi din 
cele trei principii pragmatice, în special din primele două, şi din acela al 
constructivităţii. Raţiunea se poate exercita prin sisteme logice diferite de 
sistemul clasic: principiile pragmatice şi cel al constructivităţii nu constituie 
un sistem de ecuaţii determinând o soluţie. în realitate, există soluţii alterna¬ 
tive şi complementare, supuse chiar contingenţelor istoriei raţiunii. 

Următoarea comparaţie poate ilustra această explicaţie: nimeni nu 
neagă că metodologia a evoluat şi, aşa cum totul pare să o indice, nu există 
metodologie (ştiinţifică) absolută. Un studiu sumar al bibliografiei privind 
istoria şi metodologia ştiinţelor confirmă acest fapt. Foarte bine: apărătorii 
poziţiei dialectice susţin că în cazul logicii formale, ca expresie a legilor 
validităţii gândirii raţionale, se petrece deva asemănător: ea nu rămâne 
imuabilă în decursul istoriei raţiunii, cum ar spune Brunschvicg, ea este 
imanentă acestei istorii, supusă tuturor vicisitudinilor. 

Concepţia ce decurge în mod natural din istoria ştiinţelor formale 
este cea dialectică: ea nu încearcă nici să extrapoleze, nici să facă apel la 
speculaţie, deoarece istoria însăşi nu încurajează acest gen de procedee care 
ameninţă să distrugă toate castelele speculative ce îşi caută un loc în afara 
istoriei. Unele dintre concluziile cercetării pozitive şi ştiinţifice, prevăzută cu 
o dimensiune istorică, aşa cum o vom prezenta în această lucrare, pot fi 
anticipate (ele vor servi drept bază pentru a răspunde la întrebările formulate 
în Introducere ): 

I. Logica are o funcţie regulatoare cu privire la elaborarea contex¬ 
telor expunerii şi la comunicare în general). 

II. Deşi sunt posibile mai multe sisteme logice, alegerea unuia dintre 
ele într-un scop determinat nu este arbitrară, întrucât principiile pragmatice 
reduc mult libertatea acestei alegeri. 


22 Aceste critici nu se aplică tuturor formelor de platonism şi mai ales nu plato¬ 
nismului pe care îl vom apăra mai departe. 

III. Limbajul uzual nu este supus decât în parte canoanelor logicii. 
Orice sistem logic constituie o extensie idealizată şi o perfecţionare a proce¬ 
selor logice informale. 

IV. Legile logicii nu pot fi justificate în mod empiric, aşa cum dorea, 
de pildă, Mill; dimpotrivă, ele diferă de legile ştiinţelor naturale. Cu toate 
acestea, necesitatea lor, opusă contingenţei ştiinţelor naturale, este mai 
degrabă aparentă decât reală. La urma urmei, acest caracter de relativă 
necesitate a normelor logice, care nu poate fi negat, provine din împrumutul 
de la sisteme de categorii raţionale adecvate ce satisfac principiile 
pragmatice şi constructive ale raţiunii. 

V. Orice doctrină logică este în principiu dialectizabilă; în consecinţă, 
derivarea legilor logice din propoziţiile ontologice, din legile fiinţei, 
reprezintă un procedeu îndoielnic şi discutabil; acelaşi lucru se întâmplă cu 
derivaţia inversă; a infera teorii ontologice din logică. 

Spiritul ce animă doctrina dialectică este foarte bine exprimat în 
următorul pasaj din Ortega y Gasset, deşi, în calitatea sa de bun filosof, 
filosoful spaniol exagerează şi deformează puţin situaţia reală: 

«S-a întâmplat cu logicitatea acelaşi lucru ca în celelalte mari 
domenii ale ştiinţei: a fost temeinic explorată. Iar atunci când s-a dorit în 
mod serios să se construiască logica în mod logic - în logistică, în logica 
simbolică şi în logica matematică -, s-a observat că acest lucru era imposibil 
şi s-a descoperit că nu există nici un concept ultim şi identic din punct de 
vedere logic, că nu există lege despre care să putem fi siguri că nu implică 
contradicţia, că există legi care nu sunt nici adevărate nici false, că există 
adevăruri despre care se poate demonstra deşi nu sunt demonstrabile şi că 
există, astfel, adevăruri ilogice. Ipso fado , perspectiva s-a schimbat total o 
dată cu apariţia logicianului plămădit din ilogicitate, dispare distanţa patetică 
existentă in celelalte forme de gândire. Se dovedeşte acum că gândirea 
logică nu este o astfel de gândire - presupunând că aceasta ar exista -, şi că 
poate fi vorba doar de ideea unei gândiri imaginare; adică un simplu ideal şi o 
utopie ce se ignora pe sine. Creaţie a sfârşitului Greciei, Logica lui Aristotel 
este la fel de ireală - din raţiuni analoage - ca Republica lui Platon» 23 . 

Poate părea bizar că i-am clasificat pe Camap şi Quine printre 
dogmatici, întrucât aceşti filosofi nu par a se sprijini pe doctrine speculative 
pentru a-şi justifica ideile. în realitate, ei adoptă în multe dintre scrierile lor o 
atitudine analitică şi critică, similară celei din acest eseu. Este prin urniare 
necesar să justificăm includerea lui Camap şi a lui Quine în sfera dogma- 


23 J. Ortega y Gasset, Apuntes sobre el pensamiento, suteurgia y demiurgia, Obras 
Completas, Revista de Occidente, Madrid, 1946-47, V, p. 524. 

ticilor. Iar ceea ce vom spune cu privire la acest subiect are valoare generală, 
putându-se aplica şi altor gânditori. 

Trebuie să insistăm mai întâi asupra faptului că distanţa stabilită de noi 
între dogmatici şi dialecticieni nu are ambiţia de a fi riguroasă. Iată motivele: 

1. în elaborarea doctrinelor lor, adepţii concepţiei dogmatice nu 
folosesc întotdeauna argumente speculative şi, mai ales, meta¬ 
fizice. De exemplu Camap apără logica tradiţională, opunându-se 
sistemelor cum ar fi sistemul intuiţionist, argumentând în mod 
pozitiv şi negând complet legitimitatea speculaţiei (dar, în fond, 
cum am mai arătat, negaţia speculaţiei constituie o formă de 
speculaţie...). La rândul său Quine, deşi adoptă în mai multe 
dintre lucrările sale o atitudine critică analoagă celei apărate aici, 
face apologia impenitentă a supremaţiei şi a caracterului cvasi 
absolut al logicii tradiţionale. 

2. Modul de a pune problema fundamentelor logicii variază în 
decursul vieţii gânditorilor. Astfel, în anumite lucrări, Quine 24 pare 
a fi un continuator al logicismului, mergând pe urmele lui Frege şi 
ale lui Russell; în altele, apără caracterul relativ al logicii 25 , fără a 
prezenta însă vreo dovadă în acest sens; în sfârşit, în unele 
lucrări 26 , el afirmă, cum am arătat mai sus, incontestabilitatea logicii 
clasice bazându-se pe argumente de tip gramatical, stimulate de 
cercetările lui Tarski. Totuşi, cel mai surprinzător este cazul lui 
Bertrand Russell; am văzut deja că el a profesat la început 
platonismul şi că, încercând să dezvolte o filozofie coerentă a 
logicii şi a matematicii, a rămas într-o oarecare măsură fidel siste¬ 
mului din Principia considerat a fi constitutiv pentru logică chiar 
şi după ce a abandonat platonismul. Cu toate acestea, într-o 
scrisoare din ultimii săi ani de viaţă 27 , el afirmă că logicile 
bivalentă şi polivalentă sunt, ambele, legitime, fiecare dintre ele 
avându-şi câmpul de aplicaţie adecvat. Iată motivele pentru care ni 
se pare interesantă o clasificare a contextelor expunerii în dialec¬ 
tică sau în dogmatică, în funcţie de conţinutul lor, şi nu de autorii 
lor sau pur şi simplu din comoditate, încercându-se etichetarea 
acestor autori ca dialecticieni sau dogmatici. 


24 W.O. Quine, «New foundations for mathematical logic», American Math. 
Monthly, 44 (1937), pp. 70-80, reprodus în From a Logical Point of View, Harvard University 
Press, Cambridge, 1953, şi Mathematical logic, Harvard University Press, Cambridge, 1951. 

25 Methods of Logic, H. Hoit, New York, 1950. Vezi în special introducerea acestei 

lucrări. 

26 Philosophy of Logic, Prentice - Hali, Englewood Cliffs, 1970. 

27 Bertrand Russell responde, Granica Editor, Buenos Aires, 1971, p. 154. 

3. Brouwer, a cărui operă a contribuit la coroborarea unei anumite 
relativităţi a logicii, şi care era un adversar redutabil al şcolii tradi¬ 
ţionale, face parte în mod sigur dintre dogmatici: tezele brouweriene 
sunt radicale şi nu admit nici o relativizare. 

De altfel, diferenţa teoretică între concepţiile dogmatice şi dialectice 
nu este bine definită. Există posibilitatea, dacă putem spune aşa, să se treacă 
fără discontinuitate de la orice curent dogmatic la o tendinţă dialectică dată: 
de aici se trage concluzia că respectiva clasificare are o valoare mai mult sau 
mai puţin comparabilă cu clasificarea fiinţelor vii în animale sau vegetale; 
meritul ei este înainte de toate didactic, ajutând ca expunerea să fie mai 
sistematică. Dar, pe de altă parte, nu ar fi întru totul corect să uităm că o 
astfel de clasificare nu este în întregime arbitrară şi capricioasă. Pentru 
dialecticianul tipic, în opoziţie cu dogmaticul tipic (fiinţe ideale, asemenea 
corpurilor rigide din mecanica raţională...), logica se află cufundată în 
istoria sa, pe care nu o poate transcende, ceea ce duce la un anumit rela¬ 
tivism în domeniul ştiinţelor formale; la drept vorbind, nu există nici o 
doctrină imposibil de dialectizat. 

în încheierea acestei secţiuni, un avertisment: este imposibil să 
criticăm în acest eseu toate teoriile pozitive ale logicii, care îi conferă logicii 
tradiţionale un status privilegiat. Ne vom mărgini să vorbim numai de unele 
aspecte ale câtorva dintre ele, care ne-au fost utile pentru a ne confirma 
convingerile. Astfel, vom avea de criticat anumite teze ale lui Quine. Se 
produce aici ceva similar cu ceea ce se petrece în ştiinţele naturale: când sunt 
propuse diferite teorii alternative care respectă criteriile ştiinţifice în vigoare, 
doar timpul şi evoluţia ştiinţei pot da verdictul final. în acest mod, 
disensiunile dintre teoriile pozitive ale logicii (şi ale matematicii) vor putea 
fi reglate doar de istorie: subtilităţile şi analizele critice reciproce ajută fără 
îndoială la clarificarea chestiunilor vagi şi a aspectelor controversate; cu 
toate acestea, sentinţa finală, atunci când ea este posibilă, îi revine istoriei. 




2 logici non elementare 
şi logici heterodoxe 


I. Noţiunea de consecinţă logică 

înainte de a trata subiectul propriu-zis al acestei secţiuni considerăm 
oportun să facem câteva comentarii cu privire la semnificaţia atribuită aici 
cuvântului «logică». Sensul său a fost «gravat» pe parcursul paginilor 
anterioare, până la a dobândi o anumită extindere şi a deviat poate de la 
accepţiunea sa obişnuită; cu toate acestea, întrebuinţarea acestui termen nu 
este arbitrară: este vorba de o accepţiune capabilă să capteze, practic, tot 
ceea ce are importanţă pentru expunerea noastră referitor la logica formală. 
De altfel, cum apare deja mai mult sau mai puţin clar, există în prezent un 
pluralism logic rezultând din existenţa diverselor sisteme logice distincte 
între ele, pe care nimic nu îl împiedică a priori să înlocuiască logica 
tradiţională în studiul anumitor zone obiective. Acest fapt, de care ne vom 
ocupa în capitolul de faţă, duce la relativizarea logicii fiind legat, totodată, 
de consecinţele dialectizării anumitor concepte fundamentale, precum cele 
de adevăr şi de falsitate. 

Iată câteva semnificaţii ale cuvântului «logică», folosite deja în 
expunerea noastră: 

1. Un sistem general de categorii şi de principii formale de inferenţă 
ce le corespund; 

2. Orice versiune lingvistico-formală a unui astfel de sistem; 

3. Ceea ce fac realmente logicienii din zilele noastre, dintr-un punct 
de vedere factual; 

4. La fel pentru o epocă dată, de exemplu, logica aristotelică ; 

5. în mod similar, o poziţie specifică în sânul logicii, având o 
continuitate istorică; este cazul logicii de tip tradiţional; 

6. Studiul comparativ al diferitelor sisteme logice; 

7. Un studiu general, înglobând domeniile la care se referă cuvântul 
«logică» în diferitele accepţiuni date, exempli gratia, cazurile 
precedente. 

Este important să înţelegem faptul că diferitele sensuri ale terme¬ 
nului, deşi departe de a rezulta din confuzii şi din lipsa unor distincţii 
adecvate, sunt toate strâns legate între ele, astfel încât nu merită osteneala 
să le separăm de fiecare dată; logica este toate acestea şi ceva mai mult; 
dacă este necesar ca o anumită semnificaţie să fie discriminată, aceasta va 
reieşi foarte clar din context. 

A deduce înseamnă a infera în conformitate cu sistemul logic L. 
Orice deducţie conformă normelor lui L este validă în L. Orice inferenţă bine 
determinată care nu este validă conform lui L se numeşte inducţie referitoare 
la L. Atât deducţia cât şi inducţia pot fi caracterizate numai cu ajutorul unui 
sistem L, instituindu-se ca mecanisme formale în relaţie cu L. Cu toate 
acestea, recunoaşterea inducţiei non formale este capitală şi pertinentă, ea 
fiind necesară, de pildă, în elaborarea unor sisteme de categorii logice atunci 
când se cer nişte schimbări fundamentale. 

Datorită faptului că sistemele de categorii şi limbajul nu pot fi 
separate, semiotica este legată de logică. într-adevăr, unele concepte seman¬ 
tice tipice, ca acelea de interpretare, adevăr, validitate şi model, se dovedesc 
indispensabile pentru dezvoltarea logicii timpului nostru, ceea ce odinioară 
nu apărea într-un mod atât de evident şi de profund. Mai mult, un sistem de 
categorii nu devine intersubiectiv, propriu unei utilizări ştiinţifice, decât din 
momentul în care se condensează în structuri lingvistice obiective: de aici se 
trage concluzia că sistemele de categorii sunt totodată şi sisteme lingvistice, 
adică limbaje. în consecinţă, încercarea de a înlătura din logică problemele 
de ordin semiotic este zadarnică. (Am constatat deja că problemele prag¬ 
matice apar spontan în logică şi în matematică. Cât despre semantică şi 
sintaxă, nu mai este necesar să insistăm din nou asupra conexiunii lor strânse 
cu aceste ştiinţe). Dacă din punct de vedere general logica se împarte în 
logică formală sau pură (ea este cea care ne interesează în primul rând în 
această lucrare) şi logică aplicată sau metodologie, putem foarte bine să 
credem că semiotica este o parte a logicii: partea pură a semioticii privind 
logica formală, şi partea aplicată, privind metodologia (de exemplu, genurile 
de definiţii folosite în disciplinele empirice, câmpul de aplicare al metodelor 
lui Mill şi utilitatea calculului probabilităţilor pentru inferenţa inductivă). Să 

semnalăm, totuşi, că acest mod de a privi relaţia între logică şi semiotică nu 
are decât o valoare didactică; există într-adevăr alte moduri de a stabili relaţii 
între aceste discipline. De altfel, dintr-un punct de vedere mai general, există 
diferite criterii la fel de acceptabile pentru a clasifica ştiinţele 1 . 

După aceste digresiuni, să trecem la tema centrală a prezentei 
secţiuni. Se întâmplă în mod curent ca expresia «logică elementară» să fie 
folosită pentru a desemna calculul predicatelor de ordinul întâi cu sau fără 
identitate, pentru această parte a logicii tradiţionale există sisteme axiomatice 
consistente, fiabile şi complete; se definesc uşor noţiunile de interpretare, 
formulă validă, enunţ adevărat într-o interpretare, model şi consecinţă logică. 
Dată fiind pertinenţa acesteia din urmă, să-i reamintim definiţia: 

Fie T o mulţime de enunţuri şi F un enunţ. Spunem că F este o 
consecinţă logică a lui T, ceea ce se scrie T hf, dacă orice model al enunţu¬ 
rilor lui T este de asemenea un model al lui F. 

Logica este disciplina având printre obiectivele sale fundamentale 
studiul inferenţelor legitime, i.e. al inferenţelor astfel încât de fiecare dată 
când premizele sunt adevărate, concluzia este şi ea adevărată. Cu alte 
cuvinte, una din principalele finalităţi ale logicii este studiul relaţiei de 
consecinţă logică (sau de consecinţă semantică). 

La nivelul logicii elementare se introduce fără dificultate noţiunea de 
consecinţă sintactică; grosso modo, enunţul F este consecinţa sintactică a 
unei mulţimi de enunţuri T, dacă F poate fi derivat din T prin regulile şi 
axiomele calculului de ordinul întâi, presupus a fi axiomatizat în mod 
adecvat. Dacă F este o consecinţă sintactică a lui T, se scrie T \- F. 

Se demonstrează atunci că: 1. Dacă rhF, atunci T (= F (teorema 
fiabilităţii); dacă, T |= F atunci T b F (teorema completudinii puternice a lui 
Godel). Se constată astfel că logica elementară (tradiţională) este un edificiu 
armonios, reflectând în mod optimal anumite aspecte ale activităţii raţionale, 
în mod special, orice teorie a silogismului lui Aristotel se inserează, mai 
degrabă ca o mică parte, în logica elementară: aceasta din urmă este în mod 
strict mai puternică decât silogistica, fapt ce rezultă din decidabilitatea 
teoriei silogismului şi din indecidabilitatea logicii elementare. 

Dacă ne situăm la nivelul logicii elementare, s-ar părea că ea reflectă 
fidel mecanismul deductiv: într-adevăr, nu ne conduc oare întotdeauna 
deducţia şi raţionamentul de la nişte premize adevărate la nişte concluzii 
adevărate? Iar semnificaţia informală a teoriilor fiabilităţii şi a completudinii 


1 Un alt mod de a sistematiza interconexiunea Intre logică (matematică) şi semiotică 
este prezentat în articolul nostru «Sobre a teoria logica da linguagem», Revista Brasileira de 
Filosofta, VIII (1958), pp. 58-70. 

nu este oare tocmai aceea că toate deducţiile elementare şi numai ele sunt 
colectate prin calculul predicatelor de ordinul întâi? Dacă comparăm ideea 
informală şi naivă despre deducţie cu formulările precise, atât semantice cât 
şi sintactice, ale conceptului de consecinţă în logica elementară, pare just să 
afirmăm că ele constituie o formă exactă şi precisă a acestei idei ingenue. Pe 
lângă aceasta, teoremele logicii elementare sunt adevărate pentru orice 
interpretare; este o transpunere mai riguroasă a concepţiei lui Leibniz 
potrivit căreia legile logice sunt adevărate în toate lumile posibile. în 
rezumat, logica elementară apare, prima facie, absolută şi perfectă, nefiind la 
îndemâna unei analize critice oarecare; situaţia sa este identică cu aceea în 
care se credea că se află silogistica. 

Se pot face numeroase reproşuri la adresa aserţiunilor precedente. 
Obiecţia cea mai importantă ce se poate aduce pretinsului caracter absolut al 
logicii tradiţionale şi în special părţii sale elementare este aceea că există 
logici heterodoxe (adică profund diferite de logica tradiţională); vom vorbi 
despre ele în secţiunea 7. în secţiunile următoare vrem să dovedim, fără a 
recurge la sistemele heterodoxe, că logica tradiţională clasică, indiferent de 
forma în care se prezintă, nu este absolută: ea este în mod evident dialec- 
tizabilă, de unde relativitatea sa. Altfel spus, nici o sistematizare a logicii 
tradiţionale nu se bucură de privilegiul unităţii specifice, întrucât există diferite 
sisteme logice cu caracter clasic care diferă între ele; există numeroase astfel 
de sisteme, după cum există şi numeroase geometrii matematic posibile. 


II. Problema marii logici 


Raţionamentul deductiv nu se integrează total în logica elementară, 
în cazul matematicii, de exemplu, este necesar să recurgem la instrumente 
logice mai puternice. Pe terenul clasic, logica elementară poate fi întărită pe 
două căi distincte: prin teoria mulţimilor sau prin calculul predicatelor de 
ordin superior (teoria tipurilor). în rezumat, trebuie elaborată o mare logică 
sau o logică non-elementară. O astfel de construcţie generează probleme de 
natură mai complexă decât cele întâlnite în cazul logicii elementare şi care 
sunt întru totul pertinente pentru înţelegerea logicii. 

Lărgirea logicii elementare în scopul obţinerii unei mari logici 
trebuie să facă faţă, aşa cum se ştie 2 , unui obstacol foarte greu de depăşit: 
paradoxurile logice. 


2 Vezi, de exemplu, următoarele lucrări: D. Hilbert şi W. Ackermann, Principles of 
Mathematical Logic, Chelsea, New York, 1950 şi W.S. Hatcher, Fondations of Mathematics , 
Saunders, Philadelphia, 1968. 

încă din antichitate se cunoştea paradoxul mincinosului, care a avut 
numeroase formulări. Cea mai simplă este următoarea: fie enunţul 

A) A este fals. 

Atunci, dacă A este adevărat, A este fals; iar dacă A este fals, A este 
adevărat. Astfel, A este adevărat dacă şi numai dacă A este fals, ceea ce este 
absurd. 


Fie enunţurile: 

B) C, mai jos, este adevărat. 

C) B, mai sus, este fals. 

Se poate dovedi cu uşurinţă că B este adevărat dacă şi numai dacă el 
este fals, la fel şi pentru C. Acest paradox este o variantă a precedentului. 

Ne-am ocupat deja mai înainte de paradoxul lui Russell. Vom reaminti 
acum alte două paradoxuri ale logicianului englez. 

Următorul principiu pare natural şi intuitiv: 

P\) Orice expresie cu sens, F(X), adevărată pentru anumite valori ale 
lui X şi falsă pentru altele, determină un predicat care este caracteristic 
obiectelor ce satisfac F{X). 

în simboluri, P\ poate fi exprimat după cum urmează: 

3PVX (p(X)<-> F(X)) (1) 

Să presupunem că variabila X reprezintă predicate. Atunci formula 
—iX (X) înseamnă că X nu posedă proprietatea X. Din (1), decurge: 

3 PVX (P(X)**-X(X)), (2) 

de unde 

VX (R(X))<^>^X(X)), (3) 

adică R este predicatul definit prin -iX ( X ). 

Din (3) decurge: 

R(R)^>^R(R), 

de unde se deduce fără dificultate faptul că: 

/?(/?) a -J?(P). (4) 


Dar (4) este o contradicţie. 

P\ poate fi generalizat la predicate sau (relaţii) n - are, n > 2. Pentru 
n = 2, de exemplu, avem: 

P 2 3PVXVY ( P(X,Y)<r->F(X,Y )). 

în locul lui F(X,Y), se pune atunci —X(X,Y), ceea ce dă: 

3P\/X\!Y {P(X,Y)<r*^X(X,Y)), (5) 

şi, procedând în mod analog celui prin care am trecut de la (2) la (3), 
urmează că: 

vxvy (fl 2 (.r,r)<->^Y(x,r)); (6) 

din (6) se obţine: 

R 2 {R 2 ,R 2 )^^R 2 (R 2 ,R 2 ), 

Şi 

R 2 ( R 2 , R 2 ) A -I r 2 (r 2 ,r 2 ), 
ceea ce dă o nouă contradicţie. 

Paradoxurile lui Russell au fost descoperite în jurul anului 1900 şi 
publicate în anul 1903. 

Un alt paradox surprinzător şi bine cunoscut este acela al lui Grelling 
(1908). Un adjectiv, adică un cuvânt desemnând un atribut, este numit auto- 
logic sau heterologic după cum posedă sau nu atributul pe care îl desemnează. 
(Printre adjectivele heterologice se află toate cele care desemnează atribute 
pe care cuvintele nu le pot poseda). Astfel, «polisilabic» şi «român» sunt 
autologice; «brazilian» şi «raţional» sunt heterologice. Aparent, definiţia 
adjectivului heterologic este perfect normală şi inofensivă. Totuşi, se poate 
arăta că adjectivul «heterologic» este heterologic dacă şi numai dacă el nu 
este heterologic. 

în teoria mulţimilor sunt celebre paradoxurile lui Cantor şi Burali-Forti. 
Primul a fost publicat în anul 1903 de B. Russell, care l-a redescoperit 
independent de Cantor, iar cel al lui Burali-Forti a apărut în anul 1897. 
Cantor a cunoscut aceste paradoxuri cu mult înainte de publicarea lor, dar nu 
le-a comunicat decât în particular. 

Paradoxul lui Cantor scoate în evidenţă existenţa unor dificultăţi 
profunde legate de noţiunile de număr cardinal şi de mulţime universală, pe 
când cel al lui Burali-Forti certifică acelaşi lucru în cazul numărului ordinal. 

Alte paradoxuri demne de a fi menţionate sunt cele ale lui Konig 
(1905) privind cel mai mic ordinal ce nu poate fi definit printr-un număr finit 
de cuvinte, şi cel al lui Richard (1905) referitor la numerele reale ce pot fi 
definite prin expresii compuse dintr-un număr finit de cuvinte. 

Propoziţii precum cele pe care le vom enunţa mai jos au fără îndoială 
un caracter logic, deşi se situează în afara domeniului logicii elementare: 

I) Fiind dat un predicat oarecare P şi un obiect oarecare x, x posedă 
P sau x nu posedă P. (în simboluri: \JPVx(P(x) v -iP(jc).) 

II) Fiind dată o clasă oarecare x, există o clasă formată numai din 
obiecte y care aparţin cel puţin unui element al lui x. (în simbo¬ 
luri: Vx3zVy(ye z <-» 3r(re x a ye r)).) 

I şi II sunt exemple de propoziţii cu caracter logic care indică cele 
două căi naturale ce permit extinderea logicii elementare conducând astfel la 
o mare logică sau la o logică de ordin superior : calculul predicatului de 
ordin superior şi teoria mulţimilor. Conform terminologiei tradiţionale, 
prima cale este intensională şi cea de a doua extensională. Dată fiind 
situaţia, sarcina principală a logicii non elementare constă în depăşirea 
acestor antinomii. 

Au fost propuse numeroase soluţii pentru a rezolva problema ridicată 
de paradoxuri. însă cea mai mare parte dintre ele se resemnează, asemenea 
celei a lui Koyre, să arate cu degetul pretinsele erori comise în derivarea respec¬ 
tivelor paradoxuri, în timp ce problema centrală constă în elaborarea unor logici 
non elementare care să permită în mod sistematic evitarea paradoxurilor. 

Primele tentative de construire a unei mari logici care să permită 
eliminarea paradoxurilor au aparţinut lui Russell şi Zermelo, ambele datând 
din anul 1908. Ne vom ocupa acum de teoria lui Russell şi vom vorbi mai 
amănunţit despre cea a lui Zermelo în secţiunea următoare. 

Ideea centrală a filosofului englez constă în a presupune că indivizii, 
predicatele (monadice, diadice...) şi propoziţiile nu aparţin toate aceluiaşi tip 
logic. Să ne reamintim limbajul T descris în secţiunea 6 din capitolul prece¬ 
dent: fiecărui simbol trebuie să i se asocieze tipul său, astfel încât secvenţa 
simbolurilor care nu respectă restricţiile formulate pentru construirea 
formulelor şi a termenilor să nu poată fi considerate ca expresii prevăzute cu 
sens. Astfel, de exemplu, expresia P(P) nu are sens din punct de vedere 
sintactic; ea nu este o formulă a lui T pentru că se abate de la constrângerile 
impuse în definiţia formulelor. Graţie ierarhiei tipurilor, anumite paradoxuri, 
ca acela al lui Russell referitor la predicaţie, sunt rezolvate automat, întrucât 
expresiile care le provoacă sunt lipsite de sens. 

Totuşi, pentru a elimina toate paradoxurile descoperite, Russell a fost 
nevoit să introducă pentru fiecare tip o ierarhie a ordinelor, aceasta formează 
aşa zisa teorie ramificată 3 a tipurilor sau, ceea ce este acelaşi lucru, calculul 
predicatelor ramificat de ordin superior. în pofida meritelor sale, această teorie 
este cu adevărat prea complicată şi, aşa cum vom vedea, cuprinde printre 
postulatele sale axioma reductibilităţii, care a generat dezbateri animate; ea 
este astăzi practic abandonată ca fundament al matematicii tradiţionale 4 . 

Având în minte natura dificultăţilor provocate de paradoxuri, mijlocul 
rezonabil de a le evita constă, mai întâi, în a izola pasajele logic inadmisibile 
în raţionamentele care le produc, printr-o analiză critică adecvată; este vorba 
apoi de a restructura formal logica naivă a discursului ordinar, având grijă de 
a prescrie reguli capabile să elimine pasajele greşite. Pentru a face acest 
lucru, Russell a creat, aşa cum am spus deja, teoria ramificată a tipurilor (sau 
calculul predicatelor de ordin superior pornind de la care ea se constituie). 
Referitor la acest subiect, Russell şi Whitehead scriu următoarele: 

«O analiză a paradoxurilor care trebuie evitate arată că ele rezultă 
toate dintr-un fel de cerc vicios. Cercul vicios respectiv rezultă din presu¬ 
punerea că o colecţie de obiecte conţine obiecte definibile doar în raport cu 
colecţia luată ca un tot. Astfel, de exemplu, se poate presupune că colecţia de 
propoziţii conţine o propoziţie care afirmă că „toate propoziţiile sunt 
adevărate sau false“. S-ar părea totuşi că o astfel de afirmaţie să nu fie 
acceptabilă, doar dacă nu cumva „toate propoziţiile 11 trimite la o anumită 
colecţie preliminar definită, în care caz nu ar mai putea fi create noi 
propoziţii cu ajutorul unor afirmaţii referitoare la „toate propoziţiile". 
Trebuie atunci să declarăm că afirmaţiile referitoare la „toate propoziţiile" 
sunt lipsite de sens. Dar, în general, dată fiind o mulţime oarecare de obiecte, 
dacă presupunem că ea poate fi luată ca un tot şi că de aici rezultă că ea 
posedă elemente ce presupun această totalitate, atunci mulţimea în cauză nu 
poate fi luată ca un tot. Când spunem că o mulţime „nu poate fi luată ca un 
tot“, aceasta înseamnă că nici un enunţ cu sens nu poate menţiona „toate 
elementele". Aşa cum ne arată exemplul menţionat, clasa propoziţiilor 
trebuie considerată ca o mulţime ce nu poate fi luată ca un tot.» 5 


3 Cu privire la teoria tipurilor ramificată, a se consulta lucrările următoare: 
A.N. Whitehead şi B. Russell, Principia Mathematica, Cambridge University Press, Cambridge, 
voi. I (ediţia a doua), 1925; D. Hilbert şi W. Ackermann, Grundziige des theoretischen Logik, 
Springer, Berlin, prima ediţie, 1928, ultimul capitol, unde este vorba despre teoria tipurilor 
ramificată (în ediţiile ulterioare, autorii nu tratează decât despre teoria tipurilor simplă); şi 
W.S. Hatcher, Foundations of Mat hematie s, citată deja, vezi mai ales capitolul 4. 

4 Să notăm că în logica de ordin superior cuvântul «ordin» are două semnificaţii 
distincte: poate fi vorba de ordin în sensul dat de Russell, sau de ordin conform unei 
accepţiuni despre care vom vorbi mai încolo. 

5 Whitehead şi Russell, Principia Mathematica, voi. I, p. 36. 

După Russell, totalităţile nelegitime sunt eliminate graţie princi¬ 
piului cercului vicios: «Nu tot ce pune în joc totalitatea unei colecţii poate fi 
membru al acestei colecţii» 6 , sau invers: «Dacă admitem că o colecţie poate 
fi luată ca un tot şi că datorită acestui lucru ea conţine elemente ce nu pot fi 
definite decât din perspectiva acestei totalităţi, atunci această colecţie nu 
poate fi luată ca un tot» 7 . 

Atunci când o entitate oarecare este definită violându-se principiul 
cercului vicios, spunem că definiţia corespunzătoare este nepredicativă. Cum 
putem constata pornind de la explicaţia precedentă, Russell crede că parado¬ 
xurile provin din definiţiile nepredicative. Aceasta era şi părerea lui Poincare 
care afirma necesitatea de a elimina definiţiile nepredicative din matematică, 
deşi nu a pus niciodată în practică această teză. 

Având ipotetic o mare doză de evidenţă şi de natural, teoria tipurilor 
a fost propusă drept reconstrucţia dezirabilă a logicii uzuale. în arierplanul 
tuturor acestor dificultăţi se afla problema cercului vicios şi, de fapt, dacă se 
respectă ierarhia russelliană a tipurilor şi a ordinelor, paradoxurile dispar. 

Dar putem oare considera teoria ramificată a tipurilor ca soluţia 
adecvată şi definitivă a aporiilor semantice şi logice? Nu, şi aceasta din 
următoarele motive: 

1. Restricţiile inerente teoriei ramificate împiedică dezvoltarea 
completă a matematicii tradiţionale. în analiză, de exemplu, avem 
neapărat nevoie de concepte definite în mod nepredicativ, cum se 
întâmplă chiar în teoria numerelor reale. (Conform ideilor lui 
Dedekind, demonstraţia faptului că o mulţime de numere reale, 
limitată la dreapta, are un majorant, conţine deja nonpredicati- 
vitate). Pentru a putea reconstrui matematica, Russell a trebuit 
aşadar să introducă axiomele numite ale reductibilităţii, care nu 
constituie de fapt altceva decât eliminarea ierarhiei ordinelor în 
interiorul matematicii pure. Mai mult, aceste axiome nu au un 
caracter logic şi sunt cel mult un expedient ad hoc pentru a include 
matematica în interiorul teoriei ramificate. 

2. Poziţia subiacentă, în mod implicit sau explicit, matematicii tradi¬ 
ţionale este o formă a realismului platonician; or, dacă entităţile 
matematice nu sunt create de matematician ci descoperite de el, 
teoria ramificată nu poate fi justificată, această teorie bazată pe 
axiomele reductibilităţii nu este plauzibilă decât dacă ne asumăm o 
atitudine constructivistă; nu ne este permis să folosim definiţii 


6 ibid. 
1 Ibid. 

nepredicative în construcţia efectivă a obiectelor matematice. 
Astfel, s-ar părea că există o anumită incompatibilitate între 
filosofia subiacentă matematicii tradiţionale şi teoria ramificată. 

3. Aşa cum este prezentată în Principia, logica este unică şi absolută ; 
teoria tipurilor constituie soluţia antinomiilor şi nu putem cădea la 
învoială cu ea. Pentru a ne putea exprima raţional trebuie să 
respectăm ierarhia tipurilor şi a ordinelor. Cu toate acestea, cum 
putem discuta despre ierarhia însăşi, aşa cum au făcut Russell şi 
Whitehead, dacă, pentru a o face, trebuie să ne situăm în afara ei? 
Există aici un fel de nouă aporie. 

Dacă observăm paradoxurile, constatăm la prima vedere că ele sunt 
de două feluri (distincţie datorată lui Ramsey şi Chwistek): cele care pun în 
joc noţiuni semantice (adevăr, denotaţie, defmibilitate), ca paradoxul minci¬ 
nosului sau paradoxurile lui Grelling şi Richard); şi cele care nu fac să 
intervină astfel de noţiuni, ca paradoxurile lui Russell, Cantor, Burali-Forti. 
Primele se numesc paradoxuri semantice, iar celelalte, paradoxuri logice 
propriu-zise. 

După cum au observat Ramsey şi Chwistek, pentru a rezolva antino¬ 
miile nu avem nevoie de teoria ramificată: teoria simplă a tipurilor - cea 
conţinută în esenţă în limbajul nostru T - se dovedeşte suficientă. într-adevăr, 
paradoxurile semantice sunt evitate prin simplul fapt că nu pot fi formulate, 
cel puţin direct, în T. Cât despre paradoxurile logice propriu-zise, excluderea 
lor este imediată, deoarece sintaxa lui T clasează combinaţiile simbolice care 
le provoacă în categoria expresiilor lipsite de sens. întrucât matematicile 
uzuale pot fi stabilite pe baza teoriei simple, se atrage concluzia că ea este 
superioară teoriei ramificate, ca fundament al ştiinţelor formale din punct de 
vedere clasic. 

La urma urmei, în cazul în care dorim să dezvoltăm un gen de 
matematică unde nu se admit definiţiile nepredicative, aşa cum a încercat 
Weyl 8 , teoria ramificată se dovedeşte pertinentă. 

în afară de teoria tipurilor (sau a calculului predicatelor de ordin 
superior), există şi un alt mod de a elabora logica nonelementară al cărei 
pionier a fost Zermelo: cu ajutorul teoriei mulţimilor. Deoarece teoria 
naivă, aşa cum a elaborat-o Cantor, este inconsistentă, atunci când vorbim 
de teoria mulţimilor înţelegem cel mai adesea prin aceasta unul dintre 
sistemele care încearcă să cuprindă nucleul lui Cantor, fără a conduce 
totuşi la contradicţii. 


H. Weyl, Das Kontinuum, Veit, Leipzig, 1918. 

Principalele sisteme ale teoriei mulţimilor sunt cele ale lui 
Zermelo-Fraenkel, von Neumann, Bernays-Godel, Kelley-Morse şi teoriile 
ML şi NF ale lui Quine. Dar toate sistemele propuse până astăzi ca restaurare 
a operei lui Cantor şi diferitele forme ale teoriei tipurilor nu sunt echivalente 
între ele. Astfel, de exemplu, în NF se poate demonstra axioma infinitului, 
ceea ce nu este cazul nici în teoria tipurilor, nici în primele trei sisteme citate 
la începutul acestui paragraf, în situaţia în care ele ar fi consistente Pe lângă 
aceasta, axioma alegerii este independentă de celelalte postulate proprii siste¬ 
mului lui Zermelo-Fraenkel, presupunând că ele ar fi compatibile (rezultatul 
lui Godel şi Cohen), în timp ce ea este falsă în NF. Alt exemplu: în teoria 
tipurilor nu poate fi reconstituită decât o mică parte a cardinalelor şi a 
cardinalelor cantoriene, ceea ce nu este cazul în sistemele teoriei mulţimilor 
utilizate, de regulă, în matematică. Există, prin urmare, un pluralism chiar în 
inima logicii de tip clasic. în practică, se poate utiliza un sistem sau un altul. 
Astfel, unitatea logicii elementare se rupe atunci când se trece la logica non 
elementară. 

în acest moment, se impun câteva concluzii: 

1. Sistemele logicii non elementare nu rezolvă, stricto sensu, para¬ 
doxurile; se întâmplă doar ca în astfel de sisteme antinomiile să nu 
apară în aparenţă, în virtutea folosirii unor expediente ad hoc ce 
servesc la a le ocoli. Pentru a rezolva antinomiile, ar trebui să se 
dezvolte o teorie naturală, bazată pe principiile evidente raţional, 
permiţând evitarea raţionamentelor ce duc la ele; Russell credea că a 
realizat acest lucru prin teoria tipurilor, dar astăzi ştim că se înşela. 

2. Logicile non elementare existente se deosebesc mult între ele, 
astfel încât noţiunea de lege logică este îndoielnică şi ambiguă. 

3. în consecinţă, aşa cum se va vedea mai amănunţit în cele ce 
urinează, în logica non elementară nu exisă un concept de conse¬ 
cinţă (sau de inferenţă validă) unic şi bine definit. 

Pentru a completa observaţiile precedente privind marea logică, 
deschidem o paranteză spre a face câteva comentarii istorice. 

Din punct de vedere istoric, legile logice nu se supun spiritului în 
mod nemijlocit şi absolut. Este suficient să ne amintim că raţionamentul 
apagogic a fost greu acceptat de greci ca formă universal validă de inferenţă. 
De fapt, atunci când folosim reductio ad absurdum, de exemplu în demon¬ 
straţiile geometriei ordinare, trebuie să admitem negaţia tezei propoziţiei pe 
care vrem să o stabilim şi să demonstrăm că acest fapt duce la absurd; de aici 
se inferează că teza rezultă din ipoteză. Dar unii geometrii greci argumentau 

că un astfel de procedeu implică posibilitatea de a raţiona în mod logic cu 
date absurde. Or, o astfel de presupoziţie le părea total lipsită de semnificaţie 
sau pur şi simplu falsă. A trebuit să treacă multă vreme până când metoda 
reducerii la absurd să se impună ca formă legitimă de raţionament, mai ales 
datorită faptului că nu era posibil să se procedeze în mod direct pentru a 
demonstra anumite enunţuri. Astfel, ori de câte ori avea posibilitatea, 
matematicianul grec înlocuia demonstraţiile indirecte cu demonstraţii directe 
(preferându-le, dintre ele, pe acelea care aveau un caracter constructiv). Tot 
cu privire la demonstraţiile prin reducere la absurd, sunt bine cunoscute 
obiecţiile lui Malus la adresa celebrului memoriu al lui Cauchy asupra 
poliedrelor şi a stabilirii numărului de specii de poliedre conexe. 

Nimic nu justifică stăruinţa la infinit asupra reflecţiilor istorice 
pentru a dovedi următorul lucru: legile logice sunt descoperite şi perfec¬ 
ţionate pari passu, aşa cum se întâmplă cu legile ştiinţifice în general, deşi 
evoluţia lor este mai lentă, din raţiuni evidente. Nu credem, aşadar, că merită 
osteneala să insistăm asupra acestui subiect. 

Este totuşi interesant să analizăm un alt aspect al dezvoltării logicii 
pentru a confirma punctul nostru de vedere. Aparent, logica tradiţională, 
prematematică sau prelogistică, a rămas imuabilă de-a lungul istoriei. Partea 
sa esenţială - teoria silogismului - a rămas neschimbată. Acest lucru s-a 
întâmplat fără nici o îndoială cu partea operatorie a logicii (care conţine o 
întreagă serie de contradicţii şi de erori asupra cărora nu vom insista). Dar 
partea subiacentă corpului operator s-a modificat radical în decursul tim¬ 
pului. Din acest punct de vedere, logica tradiţională s-a transformat mult de 
la crearea sa de către Aristotel: imuabilitatea sa, atât de des evidenţiată, 
apare acum puţin iluzorie. Să dăm câteva exemple. 

Pentru Stagirit, legile logice sunt legi ale fiinţei. în spatele lumii 
aparenţelor, al schimbărilor, se află realitatea imuabilă a fiinţei căreia cate¬ 
goriile îi determină forma discursului şi a activităţii raţionale. Substratul care 
validează conexiunile logice se află în lucrurile însele. Raţiunea nu operează 
în mod legitim decât atunci când respectă şi reflectă ordinul real al fiinţei. 
Inferenţa depinde de relaţiile între lucruri şi atributele lor. Pe scurt, logica se 
întemeiază pe o concepţie metafizică despre lume. Principiile identităţii, 
noncontradicţiei şi terţului exclus, de exemplu, constituie în mod primordial 
legi ale fiinţei. Ele rezultă dintr-o doctrină statică a realului: fiinţa este fixă şi 
permanentă: de aici, a fi mereu identic cu sine (principiul identităţii), a nu 
putea fi şi nu fi în acelaşi timp (legea noncontradicţiei) şi a trebui să fii sau 
să nu fii, fără nici o altă alternativă (tertium non datur). Astfel de principii 
constituie legi ontologice şi, în al doilea rând, norme logice. 

Doctrina aristotelică a logicii a suferit transformări profunde în 
perioadele ce au urmat. Nu vom aborda toate vicisitudinile pe care le-a 
cunoscut poziţia subiacentă părţii formale şi operatorii a logicii pentru a 
arăta că s-au produs de fapt multe modificări. Va fi suficient să amintim 
ideile lui Kant (care a afirmat, de altfel, că logica formală nu a făcut nici un 
pas înainte şi nici unul înapoi de la crearea sa de către Aristotel). 

Din criticismul kantian rezultă o doctrină a logicii total diferită de 
cea a lui Aristotel. Şi este lesne de înţeles că o poziţie ca aceea a Stagiritului 
conduce în mod natural la a insista asupra caracterului absolut al logicii, în 
timp ce poziţia kantiană, cel puţin prin anumite aspecte ale sale, ne conduce 
la relativizarea sistemelor logice. 

Deci, rezumând, nu doar contrapartea formală şi operatorie a logicii 
evoluează: însuşi corpul doctrinei ce îi este subiacentă suferă neîncetat 
transformări radicale. Ar fi naiv să credem că în viitor situaţia se va stabiliza. 
Din acest punct de vedere, ştiinţele formale nu diferă esenţial de ştiinţele 
realului. 

Să închidem acum paranteza istorică şi să revenim la teoria tipurilor. 

Limbajul T, descris în secţiunea 6 din capitolul I, reprezintă punctul 
de plecare pentru formularea unei teorii simple a tipurilor sau, ceea ce este 
acelaşi lucru, a calculului predicatelor de ordin superior (bazat pe ea). 
Conform interpretării naturale a genurilor sintactice ale lui T, există un 
domeniu nevid D de obiecte, iar constantele şi variabilele unui tip dat t 
reprezintă entităţile acestui tip t obţinute pornind de la D. Astfel, variabilele 
şi constantele de tip i se referă la elemente ale lui D, cele de tip p la 
propoziţii şi cele de tip t =< r,, t 2 ,..., t n > , la predicate de tip r 9 . Pentru a evita 
complicaţiile inutile, vom lăsa deoparte, în cele ce urmează, operatorii care 
formează termeni prin legarea unor variabile. 

Postulatele calculului predicatelor de ordin superior (sau de ordinul 
w), şi anume, axiomele şi regulile de inferenţă, sunt următoarele: 

1. Postulate ale calculului propoziţional: 

A, B şi C sunt formule ale lui T: 

->1) A-> (B->A) 

-» 2) A -> fl) —» (A —» (5 —» C) —» (A —> C) 

—> 3) A,A^>B/B 


9 Referitor la acest subiect, vezi lucrările lui Church, Hilbert şi Ackennann şi ale lui 
Hatcher citate anterior. 

a 1) A a B —> A 
a 2) A a B —>5 
a3)A->(5-> AaB) 
vl ) A->Avfl 
v2 )B->AvB 

v3 }(A^C)->((B^C)^(/lvB->C)) 

-il)(A—» S)-»((A— 

—1 2)—l4 —> (/4 —> 5) 

-,3 )Av-iA 

2. Postulate cuantificării: 

A(X) este o formulă, X o variabilă, Q un tennen de acelaşi tip ca X, 
C o formulă în care X nu este liber şi Q trebuie să fie liber faţă de 
X în A(X): 

Vl)(VX)A(X)-»A(fi) 

V2)C -> A(X )IC -» (\JX )A(X ) 

31)A(Q)-»(3X)A(X) 

3 2)A(X)^C/(3X)A(A:)^C 

3. Postulate separării (comprehensiunii sau de abstracţiei): 

F(X,,X 2t .X„) este o fonnulă în care variabilele X 1 ,...,X n de 

tipul <t [ ,t 1 ,...,t n > sunt libere şi P este o variabilă de tipul: 

>: 

(s) (3/>)(VX,)(VX ! ).(VX„) 

(PX„X, .X„<-.F(X„X,.X,)) 

Grosso modo, postulatul S afirmă că indiferent ce fonnulă 
F(X 1 ,X 2 ,...,X n ) 

în care variabilele X x ,X 2 ,..., X n sunt libere, defineşte un predicat P care îi 
corespunde. 

Postulatelor de mai sus le putem adăuga postulatul de extensio- 
nalităţii, alegerii şi al infinitului. (Identitatea este introdusă prin definiţia 

P = Q= i/ (VA r )(A r (/ > )<-> X(Q)y Noţiunile de consecinţă sintactică, de 
formulă logic validă, de consecinţă semantică, de model etc., se conceptua- 
lizează în mod analog calculului predicatelor de ordinul întâi 10 . Apare atunci 
următoarea întrebare: se poate oare dovedi că sistemul axiomatic precedent 
(eventual lărgit) este complet? Adică, dacă T b F, atunci T b F? Răspunsul 
este negativ: în virtutea teoremei de incompletudine a lui Godel, ştim că nu 
există sisteme de axiome, în sensul uzual, care să fie complet. Iar acest lucru 
este adevărat chiar dacă T = 0. Apare aici o altă limită a logicii non elemen¬ 
tare: legile sale (care sunt universal valabile şi fonnulabile în 7) nu pot fi 
caracterizate axiomatic. 

Din diverse raţiuni, se obişnuieşte să se facă o distincţie între diferite 
sublimbaje ale lui T: de prim ordin, de al doilea ordin etc.; Tîn totalitatea sa 
este de ordinul to. 

Ordinul unui tip se defineşte în felul următor: 

1. Ordinul lui i este O, iar cel al lui p este 1; 

2. Fie t = <r,,< 2 .>. atunci ordinal lui t este cel mai mare ordin 

dintre /,,/ 2 ,plus unu. 

Acest lucru odată stabilit, în calculul primului ordin se folosesc 
termeni de ordinul 0 şi 1 şi nu se cuantifică decât variabilele de ordinul 0; în 
calculul celui de al doilea ordin se folosesc termeni de ordinul 0 şi 1 şi se 
cuantifică variabilele de ordinul 0 şi 1; în calculul celui de al treilea ordin se 
folosesc termenii 0, 1 şi 2 şi nu se cuantifică decât variabilele de ordinul 0 şi 1; 
în calculul celui de al patrulea ordin se folosesc termeni de ordinul 0, 1 şi 2 
şi se cuantifică variabilele de ordinul 0, 1 şi 2 etc. In fine, în calculul de 
ordin co se folosesc şi se cuantifică variabilele de orice ordin. (Este clar 
faptul că în calculul predicatelor de ordinul întâi, identitatea constituie o 
relaţie primitivă, introdusă cu ajutorul unor postulate potrivite). 

Trebuie să inserăm aici o observaţie cu privire la T: din punct de 
vedere al logicii tradiţionale, nu este necesar să folosim atâtea simboluri 
primitive câte am adoptat; astfel, de exemplu, este suficient să introducem 
v, -i şi 3 pentru a defini ceilalţi conectori şi cuantificatorul universal, ceea 
ce simplifică structura sintactică a lui T. Cu toate acestea, preferăm să 
procedăm în aşa fel încât să putem aplica T nu doar la domeniul logicii 
tradiţionale, ci şi la alte logici cum ar fi logica intuiţionistă şi logica 
intuiţionistă minimală. 


Pentru detalii, cititorul poate consulta lucrările citate în nota precedentă. 

III. Sistemul ZF 


Ambiţia autorilor lucrării Principia Mathematica era, aşa cum am 
văzut, să fundamenteze matematica pe logică: există o logică unică, iar 
matematica este prelungirea ei naturală. Cu toate acestea, artificiile şi 
distincţiile inerente teoriei ramificate a tipurilor nu i-au satisfăcut pe mate¬ 
maticienii profesionişti, care s-au mulţumit în general să ridice din umeri. 
Nici chiar teoria simplă a tipurilor, ale cărei postulate au fost expuse în 
secţiunea precedentă, îmbogăţită cu axiomele separării, infinitului şi alegerii, 
nu i-a sedus pe matematicieni, deşi ea poate fi utilizată ca soclu al tuturor 
matematicilor uzuale. în paralel, şi în mare parte independent, s-a căutat deci 
să se stabilească o mare logică mai adaptată şi mai simplă. Elaborarea 
teoriilor axiomatice ale mulţimilor se datorează căutării unui fundament 
solid şi natural pentru matematica obişnuită. 

Aşa cum a fost creată de Cantor, teoria mulţimilor, calificată astăzi 
drept teorie naivă, a candidat întotdeauna la funcţia de suport al tuturor mate¬ 
maticilor. O dată cu progresul teoriei cantoriene s-a constatat, pari passu, că 
ideile esenţiale ale matematicii puteau fi definite pornind de la conceptul de 
mulţime. Mai mult, ea asigura unitatea conceptuală a diferitelor discipline 
matematice. Cu toate acestea, o dată cu apariţia paradoxurilor au apărut şi 
unele îndoieli cu privire la fundamentele sale şi s-a dovedit indispensabil să 
fie reconstruită, recurgându-se în acest scop la metoda axiomatică. Şi, aşa 
cum am observat deja, s-a petrecut ceva surprinzător cu teoria mulţimilor: 
diversele reformulări propuse s-au dovedit a nu fi toate echivalente între ele. 
Din punctul nostru de vedere, acest fapt constituie sentinţa de condamnare la 
moarte a unităţii logicii non elementare şi, în general, a logicii. 

Primul care a formulat o teorie axiomatică a mulţimilor a fost 
Zermelo (1908). Ulterior, Fraenkel şi Skolem, printre alţii, i-au perfecţionat 
teoria, cunoscută astăzi sub numele de teoria lui Zermelo-Fraenkel. De la 
publicarea sistemului lui Zermelo, numeroase alte sisteme şi-au făcut 
apariţia, de exemplu, acela al lui von Neumann, îmbunătăţit de Bemays şi 
Godel, cele ale lui Quine şi Kelley-Morse 11 . De la Bemays încoace se 
foloseşte ca bază pentru astfel de sisteme calculul predicatelor de ordinul 
întâi (cu sau fără identitate). [Există teorii - teoriile numite heterodoxe - al 
căror schelet logic este alcătuit din calculele predicatelor nonclasice, dar nu 
ne vom ocupa de ele în această secţiune]. 


11 în ceea ce priveşte sistemele de teorie a mulţimilor, vezi cartea lui Hatcher 
Foundations of Mathematics. 

Ideea centrală a axiomatizării teoriei mulţimilor este bine rezumată 
în următorul pasaj din Zermelo: 

«Teoria mulţimilor este ramura matematicii al cărei obiectiv constă 
în a studia matematic conceptele fundamentale de număr, ordin şi funcţie, în 
simplitatea lor primară şi de a dezvolta astfel fundamentele oricărei 
aritmetici şi ale oricărei analize; iar aceasta constituie o componentă 
indispensabilă a ştiinţei matematice. Dar existenţa acestor discipline pare a fi 
repusă astăzi în discuţie de anumite contradicţii sau „antinomii" ce pot fi 
derivate din principiile lor - în aparenţă esenţiale pentru gândirea noastră şi 
care nu au fost până în prezent rezolvate în mod satisfăcător. în particular, în 
virtutea antinomiei lui Russell privind mulţimea tuturor mulţimilor ce nu se 
conţin pe sine, nu pare a ne fi astăzi permis să atribuim unui concept arbitrar 
oarecare, definit logic, o mulţime sau o clasă corespunzătoare extensiunii 
sale. Rezultă de aici că definiţia originară dată de Cantor unei mulţimi ca «o 
colecţie de obiecte ale intuiţiei noastre sau ale gândirii noastre, bine definite 
şi distincte, reunite într-un întreg», dobândeşte anumite limite, deşi nimeni 
nu a reuşit până astăzi să o înlocuiască cu o altă definiţie, la fel de simplă, 
care să nu poată fi pusă la îndoială. în aceste condiţii, nu avem altă 
alternativă decât să pornim de la teoria mulţimilor existentă istoric şi să 
căutăm principiile cerute ca bază a acestei teorii matematice. Problema 
trebuie rezolvată în aşa fel încât principiile să fie suficient de restrânse 
pentru a evita contradicţiile şi în acelaşi timp destul de puternice pentru a 
păstra tot ce are valoare în teoria respectivă.» 12 

Pasajul pe care l-am reprodus arată clar că, din punct de vedere 
istoric, axiomatizarea teoriei mulţimilor a constituit o soluţie extremă pentru 
depăşirea paradoxurilor şi, în acelaşi timp, pentru fundarea matematicii. Nu 
se poate spune că ea s-a născut în mod natural şi normal din evoluţia ştiinţei; 
dimpotrivă, ea prezenta anumite aspecte care i-au şocat pe contemporanii lui 
Zermelo, îndeosebi caracterul ei artificial. Poincare a afirmat chiar că 
Mengen ale lui Zermelo nu erau mulţimile matematicianului. Dar, în zilele 
noastre, după atâţia ani în care am avut timp să ne obişnuim cu situaţia, 
există unii care cred că teoriile axiomatice ale mulţimilor au de fapt un 
anumit grad de claritate şi de evidenţă. Totuşi, unele dificultăţi ca acelea care 
au provocat crearea sistemelor axiomatice din teoria mulţimilor vor apărea 
probabil mereu în sânul disciplinelor formale. Astfel, opera lui Zermelo şi a 
continuatorilor săi confirmă teza dialectică în logică şi matematică. în 
ştiinţele formale, la fel ca în ştiinţele realului şi în conformitate cu metafora 
lui Gonseth, nu se merge din certitudine în certitudine şi din realitate în 
realitate, ci din orizont de certitudine în orizont de certitudine şi din orizont 
de realitate în orizont de realitate. 


12 E. Zermelo, Untersuschungen iiber Grundlagen der Mengenlehre, Matehmatische 
Annalen, 59 (1908), pp. 261-281. Reprodus în engleză în J. Van Heijenoort, From Frege to 
Godel, Harvard University Press, Cambridge, 1967, pp. 199-215. 

Vom descrie mai întâi în mod succint caracteristicile esenţiale ale 
teoriei lui Zermelo-Fraenkel (ZF). 

Aşa cum am spus deja, logica subiacentă lui ZF este calculul predi¬ 
catelor de ordinul întâi cu identitate (în anumite prezentări ale lui ZF, această 
relaţie este introdusă prin definiţie; în acest caz ne putem mulţumi să folosim 
calculul predicatelor fără identitate). ZF nu are decât un singur simbol de 
predicat specific: £ (simbolul apartenenţei). Astfel, simbolurile primitive ale 
lui ZF sunt următoarele: 

1. Conectorii propoziţionali: un sistem de conectori este suficient 
pentru a-i defini pe toţi ceilalţi; de exemplu, -i (nu) şi v (sau). în 
funcţie de aceştia pot fi definiţi ceilalţi conectori verifuncţionali; ne 
vom ocupa în special de conectorii referitori la implicaţie (—»), la 
echivalenţă («-») şi la conjuncţie (a); 

2. Cunatificatorul existenţial (sau cuantificatorul universal, dat fiind 
că se pot defini unul prin celălalt); 

3. Variabilele: o colecţie infinit numărabilă de variabile individuale, 
non explicitate, care vor folosi intuitiv la a denota mulţimile 
(astfel de variabile vor fi în general reprezentate prin ultimele 
litere ale alfabetului latin). 

4. Simbolurile identităţii şi ale apartenenţei: = şi £, care sunt simbo¬ 
luri ale predicatelor binare; 

5. Parantezele: (,). 

Se definesc, ca de obicei, conceptele de expresie ale lui ZF (secvenţă 
finită de ocurenţe ale simbolurilor primitive ale lui ZF), de formulă, de ocurenţă 
liberă a unei variabile într-o formulă etc., folosind, de asemenea, convenţiile 
sintactice obişnuite. Deoarece logica subiacentă lui ZF este calculul predica¬ 
telor de ordinul întâi cu identitate, noţiunile corespunzătoare, postulatele logice 
ale lui ZF (axiome logice şi reguli de inferenţă), de demonstraţie (formală), 
noţiunea de teoremă etc., sunt noţiunile obişnuite. Cât despre postulatele 
specifice lui ZF, le vom descrie. în formularea lor utilizăm diferite simboluri 
introduse prin definiţie, deşi nu formulăm definiţiile corespunzătoare, care sunt 
foarte cunoscute şi se întâlnesc în manualele curente. 

Postulatele specifice lui ZF 13 : 

(ZFi) Postulatul extensiunii *: Vz(z£ x <-» z£ y ')—» x = y. 


13 Nu vom explicita toate restricţiile ce trebuie impuse postulatelor lui ZF, întrucât 
ele nu ne interesează în mod direct. 

Inspirat, probabil, de axiomatizările din geometrie (vezi, de exemplu, postulatul 
paralelelor) autorul nu face nici o diferenţă între noţiunile de postulat şi axiomă. în realitate, 
cele două nu se identifică, postulatele fiind, de regulă, propoziţii pragmatice. în plus, dacă 
orice axiomă este, sau poate fi un postulat, nu orice postulat este neapărat o axiomă. (I. L.) 

ZFi afirmă că dacă mulţimile x şi y posedă aceleaşi elemente, ele 
sunt identice. Date fiind proprietăţile identităţii, se demonstrează fără nici o 
dificultate că dacă x şi y sunt identice, ele au aceleaşi elemente. 

(ZF 2 ) Postulatul perechii: VxVy3zVf (f e z <-» f = x v r = y). 

Acest postulat afirmă că, date fiind x şi y, există o mulţime în mod 
necesar unică drept consecinţă a lui ZFi, alcătuită din * şi y şi numai din x şi y. 
O astfel de mulţime, numită pereche, formată din x şi y, se scrie (x, y}. 

(ZF 3 ) Postulatul reuniunii: Vx3 yVr(re y <-» 3z(f e z a ze x)). 

ZF 3 înseamnă că dată fiind o mulţime x există mulţimea reuniune a 
lui x, i.e. mulţimea formată din toate mulţimile ce aparţin cel puţin unui 
element al lui x. Această mulţime este reprezentată prin ux, iar existenţa şi 
unicitatea sa sunt garantate de postulatele anterioare. Avem prin definiţie: 
xuy = u{x,y}. 

(ZF 4 ) Postulatul mulţimiipărţilor: Vx3yVf (re ye/cr). 

Postulatul ZF 4 afirmă existenţa mulţimii P(x) a tuturor submulţimilor 
(sau părţilor) mulţimii x. Unicitatea lui P(x) este o consecinţă a lui ZF t . 

(ZF 5 ) Postulatul separării: Fie F(x) o formulă a lui ZF iar x şi y două 
variabile distincte; avem: Vx3yVx(xe y <-» F(x) a xe z). 

ZF 5 , care este o schemă de axiomă, garantează că dată fiind 
«proprietatea» exprimată de F(x), există pentru orice mulţime x mulţimea 
tuturor elementelor lui z care satisfac F(x). O astfel de mulţime, prin ZFi, 
este unică. 

Pornind de la postulatele anterioare se poate demonstra existenţa (şi 
unicitatea) mulţimii vide, 0, existenţa (şi unicitatea) intersectării mulţimilor 
x şi y etc. Se conceptualizează cu uşurinţă noţiunile de pereche ordonată 
alcătuită din mulţimile x şi y, de relaţie, de funcţie etc. 

(ZF&) Postulatul alegerii: 

Vx(Vy(ye x—> y * 0) a VrVz(r G x a ze x a t * z—>tnz = 0) 

3t fr c ux a Vm [u g x —> 3h (? n u - {v})))- 

Acest postulat, despre care am vorbit deja mai înainte, este cunoscut 
de asemenea sub numele de axioma lui Zermelo. Godel a dovedit că dacă 
celelalte postulate specifice ale lui ZF sunt consistente, sistemul obţinut prin 

adăugarea lui ZFg este şi el consistent. Cohen a arătat acelaşi lucru pentru 
negaţia lui ZF 6 . Astfel, în cazul în care celelalte postulate ale lui ZF ar fi 
consistente, axioma lui Zermelo este independentă de aceste postulate. 

(ZF 7 ) Postulatul infinitului: 3y(0e y a Vx(xe j-)ru{r}£ y)). 

Axioma ZF 7 afirmă existenţa unei mulţimi infinite. Pornind de la 
postulatele precedente, este posibil să se definească noţiunile de mulţime 
finită, de mulţime infinită, de număr natural etc., precum şi să se demon¬ 
streze proprietăţile elementare ale acestor noţiuni. 

(ZF %) Postulatul substituţiei: Fie F(x, y) o formulă unde variabilele 
distincte x şi y sunt libere şi, presupunând că u şi v sunt variabilele distincte 
şi diferite ale lui x şi y, avem: 

Vx3yF(x, y) -> Vu3vV;y(;y6 v«-> 3x(ye uAp(x,y)). 

Faptul că Vx3yF(x, y)- i.e. pentru orice x există un singur y astfel 
încât F (x, y) - se exprimă spunând că formula F (x, y) este y - funcţională ; 
iar elementul y asociat univoc de F (x, y) cu x se numeşte F - corespondentul 
lui x. Deci putem enunţa ZFg după cum urmează: date fiind o mulţime 
oarecare u şi formula F(x,y ), y - funcţională, F - corespondenţii elemen¬ 
telor lui u formează o mulţime. (Această formulare i se datorează lui E. Farah). 

Postulatul (sau schema de axiomă a) substituţiei a fost introdus de 
Fraenkel şi Skolem. El se dovedeşte indispensabil în studiul diverselor 
probleme de teorie a mulţimilor, deşi nu a fost inclus de Zermelo în axio¬ 
matica sa a teoriei mulţimilor. 

Toate matematicile uzuale pot fi dezvoltate pe baza postulatelor 
ZFi - ZF g . Cu alte cuvinte, toate ideile şi toate propoziţiile uzuale adevă¬ 
rate ale matematicii pot fi definite pornind de la noţiunea de mulţime şi 
demonstrate cu ajutorul postulatelor în discuţie (plus, evident, postulatele 
logice). Aceasta înseamnă că matematicile tradiţionale se reduc la teoria 
mulţimilor. Din raţiuni de ordin estetic , în scopul eliminării anumitor tipuri 
de mulţimi inacceptabile intuitiv, este practic să adăugăm la postulatele 
anterioare următorul postulat suplimentar: 

(ZF 9 ): Postulatul regularităţii : Vx(x = 0 v 3y (xE y Axr\y = 0). 

Un corolar, printre altele, al postulatului regularităţii este acela că nu 
există o mulţime x astfel încât xex. Acest postulat implică de asemenea 
faptul că, într-un sens precis, toate mulţimile se formează pornind de la 

mulţimea vidă, prin operaţiile de reuniune şi de trecere la mulţimea părţilor 
unei mulţimi date. 

în formularea lui ZF pe care am prezentat-o, domeniul obiectelor 
teoriei este format numai din mulţimi. Mai exact, domeniul variabilelor 
teoriei ZF este alcătuit numai din mulţimi. Cu toate acestea, postulatele 
propuse pot fi uşor modificate, astfel încât să se admită printre obiectele 
aparţinând domeniului teoriei şi obiecte care nu sunt mulţimi şi care în mod 
normal se numesc atomi (sau indivizi propriu-zişi). în axiomatica originală a 
lui Zermelo există atomi şi mulţimi. Dar, aşa cum a observat Fraenkel, 
pentru a funda matematica nu este cu adevărat nevoie de atomi: mulţimile 
sunt suficiente. De aici faptul că, în general, ZF se formulează excluzând 
atomii. Totuşi, este clar că din punct de vedere al aplicaţiilor, prezenţa 
atomilor este absolut pertinentă. Sistematizările obişnuite ale lui ZF cu atomi 
sunt echiconsistente cu ZF; i.e. ZF este consistentă dacă şi numai dacă aceste 
sisteme sunt consistente. 

Cum am semnalat deja, ZF nu este singurul sistem al teoriei 
mulţimilor cu care se poate funda matematica uzuală. Totuşi, modul de a 
proceda pentru a funda această ştiinţă cu oricare alt sistem al teoriei 
mulţimilor este în esenţă acelaşi, de aceea este inutil să analizăm aici 
diferitele alternative ale lui ZF. Conform punctului de vedere formal şi 
matematic, reducerea matematicii la teoria mulţimilor se dovedeşte inte¬ 
resantă, căci se obţine o sistematizare organică şi armonioasă a matematicii, 
aparent sigură, în sensul că nu se pot deriva antinomiile cunoscute pornind 
de la ea (deşi nu există o dovadă convingătoare a acestui fapt). Dar, din 
punct de vedere analitic şi critic, situaţia nu pare atât de solidă. 

în cele ce urmează vom examina anumite aspecte ale reducerii 
matematicii la teoria mulţimilor, care pot fi puse sub semnul întrebării. 
Majoritatea observaţiilor noastre este valabilă (cu unele adaptări) pentru orice 
sistematizare a acestei teorii, deşi ne referim numai la ZF. Mai mult, ele sunt 
valabile, de asemenea, pentru teoria tipurilor (şi pentru tentativele actuale de a 
folosi teoria categoriilor în locul teoriei mulţimilor ca bază matematică). 14 

Până la sfârşitul acestei secţiuni vom presupune că cititorul cunoaşte 
bine logica şi teoria mulţimilor. 

Pentru a facilita expunerea, vom împărţi studiul pe care îl întreprindem 
asupra elementelor discutabile ale teoriei mulţimilor în patru grupe. 


14 Cu privire la diferitele sisteme pe care se poate întemeia matematica, a se 
consulta cartea lui Hatcher şi cea a lui A. A. Franckel şi Y. Bar - Hillel, Foundations of Set 
Theory , North - Holland, Amsterdam, 1958. 

Observaţiile lui Skolem şi ale lui von Neumann 

într-o lucrare astăzi clasică, Skolem a subliniat câteva defecte ale 
teoriei mulţimilor a lui Zermelo 15 . O parte dintre ele au fost depăşite, în timp 
ce altele persistă şi constituie punctele slabe ale sistemelor axiomatice ale 
teoriei mulţimilor, în general, şi nu doar ale axiomaticii originare a lui 
Zermelo. Ne vom mărgini să tratăm două probleme ridicate de Skolem. 

Atunci când se formulează o axiomatică referitoare la o teorie dată, 
simbolurile primitive şi axiomele se referă la un domeniu de obiecte care, 
într-un anumit sens, sunt definite implicit de sistemul axiomatic propus. în 
cazul teoriilor obişnuite, care presupun logica (şi teoria mulţimilor), această 
caracterizare implicită a domeniilor de bază ale teoriei nu prezintă nici o 
dificultate esenţială: diferitele domenii corespund diferitelor modele ale 
teoriei. Cu toate acestea, în cazul teoriei mulţimilor apare un cerc vicios: 
postulatele lui ZF (sau ale unui alt sistem oarecare) trebuie să definească 
domeniul mulţimilor: dar domeniul nu este oare o mulţime? Deci, pentru ca 
un sistem axiomatic să determine conceptul de mulţime, trebuie să ştim 
dinainte ce este o mulţime. 

Această critică mai poate fi perfecţionată. Atunci când sunt analizate 
semantic, se constată că noţiuni ca acelea de variabilă şi de predicat 
presupun noţiunea de mulţime sau o altă noţiune echivalentă. Deci, dacă ar fi 
primitivă în mod radical, presupunând doar câteva idei simple şi constructive 
în metalimbaj, o axiomatică formalizată a logicii (şi a teoriei mulţimilor) s-ar 
reduce în mod necesar la un joc mecanic, la un sistem pur formal, fără nici o 
semnificaţie. Totuşi, în acest caz, logica nu este cu adevărat fundată în 
calitate de sistem formal. 

Deci tragem concluzia că atât în cazul logicii elementare cât şi în 
acela al marii logici, metoda axiomatică nu poate servi drept fundament per se. 
în schimb, ea apare ca un instrument de sistematizare şi de analiză a rapor¬ 
turilor conceptuale. 

A doua problemă a lui Skolem care ne interesează este rezumată în 
«paradoxul» ce îi poartă numele. Ştim, conform teoremei Lowenheim-Skolem, 
că dacă o mulţime K (finită sau numărabilă) de formule din calcul 
predicatelor de ordinul întâi cu identitate are un model, atunci K are un 
model finit sau numărabil. Or, axiomele lui ZF constituie o colecţie 
numărabilă de formule de ordinul întâi; deci, dacă ZF are un model, ZF are 


15 Th. Skolem, Einige Bemerkungen zur axiomatischen Begrundung der Mengenlehre, 
Conferences faites au Cinquieme Congres des Mathematiciens Scandinaves, tenu â Helsingfors 
du 4 au 7juillet 1922. Helsingfors, pp. 217-232, 1923, reprodus în engleză în lucrarea lui von 
Heijenoort, pp. 290-301. 

un model numărabil. (Se poate dovedi uşor că ZF nu posedă un model finit). 
Mai mult, în virtutea cercetărilor ulterioare, se constată că nimic nu 
împiedică noţiunile de apartenenţă şi de identitate să-şi menţină semnificaţia 
în modelul numărabil al lui ZF obţinut prin aplicarea teoremei lui 
Lowenheim-Skolem. Atunci apare «paradoxul», căci enunţul care afirmă 
existenţa unor mulţimi infinit nenumărabile este o teoremă a lui ZF, în timp 
ce, pe de altă parte, se demonstrează că ZF are un model numărabil. 
Rezumând, se dovedeşte că în interiorul lui ZF există mulţimi infinite nenu¬ 
mărabile şi se demonstrează că în afara lui ZF există modele numărabile ale 
lui ZF, în care ea ar fi consistentă. (în interiorul unui model M al lui ZF, 
toate elementele unei mulţimi despre care se poate dovedi că există în ZF, 
aparţin lui M). 

Paradoxul lui Skolem nu este pur şi simplu o contradicţie; este vorba 
de un rezultat metateoretic surprinzător şi care se explică astfel: în ZF nu se 
poate dovedi existenţa unor colecţii arbitrare ci doar a celor garantate de 
axiome. Astfel, fiind dat M un model al lui ZF şi N M o mulţime de întregi 
naturali ai lui M, faptul că o mulţime K a lui M nu ar fi numărabilă înseamnă 
că nu există bijecţie între K şi N M . Cu toate acestea, dacă se raţionează în 
afara lui M, poate exista foarte bine o aplicaţie bijectivă între K şi N M care, 
deşi este o mulţime de perechi ordonate, nu îi aparţine lui M. 

Consecinţa cea mai importantă a paradoxului lui Skolem este aceea 
că conceptul de cardinal infinit se dovedeşte a fi relativ; el depinde de 
modelul lui ZF avut în vedere. Adică nu putem caracteriza complet conceptul 
de cardinal transfinit şi, a fortiori, noţiunea de mulţime, cu ajutorul metodei 
axiomatice, urmând calea trasată de Zermelo. 

Von Neumann a insistat, de asemenea, asupra relativităţii noţiunii de 
cardinal transfinit 16 . în modelul M al lui ZF, două mulţimi pot avea 
cardinalităţi distincte datorită faptului că nu există bijecţie între ele; cu toate 
acestea, într-un model M' care este o extensie a lui M, cele două mulţimi 
pot fi echipotente, atunci când în M' există o funcţie ce nu îi aparţine lui M, 
în special o bijecţie între cele două mulţimi în discuţie. Von Neumann subli¬ 
niază că în teoriile axiomatice ale mulţimilor, cardinalele finite şi numărabile 
au o anumită obiectivitate, dar susţine că celelalte concepte sunt pur iluzorii. 
Pe scurt, există o prăpastie între teoria naivă şi sistemele axiomatice. 

(Atât Skolem cât şi von Neumann vorbesc, de asemenea, despre 
relativitatea posibilă a noţiunii de mulţime finită. în modelul M al teoriei 
mulţimilor T, mulţimea C poate fi finită, după Dedekind; nu există nici o 


16 J. Von Neumann, Eine Axiomatisierung der Mengenlehre, Journal fur die reine und 
angewandle Matheinalik, 154 (1925), pp. 219-240 (van Heijenoort, op. cit., pp. 393-413). 

bijecţie între C şi vreuna dintre propriile sale submulţimi. Cu toate acestea, 
într-un model M' care constituie extensia lui M, este posibil să existe o 
bijecţie între C şi una din subpărţile sale. în acest caz, C este finit în M şi 
infinit în M'). 

Relativismul lui Skolem şi von Neumann a fost pe deplin confirmat 
în ultimii ani, graţie tehnicii forcing introdusă de Cohen. 

Teorema lui Wang şi Rosser 

Sistemul NF a fost propus de Quine şi studiat mai ales de J.B. Rosser 17 . 

în NF se poate dezvolta o mare parte a matematicilor uzuale: o mare 
parte a teoriei naive a mulţimilor, teoriile numerelor naturale, raţionale, reale 
şi complexe, precum şi aproape întreaga analiză clasică. Astfel, raţionamen¬ 
tele matematice obişnuite au o contraparte formală în NF, care la prima 
vedere le reflectă bine, cu excepţia câtorva complicaţii referitoare la condiţia 
de stratificare (şi a subtilităţilor adiacente ca, de exemplu, clasificarea 
mulţimilor în cantoriene şi non cantoriene). 

în general, Wang şi Rosser 18 numesc non standard un model 
oarecare M al teoriei mulţimilor T dacă este satisfăcută cel puţin una din 
următoarele condiţii: 

A) Relaţia care în M constituie interpretarea simbolului de identitate 
al lui T nu este relaţie de identitate pentru elementele lui M. 

B) Partea lui M care reprezintă numerele naturale ale lui T nu este 
bine ordonată de relaţia <. 

C) Partea din M care reprezintă numerele ordinale ale lui T nu este 
bine ordonată de relaţia <. 

Acestea o dată postulate, Wang şi Rosser demonstrează următoarea 
propoziţie: orice model al lui NF, dacă există unul, este non standard. 

Dar Wang şi Rosser nu se opresc aici: deşi există sisteme de mare 
logică pentru care se poate dovedi că există modele standard, ei afirmă că 
sistemele de mare logică, foarte puternice, putând servi drept bază tuturor 
matematicilor tradiţionale, ca acela al lui Godel 19 sunt lipsite probabil de 
modele standard (Model standard semnifică aici ceva mai mult sau mai 
puţin vag: model ce corespunde intuiţiei noastre). 


17 J.B. Rosser, Logicfor Mathematicians, McGraw - Hill, New York, 1953. 

18 Hao Wang şi J.B. Rosser, Non - standard models for formal logics, Journal of 
Symbolic Logic, 15 (1950), pp. 113-129. 

19 K. Godel, The consistency of the continuum hypothesis, Princeton University Press, 
Princelon, 1951. 

în mod curios, Wang şi Rosser apără ideea că existenţa unor modele 
standard pentru teoria mulţimilor T nu reprezintă o obiecţie inadmisibilă 
pentru ca T să poată servi drept fundament matematicii. Ei scriu: «Bănuim că 
ideea conform căreia o logică ar trebui să aibă un model standard pentru a fi 
acceptabilă ca fundament al raţionamentului matematic reprezintă, în esenţă, 
o reminiscenţă a credinţei antice într-un adevăr matematic absolut. Desigur, 
exigenţa existenţei unui model standard reflectă anumite noţiuni clasice 
referitoare la structura identităţii, a întregilor, a ordinalelor etc. poate că 
aceste noţiuni clasice sunt incompatibile cu proprietăţile sistemelor 
matematice puternice, caz în care o logică formală adaptată unor astfel de 
sisteme nu poate avea un model standard » 20 . Vedem, aşadar, că Wang şi 
Rosser, călăuziţi de cercetările lor tehnice, ajung în mod natural să sugereze 
o poziţie relativistă extremă. 

Un alt argument în favoarea acestei poziţii este următorul: fiind dat 
un sistem suficient de puternic de mare logică S, se demonstrează uşor în 
interiorul lui S că dacă S este consistent, atunci S are un model. Cu toate 
acestea, Wang şi Rosser arată că 21 , grosso modo , în cazul în care S satisface 
anumite condiţii foarte rezonabile, nu se poate dovedi, în interiorul lui S, că 
consistenţa lui S atrage după sine existenţa unui model standard pentru S. 
Astfel, faptul că S are un model standard este o proprietate mult mai 
puternică decât aceea de a avea pur şi simplu un model. De aici, faptul că 
este mult mai dificil pentru S să aibă un model standard decât un model non 
standard', de unde concluzia că este foarte posibil ca o gamă importantă de 
mari logici să fie lipsită de modele standard. 

Axioma alegerii şi ipoteza continuului 

Cum am arătat deja, axioma alegerii şi ipoteza continuului sunt 
independente de celelalte axiome ale lui ZF, presupunând că ultimele ar fi 
consistente. De altfel, ipoteza continuului şi ipoteza generalizată a 
continuului sunt independente de postulatele ZFi - ZF 9 , presupunând că 
aceste postulate nu conduc la o contradicţie. De aici posibilitatea de a 
construi teorii ale mulţimilor botezate de Cohen non cantoriene, obţinute 
pomind de la ZFi - ZF 5 şi ZF 2 - ZF 9 prin adăugarea unor postulate incom¬ 
patibile cu axioma alegerii sau cu ipoteza continuului, generalizată sau nu. 

Teoriile mulţimilor non cantoriene sunt oarecum surprinzătoare, 
pentru că ele scot în evidenţă imprecizia conceptului de mulţime. Dacă 
admitem conceptul de mulţime definită, axioma alegerii trebuie să fie 


2(1 Loc. cit., p. 115. 

21 Wang şi Rosser, articolul citat. 

adevărată sau falsă, dar niciodată nedelerminată. Acelaşi lucru se întâmplă 
cu ipoteza continuului: valoarea lui 2*° pare perfect determinată prin defi¬ 
niţie, deşi există teorii non cantoriene în care 2 ><0 are valori diferite de N |. în 
consecinţă, avem două posibilităţi: sau există un foarte mare număr (infinit) 
de teorii ale mulţimilor alternative sau postulatele lui ZF nu permit să se 
determine noţiunea de mulţime. De fapt, a doua posibilitate nu poate fi 
susţinută decât dacă se face apel la o concepţie realistă (platonică) extremă a 
mulţimilor: tocmai din această cauză ea este inacceptabilă din punctul nostru 
de vedere. Dar este necesar să insistăm asupra ei: dacă axiomele lui ZF 
definesc o realitate dată, nu ştim cu certitudine despre ce realitate este vorba, 
iar axiomele obişnuite se află destul de departe de intuiţie, contrar aparen¬ 
ţelor şi în pofida, de exemplu, a faptului că ZF pare natural. S-ar putea 
întâmpla, aşa cum credea Godel, ca în viitor să fie găsite postulate mai 
eficiente pentru a caracteriza conceptul de mulţime; totuşi, dată fiind situaţia 
actuală, acest lucru pare puţin plauzibil şi trebuie să admitem existenţa unor 
teorii alternative ale mulţimilor ca pe un fapt, aşa cum admitem şi existenţa 
geometriilor alternative. 

Să recapitulăm, deci: aşa cum există geometrii neeuclidiene, alături 
de geometria euclidiană, există şi teorii ale mulţimilor (matematice) noncan- 
toriene alături de teoria cantoriană (uzuală). Semnificaţia epistemologică a 
teoriilor mulţimilor noncantoriene este mai importantă decât cea a geome¬ 
triilor neeuclidiene, deoarece teoria mulţimilor este mai fundamentală, logic 
şi epistemologic vorbind, decât geometria. Apare din nou aici caracterul 
relativ al marii logici. (La fel cum există teorii ale mulţimilor non cantoriene, 
există şi teorii ale tipurilor non cantoriene). întrucât matematica obişnuită 
constituie o prelungire a teoriei mulţimilor, rezultă că există în mod evident 
matematici ce pot fi botezate matematici non cantoriene. Cu toate acestea, 
cele mai pertinente sunt matematicile cantoriene, nu numai din punct de 
vedere teoretic, ci şi din punct de vedere practic. La urma urmei, nimic nu 
împiedică a priori ca în viitor lucrurile să se schimbe, iar matematicilor non 
cantoriene să li se confere o valoare care să o depăşească pe aceea a 
matematicilor cantoriene 22 . Paralela cu geometria ne oferă un bun indiciu 
pentru a urma această pistă: timp de secole, geometria lui Euclid a domnit 
singură; dar totul s-a schimbat o dată cu apariţia geometriilor neeuclidiene şi 
cu aplicarea lor ulterioară la fizică. 

Demonstraţiile de independenţă în teoria mulţimilor atestă faptul că 
conceptul de mulţime nu este absolut şi nici bine definit. Deoarece există 


32 Cu privire la matematicile noncantoriene, întemeiate în esenţă pe rezultatele lui 
Solovay, a se consulta articolul lui J.D. Maitland Wright, AII operator on a Hilbert space are 
bounded, Bulletin of theAnn. Math. Society , 79 (1973), pp. 1247-1250. 

teorii alternative şi incompatibile între ele, conceptele de mulţime ce le 
corespund sunt divergente. Mai concret, să luăm ipoteza continuului. Puterea 
continuului, i.e. cardinalul mulţimii numerelor reale sau al punctelor dreptei, 
2 k " , poate fi presupus în ZF egal cu sau N (0+n , unde n este un număr 
natural mai mare decât zero, fără ca această supoziţie să-l facă pe ZF incon¬ 
sistent, presupunând, evident, că ZF| - ZF 9 sunt compatibile; aceste valori pe 
care le poate avea 2 X ° costituie doar o mică parte din cardinalele ce pot avea 
valoarea puterii continuului, conform cercetărilor lui Solovay. Astfel, axio¬ 
mele ZF! - ZF 9 nu definesc conceptul de mulţime şi nu cunoaştem nici o 
axiomă naturală care să facă acest lucru: axiomele obişnuite nu determină 
valoarea unei operaţii extrem de elementare, care constă în a ridica pe 2 la 
puterea N 0 iar în prezent singurul mod viabil de a rezolva problema constă 
în a postula pur şi simplu valoarea lui 2 K °. 

Pentru Kreisel 23 şi alţii, concluziile precedente nu sunt valabile 
întrucât valoarea ipotezei continuului este fixată de teoria lui Zermelo- 
Fraenkel de ordinul doi, ZF 2 . Logica subiacentă acestei teorii este calculul 
predicatelor de ordinul al doilea, menţionat deja şi, evident, adaptat (indivizii 
sunt mulţimile); fiind date anumite proprietăţi ale semanticii normale a 
acestui calcul, două modele (normale) ale lui ZF 2 sunt, grosso modo, 
identice (sau, mai exact, izomorfe), în situaţia în care se limitează cardinalele 
acestor modele. în virtutea acestui fapt, aleph care reprezintă puterea 
continuului este realmente determinat, deşi nu ştim care este el. 

Cu toate acestea, nu credem că poziţia lui Kreisel poate fi susţinută. 
Căci demonstraţia că două modele normale ale lui ZF 2 sunt izomorfe (conform 
anumitor restricţii care nu prezintă interes pentru argumentaţia noastră) 
trebuie făcută într-o teorie a modelelor dată, i.e. într-o teorie a mulţimilor 
dată, să zicem în ZF (de ordinul întâi). Or, conform modelului lui ZF pe care 
îl presupunem, aleph care exprimă cardinalitatea continuului în modelul de 
ordinul doi ZF 2 poate varia. Este clar atunci că o dată fixat modelul lui ZF, 
nu există decât un singur aleph egal cu cardinalul continuului în modelul 
corespunzător lui ZF 2 . Altfel spus, există imposibilitatea intrinsecă de a 
determina o valoare fixă a lui 2 X “. 

în realitate, progresele recente şi extraordinare din domeniul funda¬ 
mentelor teoriei mulţimilor confirmă cu claritate că logica non elementară 
este, dintr-un punct de vedere destul de general, relativă. 


23 G. Kreisel, Observalions on popular discussions of foundations, Axiomatic Set 
Theory, Ann. Malh. Society, Providence, 1971, pp. 189-198. 

Teorema lui Godel de incompletitudine 

Am vorbit despre metoda axiomatică în secţiunea 3 a primului capitol. 
Am văzut că în disciplinele cele mai avansate organizarea cunoştinţelor se 
efectuează axiomatic. Dacă este primitivă, axiomatica A poate fi formalizată 
în mod nemijlocit, iar sistemul rezultat Ă constituie un fel de imagine 
concretă a disciplinei avute iniţial în vedere. Este evident că pentru ca A’ să 
poată caracteriza aşa cum trebuie noţiunile de axiomă, regulă de inferenţă şi 
teoremă, A' trebuie să satisfacă anumite condiţii de efectivitate; de exemplu, 
fiind dată o expresie oarecare a lui Ă , putem decide mecanic dacă o astfel 
de expresie este sau nu o axiomă a lui A' tot aşa cum dacă se prezintă un şir 
de formule ale lui Ă trebuie să existe posibilitatea de a constata, prin 
procese efective, dacă este sau nu o demonstraţie a lui A ' 24 . 

Nu ar fi exagerat să spunem că matematicienii secolului XIX şi 
majoritatea celor din secolul al XX-lea credeau cu pioşenie că este posibil ca 
teoriile matematice să fie axiomatizate. Iar în primele decade ale secolului XX 
majoritatea specialiştilor credea că formalizarea completă a matematicii este 
o problemă de timp, căci nu părea să existe nici o dificultate esenţială în 
calea atingerii acestui scop. Această credinţă s-a dezvoltat mai ales în 
virtutea autorităţii ştiinţifice a lui Hilbert. în consecinţă, când Godel a 
demonstrat în anul 1931 că orice sistem formal consistent ce se supune 
anumitor condiţii naturale de efectivitate şi conţine o mică parte a aritmeticii 
este incomplet, descoperirea sa a avut repercusiuni extraordinare. Iar 
rezultatele lui Godel constituie cu adevărat unul din progresele cele mai 
notabile în logică şi în fundamentele matematicii. 

Cercetările lui Godel arată că orice sistem de mare logică 
îndeplinind anumite condiţii foarte rezonabile, este incomplet; există 
enunţuri referitoare la acest sistem care sunt adevărate în mod intuitiv, fără a 
fi însă teoreme. Mai mult, aşa cum am observat deja, teorema lui Godel 
atrage după sine incompletitudinea semantică a calculului predicatelor de 
ordin superior. 

Un alt corolar al teoremei incompletitudinii a lui Godel este teorema 
sa referitoare la consistenţă (cunoscută şi sub numele de a doua teoremă a lui 
Godel): dacă S este un sistem formal ce se supune condiţiilor deja 
menţionate - adică consistent -, nu există o demonstraţie a consistenţei lui S 
formalizabilă în S. 


24 Importanţa acestor condiţii de recursivitate este minuţios discutată în cartea lui 
Church. Deşi există posibilitatea ca ele să fie slăbite, se presupune în general că sistemele 
formale obişnuite le îndeplinesc (cf. § 10, capitolul II). 



Logici non elementare şi logici heterodoxe 


135 


Dintre consecinţele de natură filosofică ale teoremei lui Godel vom 
insista asupra acelora care prezintă un interes nemijlocit pentru cercetarea 
noastră: noţiunea de adevăr logic, presupunând că o astfel de expresie ar 
avea sens, nu se lasă codificată, sistematizată în mod raţional dacă ieşim din 
câmpul logicii elementare. Dacă se referă la marea logică, o astfel de noţiune 
se dovedeşte a fi îndoielnică şi difuză; nu există mijloace pentru a o delimita. 
Deci, ea este pentru noi, cel puţin în stadiul actual al evoluţiei logicii, puţin 
iluzorie. Pe lângă aceasta, cea de a doua teoremă confirmă o trăsătură 
marcantă a ştiinţelor formale: s-ar părea că nu există o garanţie absolută a 
legitimităţii sistemelor de logică non elementare: pericolul inconsistenţei nu 
poate fi micşorat cu ajutorul unor demonstraţii la fel de puţin sigure ca 
anumite «părţi» ale sistemelor în cauză, plauzibile în mod intuitiv. Din acest 
punct de vedere, ştiinţele formale nu se deosebesc de ştiinţele realului, în 
orice caz nu prin natura lor, poate doar în grad. 

Ce concluzii se pot trage din cele expuse în această secţiune? Fără 
îndoială următoarele: 

1. Noţiunea de mare logică apare ca fiind vagă şi relativă. Există mai 
multe mari logici - toate meritând a fi calificate drept clasice - care 
nu sunt echivalente între ele. 

2. Chiar şi conceptele fundamentale ale logicii şi ale matematicii, 
precum acelea de mulţime şi de cardinal, sunt relative. Numai o 
concepţie dogmatică, platoniciană şi neştiinţifică poate dori să le 
facă absolute. Dar pentru a se putea realiza acest lucru s-a recurs la 
speculaţie şi nu dispunem de criterii mai mult sau mai puţin sigure 
pentru a judeca astfel de elucubraţii. Astfel, din punctul de vedere 
al poziţiei asumate în această lucrare, tentativele de acest gen nu 
se justifică. 

3. Fundamentele ştiinţelor formale sunt dominate de dialectică. 
Unele obstacole de ordin tehnic, de exemplu, independent de 
paradoxuri sau de dificultăţile filosofice, distrug uneori echilibrul 
existent la baza acestor discipline, relansând mişcarea dialectică de 
critică şi de reelaborare. 

4. Criteriile decisive pentru utilizarea unui sistem logic dat în situaţii 
concrete nu pot fi decât de origine pragmatică. Mai exact, 
aplicarea ştiinţelor formale se efectuează conform principiilor 
pragmatice comentate în secţiunea anterioară, căci nu există un 
argument pozitiv capabil să legitimeze un principiu regulator de 
altă natură. 

IV. Legile fundamentale ale raţiunii 


Pentru logicienii fideli tradiţiei, începând cu Aristotel, există trei 
principii de bază care guvernează gândirea validă, principiile identităţii, 
contradicţiei (sau noncontradicţiei) şi principiul terţului exclus. 

Din motive de claritate, vom împărţi secţiunea de faţă în trei părţi. 

I - Formulările tradiţionale şi versiunile lor actuale 

Să precizăm mai întâi că scopul nostru nu este de a intra în detalii 
istorice şi critice, ci pur şi simplu de a discuta formulările cele mai comune 
ale principiilor abordate, care apar în textele tradiţionale de logică 
(nonmatematică) şi în lucrările multor filosofi. 

într-una din formele sale tradiţionale, legea identităţii se enunţă după 
cum urmează: 


A este A (1) 

Anumiţi autori adaugă clauza «şi nu este non A». Pentru logicianul 
de astăzi, o astfel de formulare este inadecvată, căci, între alte dificultăţi, 
apare următoarea întrebare: presupunând că A este o variabilă, care este 
domeniul său? Mai mult, atunci când afirmăm că A este A, copula nu este 
univoc determinată, în virtutea numeroaselor accepţiuni ale cuvântului 
«este» (desemnează el aici, de exemplu, incluziunea sau identitatea?). S-ar 
putea evita dificultatea spunând că «A» reprezintă un obiect oarecare, abstract 
sau concret, să că «este» exprimă identitatea. Totuşi, dacă procedăm astfel, 
cădem pradă unor noi dificultăţi: 

1. Obiectele fizice se modifică continuu, cum pot ele atunci să 
rămână identice cu ele însele? 

2. în câmpul obiectelor abstracte ne lovim de asemenea de unele 
obstacole: de exemplu, care este criteriul identităţii aplicabil 
atributelor? Avem în vedere aici atributele din punct de vedere 
intensional, şi nu este corect să susţinem că două atribute sunt 
identice dacă şi numai dacă sunt aplicabile aceloraşi obiecte, căci 
în acest caz am trata atributele din punct de vedere extensional, 
adică în calitate de mulţimi. 

Vom lăsa de o parte, pentru moment, aceste dificultăţi spre a vedea 
cum se prezintă principiul identităţii în logica actuală. El se descompune în 
realitate conform următoarelor principii (între altele). 

în calculul predicatelor de ordinul întâi cu identitate, avem: 

Mx{x = x) (2) 

în calculul predicatelor de ordin superior: 

VQ(Q = e) (3) 

unde «Q» este o variabilă de tip oarecare ((3) generalizează pe (2)). 

La nivelul calculului prepoziţional: 

y <-» y (4) 

sau 

P^P (5) 

unde «p» este o variabilă propoziţională. 

(4) şi (5) pot lua, de asemenea, forma unor scheme valide ale 
calculului prepoziţional: 


A A 


(4') 


A —» A (5') 

unde «A» este o variabilă sintactică. 

Legea identităţii poate fi prezentată semantic 

O propoziţie adevărată este întotdeauna adevărată, iar o propoziţie 
falsă, întotdeauna falsă. (6) 

Sau: 

Orice propoziţie are numai o singură valoare de adevăr. (6') 

O altă formulare a lui principium identitatis compatibilă atât cu 
logica tradiţională cât şi cu logica actuală este o interpretare pragmatică: 

în orice context, toate ocurenţele unui simbol dat 
trebuie să aibă acelaşi sens. 

Dintre diferitele formulări ale legilor contradicţiei*, o vom reţine pe 
următoarea: 

A nu poate fi în acelaşi timp şi sub acelaşi raport, fi şi non B. (8) 

Sau: 


«A este fi» şi «A nu este fi» nu sunt niciodată adevărate simultan (8') 

(8) şi (8') au defecte similare celor dezvăluite cu privire la expresiile 
tradiţionale ale principiului identităţii. Dar apar noi dificultăţi dacă avem în 
vedere restricţiile «în acelaşi timp» şi «sub acelaşi raport»; de fapt, astfel de 
restricţii fac să intervină în (8) noţiunile de timp şi de punct de vedere care 
sunt cauza unor mari tulburări; astfel, de exemplu, s-ar putea susţine că (8) 
conţine un cerc vicios: în formularea unui principiu logic fundamental s-a 
recurs la noţiunea de timp, ceea ce presupune o teorie a timpului, iar pentru 
elaborarea unei astfel de teorii este nevoie de logică. Pe de altă parte, ce 
înseamnă sub acelaşi raportl Dat fiind A şi un predicat B oarecare, există 
oare un aspect unic valabil pentru fiecare dintre ele sau în funcţie de fiecare 
A şi B trebuie conceput un raport adaptat? Evident, prima supoziţie pare 
falsă, deci, pentru orice lucru şi orice predicat trebuie să existe un raport în 
care (8) să fie adevărat. (8) apare mai degrabă ca un enunţ existenţial servind 
la reglarea judecăţilor atributive: fiind date A şi B ca mai sus, există 
întotdeauna un raport pe măsură, care face ca (8) să fie adevărat. Având în 
vedere că timpul poate fi, evident, considerat ca dat, aceasta ne permite să 
enunţăm legea contradicţiei în felul următor: 

A nu poate fi, sub acelaşi raport, B şi non B. (8") 

Un om, de pildă, poate fi sau mic sau mare, după vârstă; uneori el 
pare palid şi, în acelaşi timp rumen, după poziţia din care este observat. Pe 
scurt, obiectele fizice variază şi pot fi observate din numeroase puncte de 
vedere. Din această cauză, restricţia din (8") privind forma ne pare esenţială. 
Ea constituie călcâiul lui Ahile al legii contradicţiei. 

în mod natural, o întrebare ce se pune imediat este următoarea: de ce 
este formulată legea contradicţiei într-o formă specială, atributivă? Pot fi 
oare deduse din expresia specială (8") principii mai complexe ale identităţii? 
De exemplu, următorul principiu: 

Ai şi A 2 nu pot, sub acelaşi raport, să fie şi să nu fie în relaţie reciprocă, 
în acest ordin, conform relaţiei A, (8"') 

este el oare o consecinţă a lui (8")? Vom reveni mai târziu asupra acestor 
întrebări, întrerupând aici criticile la adresa legii (8) pentru a studia modul în 
care este ea tratată în logica matematică 25 . 


25 Localizarea spaţială fiind, de asemenea, un raport, în conformitate cu modul în 
care folosim acest termen, o altă formulare a principiului contradicţiei este următoarea: (8e) A 
nu poate fi, în acelaşi loc şi sub acelaşi raport, B şi non B. 

* Da Costa nu este consecvent în utilizarea termenilor „lege" şi „principiu". în unele 
contexte el vorbeşte despre „legea identităţii", „legea contradicţiei" etc. pentru ca în altele să 
revină la terminologia obişnuită - „principiul identităţii", „principiul noncontradicţiei". 
Adevărul este că în logică, la fel ca în alte ştiinţe, noţiunile de lege şi principiu nu se 
suprapun. în ce priveşte principiul noncontradicţiei, acesta apare şi sub denumirea de 
„principiu (sau legea) contradicţiei", terminologie de mult încetăţenită în logica occidentală. 

Dacă precizăm enunţul (8) putem exprima legea contradicţiei la 
nivelul calculului propoziţional după cum urmează: 

(9) 

sau 

(9') 

unde simbolurile au semnificaţii evidente. 

La nivelul calculului predicatelor de ordinul întâi avem, de exemplu: 

Vx^(P(x)&-,P(x))-, (10) 

în acest ultim exemplu, «P» poate fi interpretată ca variabilă de 
predicat monadic sau ca variabilă sintactică denotând o formulă arbitrară. 
Conform celei de a doua ipoteze, (10) poate fi scrisă în felul următor: 

-i (P(x,,x 2 ,. ,x„)&- l P(x lt x 1 , .x„)) (10') 

omiţând cuantificatorii iniţiali; într-un anumit sens, (10') generalizează, la 
nivelul calculului predicatelor de ordinul întâi, nu doar (8) şi (8’"), ci şi 
numeroase alte enunţuri analoage (ce se referă la o relaţie n - ară oarecare). 

în calculul predicatelor de ordin superior, legea contradicţiei se 
exprimă în mod similar. Semantic, ea se prezintă după cum urmează: 

Fiind date două propoziţii contradictorii, i.e. una fiind 

negaţia celeilalte, una dintre ele este falsă. (ţţ) 

Din punct de vedere pragmatic există o anumită normă pe care 
numeroşi autori au obiceiul să o boteze legea contradicţiei, dar care ar putea 
fi numită mai bine principiul consistenţei : 

Fie T o teorie conţinând o negaţie; atunci T nu trebuie 

să posede teoreme contradictorii. ( \ 2) 

în general, expresia uzuală a lui tertium non datur este următoarea: 

A este B sau non B (13) 


sau 


O serie de probleme ridică apoi ideea de raport care intervine în formularea acestor principii, 
în originalul francez apare „aspect" în loc de „raport" ceea ce nu este în spiritul logicii 
aristotelice. Reamintesc că prin „raport" înţelegem „unghiul de vedere" (proprietatea) sub 
care privim lucrurile. (I. L.) 

A este B sau A nu este B. (13') 

Totuşi, pentru a fi consecvenţi, trebuie să formulăm legea terţului 
exclus în mod explicit: 

A este, în acelaşi timp şi sub acelaşi raport, B sau non B. (13") 

Din raţiuni similare celor care ne-au făcut să introducem restricţia 
«în acelaşi timp şi sub acelaşi raport», vom face acelaşi lucru pentru (13). 
într-adevăr, enunţul: 

A stă jos sau A nu stă jos, 

dacă nu presupunem restricţia anterioară invocată implicit, poate primi o 
interpretare care să îl facă fals. Căci, observându-1 pe A într-un anumit moment, 
el poate fi pe cale să alerge, iar atunci «A stă jos» devine fals; după câteva 
minute, vrând să se odihnească, A se aşează şi atunci «A nu stă jos» devine fals. 

Cu toate acestea, din raţiunile cele mai diverse, specialiştii nu au 
exprimat niciodată tertium non dalur sub forma (13"). 

Recurgând la logica actuală, se obţin diferite versiuni ale lui (13), ca 
de exemplu următoarele: 

V*(P(;c)v-,(?(*)), (14) 

în calculul predicatelor de ordinul întâi, şi 

pv-,p (15) 

sau 

Av-A (15') 

în calculul propoziţional. 

Semantic, legea terţului exclus se enunţă după cum urmează: 

Dintre două enunţuri contradictorii, unul este adevărat. (16) 

Se va observa că în conformitate cu (11) şi (16) orice enunţ este 

adevărat sau fals. în plus, prin (6') orice enunţ are o valoare de adevăr unică. 
Deci, rezultă că: 

Orice enunţ este sau adevărat sau fals. (17) 

(17) este numit de obicei principiul bivalenţei. Dintr-un punct de 

vedere pragmatic, (17) se exprimă după cum urmează: 

De preferinţă, o teorie trebuie să fie sistematizată astfel încât 
enunţurile sale să fie adevărate sau false. (17') 

Nu există o versiune pragmatică naturală a terţului exclus. 



Logici non elementare şi logici heterodoxe 


141 


Prin intermediul algebrelor booleene este, de asemenea, posibil să fie 
formulate principiile anterioare, aşa cum au făcut-o maeştrii «algebrei logice» 
(Boole, Schroder, Couturat ... )• Cu toate acestea, trebuie să insistăm asupra 
faptului că legile fundamentale ale gândirii, în formulările lor tradiţionale, 
sunt imprecise, astfel încât este discutabil să susţinem că, de exemplu, (2), (3), 
(4) sau (5) constituie expresii corecte ale legii identităţii. Afirmăm, deci, că: 

1. Pentru logicianul - matematician actual, legile precedente, în 
formularea lor tradiţională, sunt lipsite de exactitate şi ridică 
probleme până acum ignorate sau lăsate pe planul doi. 

2. Astfel de probleme reapar în logica simbolică şi, deşi nu au fost 
rezolvate până în prezent în mod satisfăcător, ele sunt totuşi 
clasificate, natura lor fiind mai bine înţeleasă. 

3. Confuziile care mai domnesc încă în domeniul logicii tradiţionale 
referitor la principiile analizate se datorează nerecunoaşterii de 
către unii logicieni şi filosofi a cuceririlor realizate de noua logică, 
astfel, de exemplu, mai există încă gânditori care susţin teza 
conform căreia principiul identităţii se află la baza oricărei gândirii 
şi că se pot deriva pornind de la el cele mai nesperate consecinţe, 
ca de exemplu toate legile logice fundamentale. Aceasta nu poate 
rezulta, în fapt, decât dintr-o concepţie total echivocă despre 
domeniul şi limitele logicii, cel puţin ale logicii în sensul în care 
folosim acest cuvânt. 

Conform logicii tradiţionale, legile (1), (8) şi (13) şi variantele lor au 
următoarele proprietăţi: 

1. Universalitatea : ele sunt valabile pentru toate obiectele şi guver¬ 
nează gândirea validă a tuturor persoanelor. 

2. Necesitatea : (1), (8) şi (13) sunt în mod necesar adevărate şi 
tocmai din această cauză nici o abatere de la ele nu este posibilă. 

3. Ele sunt a priori sau independente de experienţă. 

4. Evidenţa : ele se impun spiritului prin însăşi evidenţa lor. Toate 
acestea dovedesc rolul preponderent jucat în istoria logicii de 
principiile identităţii, noncontradicţiei şi terţului exclus. 

Observaţii asupra principiului raţiunii suficiente 

Principiul raţiunii suficiente ( nihil est sine ratione) figura în mod 
tradiţional destul de frecvent alături de cele trei principii pe care le-am 
discutat, ca un principiu fundamental al raţiunii; dar, în opoziţie cu ele, nu a 
fost formalizat şi a dispărut complet din logica modernă. Iată cum explică 
Scholz acest fenomen: «Cât despre cel de al patrulea principiu, acela al 

raţiunii suficiente, este de ajuns să spunem aici că el nu poate fi pus pe 
acelaşi plan cu primele trei; şi aceasta din simplul motiv că principiul 
respectiv face parte din lucrurile care se sustrag oricărei formalizări şi care, 
în consecinţă, nu pot fi descrise în simboluri.» 26 

Să observăm totuşi că, deşi este adevărat că principiul raţiunii sufi¬ 
ciente nu apare neapărat ca un principiu fundamental în logica modernă, 
asemenea celorlalte trei principii care, adesea, nu mai apar deloc ca axiome 
explicite în sistematizările logicii clasice, nimic nu ne împiedică să-l forma¬ 
lizăm. (Motivul pentru care, în general, acest lucru nu se întâmplă, pare 
accidental: la fel, la începutul dezvoltării logicii modeme, nu apăreau operatorii 
de modalitate concepuţi de Aristotel, ceea ce ar fi putut duce la concluzia că ei 
nu erau formalizabili pentru că nu apăreau în sistemele de «logistică»). 

Propunem, de exemplu, următoarea formalizare a principiului raţiunii 
suficiente folosind un calcul al propoziţiilor modal cuantificat: 

Vp(p “>(9 a -,(/> -» q) a (q -» p))) 

Evident, este vorba doar de o formalizare posibilă 27 . 

în scopul evaluării poziţiei tradiţionale ale cărei caracteristici le-am 
rezumat mai sus, vom vorbi în a doua parte a acestei secţiuni despre ideile 
lui Aristotel, în special despre cele incluse în cartea T din Metafizica. Tot în 
opera Stagiritului întâlnim discuţia cea mai interesantă cu privire la legea 
contradicţiei. Iar ceea ce se poate spune despre concepţia aristotelică se 
aplică aproape mutatis mutandis la alţi autori care, strâns legaţi de tradiţie, 
au mers pe urmele sale. 

II. - Principiul noncontradicţiei la Aristotel 

Ne vom mărgini să analizăm doctrina cuprinsă în cartea T din 
Metafizica, bazându-ne în esenţă pe celebrul studiu al tânărului Lukasiewicz 28 . 


26 H. Scholz, Esquisse d ’une histoire de la logique, Aubier, Paris, p. 93. 

22 Pentru mai multe detalii asupra acestei probleme, vezi J.Y. Beziau, «O principio 
de razao suficiente et a logica secundo Arthur Schopenhauer», în Ataş do Vil Coloquio de 
Historia de Ciencia, Seculo XIX O Nascimento da Ciencia Contemporamea , UN1CAMP, 
Campinas, 1992, pp. 35-39; J.Y,. Beziau, «On the formalization of the principium rationis 
sufficientis», în 38th Conference of History of Logic, Cracovia, 1992, Bulletin of the Section 
of Logic, 22 (1993), 2-3. 

28 J. Lukasiewicz, «On the principie on contradiclion in Aristotle», The review of 
Metaphysics, XXIV (1971), 485-509. Acest articol este traducerea, de către V. Wedin, a unui 
articol al autorului intitulat «Uber den Satz des Widersprachs bei Aristoteles», Bull. Intern. 
Acad. Sc. de Cracovie, classe d’histoire et de philosophie, 1910, care este la rândul său un 
rezumat al unui articol mai lung pe această temă, publicat de Lukasiewicz tot în 1910, O 
zasadzie sprzecznosci u Arystotelesa. 

Deşi părerea noastră cu privire la unele probleme importante diferă 
de cea a lui Lukasiewicz, nu vom scoate în evidenţă aspectele discordante; 
sugerăm cititorului interesat să compare expunerea de faţă cu lucrarea lui 
Lukasiewicz şi să examineze pasajele din Metafizica citate de Lukasiewicz. 
(Vom utiliza în general traducerea logicianului polonez, dar ne vom sprijini şi 
pe traducerea lui W.D. Ross, interpretarea noastră fiind mai aproape de 
aceasta din urmă.) 

1. Cele trei forme ale principiului lui Aristotel: Stagiritul formulează 
legea contradicţiei în trei moduri diferite calificate de Lukasiewicz, 
respectiv, ca formulări ontologice, logice şi psihologice. Iată-le: 

Formularea ontologică (r3 1005b 19, 20); «Este peste putinţă ca 
unuia şi aceluiaşi subiect să i se potrivească şi totodată să nu i se potrivească 
sub acelaşi raport unul şi acelaşi predicat.» (trad. rom. de Şt. Bezdechi, în 
Aristotel, Metafizica , Ed. IRI, 1999, p. 129) 

Formularea logică (r6 1011b 13, 14); «...principiul potrivit căruia 
două judecăţi contradictorii opuse nu pot fi adevărate este cel mai sigur din 
toate.» (trad. rom. cit., p. 155). 

Formularea psihologică (r3 1005b 23, 24); «într-adevăr, este peste 
putinţă ca un om să-şi poată închipui că unul şi acelaşi lucru este şi totodată 
nu este» (trad. rom. cit., p. 129). 

încercând să clarifice aceste principii, Lukasiewicz le reformulează 
după cum urmează: 

Formularea ontologică (L); «Nici unui obiect nu este posibil ca 
aceeaşi caracteristică să-i aparţină şi să nu-i aparţină în acelaşi timp». 

Obiect aici înseamnă tot ceea ce este un lucru, iar o caracteristică tot 
ce poate fi spus ca predicat despre obiecte. 

Formularea logică (L): «Două propoziţii contradictorii nu sunt 
adevărate în acelaşi timp». 

Propoziţie este aici o secvenţă oarecare de cuvinte sau de simboluri 
perceptibile prin simţuri, a căror semnificaţie rezidă în faptul de a atribui sau 
de a nega o anumită caracteristică referitoare la un obiect. 

Formularea psihologică (L); «Două acte de credinţă (care constituie 
fapte psihice) corespunzând unor propoziţii contradictorii nu pot coexista în 
aceeaşi conştiinţă». 

După Lukasiewicz, formulările precedente sunt în acord cu concep¬ 
ţiile lui Aristotel, ceea ce apare clar prin prisma unor citate din Despre 
interpretare. 

Pentru Aristotel, formulările ontologice şi logice sunt echivalente. 
Aceasta se explică în mod fundamental prin concepţiile sale metafizice pe care 
le-am menţionat deja şi prin faptul că, pentru a fi adevărată, o propoziţie 
trebuie să fie conformă cu realitatea obiectivă. într-adevăr, el afirmă la sfârşitul 
cărţii: «A enunţa că ceea ce este nu este, sau că ceea ce nu este este, consti¬ 
tuie o propoziţie falsă; dimpotrivă, o enunţare adevărată este aceea prin care 
spui că ceea ce este este şi că nu este ceea ce nu este.» (trad. rom. cit., p. 156). 
Date fiind poziţia metafizică a lui Aristotel şi sensul atribuit aici cuvântului 
«propoziţie», echivalenţa în discuţie pare bine stabilită. 

în plus, Aristotel încearcă să demonstreze legea psihologică pornind 
de la formularea logică (r 3. 1005b 26-32 şi Y 6. 1011 b 15-21). Fără a intra 
în amănunte, este clar că nu se va putea niciodată deduce o lege empirică, 
cum este legea psihologică a contradicţiei, dintr-o lege logică. Nu există 
decât o singură metodă pentru a o confirma pe prima: metoda ştiinţelor 
realului, în special psihologia, dar până în prezent ea nu a fost stabilită 
inductiv. 

Mai mult, s-ar părea că există exemple care contrazic legea psiho¬ 
logică a contradicţiei: există filosofi ca Heraclit, care au apărat aparent 
posibilitatea unor credinţe contradictorii. 

Din această cauză, nu merită să ne ocupăm de formularea psiho¬ 
logică a legii contradicţiei şi de pseudodemonstraţia ei făcută de Stagirit. 

Revenind la formulările ontologice şi logice, ni se pare că pentru 
Aristotel ele sunt adevărate deoarece lumea este astfel (la modul metafizic). 

2. Caracterul nedemonstrabil al legii contradicţiei: Aristotel apără 
teza conform căreia legea contradicţiei, ontologice sau logice, este o lege 
finală, nedemonstrabilă; cu toate acestea, justificările sale sunt vagi şi puţin 
convingătoare (vezi de exemplu T 4. 100a 10, 11). 

Logica actuală scoate în evidenţă faptul că nu există un principiu 
ultim şi nedemonstrabil. Conceptul de demonstrabilitate sau este relativ: o 
propoziţie nu este demonstrabilă sau nedemonstrabilă în ea însăşi, ci în 
relaţie cu altele. Există sistematizări ale logicii uzuale în care formele 
riguroase ale principiului contradicţiei sunt demonstrabile şi există sisteme în 
care unele dintre ele sunt utilizate ca propoziţii primitive, i.e. nedemonstrate. 
S-ar putea argumenta că aceasta se întâmplă la nivel lingvistic şi că în meta¬ 
limbajul unde efectuăm mecanismul deductiv principiul este folosit ca 
presupoziţie primitivă. Un astfel de mod de prezentare a problemei este eronat; 
în primul rând, pentru că metalimbajul poate fi axiomatizat şi, după cum se 
ştie, alegerea axiomelor se dovedeşte a fi arbitrară; în al doilea rând, cel ce 
pune astfel problema pare să creadă într-o doctrină a demonstraţiei total 

diferită de cea stabilită de către logicienii contemporani şi care ar trebui să 
fie, înainte de toate, explicitată în termeni clari şi precişi. Numai în acest caz 
ar fi posibil să o judecăm. 

Nu doar principiul noncontradicţiei este implicat în manipulările 
grafomecanice ale mecanismului deductiv, ci şi altele care exprimă, de 
asemenea, regularităţile acestui mecanism. Deci nu înseamnă că principiul 
noncontradicţiei este nedemonstrabil. 

3. Demonstraţiile elantice şi apagogice: deşi Stagiritul consideră 
legea contradicţiei (atât în forma sa ontologică, cât şi în forma sa logică) 
nedemonstrabilă, el susţine că există argumente cu greutate pentru a o 
justifica - demonstraţiile numite elantice (în traducerea lui Lukasiewicz, 
negative în cea a lui Ross). 

După Lukasiewicz, demonstraţiile elantice reprezintă adevărate 
demonstraţii ce nu se deosebesc de demonstraţiile propriu-zise, în măsura în 
care sunt utilizate ca instrumente de respingere. După alţi comentatori, în 
demonstraţiile elantice, care pot fi numite mai exact negative, intră în joc 
mai mult decât logica pură. în realitate, întreaga argumentaţie a filosofului 
grec este, dacă folosim vocabularul actual, de ordin pragmatic-, obiectivul 
său fundamental pare a fi acela de a căuta să arate că, fără legea 
contradicţiei, discursul se distruge, posibilitatea de comunicare dispare. Iar 
acest lucru se produce fie pentru că simbolurile încetează să acţioneze ca 
simboluri, fie pentru că noi nu mai putem reflecta realul. 

Pe lângă demonstraţiile negative, Aristotel mai prezintă şi altele, 
numite de Lukasiewicz apagogice sau ad impossibile. Despre acestea putem 
spune exact acelaşi lucru ca despre cele negative. Aristotel încearcă să scoată 
în evidenţă consecinţele absurde ale negării principiului contradicţiei 
folosind, mai ales, demonstraţiile apagogice. 

4. Demonstraţiile elantice: pentru Aristotel - şi considerăm necesar să 
insistăm asupra acestui fapt - demonstraţiile elantice nu sunt adevărate 
demonstraţii (cel puţin în cartea T; dar ceea ce afirmă Stagiritul în alte 
pasaje, ca de exemplu în Analitica primă, B 66b 11, nu pare a fi în concor¬ 
danţă cu această carte). O demonstraţie elantică a principiului contradicţiei 
începe atunci când oponentul «spune un lucru care are sens nu numai pentru 
el, ci şi pentru ceilalţi». Astfel, oponentul este obligat să admită că foloseşte 
un cuvânt dat, de exemplu «om», într-un sens determinat, om însemnând 
animal biped. 

Prima demonstraţie negativă este următoarea (r 4. 446b 28-34): 
«Prin urmare, dacă este cu putinţă să spunem ceva adevărat, rezultă neapărat 
că omul este un animal cu două picioare. Căci acesta este sensul pe care l-am 



146 


Logici clasice şi neclasice 


dat cuvântului om. Dar dacă aceasta este necesar, nu se poate admite că el nu 
ar fi un animal biped, căci, când se afirmă necesitatea existenţei sale, aceasta 
înseamnă tocmai că este cu putinţă ca el să nu fie om. în concluzie, este 
imposibil să afirmăm în acelaşi timp despre acelaşi lucru că este şi nu este 
om.» (trad. rom. cit., p. 134). 

Lukasiewicz reformulează demonstraţia astfel: «Prin cuvântul A 
semnificăm ceva ce este în esenţa sa B. în consecinţă, obiectul A este în mod 
necesar B. Deci, dacă A este în mod necesar B, atunci nu este posibil - dato¬ 
rită sensului cuvântului «necesar» - ca el să nu fie B. Deci nici un A nu 
poate, în acelaşi timp, să fie şi să nu fie B». 

A doua demonstraţie elantică se află în T 4. 1006b 11-28: «Să 
rămână deci stabilit că cuvântul trebuie să aibă un sens, şi anume un sens 
determinat. Atunci nu va mai fi cu putinţă ca expresia „a fi om“ să însemne 
acelaşi lucru cu „a nu fi om“, când cuvântul om nu are numai sensul unei 
determinări ce aparţine omului, ci înseamnă omul însuşi, în unitatea lui. 
Numai în omonime se poate întâmpla ca un lucru să fie şi totodată să nu fie, 
în acelaşi timp. Aşa, de pildă, în cazul când ceea ce noi numim om la alţii 
s-ar numi neom. Dar problema nu constă în aceea dacă se poate ca unul şi 
acelaşi lucru să aibă în acelaşi timp şi numele de om şi pe acela de neom, ci 
dacă lucrul real, desemnat cu acest nume, poate să fie şi să nu fie în acelaşi 
timp.» (trad, rom. cit., p. 133-134). 

Lukasiewicz rezumă demonstraţia după cum urmează: «Prin 
cuvântul A semnificăm ceva ce este în esenţa sa B. Atunci obiectul A, care 
este în esenţa sa B, nu poate în esenţa sa şi în acelaşi timp să fie non B, căci 
altfel nu ar fi unificat în esenţa sa. în consecinţă, A nu poate în acelaşi timp 
să fie şi să nu fie B». 

Dacă avem în minte argumentaţia generală din cartea T, reformu- 
lările lui Lukasiewicz sunt acceptabile, cu excepţia unor detalii asupra cărora 
vom reveni mai departe. 

5. Probele apagogice. După Lukasiewicz, cele mai importante 
demonstraţii apagogice sunt în număr de trei: 

Prima (r 4. 1007b 18-21): «Dacă două judecăţi contradictorii ar fi 
adevărate în acelaşi timp despre acelaşi lucru, atunci toate lucrurile s-ar reduce 
la unul. Atunci acelaşi lucru ar putea fi totodată şi corabie, şi zid, şi om.» (trad. 
rom. cit., p. 138). 

A doua (r 4. 1008a 28-30): «Pe lângă acestea ar mai urma însă, ca o 
consecinţă firească, că toţi spun adevărul şi că totuşi mint în acelaşi timp, şi că 
fiecare din ei ar recunoaşte despre el însuşi că minte.» (trad. rom. cit., p. 141). 

A treia (r 4. 1008b 12-19): «De aici se vede limpede că nici un om 
nu se comportă astfel în realitate, nici dintre ceilalţi, nici chiar dintre acei 
care susţin această părere. Căci, ne întrebăm, de ce, de pildă, cutare merge la 
Megara şi nu se mulţumeşte să stea pe loc, închipuindu-şi doar că merge 
într-acolo? De ce, de pildă, nu se aruncă de dimineaţă, când i se iveşte 
prilejul, într-o fântână sau într-o prăpastie, ci se vede cât de acolo că se 
fereşte să facă acest lucru? Pentru că, de bună seamă, crede că nu este tot una 
să faci aceasta sau nu», (trad. rom. cit., p. 142). 

6. Obiecţiile la probele aristotelice: Considerând argumentaţia lui 
Aristotel dintr-un punct de vedere strict logic şi interpretând-o ca fiind 
constituită din demonstraţii propriu-zise Lukasiwicz aduce diferite obiecţii: 

a) Prima demonstraţie elantică nu dovedeşte legea contradicţiei; ea 
dovedeşte cel mult principiul dublei negaţii: dacă A este B, 
atunci A nu poate să nu fie non B. Dar cea de a doua nu rezultă 
din cea dintâi. 

b) A doua probă elantică stabileşte, în cel mai bun caz, legea 
contradicţiei numai pentru anumite obiecte bine determinate, 
esenţele lucrurilor sau substanţele. Cu toate acestea, existenţa 
substanţelor este puţin probabilă, iar argumentul lui Aristotel îşi 
pierde puterea. 

c) Lukasiewicz insistă, de asemenea, asupra faptului că a doua 
dovadă suferă de un viciu logic, căci ea conţine o petitio 
principii. După el, demonstraţia se bazează pe o premisă care se 
demonstrează numai ad impossibile'. «Dacă în esenţa sa un 
obiect ar putea simultan fi B şi non B, atunci el nu ar fi unitar; B 
este ceva distinct de non B. Or, după logicianul polonez, 
inferenţa ad impossibile presupune legea contradicţiei, de unde o 
petitio de principiu. Dar astăzi ştim că raţionamentul apagogic 
nu presupune legea în discuţie, astfel încât această respingere îşi 
pierde valoarea. 

d) După Lukasiewicz, probele apagogice sunt inadecvate din două 
motive: 

- Ele conţin petitio principii prin faptul că raţionamentul 
apagogic se întemeiază pe legea contradicţiei. Cu toate acestea, am văzut că 
este vorba de o dificultate factică. 

- Toate probele ad impossibile ascund o ignoratio elenchi. De 
fapt, Aristotel nu demonstrează că simpla negare a legii contradicţiei ar avea 
consecinţe absurde; în loc de aceasta, el încearcă să explice consecinţele 
absurde ale presupoziţiei că toate propoziţiile şi negaţiilor lor sunt adevărate. 

Dar a nega legea contradicţiei nu înseamnă că toate propoziţiile de forma «p 
şi non p» sunt adevărate, ci doar că anumite perechi de propoziţii contra¬ 
dictorii sunt alcătuite din propoziţii adevărate.» 29 

Am spus mai înainte că demonstraţiile elantice au fost bine înţelese 
de Lukasiewicz; cu toate acestea, există unele excepţii cu privire la anumite 
detalii. Acestea se rezumă în principiu după cum urmează: demonstraţiile 
negative nu fac parte dintre adevăratele demonstraţii, deoarece conţin 
elemente extralogice. într-adevăr, în caz contrar, ar exista o incompatibilitate 
clară între afirmaţia lui Aristotel conform căreia legea contradicţiei nu poate 
fi demonstrată şi faptul că el crede că a demonstrat-o. Lukasiewicz ar fi 
trebuit, aşadar, să ia în considerare acest fapt în prezentarea sa şi în criticile 
pe care le face demonstraţiilor elantice. 

Respingerea probelor aristotelice (şi a altora de acelaşi gen) trebuie 
făcută pragmatic. Pentru aceasta, este suficient să observăm faptul că: 

1. Existenţa unor substanţe este o ipoteză metafizică discutabilă şi 
probabil falsă. Deoarece această ipoteză serveşte, în parte, la a face plau¬ 
zibilă legea contradicţiei, forţa pragmatică a argumentaţiei este subminată. 
De altfel, orice pretinsă probă stricto sensu care se întemeiază pe această 
ipoteză nu poate decât să aibă o conotaţie speculativă. 

2. Justificarea pragmatică nu se aplică niciodată unui număr mic de 
principii (şi mai ales nu unuia singur) de ordin logic, însă ea nu are sens 
decât referitor la un sistem logic. Aşa se întâmplă când noţiunile funda¬ 
mentale ale logicii (negaţie, conjuncţie, obiect...) sunt determinate total cu 
ajutorul unui sistem de postulate şi nu cu acela al unor principii izolate. Cum 
vom vedea, există numeroase feluri de negaţie, corespunzând unor multiple 
sisteme logice; în consecinţă, cum putem să apărăm legea contradicţiei în 
mod izolat, fără a ţine seama de celelalte postulate care definesc conceptele 
fundamentale cuprinse în enunţul său? O justificare izolată a acestei legi nu 
se aplică decât regulilor simple ale experienţei şi negaţiilor intuitive 
corespunzătoare, întrucât la acest nivel noţiunile puse în joc sunt simple şi 
relativ clare. în acest caz particular nu negăm meritul justificării pragmatice. 
Dar extrapolarea la toate obiectele şi la întregul univers este lipsită de temei. 
Există aici câteva asemănări cu ceea ce se întâmplă în geometrie: proprie¬ 
tăţile geometrice ale câmpului limitat al experienţei noastre directe cu 
obiectele macroscopice nu se generalizează pur şi simplu la toate obiectele 
materiale şi la spaţiu în totalitatea sa. în mod pragmatic, nu putem justifica 


29 în general, comentatorii şi prezentatorii operei lui Aristotel nu menţionează deloc 
ignoratio etenchi indicată de Lukasiewicz. Este, de exemplu, cazul lui W.D. Ross în Aristote, 
Payot, Paris, 1930, p. 223 şi următoarele. 

decât local anumite legi ale logicii şi ale geometriei abordate separat de 
celelalte; totuşi, valoarea globală a acestor legi nu se stabileşte decât dintr-un 
punct de vedere de ansamblu. 

3. Sunt unele logici în care există contradicţii - vom vorbi despre ele 
mai departe - şi care servesc la a guverna atât inferenţele vieţii cotidiene, cât 
şi acelea ale ştiinţei, scoţând în evidenţă faptul că respingerea legii 
contradicţiei nu duce nicidecum la imposibilitatea de a comunica sau de a 
vorbi. 

4. în astfel de logici există enunţuri care se comportă bine, 
supunându-se legii contradicţiei, şi altele care se comportă prost, 
nesupunându-i-se. Atunci când utilizăm aceste sisteme convenim să presu¬ 
punem că enunţurile vieţii obişnuite, precum şi majoritatea enunţurilor 
ştiinţifice, se comportă bine. Astfel probele apagogice sunt lipsite de temei. 

Să rezumăm obiecţiile noastre: deoarece legea contradicţiei poate fi 
dialectizată, ea este lipsită de valoare absolută. în consecinţă, caracterul său 
de evidenţă, de necesitate şi de universalitate apare ca fiind iluzoriu. Aceeaşi 
observaţie poate fi făcută, din motive analoage, cu privire la celelalte legi ale 
gândirii - legea identităţii şi legea terţului exclus. 

5. Limitele legii contradicţiei. De altfel, conform interpretării lui 
Lukasiewicz - discutabilă şi neacceptată de majoritatea specialiştilor - Aristotel 
însuşi a restrâns câmpul de validitate al legii. 

într-adevăr, sprijinindu-se pe numeroase citate, Lukasiewicz încearcă 
să explice astfel ignoratio elenchi comisă de Stagirit: acesta din urmă nu ar fi 
pe cale să dovedească principiul contradicţiei în toată generalitatea sa, ci ar 
încerca să găsească o realitate metafizică, dincolo de aparenţe, care să 
satisfacă respectivul principiu. Pentru filosoful grec, crede Lukasiewicz, 
lumea efemeră a aparenţelor, concepută ca venită - în - fiinţă la modul strict 
potenţial, poate conţine oricât de multe contradicţii. Dar, «alături de ea există 
o alta, lumea eternă şi neefemeră a esenţelor substanţiale ce se află la 
adăpost de orice contradicţie». în rezumat, principiul are valoare în mod 
primordial pentru substanţe şi «ne putem întreba dacă domeniul său de 
aplicabilitate se întinde şi la lumea aparenţelor». Ar exista deci, după 
Stagirit, o limită a validităţii legii contradicţiei. 

6. Legea contradicţiei şi silogismul: Am menţionat deja că, după 
Aristotel, legea contradicţiei este nedemonstrabilă. El merge chiar mai 
departe, considerând-o ca lege finală şi supremă (r 3, 1005b, 32-34). 
Lukasiewicz observă însă că nici chiar pentru Stagirit legea contradicţiei nu 
este legea fundamentală, cel puţin în sensul unei «presupoziţii necesare 

tuturor celorlalte axiome logice.» Citând un pasaj celebru din Aristotel (An. 
Post., A, 11.17a 10-22) el ajunge la concluzia că următorul silogism este 
valid după autorul Analiticii Prime şi Secunde: 

B este A (şi astfel nu e non-A) 

C, care este non C, este B şi non-B 
C este A (şi astfel nu e non-A) 

Acest silogism este valid deşi legea contradicţiei este transgresată. 
Există aşadar legi valide ale raţionamentului care sunt independente de legea 
contradicţiei. 

Dacă acceptăm interpretarea foarte controversată a lui Lukasiewicz, 
constatăm că: 

- Admiţând existenţa unor principii valide de inferenţă independente 
de principiul contradicţiei, Aristotel se află într-o poziţie confir¬ 
mată de cercetările logice actuale; 

- Stagiritul poate fi considerat un precursor al logicii paracon- 
sistente, asupra căreia vom stărui mai departe. 

III. - Concluziile Iui Lukasiewicz 

Lukasiewicz trage diferite concluzii din expunerea sa. Unele se 
referă la natura şi la limitele principiului contradicţiei; altele se referă la 
legea contradicţiei ca element al doctrinei aristototelice. Primele sunt 
independente de criticile la adresa Stagiritului, pe când celelalte, cu aspect 
istoric, sunt profund legate de exegeza operei lui Aristotel. 

în rezumat, iată primele concluzii ale lui Lukasiewicz: 

1. Nu putem demonstra legea contradicţiei bazându-ne pe evidenţa sa. 
într-adevăr, evidenţa nu constituie un criteriu solid al adevărului; 
mai mult, există gânditori, ca Heraclit sau Hegel, care nu admit 
evidenţa acestei legi. 

2. Nu putem deriva această lege pornind de la structura noastră 
psihică. Am menţionat deja anterior acest fapt: legile psihologice 
pot doar să confirme experimental, iar aceasta nu ne permite să 
considerăm legea contradicţiei ca lege validă la prima vedere. 

3. O altă posibilitate ar fi deci aceea de a încerca să deducem legea 
din definiţia negaţiei sau a falsităţii. Dacă «A nu este B» înseamnă 
pur şi simplu falsitatea lui «A este B», ni se pare natural să credem 
că această definiţie induce legea. Dar de fapt lucrurile se petrec 
altfel: chiar dacă acceptăm definiţia precedentă a falsităţii, nimic 

nu împiedică «A este B» şi «A nu este B» să fie ambele adevărate; 
tragem de aici concluzia simplă că «A este B» este simultan 
adevărată şi falsă. Legea contradicţiei pune în joc noţiunea de 
conjuncţie şi nu rezultă doar din definiţia negaţiei (sau a falsităţii), 
în plus, Lukasiewicz pune accentul pe o altă definiţie a propoziţiei 
adevărate şi a propoziţiei negative, mai fecundă decât definiţia 
comună: «A este B» este adevărată dacă corespunde unei realităţi 
obiective, şi falsă în caz contrar. La fel, «A nu este B» este 
adevărată dacă aceasta se referă la o realitate obiectivă, falsă dacă 
nu aşa stau lucrurile. Or, conform criteriilor sale, nimic nu 
împiedică a priori ca «A este B» şi «A nu este B» să fie ambele 
adevărate din momentul în care reprezintă situaţii obiective. 

4. Logicianul polonez mai observă că orice argumentaţie în favoarea 
legii contradicţiei trebuie să ţină seama că există obiecte contra¬ 
dictorii, ca de exemplu cercul pătrat al lui Meinong. Evident, 
pentru aceste obiecte legea nu este valabilă. Nu vom insista aici 
asupra acestui aspect, dar trebuie să subliniem că observaţia lui 
Lukasiewicz este pertinentă: existenţa unor obiecte contradictorii a 
fost confirmată de evoluţiile recente ale logicii, în special de teoria 
sistemelor formale inconsistente, la care am făcut de mai multe ori 
aluzie. Astăzi, independent de concepţiile filosofice cum ar fi cea a 
lui Meinong care l-a influenţat pe Lukasiewicz, se poate afirma în 
mod pozitiv că există teorii logico-matematice unde figurează 
obiecte contradictorii şi care, în consecinţă, se abat de la legea 
contradicţiei. Se constată astfel că această lege nu este atât de 
absolută şi de neatins cum părea la prima vedere. 

5. Problema capitală se rezumă aşadar după cum urmează: există 
oare obiecte despre care suntem siguri că se supun legii 
contradicţiei? De exemplu, obiectele posibile şi obiectele realei 
Lukasiewicz deosebeşte trei tipuri de obiecte: a) abstracţiile con¬ 
struite, creaţii libere ale spiritului, ca de exemplu obiectele 
matematicilor ortodoxe; b) abstracţii reconstruite care sunt concepte 
elaborate pentru a reprezenta lucrurile reale; c) obiectele reale. 

Referitor la abstracţiile construite, paradoxurile ca acela al lui 
Russell evidenţiază faptul că, cel puţin în cazul când nu suntem 
autorii acestor invenţii, nu vom avea în majoritatea cazurilor 
niciodată certitudinea absolută ca nu transgresăm legea contra¬ 
dicţiei. (Iar rezultatele ulterioare ale lui Godel par să confirme 
această părere). în ceea ce priveşte abstracţiile reconstruite care 
reflectă în mod adecvat realitatea şi obiectele reale, ele par a fi 

protejate de contradicţie. De fapt, nu se cunoaşte nici o contra¬ 
dicţie reală care să fie indiscutabilă. Mai mult, şi lucrul acesta 
poate fi lesne verificat, nu există contradicţii direct perceptibile, 
căci negaţiile referitoare la facultăţile percepţiei nu sunt nici ele 
însele perceptibile (cel puţin în experienţa noastră cotidiană). în 
stadiul actual al cunoaşterii noastre, constatarea unei contradicţii 
reale oarecare pare a nu putea fi decât mijlocită, ea rezultând din 
inferenţe. 

Pe de altă parte, nu trebuie să uităm că încă de la începuturile 
filosofiei a fost apărată teza conform căreia mişcarea şi deplasarea 
reprezintă un factor de contradicţie (este suficient să ne amintim 
aporiile lui Zenon din Elea). Deşi aceste dificultăţi logice au fost 
elucidate cu ajutorul unor teorii ad hoc, de îndată ce se recurge la 
inferenţe nu există nici o dovadă definitivă a faptului că în lume 
nu sunt contradicţii. în consecinţă, nu există nici dovada perfectă 
şi pozitivă a faptului că principiul contradicţiei ar fi pe deplin valid 
cu privire la obiectele reale şi la abstracţiile reconstruite. în 
măsura în care este util, el trebuie luat doar ca o supoziţie sau 
ipoteză ce orientează şi contribuie la a conferi formă cercetării 
ştiinţifice, guvernând anumite teorii ale realului. 

6. în consecinţă, principiul contradicţiei este lipsit de orice demnitate 
logică a priori. Cu toate acestea, el are o valoare etică şi practică 
extrem de importantă. Aşa cum a spus Lukasiewicz, principiul 
contradicţiei «este arma unică împotriva erorii şi a falsităţii». Dacă 
nu l-am accepta în activităţile practice, ne-am confrunta cu tot 
felul de dificultăţi. De exemplu, o persoană acuzată pe nedrept de 
asasinat nu ar avea mijloacele de a se apăra în faţa tribunalului 
deoarece ar putea dovedi cel mult propoziţia că nu a comis nici o 
crimă. Cu toate acestea, simpla existenţă a unei mărturii ce o 
acuză, fie şi prin sperjur, ar fi suficientă pentru a o condamna 
întrucât, dacă nu recurgem la principiul contradicţiei, adevărul 
propoziţiei negative că persoana respectivă nu a comis nici o crimă 
nu implică falsitatea propoziţiei afirmative că ea a comis una 30 . 

în viaţa obişnuită (activităţi sociale, comunicaţii etc.), aşa cum a 
evidenţiat cu insistenţă Aristotel, legea contradicţiei reprezintă o 
presupoziţie esenţială. Lukasiewicz trage de aici o concluzie 


30 Se dovedeşte totuşi că până şi in acest gen de circumstanţe ne putem lipsi, cu 
folos chiar, de principiul contradicţiei; vezi pe această temă: N.C.A. da Costa, J.Y. Beziau şi 
O.A.S. Bueno, «Topica in paraconsistent logic», în curs de apariţie în Philosophical 
Alternatives. 

deconcertantă: necesitatea de a recunoaşte validitatea contradicţiei 
constituie un simptom al imperfecţiunii intelectuale şi etice a omului. 

Dar să insistăm asupra următorului fapt: dacă această lege este 
indispensabilă în practică, acest lucru nu are nici o legătură cu 
validitatea sa teoretică. 

Cea de a doua parte a concluziilor lui Lukasiewicz referitoare la 
concepţia aristotelică a principiului este rezumată de eminentul logician 
polonez după cum urmează: 

«Deşi nu a admis-o în mod clar, se pare că Aristotel însuşi a 
perceput cel puţin demnitatea etică a principiului contradicţiei. în perioada 
declinului politic al Greciei, el a devenit fondatorul şi promotorul muncii 
culturale, ştiinţifice şi sistematice. Poate că a văzut în această muncă o 
speranţă pentru viitorul şi măreţia ţării sale. Pentru el, a conferi o mare valoare 
cercetării ştiinţifice trebuie să fi fost o normă. Negarea principiului contra¬ 
dicţiei ar fi deschis calea pentru tot felul de erori şi ar fi veştejit tânăra ştiinţă 
în floare. Astfel, Stagiritul foloseşte împotriva celor ce se opun principiului 
un limbaj violent unde se remarcă o fervoare internă, cum se întâmplă în 
cazul gânditorilor eristici din Megara, cu cinicii din şcoala lui Antistene, cu 
discipolii lui Heraclit şi cu adepţii lui Protagoras. Este o luptă pentru un 
principiu teoretic ce se aseamănă cu o luptă pentru nişte bunuri personale. El 
a putut simţi foarte bine slăbiciunea argumentaţiei sale şi din această cauză 
şi-a anunţat principiul ca axiomă finală, ca dogmă inatacabilă.» 31 

E evident că aceste afirmaţii - conform cărora principiul contra¬ 
dicţiei ar avea pentru Stagirit conotaţii ideologice - se pretează la multiple 
comentarii. Dar acest fapt ne preocupă mai puţin, întrucât nu ne interesează 
exegeza textelor lui Aristotel, ci doar principiul contradicţiei, natura şi 
semnificaţia sa ca lege logică 32 . 

IV. - Legile gândirii şi legile logice 

Putem trage deja câteva concluzii din expunerea pe care am facut-o. 
Nu vom încerca să fim foarte exacţi în ceea ce vom spune, deoarece este 
evident că legile identităţii, contradicţiei şi terţului exclus, în formele lor 
uzuale, sunt vagi. Astfel, nu vom distinge cu precizie variantele (4'), (5'), (6) 
şi (7) ale legii identităţii. Vom proceda la fel cu diferitele formulări ale legii 
contradicţiei, să zicem (9), (9') şi (12), precum şi cu expresiile distincte ale 


31 Lukasiewicz, Op. cit., pp. 508-509. 

32 Cu privire la legea contradicţiei la Aristotel, vezi R.M. Dancy, Sense and Contra- 
diction: a Study in Aristotle, Reidel, Dordrecht, 1975, precum şi A. Cassini, La justijicacion 
arisletelica del principio de no contradictio, Buenos Aires, 1990. 

principiului terţului exclus (de exemplu, (13'), (14), 815) şi (15'). Argu¬ 
mentaţia noastră se aplică în general diverselor variante ale acestor legi, fiind 
însă uneori necesare unele adaptări şi corecţii ad hoc. Pe scurt, pare legitim 
să afirmăm că: 

1. Principiile identităţii, contradicţiei şi terţului exclus au fost 
tratate de filosofii şi logicienii tradiţionali ca legi fundamentale 
ale gândirii, ale raţiunii. Cu toate acestea, aşa cum am văzut, 
principiul contradicţiei poate fi dialectizat: caracterul său de lege 
absolută nu pare să fi fost vreodată justificat. Există sisteme 
logice la fel de raţionale ca sistemul clasic care îl transgresează. 
Astfel, el nu constituie în mod real o lege a raţiunii, ci o lege a 
anumitor sisteme logic; este un principiu a cărui prezenţă într-un 
sistem logic îl face pe acesta să fie comod şi avantajos pentru 
majoritatea aplicaţiilor sale. 

în mod analog, logicile polivalente 33 lasă de o parte principiul 
terţului exclus, scoţându-i în evidenţă natura relativă. O obiecţie 
curentă la adresa logicilor polivalente este aceea că pentru 
construirea lor trebuie să se recurgă în mod necesar la terţul 
exclus în metalimbaj. Cu toate acestea, o astfel de obiecţie nu 
este validă 34 . Relativitatea legii terţului exclus este coroborată 
totodată de concepţia logică a intuiţioniştilor. 

Ceva similar se întâmplă şi cu legea identităţii. 

în rezumat, aşa numitele legi ale gândirii sunt relative. Ele 
reprezintă de fapt pietrele de încercare ale anumitor sisteme 
logice care determină categorii foarte utile ale gândirii raţionale. 
Totuşi, dacă gândirea se supune anumitor principii, acestea nu 
pot fi decât principiile pragmatice discutate anterior. 

2. Chestiunea relativităţii acestor principii se rezumă în felul 
următor: nu este vorba de a şti dacă ele sunt valabile numai pe 
un plan formal - contribuind la definirea unor categorii date, ci 
de a şti dacă sunt valide la nivelul realităţii. Teza noastră este că 
în acest sens ele sunt valide mai mult sau mai puţin ca principiile 
şi ipotezele generale ale fizicii, de pildă, ca postulatele 
referitoare la măsurarea timpului, legea conservării energiei şi al 
doilea principiu al termodinamicii 35 . Comparaţia cu geometria se 

35 Referitor la logicile polivalente, vezi, de exemplu, N. Rescher, Many-Valued 
Logic, McGraw-Hill, New York, 1969 şi G. Malinowski, Many-Valued Logic, Oxford, 1993; 
vom trata mai departe despre aceste logici. 

34 Cf. Rescher, Op. cit., pp. 82 şi urm. 

35 Cf. F. Enriques, Les conceptsfondamentaux de la Science, Flammarion, Paris, 1913. 



Logici non elementare şi logici heterodoxe 


155 


dovedeşte aici edificatoare: întrucât există numeroase geometrii 
matematic posibile, numai o interrelaţie dialectică între expe¬ 
rienţă şi realitate ar putea, în anumite momente precise, să 
decidă dacă trebuie utilizată într-o anumită ştiinţă particulară. 
Un lucru analog se întâmplă în logică după descoperirea 
diferitelor logici alternative. Dar aceasta nu înseamnă că logica 
este arbitrară sau pur convenţională; dimpotrivă, atunci când se 
efectuează o alegere, se află în joc numeroşi factori, cum ar fi 
chestiunea economiei de gândire, a simplităţii, a comodităţii şi, 
mai presus de toate, «funcţia proprie a spiritului care creează 
ştiinţa», a cărei unitate asigură «unitatea cunoaşterii.» 36 Astfel, 
dacă le considerăm legi legate de realitate, legile logicii sunt 
nişte ipoteze. Iar acceptarea lor în câmpul total al ştiinţei depinde 
de factori pragmatici (în sens larg); ele servesc la a da o formă 
domeniului ştiinţific şi, în general, domeniului raţional. 

în chip de epilog: nu există legi ale raţiunii (sau ale gândirii ) în 
sensul logicii tradiţionale. Iar secţiunile următoare vor confirma acest lucru. 


V. Logică, raţiune şi experienţă 


Legile logicii au un dublu aspect: unul reflectă activitatea raţională 
iar celălalt caracteristicile cele mai generale ale obiectelor, îndeosebi ale 
obiectelor reale. Pentru ca logica să funcţioneze, să poată fi aplicată, nu este 
suficient să fie garantată coerenţa sau nontrivialitatea) gândirii, ci trebuie 
totodată să se dea seama de realitate. Cu alte cuvinte, pe lângă aspectul său 
subiectiv, logica mai posedă şi un aspect obiectiv, ontologic: ea constituie, 
referitor la lumea reală, după spusele lui Gonseth, o fizică a obiectului întru 
totul nedeterminată, întru totul oarecare sau cel puţin a obiectelor oarecare 
ale unor vaste câmpuri obiective. 

Procesul prin care se constituie legile logice este un proces complex 
care pune în joc diverşi factori cum ar fi sensibilitatea, experienţa şi raţiunea. 
Există totuşi ceva tipic în acest proces: pornind de la experienţă, condiţionată 
în parte de spiritul nostru, noţiunile logice se stabilesc graţie unei idealizări 
succesive şi constante, care merge până la noţiunile sofisticate ale logicii 
matematice actuale. Este ca şi cum s-ar descoperi treptat o lume platonică a 
ideilor preexistente şi imuabile. Totuşi, din punct de vedere al filosofiei 
pozitive, trebuie să ne arătăm neîncrezători faţă de o astfel de impresie. 


Enriques, Op. cit., p. 3. 

Idealizarea logico-raţională se înrădăcinează în experienţă, izolează 
proprietăţile importante, le schematizează şi le extrapolează. Se constituie 
astfel categoriile logice fundamentale şi principiile ce le guvernează. Deci 
abstractizarea, sistematizarea şi extrapolarea generează, ca să spunem aşa, 
categoriile raţionale. întrucât ultimele două operaţii contribuie realmente la 
elaborarea acestor categorii, apare o problemă: cum este posibil ca nişte 
concepte, rod al unor idealizări şi extrapolări repetate, să se aplice atât de 
perfect sistematizării datelor ştiinţifice? Aici se află întreaga problemă a 
aplicabilităţii logicii. Surprinzător este faptul că de la Hume încoace 
problema inducţiei a fost atât de mult dezbătută în timp ce, dimpotrivă, 
asupra problemei deducţiei s-a insistat puţin, de parcă legitimitatea sa ar fi 
fost de la sine înţeleasă. Şi totuşi, chiar la temelia logicii se află o dificultate 
analoagă celei a inducţiei şi asupra căreia vom reveni mai încolo: folosind 
termeni mai imprecişi, putem afirma că aplicarea logicii la realitate se înte¬ 
meiază pe principii inductive (inducţia non formală din § 1 al acestui 
capitol). 

S-ar putea obiecta că, de fapt, genealogic vorbind, totul se petrece în 
modul indicat mai sus; totuşi, deoarece legile logice sunt universale, 
necesare, a priori şi evidente, originea lor nu le justifică esenţa. De exemplu, 
s-ar putea argumenta invocând importanţa faptului că procesul de idealizare 
este în mare parte un proces de abstractizare care ne furnizează structura 
generală a realităţii. S-ar putea de asemenea susţine că, în fond, acest proces 
se produce graţie conştientizării categoriilor şi principiilor a priori ce 
guvernează exerciţiul raţiunii şi cu ajutorul cărora percepem realul. în 
rezumat: punctul nevralgic nu constă în descrierea genezei normelor logice, 
ci în explicarea şi explicitarea sfatos-ului lor, care justifică de fapt calităţile 
legilor logice menţionate. 

Am văzut deja că legile logice pot fi dialectizate şi că trăsăturile lor 
caracteristice precum universalitatea, evidenţa etc. sunt aparente. De 
exemplu, între legile fizice şi legile logice există doar o diferenţă de grad în 
ceea ce priveşte conţinutul lor de realitate, şi nu o diferenţă de natură. Din 
punctul nostru de vedere, argumentele din paragraful anterior nu sunt 
valabile. în mod pozitiv, fără a recurge la nici o speculaţie, se poate susţine 
doar că normele logice guvernează anumite categorii folosite ca armătură 
pentru stăpânirea mediului; cât despre semnificaţia lor empirică, înţeleasă 
din punctul de vedere al ştiinţei, este vorba de nişte a posteriori şi, într-o 
oarecare măsură, de instrumente pragmatice, de reguli ale jocului. Trebuie să 
ne amintim aici de un accident istoric: în pofida celor spuse mai înainte, 
logica s-a dezvoltat istoric pornind de la concepţiile metafizice ale lui Platon 
şi Aristotel, iar legile sale păreau a guverna fiinţa în opoziţie cu aparenţa. 
Ceea ce pare aproape paradoxal. 

Deci logica se structurează puţin câte puţin, fiecare etapă fecundând-o 
pe următoarea, iar principiile sale se perfecţionează treptat. Suntem aşadar 
îndreptăţiţi să-i aplicăm afirmaţia lui Einstein cu privire la geometrie, la care 
ne-am referit în capitolul 1, § 1. 

în scopul coroborării celor spuse până în prezent în această secţiune, 
vom încerca o dialectizare a conceptelor de obiect şi de identitate. 

Pentru început, vom discuta despre principiul identităţii în formu¬ 
larea (2) din § 4 al acestui capitol. Este clar că pentru obiectele comune cum 
sunt o carte sau o persoană, (2) se aplică aparent fără nici o dificultate 
majoră. O persoană oarecare, să zicem A, deşi suferă multiple modificări în 
decursul vieţii sale, rămâne într-un anumit sens identică cu sine: A = A. 
Aceasta apare încă şi mai clar în ceea ce priveşte obiectele abstracte: de 
exemplu, egalitatea 1 = 1 pare evidentă şi indiscutabilă. 

Cu toate acestea, lucrurile nu sunt aşa de simple cum ar putea crede 
realismul naiv. în fizica cuantică, particulele elementare transgresează 
principiul identităţii. Astfel, Schrodinger afirma că relaţia de identitate între 
particule este lipsită de sens: «...nu este o problemă care depinde de capa¬ 
citatea noastră de a dovedi identitatea în anumite cazuri şi de incapacitatea 
noastră de a o dovedi în alte cazuri. Este cert faptul că problema „identităţii 11 
este realmente şi cu adevărat lipsită de sens.» 37 Poate că poziţia lui 
Schrodinger nu este acceptabilă decât temporar şi că viitorul ne va arăta că el 
s-a înşelat. Totuşi, fapt este că fizica cuantică scoate în evidenţă posibilitatea 
de a dialectiza ideea de identitate şi, în consecinţă, însăşi legea care îi 
corespunde. 

Să lăsăm acum de o parte exemplele sofisticate ale fizicii cuantice 
(vom reveni la ele mai târziu) şi să ne întoarcem la lumea macroscopică. 

Heraclit afirma că nu ne putem scălda de două ori în acelaşi fluviu: 
între două băi fluviul se modifică, nu mai este acelaşi. «Fiecare lucru 
concret», spunea Lenin, «se află în relaţii diferite şi întotdeauna contra¬ 
dictorii cu tot restul. Ergo, el este atât el însuşi cât şi altceva decât el însuşi». 
Astfel de afirmaţii par absurde sau complet eronate şi, cel puţin de la Aristotel 
încoace, ucenicii logicieni cred că le pot respinge simplu şi sigur. Cu toate 
acestea, ele conţin un sâmbure de adevăr şi ridică probleme greu de depăşit. 

Să revenim la persoana A despre care am vorbit mai înainte. Pentru a 
fixa ideile, să presupunem că A înseamnă Napoleon. Este clar că Napoleon 
nu a rămas identic cu sine pe parcursul fulgurantei sale cariere politice şi 


E. Schrodinger, Ciencia y humanismo, Alhambra, Madrid, p. 25. 

militare. (De altfel, unii susţin că au existat doi Napoleon: primul, cu părul 
lung, cel de al doilea cu părul scurt). El nu a fost întotdeauna puţin chel; 
uneori se deplasa călare, alteori nu; la începutul vieţii a fost slab, apoi s-a 
îngrăşat. Deci, dacă refuzăm să recurgem la principii metafizice ad hoc, 
există doar două posibilităţi pentru ca principiul identităţii să i se poată 
aplica cu exactitate marelui strateg: 

1. Combinarea relaţiei de identitate cu conceptul de timp. în loc să 
scriem A = A sau Napoleon = Napoleon, vom utiliza notaţia =, 
pentru a desemna identitatea la un moment dat t: A =, A (sau 
Napoleon = c Napoleon) înseamnă că A este egal cu A în momentul t. 

2. Considerarea lui Napoleon drept o zonă continuă a spaţiului-timp, 
alcătuită din toate evenimentele ce constituie viaţa generalului 
corsican. 

în ambele cazuri, legea identităţii devine extrem de complicată, iar 
formalizarea sa uzuală este doar aproximativ valabilă. Vom cita o singură 
dificultate: dacă Napoleon este agregatul evenimentelor ce îi alcătuiesc viaţa, 
când a început el să existe? Ce evenimente din secolul al XlX-lea îl 
constituie pe Napoleon? Este victoria lui Nelson la Trafalgar unul dintre ele? 
Cu cât pătrundem mai adânc în astfel de chestiuni, cu atât resimţim mai mult 
limitele legii identităţii, aşa cum se prezintă ea în mod pozitiv. 

De ce nu am recurs atunci la un realism substanţialist pentru a 
legitima aplicaţiile logicii şi, în mod special, aplicaţiile logicii contradicţiei 
la lumea reală? Pentru că ştiinţa actuală nu este substanţialistă, categoria de 
substanţă fiind dialectizată. Logica matematică actuală, considerată ca sistem 
închis, nu a fost şi nu va putea fi distrusă niciodată de ştiinţele realului. Ea îşi 
are propriul domeniu de validitate nu doar ca sistem abstract, ci şi datorită 
multiplelor sale aplicaţii. Ea s-ar putea chiar transforma în fizică generală a 
naturii, în cazul în care aceasta s-ar încadra într-o ontologie substanţialistă 
prevăzută cu caracteristici convenabile. Dar totul pare să indice că acest 
lucru nu se întâmplă, întrucât ştiinţa actuală a dialectizat noţiunea clasică de 
obiect. Cu privire la acest subiect, Bachelard a spus: «Logica nu mai poate fi 
reificată-, ea trebuie să reintegreze lucrurile în mişcarea fenomenului. Dar 
atunci, devenind o fizică dinamică a obiectului oarecare, logica ajunge să se 
ocupe de toate teoriile noi care studiază noile obiecte dinamizate. Obiectul 
stabilizabil, obiectul imobil, obiectul în repaus formau domeniul de 
verificare a logicii aristotelice. în faţa gândirii umane apar acum alte obiecte 
care nu mai sunt stabilizabile, care, aflate în repaus, nu ar avea nici o 
proprietate şi, în consecinţă, nici o definiţie conceptuală. Va trebui găsită 
aşadar o modalitate de a modifica jocul valorilor logice, pe scurt, este necesar 

să se determine atâta logică câte tipuri de obiecte oarecare există.» 38 . Fără 
nici o îndoială, micro-obiectele fizicii contemporane confirmă în parte afir¬ 
maţiile filosofului francez 39 . 

în rezumat: noţiunile clasice de obiect şi de identitate pot fi dialec- 
tizate, aşa cum o arată dezvoltarea istorică a ştiinţelor, în special aceea a 
fizicii. Acest simplu fapt nu atrage după sine necesitatea abandonării logicii 
tradiţionale, matematice; când focalizăm logica printr-o prismă abstractă, ca 
sistem formal, ipotetico-deductiv, nu avem nici un motiv de îngrijorare. însă 
din punct de vedere al aplicaţiilor situaţia nu mai este aceeaşi; există două 
posibilităţi: 

1. Să se construiască o nouă logică, generalizare a logicii tradi¬ 
ţionale, care să dea rezultate mai bune din punct de vedere al 
sistematizării ştiinţei. 

2. Să se adopte logica tradiţională în stadiul prezent al evoluţiei 
ştiinţelor, în special a fizicii, încercându-se depăşirea dificul¬ 
tăţilor fără să se aducă atingere nivelului logic. 

în pofida tentativelor unor cercetători ca P. Fevrier şi Reichenbach 
de a funda fizica cuantică pornind de la sisteme logice diferite de sistemul 
tradiţional, s-ar părea că la ora actuală specialiştii preferă cea de a doua 
alternativă. 

Astfel, anumite progrese ale fizicii au condus la dialectizarea unor 
concepte fundamentale ale logicii precum cele de obiect şi de identitate. 
Devine imposibil să se facă faţă obstacolelor şi se impune o opţiune 
conştientă sau inconştientă. Trebuie să insistăm asupra faptului că o astfel de 
opţiune nu se reduce la o simplă chestiune de comoditate, de simplitate sau de 
economie, care ar consta în efectuarea unui lucru de mântuială. Este natural ca 
astfel de factori să influenţeze alegerea unei opţiuni; totuşi, este important ca: 

1. Experienţa, considerată ca un întreg, să nu fie incompatibilă cu 
perspectiva adoptată; 

2. Raţiunea, în funcţia sa constitutivă, bogată deja de multă vreme 
în categorii şi principii, să se împotrivească conceptelor tradiţio¬ 
nale care au cel mai mare conţinut semnificativ. 

în câteva cuvinte: calea este cea trasată de principiul adecvării, luat 
într-un sens larg. 


38 G. Bachelard, La philosophie du non, PUF, Paris, 1949, p. 111. 

39 Pentru mai multe detalii, a se consulta lucrarea citată a lui Bachelard, precum şi o 
altă carte a aceluiaşi autor: Le nouvel esprit scientijique. 

Principiul adecvării reglează echilibrul între raţiune, logică şi expe¬ 
rienţă. Prin intermediul acestui principiu, conţinutul ancestral al raţiunii şi 
structura experienţei marchează căile viitoare. în felul acesta, credem că am 
descris în linii mari relaţia dintre logică, raţiune şi experienţă 40 . 

Addendum. Numim logica lui Schrodinger o logică în care principiul 
identităţii este lipsit de semnificaţie pentru anumite obiecte. Vom arăta în 
cele ce urmează cum se formalizează o astfel de logică (de ordinul întâi) pe 
care o vom desemna prin S. 

1. Simbolurile primitive ale lui 5: 

a) conectorii: -i şi v (—», a şi —» sunt introduşi ca de obicei); 

b) cuantificatorul universal: (se defineşte ca de obicei); 

c) parantezele; 

d) variabilele de primă specie: x\ x", x ”,...; 

e) variabilele de a doua specie: 

f) familie oarecare de constante (individuale) de prima specie; 

g) familie oarecare de constante (individuale) de a doua specie; 

h) simbolul egalităţii: = ; 

i) pentru fiecare număr natural n > 0, o colecţie nevidă de simboluri 

de predicate n - are. 

Vom numi termen, orice variabilă sau constantă. Termenul t va fi de 
primă specie dacă t este o variabilă sau o constantă de primă specie: 
în caz contrar, t va fi numit de a doua specie. 

2. Formulele lui 5: a) dacă P este un simbol al predicatului n - ar iar 
U, t 2 ,.-., t„ sunt n termeni, atunci Pt\ t 2 ...t„ este o formulă atomară; 
dacă t şi u sunt termeni de a doua specie, atunci t = u este de 
asemenea o formulă atomară; b) pornind de la formulele atomare, se 
defineşte conceptul general de formule ca de obicei. 

Observaţie : dacă / şi u nu sunt amândoi termeni de a doua specie, 
t = u nu este o formulă. 

Noţiunile de ocurenţă legată a unei variabile determinate într-o 
formulă, de termen liber de o variabilă într-o formulă dată etc., sunt 
definite ca de obicei. 


40 Forma în care se stabilesc conceptele ştiinţifice, ţinând cont mai ales de structura 
proprie a spiritului, de condiţiile psihologice şi fiziologice este tratată în lucrarea lui Enriques 
asupra conceptelor fundamentale ale ştiinţei, citată anterior. 

3. Postulatele lui 5: 

Postulate ale calculului propoziţional ( A , B, C sunt formule): 

I, A->(AvB) 

1 2 (Av A)—> A 

1 3 (Av B)—>(Bv A) 

U (A->B)->((Cv A)->(Cv B)) 

h A, A B / B 

Postulate pentru cuantificare: 

111 \/xA(x )—> A[t), unde A(x) este o formulă, x o variabilă şi t un 
termen liber de x în A(x) ; mai mult, dacă x este de a doua specie, t 
trebuie să fie de asemenea de a doua specie. 

11 2 C—» A(x)/C —» VxA(x), unde C şi A(x) sunt formule şi 
variabila x nu apare liberă în C. 

Postulate de egalitate: 

=, MX’(X’ = X') 

=j u =v—>(A(u)<-> /i(v))unde restricţiile sunt cele obişnuite; 
trebuie doar să adăugăm că u şi v sunt termeni de a doua specie. 

Introducem noţiunile de termen, de deducţie etc., fără nici o 
dificultate. 

Vom încerca acum să elaborăm o semantică pentru logica bisortuală 
S 41 . O structură în care poate fi interpretat S este alcătuită din două mulţimi 
nevide, D t şi D 2 , astfel că D 1 c Z),, precum şi, pentru fiecare număr natural 
n > 0, din predicate n - are ce corespund simbolurilor predicatelor de aritate 
n şi care sunt submulţimile lui D", din elemente ale lui Di care corespund 
constantelor de primă specie şi, în sfârşit, din elemente ale lui D 2 care 
corespund constantelor de a doua specie. Evident, se asociază simbolului de 
egalitate relaţia de egalitate a lui D 2 . 

în continuare, se obţin rezultatele semantice referitoare la S fără nici 
o dificultate. Se dovedeşte astfel corectitudinea acestei semantici şi 
completudinea lui S cu privire la această semantică etc. 


41 Despre logica bisortuală, vezi, N.C.A. da Costa, «On the underlying logic of two 
systems of set theory», Indag. Math., 32 (1970), 1-8. 

Deşi problema constând în a dota S cu o semantică este simplă din 
punct de vedere tehnic, apar anumite dificultăţi din punct de vedere filo¬ 
sofic: într-adevăr, Di nu poate fi considerat o mulţime conform accepţiunii 
uzuale a termenului în teoria mulţimilor, întrucât pentru elementele sale 
relaţia de identitate nu are un sens general; putem distinge sau identifica 
numai elementele lui D 2 . Pentru a depăşi această dificultate avem două căi 
posibile: 

1. A încerca să generalizăm noţiunea de mulţime, de exemplu 
construind o teorie a cvasimulţimilor, care ar conţine mulţimile 
obişnuite sub formă de cazuri particulare, iar atunci vom funda o 
semantică pentru S în cadrul unei astfel de teorii 42 . 

2. A nu încerca elaborarea unei semantici matematice şi formale 
pentru S, ci a dezvolta mai degrabă o semantică informală 
oarecum imprecisă, cu sprijinul limbajului natural şi având în 
minte învăţăturile fizicii cuantice; de altfel, un procedeu analog este 
folosit în mod sistematic în domeniul ştiinţelor empirice unde 
contextele expunerii (şi legile, ipotezele, teoriile...) au exclusiv 
semantici informale (şi adesea ne explicite), capabile totuşi să 
confere o semnificaţie acestor date. 

Scopul acestui addendum nu este de a pretinde că o logică a lui 
Schrodinger ar fi indispensabilă pentru ştiinţa actuală; vrem doar să 
clarificăm două aspecte: a) este posibil ca principiul identităţii să fie dialectizat 
prin intermediul unor construcţii tehnice: există logici rezonabile - logicile 
lui Schrodinger - în care validitatea sa nu este universală; b) când se afirmă 
că pentru ca un sistem să fie acceptabil, el trebuie să fie dotat cu o semantică, 
această afirmaţie este supusă unor restricţii: nu dispunem întotdeauna de o 
semantică precisă şi trebuie să recurgem uneori la semantici informale. Cu 
alte cuvinte, nu avem întotdeauna la îndemână o semantică construită după 
principiile semioticii pure, ci uneori doar o semantică informală stabilită în 
limitele semioticii aplicate. 

O observaţie demnă de interes este următoarea: dacă pentru sistemul 
logic L\ dezvoltăm o semantică riguroasă Si, acest lucru nu poate fi făcut 
decât cu ajutorul unui alt sistem logic L 2 . Dacă L 2 îl conţine pe L\, S\ posedă 
exclusiv o valoare «formală» şi nimic nu contribuie la clarificarea lui L\ 
într-un sens precis. Dacă L 2 nu îl conţine pe L\, poate exista o elucidare din 
momentul în care se face apel la un nou sistem logic pentru a înzestra L\ cu o 
semantică. Astfel, pentru a evita o regresie la infinit, concluzia ce se impune 


42 O astfel de teorie a cvasimulţimilor a fost dezvoltată de D. Krause, «On a quasi - set 
theory», Notre Dame Journal of Formal Logic, 33 (1992), 402-411. 

este că la baza tuturor disciplinelor deductive se află întotdeauna o semantică 
în esenţă informală. De aici, rolul privilegiat al limbajului natural în toate 
încercările de a înţelege semnificaţia logicii, mai ales datorită categoriilor cu 
care limbajul dotează gândirea. 

în încheierea acestui addendum vom sublinia că această construcţie a 
logicii lui Schrodinger prezentată mai sus constituie un exemplu tipic al 
metodei modelelor ipotetice sau o experienţă de gândire 43 . 


VI. Originea legilor logice 

Numeroşi autori au arătat că logica tradiţională era strâns legată la 
originile sale de geometria euclidiană (cf. de exemplu cărţilor citate ale lui 
Gonseth şi Bachelard). Noţiunile de obiect, de proprietate şi de relaţie din 
logica aristotelică şi din logica matematică uzuală provin dintr-o viziune 
statică şi euclidiană asupra realităţii. 

Obiectele geometrice sunt independente de timp şi rămân identice cu 
sine. Aici se află fără îndoială una din justificările psihologice şi epistemo¬ 
logice ale principiului identităţii. Nici un obiect nu poate să fie (sau să 
posede o proprietate) şi să nu fie într-un loc dat (respectiv să nu posede o 
proprietate dată). Aceasta este, evident, o primă aproximare a legii contra¬ 
dicţiei. O altă proprietate a entităţilor geometrice - fundament al legii 
terţului exclus - se formulează după cum urmează: orice obiect se află sau 
nu se află într-un loc dat. Pe scurt, logica aristotelică şi logica matematică nu 
sunt nimic altceva decât generalizări idealizate ale legilor ce guvernează 
entităţile geometrice euclidiene; corpurile geometrice sunt statice şi 
imuabile, dotate cu proprietăţi şi întreţinând aceleaşi relaţii între ele precum 
substanţele lui Aristotel. Nu este necesar să folosim metoda modelelor 
ipotetice pentru a înţelege că dacă spaţiul, de pildă, nu ar fi nici omogen, nici 
izotrop, perspectiva noastră logică ar fi diferită. 

Aritmetica greacă, de origine pitagoriciană, constituie una din 
sursele epistemologice ale logicii. Dar totul pare să arate că, în construirea 
logicii, influenţa geometriei a fost mai mare. Nu poate fi neglijată nici 
contribuţia ştiinţei naturii, deşi ea este adesea exagerată; cu toate acestea, 


43 Pentru a şti mai mult despre acest subiect: N.C.A. da Costa, D. Krause şi 
S. French, «The Schrodinger problem», în Envin Schrodinger: philosophy and the birth of 
quantum mechanics, editat de M. Bithol şi O. Darrigol, Editions Frontieres, Paris, 1992, 
pp. 445-460; D. Krause şi S. French, «A formal framework for quantum non - individuality», 
Sinthese, 103 (1995); N.C.A. da Costa şi D. Krause, «Schrodinger logisc», Studia Logica, 53 
(1994), 553-550. 

este cert că Aristotel a fost un mare naturalist care s-a inspirat în cercetările 
sale biologice pentru a elabora mai ales teoria silogismului categoric. 
Conceptul ia naştere când nişte fiinţe sunt subsumate într-o colecţie cu 
ajutorul anumitor atribute, în timp ce judecata şi raţionamentul iau naştere 
atunci când se compară între ele extensiunile sau comprehensiunile a două 
sau mai multe concepe. în tot acest joc de ordin pur raţional, conceptele sunt 
considerate fixe: există un fel de geometrizare a mecanismului logico 
raţional, deşi Stagiritul a fost mai degrabă naturalist decât matematician. 
(Cercurile lui Euler confirmă această tendinţă de a geometriza categoriile 
raţionale). 

Deci, din punct de vedere istoric, pentru a descoperi originea 
empirică şi idealizarea lentă a legilor logice, trebuie să se observe modul în 
care s-au format ideile centrale ale geometriei, ale aritmeticii şi ale ştiinţelor 
naturale. Contribuţia filosofiei greceşti, în totalitatea sa, este de asemenea 
pertinentă (mai ales în cazul doctrinelor lui Parmenide şi Platon). Dar pentru 
noi va fi suficient să avem în vedere numai cazul ştiinţei lui Euclid. 

Se poate susţine teza conform căreia evoluţia legilor logice, istoric 
vorbind, este paralelă cu aceea a legilor geometrice. Dacă există vreo 
diferenţă, ea constă într-o mai mare generalitate a logicii. Contactul cu lumea 
în care ne găsim cufundaţi depinde de diferiţi factori: 1) lumea aşa cum este 
ea, 2) sensibilitatea, şi 3) raţiunea. Dar să spunem deschis încă de pe acum că 
avem certitudinea imposibilităţii de a hotărî, o dată pentru totdeauna, dacă 
cunoaşterea mediului nostru constă în formarea unor imagini ale lucrurilor 
reale aşa cum sunt ele sau dacă obiectele reale sunt în mod fundamental 
propriile noastre creaţii ori dacă, în sfârşit, cunoaşterea realului rezultă din 
încrucişarea şi din interdependenţa celor trei factori citaţi. S-ar părea totuşi 
că această ultimă ipoteză este cea mai raţională. 

Când ne exercităm facultatea cognitivă folosim anumite categorii 
cum ar fi acelea de obiect, de proprietate şi de relaţie, sugerate evident de 
experienţă, dar a căror configuraţie finală transcende experienţa însăşi. 
Astfel, relaţiile noastre cu persoanele şi cu anumite obiecte macroscopice ne 
duc la stabilirea categoriei de obiect. De fapt, în logica aristotelică, obiectul 
avut în vedere este obiectul macroscopic din viaţa obişnuită, cu caracte¬ 
risticile sale statice şi substanţialiste. Elaborarea acestei categorii nu a fost 
totuşi spontană şi independentă de experienţă, fapt ce pare a fi confirmat de 
analiza evoluţiei copilului şi a funcţionării spiritului primitiv. 

Geometria euclidiană reprezintă rezultatul a doi factori principali: 
experienţa noastră cu obiecte macroscopice prin intermediul sensibilităţii şi 
un proces de idealizare, consecinţă a activităţii constitutive a raţiunii, care 
extinde şi extrapolează datele mai mult sau mai puţin nemijlocite ale 

experienţei. Rolul primului factor în formarea noţiunilor geometrice este 
evident: fără experienţa obişnuită nu ar exista geometrie. în ceea ce priveşte 
pertinenţa celui de al doilea factor, este suficient să observăm că Poincare 
credea că geometria euclidiană era exclusiv convenţională - un fel de 
convenţie terminologică servind drept fundament fizicii 44 ; iar argumentele pe 
care le prezintă în favoarea nominalismului său geometric, deşi puţin 
concludente, servesc să arate cât de mult datorează geometria activităţii 
raţiunii constitutive. 

De la experienţele noastre limitate şi restrânse cu fire subţiri întinse 
sau cu raze de lumină, ajungem la idealizarea conceptului de dreaptă eucli¬ 
diană, care extrapolează ceea ce ne furnizează experienţa. 

Pe de altă parte, caracterul apodictic al propoziţiilor geometrice 
rezultă din două fapte fundamentale: 1. conştient sau inconştient, dezvoltarea 
geometriei s-a înfăptuit dintr-un punct de vedere ipotetico-deductiv, chiar 
dacă la început aceasta s-a produs într-un mod puţin rudimentar; 2. datorită 
generalităţii şi abstracţiei noţiunilor geometrice şi având în vedere aparenta 
stabilitate şi alte caracteristici ale lumii noastre fizice şi macroscopice, 
propoziţiile geometrice sunt practic confirmate de experienţă (chiar şi expe¬ 
rienţe simple şi elementare, care pun în joc spaţiile tactilo-muscular, vizual 
şi motor, au o mare valoare). Astfel de fapte au conferit geometriei 
caracterul său apodictic, tinzând să facă din ea modelul ştiinţei, simptom al 
certitudinii absolute. O dată cu apariţia geometriilor neeuclidiene s-a produs 
un fel de scindare în corpul doctrinei geometrice: considerată ca sistem 
ipotetico-deductiv, matematic, geometria euclidiană continuă să fie, într-un 
anumit sens, apodictică; cu toate acestea, ca disciplină fizică, ea a devenit 
scena tuturor instabilităţilor inerente ştiinţelor naturii, fără a se bucura de 
nici un privilegiu. 

Cu logica se întâmplă ceva analog. în cadrul disciplinelor deductive, 
formale, ea beneficiază de întreaga perfecţiune posibilă. 

Cu toate acestea, ca ştiinţă a celor mai generale proprietăţi, ea poate 
fi dialectizată: la fel cum există diferite geometrii, există şi diferite logici. 
Probabil că în viitor vom utiliza noi logici, tot aşa cum fizicianul din zilele 
noastre recurge la geometrii diferite de geometria euclidiană. 

Aşa cum a arătat Poincare, până şi la temelia geometriei uzuale se 
află un factor convenţional. Geometria euclidiană este menţinută în parte din 
raţiuni de comoditate, iar aceasta se datorează faptului că ea este cea mai 
simplă, la fel cum un polinom de gradul unu este mai simplu decât un 
polinom de gradul patru. Iar atunci când o experienţă pare să contrazică 


Vezi H. Poincar 6, La Science et l’hypothese , Flammarion, Paris, 1906. 

experienţa geometrică, se întâmplă în general ca geometria să fie păstrată şi 
să se introducă modificări în alte zone ale ştiinţei. Ceva analog se întâmplă şi 
cu logica, cum vom vedea în cele ce urmează. Cu toate acestea, poziţia 
noastră este puţin mai radicală: dacă în practică, din cele mai diverse motive 
(simplitate, economie de gândire, inerţie psihologică, influenţă ancestrală...), 
ne aflăm în situaţia de a împrumuta canoanele logicii tradiţionale, nimic nu 
ne împiedică, în principiu, să utilizăm în sistematizarea datelor raţionale 
logici diferite de logica uzuală. Aceasta rezultă din faptul că logica este mult 
mai îndepărtată de experienţă decât celelalte ştiinţe ale realului. 

Un alt detaliu demn de menţionat, asupra căruia s-au pronunţat 
numeroşi specialişti este următorul: epistemologic vorbind, logica clasică se 
află într-o conexiune strânsă cu mecanica newtoniană. Conform acesteia din 
urmă, obiectele fizice se mişcă în spaţiu în fluxul timpului absolut, care trece 
fără a le afecta esenţele. Proprietăţile intrinsece ale particulelor materiale 
sunt independente de stările lor dinamice. Faptul că o particulă materială se 
află sau nu în mişcare constituie un accident. în realitate, logica aristotelică, 
chiar şi în formularea ei simbolică actuală, geometria lui Euclid şi fizica lui 
Newton alcătuiesc un bloc epistemologic, cum a spus Bachelard, astfel încât 
orice modificare, orice dialectizare a uneia dintre ele generează automat 
modificări la celelalte două. Deşi nu admitem in totum teza filosofului francez, 
nu putem nega că orice restricţie pe care experienţa ne obligă s-o efectuăm faţă 
de una dintre ele deschide o breşă care le pune în discuţie pe celelalte. 

Or, cum am spus deja, pentru fizica epocii noastre particulele 
elementare nu au, ca să zicem aşa, o existenţă independentă de starea lor 
dinamică. Separarea între proprietăţile geometrice şi mecanice, între poziţie 
şi viteză, de exemplu, nu este posibilă. într-adevăr, principiul incertitudinii al 
lui Heisenberg confirmă acest lucru; iar acest principiu nu trebuie interpretat 
ca indicând doar o limitare legată de observator, de interferenţa aparatelor 
sale de măsurat, ci mai degrabă ca o caracterizare a propriei esenţe a particu¬ 
lelor elementare: ele au o natură dinamică şi nu este posibil să fie concepute 
la modul euclidian: nişte obiecte euclidiene ce se mişcă doar accidental nu 
pot fi cunoscute din punctul de vedere al proprietăţilor lor simultane de loca¬ 
lizare geometrică şi de stare dinamică. Toate acestea generează anumite 
dificultăţi de ordin logic, de exemplu: ce înseamnă cu adevărat a afirma că o 
particulă elementară rămâne identică cu sine în cursul unui fenomen? Se 
poate oare afirma că un electron nu se află în două locuri diferite în acelaşi 
moment? (Ne amintim în special caracterul «dual» al electronului: el este 
undă şi el este corpuscul). 

Cele spuse de noi nu sunt suficiente pentru a elimina complet o 
concepţie reificatoare în fizică. Cu toate acestea, ele confirmă faptul că logica 
nu mai poate fi impusă organizării experienţei noastre ca o formă a priori. 

Pe scurt, poziţia noastră cu privire la legile logice este următoarea: 
originea unică a legilor logice constă în aplicarea principiilor sistematizării, 
unicităţii şi adecvării ce vizează să ordoneze experienţa. O astfel de aplicare, 
la începutul istoriei logicii şi în decursul secolelor ce au urmat, până în epoca 
noastră, a fost mai mult sau mai puţin inconştientă şi implicită. Cu toate 
acestea, astăzi, drept urmare a evoluţiei ştiinţei, se impune o concluzie: în 
mod pozitiv, fără a intra în consideraţii speculative, principiile în cauză 
constituie unica sursă a logicii. Aceasta se elaborează pornind de la interac¬ 
ţiunea dialectică între spirit şi mediul său, prin aplicarea principiilor 
pragmatice. Dar nu trebuie nici o clipă să credem că principiile pragmatice 
determină un sistem logic în mod univoc, nici măcar într-o zonă restrânsă a 
ştiinţei. Dimpotrivă, cititorul se va convinge că logici diferite au aceeaşi 
situaţie obiectiv-raţională şi că, în plus, este valabilă ceea ce vom numi 
norma relativităţii : nu există practic nici un principiu de la care să nu ne 
putem abate, în sensul în care există un sistem rezonabil de logică unde el nu 
are valoare în general. 

Pentru a confirma parţial cele spuse de noi, să vedem cum descrie 
Heisenberg situaţia reală a mecanicii cuantice 45 . După el, ne putem întreba 
ce limbaj a fost utilizat de fizicianul cuantic sau putem încerca să descriem 
tentativele efectuate cu scopul de a defini un limbaj (prevăzut cu o logică 
determinată) adecvat pentru a vorbi direct despre micro-obiecte. 

în practică, majoritatea fizicienilor utilizează un limbaj ambiguu ce 
îşi are originea în noţiunea de complementaritate introdusă de Bohr: 
conceptele clasice sunt folosite în mod vag, în acord cu principiul 
incertitudinii al lui Heisenberg. Un astfel de procedeu ambiguu şi nesiste¬ 
matic generează dificultăţi, obligând fizicianul să recurgă la un algoritm 
matematic a cărui legătură cu experienţa şi cu măsurătorile este mai bine sau 
mai puţin bine definit. 

Această soluţie nu este totuşi satisfăcătoare din punct de vedere 
teoretic. Ar trebui introdus un limbaj precis, cu o logică subiacentă bine 
determinată, bine structurată, pentru a putea trata despre atomi, electroni etc. 
Cu toate acestea, aşa cum am arătat deja în mod insistent, aceste obiecte nu 
se comportă ca obiectele macroscopice, clasice, statice. Heisenberg citează 
tentativa lui Weizsăcker de a construi o nouă logică pentru fizica cuantică, 
logică în care să nu fie în general valabil principiul terţului exclus. Este clar 
faptul că, concepţia lui Weizsăcker care pune în joc valorile de adevăr şi alte 
noutăţi, se îndepărtează puţin de intenţiile noastre comune. Heisenberg spune 
că: «Toate aceste definiţii şi distincţii dificile pot fi evitate dacă ne limităm 


45 W. Heisenberg, Physics and Philosophy, George Allen & Unwin, Londra, 1963, 
pp. 154-160. 



168 


Logici clasice şi neclasice 


limbajul la descrierea faptelor, i.e. a rezultatelor experimentale. Cu toate 
acestea, dacă vrem să vorbim chiar despre particulele atomice, trebuie să 
utilizăm formalismul matematic ca unic supliment la limbajul natural sau 
trebuie să le combinăm cu un limbaj prevăzut cu o nouă logică ori lipsit de o 
logică bine definită. în experienţele privind nivelul atomic trebuie luate în 
considerare obiecte şi fapte, fenomene ce sunt la fel de reale ca fenomenele 
vieţii cotidiene. Dar atomii şi particulele elementare nu sunt la fel de reale: 
ele constituie mai degrabă o lume potenţială decât o lume a lucrurilor şi a 
faptelor.» 46 

Constatăm aşadar că la ora actuală nu se poate impune a priori o 
logică oarecare fizicii particulelor elementare. Sistemul logic adecvat nu 
apare decât a posteriori. 

Câteva exemple vor clarifica mai bine modul în care principiile 
logice depind de experienţă, în sensul larg al termenului. 

Exemplul lui von ’Wright : noţiunea de timp are o origine comună cu 
noţiunea de deplasare, de schimbare. Dacă, brusc, nu ar mai fi nici o 
schimbare în lume, timpul ar dispare. Aceasta este, între altele, părerea lui 
Aristotel. Timpul se iveşte prin abstractizarea şi extrapolarea unor serii 
temporale restrânse: ordonăm anumite senzaţii sau anumite fenomene în 
succesiuni F X ,F 2 , ... , F„ unde F x precedă temporal F M şi comparând aceste 
serii limitate dar care în principiu pot fi extinse în cele două sensuri (spre 
trecut sau spre viitor) formăm categoria timpului. Cum fenomenele sau 
senzaţiile trebuie să poată fi deosebite între ele, trebuie să existe şi mişcare, 
iar timpul nu ar exista niciodată dacă nu ar exista schimbare. Din punct de 
vedere epistemologic, timpul este funcţie a mişcării. (Nu ne interesează însă 
aici problema de a şti dacă avem o intuiţie a timpului independentă de 
mişcare, i.e. a duratei pure. 

Din punct de vedere matematic, timpul se compune din clipe sau 
momente. Dar, lăsând la o parte extrapolările matematice, o clipă sau un 
moment nu reprezintă decât o parte mai mare sau mai mică a timpului. 

Este evident că timpul şi spaţiul sunt strâns legate de conceptul de 
contradicţie. Dacă observăm enunţurile «plouă» şi «nu plouă», ele nu pot fi 
adevărate în acelaşi timp şi în acelaşi loc. în consecinţă, dacă timpul şi 
spaţiul nu ar exista, ar exista posibilitatea unor contradicţii reale: «plouă» şi 
«nu plouă» ar fi ambele pur şi simplu adevărate, pentru că exprimă stări de 
fapt ce se realizează efectiv în univers. 


Heisenberg, Op. cit., pp. 159-160. 

Să observăm acum enunţurile «Rio de Janeiro este capitala 
Braziliei» şi «Rio de Janeiro nu este capitala Braziliei». Rio de Janeiro a fost 
capitala Braziliei înainte de Brazilia, dar nu mai este, deşi ar putea deveni 
din nou. Deci, dacă nu ar exista o distincţie temporală, enunţurile «Rio de 
Janeiro este capitala Braziliei» şi «Rio de Janeiro nu este capitala Braziliei» 
ar fi enunţuri contradictorii şi ambele adevărate. Cu toate acestea, întrucât 
timpul există, enunţurile în cauză nu pot fi adevărate simultan, iar legea 
contradicţiei este respectată. Kant a observat că graţie timpului evităm 
anumite contradicţii: nişte atribute contradictorii nu pot aparţine aceluiaşi 
subiect decât succesiv, adică în timpuri distincte (iar un lucru analog se 
produce şi cu spaţiul). 

Vom descrie în cele ce urmează ceea ce vom numi lumea lui 
Wittgenstein. Starea completă a unei astfel de lumi, într-un moment dat, 
foarte scurt, este practic în întregime determinată atunci când, dintr-o 
mulţime de evenimente elementare independente din punct de vedere logic, 
se indică acelea care sunt verificate şi acelea care nu sunt. Să mai 
presupunem că numărul acestor evenimente este finit, deşi de o mărime 
oarecare, să zicem n. Există atunci 2 n stări posibile ale lumii. în lumea lui 
Wittgenstein se produce o schimbare atunci când cel puţin unul dintre 
evenimentele elementare p devine -,p sau atunci când se trece de la ->p la p, 
unde -i p este negaţia lui p, -i p semnificând că p nu este verificat. 

Vom spune că un eveniment p este constant pe durata momentului k 
dacă pe durata momentului k avem întotdeauna fie p, fie p\ în ipoteza 
contrară, se spune că p variază în k. Evident, pot exista evenimente care sunt 
constante în k şi altele care sunt variabile. Configuraţia unui moment k este 
totalitatea evenimentelor constante şi a evenimentelor variabile pe durata k, 
incluzând totodată modul de variaţie al acestora din urmă. Când se trece de 
la k la un alt moment k ce îl conţine pe k sau este cuprins în k, trebuie să 
existe schimbări între configuraţiile lui k şi k '; de fapt, dacă nu s-ar întâmpla 
aşa, k şi k' nu ar putea fi deosebite unul de altul şi ar coincide între ele. 
Dacă împărţim deci momentul k în alte două momente k t şi k 2 , configuraţiile 
lui k\, k 2 şi k trebuie să fie distincte două câte două, întrucât aceste momente 
sunt diferite între ele. 

Admitem că există evenimente care nu sunt constante în nici un 
moment parţial ce poate fi obţinut prin diviziunea lui k. Fie p unul din aceste 
evenimente; atunci, dacă divizăm k în două părţi disjuncte, k\ şi k 2 , p variază 
atât în ki cât şi în k 2 . Dacă descompunem ki în două părţi £|! şi k \ 2 , p nu va mai 
fi constant în nici una din aceste părţi etc. în aceste condiţii, fără a recurge la 
idealizări matematice ad hoc, într-un moment parţial oarecare vom avea 
întotdeauna p şi -i p, adică o contradicţie. Cu alte cuvinte, nu există o distincţie 
temporală capabilă să separe p şi —p. 

Lumile schiţate mai sus sunt perfect posibile, deşi conţin contradicţii 
de un anumit tip, pe care von Wright le numeşte contradicţii reale. în lumea 
noastră, la nivel macroscopic, experienţa pare să arate că nu există contra¬ 
dicţii; cu toate acestea, la nivel microscopic, nimic nu împiedică existenţa 
unei contradicţii reale. Poate că mişcarea şi schimbarea sunt contradictorii în 
acest sens. 

Argumentul lui von Wright poate fi adaptat spaţiului precum şi 
spaţiului-timp 47 . 

Deci prin metoda modelelor ipotetice constatăm că existenţa unor 
contradicţii în lumea reală nu este atât de absurdă cum ar putea părea la 
prima vedere. Pe de altă parte, interconexiunea profundă între noţiunea de 
contradicţie, experienţă şi categoriile raţionale este pe deplin confirmată. 

Logica imaginară a lui Vasiliev. N.A. Vasiliev (1880-1940) a încercat 
să procedeze cu logica aristotelică la fel cum a procedat compatriotul său 
Lobacevski cu geometria lui Euclid. Vasiliev credea că există logici alter¬ 
native, după cum există şi diferite geometrii posibile. După gânditorul rus, 
legile logice pot fi clasificate în două grupe: 

1. Legile pe care le numeşte legi metalogice, legate de spirit şi care 
nu pot fi abolite. Un exemplu de lege metalogică este principiul denumit de 
Vasiliev legea ne(auto)contradicţiei, formulată după cum urmează: o propo¬ 
ziţie nu poate fi simultan adevărată şi falsă. 

2. Legile ce depind de structura universului; de exemplu, principiul pe 
care îl numeşte în terminologia sa principiul noncontradicţiei : nici un obiect nu 
poate avea un atribut contradictoriu cu natura sa. Fiind în funcţie de structura 
universului, aceste legi admit abateri în universuri imaginare, distincte de al 
nostru. Omiţând sau modificând astfel de legi, obţinem noi sisteme logice. 

Vasiliev observă că în lumea noastră noţiunea de negaţie este deri¬ 
vată din ideea de incompatibilitate. Când afirmăm că un obiect dat nu este, 
de exemplu, roşu, aceasta nu rezultă dintr-o experienţă directă, ci dintr-o 
inferenţă (în general inconştientă); vedem, de pildă, că obiectul este albastru 
şi deoarece albastrul este incompatibil cu roşul, afirmăm că obiectul nu este 
roşu. Nu exprimăm niciodată direct «fapte negative». 

Cu toate acestea, ne putem imagina o lume în care experienţa însăşi, 
fără ajutorul nici unei forme de raţionament, ne convinge că obiectul s nu 
posedă proprietatea P. Cu alte cuvinte, «S este P» este adevărat în ipoteza că 
faptul A s-ar produce iar «5 nu este P» este adevărat în cazul în care se 
produce faptul B. Nimic nu împiedică, aşadar, ca faptele A şi B să nu fie 
incompatibile şi, în anumite circumstanţe, S va fi simultan P şi non-P. 


47 Vezi G.H. Von Wright, Time, Change and Contradiction, Cambridge University 
Press, Paris, Cambridge, 1968. 

în logica imaginară, sensul negaţiei nu este identic cu sensul său uzual. 
Dar a presupune că negaţia astfel concepută nu constituie o adevărată negaţie ar 
fi acelaşi lucru cu a susţine că dreptele geometriei lui Lobacevski nu sunt 
adevărate drepte, întrucât au proprietăţi diferite de cele ale dreptelor euclidiene. 

Poate că unii vor argumenta după cum urmează: «5 este P » este 
adevărat atunci când faptul A este dat; dar în loc de a spune că «5 nu este P» 
este adevărat când B este dat, se va spune că «S nu este P» dacă şi numai dacă 
A nu este verificat. Astfel se reintroduce negaţia clasică în logica imaginară, 
iar negaţia lui Vasiliev nu ar constitui decât un alt operator, dar nu un fel de 
negaţie. Un astfel de argument este însă lipsit de temei: în lumea sa 
imaginară, negaţia lui Vasiliev joacă un rol operator diferit pe care nu îl poate 
juca negaţia clasică. Cu alte cuvinte, natura faptelor negative este reflectată 
direct de negaţia lui Vasiliev şi nu de negaţia clasică. Totuşi nimic nu ne 
împiedică să completăm negaţia lui Vasiliev cu negaţia clasică, mai ales ca 
expedient «metalogic». 

Dorim să facem aici o observaţie: faptul că în logica lui Vasiliev se 
poate introduce o negaţie clasică are o semnificaţie echivalentă cu existenţa 
unei negaţii clasice în logica întemeiată pe CI (din Anexa 1). Acest lucru 
este pertinent, dar nu contrazice faptul fundamental că negaţia lui Vasiliev 
constituie o adevărată negaţie deşi nu satisface legile logicii tradiţionale. 

Valisliev şi-a dezvoltat foarte puţin logica imaginară, non aristo¬ 
telică, deşi a ajuns să arate că ea este la fel de armonioasă şi coerentă ca 
logica aristotelică obişnuită. Dar nu a încetat niciodată să reafirme că o parte 
a logicii este condiţionată de experienţă. Pentru el existenţa contradicţiilor 
este perfect imaginabilă şi acceptabilă, putându-se sau nu concretiza în 
funcţie de tipul de experienfă pe care îl efectuăm. 

Nu vom studia mai amănunţit opera gânditorului rus, pentru că ea nu 
mai are astăzi decât o valoare istorică. Din punctul nostru de vedere ea 
reprezintă doar un exemplu al metodei modelelor ipotetice folosite pentru a 
dialectiza apriorismul logicii tradiţionale. Ea constituie totodată una din 
primele etape în căutarea unor noi specii de logici 48 . 


48 Cu privire la Vasiliev, menţionăm următoarele lucrări: V.A. Smimov, 
«Logiceskie vzglady N.A. Vasileva», Ocerki istorii logiki v Roşii , Izdatelstvo MGU, 
Moscova, 1962, pp. 242-257; G. Kline, «N.A. Vasilev and the development of many-valued 
logic», în Contributions to Logic and Methodologie in honour of. J. M. Bochenski, editat de 
A.T. Tymienicka, North-Holland, Amsterdam, 1965, pp. 315-326; A.I. AiTuda, «On the 
imaginary logic of N.A. Vasilev» în Procedings of the Third Latin - American Symposium on 
Mathematical Logic, editat de A.I Amida, N.C.A da Costa şi R. Chuaqui, Noith - Holland, 
Amsterdam, 1977, pp. 3-24; A.I. Arruda, «N.A. Vasilev: a forerunner of paraconsistent 
logic», Philosophia Naturalis, 21 (1984), 472-491; L. Z. Puga şi N.C.A. da Costa, «On the 
imaginary logic of N.A. Vasilev», Zeitschrift Jur Mathematische Logik und Grundlagen der 
Mathematik, 34 (1988), 205-211; A.I Arruda, n. A. Vasilev e a logica paraconsistente, 
Unicamp, Campinas, 1990. 

Logică şi imprecizie: Conceptele vieţii cotidiene şi conceptele ştiin¬ 
ţelor realului au întotdeauna un anumit grad de imprecizie, ele sunt mai mult 
sau mai puţin vagi; nu trebuie totuşi să confundăm vag cu ambiguu, aşa cum 
se vede din exemple. 

Să examinăm cazul fenomenului morţii. Pentru un organism, 
trecerea de la viaţă la moarte este un proces care cere timp. Sunt momente 
când nu ştim cu certitudine dacă organismul este viu sau mort (i.e. nonviul). 
S-ar putea reduce intervalul de timp faţă de care există îndoieli, recurgându-se 
la definiţii mai precise ale organismului viu şi ale organismului mort, 
precum şi la mijloace de observaţie mai puternice, ca de exemplu un 
microscop. S-ar putea încerca să se definească noţiunea de organism viu în 
funcţie de cantităţile sale de celule vii şi de celule moarte, cu ajutorul unei 
analize microscopice foarte fine, sprijinită de alte metode ştiinţifice. Cu toate 
acestea, se observă cu uşurinţă că problema a fost pur şi simplu transferată la 
nivel celular, iar dificultăţile persistă. (Când este moartă o celulă? Trebuie sau 
nu să ţinem seama de interacţiunile între celulele unui organism în definirea 
unui organism viu? Este oare suficient să ne restrângem la proprietăţile 
fizico-chimice? etc.). Imprecizia nu este aici intrinsec lingvistică, ea nu 
decurge în mod special din faptul că folosim vocabularul limbajului curent; 
aşa cum totul pare să o indice, imprecizia este esenţială şi nu se va lăsa 
eliminată, nici măcar prin metode ştiinţifice riguroase. 

în aceeaşi ordine de idei, dacă avem un continuum de culoare unde 
prima este portocaliul iar ultima nu este portocaliul, va exista o zonă pe care 
ne va fi greu s-o calificăm drept portocalie sau non portocalie. O dată în 
plus, utilizarea unor aparate şi a unor metode ştiinţifice ar putea diminua 
zona îndoielnică, fără însă a o suprima. 

în psihologie, termeni tehnici precum nevroză, psihoză, schizofrenie, 
reflex, inteligenţă şi complex sunt în esenţă vagi, iar orice tentativă de a-i 
face mai precişi este sortită eşecului. Aceasta dovedeşte că în ştiinţă, la fel ca 
în viaţa cotidiană, nu avem neapărat nevoie de o precizie absolută. 

Caracterul vag al termenilor şi al conceptelor vieţii cotidiene, ştiin¬ 
ţelor naturii şi ştiinţelor umane nu este subiectiv, originea sa nu se datorează 
unor particularităţi inerente observatorului, dar nu este nici obiectiv, în 
sensul că lumea ar fi vagă sau imprecisă. El provine din relaţiile noastre cu 
mediul, din felul cum încercăm să-l captăm. 

în mod obişnuit, în practică, atât în cea cotidiană cât şi în cea 
ştiinţifică, vagul nu este vizibil sau, dacă este prezent, el poate fi ocolit. Cu 
toate acestea, există experienţe unde el apare în mod radical. Dacă nu ar 

exista astfel de experienţe, logica tradiţională s-ar aplica realităţii fără nici o 
restricţie. Deoarece ele există, vom arăta că, teoretic, ar trebui să utilizăm 
logici mai generale: canoanele logicii tradiţionale ar fi nişte norme de 
respectat sau nişte limite de atins, şi nu expresii ale unor fapte. în orice caz, 
logica ce poate fi folosită nu se impune doar din motive de ordin teoretic, 
căci ea depinde de principiul adecvării şi, în consecinţă, de o gamă întinsă de 
criterii dintre cele mai variate. 

Atunci când se cere ca imprecizia unui termen să fie limitată, să 
zicem cea a predicatului P, este indispensabil să dispunem de criterii 
riguroase care să se precizeze când un subiect S posedă P şi când S nu 
posedă P. Vom desemna prin c\ criteriul referitor la «5 posedă P» şi prin c 2 
criteriul referitor la «5 nu posedă Py>. Conform logicii tradiţionale, q şi c 2 
trebuie să se excludă unul pe celălalt (legea contradicţiei) iar unul dintre ei 
trebuie să fie întotdeauna aplicabil ( tertium non datur). Cu toate acestea, este 
evident că se poate întâmpla ca, insistând asupra excluderii, să nu putem 
satisface cea de a doua condiţie sau să fim incapabili de a face ca ambele 
condiţii să fie satisfăcute în acelaşi timp. 

Dacă sistematizăm situaţia descrisă într-un context raţional dat, există 
patru ipoteze posibile: 

1. Pentru orice propoziţie p, p şi nu sunt nici ambele adevărate, 
nici ambele false. 

2. Există cel puţin o propoziţie p astfel încât p şi -i p să fie simultan 
adevărate, deşi pentru nici o propoziţie q, q şi -i q nu sunt ambele 
false. 

3. Există cel puţin o propoziţie p astfel încât p şi —ip să fie ambele 
adevărate şi cel puţin o propoziţie q astfel încât q şi -» q să fie 
ambele false. 

4. în cele din urmă, există cel puţin o propoziţie p astfel încât p şi -i p 
să fie ambele adevărate, şi cel puţin o propoziţie q, astfel încât q 
şi -i q să fie ambele false. 

Dacă rămânem la nivelul calculului propoziţional, în prima ipoteză 
avem un calcul al propoziţiilor clasic, unde sunt valabile principiile contra¬ 
dicţiei şi terţului exclus, formulate după cum urmează: din două propoziţii 
contradictorii, una este falsă; din două propoziţii contradictorii, una este 
adevărată. în cazul celei de a treia ipoteze se produce exact contrariul faţă de 
cea de a doua. în sfârşit, în ultima, nici unul din cele două principii nu este 
valabil în general. 

Vom defini acum un calcul propoziţional corespunzător cazului celei 
de a doua ipoteze. în mod analog, ar fi posibil să se construiască calcule 
adecvate ultimelor două ipoteze 49 . 

Vom numi CI calculul pe care îl vom descrie. Simbolurile primitive 
sunt următoarele: 

1. Variabilele propoziţionale: se dă o mulţime infinit numărabilă de 
variabile propoziţionale pe care nu le vom specifica; 

2. Conectorii: —> (implică), a (şi), v (sau) şi -i (nu); 

3. Parantezele. 

Se definesc formulele ca de obicei. Majusculele latine reprezintă 
formule oarecare. 

Pentru început avem nevoie de următoarele două definiţii: 
i4° = De{ -i(A a-«A), -A = a/ — iAaA°. 

Postulatele lui CI sunt următoarele: postulatele de la —la v 2 din a 
doua secţiune a acestui capitol, la care se adaugă postulatele următoare: 

I) B° —> —> fi) —> (( A —> —iB ) — > —iâ) j 

II) A° a B° —»(A —» B)° a (A a B)° a (A v B)° 

III) —i—u4 —» A 

IV) A v —A. 

în CI nu este valabil, în general, principiul -i(Aa-iA). Cu toate 
acestea, există propoziţii care au un comportament normal şi care satisfac 
principiul în discuţie. Când se operează cu propoziţii având un compor¬ 
tament normal, toate regulile şi toate schemele calculului propoziţional sunt 
valide. Mai mult, CI posedă o semantică bivalentă în acord perfect cu a doua 
ipoteză prezentată mai sus, astfel încât poate fi utilizat ca un calcul 
propoziţional mai general decât calculul clasic în situaţiile în care vagul 
reintră în joc. CI poate fi lesne extins la un calcul al predicatelor de prim 
ordin, cu sau fără egalitate, astfel încât să se obţină o logică elementară 
propice manipulării unor concepte vagi. în Anexa I cititorul va găsi o tratare 
asemănătoare a calculului CI. Să observăm doar că deşi ne limităm la cazul 
celei de a doua ipoteze, CI nu constituie singura soluţie viabilă: mai sunt şi 
altele. 


49 Vezi J.Y- Băziau, «Logiques construites suivant Ies mdthodes de da Costa», 
Logique et Analyse, nr. 131-132 (1990), 259-272. 

Vedem aşadar că pare normal să admitem că logica tradiţională îşi are 
originea în anumite tipuri de experienţă şi că prin adaptări ad hoc ea dobândeşte 
o valoare cvasi universală. Cu toate acestea, unele experienţe mai subtile 
sugerează utilitatea, cel puţin din punct de vedere teoretic, unor specii mai 
generale de logici 50 . 


VII. Logicile heterodoxe 


în această secţiune ne vom ocupa de logicile numite heterodoxe sau 
nonclasice. Vom începe prin a delimita conceptul de logică ortodoxă sau 
clasică pentru a defini, apoi, logicile heterodoxe. 

Inspirându-ne din lucrările lui Miro Quesada 51 vom spune că un 
sistem logic S este ortodox dacă îndeplineşte următoarele condiţii: 

I - Limbajul lui S este orice limbaj de ordinul n, 1 < n < co, al 
limbajului T descris în secţiunea 6 din primul capitol, fără operatorii ce 
formează termeni prin legarea variabilelor, sau este limbajul ZF din secţiunea 
3 a capitolului de faţă. Cu toate acestea, sunt permise anumite modificări mai 
mult sau mai puţin standard (de exemplu introducerea unor operatori 
funcţionali în ZF ', inserţia unui simbol al egalităţii primitive în T, combinarea 
lui T şi ZF astfel încât să se obţină un sistem al teoriei mulţimilor de ordin 
superior sau utilizarea altor simboluri pentru conectori); 

II - Postulatele lui S (reguli, axiome şi scheme de axiome) cuprind 
postulatele clasice asociate în mod curent cu limbajul său. Totuşi, în anumite 
cazuri S nu poate conţine unele dintre postulatele logicii de ordin superior 
sau ale teoriei mulţimilor, ca de exemplu, axioma alegerii. Desigur, sunt 
permise variaţii privind organizarea axiomatică (cu excepţia echivalenţei). 

III - S posedă o semantică formală sau informală unde postulatele 
sale sunt valide. Formulele lui S exprimă propoziţii sau, în anumite cazuri, 
supoziţii, constante sau variabile, admiţând o interpretare ce fixează sensul 
termenilor lor (şi, dacă este cazul, al operatorilor funcţionali); astfel de 
formule au un caracter asertoric şi nu exprimă niciodată, de exemplu, 


50 Cu privire la vag, vezi: V.J. Mc Guill şi W.T. Parry, «The unity of opposites: a 
dialectical principie», Science and Society, XII (1948), pp. 428-444. Articolele lui Russell şi 
Black, citate de Mc Guill şi Parry oferă de asemenea date interesante cu privire la analiza 
conceptului de imprecizie. 

51 F. Miro Quesada, «Heterodox logic and the problem of the unity of logic», 
conferinţă ţinută cu ocazia celui de al Treilea Simpozion Latino - American de Logică 
matematică, Campinas, 1976. Cu privire la tema acestei secţiuni, vezi S. Haak, Deviant Logic, 
Cambridge University Press, Cambridge, 1974. 

probleme, norme, imperative sau întrebări. în virtutea convenţiilor adoptate, 
simbolurile logice au semnificaţii determinate. 

Desigur, caracterizarea precedentă nu este precisă: în sistemul NF al 
lui Quine nu numai că axioma alegerii nu este validă, dar negaţia sa este o 
teză; totuşi, acest sistem este considerat ortodox. Pe de altă parte, dacă 
înlocuim în ZF axioma alegerii cu negaţia sa, sistemul rezultat nu face parte 
dintre sistemele clasice. Cazuri îndoielnice ca acela al lui NF sunt rezolvate 
prin convenţii ad hoc. Dar, aşa cum vom vedea, caracterizarea astfel făcută 
ne va fi utilă; să nu uităm însă că expresia «logică clasică» este vagă. 

Vom califica drept heterodoxă orice logică ce nu satisface măcar una 
din condiţiile I, II, sau III. Dacă ea nu satisface I va fi numită aliolingvistică, 
dacă nu satisface II, anomică\ în sfârşit, dacă nu îndeplineşte condiţia III, 
atetică. 


Logica heterodoxă S este numită de primă specie dacă diferă de 
logica clasică prin una din condiţiile de mai sus. Dar, în mod normal, S nu 
poate fi atetică fără a fi ipso fado aliolingvistică. Să notăm că dacă o logică 
este clasată printre logicile anomice, aceasta înseamnă că ea se deosebeşte de 
logica clasică în privinţa anumitor principii tradiţionale uzuale, ceea ce nu 
atrage însă în mod necesar o divergenţă cu privire la legile identităţii, 
contradicţiei sau terţului exclus (în vreuna din formele lor); de exemplu, 
există logici heterodoxe unde sunt variabile formulările curente ale celor trei 
legi dar unde nu se acceptă principiul extensionalităţii (în I, § 2 al 
prezentului capitol, acest principiu se enunţă după cum urmează: dacă P şi Q 
sunt termeni de tipul <t i, t„ > şi X u X 2 ,..., X„ sunt variabile respectiv de 

tipurile t u t 2 ,...,t n , atunci: 

(VX, )(VX 2 )...(VX„ ){PX,X 2 ...X n <-> QX,X 2 ...X n )—> P = <3; 

T, fără extensionalitate, aparţine grupului logicilor heterodoxe. Cu toate 
acestea, dacă eliminăm din ZF axioma extensionalităţii, nu înseamnă că îl 
transformăm în sistem heterodox, căci putem fl interesaţi de teoriilor 
mulţimilor cu atomi ( Urelemente ). 

Logica S este numită de a doua specie dacă nu satisface cel puţin 
două din condiţiile de mai sus. Este clar faptul că nu există decât logici de a 
doua specie rezonabile, cel puţin dacă este vorba de logici aliolingvistice. în 
sfârşit, S este numită de a treia specie dacă nu îndeplineşte nici una din cele 
trei condiţii clasice. 

Nu vom intra în detalii privind diferitele sisteme heterodoxe, ne vom 
mărgini să facem câteva comentarii esenţiale pentru o adevărată înţelegere a 
logicii nonclasice. 

Printre sistemele din prima specie aliolingvistică figurează: logicile 
timpului 52 şi cele de tip modal 53 , logicile infmitare 54 , şi logicile tradiţionale 
cu operatori formând termeni prin legarea variabilelor 55 , precum şi sistemul 
Lesniewski 56 şi logica combinatorică 5 . 

în sistemele de tip modal se studiază, mai ales, ceea ce se cheamă 
modalităţi - necesitate, posibilitate, contingenţă şi imposibilitate - pornind 
de la logica clasică. Aceste noţiuni apar în multe probleme atât teoretice cât 
şi practice meritând, prin urmare, să facă obiectul unei investigaţii aprofun¬ 
date. Tratarea modalităţilor şi a ideilor conexe, adăugate la logica clasică, 
constituie efectiv o lărgire a acesteia din urmă. Alături de logica modală 
astfel concepută - pe care o putem boteza logică modală intensională - există 
şi alte moduri de a studia modalităţile, de pildă prin intermediul logicii 
polivalente, ceea ce dă naştere logicii modale polivalente la care ne vom 
referi mai încolo. 

în mod analog, suntem puşi în situaţia de a trata formal, la nivelul 
categoriilor logice, flexiunile temporale ce pot fi găsite în contextele lingvistice 
cotidiene şi în contextele ştiinţifice. La fel ca în cazul logicii de tip modal, 
logica tradiţională a timpului prelungeşte, într-o anumită direcţie, logica clasică. 

Adăugarea la sistemele logice obişnuite a unor operatori ce formează 
termeni prin legarea unor variabile, cum ar fi operatorul descripţiei şi 
simbolul lui Hilbert 58 , le lărgeşte domeniile. Cât despre logica infinitară, al 
cărei interes este în primul rând teoretic, ea nu iese din câmpul logicii clasice 
atunci când se autorizează libera folosire a noţiunilor de teorie a mulţimilor 
în metalimbaj, mai ales pentru conceptualizarea formulelor. 


52 N.A. Prior, Time and Modality, Oxford University Press, Oxford, 1957, şi Past, 
Present and Future, Oxford University Press, Oxford, 1967; J- L Gardies, La logique du 
temps, PUF, Paris, 1975. 

53 G.H. Hugues şi M.J. Cresswell, An Introduction to Modal Logic, Methuen, 
Londra, 1968; B. F. Chellas, Modal Logic, Cambridge University Press, Cambridge, 1984; 
J.- L. Gardies, Essai surla logique des modalites, PUF, Paris, 1979. 

54 K. Karp, Languages with Expressions of Infinite Lenght, North - Holland, 
Amsterdam, 1964. 

55 Vezi articolul lui Corcoran, Hatcher şi Herring, citat mai înainte. 

56 S. Lesniewski, Collected Works l, II, editat de S.J. Surma, J.T. Srzedicki şi 
D.l. Bamett, PWN, Varşovia şi Kluwer (Nijhoff), Dordrecht, 1992; Lesniewski s Systems, 
Ontology and Mereology, editat de J.T. Srzedicki, V.F. Rickey şi J. Czelakowski, 
Ossolineum, Wroclaw şi Kluwer (Nijhoff), Haga, 1984; E.C. Luschei, The Logical Systems of 
lesniewski, North - Holland. Amsterdam, 1962. 

57 H.B. Curry şi R. Feye, Combinatory Logic, North - Holland, Amsterdam, 1958; 
H. B. Curry, J.R. Hindley şi J.P. Seldin, Combinatoiy Logic, II, North - Holland, Amsterdam, 
1972; To H.B. Curry: Essays on Combinatory Logic, Lambda Calculus and Formalism, editat 
de J. R. Hindley şi J.P. Seldin, Academic Press, Londra, 1980. 

58 Cf. I. F. Druck şi N.C.A. da Costa, «Sur Ies „vbtos“ selon M. Hatcher», 
C.R. AcadSc. Paris, 281 A (1975), 741-743. 

Astfel, sistemele pe care tocmai le-am comentat nu se opun logicii 
clasice, ci o argumentează şi o completează. Cu ocazia descrierii iniţiale a lui 
T (§6, capitolul 1) am inclus operatorii formând termeni prin legătura varia¬ 
bilelor, pentru a insista asupra faptului că ei se inserează bine în interiorul 
principalelor logici ortodoxe, cu toate că astfel de operatori sunt incluşi de 
obicei printre simbolurile logice nonclasice. 

Chiar faţă de sistemul lui Lesniewski lucrurile îşi schimbă deja 
aspectul, căci fundamentele sistemului logicianului polonez diferă profund 
de acelea ale marii logici tradiţionale. Concepţia logică subiacentă se 
deosebeşte cu adevărat de categoriile logice întâlnite la baza lui T şi a siste¬ 
melor teoriei mulţimilor: el constituie de fapt o alternativă posibilă la 
sistemele cele mai cunoscute ale marii logici, reflectând o viziune oarecum 
diferită şi sui generis a categoriilor logice. 

în ceea ce priveşte logica combinatorică, se poate spune despre ea 
acelaşi lucru ca despre sistemul lui Lesniewski, dar trebuie să nu uităm că 
este posibil să fie vorba de o modificare mai puţin radicală a poziţiei clasice, 
aşa cum am definit-o. 

Mai există, încă, printre sistemele de primă specie aliolingvistice 
anumite sisteme deontice şi epistemice. Ele sunt construite pornind de la 
sistemele clasice prin adăugarea unor operatori deontici (obligaţie, permi¬ 
siune, interdicţie, indiferenţă) şi a unor operatori epistemici (ca operatorii de 
credinţă şi de verificabilitate). Astfel concepute, sistemele deontice şi episte¬ 
mice aparţin grupului logicilor aliolingvistice şi tetice; ele lărgesc deci 
orizonturile logicii clasice. (Dar, cum vom vedea mai departe, există sisteme 
deontice şi epistemice nu doar aliolingvistice, ci şi atetice). 

în mod firesc, apare următoarea obiecţie: dacă majoritatea sistemelor 
examinate mai sus este obţinută pornind de la logica clasică prin adăugarea 
unor noi concepte precum cele de timp şi de modalitate, de ce să le calificăm 
drept sisteme logicei De fapt, timpul poate fi studiat în mecanică (şi în 
fizică) şi pare a nu avea nimic de-a face direct cu logica. în mod analog, se 
poate contesta importanţa logicii modale, susţinând că în contextele 
ştiinţifice obişnuite operatorii modali nu apar în mod esenţial şi că ei se 
pretează unor interpretări metalingvistice, fără a necesita aşadar o tratare 
independentă a nivelului metalingvistic 59 . 


59 Camap propune o interpretare metalingvistică a modalităţilor în R. Camap, 
Meaning and Necessity , The University of Chicago Press, Chicago, 1958. în 1933, Godel 
prezentase deja o alta; vezi K. Godel, «An interpretation of the intuitionistic sentential logic», 
în The Philosophy of Mathematics, editat de J. Hintikka, Oxford University Press, Oxford, 
1969, pp. 128-129 (traducere engleză a unei note din 1933). 

Dar astfel de obiecţii se dovedesc a fi lipsite de temei. Să examinăm 
cazul logicii timpului: combinarea categoriilor logice cu timpul dă naştere 
unor sisteme a căror studiere este profitabilă şi contribuie la o mai bună 
înţelegere a noţiunilor legate de conceptul de timp (ca flexiunile verbale şi 
timpul verbelor), a relaţiilor între modalităţi şi timp şi între structura 
timpului şi natura negaţiei. Pe lângă aceasta, presupoziţia tacită că timpul nu 
este strâns legat de categoriile logice, că este independent de ele, constituie, 
după cum am arătat deja foarte clar, o supoziţie speculativă discutabilă. 

în mod similar, conceptele modale apar în discursul cotidian în 
strânsă corelaţie cu celelalte concepte logice şi merită să constituie obiectul 
unei investigaţii sistematice şi amănunţite. Pentru filosof, contextele modale 
au o mare pertinenţă, căci sunt legate de determinism şi cauzalitate 60 , în plus, 
graţie dezvoltării recente a logicii modale, de exemplu a semanticii lui Kripke, 
anumite probleme filosofice referitoare la modalităţi au apărut într-o nouă 
lumină şi au dus la poziţii mai sofisticate, în consecinţă, mai puţin naive 61 . 

în ceea ce priveşte logicile nonclasice de primă specie anomică, 
găsim aici anumite logici paraconsistente, relevante şi polivalente, precum şi 
logica intuiţionistă. Vom reveni mai târziu asupra acestor logici, dar vom 
insista încă de pe acum asupra faptului că, în general, ele nu constituie 
simple prelungiri sau lărgiri ale logicii clasice, ci mai degrabă alternative sau 
rivale ale acesteia (cum este cazul de altfel cu diverse logici heterodoxe care 
vor fi comentate). 

Logicile de a doua specie tetică sunt variate şi multiple. De exemplu, 
anumite sisteme polivalente care conţin conectori ce le garantează completi¬ 
tudinea funcţională 62 , şi unde legea terţului exclus (A v-A sau pv—,p) nu 


Asupra acestui subiect cititoiul mai poate consulta R. Solovay, Provability 
Interpretation of Modal Logic, IBM - Research, Yorktow - Hights, 1976, G. Boolos şi 
G. Sambin, «Provability: the emergence of a mathematical modality», Studia Logica 50 (1991), 
pp. 1-23. 

Afirmaţia că modalităţile nu au importanţă pentru contextele ştiinţifice în general este 
discutabilă; cf. R. Routley, «Ultralogic as Universal?», Relevance Logic Newsletter, 2 (1977), 
pp. 50-89 şi pp. 138-175. 

Pentru anumiţi logicieni, modalităţile sunt la fel de fiindamentale precum conectorii 
obişnuiţi şi cuantificatorii; cf. A.R. Anderson şi N. Belnap Jr., Entailment, voi. I, Princeton 
University Press, Priceton, 1975. 

60 A se consulta, de exemplu, J. Lukasiewicz, «On determination», inclus în 
volumul Selected Works of J. Lukasiewicz, editat de E. Borkowski, North - Holland, 
Amsterdam, 1970. 

61 Vezi evoluţia dezbaterii asupra fundamentelor logicii modale în Reference and 
Modality, editat de L. Linsky, Oxford University Press, Oxford, 1971. 

62 Cf. J. B. Rosser şi A.R. Turquette, Many - Valued Logics, North - Holland, 
Amsterdam, 1952. 

este validă. Există aici nu doar o derogare de la postulatele de bază ale 
logicii uzuale, ci şi o alterare a limbajului. în mod analog, anumite sisteme 
ale logicii relevante fac parte dintre sistemele de a doua specie tetică 63 . 

Referitor la sistemele de a doua specie tetică, vom reţine că ele 
înglobează anumite sisteme epistemice şi anumite sisteme deontice, precum 
şi logicile problemelor şi ale imperativelor. Aşa cum am văzut, logica 
deontică poate fi studiată pornind de la logica clasică prin introducerea 
operatorilor deontici (permisiune, obligaţie, indiferenţă şi interdicţie), consti¬ 
tuind atunci logici de prima specie aliolingvistică; dar ea poate fi construită, 
de asemenea, prin lărgirea limbajului logicii clasice, admiţând că nişte 
formule determinate nu exprimă propoziţii şi că nu li se pot aplica concep¬ 
tele de validitate şi de adevăr, ci că ele exprimă, de exemplu, norme. Logica 
epistemică poate face totodată obiectul unei examinări ce conduce la sisteme 
atetice, de exemplu, se întâmplă în mod curent ca în ştiinţele naturale să fie 
formulate ipoteze sau supoziţii care nu sunt propriu-zis considerate ca fiind 
adevărate sau false şi constituie doar un instrument de sistematizare a 
rezultatelor deja obţinute prin cercetarea experimentală într-un câmp dat - 
ducând uneori la concluzii eronate atunci când sunt folosite în afara câm¬ 
pului lor de aplicaţie. în cercetările mai aprofundate, ele sunt înlocuite cu 
teoreme sau cu ipoteze care funcţionează mai convenabil în rolurile lor de 
elemente de sistematizare şi de previziune; ele pot fi calificate pe bună 
dreptate drept ficţiuni, aşa cum face Waihinger. (Un exemplu marcant şi actual 
de ficţiune este acela al teoriei atomului a lui Bohr. De altfel, după 
Waihinger, nici o ipoteză sau teorie ştiinţifică nu se sustrage ficţiunii). Când 
tratăm despre ficţiuni este imposibil să nu avem în vedere operatorii care 
exprimă noţiuni cum sunt acelea de credinţă şi de verificabilitate. Astfel, o 
logică a ficţiunilor este un sistem epistemic de a doua specie: formulele ce 
exprimă ficţiunile nu au valoare de adevăr, deoarece nu se referă la 
propoziţii stricto sensu, iar operatorii de credinţă, de verificabilitate etc. sunt 
în mod clar aliolingvistici 64 . 

Imperativele şi problemele (întrebările) se bucură de particularităţi 
logico-formale interesante. Sistemele care tratează despre aceste noţiuni se 
încadrează evident în sistemele de a doua specie atetice. 

Cât despre logicile de a treia specie, unul din sistemele cele mai 
simple de această natură ce poate fi prezentat este următorul: adăugăm 
operatorul descripţiei i unui calcul al predicatelor nonclasic de ordinul întâi, 
să zicem calculul CP1 prezentat în Anexa I şi îl argumentăm cu postulatele 
(1) - (3) prezentate mai jos. Presupunem, evident, că schemele de axiome şi 
regulile de cuantificare au fost adaptate în mod adecvat la noua situaţie 


63 Anderson şi Belnap, op. cit. 

64 Logica epistemică constituie subiectul cărţii lui j. Hintikka, Knowlidge and Belief ., 
Corneli University Press, Ithaca, 1962. 

creată prin prezenţa operatorului descripţiei (restricţiile la car sunt supuse 
noile postulate vor rămâne implicite). 


u F{x) = xyF{y) 

(0 

Vx (F (x ) <-> G (x)) -> \xF (x) = \xG (x) 

(2) 

3!xF(x) —> Vx(x = 2 xF (x) F (x) 

(3) 


Deci, atunci când există un singur obiect şi numai unul care satisface 
F(x), ixF(x ) denotă un astfel de obiect; în caz contrar, acceptăm ca ixF(x) să 
fie lipsit de semnificaţie. Astfel, în acest ultim caz, enunţurile în care figu¬ 
rează ixF(x ) nu au nici un sens şi nu sunt în mod special nici adevărate, nici 
false (conform interpretării luate în considerare). Astfel de sisteme sunt 
sisteme heterodoxe de a treia specie 65 . 

Logica intuiţionistă 

Am discutat deja unele dintre ideile fundamentale ale intuiţionismului. 
Vom studia acum mai amănunţit logica intuiţionistă şi anumite consecinţe 
filosofice la care duce ea 66 . 

După Brouwer, logica este posterioară matematicii, adică activitatea 
matematică se dezvoltă fără a fi necesar să se recurgă la principii logice; 
pentru fiecare raţionament particular, legitimitatea ei este garantată de 
evidenţă. Logica codifică aşadar regularităţile observate în inferenţele 
efectuate, şi nu vom putea fi niciodată siguri că o codificare dată înglobează 
toate principiile care reflectă astfel de regularităţi. 

Singurele obiecte matematice luate în seamă de intuiţionişti sunt 
unele construcţii mentale, mai ales întregii naturali 0, I, 2, 3... Dacă avem 
un proces oarecare de generare (de construcţie) a obiectelor, putem abstrage 
sau construi din acest proces o proprietate monadică; la fel, există situaţii ce 
ne permit să abstragem proprietăţi diadice, triadice etc. Este important să 
observăm că proprietăţile succed situaţiilor din care sunt abstrase, astfel încât 
nu există concepte nepredicative. Este aşadar lipsit de sens să ne întrebăm 
dacă o proprietate se aplică sieşi sau nu, ori să ne punem alte întrebări 
analoage: elementele cărora li se aplică proprietăţile preexistă formării lor. 
Există o ierarhie a proprietăţilor, fiecare de un tip determinat, care ne 
reaminteşte ierarhia predicatelor limbajului T. Cu toate acestea, noţiunea 
intuiţionistă de proprietate diferă total de noţiunea clasică de predicat. 


65 Dacă am lărgi în mod similar calculul clasic al predicatelor de prim ordin cu 
egalitate, am obţine un sistem de a doua specie, aliolingvistic şi atetic. Vezi J.B. Rosser, Logic 
for Mathematicians, McGraw — Hill, New York, 1953. 

66 D. van Dalen, «Lectures on intuiţionism», în Lecture Notes in Mathematisc, 337, 
Springer, Berlin, 1973, pp. 1-95. 

Deşi putem stabili un calcul intuiţionist al «predicatelor» de ordin 
superior, ne vom limita la studierea anumitor detalii ale calculului intui¬ 
ţionist al predicatelor de ordinul întâi, axiomatizat pentru prima oară de 
Heyling. Vom nota acest calcul cu H. 

Am dat mai înainte o formalizare a calculului clasic al predicatelor 
de prim ordin, ca subsistem al sistemului T (vezi partea finală a celei de a 
doua secţiuni din acest capitol). Limbajul lui H este acelaşi cu acela al 
calculului clasic de prim ordin; în mod special, H conţine printre simbolurile 
sale primitive conectorii —», a, v şi -i, precum şi cuantificatorii V şi 3. Se 
presupune, de asemenea, că H conţine o colecţie infinit numărabilă de 
constante individuale. 

O semantică (intuiţionistă) pentru H are drept idei fundamentale 
acelea de construcţie, de metodă efectivă, de propoziţie şi de demonstraţie, 
pe lângă acelea de domeniu al obiectelor şi de proprietate. 

O propoziţie, în sensul intuiţionist al termenului, este orice supoziţie 
sau ipoteză astfel încât, fiind dată o construcţie arbitrară k, ştim intuitiv dacă 
k constituie sau nu o demonstraţie a acestei supoziţii. Orice demonstraţie 
reprezintă, de fapt, o construcţie. Orice colecţie finită de instrucţiuni pentru 
efectuarea unei construcţii se numeşte metodă efectivă (sau descriere de 
construcţie). 

Se ia un domeniu nevid de obiecte E (sau, cum obişnuiesc să spună 
intuiţioniştii, o specie). Fie F un enunţ al lui H, ale cărui constante 
individuale denotă anumite elemente ale lui E şi ale cărui simboluri de 
predicat reprezintă proprietăţi determinate ale elementelor lui E. F este 
adevărat, potrivit acestei interpretări a simbolurilor sale nonlogice, dintr-un 
punct de vedere intuiţionist, dacă dispunem de o demonstraţie a lui F 67 . 

Următoarele clauze specifică în ce condiţii o construcţie k este o 
demonstraţie a lui F: 

11. Dacă F este atomic, k constituie o demonstraţie a lui F dacă este 
o construcţie ce demonstrează că obiectele denotate de constantele lui F sunt 
legate de proprietatea reprezentată prin simbolul de predicat al lui F\ 

12. Dacă F are forma Fi a F 2 , k este o demonstraţie a lui F dacă este 
alcătuit din două construcţii k\ şi k 2 în aşa fel încât k\ să fie o demonstraţie a 
lui Fi şi k 2 o demonstraţie a lui F 2 

13. Dacă F are forma F, v F 2 , k este o demonstraţie a lui F dacă este 
o demonstraţie a lui Fi sau dacă este o demonstraţie a lui F 2 . 


Identificăm F cu propoziţia pe care o exprimă. 

14. Dacă F are forma F\ —> F 2 , k este o demonstraţie a lui F dacă se 
compune din două construcţii k\ şi k 2 în aşa fel încât k\ să ofere o metodă 
efectivă pentru a transforma o demonstraţie a lui F\ într-o demonstraţie a lui 
F 2 , iar k 2 este o demonstraţie a faptului că k\ posedă proprietatea precedentă. 

15. Dacă F are forma -iF|, k este o demonstraţie a lui F dacă se 
compune din două construcţii k\ şi k 2 astfel încât k\ să ofere o metodă efectivă 
pentru a obţine o demonstraţie a unei contradicţii pornind de la orice demon¬ 
straţie a lui F\ iar k 2 este o demonstraţie a faptului că k\ posedă proprietatea 
în discuţie. 

16. Când F are forma VxA(x), k este o demonstraţie a lui F dacă se 
compune din două construcţii k\ şi k 2 în aşa fel încât k\ să descrie o metodă 
efectivă pentru a obţine o demonstraţie a lui A(c), unde c este o constantă 
care nu apare în F, pentru orice element al domeniului D denotat de c, iar k 2 
este o demonstraţie a acestui fapt. 

17. Dacă F are forma 3x^(x), k este o demonstraţie a lui F atunci 
când este o demonstraţie a lui A(c), unde constanta c nu apare în F şi 
reprezintă un element oarecare al lui E. 

Se spune că F este valid în E atunci când el este adevărat pentru orice 
interpretare a lui E. Dacă F este valid în orice domeniu nevid, se spune că F 
este valid. Această definiţie se extinde la formule, la fel ca în cazul clasic. 

Postulatele lui H sunt postulatele de la —>i la —i 2 şi de la V, la 3 2 din 
cea de a doua secţiune a acestui capitol. Se constată cu uşurinţă că axiomele 
sunt valide şi că regulile păstrează validitatea. în mod natural, se pune 
problema de a şti dacă postulatele precedente sunt suficiente pentru a 
demonstra pornind de la H toate formulele valide. Răspunsul este negativ: 
Godel a demonstrat că există mai multe formule valide (conform propriei 
sale definiţii) care nu sunt teoreme ale lui H, şi că acest sistem nu poate fi 
completat prin adăugarea unor axiome sau a unor noi reguli astfel încât 
sistemul rezultat să conţină ca teoreme toate formulele valide şi nimic 
altceva, îndeplinind totodată condiţiile uzuale de efectivitate 68 . Definiţiile şi 
rezultatele anterioare se extind astfel încât să se obţină o teorie intuiţionistă 
simplă a tipurilor, 77. în acest caz, limbajul lui 77 este acela al lui T iar 
postulatele sale sunt asemănătoare cu cele ale lui T 69 . 


68 Insistăm asupra faptului că H este incomplet din perspectiva semanticii 
intuifioniste\ cu toate acestea, el este complet din perspectiva unei semantici «clasice» cum 
este cea a lui Kripke. 

69 Există diferite moduri de a elabora alte teorii ale tipurilor intuitioniste. O teorie 
întru totul distinctă a lui TI este expusă de F. Martin - Lofîn An intuitionistic theory of types: 
predicative part, mathematiska Institutionen, Stockholm Universitet, Stockholm, 1974. 

Subtilităţile întâlnite în anumite clauze ale definiţiei de demonstrare 
a unui enunţ sunt necesare pentru a garanta că formulele care nu sunt valide 
din punct de vedere intuiţionist rămân nevalide chiar dacă raţionăm în mod 
clasic. Astfel, de exemplu, 

Av(A->fl) 

nu este validă din punct de vedere intuiţionist, chiar dacă raţionăm în mod 
clasic. într-adevăr, putem argumenta astfel: sau A este adevărată, sau nu este; 
în primul caz, A v (A —> B) este de asemenea adevărată, în cel de al doilea 
caz, neexistând o demonstraţie a lui A, construcţia care constă în a nu scrie 
nimic constituie o metodă efectivă ce transformă o demonstraţie oarecare a 
lui A într-o demonstraţie a lui B\ deci A —> este adevărată, şi deci 
A v ( A —> B) de asemenea adevărată. în consecinţă, A v ( A —> B) este validă. 
Or, este lesne de verificat că a doua condiţie din 14 elimină posibilitate ca un 
astfel de raţionament să fie corect, chiar şi dintr-un punct de vedere clasic. 

E clar că logica intuiţionistă nu respinge logica clasică, după cum nici 
geometriile cu mai mult de trei dimensiuni nu resping vechea geometrie tridi¬ 
mensională a lui Euclid. Există ramuri ale matematicii care sunt structurate 
conform anumitor forme de inferenţe fundamental clasice şi pe care nu este 
nici necesar, nici convenabil să le abandonăm. Totuşi - şi acesta este aspectul 
crucial - există anumite axe de cercetare unde logica clasică nu se aplică în 
mod adecvat, ea nefiind capabilă să elaboreze distincţii pertinente întrucât nu 
dispune de mijloacele necesare pentru a separa în mod convenabil conceptele 70 
în studierea strict constructivă a construcţiilor. Există nuanţe care nu se explică 
şi nu se justifică decât prin utilizarea subtilităţilor logicii intuiţioniste, fapt ce 
trebuie recunoscut chiar şi de cei ce nu aparţin şcolii lui Brouwer. De altfel, 
nimic nu ne împiedică să abordăm logica intuiţionistă ca logică a gândirii 
constructive, independent de concepţiile lui Brouwer şi ale şcolii sale. Astfel 
concepută, logica intuiţionistă constituie un complement al logicii clasice şi nu 
o rivală a sa. Dar aceasta arată că universalitatea câmpului de aplicare a logicii 
clasice poate fi dialectizată şi că există, de exemplu, categorii reale şi licite de 
negaţie şi de implicaţie, distincte de negaţia şi de implicaţia tradiţionale. 

Chiar dacă încercăm să argumentăm că legile clasice sunt mai 
generale decât legile constructive, că acestea din urmă nu fac decât să le 
completeze pe primele şi că, prin urmare, adevărata logică este logica 
clasică, vom recurge la principiul constructiv al raţiunii pentru a arăta 
inanitatea unei astfel de argumentări; fără nucleul constructiv fundamental 
nu pare a fi posibilă dezvoltarea nici unui sistem logico-matematic; dintr-un 
anumit punct de vedere, logica clasică presupune logica intuiţionistă. 


70 D. Nelson, «Negation and separation of concepts in constructive mathematics», în 
Constructivity in Mathematics, editat de A. Heyling, North - Holland, Amsterdam, 1959. 

în rezumat, logica intuiţionistă scoate în evidenţă faptul că există 
logici complementare şi alternative care depind de regiunile obiective 
explorate şi de direcţiile acestor cercetări. 

Unele dintre afirmaţiile noastre privind logica intuiţionistă vor fi mai 
clare dacă aplicăm metoda modelelor ipotetice: definim o nouă disciplină, al 
cărei interes este oarecum discutabil, semiografia. Este vorba de studiul 
constructiv al configuraţiilor simbolice. Astfel, o configuraţie simbolică 
există dacă, în principiu, o putem scrie. Configuraţiile simbolice beneficiază 
de proprietăţi (monadice, diadice) şi, ca de obicei, se definesc proprietăţile 
proprietăţilor etc., construindu-se astfel o ierarhie a tipurilor, obiectele 
tipului iniţial fiind configuraţiile. Un simbol, în sensul în care folosim acum 
acest termen, nu denotă nimic, el nefiind nimic altceva decât o structură de 
linii. Or, dacă vrem să dezvoltăm semiografia într-un mod convenabil, din 
punct de vedere pur constructiv, avem nevoie de logica intuiţionistă - şi 
aceasta indiferent de felul cum judecăm concepţiile lui Brouwer şi ale 
adepţilor săi; putem spune că semiografia se situează între matematica 
finitistă a lui Hilbert şi matematica intuiţionistă; ea este mult mai generală 
decât prima şi aproape la fel de tare ca cea de a doua. A aplica logica 
tradiţională la semiografie ar însemna a-i falsifica obiectivul, lipsind-o de 
caracterul constructiv pe care i l-am atribuit (trebuie să observăm că în prin¬ 
cipiul constructiv al raţiunii, nimic nu ne împiedică să substituim 
semiografia aritmeticii intuiţioniste). 

Unul din principiile centrale ale logicii clasice, principiul terţului 
exclus, p v - 1/7 (sau A v -iA ) nu este valabil în logica intuiţionistă. Nu am 
putea dori o dialectizare mai perfectă a acestei legi decât cea oferită de 
logica intuiţionistă: aceasta se datorează în mod esenţial faptului că negaţia 
intuiţionistă diferă de negaţia clasică. 

Nu trebuie totuşi să uităm că logica intuiţionistă are un domeniu limitat 
de aplicaţie - formele de raţionament constructiv. Aceasta nu înseamnă că nu ar 
exista şi alte interpretări posibile, ca de exemplu calculul problemelor 71 . 

Logica polivalentă 

Peirce, MacColl şi Vasiliev au fost precursorii logicii polivalente, 
care a devenit o disciplină autonomă numai începând din anii douăzeci, o 
dată cu lucrările lui Lukasiewicz şi ale lui Post 72 . 


71 A. Heityng, Les fondements des mathematiques, intuitionnisme, theorie de la 
demonstration, Gauthier - Villars, Paris, 1955, pp. 16 şi urm. 

72 O istorie a logicii polivalente se găseşte în cartea lui Rescher, Many - Valued 
Logic. O foarte bună carte despre logica polivalentă este cea a lui G. Malinowski, Many - 
Valued Logics, Clarendon, Oxford, 1993; vezi cu privire la acest subiect referatul critic al 
lui N.C.A. da Costa, J.Y. Beziau şi O.A.S. Bueno în Modern Logic (î n curs de apariţie). 



186 


Logici clasice şi neclasice 


în logica polivalentă, principiul calificat de Lukasiewicz drept 
principiul bivalenţei nu este valabil: 

Orice enunţ este fie adevărat, fie fals. (F) 

Originea cercetărilor lui Post asupra logicii polivalente este pur 
tehnică; Lukasiewicz, dimpotrivă, s-a abătut de la legea bivalenţei pentru 
unele chestiuni de ordin filosofic - problema viitorilor contingenţi, ridicată 
deja de Aristotel şi problema modalităţilor. 

Rezumând, argumentele logicianului polonez se bazau pe faptul că 
enunţuri ca: 

Un ţânţar mă va înţepa pe nas peste cincisprezece zile, 

în cutare loc, la cutare oră (G) 

nu pot fi astăzi nici adevărate nici false, căci în ipoteza contrară, aceasta ar 
însemna că viitorul este deja determinat - este vechea problemă a viitorilor 
contingenţi. Apare astfel în mod natural ideea de a introduce o altă valoare 
de adevăr, pe lângă cele de adevărat şi de fals, şi anume nedeterminatul (sau 
posibilul). Enunţuri ca G trebuie considerate în momentul prezent ca fiind 
nedeterminate, dacă nu vrem să facem loc unui determinism extrem. Să 
observăm că Lukasiewicz distinge cu grijă principiul cauzalităţii de teza 
deterministă: nu există incompatibilitate între acceptarea primului şi respin¬ 
gerea celuilalt 73 . 

Un alt motiv care îl conduce pe Lukasiewicz la construirea acestor 
sisteme polivalente este legat de lucrările precursorilor în domeniul logicii 
modale. El a constatat că anumite principii descoperite de tradiţia filosofică 
şi care guvernau modalităţile, nu puteau fi formulate în cadrul restrictiv al 
logicii bivalente (adică clasice): ele nu au sens decât în cadrul mai general al 
sistemelor polivalente unde sunt admise trei sau mai multe valori de 
adevăr 74 . Cu Lukasiewicz s-a născut, prin urmare, logica polivalentă de care 
a fost interesat mai ales Moisil 75 . 

Mai există şi alte circumstanţe care ne duc la polivalenţă. Este cazul, 
între altele, a unor judecăţi care în viaţa curentă, şi chiar în domeniul ştiinţei, 
pot fi considerate în primă aproximare adevărate sau false, dar care se 
dovedesc imposibil de clasat ca atare în urma unei analize mai fine. Să 
clarificăm acest lucru printr-un exemplu datorat lui Rosser şi Turquette 76 ; să 


73 J. Lukasiewicz, «On Determinism», publicat în ediţia lui Borkowski. 

74 J. Lukasiewicz, «Philosophical remarks on many - valued systems of proposi- 
tional logic», publicat în ediţia lui Borkowski. 

75 Vezi G.C. Moisil, Essais sur Ies logiques non chryspiennes , Editura Academiei 
Republicii Socialiste România, Bucureşti, 1972 

76 J.B. Rosser şi A. R. Turquette, Many - Valued Logic. 

presupunem că dorim să precizăm, măcar teoretic, când anume o persoană P 
se află în interiorul unei încăperi Q. Există situaţii în care P se află cu 
siguranţă în Q şi altele în care el se află în siguranţă în exteriorul lui Q. Cu 
toate acestea, dacă P stă pe prag, apar nişte îndoieli: când este P în g? S-ar 
putea spune că el va fi acolo după ce centrul său de greutate va fi depăşit o 
anumită limită. Dacă lăsăm la o parte semnificaţia expresiei «o anumită 
limită», oarecum îndoielnică, ce înseamnă «centru de greutate»? Dacă 
încercăm să precizăm conceptul de centru de greutate - atât de simplu în 
perspectiva mecanicii tradiţionale - constatăm că ne lovim de mari 
dificultăţi, dacă avem în vedere obstacolele legate de mecanica cuantică 
actuală (principiul indeterminării etc.) Astfel, «P este în Q într-un anumit 
moment» nu este întotdeauna adevărat sau fals, deoarece din punct de vedere 
teoretic dificultatea nu poate fi depăşită. Deci nu este vorba de un obstacol 
de natură practică, ci de un obstacol ce nu poate fi rezolvat nici din punct de 
vedere teoretic: el este inerent realităţii fizice înseşi. 

Astăzi logica polivalentă reprezintă, fără îndoială, o parte importantă 
a logicii având aplicaţii interne şi externe în ştiinţele formale 77 . 

La nivelul disciplinelor formale merită menţionate următoarele 
aplicaţii: 

1. Folosirea metodelor polivalente (mai ales prin intermediul 
conceptului de matrice) în investigaţia metateoretică a sistemelor 
logice (pentru a dovedi, de exemplu, independenţa anumitor 
mulţimi de axiome). 

2. Folosirea sistemului trivalent al lui Kleene în teoria funcţiilor şi a 
predicatelor parţial recursive. 

3. Utilizarea unor sisteme polivalente la nivelul fundamentelor 
teoriei mulţimilor, în special pentru studierea consistenţei schemei 
de separare, iniţiată de Skolem. 

4. Aplicarea logicii polivalente în analiza paradoxurilor teoriei 
mulţimilor (Bocivar) şi a antinomiilor semantice ca aceea a 
Mincinosului. 

5. Folosirea sistemelor polivalente în formularea logicilor modale şi 
discursive 78 . La nivelul aplicaţiilor externe la ştiinţele formale 
trebuie semnalate aplicaţiile la circuitele electrice (Şestakov şi 

77 N. Rescher, op. cit., pp 206 şi următoarele. 

78 O tratare sistematică a logicii discursive polivalente este prezentată în articolul lui 
J. Kotas şi N.C.A. da Costa, «On the problem of Jaskowski and the logics of Lukasiewicz», în 
Proceedings of the Firth Brazilian Conference on Mathematical Logic, editat de A.J. Arruda, 
N.C.A. da Costa şi R. Chauqui, Marcel Dekker, New York, 1978, pp. 127-139. 

Moisil) şi cele privind fundamentele mecanicii cuantice (P. Fevrier 
şi H. Reichenbach). Nu vom intra în detalii cu privire la primele, 
în schimb vom vorbi despre celelalte în secţiunea următoare. 

încă nu am abordat un aspect crucial: este oare logica polivalentă 
doar o logică complementară logicii clasice sau poate fi considerată o logică 
rivală? Nu există nici o îndoială că logica polivalentă completează în mod 
foarte util logica clasică. Să arătăm acum cu claritate că ea se poate prezenta 
totodată ca o rivală. 

Unele studii analoage celor ale lui Lukasiewicz asupra viitorilor 
contingenţi şi asupra modalităţilor, precum şi argumentele de acelaşi ordin 
cu acela al lui Rosser şi Turquette care insistă asupra caracterului vag al 
anumitor noţiuni, sugerează posibilitatea polivalenţei, deşi în realitate nu 
există aici adevărate logici polivalente capabile să se ridice la nivelul logicii 
de ordin superior şi al teoriei mulţimilor, i.e. sisteme polivalente în stare să 
joace rolul Organonului. Fără dezvoltarea unei teorii polivalente a mulţimilor, 
rezonabilă, logica polivalentă nu poate avea pretenţia de a rivaliza cu logica 
clasică. De fapt, o teorie polivalentă a mulţimilor a fost elaborată de Klaua şi 
dezvoltată de discipolii săi 79 . 

Teoria lui Klaua este legată de teoria mulţimilor fuzzy {fuzzy sets ) a 
cărei importanţă practică şi teoretică este considerabilă 80 . 

Deci există realmente o mare logică polivalentă, şi ea apare ca o 
rivală a logicii clasice, fiind mai generală şi putând să se aplice chiar acolo 
unde logica clasică nu se descurcă decât prin şiretlicuri ad hoc. 

O dată în plus avem aici o dialectizare a categoriilor logice şi, în 
special, a lui tertium non datur i] . Nu este vorba doar de introducerea unor 
sisteme polivalente pur formale; ele pot fi adaptate la necesităţile experienţei 
şi tehnicii, aşa cum o atestă relaţiile cu teoria mulţimilor fuzzy. 


79 D. Klaua, «Uber einen Ansatz zur mehrwertigen Mengenlehre», Monasther. dDt. 
Akad. Wiss.l (1965), 859-876 şi «Uber einen zweiten Ansatz zur mehrwertigen 
Mengenlehre», Ibid., 8 (1966), 161-177. Să mai cităm articolul aceluiaşi autor intitulat «Zur 
Arithmetik mehrwertiger Zahlen», Math. Nachrichten , 57 (1973), 275-306, unde se fac referiri 
la lucrările lui S. Gottwald şi K.U. Jahn. 

80 Cu privire la teoria mulţimilor fuzzy, elaborată de Zadeh, vezi: I.A. Zadeh, «Fuzzy 
sets», Information and Control, 8 (1965), 338-353 şi «Fuzzy sets and systems», proc. Symp. On 
System Theory, New York, 1965, pp. 29-39; S. Gottwald, Fuzzy sets and fuzzy logic. Vieweg, 
Wiesbaden, 1993. 

81 Observăm totuşi că se pot construi logici polivalente unde principiul terţului 
exclus este valabil (de exemplu sub forma A v -u4), cum se întâmplă în cazul semnticilor 
multivalente non - verifuncţionale prezentatede J.Y. Beziau, «Logiques construites suivant 
Ies methodes de da Costa», Logique et Analyse, 131-132 (1990), 259-272. 

Metateoria logicilor polivalente nu presupune oare logica clasică? 
Dintr-un anumit punct de vedere, răspunsul este cu siguranţă negativ. De 
fapt, întrucât logica clasică poate fi cufundată în mai multe sisteme 
polivalente, nu greşim dacă spunem că la nivelul metalimbajului a fost 
utilizat un sistem polivalent care coincide local cu sistemul clasic. Cu privire 
la această problemă este necesar să insistăm asupra faptului că nici chiar în 
cazul unui răspuns pozitiv, aceasta nu ar însemna nicidecum că logica 
clasică este mai fundamentală decât logica polivalentă, ci doar că pentru 
elaborarea acesteia din urmă este de ajuns să deţinem principiile tradiţionale. 
Dacă ceea ce spunem ar fi incorect, atunci logica clasică s-ar afla într-un 
cerc vicios. Cum şi-ar putea ea elabora propria metateorie pe propria sa bază, 
fără a se presupune pe sine? Adevărul este că există posibilitatea de a 
construi orice sistem formal fără a avea nimic de presupus, cu excepţia unor 
intuiţii semiografice şi a câtorva comentarii informale de natură semantică, 
exprimate în limbajul obişnuit 82 . 

Problema evocată nu priveşte direct logica intuiţionistă, căci 
metalogică sa, în sens strict, nu este făcută pentru a o funda, ci doar pentru a 
o clarifica. 

în rezumat, logicile clasică (bivalentă) şi polivalentă alcătuiesc o 
pereche de logici alternative: oricare dintre ele poate servi drept bază 
celeilalte şi funcţiona ca Organon al mecanismului deductiv. 

Logica paraconsistentă 

Mai întâi reproducem şi elaborăm din nou câteva definiţii deja date. 
O teorie T conţinând o negaţie (—iA) se numeşte inconsistentă sau 
contradictorie dacă printre tezele (teoremele) sale figurează o formulă A şi 
negaţia sa —A\ în caz contrar, T este numită consistentă sau non contradictorie. 
T conţinând sau nu o negaţie este numită trivială dacă toate formele sale sunt 
teoreme; dacă nu este cazul, ea se numeşte nontrivială. Ştim că nu se pot 
elabora teorii inconsistente şi nontriviale pornind de la logica clasică, nici 
pornind de la diverse alte sisteme logice, între altele logica intuiţionistă. 
Dacă dorim să elaborăm şi să studiem astfel de teorii - teoriile numite 
paraconsistente - suntem obligaţi în mod necesar să creăm noi sisteme 
logice, botezate paraconsistente 83 . Deoarece este natural ca un sistem logic 
să permită ca din două formule A şi B să se infereze conjuncţia lor A a B, 
urmează că în mod obişnuit teoriile paraconsistente conţin contradicţii, adică 


82 Vezi discufia lui Rescher despre acest subiect, în Many - Valued Logic, p. 82 şi 
urm. Analiza logicianului nord-american se limitează la calculul propoziţional, deşi ea poate 
fi extinsă la sistemele de mare logică. 

83 Folosirea termenului «paraconsistent» în această accepţie a fost propusă de F. Miro 


Quesada. 

expresii având forma A a —A, fără a fi triviale din această cauză. Deci, în 
logica paraconsistentă se vorbeşte de sisteme deductive inconsistente 
(nontriviale) şi de norme logice subiacente unor astfel de sisteme. 

De la Heraclit încoace, trecând prin Hegel, Marx şi Lenin iar în 
zilele noastre prin Wittgenstein, au existat filosofi care au admis că în 
teoriile şi contextele raţionale ce exprimă cunoştinţe legitime, contradicţia 
poate fi acceptată. Wittgenstein afirma: «Dacă ar fi descoperită acum efectiv 
o contradicţie în aritmetică, acest lucru ar dovedi doar că o aritmetică ar 
putea aduce mari servicii prin această contradicţie.» 84 Pentru anumiţi 
gânditori, existenţa contradicţiei reprezintă de altfel o caracteristică esenţială 
a oricărei teorii ce reflectă vreo porţiune nerestrânsă a realităţii. Totuşi, până 
în urmă cu câţiva ani, nici un filosof nu s-a străduit să dezvolte sisteme 
logice paraconsistente menite să-i justifice sau să-i facă plauzibile ideile, fapt 
ce nu poate să nu ne surprindă. 

îi considerăm pe Lukasiewicz şi pe Vasiliev drept adevăraţii 
precursori ai logicii paraconsistente 85 , chiar dacă Aristotel o presimţise deja, 
cum am văzut în secţiunea 4 a acestui capitol. Dar dezvoltarea sistematică a 
logicii paraconsistente a fost înfăptuită doar începând cu lucrările lui 
Jaskowski 86 , cu logica sa discursivă, şi de la acelea ale autorului cărţii de 
faţă 87 . Cu toate acestea, logicianul din Torun s-a limitat să construiască doar 
un calcul propoziţional paraconsistent, în timp ce noi, în mod independent, am 
construit mai multe sisteme paraconsistente de mare logică (vezi Anexa 1). 

Ulterior sau paralel, numeroşi autori au abordat subiectul, printre 
care F.G. Asenjo, D. Batens, J.-Y. Beziau, J. Blaszczuk, L. Dubikajtis, 
W. Dziobiak, T. Furmanowski, M. Guillaume, J. Kotas, D. Marconi, 
R.K. Meyer, C. Mortensen, J. Perzanowski, G. Priest, Zhang Qing - Yu, 


84 L. Wittgenstein, Remarks on the Foundation of Mathematics, Basil Blackwell, 
Oxford, 1956, p. 181 e. 

85 Am menţionat deja logica imaginară a lui Vasiliev. Concluziile lui Lukasiewicz 
din articolul său despre principiul contradicţiei la Aristotel nu sunt suficiente pentru a garanta 
faptul că el a perceput posibilitatea unei logici paraconsistente. Cu toate acestea, observaţiile 
lui Jaskowski cu privire la anumite reflecţii ale marelui logician polonez ne permit să credem 
că acesta din urmă era pe deplin conştient de posibilitatea acestei logici; cf. S. Jaskowski, 
«Rachunek zdan dla systemow dedukcyjnych sprzechych», Studia Societatis Scientiarum 
Torunensis A, voi I (1948), 57-77. 

86 Vezi articolul citat în nota precedentă. Cu privire la logica lui Jaskowski, vezi 
N.C.A. da Costa şi F.A. Doria, «On Jaskowski’s discursive logic», Studia Logica , 55 (1994). 

87 Se va consulta A.I. Amida, «A survey of paraconsistent logic», în Mathematical 
Logic in Latin - America, editat de A.I. Airuda, N.C.A. da Costa şi R. Chuaqui, North - Holland, 
Amsterdam, 1977, pp. 3-24. 

O bibliografie a lucrărilor autorului se găseşte în fM L. D'Ottaviano, «On the 
development of paraconsistent logic and da Costa’s work», Journal of non - dassical 
logic, 7 (1990), 9-72. 

A.K. Raggio, R. Routley şi V. Routley, I. Urbas, J.P. Van Bendegen. Printre 
logicienii latino-americani care au contribuit la evoluţia subiectului, îi vom 
aminti pe A.I. Arruda, E.H. Alves, W. Camielli, M. Fidel, A. Loparic, 
L.H.L. dos Santos şi A. M. Sette 88 . 

Care sunt obiectivele logicii paraconsistente, numită iniţial teorie a 
sistemelor formale inconsistente? (Unele referiri la aceasta din urmă au fost 
făcute în capitolul 1, § 5 şi în alte locuri, aşa cum cititorul probabil că îşi 
aminteşte). Principalele obiective sunt următoarele: 

1. A stabili tehnicile logic - formale ce ne pot permite o mai bună 
înţelegere a structurilor logice subiacente concepţiilor partizanilor 
dialecticii 89 , ca Heraclit, Hegel, Marx, Engels şi Lenin. 

2. A contribui la însăşi înţelegerea legilor logicii clasice, pentru că se 
întâmplă cu ea exact ceea ce se întâmplă cu geometria euclidiană: 
crearea unor geometrii neeuclidiene, nonarhimediene, nondesar- 
guiene etc., constituie nu numai un aport cu privire la pertinenţa 
lor, ci ne permit totodată să percepem mai clar corelaţiile ce 
există între postulatele geometriei euclidiene înseşi. 

3. A studia schema de separare a teoriei mulţimilor (§ 3 din acest 
capitol); atunci când restricţiile ce îi sunt impuse slăbesc, trebuie 
să ştim în ce măsură pot fi elaborate teorii ale mulţimilor 
inconsistente dar nontriviale (acelaşi lucru se petrece cu schema 
de separare în calculul predicatelor de ordin superior). 

4. A contribui la sistematizarea şi la examinarea unor noi teorii care 
conţin contradicţii şi a teoriilor vechi care, din această cauză, au 
fost abandonate sau împinse practic în planul doi. Exemple 
semnificative ale acestora din urmă sunt teoria obiectelor a lui 
Meinong 90 şi teoria infinitezimalelor în forma sa originală, 
sistematizată de FHopital 91 şi care era contradictorie într-un mod 
flagrant. De altfel, Hegel vedea în acest fapt superioritatea 
evidentă a calculului infinitezimal asupra algebrei în exprimarea 
proceselor reale. 


88 Pentru informaţii bibliografice mai ample, cititorul va putea consulta culegerea 
editată de G. Priest, R. Routley şi J. Norman, Paraconsistent Logic: Essays on the 
Inconsistent, Philosophia, Miinchen, 1989. O introducere destul de elementară în italiană este 
semnată de N. Grana: Logica Paraconsistente, Lofredo, Napoli, 1983. 

89 Evident, folosim aici cuvântul «dialectică» într-un sens diferit de acela pe care i 
l-am atribuit până în prezent. 

90 Se va consulta R. Şi V. Routley, «Rehabilitating Meinong’s theory of objects, 
Revue Internationale de Philosophie, 27 (1973), 224-254. 

91 A. Robinson, «The metaphysics of the calculus», articol făcând parte din 
antologia lui Hintikka deja citată. 

5. A contribui la o justă apreciere a conceptelor de negaţie şi de 
contradicţie. Logica paraconsistentă scoate în evidenţă faptul că 
există mai multe tipuri de negaţie, la fel cum există mai multe 
forme de implicaţii. Conceptul de contradicţie este şi el clarificat 
prin cercetările făcute în limitele logicii paraconsistente actuale. 
Pe de o parte, există autori pentru care contradicţiile joacă un rol 
cvasimistic, explicând aproape totul în univers, aşa cum se poate 
constata în anumite curente marxiste; de cealaltă parte, unii 
specialişti excelenţi cred că o contradicţie reprezintă ceva 
neinteligibil, mergând până la a se îndoi, mai ales, de metoda 
reducerii la absurd, pentru că a raţiona apagogic ar însemna, între 
altele, a presupune că absurdul se spune legilor logice (chiar şi 
astăzi mai sunt autori care se tem de contradicţie; ei seamănă cu 
matematicienii greci care, la naşterea geometriei deductive, au 
fost înspăimântaţi de raţionamentul per absurdum din motive 
aproape similare). Deci: logica paraconsistentă nu contribuie 
numai la demistificarea contradicţiei, ea contribuie, de asemenea, 
la calmarea tuturor celor ce se tem de ea. 

Acestea au fost unele dintre problemele care au dus la naşterea 
logicii paraconsistente. Ce rezultate importante s-au obţinut de la crearea sa? 
în această secţiune ne vom limita la a vorbi doar despre unele dintre 
realizările logicii paraconsistente, lăsând alte probleme pentru secţiunea II 
din acest capitol şi pentru capitolul al treilea unde se vor încadra mai bine. 

Este evident că există sisteme paraconsistente perfect rezonabile, 
posedând mai ales semantici raţionale care amintesc de semantica tradiţio¬ 
nală 92 şi de semantica lui Kripke 93 . Pe lângă aceasta, au fost construite 
sisteme paraconsistente de mare logică realmente foarte puternice, mai 
puternice chiar decât diferitele sisteme clasice de mare logică. S-au obţinut 
generalizări ale teoremelor lui Godel de incompletitudine, ale teoremei 
adevărului la Tarski şi a început să fie dezvoltată o teorie paraconsistentă a 
modelelor (anumite detalii se găsesc în Anexa 1). în concluzie: din punct de 
vedere matematico-formal, astfel de sisteme sunt la fel de acceptabile ca 
sistemele clasice, ele beneficiază de proprietăţi foarte interesante şi 
constituie punctul de plecare al unor chestiuni de o importanţă enormă. Deci 
logica paraconsistentă are deja dreptul de cetăţenie asigurat în domeniu 
disciplinelor formale. 


92 Spiritul semanticii tradiţionale se regăseşte îndeosebi în concepţiile lui Tarski 
(vezi, de exemplu, A. Tarski, Logic, Semantics, Metamathematics, Clarendon Press, Oxford, 
1956, capitolul VIII). 

93 O descriere detaliată a semanticii lui Kripke se găseşte în cartea lui Hughes şi 
Cresswell deja citată. 

Progresul descris a permis în subsidiar verificarea existenţei mai 
multor tipuri de negaţii care prelungesc în diferite direcţii negaţia informală 
şi intuitivă a experienţei cotidiene. Repetăm: există mai multe tipuri de 
negaţie după cum există şi diferite specii de implicaţie. Toate merită studiate 
şi, în anumite cazuri, trebuie să se recurgă simultan la două tipuri de negaţie 
(trimitem cititorul la Anexa 1). înţelegerea negaţiilor nonclasice nu poate 
avea loc decât după dobândirea unei anumite familiarităţi cu sistemele 
paraconsistente şi cu altele unde figurează acestea. Cu alte cuvinte, este vorba 
de o înţelegere «operatorie»: intuiţia noastră se adaptează treptat la noile 
forme de negaţie, mai mult sau mai puţin în acelaşi mod în care ne obişnuim 
cu conceptele primitive ale geometriilor neeuclidiene; intuiţia corespun¬ 
zătoare unei forme date de negaţie heterodoxă este, după expresia fericită a 
lui Bachelard, o intuiţie lucrată. 

Toate acestea par demne de atenţie, dar ce se poate spune despre 
semnificaţia reală a logicii paraconsistente? Se aplică ea la realitate? 
Răspunsul este că există sisteme paraconsistente care se aplică realităţii la fel 
de bine ca logica clasică, de fapt, ele conţin logica clasică în calitate de parte 
valabilă pentru propoziţiile ce se comportă bine şi coincid, parţial, cu ea. Ele 
servesc astfel la a sistematiza experienţa noastră - la fel ca geometria lui 
Lobacevski, care aproape coincide cu geometria euclidiană în cazul 
aplicaţiilor la lumea reală. 

Anumite tentative încă embrionare de formalizare a logicii dialectice 
şi a logicii vagi coroborează cele spuse mai înainte. 

Cu toate acestea, este necesar să insistăm asupra următorului aspect: 
orice sistem paraconsistent trebuie să poată conţine propoziţii ce se comportă 
bine care, grosso modo, satisfac logica clasică sau măcar majoritatea 
formelor principiilor noncontradicţiei, identităţii şi terţului exclus. Fără 
aceste propoziţii nu există nici o posibilitate de comunicare în viaţa zilnică, 
iar acţiunea raţională devine impracticabilă, fapt observat deja de Aristotel şi 
analizat minuţios în cartea T din Metafizica. Nu vom relansa dezbaterea: teza 
Stagiritului ne pare suficient de clară, făcând astfel zadarnică orice polemică. 

Alte întrebări ce iau naştere o dată cu sistemele paraconsistente sau 
sunt scoase în evidenţă de ele ar fi următoarele: 

1. Din moment ce este posibilă împărţirea teoriilor nontriviale în 
consistente şi inconsistente, există oare vreun domeniu ştiinţific 
nonformal unde acestea din urmă pot fi aplicate? 

2. Este universul consistent? Care este sensul exact al acestei 
întrebări? 

3. Dispune oare logica de mijloace pentru a dovedi existenţa unor 
contradicţii reale sau, dacă astfel de mijloace există, nu pot fi 
stabilite decât prin intermediul experienţei? 

4. Este posibilă cunoaşterea dacă lumea este contradictorie? 

5. în general, se insistă mai degrabă asupra consistenţei teoriilor 
ştiinţifice decât asupra faptului că ele sunt de obicei întemeiate pe 
logica tradiţională; în ce domeniu inconsistenţa şi trivialitatea 
coincid? 

Vom reveni mai târziu asupra acestor probleme. 

E evident că logica paraconsistentă constituie, într-un sens determinat, 
un complement al logicii clasice: numeroase sisteme paraconsistente pot fi 
obţinute pornind de la ea, prin adăugarea unor noi tipuri de negaţie, obiec¬ 
tivul fiind de a dezvălui noi aspecte ale esenţei logicii. Cu toate acestea, 
nimic nu împiedecă interpretarea a numeroase sisteme paraconsistente ca 
rivale ale logicii clasice: ele o conţin ca pe un caz particular, pentru a da 
seama de propoziţiile care se comportă bine, dar încearcă să meargă mai 
departe, lărgind câmpul logicii prin incorporarea unor teorii paraconsistente, 
eliberând raţiunea de legăturile impuse de tradiţie, mai mult sau mai puţin 
inconştient. Astfel de sisteme logice sunt stabilite independent de logica 
clasică, fiind mai puternice decât ea pentru că trec dincolo de frontierele sale. 
în consecinţă, ele constituie o dialectizare profundă a logicii tradiţionale, 
arătând cu deplină claritate că ea nu este nicidecum absolută şi de neatins. 

Logica relevanţei * 

îşi are originea în lucrările lui Ackermann despre «strengen 
Implikation» 94 şi a fost dezvoltată de Anderson şi Belnap 95 . După opinia lor, 
inima logicii se află în conectorul condiţional, exprimat în limbajul curent prin 
expresia «Dacă... atunci...». Condiţionalului îi sunt asociate relaţiile de impli¬ 
care (antrenare, entailment) şi de deductibilitate, una fiind conversa celeilalte. 
Obiectivul capital al logicii rezidă, aşadar, în constituirea unei doctrine a 
implicării care să fie raţională, adică să ofere condiţiile necesare şi suficiente 
pentru ca, date fiind enunţurile A şi B şi dubla săgeată =» simbolizând 
condiţionalul, expresia A => B să exprime, în cazul în care este adevărată, 


94 W. Ackennann, «Begrundung einer strengen Implikation», Journal of Symbolic 
Logic, 21 (1956), 113-128. 

95 Cf. A.R. Anderson şi N. Belnap Jr, Entailment, The Logic of Relevance and 
Necessity, Princeton University Press, Princeton, 1975. 

*în versiunea franceză a cărţii apare „logica pertinenţei'' (Ia logique de la pertinence) şi 
nu „logica relevanţei". Echivalarea s-a făcut cu acordul traducătorului francez. (1. L.) 

faptul că A atrage după sine B sau că B este deductibil din A (sau că B este 
consecinţa logică a lui A). Trebuie evitate în special paradoxurile implicaţiei 
materiale precum A=>(B=>A), -A=>(A=>B), (Aa-A)=>B, 

(A a -A) => —i. B şi A => (B v -iB). Se ştie că dacă săgeata dublă este inter¬ 
pretată ca un conector al implicaţiei materiale, ele sunt valide. în mod 
obişnuit, aceste paradoxuri sunt considerate nişte ciudăţenii inofensive. Cu 
toate acestea, pentru Anderson şi Belnap, semnul => nu poate exprima condi¬ 
ţionalul, în cazul în care satisface paradoxurile implicaţiei; acestea nu 
constituie nicidecum nişte adevăruri inofensive ce guvernează anumite 
forme de implicaţie, aşa cum crede logicianul clasic, ci pur şi simplu nişte 
falsităţi intolerabile într-o teorie acceptabilă a implicaţiei. 

Când se afirmă «Dacă A atunci B», aceasta înseamnă că B se infe¬ 
rează pornind de la A; deci: 

1. Adevărul lui A este relevant , într-un fel anume, pentru B. 

2. Dacă condiţionalul «Dacă A atunci B » este adevărat, el este în mod 
necesar adevărat, căci adevărul său depinde numai de condiţiile 
logic-formale şi nu de contingenţele lumii. Paradoxurile implicaţiei 
materiale, intuiţioniste, stricte etc. - ne arată, înainte de toate, că 
aceste implicaţii nu sunt propriu-zis implicaţii. 

Să ne limităm, pentru moment, la calculul propoziţional. Anderson şi 
Belnap prezintă două sisteme principale care permit evitarea paradoxurilor în 
discuţie: E şi R. în primul, relaţia de implicaţie (antrenare, entailment) 
satisface condiţia relevanţei şi necesităţii invocate mai sus. în cel de-al 
doilea se ţine seama doar de restricţiile relevanţei: deoarece în R nu se 
distinge adevărul de adevărului necesar, acest sistem conţine anumite 
paradoxuri de modalitate ' conţine teoreme de forma A=>(B=> A), unde 

A poate fi contingent, ca în exemplul tipic A => ((A => A)=> A). Pentru 
clarificarea celor spuse de noi, să notăm că în E, având în minte semnificaţia 
simbolului =>, se defineşte «A este necesar» (care se scrie A) ca o abreviere 
a lui ((A=> A)=> a). Or, în R, pentru că A=> ((A=> A)=> A) este valid, 
avem A=> A ceea ce arată clar că A şi LiA nu sunt distinse în mod 
judicios. 

în cele ce urmează descriem sistemele E şi R. 

Simbolurile primitive ale lui E sunt următoarele : =>, a , v, -i, (,) şi o 
mulţime infinit numărabilă de variabile propoziţionale. 

Iată postulatele lui E : 

1. A => A 

2. (A=>S)=>((S=>C)=>(A=>C) 

3. ( A => fl) => (C A) => (C => fl) 

4. (A => (A => fi)) => (A => A) 

5. AaS=)A 

6. A a fi => fi 

7. (A => fi) a (A => C) => (A => (fi => C)) 

8. A=> Avfl 

9. fi=>Avfl 

10. (A=*C)a(B=>C)=>((Av5)=>C 

11. Aa(5vC)=>(Av5)vC 

12. (A=>—A)=> —iA 

13. (A=»^fi)=*(fi=>^A) 

14. —i—iA => A 

15. (A=>fi)=>(((A=>fi)=>C)=>C) 

((A=> A)=> A)a(A=> fl)=> fl)=> 

|(A a fl)=> (A aA)=> A a fl)=> (A => fi)) 

17. A,A=>B/B 

18. A,B/AaB 

Noţiunile de demonstraţie, teoremă (sau teză), semnul |- etc., sunt 
definite uzual. în E se introduce un conector definit ca implicaţie materială 
cu abrevierea 96 : A D B = dt/ —A v B (utilizăm aici simbolul <o» pentru a 
reprezenta conectorul implicaţiei materiale). Nu este atunci greu de arătat că 
orice teoremă a calculului propoziţional clasic (unde nu intervine =>) este 
totodată o teoremă a lui E. Cu toate acestea, regula modus ponens 
A, A z> BlB, nu este derivabilă în E. 

R, care se bucură de proprietăţi asemănătoare lui E, se obţine 
pornind de la acesta, prin adăugarea următorului postulat: 

19. A=>((A=> A)=> A). 


96 Această relaţie nu este însă considerată o implicaţie adevărată. 

Cu titlu de curiozitate, descriem în cele ce urmează sistemul n al 
implicaţiei relevante al lui Ackermann. El a fost elaborat, în esenţă, cu scopul 
de a conserva legile propoziţionale acceptabile pentru o «implicaţie» 
presupusă a reflecta proprietăţile «naturale» ale ideii de «a urma logic», 
eliminând paradoxurile implicaţiei materiale. 

Semnele primitive ale lui n sunt aceleaşi cu cele ale lui E, în timp ce 
postulatele sale sunt următoarele: 

I. Postulatele de la 1 la 10 ale lui E 

II. Aa(SvC)=>(AaC) 

III. (A=>fi)=>(-.fi=>-A) 

IV. A A-ifi=>-i(A=>fi) 

V. A => -i-A 

VI. —i—A => A 

VII. A, A=> BlB 

VIII. A,fi=> A Afi 

IX. A,-iA v B / B 

X. B,A=>(B=>C)/A=>C 

FI şi E sunt echivalente din punct de vedere tetic, adică posedă 
aceleaşi teze. 

în logica relevanţei punctul crucial rezidă în faptul de a nu accepta A 
=> B ca fiind adevărată decât atunci când A este relevant pentru B. La prima 
vedere, este greu de precizat ce se înţelege prin aceasta. Dacă A => B este 
adevărată, este evident că A şi B trebuie să aibă «ceva în comun», 
semnificaţiile lor neputând fi complet eterogene. Astfel, atât în E cât şi R, 
dacă b A => B, atunci A şi fi au cel puţin o variabilă în comun. De altfel, 
relevanţa lui A pentru fi mai poate fi exprimată şi într-un alt mod: drumul ce 
duce la fi în demonstraţia lui A => fi trebuie să treacă în mod necesar prin A 
ceea ce devine evident prin versiunile teoremei deducţiei pentru E şi R. 
Astfel, noţiunea de relevanţă a lui A cu privire la fi, în A => fi, poate fi 
precizată şi tratată formal, în opoziţie cu ceea ce au tendinţa să creadă mulţi 
logicieni clasicişti. 

O caracteristică pregnantă a lui £ şi a lui R este aceea că schemele 
silogismului disjunctiv 

(A a (-iA v fi)) => fi, 
şi, mai mult încă, ale lui modus ponens «hibrid», 

(Aa(A^B))=>B 

nu sunt valide, validitatea lor atrăgând după sine nemijlocit abaterea de la 
condiţiile de relevanţă de care se bucură £ şi R. Silogismul disjunctiv, sub 
forma regulii 

A,-iA v Bl B 

nu este nici el derivabil, deşi această regulă este o regulă permisibilă 97 . 

Expunerea pe care am facut-o cu privire la logica relevanţei 
propoziţionale se extinde la logica relevantă a predicatelor de ordinul întâi 
sau de ordin superior. Sistemele de calcul propoziţional E şi R sunt prevăzute 
cu semantici în maniera lui Kripke, ceea ce se întâmplă şi cu alte sisteme ale 
relevanţei propoziţionale; astfel de semantici au fost propuse de R. Routley şi 
R.K. Meyer. S-a depus, de asemenea, mult efort la nivelul analizei algebrice a 
sistemelor relevanţei. Deci există astăzi o logică a relevanţei extrem de 
dezvoltată, care poate fi considerată complementară logicii clasice în acelaşi 
sens în care logica modală este complementară logicii clasice: Anderson şi 
Belnap, precum şi continuatorii lor, au deschis noi orizonturi logice, într-un 
mod analog cu îndrăzneala lui Lewis care, în urmă cu o sută de ani, a deschis 
câmpul logicii modale 98 . 

E important să insistăm asupra relaţiei dintre logica paraconsistentă 
şi logica relevanţei. Deoarece aceasta din urmă încearcă să evite para¬ 
doxurile implicaţiei, în sistemele relevanţei, cu excepţia sistemelor relevante 
numite clasice, ale lui Routley şi Meyer, formulele de tip A a -i A => B, 
—iA=>(A=^B), A=>(—iA^B) etc. nu sunt teze. Astfel, logicile rele¬ 
vanţei pot servi drept fundament al teoriilor inconsistente dar netriviale; sau 
majoritatea logicilor relevanţei fac parte din logicile paraconsistente. Există 
deci o legătură strânsă între logica relevanţei şi logica paraconsistentă 99 . 


97 O regulă este permisibilă relativ la un sistem S dacă nu se obţin noi teoreme atunci 
când ea i se adaugă lui S. 

98 Se va consulta Entailment de Anderson şi Belnap, în special volumul II, scris în 
colaborare cu R.K. Meyer; R. Routley şi R.K. Meyer, Relevant Logics and their Rivals, 
Canberra, The Australian National University, 1979; Directions in Relevant Logic , editat de 
J. Norman şi R. Sylvan (ex-Routley), Kluwer, 1989. 

99 Trebuie să fim prudenţi când afirmăm că logica paraconsistentă înglobează logica 
relevanţei: este indispensabil să definim în mod convenabil ceea ce înţelegem prin teorie 
relevantă. Astfel, credem că sistemul lui Ackermann nu face parte dintre logicile paraconsis¬ 
tente, deoarece conţine toate tezele calculului propoziţional clasic şi regula silogismului 
disjunctiv. Cu toate acestea, o teorie relevantă T, având ca bază un astfel de sistem, se defineşte 
după cum urmează: 1. Toate tezele calculului lui Ackermann aparţin lui T ; Dacă A şi B aparţin 
lui T, A a B îi aparţin de asemenea; 3. Dacă A este un element al lui T şi A => B este o teză a 
respectivului calcul, atunci B aparţine de asemenea lui T(T poate fi paraconsistentă). 

Pentru mai mulţi protagonişti ai logicii relevanţei, ca Anderson, 
Belnap şi Sylvan, ea nu este pur şi simplu un complement al logicii clasice, 
ci o rivală; adică logica clasică le pare eronată, şi aceasta din motive pe care 
le vom descrie şi le vom discuta. 

în primul rând, dat fiind că finalitatea primă a logicii este de a stabili 
o teorie adecvată a antrenării ( entailment ) şi a relaţiei converse, deductibi¬ 
litatea, logica clasică eşuează în îndeplinirea acestei sarcini întrucât nu ne 
oferă o teorie convenabilă a antrenării şi nici a implicaţiei relevante. 

în al doilea rând, logica clasică exclude studiul teoriilor paracon- 
sistente, care sunt importante şi trebuie dezvoltate, ceea ce se poate face, 
cum am văzut, recurgându-se la sistemele relevanţei. 

în al treilea rând, există «sisteme deductive» cu un anumit tip de 
incompletitudine, unde nu sunt valide toate legile logice tradiţionale. (De 
exemplu, sistemele ce servesc la formalizarea unei mari părţi a teoriei lui 
Meinong). Cu toate acestea, cum în logica clasică orice propoziţie implică 
(material) o lege logică iar teoriile sunt închise prin modus ponens, urmează 
că toate legile logice sunt incluse în orice teorie. Astfel, în cadrul logicii 
clasice nu se poate concepe acest tip de sistem. 

în al patrulea rând, discursul intensional, înglobând operatori inten- 
sionali precum cei de modalitate, credinţă, percepţie..., nu se lasă 
sistematizat de canoanele logicii clasice. Cu alte cuvinte, marile victorii ale 
logicii clasice în domeniul extensional, ca aceea a matematicii mulţimilor, 
nu par a se repeta la nivel intensional unde se ivesc spontan inconsistenţe şi 
incompletitudini cărora trebuie să li se facă faţă 100 . 

Or, conform celor mai fervenţi adepţi ai săi, logica relevanţei ne 
permite să învingem aceste patru dificultăţi şi apare, astfel, ca o rivală a 
logicii clasice, căreia i se substituie în mod avantajos. 

După părerea noastră, argumentele adepţilor logicii relevanţei nu 
sunt întru totul convingătoare. 

Astfel, de exemplu, faptul că antrenarea sau implicarea relevantă 
exprimă unica idee logică rezonabilă a implicării este contestabil. Pe lângă 
aceasta, se poate susţine că obiectivul fundamental al logicii, în stadiul ei 
actual, nu se restrânge la a obţine o teorie a antrenării. Mai mult decât atât, 
finalitatea sa ultimă ar fi de a determina, prin procedee formale, momentul în 
care, pornind de la o mulţime T de propoziţii, anumite operaţii permit să se 
ajungă la alte propoziţii A\, A 2 ,..., astfel încât, dacă elementele lui T posedă 


100 Vezi R. Routley, Ultralogic as Universal? 

anumite proprietăţi (adevăr, adevăr constructiv, falsitate...), propoziţiile A h 
A 2 ,..., să le posede la rândul lor. (H uşor de formalizat un sistem formal ale 
cărui teze sunt contra tautologiile, adică formulele calculului propoziţional 
ale căror negaţii sunt tautologii. Ne putem astfel gândi la o teorie a 
respingerii pornind de la ideile lui Lukasiewicz) 101 . 

Trebuie să observăm, de asemenea, că elaborarea de teorii incomplete 
sau paraconsistente nu depinde de logica relevanţei. De altfel, chiar aşa se 
petrec lucrurile în dezvoltarea logicii paraconsistente, în general. 

Numeroase alte îndoieli privind logica relevanţei ne invadează 
mintea atunci când analizăm argumentele adepţilor săi. 

1. Nu există până în prezent o mare logică a relevanţei bine 
dezvoltată - lucru indispensabil dacă vrem să depăşim logica 
clasică. 

2. Semanticile propuse pentru logica pertinenţei sunt construite cu 
sprijinul logicii clasice, prin teoria mulţimilor. 

3. Toate criticile la adresa logicii modale comune, de exemplu, faptul 
că semantica standard ne angajează la o anumită formă de esen- 
ţialism (Quine) se aplică logicii relevanţei 102 . 

4. Implicaţia materială este efectiv folosită în matematicile tradiţio¬ 
nale (cum se demonstrează în axiomatizările cunoscute ale teoriei 
mulţimilor unicitatea mulţimii vide?) iar în ceea ce priveşte mate¬ 
maticile clasice pare îndoielnic ca, într-o bună zi, logica clasică să 
fie înlocuită în mod raţional cu o altă logică. 

Cu toate acestea, criticile din cele trei paragrafe precedente nu sunt 
fatidice. Astfel, faptul că semantica logicii relevanţei pune în joc raţiona¬ 
mente clasice este lipsită de importanţă, căci pentru a stabili un sistem logic 
axiomatizat rudimentar astfel încât să poată servi drept bază diferitelor 
ştiinţe speciale, avem nevoie nu de o semantică formală, matematizată, ci de 
o semantică informală - fapt pe care l-am semnalat deja cu privire la logica 
lui Schrodinger. Nu pare dificil nici să respingem atacurile privind esenţia- 


101 J. Lukasiewicz, Aristotle ’s Syllogistic from the Standpoint of Modern Formal 
Logic, Clarendon Press, Oxford. Ideile lui Lukasiewicz au fost dezvoltate recent din punct de 
vedere tehnic de T. Skura care a prezentat sisteme de respingere pentru logica intuiţionistă şi 
logica modală: «A complete syntactical characterization of the intuitionistic logic», Reports 
son Mathematical Logic, 23 (1989), 75-80; «On decision procedures for sentential logics», 
Studia Logica, 30 (1991), 173-179; «Refutation calculi for intermediate propositional logics», 
Notre Dame Journal of FormaI Logic, 33 (1992), 552-560; «A Lukasiewicz - style refutation 
system for the modal logic S4», Logik und Information, 35 (1993). 

102 Asupra problemelor filosofice privind logica modală, vezi de exemplu culegerea 
lui Linsky deja citată, Reference and Modality. 

lismul; de altfel, dacă logica relevanţei este angajată în acest sens, se poate 
replica spunându-se că şi logica clasică este angajată faţă de o anumită formă 
de atomism. 

Ceea ce interesează este faptul că logica relevanţei interoghează şi 
dialectizează logica clasică. Există, fără îndoială, aspecte ale logicităţii situate 
dincolo de frontierele logicii clasice şi la nivelul cărora ea este neputincioasă. 

Critica poziţiei lui Quine 

în încheierea acestei secţiuni unde am încercat să scoatem în 
evidenţă modul în care logicile heterodoxe dialectizează conceptul tradi¬ 
ţional de logicitate, vom examina poziţia lui Quine care, dintr-un anumit 
punct de vedere, este foarte apropiată de a noastră, dar care conferă logicii 
clasice (sau mai degrabă unei părţi a logicii clasice) un rol predominant în 
detrimentul celorlalte sisteme logice. 

După Quine, logica poate fi, în principiu, revizuită, aşa cum o 
sugerează numeroase pasaje din operele sale 103 . Acest lucru ne-ar putea face 
să presupunem că el adoptă o atitudine dialectică faţă de logică. Pentru a 
corobora această impresie, ne vom reaminti că, la Quine, logica (şi 
matematica) nu diferă în mod esenţial de ştiinţele realului. Se ştie că 
filosoful nord-american apără ideea existenţei unei continuităţi între adevă¬ 
rurile concrete ale disciplinelor realului şi adevărurile cele mai abstracte ale 
ştiinţelor formale. în termeni mai precişi, ideea că dualitatea dintre judecăţile 
analitice şi judecăţile sintetice nu se justifică. Nu se testează niciodată un 
enunţ izolat de corpusul ştiinţific, nici măcar pentru a-1 respinge sau a-1 
confirma: orice tentativă de a testa reprezintă, de fapt, un test al ştiinţei în 
globalitatea sa, incluzând mai ales logica şi matematica. Quine afirmă: «în 
principiu, logica nu este mai închisă la revizuiri decât mecanica cuantică sau 
teoria relativităţii. în fiecare caz, scopul este de a atinge un sistem al lumii - 
după expresia lui Newton - care să fie cât mai simplu posibil şi să se 
ajusteze bine la observaţiile asupra marginilor. Există un motiv evident 
pentru care se propune atât de rar o revizuire care să atingă logica, şi anume, 
maxima mutilării minime.» 104 

Totuşi, în practică, Quine procedează ca şi cum logica ar fi unică şi 
absolută, neacceptând nici o logică heterodoxă ca rivală a logicii clasice. 

După Quine, logica este rezultanta a două componente: gramatica şi 
adevărul. Prin gramatică trebuie să înţelegem gramatica calculului predica¬ 
telor de ordinul întâi fără egalitate, suficient de puternică pentru a servi drept 
bază tuturor contextelor raţionale, mai ales ştiinţei. Prin adevăr, Quine 


103 Vezi mai ales introducerea la Methods of Logic. 
IM Philosophie de la logique, p. 149. 

înţelege versiunea tarskiană a teoriei clasice, asupra căreia vom reveni mai 
departe. De altfel, adevărurile logice pot fi caracterizate în diferite moduri, 
toate echivalente şi elegante; de exemplu, un enunţ este adevărat din punct 
de vedere logic dacă este adevărat pur şi simplu datorită structurii sale logice. 

După Quine, în gramatica de tip logic există doar: 

1 . conectorii: -1 şi a (ceilalţi se definesc ca de obicei); 

2. cuantorul existenţial 3 (V este introdus prin definiţie); 

3. variabilele individuale (în cantitate infinit numărabilă, care pot fi 

obţinute pornind de la x, y şi z prin accentuare: x, y, z, x', y', z\ x", y", 

4. o mulţime finită de predicate (sau mai degrabă de simboluri ale 

predicatului); 

5. paranteze. 

Un enunţ al acestui limbaj este adevărat din punct de vedere logic 
dacă şi numai dacă simbolurile -i, a şi 3 apar astfel încât să-i asigure 
adevărul, independent de celelalte componente lexicale (variabile şi predicate). 
Pentru Quine, logica se reduce la studierea adevărurilor logice, adică a 
enunţurilor logic adevărate ale gramaticii logice; nu intră în câmpul său nici 
calculul predicatelor de ordin superior, nici teoria mulţimilor (care ar face 
parte din matematică), din calculul predicatelor de prim ordin cu egalitate 
(cu o cantitate infinită de predicate). De altfel, orice propoziţie a unei logici 
heterodoxe induce în eroare deoarece, prin modificarea semnificaţiei oricărui 
simbol logic, se schimbă teoria şi se trece la altceva părăsindu-se domeniul 
logicii. 

Quine avansează mai multe argumente pentru a-şi apăra concepţia. 
Astfel, logica de ordinul întâi - aşa cum am spus deja - este completă din 
punct de vedere semantic, ceea ce nu este cazul sistemelor de mare logică. 
De asemenea, în logica de ordinul întâi nu este necesar să riscăm prea mult 
cu conceptele care pun probleme, cum ar fi cele de propoziţie, atribut şi 
mulţime. Astfel definită, logica primează prin claritatea şi, totodată, prin 
simplitatea sa. Mai mult, în această logică canonică există mai multe moduri 
de a încorpora sau de a «simula» teme ca teoria identităţii (din momentul în 
care se ia în considerare un număr finit de predicate), flexiunile temporale, 
adverbele, operaţiile intensionale esenţiale şi o mare parte a teoriei 
mulţimilor 105 . 


105 Pentru mai multe detalii, vezi Philosophie de la logique şi referinţele indicate în 
această lucrare. 

Există obiecţii serioase faţă de restricţiile pe care Quine încearcă să 
le impună logicii: de ordin gramatical, de ordin semantic şi de ordin 
pragmatic. 

Obiecţii gramaticale: 

1.1. Conotaţiile temporale ale verbelor sunt complet ignorate. Acest 
lucru este posibil prin folosirea enunţurilor numite eterne: în loc să spunem, 
de exemplu, «Brazilia este o ţară independentă», enunţ adevărat dacă este 
pronunţat după 7 septembrie 1822, dar fals în caz contrar, vom spune în 
mod mai explicit, luând în seamă dimensiunea temporală: «începând din 
7 septembrie 1822, Brazilia este o ţară independentă». în general, datând 
convenabil enunţurile, flexiunile temporale pot fi lăsate de o parte, 
simplificându-se gramatica. Cu toate acestea, aşa cum am notat deja, logica 
timpului îşi are importanţa ei, iar flexiunile temporale nu trebuie considerate 
caduce datorită enunţurilor eterne (adevărate sau false independent de timp), 
ci tratate direct şi sistematic în logica timpului, care dă naştere unor 
probleme realmente interesante şi completează logica tradiţională. 

1.2. Conectorii logicii canonice sunt verifuncţionali atunci când cu 
ajutorul lor se alcătuiesc mai multe enunţuri; valoarea de adevăr a enunţului 
rezultat depinde doar de valorile de adevăr ale componentelor sale. Există 
totuşi conectori care fac excepţie. Cei mai importanţi dintre aceşti conectori 
nonverifuncţionali sunt următorii: atitudinile propoziţionale (A gândi că..., 
A crede că etc.), modalităţile şi condiţionalele nonmateriale (de exemplu 
contrafactualele precum: «Dacă Napoleon ar fi câştigat bătălia de la 
Waterloo, lumea ar fi fost diferită»), negaţiile nonclasice (intuiţioniste, para- 
consistente etc.). Or, dacă logica trebuie să servească drept fundament 
oricărui context raţional, gramatica sa trebuie să posede mijloacele de a 
exprima şi de a analiza astfel de conectori. Dar atitudinile, modalităţile şi 
condiţionalele non materiale, negaţiile nonclasice pot face doar obiectul unei 
investigaţii şi al unei sistematizări în afara cadrului logicii canonice a lui 
Quine; este necesar - şi acest lucru a fost deja făcut - să se dezvolte diferite 
extensiuni ale logicii tradiţionale, precum logica atitudinilor propozi¬ 
ţionale 106 şi logica condiţionalelor 107 . 

De exemplu, pentru a arăta cum pot fi captate atitudinile propo¬ 
ziţionale în interiorul frontierelor logicii canonice, Quine sugerează, între 


106 Un studiu al logicii atitudinilor propoziţionale se găseşte în articolul lui Hintikka 
inclus în culegerea lui Linsky, Reference and Modality. 

107 Cf. J.A. Barker, A Formal Analysis of Copnditionals, Southern Illinois University, 
Edwardsville, 1969. 

altele, următoarea soluţie: să observăm, pentru a fixa ideile, atitudinea 
propoziţională următoare: «x crede că /?», unde p este un enunţ. Atunci <ct 
crede că p » poate fi considerat un predicat monadic. Or, această interpretare 
a atitudinilor propoziţionale, asemenea celorlalte evocate de autor, ascund 
unele probleme: simplificarea rezultată este aparentă, întorcând spatele 
anumitor chestiuni importante şi profunde ca, de exemplu, următoarea: 
există oare o semantică convenabilă a atitudinilor propoziţionale care să 
explice comportarea enunţurilor în atitudinile propoziţionale? 

1.3. Adjective, adverbe şi comparative: dacă logica canonică este 
realmente logica fundamentală, este imposibil să fie inserate în ea adjectivele, 
adverbele şi comparativele. 

Din punctul nostru de vedere, un adjectiv poate fi conceput ca un 
predicat ce modifică predicatele: predicatul «...este un număr real» este 
modificat de «...este iraţional», dând naştere unui nou predicat: «...este un 
număr real iraţional». Totuşi, în mod obişnuit, atunci când predicatul P, 
modifică predicatul P 2 , predicatul rezultat, P t *P 2 este satisfăcut de toate 
obiectele ce satisfac simultan Pi şi P 2 , Mai mult, dacă x satisface P\*P 2 şi un 
alt predicat P3, x satisface, de asemenea, P\*P 2 . Aceste două proprietăţi ale 
predicatelor ce funcţionează ca adjective vor fi numite transparenţă şi, 
respectiv, normalitate. 

Deşi în ştiinţele exacte adjectivele sunt transparente şi normale, nu la 
fel se întâmplă în cazul limbajelor curente. Să examinăm un caz unde există 
transparenţă şi normalitate: dacă x este un copil brazilian, atunci x aparţine 
clasei copiilor şi indivizilor brazilieni. Iar dacă x este un copil şi x este 
brazilian, atunci x este un copil brazilian. Dar lucrurile nu sunt în general atât 
de simple; este posibil să nu existe transparenţă: un ochi mecanic nu aparţine 
clasei ochilor (adevăraţi); şi este posibil să nu existe normalitate: un bun 
fotbalist care este totodată student, nu este neapărat un bun student. 

Din aceste observaţii rezultă că pare foarte dificil să se introducă 
teoria adjectivelor în cadrul logicii canonice; de fapt, este necesar ca ea să fie 
lărgită prin introducerea unor noi categorii gramaticale. Se va obţine atunci o 
logică intensională, în sensul în care semantica corespunzătoare nu va putea 
fi structurată în termeni de mulţimi ce satisfac anumite predicate (sau 
produse de mulţimi în cazul predicatelor cu aritate strict mai mare ca 1). 
într-adevăr, să presupunem că universul discursului nostru este alcătuit din 
profesorii catedrei de matematică a unei universităţi şi că ei sunt simultan 
algebrişti şi geometri celebri, deşi unii sunt algebrişti celebri însă nu şi 
geometri celebri, iar alţii geometri celebru dar nu şi algebrişti celebri. 
Atunci, dacă reprezentăm predicatele «...este algebrist», «...este geometru», 

«...este celebru», prin A, G şi C, avem: Vx(Ax<-» Gx)\ însă nu avem 
Vx((C*A)(x)<->(C*G)(x)) aşa cum ar cere o interpretare extensională 108 . 

Adverbele sunt operatori care modifică predicatele. Quine citează 
exemplul «x merge repede» în care «repede» îl modifică pe «merge». Cum 
să captăm adverbele în logica canonică? Un mod de a proceda ar fi de a mări 
construcţiile permise de gramatica logicii canonice autorizând obţinerea de 
noi predicate pornind de la elementele unei noi categorii gramaticale, cea a 
adverbelor. Aceasta ne-ar face să lărgim gramatica logicii canonice. O altă 
soluţie propusă de Davidson constă în a lărgi domeniul indivizilor obişnuiţi 
din logica noastră, incluzând «evenimentele»; astfel <cc merge repede» s-ar 
reda în felul următor: «3y (y este mersul lui x) a (y este rapid).» în ambele 
cazuri ajungem în situaţia de a transcende limitele logicii canonice, atât 
gramatical cât şi semantic 109 . 

O altă chestiune pertinentă abordată de Quine însuşi este logica 
comparativelor, dezvoltată de Geach. Este vorba de formalizarea particulei 
«mai» (sau «superior»), în contexte ca «x este mai puternic decât y» sau «x 
este superior lui y». Quine observă că dacă un predicat nu este nici vag nici 
eliptic, el nu poate fi combinat cu particula «mai». Astfel, nu are nici un sens 
să spunem «3 este mai prim decât 2». Cu toate acestea, unele predicate vagi 
ca «mare» se combină cu particula în discuţie, dând naştere unor predicate 
binare. Dacă F este un predicat monadic, în aceste condiţii E’plus este 
predicatul comparativ corespunzător lui F. Pare, aşadar, rezonabil ca 
următoarele legi să fie universal valide: 

Vx-iF^x.x) 

VxV>-Vz((F p(ui (y, z) a F plus {y,x))-> F phis (x,x)) 

Quine încearcă să scoată în evidenţă că dacă F p(ui poate fi construit, 
atunci F trebuie dedus din Fpi us - Astfel, predicatul «mare», relativ vag, 
trebuie definit în funcţie de «mai mare ca» şi de o mărime canonică bine 
aleasă. Deşi argumentul lui Quine este interesant, este cert că dacă admitem 


108 Cf. D.C. Makinson, Topics in Modem Logic, Methuen, Londra, 1973, capitolul 3. 
In această lucrare influenta lui Quine este evidentă: concepţia despre logică a lui Makinson 
este asemănătoare cu aceea a lui Quine, cel puţin în ceea ce priveşte restrângerea logicii la 
calculul predicatelor de prim ordin. 

109 Adverbele şi comparativele sunt discutate de Quine în cartea sa despre fllosofia 
logicii, prevăzând o extindere posibilă a gramaticii şi a logicii canonice care ar face loc 
adverbelor. Dar el crede că celelalte categorii gramaticale nu prezintă nici o dificultate în 
privinţa concepţiei sale restrânse despre logică. 

că predicatele ştiinţelor realului şi, în generale, ale experienţei noastre 
sensibile sunt intrinsec vagi, logica comparativelor se dovedeşte funda¬ 
mentală şi nu este deloc avantajos să definim F pornind de la F p | US . 
Dimpotrivă, este necesar să lărgim logica uzuală într-o logică a comparativelor. 

1.4. Noţiunea de identitate (sau de egalitate) este tipică pentru logică. 
Dovada constă în faptul că principiul identităţii în forma \fx (x - y) este 
întotdeauna incorporat în principiile logicii clasice. Cu toate acestea, Quine 
exclude calculul predicatelor cu egalitate din logica canonică. De ce? Dat 
fiind că un astfel de calcul este simplu şi că posedă, de la Godel încoace, o 
teoremă a completitudinii, fiind expus în aproape toate manualele de logică, 
unicul răspuns posibil pare a fi următorul: dacă egalitatea ar fi admisă în 
logica canonică în calitate de nou simbol primitiv, diferitele definiţii ale 
adevărului logic formulate de Quine ar înceta să fie echivalente (deşi ele pot 
fi modificate astfel încât să rămână echivalente); mai este şi argumentul că 
dacă avem un număr definit de predicate, putem «simula» egalitatea cu 
ajutorul unei definiţii contextuale. Dar, de fapt, relaţia astfel introdusă nu 
este egalitatea; deci tragem concluzia că excluderea egalităţii din logica 
canonică de către Quine este arbitrară şi nu poate fi justificată. 

1.5. Quine elimină constantele (nume proprii) din logica sa canonică. 
Se ştie cum se poate face acest lucru, introducând predicate convenabile ce 
se supun anumitor postulate. Este totuşi îndoielnic că toate numele pot fi 
eliminate în principiu prin metoda quiniană. Russell, de exemplu, crede că 
acest lucru nu este posibil, îndeosebi în ceea ce priveşte aplicaţiile la ştiinţele 
realului 110 . 

1.6. Am văzut deja că marile logici constituie sisteme logice şi că 
distincţia dintre logică şi matematică este în mod obligatoriu arbitrară. A 
spune, asemenea lui Quine, că compromisurile ontologice ale logicii 
canonice sunt mai puţin importante decât cele ale marii logici nu ne pare 
suficient de convingător pentru a legitima distincţia. Semantica logicii cano¬ 
nice, de exemplu, induce anumite presupoziţii ontologice relativ puternice 
(de exemplu existenţa unor mulţimi infinite) astfel încât, dacă raţionăm 
conform acestui gen de argumente ajungem să limităm logica clasică la 
calculul propoziţional. 

1.7. Logica intuiţionistă şi alte logici heterodoxe dialectizează 
concepţia despre logică a lui Quine, scoţându-i în evidenţă caracterul limitat. 
Când se trece de la logica clasică la logicile heterodoxe se schimbă, de fapt, 
subiectul, dar subiectul rămâne tot logica. 


110 B. Russell, An Inquiry into Meaning andTruth , G. Aliem and Unwin, Londra, 1948. 

Obiecţii semantice: 

2.1. Reamintim că, după Quine, logica este rezultanta a doi factori: 
gramatica şi adevărul. Subiectul logicii canonice îl constituie adevărurile 
logice, adică enunţurile adevărate numai în virtutea structurii lor logice. Cu 
toate acestea, nimic nu ne împiedică să susţinem că logicianul nord-american 
are în vedere numai adevărurile logice referitoare la o singură lume - lumea 
reală, în timp ce, conform propriilor sale argumente, adevărurile logice 
trebuie să fie adevărate în toate lumile posibile. Este necesar atunci să se 
conceapă chestiuni semantice mult mai generale decât cele la care se 
limitează Quine, deşi el ar respinge cu siguranţă această obiecţie. Totuşi, este 
adevărat că discuţia semantică în termeni quinieni este insuficientă pentru a 
declara că logica canonică este singura şi unica logică. 

2.2. Cum vom vedea mai departe, există şi alte definiţii ale adevă¬ 
rului, în afara celei a lui Tarski. Teza conform căreia logica rezultă din 
gramatică şi din adevăr pare deci cam îndoielnică; dacă există mai multe 
«adevăruri posibile», există mai multe logici... 

Obiecţii pragmatice: 

3.1. Conform unui consens aproape general, marea logică este 
considerată ca o logică. Astfel, orice atitudine asemănătoare cu cea a lui 
Quine, care nu ia în seamă un astfel de fapt, nu se justifică din punctul nostru 
de vedere. Logica este ceea ce fac logicienii în calitatea lor de corp social şi 
nu ceea ce un singur logician ar dori să fie ea... 

3.2. în limbajele obişnuite şi în ştiinţe, există forme de raţionament 
ce aparţin logicii de ordin superior, meritând a fi codificate; există de multe 
secole paradoxuri a căror eliminare pretinde, din punct de vedere al logicii 
clasice, recursul la o logică de ordin superior. Or, toate aceste chestiuni fac 
parte din logică; deci logica nu se reduce la logica canonică quiniană. 

3.3. Maxima mutilării minime a lui Quine nu constituie un criteriu 
(pragmatic) unic şi universal pentru a justifica prezervarea logicii şi modi¬ 
ficarea celorlalte părţi ale ştiinţei. Evoluţia acesteia din urmă depinde de 
numeroşi factori pragmatici, cum sunt factorii culturali, psihologici, istorici, 
de simplitate, de economie, de fecunditate explicativă etc. Astfel, un fizician 
aflat în faţa unui obstacol teoretic nu se va gândi poate să modifice logica, 
din necunoaştere a logicii, din obişnuinţă, din cauza legii psihologice a 
efortului minim, şi nu în virtutea unor raţiuni de simplitate sau a maximei 
mutilării minime. Nimic nu ne împiedică, de exemplu, să sacrificăm simpli¬ 
tatea în favoarea inteligibilităţii în anumite domenii ale cunoaşterii; este ceea 
ce se întâmplă cu intuiţionismul când încearcă să examineze constructiv 
gândirea constructivă. 

în rezumat, concepţia lui Quine nu se justifică deloc. Pe baza acestor 
consideraţii, se înţelege acum de ce în lucrarea de faţă l-am inclus încă de la 
început în rândul dogmaticilor: deşi nu crede că logica elementară clasică 
este absolut adevărată şi de neatins, el crede totuşi că ea este actualmente 
adevărată în mod absolut. Să folosim o metaforă: Quine este un dogmatic 
«temporal» (astăzi logica canonică este de neatins). 


VIII. Fundamentele logice ale mecanicii cuantice 


Prima oară când validitatea generală a logicii clasice a fost pusă la 
îndoială din raţiuni legate de ştiinţele naturii, acest lucru s-a întâmplat o dată 
cu dezvoltarea mecanicii cuantice, ca urmare a dificultăţilor inerente funda¬ 
mentelor sale. Astfel, logicianul polonez Z. Zawirski a sugerat, încă din anul 
1931, că pentru a depăşi dificultăţile datorate dualismului undă particulă din 
fizica cuantică, ar trebui folosită logica trivalentă a lui Lukasiewicz 111 . O 
dată cu trecerea timpului, înţelegem mai bine complexitatea problemei. în 
realitate, când este vorba de fundamentele acestei discipline, este bine să 
avem în minte faptul că expresia «logica mecanicii cuantice» are, de regulă, 
două semnificaţii distincte: 

1. Latice a mecanicii cuantice, numită impropriu logică a mecanicii 
cuantice: propoziţiile care exprimă măsuri referitoare la un 
sistem cuantic se supun anumitor legi şi pot fi combinate astfel 
încât să constituie un anumit tip de latice (numeroşi specialişti 
cred că este vorba de o latice modulară ortocomplementată). Se 
obişnuieşte atunci ca această latice să fie numită logică a meca¬ 
nicii cuantice sau studiu al acestei latice, insistându-se asupra 
semnificaţiei fizice pe care o conţine. Ca atare, logica mecanicii 
cuantice nu se abate, în sine, de la logica clasică, iar o astfel de 
teorie poate fi calificată mai corect drept algebră a mecanicii 
cuantice. 

2. Logica mecanicii cuantice (propriu-zise): având în vedere 
anumite aspecte ale propoziţiilor ce formează laticea în cauză, 
precum şi alte caracteristici ale microfizicii, diferiţi cercetători, 
ca P. Fevrier, H. Reichenbach şi Putnam cred că fizica cuantică 
ne impune în mod absolut clar acceptarea unei noi logici, 
distincte de logica clasică şi menită să o depăşească. Deşi sunt 
propuse mai multe logici, aici este vorba de logica propriu-zisă. 


111 Tema prezentei secţiuni este tratată amănunţit în cartea lui M. Jammer, The 
Philosophy of Quantum Mechanics, Willey, New York, 1974. 

în cele ce urmează, vom aborda o problemă crucială pentru filosofia 
logicii, şi anume, dacă logica clasică poate servi realmente drept bază a 
mecanicii cuantice sau dacă, dimpotrivă, trebuie să recurgem la noi categorii 
logice pentru a funda această disciplină. Vom vorbi într-un mod informai, 
lipsit de rigoare, până la sfârşitul acestei secţiuni. 

Conform dinamicii clasice, putem spune că starea unui sistem fizic 
este determinată de un punct în spaţiul său de faze (adică, în cazul unei 
particule unice, spaţiul ale cărui coordonate sunt componentele de poziţie şi 
de moment ale acestei particule); atunci fiecare propoziţie experimentală p, 
afirmând că o mărime dată g a sistemului dinamic 5 are o valoare g în 
momentul t, se află în corespondenţă cu o mulţime Sp de puncte ale spaţiului 
de faze E(S) a lui 5: mai exact, submulţimea E(S) pentru care punctele g au 
valoarea g. Propoziţia p este adevărată dacă şi numai dacă S se află într-o 
stare aparţinând lui Sp\ şi, ea este falsă în caz contrar. (O propoziţie ce 
corespunde mulţimii vide este întotdeauna falsă iar o propoziţie ce corespunde 
mulţimii E(S ) este întotdeauna adevărată). Pornind de la propoziţiile descrise 
- propoziţii atomare exprimând rezultate experimentale directe (măsuri ale 
mărimilor fixe legate de 5) -, se obţin altele, moleculare, datorită 
conectorilor a (conjuncţie), v (disjuncţie) şi -i (negaţie). Fie Sp şi Sq 
submulţimile lui E(S) corespunzătoare lui p şi q; atunci noile propoziţii 
pAq, pvq şi p sunt determinate respectiv de S p 'uS q , S p nS q , şi 

E(S)\S p . Relaţia de implicaţie p<q este introdusă în mod natural: p<q 
dacă şi numai dacă S p QS q . în acest fel, se construieşte o latice care este o 

algebră Boole (când se trece la cât, aşa cum se face în mod obişnuit). Deci, 
în dinamica clasică, algebra propoziţiilor asociate unui sistem fizic este o 
algebră Boole. 

La nivelul sistemelor cuantice avem o situaţie inversă. Grosso modo, 
propoziţiile experiementale referitoare la un sistem cuantic S sunt asociate 
unui spaţiu Hilbert, H(S ) a cărui geometrie reflectă mecanica sistemului S, 
fapt evidenţiat de von Neumann. Operând în mod analog cazului clasic, 
laticea obţinută nu este, conform lui Birkhoff şi von Neumann, o algebră 
Boole, ci o latice non distributivă; pentru o mai mare precizie, este vorba de 
o latice modulară ortocomplementată. Pentru autorii în cauză, acest fapt 
implică ideea că logica mecanicii cuantice - logica propriu-zisă - nu poate fi 
logica clasică, unde sunt valide legile distributivităţii: conjuncţia este distri¬ 
butivă în raport cu disjuncţia şi aceasta din urmă în raport cu cea dintâi. 

Alţi specialişti, de pildă Strauss, ajung din diferite motive la alte 


latici. 

Cu toate acestea, un lucru este clar: constatarea faptului că o latice a 
propoziţiilor asociate sistemelor cuantice prin spaţiile lui Hilbert nu este o 
algebră Boole, nu implică în sine necesitatea de a recurge la o logică 
heterodoxă pentru a funda mecanica cuantică. într-adevăr, este suficient să 
spunem că o latice a propoziţiilor experimentale constituie o adăugire la 
logica clasică, în acelaşi mod în care calculul probabilităţilor poate fi 
interpretat ca dând greutate propoziţiilor. 

Pe de altă parte, există specialişti care, sprijinindu-se pe argumente 
serioase, încearcă să scoată în evidenţă faptul că mecanica cuantică atrage 
după sine abaterea de la logica clasică; cu alte cuvinte, pentru a funda 
această ştiinţă în mod riguros şi natural este indispensabil să se recurgă la noi 
logici, distincte de logica clasică. Dar pentru a justifica această teză nu ne 
putem limita, evident, la analiza proprietăţilor formale ale laticei propo¬ 
ziţiilor experimentale: motivele invocate sunt mult mai profunde, deşi sunt 
legate de structura laticei în cauză. în cadrul acestei lucrări ne vom limita să 
rezumăm concepţiile lui Reichenbach şi Putnam" 2 . 

După cum se ştie, conform interpretării de la Copenhaga a mecanicii 
cuantice (poate cea mai în vogă printre fizicieni) datorată lui Bohr şi 
Heisenberg, fenomenele micro-fizice sunt tratate «macroscopic». în cazul în 
care există informaţii suficiente despre un sistem cuantic, rezultate din 
măsurători macroscopice (condensări în camerele lui Wilson, poziţii ale 
acelor pe instrumentele de măsurat etc.) se poate prevedea graţie 
formalismului cuantic, cu o anumită probabilitate, ce se va întâmpla în viitor. 
Conform apărătorilor interpretării de la Copenhaga, nu este posibil să se 
descrie ceea ce se întâmplă între măsurătorile iniţiale şi măsurătorile finale, 
aceasta nu ar avea, de altfel, nici un sens 1 ' 3 . în rezumat, pentru a evita 
anumite anomalii - anomaliile cuantice -, trebuie să ne limităm la fenomene 
sau, în caz contrar, nu putem avea o descriere completă; nu are nici un sens 
să încercăm să aflăm ce se petrece între observaţiile succesive; mecanica 
cuantică nu se ocupă, aşadar, de interfenomen. în conformitate cu 
interpretarea de la Copenhaga, nu se poate vorbi de particule elementare şi 
de unde decât la modul metaforic, iar dorinţa de a pătrunde în inima 
interfenomenului nu duce nicăieri. 

Reichenbach încearcă să dezvolte o interpretare exhaustivă a 
mecanicii cuantice, care să ne ofere o descriere completă a fenomenelor şi a 


112 Vezi Jammer, lucrarea citată. Se recomandă a se consulta de asemenea: 
H. Reichenbach, Philosophic Foundations of Quantum Mechanics, University of California 
Press, Berkeley, 1965 şi H. Putnam, Mathematics, Matter and Method, Philosophical essays, 
voi. I, Cambridge University Press, Cambridge, 1974. 

113 Vezi W. Heisenberg, Physics and Philosophy, capitolul 3. 

interfenomenelor, opunându-se astfel interpretării de la Copenhaga. El 
califică o descriere drept normală atunci când legile naturii sunt aceleaşi, fie 
că obiectele sunt sau nu observate. Există un sistem de legi pentru fenomene 
şi interfenomene. Dar descrierile exhaustive şi normale duc uşor la anomaliile 
mecanicii cuantice, ca acţiunea la distanţă, care nu este coroborată de fizică, 
în conformitate cu concepţia lui Bohr şi Heisenberg, interfenomenele sunt 
abandonate datorită inanităţii lor, iar anomaliile dispar întrucât ele nu se 
manifestă decât în corelaţie cu interfenomenele. Conform ideilor lui Bohr şi 
Heisenberg, conjuncţia a două propoziţii complementare (exprimând măsuri 
ale mărimilor supuse principiului indeterminării (vezi paragraful 7 din 
capitolul 1) este considerată ca fiind lipsită de sens. Reichenbach observă că 
o lege fizică - principiul citat - este formulată în metalimbaj şi nu la nivelul 
limbajului fizicii, cum se întâmplă de obicei cu legile fizicii. Iar după părerea 
lui Reichenbach, acest lucru este nesatisfăcător. 

în consecinţă, Reichenbach îşi propune să elaboreze o interpretare 
exhaustivă şi normală a mecanicii cuantice, fără a recurge la artificii 
metalingvistice. Este vorba de a arăta că pentru a face aceasta este necesar să 
se utilizeze o logică trivalentă care, pe lângă valorile de adevăr uzuale, mai 
posedă şi o a treia - valoarea nedeterminată. Conjuncţia a două propoziţii 
complementare trebuie să fie mereu nedeterminată, la fel ca una din 
componentele acestei conjuncţii 114 . 

Filosoful german şi-a dezvoltat logica trivalentă şi a încercat să 
dovedească posibilitatea de a-şi atinge obiectivul datorită ei. în pofida 
meritului lor, ideile lui Reichenbach au fost extrem de criticate şi, practic, 
nici un fizician profesionist nu le-a acceptat; ele au scos totuşi în evidenţă 
faptul că folosirea unor noi logici în ştiinţele naturii nu edeplasată deplasată. 

Sprijinindu-se pe cercetările lui Birkhoff şi von Neumann, precum şi 
pe acelea mai recente ale lui Finkelstein, Putnam a prezentat la rândul său, în 
lucrarea The Logic of Quantum Physics 115 o teorie mult mai plauzibilă, 
urmărind să modifice logica subiacentă mecanicii cuantice. După Putnam, 
raţionăm în mod heterodox atunci când ne ocupăm de mecanica cuantică. Să 
vedem de ce. 

El observă, sub influenţa lui Birkhoff şi von Neumann că laticea 
propoziţiilor mecanicii cuantice nu este distributivă. Dar în loc să considere 
operaţiile definite între propoziţiile laticei drept noi operaţii ce se suprapun 


114 Reamintim că o logică construită pe baza aceleiaşi idei a fost prezentată înaintea 
celei a lui Reichenbach de către P. Fevrier. 

115 Putnam, op. cit, p. 174 şi următoarele. 

conectorilor clasici, el încearcă să arate că o poziţie mai rezonabilă constă în 
a considera astfel de operaţii drept conectori ai unei logici propoziţionale 
nedistributive, care, aplicată la propoziţiile referitoare la fenomenele macro- 
scopice, coincide cu logica clasică. 

Putnam arată totodată în ce mod pot fi introduşi cuantificatorii în 
logica cuantică şi evidenţiază punctele comune între logica astfel elaborată şi 
noţiunea de probabilitate, care are o importanţă capitală pentru mecanica 
cuantică (previziunile cuantice au întotdeauna un caracter în esenţă 
probabilist). Pentru Putnam, conjuncţia a două propoziţii complementare nu 
este lipsită de semnificaţie, dar ea este falsă (logic falsă, din punct de vedere 
al logicii cuantice). 

După Putnam, logica şi geometria se află pe picior de egalitate, 
epistemologic vorbind. Atât una cât şi cealaltă sunt ştiinţe experimentale; el 
scrie astfel: «Logica este la fel de empirică ca geometria.» 116 Filosoful nord 
american insistă asupra faptului că trăim într-o lume guvernată de o logică 
nonclasică. în această lume obiectele macroscopice se supun logicii clasice, 
căci, pentru propoziţiile referitoare la observabilul macroscopic, laticea 
mecanicii cuantice se converteşte într-o algebră Boole. 

Concepţiile lui Putnam (şi ale lui Finkelstein) au întâmpinat o mare 
rezistenţă din partea specialiştilor 117 . Obiecţia majoră formulată împotriva 
logicii lui Putnam este că ea nu a fost până în prezent dezvoltată în mod 
convenabil: ea nu a fost axiomatizată sub formă de sistem logic şi nu dispune 
de o semantică rezonabilă. 

Multe alte persoane au încercat să fundeze mecanica cuantică 
pornind de la noi logici, modificând de pildă logica clasică pentru a o face 
mai maleabilă în vederea unei tratări precise şi riguroase a mecanicii 
cuantice: Fevrier 118 , Weizsăcher şi Suppes, între alţii. Cu toate acestea, ei nu 
au reuşit să învingă rezistenţele ortodoxiei. 

în încheierea acestei secţiuni putem spune că studiile referitoare la 
fundamentele logice ale mecanicii cuantice sunt încă prea vagi pentru a ne 
permite să emitem o judecată solidă cu privire la întrebarea dacă mecanica 
cuantică necesită sau nu o revizuire a logicii clasice. 


116 Putnam, op. cit., p. 184. 

117 Jammer, op. cit, capitolul 8. 

118 Vezi de exemplu P. Fevrier, «Les relations d’incertitude de Heisenberg et la 
logique», în Travaux du IXe congres internaţional de philosophie, voi. VI, Hermann, Paris, 
1937, pp. 88-94. 

Este însă cert că cercetările recente scot în evidenţă faptul că schim¬ 
barea logicii nu este imposibilă şi că ea va fi, poate, efectuată. Se contată 
aşadar că poate exista o dialectizare a logicii pornind de la experienţă. 
Astfel, logica, în calitatea ei de Organon, nu este în întregime apriorică sau 
convenţională, ea depinde de experienţă în sensul larg al cuvântului şi de 
stadiul de evoluţie al ştiinţei. Ea este, cu adevărat, condiţionată de factori 
pragmatici. 


IX. Adevărul şi falsul 


Conceptul de adevăr constituie o categorie centrală a logicii. 
Expunerea precedentă a scos deja în evidenţă acest fapt şi, deoarece în 
această lucrare întreprindem o examinare critică a ştiinţei lui Aristotel, este 
necesar să analizăm un astfel de concept. 

După cum se ştie, există trei teorii principale ale adevărului: teoria 
corespondenţei, teoria coerenţei şi teoria pragmatică 119 . 

Pentru anumiţi adepţi ai teoriei coerenţei (Joachim şi Blanchard, de 
exemplu), o propoziţie este adevărată când se inserează cu necesitate într-o 
totalitate coerentă de propoziţii. Există doar o singură totalitate coerentă şi 
completă de propoziţii, T, care reflectă absolutul şi, strict vorbind, numai 
elementele lui T sunt adevărate. Propoziţiile şi teoriile la care ajungem în 
cursul tentativelor noastre de a capta adevărul, în virtutea faptului că sunt în 
general aproximative şi restrânse, posedă doar un anumit grad de adevăr, 
acesta din urmă aplicându-se, ca proprietate numai elementelor şi părţilor 
totalităţii propoziţionale care reflectă absolutul. Adevărul înseamnă coerenţă 
sistematică, el nu se identifică cu consistenţa, dar poate fi asimilat cu 
proprietatea de a aparţine întregului propoziţional ce exprimă absolutul. 
Unele variante mai puţin «speculative» ale acestei teorii au fost apărate de 
anumiţi pozitivişti logici. 

Conform doctrinei pragmatice (în forma sa apărată de James), o 
propoziţie este adevărată, la modul foarte general, dacă acceptarea ei ne este 
utilă: ea are consecinţe satisfăcătoare pentru noi sau, altfel spus, propoziţia 
«funcţionează». 


119 Printre lucrările unde sunt discutate aceste teorii o menţionăm pe aceea a lui 
B. Russell, An inquiry into Meaning and Truth, G. Allen and Unwin, Londra, 1948. în afara 
celor trei teorii menţionate, Russell o are în vedere şi pe cea a lui Reichenbach, care 
înlocuieşte «adevăr» cu «probabilitate». 

Anumiţi empirişti logici apără o teorie pragmatică a adevărului. 
Astfel, Hahn scrie: «...marea problemă a adevărului. Vechea concepţie 
metafizică o vedea cam în felul următor: există o realitate; există o lume a 
fiinţei adevărată; o propoziţie este adevărată dacă aceasta coincide efectiv cu 
ceea ce se petrece în această realitate. De exemplu, expresia legii gravitaţiei 
este adevărată dacă în realitate corpurile se atrag efectiv aşa cum indică ea. 
Din nefericire, această realitate nu este la îndemâna noastră şi nu putem 
aplica definiţia precedentă. Este un ghinion pentru specia umană, dar aceasta 
nu schimbă cu nimic situaţia. Din moment ce nu putem verifica dacă o 
afirmaţie este în concordanţă cu realitatea, să acceptăm concepţia 
pragmatică : adevărul unei propoziţii constă în confirmarea sa. De fapt, 
adevărul este astfel deposedat de caracterul absolut, etern; el devine relativ, 
umanizat; dar cel puţin comportă un criteriu aplicabil.» 120 

Obiecţia lui Hahn, întâlnită frecvent în cercurile filosofice, conform 
căreia definiţia clasică a adevărului ca o corespondenţă nu poate fi «aplicată» 
deoarece este imposibil să se compare propoziţia cu realitatea, este eludată 
de lucrările lui Tarski, cel puţin în domeniul matematic; Wojcicki, de 
exemplu, încearcă la ora actuală să extindă definiţia lui Tarski la celelalte 
ştiinţe. 

Descrierile anterioare ale teoriei coerenţei şi ale teoriei pragmatice 
nu pretind a fi corecte sau riguroase. De altfel, în ceea ce ne priveşte, aceste 
teorii nu sunt deloc pertinente, căci, în interiorul domeniului logicii, 
concepţia unică dominantă este teoria corespondenţei. 

Aceasta nu înseamnă însă că încercarea de a «combina» teoriile 
evocate, suficient de «matematizate», cu ideile fundamentale ale logicii ar fi 
zadarnică. Aceasta nu înseamnă nici că în domeniul filosofiei logicii nimeni 
nu şi-a asumat poziţii legate de teoriile pragmatică şi a coerenţei. 

Aceasta înseamnă doar următorul lucru: sistemele logice dezvoltate 
riguros şi formal până astăzi presupun din punct de vedere tehnic o teorie a 
adevărului care este teoria corespondenţei. într-un mod mai general, am dori 
să insistăm asupra faptului că ideile şi metodele semantice au invadat 
metafizica; or, printre noţiunile semantice figurează noţiunea de adevăr care, 
prin însăşi natura semanticii (vezi §4 din primul capitol) poate numai să 
semnifice adevărul conceput ca o corespondenţă. 

Teoria corespondenţei este teoria clasică a adevărului. Este vorba de 
o concepţie al cărei nucleu central se găseşte deja la Aristotel atunci când el 
afirmă că: «A spune despre ceea ce este că este şi despre ceea ce nu este că 


120 H. Hahn, Logique, mathematiques et connaissance de la realite, Hermann, 
Paris, 1935, pp. 47^t8. 



Logici non elementare şi logici heterodoxe 


215 


nu este, înseamnă a spune adevărul; a spune despre ceea ce nu este că este şi 
despre ceea ce este că nu este, înseamnă a spune ceva fals.» într-adevăr, un 
enunţ dat este adevărat dacă corespunde unei stări de lucruri reală şi este fals 
în caz contrar. 

Tarski a fost cel mai mare apărător al teoriei corespondenţei în 
secolul XX. Cum această teorie a adevărului depinde de relaţiile între limbaj 
şi stările de lucruri sau de fapte la care se referă limbajul, Tarski şi-a botezat 
reformularea teoriei clasice drept teoria semantică a adevărului. Putem 
afirma fără a greşi că concepţia tarskiană a dominat total logica clasică şi s-a 
aflat la originea unei noi ere în studiul sistemelor logic - matematice 
scoţându-le în evidenţă dimensiunea semantică (e suficient să menţionăm, 
pentru moment, dezvoltarea extraordinară a uneia dintre părţile cele mai 
importante ale logicii, teoria modelelor 121 , întemeiată în întregime pe ideile 
semantice propuse de Tarski). 

Definiţia adevărului formulată de Tarski, care pare la prima vedere 
comună şi evidentă, constituie una din marile cuceriri ale logicii actuale. 
Pentru Tarski, problema a fost elaborarea unei definiţii în spiritul teoriei 
clasice a lui Aristotel, care să fie formal corectă şi matematic adecvată. 

Corectitudinea formală a definiţiei pretinde explicitarea clară a 
limbajului ale cărui enunţuri vor fi clasate ca fiind adevărate sau false, 
precum şi a instrumentelor logice care vor fi utilizate şi a termenilor ce vor 
sta la baza definiţiei. 

Adecvarea materială înseamnă că definiţia trebuie să înglobeze toate 
cazurile particulare ale schemei: 

x este adevărat dacă ş i numai dacă p (T) 

unde p este un enunţ oarecare al limbajului în discuţie, iar x un nume 
oarecare al acestui enunţ. Astfel, enunţul următor trebuie înglobat în 
definiţie, în cazul în care aceasta se referă la o anumită parte a limbajului 
obişnuit: 

«Zăpada este albă» este adevărată dacă şi numai dacă zăpada este albă, (1) 

dacă se folosesc ghilimelele, cum se face în mod obişnuit, pentru a da un 
nume expresiei între ghilimele. 


121 Lucrarea clasică asupra teoriei modelelor este următoarea: C.C. Chang şi 
H.J. Keisler, Model Theory, North - Holland, Amsterdam, 1973; o lucrare mai recentă este 
cea a lui B. Poizat, Cours de theoriedes modeles. Nur al - Mantiq wal - Ma’rifah, Paris, 1985. 

Tarski a arătat că o astfel de definiţie nu poate fi obţinută pentru 
limbajele închise din punct de vedere semantic, adică limbajele unde se 
poate exprima propria lor semantică, cel puţin în situaţia în care logica 
subiacentă este logica clasică. într-adevăr, în aceste limbaje sunt derivate 
paradoxurile semantice (care pun în joc noţiuni semantice cum ar fi de pildă 
acelea de adevăr, satisfacere, denotaţie). De altfel, nu este nevoie ca un 
limbaj să îşi conţină întreaga semantică pentru ca acest lucru să se întâmple, 
este suficient să poată fi manipulat în el un concept cheie al semanticii, să 
zicem acela de adevăr. Atunci paradoxurile, ca acela al Mincinosului, apar în 
L şi îl trivializează. Definiţia nu poate fi formulată nici pentru limbajele 
naturale, ca româna* sau franceza, nu doar pentru că sunt închise din punct 
de vedere semantic, ci mai ales pentru că nu posedă o structură semantică 
precisă - ceea ce face imposibilă o tratare raţională a problemei. Astfel, 
definiţia se aplică, de fapt, numai limbajelor artificiale ale semioticii pure 
(limbajele ştiinţelor formale) şi reconstrucţiilor formale şi exacte ale 
limbajelor ştiinţelor realului şi ale unor părţi din limbajele naturale. 

Tarski a scos în evidenţă faptul că definiţia adevărului aparţine, prin 
însăşi natura sa, nivelului metalingvistic şi se bucură de următoarea 
proprietate: pentru ca în metalimbajul L' al limbajului L să se poată defini 
adevărul enunţurilor limbajului L, L' trebuie să fie în esenţă mai tare decât L. 
De altfel, ierarhia limbajelor compusă din L, din metalimbajul L' al lui L, din 
metalimbajul L" al lui L' etc., pare să elimine paradoxurile semantice 
referitoare la L prin relativizarea conceptelor semantice faţă de ierarhia 
limbajelor. în general, construirea unor ierarhii lingvistice constituie un 
artificiu pentru evitarea paradoxurilor semantice, cum am observat deja în 
secţiunea 4 a primului capitol. De aici rezultă că este natural să recurgem 
astăzi la ierarhii ale limbajelor în logică şi, mai ales, în cadrul investigaţiilor 
semiotice. 

Tarski a formulat definiţii ale adevărului pentru anumite limbaje cu 
structură bine determinată. La sfârşitul acestei secţiuni vom vorbi despre 
semantica limbajului T, introdus mai înainte (§ 6, capitolul 1), pentru ca 
cititorul să poată vedea în ce fel sunt prezentate şi studiate noţiuni semantice 
ca satisfacere, denotare şi adevăr. (Cel ce s-a familiarizat cu teorema de 
completitudine calculului predicatelor de ordinul întâi posedă deja o 
cunoaştere satisfăcătoare a concepţiei semantice despre adevăr, căci pentru a 
caracteriza noţiunea de formulă validă, se defineşte mai întâi noţiunea de 
satisfacere a unei formule într-o structură şi, implicit, noţiunea de enunţ 
adevărat într-o structură dată cu privire la o interpretare). 


* în original portugheza (N.T.). 

Meritul cercetărilor lui Tarski asupra conceptului de adevăr poate fi 
rezumat după cum urmează: 

1. Conceptele de adevăr şi de falsitate (un enunţ este fals dacă şi 
numai dacă el nu este adevărat) şi, în general, noţiunile semantice, 
generează adesea îndoieli şi dificultăţi din cauza paradoxurilor 
semantice 122 . Lucrările logicianului polonez au eliminat astfel de 
îndoieli şi de dificultăţi: s-a constatat că teoria clasică a adevărului 
poate fi formulată în mod satisfăcător şi că, în principiu, nu există 
nici un obstacol în calea utilizării sale în metateoria ştiinţelor 
formale şi a ştiinţelor realului. 

2. Un alt aspect important este următorul: pentru a defini noţiunile 
semantice de adevăr, satisfacere, validitate şi consecinţă, Tarski a 
folosit numai concepte sintactice 123 . Cu alte cuvinte, a arătat că 
există un concept formal sintactic de adevăr care coincide exten- 
sional cu conceptul semantic intuitiv. întrucât noţiunile sintactice 
sunt considerate, în general, ca fiind mult mai «sigure» el a redus, 
de fapt, noţiunile problematice la altele mai solide. 

Se cuvine să facem câteva precizări: din punct de vedere sintactic, 
aşa cum am văzut deja în mai mică măsură, se studiază sisteme 
simbolice oarecare, reducându-le la structuri matematice şi aplicând 
metodele acestei ştiinţe. Astfel, într-un anumit sens, sintaxa se 
transformă în matematică, în aritmetică sau în teoria mulţimilor. în 
semantica pură, limbajele abstracte (sau reformulate abstract şi 
matematic) sunt tratate în relaţiile lor cu obiectele extralingvistice, 
ca atare. Conceptele fundamentale de interpretare, validitate, 
denotare etc., aparţin semanticii şi, în acest fel, nu se reduc la nişte 
idei pur sintactice. Totuşi, Tarski a demonstrat că deşi conceptele 
semantice nu sunt realmente de ordin sintactic, pentru majoritatea 
lor există notaţii sintactice care le sunt coextensive. 

3. Tarski a demonstrat că în semanticile disciplinelor deductive se 
pot obţine teoreme având o semnificaţie fundamentală, ca de 
exemplu teorema conform căreia în teoriile deductive uzuale 
noţiunile de teoremă şi de enunţ adevărat nu coincid niciodată. Pe 
lângă aceasta, metodele semantice permit să se demonstreze în 
mod sistematic anumite rezultate de importanţă crucială, mai ales 
acela că anumite teorii matematice sunt mai tari decât altele 


122 Se va consulta A. Tarski, «The semantic conception on truth and the foundations 
of semantics», Philosophy andPhenomenological Research, 4 (1944), 341-375. 

123 Tarski, «Der Wahrheilsbegriff in den formalisierten Sprachen». Vezi în această 
privinţă introducerea cărţii lui Church. 

întrucât într-o teorie consistentă T, în anumite condiţii foarte 
generale, nu se poate formula o definiţie a adevărului referitoare la 
ea însăşi (teorema lui Tarski), pe când acest lucru este posibil într-o 
altă teorie T\ se deduce de aici că, într-un anumit sens, T' este mai 
tare decât T. 

4. Este clar că schema (T) de mai sus, prezentată pentru prima oară 
de Lesniewski, constituie o condiţie pe care trebuie s-o îndepli¬ 
nească orice teorie a adevărului de tip clasic. De altfel, pare dificil 
să ne imaginăm o teorie a adevărului care să nu-şi înglobeze 
instanţele, adică să nu fie adecvată din punct de vedere material. 

5. Cercetările lui Tarski arată cu claritate că în anumite circumstanţe 
este indispensabil şi convenabil să introducem pe cale axiomatică 
conceptul de adevăr referitor la limbajul L în metalimbajul său L'. 
Astfel, în general, semantica lui L se structurează axiomatic în L'. 
De aici tragem concluzia că metoda axiomatică este de mare ajutor 
în semiotica pură, fapt ce scoate în evidenţă caracterul logico 
matematic al acestei părţi a semioticii. 

Metoda semantică nu a invadat numai logica clasică; logicile hete- 
rodoxe au fost şi ele atinse. Pentru a da un exemplu, vom reaminti că logica 
modală a fost tratată semantic cu ajutorul modelelor lui Kripke, care sunt 
fără îndoială extensiuni ale structurilor semantice adecvate logicii clasice. 
Dintr-un anumit punct de vedere, R. Sylvan are dreptate când afirmă că, în 
ceea ce priveşte fundamentele logicii şi ale matematicii, nu ne mai putem 
întoarce la epoca anterioară publicării articolului lui Tarski. 

Astfel, metoda semantică nu a rămas strâns legată de logica clasică. 
Cu toate acestea, dacă adaptarea sa la anumite forme ale logicii heterodoxe 
cum ar fi logica modală şi logica polivalentă nu pare să ridice probleme, nu 
acelaşi lucru se produce, la prima vedere, cu anumite tipuri de logici non 
clasice, cum sunt logicile paraconsistente. 

Este, totuşi, interesant că metoda tarskiană se adaptează, de fapt, 
logicii paraconsistente. Aşa cum vom demonstra în Anexa 1, nu există 
aparent nici un obstacol în calea adaptării metodei semantice la sistemele 
logicii paraconsistente de ordinul întâi de tip C, astfel încât să se obţină 
definiţii ale adevărului care să generalizeze definiţia lui Tarski lăsând, în 
principiu, loc contradicţiilor ce constituie caracterul marcant al teoriilor 
paraconsistente. 

în rezumat, dacă se consideră teoria corespondenţei în formularea 
datorată lui Tarski ca unica posibilă şi ca justificând supremaţia logicii 
clasice, cercetările actuale referitoare la semanticile logicilor paraconsistente 

dialectizează o astfel de credinţă. După cum există logici diferite de logica 
clasică şi rivale ei, la fel există şi concepţii semantice ale adevărului (şi ale 
altor concepte) diferite de concepţia clasică şi rivalizând cu ea - iată 
învăţătura pe care o putem trage din progresele recente în domeniul logicilor 
heterodoxe şi, mai ales, al logicilor paraconsistente. în concluzie, dacă nu 
ne-am teme că vom crea neînţelegeri, am spune că adevărul este o noţiune 
oarecum relativă. 

O altă dialectizare a semanticii tradiţionale ne este oferită de 
matematica intuiţionistă. A considera că tratarea logicii intuiţioniste în 
maniera lui Tarski este semnificativă ar însemna a contrazice principiile 
intuiţioniştilor. Minimum ce se poate pretinde este o explicaţie intuiţionistă, 
ca aceea expusă în secţiunea 7 a acestui capitol; aceasta nu înseamnă că 
pentru matematicianul clasic studierea logicii intuiţioniste cu ajutorul 
instrumentelor semantice în vogă ar fi inutilă, ea fiind deja făcută, de altfel, 
cu folos 124 . Credem, aşadar, că există două posibilităţi de a elabora o 
semantică clasică a logicii intuiţioniste, ambele licite: folosirea unor metode 
tradiţionale generând o semantică clasică a logicii intuiţioniste; şi utilizarea 
unor metode strict intuiţioniste, generând o semantică intuiţionistă a logicii 
în discuţie. 

în ceea ce priveşte dialectizarea (parţială) a concepţiei tarskiene 
chiar la nivelul poziţiei clasice, reamintim că Kripke i-a adus mai multe 
modificări importante 125 . 

Aşa cum am spus anterior, pentru Quine logica reprezintă rezultanta 
a doi vectori: gramatica şi adevărul, acesta din urmă conceput după ideea lui 
Tarski. Dacă interpretăm termenii «gramatică» şi «adevăr» în sens larg, 
poziţia filosofului nord american poate fi considerată într-o oarecare măsură 
ca fiind corectă (există mai multe gramatici subiacente mai multor logici, 
există variante ale teoriei lui Tarski etc.) 126 . Or, întrucât conform teoriei 
corespondenţei, noţiunea de adevăr este strâns legată de noţiunea de realitate, 
de lume, ajungem la concluzia că, aşa cum totul pare s-o indice, logica (şi 
deci matematica) este (sunt) compromisă ( compromise) de o anumită formă 
de realism. Este ceea ce crede Popper 127 , de exemplu. Cu toate acestea, 
lucrurile nu sunt chiar atât de simple şi vom încerca mai departe, atunci când 
ne vom ocupa de relaţia între logică şi realitate, să dovedim că teoria 


124 M.C. Fitting, Intuitionistic Logic, Modal Theory and Forcing, North - Holland, 
Amsterdam, 1969. 

125 S. Kxipke, «Outline of a theory of truth», Journal of Philosophy, 72 (1975), 
pp. 690-716. 

126 Quine nu ar admite niciodată o astfel de «extensiune». 

127 R.K. Popper, Objective Knowledge, Oxford University Press, Oxford, 1973. 

semantică a adevărului şi semantica, în general, nu ne impun nici o doctrină 
metafizică, asupra căruia a insistat Tarski însuşi. 

Anticipând o temă ce va fi tratată ulterior, să reamintim că semantica 
unui limbaj L este dezvoltată într-un metalimbaj al lui L, L' şi că, în 
consecinţă, chestiunea de a şti dacă logica ne face să adoptăm anumite 
doctrine metafizice referitoare la semantică se reduce la chestiunea de a şti în 
ce măsură limbajul ne face să acceptăm anumite poziţii metafizice; or istoria 
filosofiei confirmă că limbajul este compatibil cu orice doctrină speculativă, 
în concluzie, logica (şi matematica) este (sunt) neutră (neutre), metafizic 
vorbind. 

De altfel, geneza legilor logice este subordonată unor numeroşi 
factori; modul în care se constituie, treptat, din punct de vedere psihologic, 
categoriile logice fundamentale, ca acelea de obiect şi de proprietate 
(Enriques a insistat asupra acestui aspect) prin extrapolări convenţionale, 
simplitatea tehnică şi economia de gândire (cum foarte bine au observat 
pozitiviştii logici) şi elementele pragmatice (frumuseţe, utilitate, tradiţie...), 
în consecinţă, se dovedeşte a fi dificil să se fundeze logic disciplinele 
formale, fie şi numai în parte, pe o concepţie metafizică oarecare. Dat fiind 
un fundament metafizic al acestor discipline, există multe alte astfel de 
fundamente la fel de bune şi incompatibile cu primul. Putem afirma urmă¬ 
toarele: logica nu este pur convenţională şi arbitrară, ci rezultă într-o 
oarecare măsură din relaţiile noastre cu lumea, ca mediu; pare licit să 
susţinem că dacă aceasta din urmă ar fi foarte diferită de ceea ce este, logica 
noastră ar fi la rândul ei foarte diferită de ceea ce este. 

Ar fi interesant să încercăm să dezvoltăm în mod riguros teoria 
coerenţei şi teoria pragmatică aşa cum s-a făcut cu teoria corespondenţei 128 . 
Este clar, mai ales că teoria pragmatică nu poate fi structurată decât la un 
nivel pragmatic şi aceasta numai prin intermediul unei pragmatici (ca parte a 
semioticii) cu adevărat «matematizată», confirmând cele spuse deja cu 
privire la pragmatica pură. Oricum, o elaborare riguroasă a teoriei coerenţei 
şi a teoriei pragmatice reprezintă un argument capital în favoarea neutralităţii 
speculative a logicii. 

Semantica limbajului T 

în cele ce urmează vom prezenta liniile mari ale tratării semantice a 
limbajului T (cf. § 6, capitolul 1). 


128 în ceea ce priveşte teoria pragmatică, o soluţie a fost prezentată de J. Mikenberg, 
R. Chuaqui, N.C.A. da Costa, «Pragmatic truth and approximation to truth», The Journal of 
Symbolic Logic , 51 (1986), 201-221. 

Metalimbajul informai cu ajutorul căruia se va efectua studiul nostru 
conţine T, o bună parte a teoriei ZF cu atomi şi nume pentru toate simbo¬ 
lurile şi expresiile lui T. 

(în loc să se recurgă la un limbaj simbolic mixt cum este cel descris 
mai sus, s-ar putea «codifica» T în ZF operându-se exclusiv în interiorul 
acestui sistem al teoriei mulţimilor.) 

Definiţia 1 — O structură pentru T posedă o mulţime de bază D* 0 
şi o funcţie e astfel încât: 

1. Domeniul lui e este FI (mulţimea tipurilor); 

2. e(p) = {0,l}; 

3. e(i) = D\ 

4. Dacă (=<t 1 ,r J ,...,î li >6n, atunci: 

e{t)=P(e(t i )Xe{t 2 )X...Xe{t n )). 

adică mulţimea părţilor produsului cartezian al lui e(t 2 ),...şi e(t„). 

Definiţia 2 - K = u{x; există te n, astfel încât x = e(r)j. 

Definiţia 3-0 interpretare a lui T în e este o funcţie i e satisfăcând 
următoarele condiţii: 

1. Fiecărei constante c de tip t, i e îi asociază un element i e {c) 
aparţinând lui e(t)\ 

2. Fiecărui simbol al fimcţiei de aritate n, i e îi asociază o funcţie i e (f) 
a lui D" în D\ 

3. Unui operator ce formează termeni prin legarea unor variabile v, 
de aritate n şi a tipurilor t u t 2 ,..., t„, i e le asociază o funcţie i e (v; t u 
t 2 ..., t„) a lui p(e(r,Xe(r 2 X...Xe(fAj)j în e(<t l ,t 2 ,t n >). 

Definiţia 4 - limbajul diagramă a lui T referitor la interpretarea i e , 
L(T, i e ) este limbajul ce rezultă din T prin adăugarea unei noi familii de 
simboluri compusă dintr-o constantă (un nume) pentru fiecare element al lui 
K astfel încât elementele lui K să aibă nume distincte şi reciproc. Numele lui 
a e Kvafi indicat prin a . 

Prin inducţie simultană se definesc conceptele de denotare a unui 
termen închis şi de valoare a unui enunţ al lui L (T, i e ); i' L va reprezenta 
extensiunea naturală a lui i e la L(J, i e ). 

Definiţia 5 

1. Fie x o constantă a lui T sau un nume, dar de tip diferit a lui p\ 
atunci denotaţia lui x, d(X) este i e (X) dacă * aparţine lui T şi î e ( X) = a 
dacă X este un nume al lui â. 

2. Dacă X este o constantă a lui T de tip p, valoarea sa, V(X), este 
i e (X); dacă X este 0 sau 1 , atunci V(X) este, respectiv, 0 sau 1. 

3. Dacă X este un enunţ atomic Px x , x 2 ,...x n , atunci V(X) = 1 dacă 
< h (*i ).*£, (* 2 ).—»% (*„) >e i L (?) î * n caz contrar V(X) = 0. 

4. Dacă X este un termen închis compus din operatorul F de aritate n 
şi din termenii închişi x { , x 2 ,..., x„, cu restricţiile adecvate pentru 
tipuri, atunci: 

d (X) = d(F Xl x 2 ...x n ) = i L ( F)(i L (x,),i L (x 2 )...,i L (x n )). 

5. Dacă X este un enunţ de forma V_yA(>>), atunci V(;t) = l şi 
V (A(â)) = l pentru orice ae e(t) unde t este tipul lui y\ în caz 
contrar, V (*) = 1; dacă X este 3yA[y), se procedează ca de obicei. 

6. Dacă X este una din formele X, —> X 2 , X, a X 2 ,X, v X 2 sau -X p 
iar X, şi X 2 sunt enunţuri, se defineşte V (X) în mod obişnuit. 

7. Dacă v este un operator ce formează termeni prin legarea unor 
variabile de aritate n şi dacă F x\, x 2 ,..., x„ este o formulă ce nu 
conţine alte variabile libere decât x { de tip t u x 2 de tip t 2 ... şi x n de 
tip f„, atunci: 

d(vx l x 2 ...x„F(x l ,x 2 ...x n )) = 

= i t (v;t i ,t 2 ,...,t n ){<a l ,a 2 ,...,a n >: V (F(â|,â 2 .ă n )) = l} 

8. Denotatul unui termen închis şi valoarea unui enunţ al lui L(Ţ, i e ) 
sunt date prin aplicarea clauzelor precedente. 

Pentru un termen închis a lui T, denotatul său conform interpretării i e 
este definit; în mod analog, valoarea - 1 (adevărat) sau 0 (fals) - a oricărui 
enunţ al lui T este determinată conform definiţiei de mai sus. 

Conceptele de satisfacere a unei formule, de validitate a unei 
formule sau de denotat al unui termen pot fi definite conform lui i e pentru 
anumite valori ale variabilelor lor libere, ca de obicei. Am fi putut utiliza, de 

asemenea, noţiunile de satisfacere a unei formule sau de denotat al unui 
termen pentru o secvenţă de elemente ale lui K în calitate de concepte de 
bază, renunţând astfel la utilizarea limbajului diagramă 129 . 

Desigur, conceptualizările adevărului unui enunţ şi a denotatului 
unui termen închis a lui T sunt formal corecte. Condiţia de adecvare 
materială este, de asemenea, satisfăcută: într-adevăr, pornind de la definiţia 
prezentată se poate demonstra că, pentru un enunţ oarecare X al lui T al cărui 
nume este Y, avem ( i e fiind fixat): 

Y este adevărat dacă şi numai dacă X. 

O ultimă observaţie: semantica calculului predicatelor de ordinul 
întâi se construieşte în mod similar, folosind noţiuni din teoria mulţi¬ 
milor 130 ; de altfel, din această cauză, este suficient ca T să fie restrâns la 
partea sa de ordinul întâi în observaţiile precedente. Astfel, semantica 
calculului de ordinul întâi necesită folosirea unor noţiuni referitoare la 
teoria mulţimilor, iar acest fapt coroborează teza noastră conform căreia 
distincţia dintre logica elemen-tară şi logica de ordin superior este 
artificială, contrar afirmaţiilor lui Quine. 


X. Teorema de incompletitudine 

Ne-am referit deja, chiar dacă superficial, la ceea ce se înţelege prin 
formalizarea unei teorii T: aceasta constă în a construi un sistem formal (sau 
formalism) care să-l reflecte pe T. Trebuie alese mai întâi simbolurile 
primitive şi regulile de formare ce determină expresiile bine formate. în al 
doilea rând, se aleg axiomele şi regulile de deducţie (sau de derivare) ce 
servesc la definirea noţiunii de teoremă a teoriei după ce, în prealabil, s-a 
fixat noţiunea de demonstraţie (în T). 

Se desemnează, respectiv, prin S T , Fţ, A t şi Tţ mulţimile de 
simboluri primitive, de formule, de axiome şi de teoreme ale lui T. Aceste 
mulţimi trebuie să satisfacă, în mod normal, câteva condiţii bine cunoscute. 
Se formalizează o teorie T după ce a fost atins idealul de rigoare obţinut 
treptat începând din a doua jumătate a secolului al XlX-lea. Astfel, o 
anumită teorie este construită riguros dacă rezultă din axiomele admise, 
exclusiv prin utilizarea regulilor de deducţie; în aceasta constă esenţa rigorii 
în disciplinele formale (clasice). Un alt motiv pentru a-1 formaliza pe T este 

129 Se vor consulta lucrările lui Tarski deja citate şi Philosophie de la logique a lui 
Quine, precum şi J.R. Schoenfield, Mathematical Logic , Addison-Wesley, 1967. 

130 Cf. Quine, op. cit. 

acela că se doreşte studierea, cu cea mai mare claritate posibilă, a proprie¬ 
tăţilor metateoretice ale teoriei, ca de exemplu, consistenţa sa ori completi¬ 
tudinea sintactică (dintre două formule închise A şi -iA, una este o teoremă). 
Or, dacă mulţimile S T , F T , A T şi 7> sunt arbitrare, obiectivele precedente nu 
pot fi atinse. Astfel, de exemplu, dacă S T nu este decidabil, adică dacă nu 
avem o metodă intuitivă şi mecanică pentru a şti dacă un simbol aparţine sau 
nu lui St, totul se complică şi ne putem îndoi de importanţa formalizării în 
privinţa obiectivelor fundamentale pe care le vizează. în mod analog, 
mulţimea axiomelor trebuie să fie decidabilă şi, dată fiind o secvenţă finită 
oarecare de formule - presupusă a fi o demonstraţie - trebuie să se poată 
decide dacă ea constituie sau nu o demonstraţie. Acest ultim fapt înseamnă că 
T t nu este arbitrar, ci supus anumitor restricţii. Este, de asemenea, necesar ca 
regulile de formare şi de deducţie să fie constructive. 

Din motive binecunoscute 131 , se poate spune, tehnic vorbind, că S T , 
F t , A t şi r r sunt mulţimi succesive şi că 7Yeste recursiv numerabilă. 

Este evident că pentru cercetările pur teoretice, în general, multe 
dintre aceste restricţii, dacă nu chiar toate, pot fi anulate: aceasta duce la 
studii foarte fecunde: logici infinitare, sisteme cu reguli non constructive şi 
formalisme în care noţiunea de formulă nu este recursivă. Ele sunt, totuşi, 
indispensabile dacă formalizarea este concepută din punct de vedere al 
fundamentului teoriilor logico-matematice esenţiale şi ca instrument pentru a 
dovedi proprietăţile metateoretice elementare referitoare la aceste teorii, ca 
de exemplu că o anumită secvenţă de formule este cu adevărat o demon¬ 
straţie sau că o aranjare simbolică este într-adevăr o formulă. Astfel, de 
exemplu, un formalism unde mulţimea demonstraţiilor nu este decidabilă 
prezintă, poate, un mare interes matematic, dar nu va fi niciodată acceptabil 
ca tehnică de fundare ultimă a unei teorii. în fond, el nu va fi lipsit de 
structură matematică, de tipul celei a aritmeticii sau a geometriei obişnuite 
şi, pentru a-1 studia, nimic nu ne-ar împiedica să-l codificăm într-o anumită 
teorie a mulţimilor (sau într-o altă teorie suficient de puternică), în loc să-l 
tratăm direct. O astfel de codificare nu ar avea totuşi valoarea unui 
instrument de fundare ultimă pentru nici o teorie. 

Dat fiind obiectivul expunerii noastre, va fi deci suficient, cu 
excepţia unei menţiuni explicite a contrariului, să avem în vedere formalisme 
ce satisfac condiţiile discutate. Se înţelege, de asemenea, importanţa 
principiului constructiv al raţiunii (capitolul 1, §8), fără de care nu ar exista 
nici un mijloc de a înlătura îndoielile fundamentale legate de fundamentele 


131 Vezi, de exemplu, S.C. Kleene, Introduction to Mathematics, Van Noslrand, 
New York. 1952. 

teoriilor deductive şi nu am dispune de instrumentele necesare elaborării 
formalismelor. însăşi existenţa logicii şi a matematicii presupune o anumită 
doză de gândire intuitivă şi constructivă. 

Teoremele de incompletitudine sunt rezultate metateoretice menite 
să arate că formalismele sunt lipsite de anumite proprietăţi a căror semnifi¬ 
caţie ar fi de cea mai mare importanţă în cazul în care le-ar avea, sau să 
scoată în evidenţă imposibilitatea de a dovedi unele din aceste proprietăţi 
cu ajutorul anumitor procese fixate. Dintr-un punct de vedere naiv, ar părea 
natural ca astfel de proprietăţi să fie valide pentru anumite formalisme şi ca 
dovezile corespunzătoare să nu pună în joc metode foarte puternice. Aceste 
proprietăţi sunt, în special, completitudinea simplă, completitudinea 
semantică, decidabilitatea, consistenţa şi posibilitatea de a defini noţiuni 
determinate. 

Cele mai celebre teoreme de incompletitudine sunt cele ale lui Godel 
publicate în 1931 l32 . Deoarece există numeroase texte care expun excelent 
aceste teoreme şi deoarece ele fac deja parte din programele uzuale de 
logică, este inutil să tratăm aici în detaliu aceste teoreme 133 . Vom spune doar 
un minimum necesar în raport cu obiectivele noastre, completând cele spuse 
în secţiunea 3 din capitolul 1. 

în conformitate cu versiunea lui Rosser, prima teoremă a lui Godel 
afirmă că orice sistem formal al aritmeticii clasice A este incomplet dacă este 
consistent; adică, există formule ale lui A care nu constituie nici ele însele, 
nici negaţiile lor, teoreme ale lui A. 

Faptul că A este consistent poate fi exprimat printr-un enunţ al lui A 
însuşi (cu condiţia ca acest sistem să fie suficient de bogat, adică să conţină 
aritmetica elementară clasică). Cea de a doua teoremă a lui Godel, corolar al 
celei dintâi, ne spune că dacă A este consistent, un anumit enunţ exprimând 
consistenţa sa nu este demonstrabil în A. Acest enunţ poate fi demonstrat 
numai în sisteme mai puternice decât A. Astfel, nu se poate dovedi 
consistenţa lui A decât graţie unor instrumente inexprimabile în A, adică 
graţie unor formalisme care sunt, într-un anumit sens, mai tari decât A. 
Rezultă că o dovadă de consistenţă a lui A are un impact redus, căci idealul 
ar fi ca o parte restrânsă a lui A (de preferinţă simplă şi constructivă) să fie 
suficientă pentru a-i garanta consistenţa (conform visului lui Hilbert şi al 
formaliştilor înaintea descoperirii lui Godel). 


132 K. Godel, «Uber unenlscheidbare Sătze der Principia Mathematica und 
verwandter Systeme I». Monatschefte fur Mathematik und Physik, 38 (1931), 173-198. 

133 Vezi de exemplu R. M. Smullyan, Le theoreme de l'incompletude de Godel , 
Masson, Paris, 1993. 

Rezultatele lui Godel pot fi generalizate în mai multe feluri. Ele se 
aplică în special sistemelor formale care «conţin» într-un anumit mod 
aritmetica elementară (clasică). Ele au fost, de asemenea, extinse la 
numeroase sisteme de logică heterodoxă. De altfel, prima teoremă a lui 
Godel a fost generalizată de Kleene 134 în aşa fel încât să se aplice la aproape 
orice fel de formalism. Rezultatul lui Kleene semnifică, în esenţă, că nu 
există formalism fiabil şi complet pentru un predicat aritmetic determinat, pe 
care îl vom desemna prin K{x)\ cu alte cuvinte, nu există nici un formalism F, 
astfel încât: 

1. în F să existe o formulă A(x) şi constante (sau termeni) c 0 ,C|, c 2 ....f 
astfel încât Afa) să fie o formulă pentru fiecare i = 0, 1,2,....; 

2. Pentru fiecare întreg natural n, A(c „) este o teoremă a lui F dacă şi 
numai dacă K(n). 

Se verifică, totuşi, că până şi un predicat simplu, în sensul că poate fi 
exprimat în limbajul aritmeticii elementare, nu este susceptibil de «formalizare». 
Teorema lui Kleene este atât de generală încât se aplică aproape oricărui 
sistem logic, clasic sau nu, a cărui formalizare este standard. 

Am tratat deja problema completitudinii semantice a calculului 
predicatelor de ordinul întâi atunci când am vorbit despre logica elementară. 
Cu toate acestea, calculul predicatelor de ordin superior (clasic), chiar al celor 
de ordin secund, nu este complet din punct de vedere semantic - ceea ce se 
deduce fără dificultate din prima teoremă a incompletitudinii a lui Godel. Deci, 
aceasta constituie o altă limitare a metodei axiomatice, cum am observat deja. 

Un alt rezultat al incompletitudinii ne este oferit de teorema lui 
Church, care afirmă că orice formalism corespunzător aritmeticii elementare 
clasice (suficient de tare) este indecidabil dacă este consistent, altfel spus că 
nu există un proces mecanic de decizie care să ne permită să verificăm dacă 
o formulă oarecare este sau nu o teoremă. De altfel, Church a dovedit că şi 
calculul predicatelor clasic de prim ordin, cu sau fără egalitate, este 
indecidabil. 

în sfârşit, să reamintim şi o altă teoremă a incompletitudinii la care 
ne-am referit deja. Este vorba de teorema lui Tarski despre conceptul de 
adevăr. Dacă avem un formalism clasic suficient de tare, F conţinând 
aritmetica elementară, diverse noţiuni metateoretice pot fi «intemalizate» în 
F; este cazul conceptelor de formulă, demonstraţie şi teoremă a lui F, care 
sunt «formulabile» în F. Dar Tarski a arătat că acesta nu este şi cazul 


134 S. Kleene, op. cit., p. 302 şi următoarea. 

conceptului de enunţ adevărat : dacă presupunem F consistent, nu există nici 
o formulă care să exprime noţiunea de enunţ adevărat a lui F (conform unei 
interpretări determinate) în chiar sistemul F. Şi la fel se întâmplă cu alte 
concepte semantice, cum ar fi acela de satisfacere. 

Teoremele lui Church şi Tarski se extind la diferite sisteme 
heterodoxe de logică, elementare sau nu. 

Teoremele incompletitudinii depind de anumite condiţii: în primul 
rând, ele se aplică la sistemele formale standard ; în al doilea rând, pentru 
multe dintre ele este necesar ca teoria formalizată să fie suficient de tare - este 
cazul celei de a doua teoreme a lui Godel, al teoremei lui Church privind 
aritmetica şi al teoremei lui Tarski; în al treilea rând, demonstraţiile lor 
presupun teoria uzuală a funcţiilor recursive, considerată din punct de vedere 
informai şi intuitiv (în majoritatea cazurilor, o teorie constructivă a acestor 
funcţii şi a conceptelor sintactice puse în joc); în al patrulea rând, atunci 
când este vorba de calculabilitate, proces de decizie, metodă efectivă etc., 
teza lui Church-Turing este, de obicei, implicită 135 (cu toate acestea, este 
evident că eliminarea acestei teze este nemijlocită: este suficient să enunţăm 
rezultatele în termeni de recursivitate); în cele din urmă, se observă că dacă 
în metateorie se utilizează numai instrumente aritmetice mai slabe decât 
instrumentele obişnuite sau decât anumite aritmetici heterodoxe (ca de 
exemplu aritmetica relevanţei), aceste teoreme nu sunt neapărat valabile 136 . 

Teoremele incompletitudinii au o semnificaţie importantă întrucât 
impun restricţii sistemelor formale şi, în general, metodei axiomatice. în mod 
deosebit teoremele lui Godel se află la originea potopului de rezultate ale 
limitărilor cunoscute astăzi. Semnificaţia rezultatelor incompletitudinii are 
două aspecte: unul teoretic, la care vom face o scurtă aluzie, celălalt, ştiinţific, 
pe care îl vom trata doar în funcţie de preocupările noastre prezente 137 . 

Din punct de vedere istoric, teoremele lui Godel constituie o etapă 
marcantă în evoluţia matematicii şi a logicii. în opoziţie cu ceea ce se credea, 
conştient sau inconştient, matematica nu poate fi formalizată complet, cum 
dorea Hilbert, de exemplu; aceasta înseamnă că metoda axiomatică - esenţială 


155 Cf. S. Kleene, op. cit. 

136 R.K Meyer şi R. Sylvan au tratat, respectiv, despre aritmetica relevanţei şi despre 
aritmetica paraconsistentă. în aritmetica relevanţei, formulată convenabil, poate fi demonstrată 
propria sa nontrivialitate, dar ea este incompletă (rezultat datorat lui R.K. Meyer). Conform 
unei observaţii a lui Sylvan, nu există motive a priori pentru a presupune că teoremele lui 
Godel se aplică la aritmetica paraconsistentă; mai mult, în anumite sisteme paraconsistente pe 
care le-am dezvoltat, este posibil să se construiască aritmetici formale pentru care sunt 
valabile rezultatele lui Meyer, dar care sunt inconsistente. 

137 A se compara cu conţinutul lui IV, §3, capitolul 1. 

pentru logică şi matematică - nu este suficientă pentru a servi drept bază 
ştiinţelor formale. Această descoperire a fost ca un şoc şi a schimbat complet 
perspectiva înrădăcinată a logicienilor şi a matematicienilor. Celelalte 
rezultate ale incompletitudinii nu au făcut decât să confirme şi să coroboreze 
lucrările lui Godel. Fără nici o îndoială, acestea din urmă pot fi considerate 
drept cea mai mare realizare de până astăzi în domeniul logicii şi al 
fundamentelor matematicii, aşa cum am arătat în capitolul 1. 

Filosofii au scris mult despre teoremele incompletitudinii, mai ales 
despre cele ale lui Godel. De exemplu, unii încearcă să demonstreze, pe baza 
rezultatelor lui Godel, existenţa unor judecăţi sintetice a priori pentru a 
justifica o concepţie kantiană a matematicii. Credem că majoritatea 
pretinselor consecinţe filosofice nu pot fi deduse din rezultatele lui Godel, 
cel puţin din punct de vedere al unei filosofii ştiinţifice 138 . 

Credem că, în opoziţie cu fraza lui Bourbaki 139 atât de des citată, 
cine spune matematică nu spune numai demonstraţie. Matematicianul şi 
logicianul fac mult mai mult decât să demonstreze. Căutarea unor noi 
principii, motivarea unor idei recent descoperite, tentativele de a depăşi 
dificultăţi de natură conceptuală, căutarea obiectivităţii ce zace în umbra 
teoriilor deductive, în sfârşit, însăşi evoluţia logicii şi a matematicii nu se 
reduc nici la noţiunea de demonstraţie, nici la cea de axiomatizare. Am făcut 
deja aluzie (capitolul 1, §5) la factorii pragmatici cu numeroase faţete, 
subiacenţi evoluţiei disciplinelor formale. Să insistăm, repetând cele spuse 
deja, asupra faptului că ştiinţele formale au o dimensiune pragmatică. Luate 
în globalitatea lor, logica şi matematica sunt generate de principiile 
pragmatice ale raţiunii. In fiecare caz specific, atunci când există o îndoială 
cu privire la legitimitatea unui principiu sau a unei concepţii, ultimul cuvânt 
îl au factorii pragmatici (adică anumite aspecte sintactice şi semantice, 
anumite condiţii referitoare la evidenţă şi la intuiţie etc.). De altfel, deşi nu îl 
reproducem aici, este bine să citim articolul lui Zermelo 140 în care autorul 
apără axioma alegerii împotriva criticilor ce i-au fost aduse şi caută să o 
prezinte ca pe principiu matematic valid: argumentele sunt tipic pragmatice. 
Iar acelaşi lucru se produce de fiecare dată când ne îndepărtăm implicit sau 
explicit de normele acceptate. Să reamintim, de pildă, discuţiile cu privire la 
axioma infinitului, teoriile axiomatice ale mulţimilor şi logicile heterodoxe 
nu s-a recurs niciodată la un singur tip de argumente, ci la o gamă vastă de 
motive pragmatice de diferite ordine. 


138 Comentarii interesante se găsesc în articolul lui J.-Y. Girard, «Le thdoreme 
d’incompldtude de Godel», în Cinq conferences sur l'indeciadabilite, Presses de l’Ecole 
Naţionale des Ponts et Chaussdes, Paris, 1982, pp. 25-47. 

139 Bourbaki, Theorie des ensembles, p. 1. 

140 E. Zermelo, «A new proof of the possibility of well ordering», în Heijenoort, op. 
cit., pp. 183-198. 

Teoremele incompletitudinii confirmă şi dezvăluie dimensiunea 
pragmatică a ştiinţelor deductive. Totul ar fi diferit dacă ar exista un sistem 
formal complet şi consistent (şi eventual decidabil) pentru matematică, 
inclusiv pentru logică. 

Constatăm astfel pertinenţa principiilor pragmatice ale raţiunii; ele 
indică domeniul raţionalităţii, arătând că disciplinele deductive au o 
dimensiune pragmatică şi dezvăluind cu claritate posibilitatea unei dialectizări 
a oricărei norme raţionale, chiar şi a legii noncontradicţiei, cea mai absolută în 
aparenţă. Deci, putem trage concluzia că distincţia dintre ştiinţele formale şi 
ştiinţele realului nu este o diferenţă de natură, ci doar una de grad. 


XI. Platonismul 


în paginile precedente am insistat asupra faptului că logica şi 
matematica actuale nu ne impun, în mod definitiv, nici o poziţie metafizică, 
în special, în secţiunea privind conceptul de adevăr (§9 din acest capitol) am 
încercat să scoatem în evidenţă că o concepţie semantică a adevărului nu ne 
obligă nicidecum să acceptăm realismul. Cu toate acestea, în secţiunea de 
faţă vom apăra poziţia realistă în domeniul ştiinţelor formale. Nu credem că 
argumentele noastre sunt definitive şi inatacabile, şi aceasta din trei motive: 

1. Există anumite doctrine pozitiviste, ca aceea a lui Camap 141 , care 
oferă aparent soluţii mai economice şi care trebuie judicios 
criticate şi combătute înainte de a fi respinse. 

2. Ficţionalismul apare ca o doctrină greu de respins şi ar putea fi 
eventual reconstituit astfel încât să dea seama de caracteristicile 
actuale ale logicii şi ale matematicii 142 . 

3. Meinong propune o teorie a obiectelor 143 care se opune teoriilor 
uzuale şi care ar permite depăşirea vechilor dificultăţi referitoare 
la entităţile abstracte precum şi fundarea matematicii fără a fi 
necesar să se recurgă la realismul platonic al cărui adversar 
serios este. 


141 R. Camap, «Empiricism, semantics and ontology», Revue Internationale de 
Philosophie, II (11950), 20-40 (reprodus în culegerea lui Linsky). 

142 O critică interesantă a funcţionalismului se găseşte în lucrarea lui H. Putnam, 
Philosophy of Logic , Harper, New York, 1971. 

143 Vezi R. Routley şi V. Routley, «Rehabiliting Meinong’s theory of object, Revue 
Internationale de Philosophie, 27 (1973), 224-254 şi culegerea Theory of objects: Meinong and 
Twardowski, editată de J. Pasniczek, Wydawnictwo Uniwersytetu Marii Curie - Sklodowskiej, 
Lublin, 1992. 

Nu vom face însă aici o analiză critică a ideilor lui Camap şi ale 
adepţilor săi, a ficţionalismului şi a teoriei lui Meinong. Subiectul fiind 
foarte controversat, preferăm să prezentăm numai argumentele noastre în 
favoarea realismului; dacă sunt acceptabile, ele vor face ca realismul să fie 
plauzibil şi, în consecinţă, celelalte poziţii se vor dovedi îndoielnice. Poate 
că teoria lui Meinong nu va fi afectată de această obiecţie; cu toate acestea, 
dacă am dori cu adevărat să o apărăm, ar trebui să o reformulăm folosind un 
sistem de logică paraconsistentă 144 , căci unele dintre aceste principii 
generează contradicţii. 

Argumentele pe care le vom prezenta sunt, în fond, de natură 
pragmatică: ele se referă mai mult la motivaţii pragmatice decât la principii 
de raţionament valide din punct de vedere logic (cf. dovezilor elantice ale lui 
Aristotel privind principiul noncontradicţiei, § 4 din acest capitol). De altfel, 
ne pare evident că din punct de vedere al filosof iei ştiinţifice apărarea tezelor 
ontologice nu se poate efectua decât în mod pragmatic. 

în ştiinţele formale se vorbeşte despre anumite obiecte, numite în 
mod curent entităţi abstracte 145 . în anumite cazuri, când vorbim în aparenţă 
de entităţi abstracte, referinţa la aceste entităţi poate fi eliminată cu ajutorul 
unor parafraze; astfel, când spunem că mulţimea oamenilor este inclusă în 
mulţimea muritorilor, aceasta nu ne periclitează deloc cu o ontologie ce 
presupune mulţimile, deoarece aceasta înseamnă doar a afirma că dat fiind 
un individ oarecare, dacă el este om, atunci el este muritor. Iar această ultimă 
afirmaţie nu implică nici existenţa unor mulţimi, nici a altor entităţi 
abstracte. Quine a insistat în repetate rânduri asupra faptului că angajările 
noastre ontologice sunt legate de modul în care folosim variabilele legate. 
Când afirmăm «există numere prime superioare lui IO 10 », aceasta ne 
angajează faţă de existenţa numerelor. A nega acest lucru ar fi necinstit. Pe 
lângă aceasta, se ştie că reconstrucţia nominalistă a matematicii clasice nu a 
fost concretizată până în prezent şi, aşa cum totul o indică, pare a fi ceva 
imposibil. Chiar şi la nivel sintactic, noţiuni simple ca acelea de simbol şi de 
formulă angajează clase şi relaţii întrucât pun în joc idealizări (un simbol 
este, în esenţă, o clasă de inscripţii echiforme, cum a spus Lukasiewicz; 
există o infinitate potenţială de formule etc.). Nu vom insista asupra acestui 


144 Vezi tentativa lui N.C.A. da Costa, F.A. Doria şi N. Papavero, «Meinong’s 
theory of objects and Hilbert's [trebuie pus epsilon] Symbol», Report son Mathematical 
Logic, 25 (1991), 119-132. 

145 Expresia «entitate abstractă» este nefericită; a se consulta D.M. Amstrong, 
«Towards a theory of properties; work in progress of the problem of universals», Australasian 
Journal of Philosophy, 52 (1974), 191-201. Vezi de asemenea J.J.C. Smart, Abstract entities. 
Australian National University. 

aspect, căci el ne pare flagrant. Putem deci rezuma punctul nostru de vedere 
în felul următor: în dezvoltarea lor actuală, ştiinţele formale ne duc spre o 
ontologie care înglobează entităţile abstracte 146 . Sau: nu există reconstruire 
nominalistă a logicii şi a matematicii; orice tentativă de eliminare a unor 
astfel de entităţi duce la mutilări profunde ale ştiinţelor formale. 

De altfel, filosofia intuiţionistă însăşi, care nu este chiar atât de 
radicală, nu mai permite deja reconstruirea matematicii tradiţionale în 
totalitatea ei. Ar fi de dorit să se efectueze o analiză a presupoziţiilor 
ontologice ale curentului brouwerian care apare ca un fel de conceptualism. 
Totuşi, având în vedere că apărăm o poziţie realistă în matematică, în 
general, faptul că matematica intuiţionistă înglobează sau nu o anumită doză 
de idealizare şi, în consecinţă, un anumit realism, nu are o importanţă 
fundamentală pentru preocupările noastre actuale. Ceea ce ne interesează 
este doar de a arăta că în ştiinţele formale, considerate global, suntem 
constrânşi la realism. 

Vom studia, pentru început, mai detaliat argumentele în favoarea 
realismului în câmpul disciplinelor formale. Vom evoca doar trei dintre ele: 

1. Atunci când face matematică, matematicianul are în mod cert o 
intuiţie (natura ei va fi evocată ceva mai departe) a unei anumite 
ordini existente între obiectele studiate. Produsele intuiţiei sunt 
codificate prin definiţii sau sisteme de axiome. în general, avem 
senzaţia de-a fi descoperit ceva; mai mult: dacă se consideră că s-a 
creat în mod arbitrar un obiect, să zicem printr-un sistem de 
axiome, un astfel de obiect posedă o structură proprie pe care nu o 
putem modifica după dorinţă. Pare deci rezonabilă admiterea unui 
domeniu al existenţei dincolo de axiome şi de elaborarea lingvistică. 

2. în matematica tradiţională se cuantifică, implicit sau explicit, 
variabile al căror domeniu conţine entităţi abstracte ca numerele şi 
mulţimile. Nu se cunoaşte nici un mod de a elimina acest procedeu 
lăsând intactă ştiinţa în discuţie. Nu există deci altă posibilitate 
decât de a admite existenţa unor astfel de entităţi. Ne-am putea 
totuşi gândi să apărăm aici o poziţie ficţionalistă: totul s-ar petrece 
ca şi cum ar exista entităţi abstracte, iar noi nu ne-am compromite 
deloc cu ele. Dificultatea în ceea ce priveşte poziţia ficţionalistă 


146 Cu privire la entităţile abstracte în ştiinţele formale şi în ştiinţele realului, 
semnalăm următoarele lucrări: Putnam, op. cit.; Smart, articolul citat şi lucrările indicate în 
bibliografia sa, în special acelea ale lui Quine; G. Kreisel, «Informai rigour and completeness 
proofs», în Problems in the Philosophy of Mathematics, editat de 1. Lakatos, North - Holland, 
Amsterdam, 1967, pp. 138-157. 

rezidă, totuşi, în faptul că orice argument ce tinde să justifice o 
poziţie a lui ca şi cum constituie, în fond, un argument în favoarea 
existenţei pur şi simplu a entităţilor abstracte 147 ; este, prin urmare, 
mai natural să le acceptăm decât să elaborăm o teorie complexă a 
lui ca şi cum. 

3. Obiectele matematice nu sunt arbitrare. Dimpotrivă, ele opun o 
oarecare rezistenţă tentativelor de modificare arbitrară. Acest fapt, 
observat de multă vreme de filosofi, contribuie la a confirma 
obiectivitatea teoriilor logico-matematice. Iar această obiectivitate 
pare explicabilă şi justificabilă numai dacă admitem realismul. 
Dacă jocul matematic nu s-ar baza pe o sferă subiacentă, el ar fi un 
vis pe care doar magia l-ar împiedica să se transforme într-un 
coşmar. 

Dar dacă argumentele precedente sunt convingătoare şi dacă există 
într-adevăr entităţi abstracte în matematică (şi în logică), apare următoarea 
problemă epistemologică crucială: cum le cunoaştem? 

Am vorbit deja despre intuiţia în ştiinţele formale şi vom reveni 
asupra acestui subiect în ultimul capitol. Pentru moment trebuie să vorbim 
despre intuiţia în logică şi în matematică, pentru că dacă există o cunoaştere 
a entităţilor abstracte, ea nu se poate efectua decât cu ajutorul unei anumite 
intuiţii; sau cel puţin intuiţia pare necesară pentru a ne permite să luăm 
contact cu aceste entităţi. în caz contrar, cum am putea să le vedem şi să le 
cunoaştem? Este evident faptul că nu este vorba aici de o intuiţie sensibilă 
sau mistică, ci de o intuiţie pură, intelectuală şi raţională. După cum se ştie, 
filosofii deosebesc două tipuri de intuiţie raţională (sau intelectuală): intuiţia 
materială şi intuiţia formală. Prima ne-ar pune direct în contact cu obiectele 
intuiţionate, pe când cea de a doua nu ne-ar permite decât să surprindem 
relaţii (şi proprietăţi). 

După Godel există, aparent, o intuiţie materială; el spune, de 
exemplu, că axiomele teoriei mulţimilor «ni se impun ca fiind adevărate»,. 
Adăugând că nu există «nici un motiv care să ne facă să avem mai puţină 
încredere în acest fel de percepţie...decât în percepţia sensibilă.» 148 Mulţi 
alţi filosofi şi logicieni gândesc la fel, de exemplu Kreisel 149 . însă problema 
constă în faptul că existenţa intuiţiei materiale nu este uşor de justificat fiind 
pusă la îndoială de majoritatea filosofilor, în special de Kant. A admite acest 


147 H. Putnam, op. cit., capitolul VIII. 

148 K. Godel, «What is Cantor’s continuum problem?», American Math. Monthly, 54 
(1947), 515-525. 

149 G. Kreisel, op. cit. 

lucru în stadiul actual de dezvoltare a ştiinţelor formale ar însemna a specula, 
în sensul în care nici un argument pozitiv nu susţine această ipoteză. Este de 
ajuns să reflectăm asupra problemei următoare pentru a percepe dificultăţile 
foarte mari referitoare la acest gen de ipoteze: ce înseamnă în realitate 
mulţimea vidă? în zadar reflectăm, nu găsim nici un răspuns raţional şi 
ştiinţific la această întrebare. Nimeni nu are o cunoaştere directă, o intuiţie 
materială a mulţimii vide, nici a unei alte entităţi abstracte izolate. 

Pe de altă parte, avem impresia unei anumite cunoaşteri directe a 
mulţimii vide. Cum să explicăm acest lucru? Credem că singurul răspuns 
acceptabil este următorul: există incontestabil o intuiţie intelectuală formală; 
prin intermediul ei vedem că dacă un sistem de obiecte posedă anumite 
proprietăţi determinate şi menţine anumite relaţii cu alte obiecte, el posedă 
alte proprietăţi interesante. Axiomatizarea permite fundarea intuiţiei 
furnizând elemente gândirii discursive, adică în vederea aplicării normelor 
logice. De exemplu, în ceea ce priveşte teoria ZF, avem intuiţia modelului 
subiacent, ierarhia cumulativă a mulţimilor, dar această intuiţie este formală: 
avem intuiţia structurii, dar nu a conţinutului ei, materia primă a ierarhiei. 
Astfel credem că ceea ce este important în cazul teoriei ZF nu este intuiţia 
(formală sau materială) a obiectelor acestei teorii, cum crede Kreisel, ci 
intuiţia formală a ierarhiei mulţimilor în codificarea sa axiomatică. La 
originea sistemului nu se află numai o intuiţie, ci o combinaţie între intuiţia 
formală şi limbaj (acesta din urmă jucând un rol capital în caracterizarea 
axiomelor). La nivel abstract, logica şi matematica se nasc dintr-o 
interacţiune între intuiţia formală şi limbaj (axiomatizat). La acest nivel, 
intuiţia sensibilă, diferitele ştiinţe particulare, au înainte de toate o valoare 
genetică şi euristică, furnizând intuiţiei formale şi axiomatizării elementele 
necesare pentru construirea disciplinelor logic formale. Cum edificiul astfel 
construit este solid (exceptând anumite dificultăţi ce apar, ca în orice ştiinţă), 
aceasta înseamnă că în spatele edificiului se află un suport: lumea entităţilor 
abstracte de care nu avem cunoştinţă decât în mod indirect (acelaşi lucru se 
întâmplă în fizică: nu cunoaştem particulele elementare decât în mod 
indirect). 

în virtutea celor de mai sus, pot fi înţelese acum mai bine afirmaţiile 
noastre privind incompletitudinea logicii clasice de ordin superior (în special 
cele din secţiunea 2 a acestui capitol); pot fi înţelese mai ales motivele 
criticii noastre la adresa poziţiei lui Kreisel şi a altor autori cu privire la 
independenţa ipotezei continuului (§ 3 din acest capitol). în rezumat: 
rezultatele independenţei în teoria mulţimilor arată că intuiţia noastră a 
ierarhiei mulţimilor nu este nici completă, nici materială, precum şi faptul că 
intuiţia şi metoda axiomatică se susţin reciproc. 

Dacă adoptăm o poziţie realistă la nivelul disciplinelor deductive, 
existenţa mai multor tipuri de realism generează întrebarea: ce tip de realism 
se adaptează cel mai bine unor astfel de discipline? Credem că, în ceea ce 
priveşte fizica, concepţia lui Quine pare rezonabilă 150 ; în general, poate că o 
formă de realism aristotelic este suficientă. Cu toate acestea, în domeniul 
ştiinţelor deductive lucrurile stau altfel. De fapt, aşa cum am constata deja, 
există diferite sisteme logice incompatibile între ele. Deşi aplicarea acestor 
sisteme la contextele ştiinţifice este relativ arbitrară, nu se poate nega că în 
numeroase ocazii necesităţile ştiinţelor particulare şi experienţa determină 
sistemul ce trebuie utilizat. De exemplu, când se studiază obiectele macro- 
scopice uzuale şi proprietăţile lor, negaţia corespunzătoare trebuie să 
satisfacă legile clasice uzule, ca principiul noncontradicţiei, al terţului exclus 
şi al dublei negaţii. Astfel, din moment ce există o infinitate de sisteme logic 
posibile şi numai unele dintre ele se aplică la contextele raţionale, şi din 
moment ce pentru fiecare dintre ele există o anumită realitate subiacentă 
corelativă, concluzia ce se impune este că realismul adecvat ştiinţelor 
deductive este platonismul. Este vorba, evident, de un platonism diferit de 
platonismul tradiţional. Pot exista acolo Forme sau Idei la care nu participă 
nici un obiect real. Din punct de vedere al filosofiei pozitive, nu se pot spune 
prea multe lucruri în plus despre acest fel de platonism; vom adăuga doar că 
el rezultă din situaţia actuală a disciplinelor formale 151 . 

Observaţia 1 

Cum am menţionat deja, o altă posibilitate de interpretare a teoriilor 
logico-matematice este teoria lui Meinong. Meinong susţine că depăşeşte, 
graţie teoriei sale a obiectelor, realismul, conceptualismul şi nominalismul. 
Trebuie să notăm că Meinong nu propune o formă de platonism, cum cred 
mulţi filosofi. Ceea ce încearcă el să facă este să construiască o teorie 
capabilă, între altele, să ofere o interpretare convenabilă a matematicii, fără a 
recurge la platonism. Deşi concepţia lui Meinong este importantă şi merită 
mai multă consideraţie în mediile filosofice, ea este încă prea puţin 
dezvoltată pentru a putea fi utilizată în analiza ontologică a disciplinelor 
logico-matematice 152 . 

Observaţia 2 

Una din obiecţiile curente la teoria lui Meinong este că ea admite 
«obiecte contradictorii» cum este cercul pătrar sau obiecte inexistente, ca 
Pegas. Această obiecţie se aplică, de asemenea, parţial formei noastre de 


150 Ideile lui Quine sunt rezumate şi comentate In articolul lui Smart. 

131 în teoriile paraconsistente se vorbeşte despre obiecte având proprietăţi contra¬ 
dictorii; platonismul nostru ne compromite atunci cu astfel de obiecte, ca de exemplu 
mulfimea lui Russell. 

152 Cf. R. Routley şi V. Routley, articolul citat. 

platonism. Cu toate acestea, există cel puţin o deosebire fundamentală între 
cele două: entităţile «contradictorii» care nu sunt excluse de platonismul 
apărat aici (ca mulţimea lui Russell în anumite teorii ale mulţimilor paracon- 
sistente) există, ca să zicem aşa, în sânul teoriilor logico-matematice 
formale, unde negaţia are un sens special şi nu se confundă cu negaţia 
clasică. Mai mult, logicile subiacente acestor teorii se deosebesc de logica 
clasică, întrucât ele sunt paraconsistente. în afară de aceste critici, nu se mai 
poate susţine nimic altceva împotriva lui Meinong, a cărui teorie este 
fundamentală şi prealabilă oricărei ştiinţe, fie ea formală sau nu 153 . De altfel, 
conform platonismului nostru, obiecte ca Pegas nu există, căci nu există cai 
înaripaţi în lumea spaţio-temporală. 

Observaţia 3 

Realismul platonician descris de noi ne pare a fi superior formulă¬ 
rilor tradiţionale, din două motive principale: în primul rând, el nu pune în 
joc nici o intuiţie materială. în al doilea rând, el constituie o ipoteză rezona¬ 
bilă pentru a da seama de starea actuală a disciplinelor logico-matematice; el 
are un caracter pragmatic, ceea ce nu este cazul platonismului tradiţional de 
natură speculativă şi dogmatică. Astfel, două dintre obiecţiile îndreptate 
împotriva platonismului în ultima secţiune a capitolului 1 nu se aplică acestui 
platonism care se sustrage, de asemenea, celei de a treia obiecţii. într-adevăr, 
dialectizarea teoriilor logico-matematice este posibilă deoarece pentru noi, 
entităţile platoniciene se inferează din sistemele axiomatice şi nu invers; nu 
credem că platonismul propus duce la exagerări; dimpotrivă, el conţine un 
minimum necesar pentru o explicaţie raţională a ceea ce se petrece în 
disciplinele formale. în sfârşit, nu am introdus a priori nici o restricţie în 
privinţa entităţilor admise: există numai obiectele ce se impun pentru a 
justifica stabilitatea acestor discipline şi nimic altceva. 

Observaţia 4 

Platonismul pe care îl apărăm aici este un platonism ce se referă la 
structuri, la sisteme relaţionale şi nu un platonism ce postulează entităţi 
abstracte izolate. El se înrudeşte cu platonismul apărat de Lautman 154 şi nu 
cu «platonismul» uzual al matematicienilor 155 . Referitor la acesta din urmă 
Lautman scrie următoarele: «Matematicienii au obiceiul să desemneze sumar 
sub numele de platonism orice filosofie care ia drept sigură existenţa unei 

153 Vezi R. Grossmann, Meinong, Routledge & Kegan Paul, Londra, 1974. 

154 A. Lautamn, Essai sur Ies notions de structure el d'existence en mathemaiques, 
Hermann, Paris, 1938. 

155 Cf. P. Bemays, «Sur le platonisme dans Ies mathematiques», L’Enseignement 
Mathematique, 34 (1936), 52-69. 

fiinţe matematice, chiar şi atunci când această fiinţă nu ar putea fi construită 
într-un număr finit de etape. Este de la sine înţeles că este vorba aici de o 
cunoaştere superficială a platonismului şi că nu ne vom referi la ea. Toţi 
comentatorii moderni ai lui Platon au insistat, dimpotrivă, asupra faptului că 
Ideile nu sunt entităţi imobile şi ireductibile ale unei lumi inteligibile, ci sunt 
legate unele de altele conform schemelor unei dialectici superioare care le 
determină apariţia.» 156 


156 


A. Lautman, op. cit., pp. 150-151. 




W teza lui hegel 


1. Paradoxuri, antinomii şi aporii 

Fie T o teorie formalizată. Se numeşte antinomie formală în T orice 
rezultat metateoretic care arată că T este trivială. Un paradox formal în T 
este derivarea în T a două teoreme contradictorii - una este negaţia celeilalte; 
în mod obişnuit, un paradox formal în T se reduce la derivarea, în această 
teorie, a unei teoreme de forma A a -i A, adică a unei contradicţii. Este clar 
că dacă logica subiacentă lui T este logica clasică sau diferite alte logici 
uzuale, de pildă logica intuiţionistă, T este antinomică dacă şi numai dacă se 
poate deriva în ea un paradox. Cu toate acestea, dacă logica lui T este para- 
consistentă, T poate fi paradoxală fără a fi antinomică. 

Antinomiile şi paradoxurile îşi au importanţa lor, dar ne vom ocupa 
aici în mod special de antinomiile şi de paradoxurile informale. La nivel 
informai, considerăm cuvintele «paradox» şi «antinomie» ca fiind sinonime 
iar atunci când le vom utiliza fără calificative va însemna că este vorba de 
paradoxuri sau de antinomii informale. 

Vom defini un paradox (informai ) ca fiind un argument prima facie 
logic acceptabil ale cărui premise sunt, de asemenea, aparent acceptabile, dar 
a cărui concluzie pare inacceptabilă. în general, premisele par acceptabile 
atunci când par adevărate, iar argumentul pare acceptabil atunci când pare 
valid; cât despre concluzie, inacceptabilitatea sa provine din faptul că pare 
falsă. în mod evident, conceptul de paradox are anumite aspecte pragmatice. 

Vom numi paralogism orice argument sub formă inacceptabilă (în 
general, datorită faptului că nu este valid) sau care are o premisă inaccep¬ 
tabilă (în general datorită faptului că nu este adevărată). în primul caz este 
vorba de un paralogism formal, în celălalt, de un paralogism material. 
Conceptul de paralogism, asemenea conceptului de paradox, are anumite 
aspecte pragmatice. 

A rezolva sau a depăşi un paradox dat înseamnă a dovedi că el se 
reduce la un paralogism sau a scoate în evidenţă acceptabilitatea concluziei 
sale. Când reuşim să arătăm că un paradox P este un paralogism, spunem că 
soluţia lui P este negativă; când scoatem în evidenţă acceptabilitatea 
concluziei lui P spunem că soluţia este pozitivă. 

Orice soluţie corectă a unui paradox P trebuie să ne ofere motive 
raţionale şi convingătoare pentru a-i accepta concluzia sau a-1 clasa printre 
paralogisme. în ipoteza contrară, adică atunci când nu dispunem de astfel de 
motive, avem o soluţie ad-hoc. în acest caz, încercăm în mod obişnuit să 
eliminăm concluzia paradoxală cu ajutorul unei soluţii negative, limitând 
formele de raţionament acceptabile sau respingând anumite premise ale 
paradoxului, dar fără a ne oferi motive convingătoare care să justifice un 
astfel de procedeu: soluţia este acceptabilă numai pentru că ea permite 
eliminarea concluziei paradoxale (şi a dificultăţilor ce îi sunt inerente). 

Se va observa că stricto sensu nu are sens să vorbim de soluţia unui 
paradox sau de o antinomie formală. Dacă, de exemplu, teoria T este 
paradoxală, aceasta constituie o proprietate ce îi este ataşată. Dacă dorim s-o 
modificăm în aşa fel încât să nu se mai producă în ea nici un paradox, atunci 
noua teorie nu mai este T ci s-a construit o altă teorie T' asemănătoare cu T 
şi unde paradoxul nu poate fi derivat. Astfel, când Russell a descoperit 
paradoxul, a constatat că sistemul lui Frege era paradoxal; şi că, prin urmare, 
având o logică de tip clasic, el era trivial. Nu putem elimina paradoxul din 
sistemul Grundgesetze der Arithmetik fără a-1 modifica, adică a-1 transforma 
într-un alt sistem: originalul a fost şi va fi mereu trivial. 

Deci nu putem vorbi în mod raţional decât de soluţii ale para¬ 
doxurilor informale (la nivelul pragmaticii). Cu toate acestea, paradoxurile şi 
antinomiile formale pot fi considerate paradoxuri informale la nivelul meta- 
lingvistic. Este posibil, de exemplu, să considerăm antinomia formală 
descoperită în sistemul lui Frege drept un paradox informai metateoretic; ca 
paradox informai, formularea sa este, în rezumat, următoarea: prima facie, 
sistemul lui Frege codifică legi logice fundamentale şi reguli de inferenţă 
valide. Deci sistemul este adecvat din punct de vedere logic, clasic vorbind şi, 
în acelaşi timp, antinomic (inconsistent). Or, această situaţie este paradoxală 

din punct de vedere intuitiv şi informai. Soluţia clasică a paradoxului 
(informai) constă în a arăta că un postulat determinat al sistemului fregean 
nu este realmente acceptabil, căci o soluţie pozitivă a antinomiei lui Russell 
este inadmisibilă din punct de vedere al logicii tradiţionale. 

Paradoxurile cărora li s-au dat soluţii pozitive sunt foarte numeroase, 
în disciplinele logico-matematice reamintim exemplul curbei lui Peano care 
umple pătratul şi al egalităţii lui Cantor dintre puterea întregilor naturali şi 
cea a raţionalelor. Aceste două rezultate par paradoxale. 

în ceea ce priveşte teoria lui Peano, s-a înţeles treptat faptul că 
conceptul de curbă al lui Jordan era prea general; pentru a obţine un concept 
de curbă mai adecvat intuiţiei noastre, implicând mai ales faptul că o curbă 
nu se poate reduce la o regiune pătrată, definiţia lui Jordan trebuie restrânsă. 
De fapt, n-a existat nici un paradox în teorema lui Peano pe care o reflecţie 
adecvată să nu-1 poată elimina. 

Cât despre surprinzătoarea teoremă a lui Cantor, s-a observat că ea 
nu constituie o concluzie inacceptabilă, ci că exprimă o proprietate 
fundamentală a mulţimii raţionalelor - caracterul său numărabil; şi, mai ales, 
că ea nu contrazice nicidecum pseudoaxioma lui Euclid: «întregul este mai 
mare decât oricare dintre părţile lui.» 

Un alt paradox important care admite, de asemenea, o soluţie 
pozitivă este paradoxul lui Skolem: cum am văzut, acest autor a arătat că 
dacă axiomele teoriei mulţimilor admit un model, atunci ele au totodată un 
model numărabil. Or, în interiorul axiomaticilor uzuale ale teoriei mulţimilor 
se dovedeşte existenţa unor mulţimi cu cardinalitate superioară celei a numă- 
rabilului ca, de exemplu, aceea a mulţimii numerelor reale R. Conform 
rezultatelor lui Skolem, s-ar părea că există o contradicţie: R ar fi simultan 
numărabil şi nenumărabil. Soluţia pozitivă a paradoxului lui Skolem nu 
ridică mari dificultăţi şi pare convingătoare 1 . 

în ştiinţele realului, unul din principiile fundamentale ale relativităţii 
restrânse - constanţa vitezei luminii deşi a fost puternic sugerat şi chiar 
impus de experienţă la începutul secolului, era incompatibil cu mecanica 
clasică. Admiţând şi justificând principiul în discuţie, Einstein a rezolvat 
pozitiv un paradox. 

Există, de asemenea, numeroase paradoxuri ale căror soluţie este 
negativă şi care se rânduiesc, aşadar, printre paralogisme. Ca exemple tipice 
putem menţiona anumite paradoxuri algebrice în care avem de-a face cu 


1 în privinţa paradoxului lui Skolem, vezi de exemplu Kleene, Introduction to 
Metamathematics, § 75, şi E.W. Beth, The Foundations of Mathematics, North-Holland, 
Amsterdam, capitolul 17. 



240 


Logici clasice şi neclasice 


împărţiri la zero şi care apar uşor ca paralogisme. Este şi situaţia anumitor 
contradicţii geometrice întemeiate pe figuri înşelătoare. 

Observăm deci că a clasa un paradox rezolvat printre paralogisme 
sau printre paradoxurile care au o soluţie pozitivă este oarecum arbitrar. 
Astfel, paradoxul asociat teoremei lui Peano despre care am vorbit mai sus ar 
putea fi aşezat foarte bine printre paralogisme dacă îl formulăm ca fiind 
alcătuit din două părţi: prima ar fi teorema lui Peano; cea de a doua, un 
anumit raţionament informai tinzând să demonstreze că, curbele (lui Jordan) 
nu umplu ariile (sau pur şi simplu această ultimă aserţiune considerată 
evidentă). Am avea atunci un paralogism. La fel se întâmplă şi în ceea ce 
priveşte principiul constanţei vitezei luminii. în rezumat: anumiţi factori 
pragmatici determină formele «normale» ale paradoxurilor. 

Să mai observăm că nu am menţionat paradoxurile ale căror soluţii 
sunt simultan pozitive şi negative. Aceasta se produce, de exemplu, atunci 
când se demonstrează orice rezultat matematic adevărat (să zicem teorema 
lui Cantor despre care am vorbit mai sus) deşi este aparent inacceptabil, ca 
urmare a unui raţionament non valid. Cu toate acestea, astfel de subtilităţi nu 
ne interesează aici. Importante pentru noi sunt aporiile despre care vom 
vorbi în cele ce urmează. 

în cazul anumitor paradoxuri există îndoieli în legătură cu existenţa 
unor soluţii adevărat bune. Acest lucru se produce mai ales atunci când 
soluţiile posibile atrag după sine modificări la nivelul principiilor 
fundamentale ale ştiinţelor, modificări ce par uneori puţin plauzibile sau a 
căror unică virtute este aceea de a elimina paradoxurile. Vom numi aceste 
paradoxuri aporii. Aporiile au în mod evident un caracter istoric: ceea ce 
este o aporie într-o anumită epocă se poate preschimba, într-o altă epocă, 
într-un paradox pentru care există o soluţie bună. Dar se produce, de 
asemenea, şi contrariul: ceea ce este considerat astăzi un paradox rezolvat, se 
poate transforma mâine într-o aporie. 

Există puţine lucruri atât de capricioase ca aporiile în mişcarea lor 
istorică. Să cităm un caz: paradoxul Mincinosului (sau paradoxul lui 
Eubulid); timp de mai multe secole de la apariţia sa el a fost o aporie, apoi, 
după cercetările lui Tarski, s-a transformat în paralogism pentru ca, în sfârşit, 
să avem astăzi toate motivele de a-1 considera din nou o aporie, aşa cum vom 
arăta mai jos 2 . 


2 Detalii cu privire la paradoxurile tratate aici se găsesc în Beth, loc. cit. Ca articole 
introductive mai putem cita: W.V. Quine, The (Vays of Paradox. Random House, New York, 
1966, capitolele 1 şi 2; P. de Rouilhan, «Paradoxes legers, paradoxes graves», Pour la 
Science, 156 (1990), 98-103. Literatura despre paradox este considerabilă, în special cea 
referitoare la paradoxul mincinosului. 

în epoca noastră lista antinomiilor, - dintre care unele au fost 
descoperite cu multă vreme în urmă care preocupă în mod deosebit 
logicianul şi filosoful ştiinţei este foarte lungă. Este bine să le clasificăm în 
trei grupe: A, B şi C. 

în grupa A plasăm antinomiile logico-matematice, care privesc direct 
noţiuni ce aparţin ştiinţelor formale în sens strict, putând fi formulate direct 
în acest cadru. Printre aceste paradoxuri se numără paradoxurile lui Russell, 
Cantor şi Burali-Forti. în grupa B plasăm paradoxurile care pun în joc 
noţiuni semantice, de pildă paradoxurile Mincinosului, ale lui Grelling şi 
Richard. în sfârşit, în grupa C plasăm celelalte antinomii, legate de alte 
noţiuni decât cele logico-matematice şi semantice; membrii grupei C sunt 
legaţi de noţiuni cu aspect pragmatic sau, în anumite cazuri, de categorii 
ştiinţifice generale, ca acelea de spaţiu, timp şi mişcare. Printre paradoxurile 
din această grupă menţionăm paradoxul lui Zenon din Elea şi paradoxul 
examenului. 

Vom reveni mai târziu asupra paradoxului lui Zenon. Paradoxul 
examenului (pentru care există mai multe formulări) este următorul: într-o zi 
de luni, un profesor îşi avertizează elevii că vor avea un examen în 
următoarele patru zile, dar că nu vor şti când anume decât în ziua respectivă. 
Atunci elevii raţionează astfel: examenul nu va putea avea loc vineri (a patra 
zi) pentru că joi după cursuri ar şti dinainte că examenul va fi vineri. La fel, 
examenul nu poate avea loc joi. Nici miercuri şi nici marţi. Deci examenul 
nu poate avea loc în condiţiile stipulate de profesor. Totuşi, acesta poate da 
examenul, să zicem miercuri, satisfăcând condiţiile impuse. Se ajunge astfel 
la contradicţie: în conformitate cu restricţiile impuse de profesor, examenul 
este şi nu este posibil. 


II. Rezolvarea aporiilor 

Principalele întrebări de care ne vom ocupa sunt următoarele: 

1. Cum pot fi rezolvate aporiile? 

2. Ce semnificaţie au aporiile pentru logica paraconsistentă şi invers? 

Am văzut deja ce tipuri de soluţii admit paradoxurile şi, în ceea ce 
priveşte aporiile care sunt paradoxuri, ele se rezolvă în acelaşi mod ca 
paradoxurile generale. Cu toate acestea, aporiile cu caracter special necesită 
soluţii specifice. 

Cele mai cunoscute aporii se reduc la argumente ale căror concluzii 
sunt contradicţii 3 . Atunci când se ajunge la o concluzie de forma A a -A , se 
spune că s-a derivat o absurditate (sau concluzia este absurdă). în această 
secţiune vom presupune, cu excepţia cazurilor când vom menţiona explicit 
contrariul, că avem de-a face cu aporii ale căror concluzii sunt contradicţii. 

în mod tradiţional, nimeni nu se putea gândi să dea soluţii negative 
aporiilor, deoarece contradicţiile erau inacceptabile întrucât constituiau 
propoziţii în mod necesar false. Astfel, pentru a rezolva o aporie, trebuia să 
se arate că unele dintre premisele sale nu erau acceptabile sau că aporia 
ascundea un paralogism, deşi subtil. Prin însăşi definiţia aporiei, acest lucru 
provoca o revizuire profundă în sistemul ştiinţei, datorită necesităţii de a 
restrânge principiile admise sau datorită faptului că trebuiau introduse 
modificări în logica admisă. 

Pentru a clarifica afirmaţiile de mai sus, vom analiza două exemple 
de soluţii ale paradoxurilor, unul fiind o aporie, celălalt nu. 

în primul rând, vom studia paradoxul numit al catalogului. Să ne 
imaginăm că în biblioteca B dorim să alcătuim catalogul C al tuturor 
cataloagelor din B care nu se menţionează ele însele. Este uşor de constatat 
că, deoarece C îi aparţine lui B, C va trebui să se menţioneze dacă şi numai 
dacă el nu se menţionează. Ajungem astfel la absurd. 

Or, dacă aplicăm logica la situaţia descrisă, care constă în a dori să 
scriem catalogul C, rezultă că C nu există, întrucât existenţa lui C implică 
contradicţia. în logica clasică, atunci când proprietăţile unui obiect ne duc la 
o contradicţie, deducem de aici că obiectul în cauză nu există. Deci 
paradoxul catalogului este eliminat prin eliminarea catalogului. Paradoxul 
este rezolvat fără a fi violate legile clasice sau alte principii nonlogice. De 
altfel, aceste raţionamente sunt un lucru obişnuit în matematică. Astfel, 
exempli gratia , să presupunem că dorim să dovedim că nu există nici un 
număr prim mai mare decât toate celelalte. Pentru a face acest lucru, este 
suficient să-i asumăm existenţa şi să extragem din ea o contradicţie. în 
acelaşi mod, atunci când dorim să dovedim că un număr dat există, începem 
în general prin a presupune că el nu există, extragem de aici o contradicţie şi 
apoi tragem concluzia că există. 

Cu paradoxul Mincinosului (sau al lui Eubulide), în forma 

Acest enunţ este fals, (M) 

nu putem proceda în acelaşi mod. 


3 Paradoxul lui Curry nu satisface această condiţie; vezi H.B. Curry, «The inconsis- 
tency of certain formal logics», The Journal of Symbolic Logic , 7 (1942), 115-117. Vom da 
mai departe şi o versiune a paradoxului Mincinosului cu care se obţine o trivializare fără a 
deriva nici o contradicţie prealabilă. 

Mai întâi, să observăm că propoziţia M este adevărată dacă şi 
numai dacă ea este falsă. Sau, conform canoanelor logicii clasice, M este 
echivalentă cu negaţia sa. 

Paradoxul lui Eubulid se înscrie printre aporii pentru că nu poate fi 
eliminat fără a se introduce modificări profunde la nivelul categoriilor 
logice 4 . De fapt, existenţa lui M nu poate fi negată pur şi simplu, aşa cum am 
arătat mai sus. Deci unica soluţie pare a fi de a considera că M este lipsită de 
sens: M nu ar fii cu adevărat o propoziţie. Aceasta a fost calea urmată de 
Bertrand Russell atunci când a sugerat teoria (ramificată) a tipurilor şi de 
Tarski, cu ierarhia sa a limbajelor. Cum rezolvarea paradoxului cere o 
transformare profundă a categoriilor logice şi lingvistice, suntem puşi în 
situaţia de a plasa paradoxul Mincinosului în clasa aporiilor. 

Cu toate acestea, metodele lui Tarski au devenit treptat naturale şi 
astăzi majoritatea logicienilor consideră, probabil, paradoxul Mincinosului 
ca un paradox rezolvat: el a încetat de a mai fi o aporie. Soluţia tarskiană 
constă în a păstra logica tradiţională, dar introducând o ierarhie lingvistică 
(cf, § 9, capitolul II). 

Să reamintim în treacăt că antinomia lui Russell se înscrie totodată 
printre aporii: nu există argumente a priori pe deplin convingătoare care să 
ne incite s-o rezolvăm negând existenţa mulţimii lui Russell, în special după 
stabilirea logicii paraconsitente. Iar acelaşi lucru se petrece şi cu celelalte 
aporii. 

în ceea ce priveşte eliminarea aporiilor, s-a procedat întotdeauna 
după cum urmează: trebuie respectată a priori logica clasică în globalitatea 
sa (sau cel puţin calculul predicatelor de ordinul întâi), datorită faptului că ea 
este cea mai simplă, sau singura validă, sau din alte motive; deci aporiile 
trebuie rezolvate negativ, restrângând legile marii logici sau anumite 
principii ale ştiinţelor particulare. 

Dar întrucât astăzi există logici paraconsistente, se poate presupune 
că s-ar putea găsi soluţii pozitive şi licite pentru aporii, şi aceasta schimbând 
logica. Astfel, în faţa antinomiei Mincinosului şi a altor aporii asemănătoare, 
suntem confruntaţi cu o nouă problemă: nu ştim dacă trebuie să menţinem 
logica clasică sau să adoptăm o altă logică, cum ar fi logica paraconsistentă. 
Cu alte cuvinte, naşterea logicii paraconsistente ne obligă să revedem 
antinomiile. 


4 In capitolul I din Ways of Paradox , Quine subliniază această caracteristică a 
aporiilor, în special cu privire la paradoxurile Mincinosului şi al lui Grelling. 

în ceea ce priveşte paradoxul lui Russell, pentru a fixa ideile, se 
poate proceda în două feluri: 1. Să se accepte logica elementară clasică şi să 
se restrângă anumite principii intuitive şi informale ale marii logici, aceasta 
este soluţia obişnuită; 2. Să se recurgă la anumite logici paraconsistente şi să 
se construiască sisteme de teorii ale mulţimilor unde să existe mulţimea lui 
Russell. Astfel de teorii sunt inconsistente, deşi nontriviale (vezi Anexa 1). 

Conform logicii paraconsistente, există soluţii pozitive la parado¬ 
xurile lui Russell. Dacă aceste soluţii şi, în general, soluţiile paraconsistente 
ale anumitor aporii par artificiale sau puţin intuitive, la fel sunt şi soluţiile 
clasice (caracterul artificial şi nonintuitiv al soluţiei tradiţionale a anumitor 
aporii este bine descris în primul capitol al lucrării lui Quine, Ways of 
Paradox). 

Trăsătura pregnantă a aporiilor din punct de vedere pragmatic este 
perplexitatea pe care ne-o provoacă cu privire la principiile acceptate: nu 
ştim cu exactitate care dintre ele trebuie modificate şi care merită păstrate. 
Odată cu apariţia logicii paraconsistente, paradoxurile apar într-o lumină 
nouă, iar teza noastră potrivit căreia logica se dialectizează este coroborată, 
într-adevăr, aporii considerate rezolvate reapar cu toată forţa: pe de o parte, 
nu există criterii indiscutabile pentru a şti dacă trebuie să alegem soluţia 
clasică sau soluţia paraconsistentă; pe de alta, în chiar interiorul logicii 
paraconsistente renasc anumite aporii. Pentru a lămuri acest aspect, vom 
analiza în detaliu paradoxul Mincinosului. 

Vom da mai întâi câteva definiţii. în cele ce urmează nu vom fi 
riguroşi, mai ales în ceea ce priveşte distincţia între utilizare şi menţionare. 

Simbolul T, unde s este un enunţ, constituie un nume care denotă s. 
V(T) arată că enunţul s este adevărat; F(Y)arată că s este fals. 

în logica clasică, pentru orice enunţ avem următoarele proprietăţi: 

V(?Wi (1) 

-.V(T)«->F(T) (2) 

F(T)«-w (3) 

Potrivit acestor definiţii şi convenţii, enunţul M, cauză a paradoxului 
mincinosului, este următorul: 

-iV(W) (M) 

M este ,prin definiţie, —>V(W)- 

în virtutea lui (1) - (3), se obţine cu uşurinţă: 

v(w) «-»->v(ar). ( 4 ) 

Această ultimă formulă constituie versiunea simbolică a paradoxului 
lui Eubulid. 

Or, se constată că dacă logica folosită este CI (Anexa 1), avem : 

v (T) ^s. (D 

Dacă presupunem că în metalimbaj logica este aceeaşi, adică este 
elaborată pornind de la CI, este posibil să definim falsitatea cu ajutorul 
negaţiei slabe (->) sau tari (-i*). Dacă adoptăm a doua alternativă, avem: 

F (T) <-» -i * y (T> (2') 

Pe lângă aceasta, avem: 

O') 

Deşi (10 - (30 diferă de (1) - (3), paradoxul Mincinosului rămâne totuşi 
derivabil: 

V( r M*)*-,*V( r Ar), (40 

unde enunţul M' din care rezultă paradoxul este următorul: 

-*V(yvT). (A/ 1 ) 

Deci, întrucât (A «-> -i* A) —> B este schemă validă a lui Cl, (40 constituie 

concluzia unei aporii. 

Există o variantă a paradoxului lui Eubulid unde nu intervine negaţia 
şi care nu poate fi rezolvată pornind de la logica bazată pe CO sau Cl sau pe 
Cco (logici discutate în Anexa 1), cu excepţia cazului când am recurge la 
măsuri ad-hoc, această variantă este următoarea: 

Fie enunţul: 

K atrage după sine [antrenează] s (K) 

unde s este un enunţ dat oarecare. 

K se scrie simbolic după cum urmează: 

K s. (K) 

Or, în majoritatea sistemelor logice, schema A v (A —» B) este validă. Să 
presupunem acest caz, atunci avem: 

Kv(K^s). 

Dacă acceptăm regulile şi schemele logice uzuale, deducem că: 

Din K se deduce K —> s şi, prin modus ponens, s. 

Din K —» s, prin definiţia lui K, se obţine K , astfel, se obţine din 

nou s. 

în consecinţă, prin metoda probei pentru caz, s este demonstrabil. 

Varianta paradoxului Mincinosului astfel descrisă duce la trivializare 
fără a se recurge la nici o proprietate a negaţiei. Pentru a o putea rezolva, 
trebuie să modificăm conceptul de implicaţie sau să restrângem autoreferinţa 
(cu ajutorul unei teorii a tipurilor sau al unui alt artificiu similar). 

în rezumat: chiar şi în cazul anumitor clase de logici para- 
consistente este necesar să se recurgă la ierarhii de limbaje sau la alte 
procedee restrictive analoage, pentru a evita anumite antinomii. Totuşi, 
dacă se utilizează negaţia slabă în definiţia falsităţii, luând drept logică 
subiacentă o logică întemeiată pe CI, se obţine o noţiune «slabă» de 
falsitate; în acest caz, paradoxul Mincinosului poate fi derivat, dar şi 
rezolvat pozitiv. Acelaşi lucru se întâmplă dacă în locul lui CI se utilizează 
Cco. Astfel, faptul că un paradox este sau nu o aporie depinde de logica 
utilizată. Să observăm că aparent, dacă se recurge la logici slabe, ca de 
exemplu cele construite pornind de la sistemele P 5 , pot fi dezvoltate 
limbaje tari şi închise din punct de vedere semantic, fără să existe vreun 
pericol de trivializare. 

Din cele spuse mai sus rezultă că soluţia aporiilor, în special a 
aporiei Mincinosului, nu este doar o problemă logică; intră în joc mulţi alţi 
factori de natură epistemologică, ştiinţifică etc. Astfel, soluţia tarskiană, care 
utilizează o ierarhie a limbajelor, nu este nici universală, nici definitivă. Se 
poate susţine că antinomia Mincinosului, între altele, a obţinut din nou 
statutul de antinomie. Deci criticile noastre la adresa teoriei adevărului a lui 
Tarski persistă dacă o considerăm de neatins, adică neputând fi dialectizată 
sau modificată substanţial. 

La nivelul antinomiilor ce ajung la contradicţii, marea revelaţie a 
logicii paraconsistente a fost de a arăta că există pentru ele, cel puţin în 
principiu, o soluţie pozitivă. Această descoperire ne pare a fi de cea mai mare 
importanţă pentru înţelegerea logicităţii şi, în general, a esenţei cunoaşterii. 


5 Se va consulta, de exemplu, A.I. Anuda şi N.C.A. da Costa, «On the relevant 
systems P and P* and some related systems». Studia Logica, 43 (1983), 33-49. 

în concluzie: contradicţiile nu trebuie să fie eliminate în mod necesar 
doar din motive logice: există şi alţi factori care intervin şi care sunt legaţi de 
sistemul total al cunoaşterii. Se observă şi aici că logica este servitoarea 
ştiinţei. 


III. Semnificaţia contradicţiei 


în cele două secţiuni precedente am conceptualizat aporiile şi 
soluţiile lor. Ne vom ocupa acum mai detaliat de aporiile care se reduc la 
contradicţii. întrebările esenţiale sunt următoarele: 

1. Există adevărate contradicţii? 

2. Este sau nu contradictorie lumea reală? 

3. Adevărurile contradicţiei, dacă există, au oare un caracter 
ontologic sau nu depind decât de modul în care percepem 
realitatea? Şi, mai ales, dacă există contradicţii reale, care este 
semnificaţia negaţiei în cazul lor? 

4. Ne obligă oare situaţia actuală a ştiinţei să trăim cu contradicţiile 
sau pot fi ele eliminate? 

Contradicţiile şi lumea reală 

Teza conform căreia există contradicţii adevărate este cunoscută sub 
numele de teza lui Hegel 6 sau de teza lui Heraclit-Hegel. Ea spune că există 
enunţuri de forma A a —iA care sunt adevărate. într-un mod mai puţin riguros, 
putem spune că teza lui Hegel afirmă două lucruri: 1. Consistenţa 
proprietăţilor fundamentale ale unui obiect, la nivel abstract şi formal, este o 
condiţie suficientă dar nu necesară a existenţei sale; 2. Pentru obiectele 
concrete, consistenţa nu constituie nici o condiţie necesară, nici o condiţie 
suficientă pentru existenţa lor. Teza lui Hegel se opune în mod evident 
poziţiei tradiţionale, conform căreia la nivel abstract consistenţa este o 
condiţie necesară şi suficientă pentru existenţa unui obiect, în timp ce la 
nivel concret ea este pur şi simplu o condiţie necesară. 

Am văzut deja că la nivel abstract şi formal pot exista obiecte cu 
proprietăţi contradictorii: este cazul anumitor obiecte abstracte la care se 
referă teoriile paraconsistente. Există deci contradicţii adevărate de natură 


6 Se va compara conţinutul acestei secţiuni cu lucrarea lui S. Petrov Logical 
Paradoxes in Philosophical Interpretation, Naouka i Iskoustvo, Sofia, 1971 (originalul în 
bulgară, cu un rezumat în engleză şi în rusă). 

abstractă şi formală. Rămâne să vedem dacă teza lui Hegel este valabilă în 
domeniul obiectelor reale. 

Să precizăm mai bine problema noastră: contradicţiile referitoare la 
obiectele reale pot fi clasate în două specii, şi anume: contradicţiile semio¬ 
tice şi contradicţiile reale. Primele apar în contextele raţionale şi îndeosebi în 
contextele ştiinţifice, ca rezultat al condiţiilor semiotice, sintactice, 
semantice sau pragmatice; ele fac parte din paradoxurile grupelor B şi C din 
prima secţiune a acestui capitol şi nu le corespunde nici o contradicţie reală. 
Celelalte, dimpotrivă, sunt adevărate contradicţii în sens strict, reflectând 
realitatea: contradicţia A a -A este reală dacă A şi -A sunt enunţuri adevă¬ 
rate, satisfăcând criteriul (T) al lui Tarski şi se referă la stări de fapte reale. 
Problema principală este de a şti dacă există sau nu contradicţii de această 
specie, adică de a şti dacă lumea reală este consistentă sau nu (faptul că este 
nontrivială pare evident). 

înainte de orice, trebuie să insistăm asupra faptului că nu este sarcina 
logicii în sine să decidă dacă lumea este consistentă sau nu. Există sisteme 
logice care, prin postulatele lor, fac să existe contradicţii reale; cu toate 
acestea, aplicarea lor la contextele ştiinţifice depinde de condiţii care nu sunt 
exclusiv logice, fapt asupra căruia am insistat deja: aplicabilitatea sistemelor 
logice la contextele ştiinţifice este guvernată de principiile pragmatice ale 
raţiunii. 

Vom face acum câteva observaţii cu privire la contradicţiile 
semiotice, pentru a le deosebi clar de construcţiile reale. Fie G mulţimea 
întregilor naturali de la 0 la 12 inclusiv. Să ne imaginăm pentru ele un sistem 
de notaţie N ; vom utiliza semnele 0, 1,2, 3, 4, 5, 6, 7, 8, 9 şi grupele de 
semne 10, 11, 12 pentru a le denota, ca de obicei, precum şi semul k pentru a 
denota cel mai mic element al lui G care nu poate fi denotat printr-un singur 
simbol în sistemul N. N pare fără nici o îndoială un sistem de notaţie 
inofensiv. Să vedem totuşi ce se întâmplă cu numărul 10. Să presupunem că 
10 poate fi denotat printr-un simbol unic al lui V; de aici se deduce că 10 
este cel mai mic număr din G care nu poate fi denotat printr-un simbol unic 
şi care, în consecinţă, trebuie denotat prin k. Concluzia este că 10 poate fi 
denotat printr-un simbol unic dacă şi numai dacă nu poate fi denotat ca atare. 
Este vorba aici de o formă a paradoxului lui Berry care se aplică la orice 
agregat finit cu cel puţin doi membri de obiecte concrete sau abstracte. Dacă 
adoptăm logica clasică, sistemul de notaţie N nu există. Dimpotrivă, dacă 
folosim logica paraconsistentă, nu există nici un impediment pentru ca N să 
existe. Natura paradoxului prezentată aici este analoagă celei a Mincinosului 
şi se opune frontal celei a paradoxului catalogului. Pentru cataloage, 

biblioteci şi alte obiecte concrete ale experienţei noastre comune, logica 
clasică se aplică intuitiv. Dimpotrivă, în ceea ce priveşte obiectele semiotice 
sau abstracte, ca propoziţiile, mulţimile şi sistemele abstracte de notare, 
nimic nu pare a ne obliga să acceptăm în mod necesar logica tradiţională. în 
consecinţă, există contradicţii care pun în joc obiecte reale şi care depind în 
mod fundamental de actele semiotice: contradicţiile semiotice. Pentru 
moment le vom lăsa de o parte şi vom aborda doar problema existenţei unor 
contradicţii reale, independente în principiu de metodele de sistematizare a 
cunoaşterii şi reflectând conexiunile reale între obiecte reale. 

Revenim aşadar la chestiunea validităţii tezei lui Hegel pentru 
obiectele reale (şi concrete). în această discuţie vom face apel mai ales la 
cartea lui Petrov citată anterior. 

Din punct de vedere clasic, aporiile pot fi eliminate cu ajutorul unor 
soluţii negative: încercând să arătăm că ele sunt paralogisme, chiar cu preţul 
unor modificări radicale în sistemul ştiinţei. Cu toate acestea, dacă există 
contradicţii reale, este probabil ca ele să îi apară logicianului clasic sub 
formă de aporii. Mai mult: paradoxurile care pun în joc obiecte concrete ale 
experienţei noastre şi care se reduc la contradicţii fără însă a reflecta 
contradicţii reale, trebuie să aibă, în principiu, soluţii negative nu prea 
complicate. în consecinţă, dacă există contradicţii reale, trebuie să existe 
diferenţe între soluţiile paradoxurilor care nu sunt aporii ce reflectă realitatea 
şi soluţiile celorlalte paradoxuri, întemeiate obiectiv în lumea reală. 
(Insistăm asupra faptului că am lăsat de o parte aporiile abstracte, formale şi 
semiotice). 

Cu alte cuvinte, când un paradox se reduce la un paralogism, nu 
putem spera să-l rezolvăm făcând mari modificări la nivelul structurii 
ştiinţei, altfel ar fi o aporie. Deci, dacă suntem în stare să detectăm anumite 
caracteristici ale aporiilor propriu-zise, care le deosebesc clar de paralo¬ 
gisme, vom putea argumenta că ele reflectă probabil nişte contradicţii 
obiective şi reale; rezolvarea lor ar atrage fără îndoială după sine transfor¬ 
mări radicale în ştiinţă. Mai multe exemple vor ilustra ideile noastre: 

1. Se ştie că interpretarea formalismului cuantic ridică mari probleme. 
Ele sunt legate de dualitatea undă-particulă, iar contradicţia le este 
aparent inerentă. 

într-adevăr, un fascicul de electroni, de exemplu, se comportă fie 
ca o undă, fie ca un agregat de particule; în experienţa numită a 
celor două fante, se trimit electroni pe un ecran, trecând printr-un 
obstacol unde se află două orificii dispuse în mod convenabil, iar 

fasciculul de electroni produce pe perete configuraţii de inter¬ 
ferenţă, confirmându-şi caracterul ondulatoriu. Cu toate acestea, 
dacă aşezăm un detector de particule chiar la ieşirea unuia dintre 
orificii, totul se petrece ca şi cum fasciculul de particule ar fi 
alcătuit din particule care traversează obstacolul, în mod normal, 
trecând prin orificii. 

Soluţia acestui paradox, acceptată de fizicieni - electronul ar fi în 
acelaşi timp undă şi particulă - rezidă în esenţă în concepţia de la 
Copenhaga de care ne-am ocupat deja: ea proclamă că nimic nu se 
poate cunoaşte dintr-un interfenomen. Pentru a elimina paradoxul, 
se renunţă deci la descrierea completă a faptelor subatomice; 
preţul este o restrângere profundă a obiectivelor ştiinţei; există şi o 
altă consecinţă: teoria îşi pierde, în parte, capacitatea explicativă, 
în sensul că nu mai este posibil să explicăm comportamentul 
particulelor între două observări succesive, iar previziunea devine 
previziune statistică. 

2. Paradoxurile lui Zenon din Elea au fost extrem de discutate şi 
există mai multe teorii pe această temă 7 . Oricum, fie că sunt 
menite să respingă doctrinele pitagoricienilor sau ale atomiştilor 
sau doar să coroboreze ideile lui Parmenide, este sigur că ele 
demonstrează următoarea propoziţie (în special paradoxurile 
săgeţii şi stadionului): spaţiul şi timpul nu pot să fie finite dacă 
sunt discrete, alcătuite respectiv din puncte şi clipe 8 . 

Şi cum se rezolvă paradoxurile lui Zenon? în general, prin elabo¬ 
rarea unor doctrine extrem de abstracte ale spaţiului şi timpului: 
acestea din urmă sunt considerate mulţimi continue în sensul 
matematic al termenului. în cazul celui mai celebru dintre parado¬ 
xurile lui Zenon, acela al lui Ahile şi al broaştei ţestoase, s-a 
recurs, în plus, şi la calcul: se arată că o serie poate avea o formă 
finită. Astfel, prin intermediul unor construcţii teoretice foarte 
abstracte şi oarecum artificiale (este puţin plauzibil ca spaţiul şi 
timpul reale să fie conţinuturi matematice) se elimină contra¬ 
dicţiile. Avem aici un alt mod de rezolvare a aporiilor reale: făcând 
apel la concepte teoretice foarte îndepărtate de experienţa directă şi 
nemijlocită; se introduc elemente ideale în sistemul ştiinţei. 


7 Cf. Bertrand Russell, Our Knowledge of the Externai World, G. Allen and Unwin, 
Londra, 1949, capitolul VI. 

8 Este concluzia lui Russell, op. cit. 

3. O altă caracteristică a aporiilor referitoare la obiecte reale este de 
a da naştere unor teorii ştiinţifice. De exemplu, în virtutea dificul¬ 
tăţilor conceptuale ale interpretării de la Copenhaga, D. Bohm a 
propus teoria variabilelor ascunse, încercând să reformuleze 
mecanica cuantică pe baze cauzale. Aporiile microfizicii duc la 
tentative de soluţii opuse reciproc. Deci nu ar fi oare rezonabil să 
pretindem că dificultăţile rezidă în încercarea de a face descrieri 
consistente ale unei realităţi inconsistente? 

în rezumat, la nivelul ştiinţelor realului, rezolvarea aporiilor se face, 
de obicei, în detrimentul completitudinii şi al puterii explicative a teoriilor 
sau prin introducerea unor concepte teoretice foarte îndepărtate de experienţa 
nemijlocită, între alte strategii, ceea ce dă naştere adesea la noi teorii. Or, 
dacă aporiile cu care ne-am confruntat în ştiinţă ar fi doar nişte paralogisme, 
ar fi improbabil, cel puţin la prima vedere, ca ele să aibă astfel de consecinţe. 
Deci tragem aceeaşi concluzie ca şi Petrov: poate că este vorba aici în cea 
mai mare parte de aporii care reflectă contradicţii reale. Dar un lucru este 
sigur: deoarece, în general, eliminarea lor este posibilă şi într-o anumită 
măsură ea funcţionează, argumentaţia noastră nu este concludentă şi nu 
garantează în mod absolut că există contradicţii în realitate. Deci problema 
existenţei unor contradicţii reale nu este rezolvată. Poate că nici nu va fi 
rezolvată în mod satisfăcător în anii ce vor veni. Putem spune totuşi că a 
priori şi tocmai din punct de vedere logic, contradicţiile nu pot fi nici 
justificate, nici înlăturate. Existenţa sau inexistenţa unor contradicţii reale nu 
va putea fi stabilită decât a posteriori de către ştiinţă. Şi aşa cum totul pare 
să o indice, este mai uşor de dovedit adevărul tezei lui Hegel decât falsitatea 
ei, într-adevăr, observarea unei singure contradicţii reale ar confirma teza lui 
Hegel, în timp ce nici un număr finit de observaţii nu va fi suficient pentru a 
o falsifica. 

Ne-am putea întreba: nu stabileşte oare dialectica hegeliană sau 
marxistă (sau cea a altor gânditori) existenţa unor contradicţii în lumea 
reală? Sunt cunoscute argumentele dialecticienilor cu privire la mişcarea şi 
schimbarea care dovedesc existenţa unor contradicţii reale. Nu intrăm în 
detalii; reamintim doar că până astăzi nimeni nu a prezentat o argumentaţie 
universal acceptată care să dovedească teza lui Hegel pentru obiectele reale, 
fie prin studierea mişcării şi a schimbării, fie prin analiza altor procese reale. 
Până în prezent s-a reuşit rezolvarea celor mai diverse antinomii în câmpul 
ştiinţei, cu ajutorul celor mai variate artificii, şi aceasta fără a fi necesar să se 
admită existenţa unor contradicţii reale. Aceasta nu dovedeşte faptul că 
soluţiile sunt convingătoare sau definitive; aceasta înseamnă, însă, conform 
ideii generale a cărţii de faţă, că pentru moment ne este imposibil să oferim 
argumente pozitive în favoarea inconsistenţei lumii. în rezumat: contra- 

dicţiile reale nu sunt imposibile, deşi până în prezent nimic nu confirmă 
existenţa lor (vezi totuşi începutul secţiunii următoare). 

Problema ontologică a contradicţiilor 

Trecem la studierea întrebărilor trei şi patru formulate la începutul 
acestei secţiuni. 

Aşa cum am văzut, există contradicţii adevărate. Dar care este 
semnificaţia acestei afirmaţii, riguros vorbind? Ea este următoarea: în 
sistematizarea cunoaşterii putem utiliza numeroase logici distincte, de 
exemplu logica clasică şi anumite logici paraconsistente, deci, în cazul în 
care facem apel la una dintre acestea din urmă, nu suntem obligaţi să 
eliminăm aporii ca cea a Mincinosului sau a lui Berry, pe lângă cele din 
Grupul A care exprimă contradicţii de tipul A a —A astfel că A şi -iA să fie 
ambele adevărate. 

Dacă acceptăm existenţa unor contradicţii în acest sens, apare 
imediat următoarea întrebare: Au ele un caracter ontologic, reflectă ele ceva 
real? A răspunde la această întrebare constituie o sarcină urgentă. Nu putem 
spune mare lucru despre acest subiect dintr-un punct de vedere pozitiv: de 
exemplu, că în sistematizarea conştiinţelor nimic nu împiedică apariţia unor 
adevărate contradicţii, în funcţie de logica subiacentă şi de elementele 
abstracte ce îi sunt inerente. Deşi sunt adevărate, ele nu reflectă în mod 
direct relaţiile între obiecte reale. Ele au deci un caracter ontologic relativ, 
legat de o formă dată de sistematizare a ştiinţei. 

Dar ce se poate spune despre faptul că, folosind logica clasică, elimi¬ 
narea oricărei contradicţii pare întotdeauna posibilă? Mai întâi, trebuie să 
atragem atenţia asupra unor sistematizări ale ştiinţei la fel de valabile ca 
sistemele clasice, deşi inconsistente; ele se construiesc pornind de la 
sistematizările clasice; trebuie să ne reamintim că anumite logici paraconsis¬ 
tente conţin logica clasică (vezi Anexa 1). Deci nu trebuie să încetăm să le 
studiem şi să le luăm în considerare; mai mult, un astfel de fapt reprezintă o 
descoperire de cea mai mare importanţă pentru filosofie, eliberând-o din 
ghearele logicii clasice considerată a fi singura logică valabilă. în al doilea 
rând, să notăm că soluţiile aporiilor prin canoanele logicii clasice nu sunt 
întotdeauna intuitiv satisfăcătoare, aşa cum rezultă clar din expunerea 
anterioară. în al treilea rând, să reamintim că încă de la origine cunoaşterea 
s-a confruntat cu contradicţii: ele sunt eliminate treptat, dar reapar mereu sau 
apar altele noi. Pentru a confirma cele spuse mai înainte, este suficient să ne 
reamintim antinomiile lui Eubulide şi Zenon, cele ale lui Russell, Cantor, 

Grelling şi Richard precum şi cele ale fizicii referitoare la dualitatea undă- 
particulă. Deşi logica clasică permite eliminarea a numeroase contradicţii, 
apar mereu alte contradicţii conexe. Aşa sunt aporiile sistematizării. (Ne-am 
referit deja, de exemplu, la teoria tipurilor, care permite eliminarea unei mari 
părţi a aporiilor şi reprezintă unul din instrumentele posibile de sistematizare 
a ştiinţei. Cum putem totuşi dezvolta teoria acestei teorii? în interiorul sau în 
exteriorul ei înseşi? în primul caz, ea este transgresată iar în celălalt este un 
nonsens.) 

Clasificarea contradicţiilor 

E locul să prezentăm aici o clasificare a contradicţiilor. Ele se 
grupează în trei clase: 

1. Contradicţiile abstracte şi formale; 

2. Contradicţiile semiotice; 

3. Contradicţiile reale. 

Despre ultimele am vorbit deja. Primele sunt acelea care, în prin¬ 
cipiu, constituie teoremele teoriilor paraconsistente ale logicii şi ale 
matematicii paraconsistente, şi este inutil să le evocăm acum. Vom analiza 
contradicţiile semiotice. 

Acestea se împart la rândul lor în două subclase: contradicţiile 
semiotice de sistematizare şi cele care sunt esenţiale. Orice contradicţie 
semiotică provine din organizarea contextelor raţionale sub formă de 
contexte ştiinţifice, adică din tentativa de a organiza într-un tot amalgamat 
sistemul cunoştinţelor. Este deci natural să împărţim contradicţiile semiotice 
cum am propus mai sus: primele apar în contexte ştiinţifice (şi raţionale), dar 
în principiu pot fi eliminate prin adaptare şi retuşări ad-hoc, lucru 
indispensabil, de altfel, atunci când se utilizează logica clasică. Celelalte, 
care sunt esenţiale, nu pot fi în principiu eliminate. Dar există oare 
contradicţii esenţiale? Existenţa lor pare imposibil de constatat la modul 
pozitiv, cel puţin în stadiul actual al ştiinţei. Cu toate acestea, câteva 
observaţii ne vor permite să vedem mai clar lucrurile: 

1. Contradicţiile apărute în ştiinţă au fost eliminate, de bine de rău, 
iar logica tradiţională poate fi menţinută în întregul câmp al 
ştiinţelor realului. Aceasta constituie un fapt şi nu poate fi 
contestat, căci istoria ştiinţei îl confirmă iar în filosofîa pozitivă 
faptele nu sunt contestate. 

2. însă istoria arată totodată că în sistemul cunoştinţelor apare 
întotdeauna ameninţarea contradicţiilor ce se află la originea 

crizelor în ştiinţă. Acesta este un fapt ce nu poate fi ascuns. Mai 
mult: el are argumente care ne fac să credem că prezenţa contra¬ 
dicţiilor semiotice nu este întotdeauna pe deplin evitabilă. 

în rezumat, este vorba de următoarele argumente: 

1. Argumentul teoriei tipurilor: am scos deja în evidenţă că o anumită 
formă de teorie a tipurilor apare în mod indispensabil pentru a 
rezolva antinomiile. Or, am văzut deja că tipificarea (typification) 
pretinsă atrage după sine anumite dificultăţi. 

2. Argumentul ierarhiei limbajelor: este un procedeu alternativ deşi, 
în fond, este echivalent cu teoria tipurilor 9 şi constituie o metodă 
de ierarhizare a limbajelor; dar cum putem vorbi de ierarhie 
situându-ne în exteriorul oricărei ierarhii? Evident, dacă ne situăm 
în interiorul unei ierarhii, nu dispunem, în general, de mijloacele 
pentru a teoretiza şi cu atât mai puţin pentru a teoretiza asupra 
oricărei ierarhii. 

3. Argumentul limbajului natural: toate aceste probleme depind de 
faptul evident că orice construcţie logic riguroasă a contextelor 
raţionale este angajată faţă de limbajul natural (fără el, de exemplu, 
nu vedem cum s-ar putea construi sisteme logic formale şi 
semanticile lor), iar limbajele comune nu sunt şi nu pot fi logic 
exacte. 

în rezumat, există un fel de paradox fundamental în sânul logicităţii: 
orice tentativă de precizie logică poate avea loc numai prin intermediul unor 
metode ale căror fundamente sunt imprecise din punct de vedere logic 10 . De 
aici, concluzia noastră: după cum se pare, cunoaşterea ştiinţifică va pune 
mereu în joc contradicţii semiotice, cel puţin din punct de vedere al 
sistematizării. Din acest punct de vedere, folosirea unor logici paracon- 
sistente pare mai rezonabilă decât cea a logicii clasice, în privinţa organizării 
generale a contextelor raţionale. 

Avem acum elementele necesare pentru a răspunde, în parte, la a 
treia întrebare pe care am pus-o la începutul acestei secţiuni: pare astăzi 
rezonabil să pretindem că există contradicţii adevărate (pe lângă cele 
abstracte şi formale) de natură semiotică, dar pare îndoielnic că ele reflectă 
proprietăţi ontologice ale lumii reale, strict vorbind. Drept corolar se obţine 


9 Vezi A. Church, «Comparison of Russell’s resolulion of the semantic antinomies 
with Ihal of Tarski», The Journal of Symbolic Logic, 41 (1976), pp. 747-760. 

10 Cu privire la relaţia dintre limbajul natural şi antinomii, se cuvine să cităm 
G. Priesl, «Logic of paradox», şi «Logic of paradox revisited», Journal of Philosophical logic, 8 
(1979), 219-241; 12(1984), 153-180. 

totodată un răspuns la cea de a patra întrebare: situaţia prezentă a ştiinţei ne 
invită clar să convieţuim cu contradicţiile de un anumit tip, mai ales cu 
contradicţiile semiotice, deşi este imposibil în momentul de faţă să consi¬ 
derăm vreuna dintre ele ca fiind o contradicţie esenţială. 

Să vorbim acum despre semnificaţia negaţiei în contradicţiile 
adevărate. Atunci când afirmăm că există o contradicţie adevărată de tipul 
Aa-tA, vrem să spunem că propoziţiile A şi -A sunt ambele adevărate; 
-A este dotată cu o semnificaţie tare ce nu poate fi înţeleasă decât intuitiv, 
din exemple. Sensul său, cel puţin în cazul enunţului simplu, este acela al 
negaţiei aşa cum apare într-o propoziţie ca «acest trandafir nu este roşu». 
Deci este vorba de o negaţie efectivă, de o negaţie tare, şi nu de o negaţie 
care exprimă, de pildă, o anumită formă de opoziţie, cum se întâmplă în 
cazul discursurilor diferiţilor partizani ai dialecticii. Deci negaţia, mai ales în 
enunţurile atomice exprimând fapte reale, ar avea un caracter ontologic: ea 
are o semnificaţie reală, iar adevărul sau falsitatea enunţului unde figurează 
o astfel de negaţie depinde de structura universului. Un lucru analog se 
produce şi cu negaţia din teoriile paraconsistente ale mulţimilor şi din alte 
teorii de acelaşi gen, precum şi cu contradicţiile semiotice, deşi, cum vom 
vedea, negaţia are alte semnificaţii «slabe». 


IV. Logică şi realitate 


Relaţiile generale dintre logică şi realitate sunt analoage celor ce 
există între matematică şi realitate. Motivul este că aceste două discipline 
constituie, de fapt, o singură disciplină, cum am spus deja în primul capitol. 

Pentru început vom lăsa de o parte poziţia constructivistă; ne vom 
referi, înainte de toate, la matematică, deoarece considerăm că logica face 
parte din matematică (deşi este posibil să se opteze pentru includerea 
contrară). 

Am arătat deja că matematica ne duce în mod natural la platonism, 
în forma sa clasică, platonismul are un caracter speculativ, mai ales când 
presupune că obiectele matematice sunt percepute printr-o intuiţie intelec¬ 
tuală materială, ca un fel de telescop mental. Cum nu există nimic care să ne 
garanteze ştiinţific existenţa acestor intuiţii, nu acceptăm platonismul 
standard. Iar atunci când am criticat platonismul în lucrarea de faţă, am 
înţeles prin platonism acest platonism speculativ, cu excepţia secţiunii 11 din 
capitolul al doilea. 

Dar este clar faptul că există şi alte forme de platonism sau măcar de 
realism. De exemplu, după unii interpreţi şi în opoziţie cu cele spuse de noi, 
Godel ar fi apărat un gen de platonism în care nu se recurge la intuiţia 
intelectuală materială (însă el nu şi-a prezentat niciodată punctul de vedere în 
mod definitiv şi sistematic). Cu alte cuvinte, el credea, ca orice platonician, 
că matematica şi aplicaţiile sale nu pot fi abordate în mod satisfăcător fără a 
face apel la entităţi platonice precum mulţimile şi conceptele. Structurile 
matematice se «vizualizează» mai ales graţie percepţiei sensibile şi sunt 
sugerate de ea, deşi nu sunt de natură mentală şi se lasă percepute mai direct 
decât entităţile lumii fizice. Deci nu există intuiţie intelectuală independentă 
de percepţia sensibilă, iar intuiţia existenţă este completată de evidenţe de alt 
ordin, ca utilitatea matematică şi fecunditatea". 

Această interpretare a lui Godel generează însă multe dificultăţi. 
Astfel, cum s-ar putea justifica anumite părţi ale teoriei clasice a mulţimilor, 
ca aceea care tratează despre cardinalele măsurabile sau compacte, părţi ce 
nu vor putea fi aparent niciodată percepute direct sau indirect graţie 
percepţiei sensibile? Pe lângă aceasta, dacă urmărim interpretarea poziţiei lui 
Godel, s-ar părea că în matematică nu trebuie admise anumite structuri 
particulare, ca numerele întregi sau reale, înlăturându-se astfel matematica 
«abstractă» modernă, în opoziţie cu ceea ce ne învaţă istoria. 

Deşi poziţia platoniciană apărată de noi nu este lipsită de dificultăţi, 
existenţa unei intuiţii intelectuale formale pare a fi un fapt psihologic, 
într-adevăr, este foarte dificil să negăm că avem o viziune intuitivă 
determinată asupra sistemelor de relaţii, în special când ea se exercită prin 
intermediul metodei axiomatice. Astfel, nu avem o intuiţie a întregilor 
naturali luaţi izolat, ci a relaţiilor ce definesc structura întregilor, iar acelaşi 
lucru se poate spune despre ierarhia cumulativă a mulţimilor (ce se supun 
axiomei fundării). La prima vedere, o concluzie rezonabilă ar fi să spunem că 
obiectele matematice nu constituie propriu-zis obiecte (aşa cum face 
Benacerraf); totuşi, modul cel mai plauzibil de a justifica cunoaşterea mate¬ 
matică constă în a postula sisteme de obiecte subiacente axiomaticilor logic 
formale, în acelaşi mod cum se postulează obiectele fizice. Iar aceasta este şi 
poziţia noastră. 


11 Vezi articolul lui Godel despre problema continuului, citat deja şi, de asemenea, 
«Russell’s Mathematical Logic», The Philosophy of Bertrand Russell, editat de P.A. Schilpp, 
Northwestern University Press, Evanston, 1944, pp. 123-153. Penlru un comentariu al 
filosofiei lui Godel, se va consulta Hao Wang, Reflexions sur Kurt Godel, MIT, 1987. 

Repetăm că, ontologic, matematica se confruntă cu obiecte platonice. 
Şi aceasta independent de aplicaţiile lor 12 . 

Ceea ce ne interesează acum este de a trata despre conexiunile între 
matematică şi realitatea ce ne înconjoară, studiată de ştiinţele realului. Deci 
problema constă în a descrie relaţiile existente între structurile matematice şi 
lumea concretă în care suntem cufundaţi; altfel spus, este vorba de a descrie 
natura matematicii aplicate. (Nimic nu ne împiedică să considerăm logica şi 
matematica per se\ dar putem analiza, de asemenea, aceste ştiinţe din punctul 
de vedere al aplicaţiilor lor; în special logica, întrucât ea oferă structurile 
raţionamentului valid, permiţând trecerea de la premise adevărate la 
concluzii adevărate). 

Matematica se aplică bine la realitate datorită faptului că este astfel 
constituită astfel încât ne permite să captăm anumite invariante ce apar în 
relaţiile noastre cu realitatea. în cazurile cele mai simple, aceasta se explică 
prin faptul că structurile matematice constituie abstracţii ale unor situaţii reale. 
Există două moduri de a aplica matematica la realitate: direct sau indirect. 

Aplicaţia directă este cea în care nişte situaţii reale sunt cazuri 
particulare ale unor structuri matematice. Astfel, faptul că 2 oameni plus 2 
oameni formează un grup de 4 oameni rezultă din aplicarea directă a unei 
legi aritmetice: 2 + 2 = 4. în conformitate cu experienţa şi intuiţia noastră, 
obiectele uzuale se comportă în aşa fel încât satisfac legile aritmetice. Acest 
lucru pare evident în ceea ce priveşte proprietăţile aritmetice (şi cele geome¬ 
trice) simple ale obiectelor concrete. într-un anumit mod, vedem apărând în 
aceste obiecte şi în interrelaţiile lor, anumite structuri logico-matematice 
care ne sunt familiare. Totul se petrece ca şi cum aceste obiecte participă la 
structurile platonice ale ştiinţelor formale. 

Cu toate acestea, lucrurile nu sunt chiar atât de simple. Cele mai 
importante aplicaţii matematice sunt aplicaţiile indirecte. Astfel, atunci când 
în fizică se acceptă că timpul este continuu (în sensul tehnic al cuvântului) 
sau când se sistematizează o mare parte a realităţii cu ajutorul formalismului 
mecanicii cuantice, cu greu s-ar putea pretinde că percepem în experienţa 
noastră (sau în realitate) toate caracteristicile abstracte inerente continuului 
matematic sau formalismului cuantic. 

Dacă, în cazul aplicaţiilor directe, situaţia reală constituie, informai 
vorbind, un model al teoriei matematice utilizate, nu acelaşi lucru se 


12 Despre platonism, se va mai putea consulta D.A. Gilles, «Intuiţionism versus 
platonism: a 20th century controvercy conceming the nature of numbers», în From Scienti/ic 
to Philosophical Contrcrversies, editai de Femando Gil, Fragmento, 1990, pp. 229-314. 

întâmplă cu aplicaţiile indirecte. în acest ultim caz, se substituie o teorie 
matematică T unei situaţii concrete 5; se obişnuieşte atunci să se spună că T 
este un model al lui S, deşi terminologia este ambiguă. în cazul în care s-ar 
insista să se folosească această terminologie, ar trebui observat că în cazul 
aplicaţiilor directe avem modele (aproximative) ale teoriilor matematice 
utilizate, în timp ce în cazul aplicaţiilor indirecte, pentru a se prezenta 
situaţia S se recurge la o teorie T care poate fi calificată drept model sintactic 
al lui S. în rezumat: în cazul aplicaţiilor directe, situaţia S reprezintă un 
model, în sens semantic, al teoriei T folosite; în cazul aplicaţiilor indirecte, 
se substituie T lui S, şi T este o idealizare a lui S. 

în aplicaţiile indirecte, teoria T este asociată situaţiei S înainte de 
toate datorită faptului că ea serveşte drept intermediar pentru a face 
previziuni. Să examinăm două exemple de aplicaţie indirectă: 

1. în atomul lui Bohr, se combină teorii incompatibile: mecanica 
clasică, electromagnetismul lui Maxwell şi teoria cuantică. în mod 
evident, atomul de hidrogen nu pare a fi, strict vorbind, un model al 
teoriei lui Bohr. 

2. Mecanica cuantică standard are drept modele sistemele de 
particule; dar pare mai rezonabil să spunem că ea se află în legătură 
cu particulele numai dintr-un punct de vedere experimental 
(interpretarea de la Copenhaga). 

în aplicaţiile indirecte există, aşadar, o mare marjă de libertate în 
alegerea unui model sintactic determinat. Aceasta explică faptul că logica are 
un anumit caracter normativ, ceea ce se opune, aparent, realismului ştiinţific 
asumat aici. într-adevăr, dacă legile logicii exprimă relaţii reale, cum se 
poate explica faptul că, practic, nici o situaţie din ştiinţă nu pare a ne incita 
să acceptăm un sistem logic unic bine definit? Explicaţia rezidă în mare 
parte în caracterul idealizat al modelelor sintactice care joacă rolul de 
substitute, pentru că există un mare număr de parametri a căror alegere nu 
este determinată. în alegerea finală intervin criterii pragmatice, ca 
simplitatea, familiaritatea etc. Rolul principiilor pragmatice este, o dată în 
plus, adus în prim plan. în cazul aplicaţiilor directe nu mai există o aşa de 
mare libertate de alegere; pentru sistematizarea proprietăţilor aritmetice 
uzuale ale obiectelor reale, ar fi inadmisibil să se utilizeze o aritmetică în 
care 2 + 2 să nu facă 4 sau nişte structuri logice foarte îndepărtate de 
structura clasică. Cu toate acestea, este clar că nu există aplicaţii directe pure 
(există întotdeauna o idealizare) şi nici aplicaţii indirecte complet arbitrare. 

Structurile matematice se aplică realităţii în măsura în care ele 
reflectă anumite trăsături ale acesteia, fie direct, fie indirect. Mai ales în 

aplicaţiile indirecte obiectele abstracte ale matematicii apar ca elemente de 
sistematizare introduse în ştiinţele realului. Din aceste observaţii putem 
extrage încă un argument în favoarea realismului în ştiinţă, fie că este vorba 
de ştiinţele formale sau de cele factuale. 

Principiile pragmatice ale raţiunii ne asigură că logica are un 
caracter normativ care reglează alcătuirea contextelor ştiinţifice (şi raţionale) 
în general. Cu toate acestea, argumentaţia în favoarea realismului garantează 
că normele logice nu sunt total arbitrare, deoarece depind în parte de 
realitate. 

în rezumat, legile logice constituie normele ce reglează contextele 
raţionale, dar reproduc, de asemenea, între anumite limite, relaţiile extrem de 
generale valabile în realitate sau în experienţă. Raţiunea constitutivă 
construieşte - dacă putem spune aşa - realitatea, sprijinindu-se pe real, care 
oferă elementele necesare funcţionării raţiunii operative. Deşi sunt constituite 
de raţiunea constitutivă, categoriile raţionale exprimă într-un anumit mod, 
direct sau indirect, mediat sau nu, caracteristicile lumii reale. 

Notă asupra dialecticii 

în secţiunea precedentă am ajuns la concluzia că nu există, cel puţin 
pentru moment, dovezi suficiente care să poată garanta existenţa unor 
contradicţii reale. în general, aşa cum am văzut, contradicţiile sunt rezolvate 
recurgându-se la diferite expediente, astfel încât la nivelul contextelor 
ştiinţifice logica clasică domină fără probleme. Dar dacă aceasta este situaţia 
astăzi în ştiinţă, nu avem motive temeinice să credem că acelaşi lucru este 
adevărat în mod necesar pentru raţionalitate în ansamblul ei. Mai mult: 
ştiinţa viitoare îşi va schimba probabil poziţia. Pentru a ne apăra punctul de 
vedere, vom face apel la dialectică (în tradiţia lui Hegel, Marx şi a 
continuatorilor lor). 

în secţiunea precci 1 ită am afirmat că adepţii dialecticii nu ne oferă 
nici o demonstraţie convingătoare cu privire la existenţa unor contradicţii 
reale. Nu vom examina în detaliu această chestiune; vom remarca doar că 
majoritatea oamenilor de ştiinţă, în special fizicienii, chimiştii şi biologii, nu 
văd cu ochi buni jargonul dialectic. Aceasta deoarece dialectica este expusă, 
în general, într-un mod neştiinţific (în opoziţie cu ceea ce cred partizanii ei), 
ca şi cum ar fi vorba despre un act de credinţă. Adepţii săi nu se preocupă să 
treacă presupoziţiile fundamentale şi marile legi ale dialecticii (unitatea 
contrariilor, negarea negaţiei şi transformarea cantităţii în calitate) prin filtrul 
analizei şi al reconstrucţiei formale. 

Recent s-a dezvoltat, totuşi, o mişcare sistematică având scopul de a 
preciza doctrina dialectică. Este surprinzător că, în urma analizelor, 

concepţiile dialectice s-au dovedit justificabile, în special posibilitatea 
existenţei unor contradicţii reale, chiar dacă totul nu este pe deplin 
concludent. 

Unul dintre principiile fundamentale ale dialecticii este acela al uni¬ 
tăţii contrariilor. Acest principiu a fost studiat de McGill şi Parry 13 , care l-au 
supus unei analize interesante, mai ales prin diferenţierea a şase forme ale 
acestui principiu. Pentru noi sunt importante aici doar a cincia şi a şasea 
formă, pe care le vom nota cu I şi II: 

I. în orice continuu concret, temporal sau nu, există o regiune inter¬ 
mediară între două proprietăţi alăturate şi opuse A şi — A , adică o 
parte a continuului unde nu este adevărat că totul este A sau -A. 

II. în orice continuu concret, există o regiune unde ceva este atât A cât 
şi —A. 

în I şi II, A şi —A denotă proprietăţi contrare. Astfel, principiile I şi 
II ne spun că între două proprietăţi contrare oarecare (în condiţii normale, 
adică în afara regiunii intermediare, ele nu sunt adevărate simultan despre 
acelaşi obiect, deşi pot fi simultan false), sau între două proprietăţi contradic¬ 
torii A şi —A (în condiţii normale, ele nu sunt nici simultan adevărate, nici 
simultan false) există o regiune unde avem: 

3x(A(jc)a-A(x)) şi 3 x-i(a(x)v-A(a:)); 

în cazul în care A şi —iA sunt proprietăţi contradictorii, propoziţiunile 
următoare sunt adevărate în regiunea respectivă: 

3x(a(x)a —iA(x)) şi -i3x(A(x)v-A(jc)). 

Deci în regiunea intermediară există o derogare de la legile terţului 
exclus şi contradicţiei. De exemplu, într-un continuu de culoare mergând de 
la roşu R până la o culoare care nu este roşu, -R, există o zonă unde 
figurează anumite culori despre care nu se poate pretinde că ar fi roşu sau 
nonroşu. Este clar faptul că extensiunea zonei poate fi redusă prin 
perfecţionarea criteriilor ce ne permit să ştim dacă o culoare este roşu sau nu. 
Cu toate acestea, dacă ne amintim că, prin natura sa, continuul de 
aplicabilitate al unui criteriu posedă la rândul său o zonă de indeterminare, se 
constată imposibilitatea de a garanta, în principiu, că regiunea dintre roşu şi 
nonroşu poate fi eliminată în întregime. A presupune contrariul înseamnă a 
accepta implicit ceea ce numim postulatul supremaţiei logicii clasice 

13 V.J. McGill şi W.T. Parry, «The unity of opposites: a dialectical principie», 
Science and Society, 12 (1948), 418-444. 

(prescurtat PS). Or, aşa cum încercăm să scoatem în evidenţă în ansamblul 
acestei lucrări, PS nu posedă nici un justificativ a priori. Totul arată că PS 
are mai multe şanse să fie fals decât adevărat. 

Pe de altă parte, se pune următoarea întrebare: zona inerentă oricărui 
predicat real, monadic sau nu, rezultă oare din impreciziile limbajului 
(ambiguitate) sau din factori obiectivi, adică din realitate? Cu alte cuvinte: 
avem de-a face cu un vag obiectiv sau cu un vag subiectiv? Credem că este 
vorba de un fenomen mixt care rezultă simultan din factori reali şi din 
caracteristici ale subiectului gânditor. Fără a intra în amănunte, să insistăm 
asupra unuia dintre aspectele problemei: pare evident că structura enunţurilor 
atomice are un oarecare substrat real. Pe de altă parte, predicatele şi obiectele, 
în ceea ce au ele mai general, sunt produse ale raţiunii constitutive: sunt 
categorii raţionale; mai mult, noi suntem cei ce definim diferitele tipuri de 
culori şi, în general, predicatele ce ne interesează, ca fundament al realului. 
Procesul de măsurare a mărimilor fizice, de pildă, arată foarte bine natura 
acestor mărimi: lor le corespunde fără nici un dubiu ceva real. Totuşi, dacă 
vom măsura de mai multe ori aceeaşi mărime, nu vom obţine, în general, 
acelaşi rezultat şi, în final, vom face apel la teoria erorilor pentru a obţine 
valoarea cea mai probabilă care, în ultimă instanţă, va constitui o definiţie 
riguroasă a valorii «reale» a mărimii. 

Avem impresia că în universul subatomic nu există zona de indeter- 
minare şi că nici o regiune nu este normală. 

în zona de indeterminare a oricărui predicat real P există derogare de 
la legea terţului exclus şi nu este posibil să se aplice corect P sau negaţia sa. 
Deoarece criteriile de aplicabilitate ale lui P şi -P au, la rândul lor, o zonă de 
indeterminare, nu este exclus a priori nici ca principiul contradicţiei să nu fie 
valabil. Pe lângă aceasta, dacă acceptăm la nivelul zonei indeterminării 
anumite legi uzuale, ca legile lui De Morgan, derogarea de la legea terţului 
exclus atrage după sine anularea principiului noncontradicţiei. 

în rezumat, principiul unităţii contrariilor contribuie la a face foarte 
probabilă existenţa unor contradicţii reale. Problema fundamentală este însă 
următoarea: este potrivit oare să continuăm a ignora zona de indeterminare şi 
semnificaţia ei pentru logică în contextele ştiinţifice, folosind doar logica 
clasică, sau este preferabil să explicităm existenţa acestei zone şi s-o 
explorăm, recurgând la logici noi (paraconsistente)? în mod natural, numai 
evoluţia ştiinţei în unitatea ei ne va permite să răspundem la această 
întrebare. Dar înainte de orice trebuie să verificăm dacă o logică dialectică 
(paraconsistentă) incorporând formulările I şi II ale principiului unităţii 
contrariilor, există şi este operaţională pentru contextele ştiinţifice. 

Cercetările asupra acestui aspect se află abia la început şi nu putem decât să 
trimitem cititorul la lucrările pertinente 14 . 

Observaţii asupra constructivismului 

La începutul acestei secţiuni am lăsat de o parte matematica construc¬ 
tivă (intuiţionismul, operaţionalismul - constructivismul lui Bishop,...). Am 
procedat astfel din mai multe motive: 

1. Expunerea precedentă asupra naturii matematicii nu ar fi valabilă 
în cazul în care am adopta, la nivelul disciplinelor formale, o 
atitudine constructivistă restrânsă. 

2. Ştiinţa actuală utilizează substanţial matematica tradiţională; dacă 
ne-am limita la constructivismul în matematică, am mutila toate 
ştiinţele (aceasta nu înseamnă că în viitor nu se va putea produce o 
schimbare radicală şi că nu se va renunţa la orice metodă non- 
constructivă). 

3. Nu există o teorie a ştiinţei suficient de elaborată şi dezvoltată, 
bazată pe un tip de matematică constructivă. însăşi fundarea fizicii 
pe matematica intuiţionistă pune unele probleme nerezolvate 
încă 15 . 

4. Constructivismul însuşi pune deja în joc anumite idealizări şi, 
înainte de a încerca să-l folosim sistematic în reformularea 
ştiinţelor, ar fi de dorit să ştim în ce măsură el nu ne angajează la 
entităţi abstracte. 

Constructivismul este foarte pertinent pentru matematică, însă în 
virtutea argumentelor prezentate, tragem concluzia că el nu înglobează toate 
matematicile. Mai mult, ştiinţa actuală nu se restrânge la utilizarea unică şi 
exclusivă a matematicii constructive; iată un adevăr care, pentru filosoful 
ştiinţific distruge, cel puţin pentru moment, legitimitatea oricărei tentative de 
limitare a metodelor matematice în ştiinţele cu metode constructive. 


14 Pe lângă articolul lui McGill şi Parry, se va consulta: N.C.A. da Costa şi R.G. Wolf, 
«Studies in paraconsistent logic I: the dialecliacal principie of the unity of opposites», 
Philosophia, 9 (1980), pp. 189-217 şi «Studies in paraconsistent logic II: quantifiers and the 
unity of opposites». Revista Colombiana dew Matematicas, 19 (1985), pp.59-67. 

15 Vezi din curiozitate H. Putnam, «What is mathematical truth?», articol ce face 
parte din lucrarea deja citată Mathematics, Matter and Method\ şi D.A. Gilles, «Brouwer’s 
philosophy of mathematics», Erkenntnis , 15 (1980), pp. 105-126. 

V. Relativitatea logicii 


în ceea ce priveşte semnificaţia reală a legilor logice, există două 
curente: absolutismul şi relativismul. 

Pentru absolutist, legile logice sunt invariabile, absolute, indepen¬ 
dente de timp, de loc, de dezvoltarea culturală sau de orice altă circumstanţă. 
Este clar faptul că pot exista diferenţe de detaliu între formulările unicului 
sistem adevărat de logică, dar ele nu au nici un sens profund. Absolutismul 
are toate atributele concepţiei dogmatice descrise în prima secţiune a 
primului capitol. Aristotel, de pildă, face parte dintre absolutişti; Godel, de 
asemenea. 

Relativiştii, dimpotrivă, adoptă o poziţie diferită. Ei cred că legile 
logice nu sunt absolute; ele se constituie în funcţie de numeroşi factori, cum 
ar fi regiunea obiectivă la care se aplică logica sau în funcţie de condiţiile 
pragmatice (simplitate, comprehensibilitate...); este posibil, în principiu, ca 
două sau mai multe sisteme logice să dea acelaşi rezultat când sunt utilizate 
în sistematizarea contextelor raţionale (de exemplu, rezultatele sunt practic 
aceleaşi pentru organizarea ştiinţei, fie că se utilizează teoria tipurilor sau 
teoria mulţimilor). S-ar părea că relativismul se identifică cu poziţia 
dialectică, aşa cum am definit-o anterior; dar este o impresie falsă, după cum 
vom vedea. 

Principalele versiuni ale absolutismului sunt realismul şi 
psihologismul absolute. în primul caz, logica este absolută, căci ea reflectă 
ordinea unică şi universală care guvernează entităţile abstracte (universaliile) 
şi obiectele concrete ale realităţii ce ne înconjoară. Oricum, ordinea nu există 
decât datorită faptului că există universalii de un anumit gen (clase, relaţii, 
propoziţii...) care explică şi justifică validitatea logicii. Dacă universaliile 
pot exista independent de obiectele concrete, avem platonismul absolut. 
Pentru psihologismul absolut, logica este absolută întrucât ea calchiază legile 
gândirii valide, care este unică. 

Concepţia dialectică, aşa cum am apărat-o în această lucrare, face 
clar parte dintre tendinţele relativiste. Un alt curent relativist este 
convenţionalismul, conform căruia legile logicii sunt pure convenţii sau 
norme ce servesc la a coordona limbajul şi contextele raţionale, şi care sunt 
lipsite de substanţă reală; principiile logice nu sunt în fond decât convenţii 
lingvistice. Aceasta scoate în evidenţă diferenţa între convenţionalism şi 
poziţia dialectică, conform căreia logica are, măcar în parte, un conţinut care 
nu este arbitrar. 



264 


Logici clasice şi neclasice 


Pentru noi, realismul şi platonismul absolute, precum şi convenţio¬ 
nalismul sunt nişte concepţii dogmatice; poziţia dialectică, aşa cum am 
caracterizat-o noi, constituie o formă de relativism. Fără a fi prea riguroşi, 
putem spune că Nagel 16 este convenţionalist, iar al doilea, Lukasiewicz 17 , 
realist absolut, unii tomişti, psihologişti absoluţi iar Quine 18 , relativist (fiind 
partizanul unui anumit pragmatism, decurge de aici că este relativist). 

Astfel, concepţia dialectică despre logică este de factură relativistă 
nondogmatică. Dogmatismul nu este însă incompatibil cu relativismul, cum 
s-ar putea crede la prima vedere 19 . De exemplu, pentru noi, un relativism 
care ar susţine că există două şi numai două logici, una cuantică pentru 
microobiecte şi o alta clasică pentru macroobiecte, fără nici o altă posi¬ 
bilitate, ar fi un relativism dogmatic. 

E timpul să vorbim puţin mai mult despre principiile pragmatice ale 
raţiunii. Să începem prin a reaminti câteva noţiuni definite deja: 

1. Referitor la un sistem logic L, în general logica clasică, infer¬ 
enţele valide conform lui L sunt numite deducţii (sau, mai exact, 
L-deducţii). 

2. Inferenţele ce pot face obiectul unei codificări în L, dar care nu 
sunt valide în acest sistem, se numesc inducţii (sau, mai exact, 
L-inducţii). 

O condiţie fundamentală pentru ca o inferenţă care nu este validă în 
L să facă parte din L-inducţii este ca ea să fie bine determinată, să fie o 
formă perfect clară (şi să aibă o anumită demnitate logică). 

Se ştie că principiile fundamentale ale ştiinţei nu se obţin prin 
inducţie în sens strict, adică prin intermediul unor inducţii codificate de 
categoriile logicii clasice 20 , nici de vreun alt sistem logic obişnuit. Pe de altă 
parte, pare la fel de evident că categoriile logice fundamentale şi legile lor nu 
se bazează pe inducţia strictă, altfel am avea un cerc vicios. 

16 E. Nagel, «Logic without ontology», articol reprodus parţial în culegerea 
Readings in Philosophical Analysis de H. Feigl şi W. Sellars, Appleton - Century - Crofts, 
New York, 1949, pp. 191-210. 

17 J. Lukasiewicz, «In defense of logistic», în ediţia lui Borkowski, pp. 236 şi 
următoarele. 

18 Se va consulta de exemplu introducerea la Methods of Logic. 

19 Pentru o tratare diferită a temei din această secţiune se va consulta ultimul capitol 
din Many - Valued Logic de Rescher. 

20 Cu privire la inducţia informată aşa cum o concepem noi, vezi cartea lui 
G.T. Kneebone, Mathematical Logic and Foundations of Mathematics, van Nostrand, Londra, 
1963, unde autorul dezvoltă idei similare cu ale noastre (deşi foloseşte o terminologie 
diferită). 

Astfel, aşa cum am subliniat deja în secţiunea 5 din capitolul 2, 
fundamentele logicii ridică o problemă extrem de pertinentă: această ştiinţă 
este construită, cel puţin la bază, printr-un anumit procedeu informai ce nu 
poate fi caracterizat în termeni logici. Dar un astfel de fapt nu scoate oare în 
evidenţă precaritatea justificării principiilor pragmatice prezentată aici? N-ar 
putea exista o justificare a aceloraşi principii, alta decât cea pe care am 
prezentat-o? 

Credem că răspunsul la cele două întrebări este negativ. într-adevăr, 
principiile pragmatice nu se justifică decât pragmatic. Este vorba de o justifi¬ 
care pragmatică transcendentală : fără ele nu există raţionalitate. Astfel, 
aceste principii se justifică în ultimă instanţă prin ele însele (argumentele de 
tip pragmatic în favoarea lor o arată clar). în consecinţă, deducţia şi inducţia 
nu pot fi justificate decât într-un singur fel: pragmatic şi transcendental. Iar 
acest lucru apare şi mai clar dacă observăm că inducţia nu constituie pur şi 
simplu un mecanism de generalizare; ea poate fi identificată mai degrabă cu 
o formă de creaţie, de inspiraţie, aducând în prim plan proximitatea dintre 
ştiinţă şi artă. 

Concepţia dialectică despre logică ar putea oferi, de asemenea, o 
soluţie pentru problema clasică a inducţiei. Acesta este încă unul din 
meritele sale 21 . 

Dispunem în prezent de elementele necesare pentru a răspunde la 
cele cinci întrebări despre logica paraconsistentă formulate mai sus: 

1. Există pentru moment puţine domenii ştiinţifice nonformale unde 
logica paraconsistentă se aplică sistematic, înlocuind logica 
clasică 22 . 

2. în stadiul actual al ştiinţei, nu se ştie dacă universul este sau nu 
consistent în sens strict, adică dacă există contradicţii reale (am 
lămurit această noţiune). 


21 Vezi următoarele lucrări: N.C.A. da Costa «Pragmatic probability», Erkenntnis, 25 
(1986), pp. 141-162; «An outline of a System of inductive logic», Teoria , 7 (1987), pp. 3-13; 
Logica Indituva e Probabilidade, Hzcitec, Sao Paolo, 1994. 

22 Cu toate acestea, recent, mai multe aplicaţii ale logicii paraconsistente la 
informatică şi la inteligenţa artificială s-au dovedit a fi fructuoase: N.C.A. da Costa şi 
V.S. Subrahmanian, «Paraconsistent logics as a formalism for reasoning about inconsistent 
knowledge bases». Artificial Intelligence in Medecine, I, (1989), pp. 167-174; N.C.A. da Costa, 
LJ. Henschen, J. Lu şi V.S. Subrahmanian, «Authomatic theorem proving in paraconsistent 
logics: theory and implementation», în IOth International Conference on Automated Deduction, 
editat de M.E. Stickel, Springer, 1990, pp. 72-86. 

3. Logica nu dispune ea însăşi de mijloacele necesare pentru a 
decide dacă există în lume contradicţii reale. Acestea din urmă nu 
pot fi confirmate sau respinse experimental, prin metoda 
ştiinţifică 23 . 

4. Cunoaşterea este posibilă, chiar dacă universul este inconsistent. 

5. Principalul motiv invocat, de obicei, pentru a insista asupra 
consistenţei teoriilor ştiinţifice rezidă în faptul că se presupune că 
prezenţa contradicţiilor invalidează orice teorie. Dar o astfel de 
argumentaţie este astăzi depăşită datorită existenţei logicilor 
paraconsistente. Există şi alte motive de natură pragmatică, cum ar 
fi simplitatea şi tradiţia, pe care doar timpul le va putea învinge. 


23 Cu privire la consistenta universului, vezi N. Rescher, The Primacy of Practice, 
Basil Blackwell, oxford, 1973, capitolul V, unde este apărată o poziţie diferită de a noastră. 
Discu(ia lui Reischer este interesantă, evocând probleme precum relaţia intre teoria lui 
Everett-Wheeler şi consistenţa lumii, justificarea kantiană a principiului contradicţiei şi 
semnificaţia lumilor cvasi-inconsistente ale lui Borges. 

1. Problema intuiţiei în logica matematică 


în secţiunea 8 din primul capitol am vorbit despre intuiţia în mate¬ 
matică (şi în logică, conform poziţiei noastre), insistând asupra faptului că în 
disciplinele formale intuiţia nu poate fi decât o cunoaştere raţională, 
nemijlocită şi directă. Mai mult, argumentaţia noastră ne-a dus la concluzia 
că în aceste discipline nu există intuiţie materială, ci doar o intuiţie formală 
practicată prin intermediul codificării axiomatice. Şi tot din perspectiva celor 
spuse până acum, credem că ne putem îndoi de intuiţia formală, întrucât ea 
constituie, în ultimă instanţă, unul din aspectele funcţionării raţiunii; aceasta 
din urmă nu ar exista fără cea dintâi. Raţiunea nu poate opera decât în mod 
mijlocit, întemeindu-se pe date intuitive. De aici, rolul crucial al principiului 
constructiv al raţiunii, fără de care nu ar fi posibile cele mai elementare 
procese semiografice şi, în consecinţă, nici logica şi nici matematica. 

Din citatele lui Heyting prezentate în secţiunea în cauză, tragem o 
altă concluzie, întărită de analiza logicii intuitive: construcţiile intuiţioniste 
sunt idealizate. Deci, în opoziţie cu ceea ce cred brouwerienii, pentru a le 
putea studia sistematic trebuie să recurgem la limbaj şi la metoda axio¬ 
matică. Dacă negăm acest lucru suntem condamnaţi să admitem o anumită 
formă de intuiţie materială în matematică fiind confruntaţi cu misterele 
anumitor fiinţe ideale, reale, care nu constituie propriu-zis creaţii, construcţii 
ale matematicianului în came şi oase. în consecinţă, o altă concluzie se 
impune: intuiţia raţională a matematicii intuiţioniste este în esenţă aceeaşi cu 
cea a matematicii în general, fie ea intuiţionistă sau nu. Astfel, în propria 
noastră formulare a principiului constitutiv al raţiunii, referinţa la aritmetica 

şi la logica intuiţionistă nu ne angajează faţă de nici o doctrină a şcolii lui 
Brouwer. (In prezent trebuie să fie clar că acceptăm matematica aşa cum este 
şi nu cum ar dori anumite curente să fie ea. Matematica şi logica actuale nu 
pot fi închise între limitele înguste impuse de brouwerieni; deci, aceştia din 
urmă nu oferă o justificare completă şi satisfăcătoare a tezei lor). 

Aşa cum am observat deja, intuiţia în logică şi matematică este fără 
încetare lucrată, dialectizată. Valoarea sa nu rezidă numai în evidenţă, claritate 
sau distincţie, ci în repetiţie şi în confruntarea sa cu critica dialectică. Utilizarea 
sa o face să fie mai fină şi mai demnă de încredere. Iar universalitatea intuiţiei 
se stabileşte ca una dintre componentele universalităţii raţiunii. 

Ajunşi în acest punct, trebuie să subliniem că activitatea fundamen¬ 
tală a raţiunii nu se reduce la demonstraţie. Dimpotrivă, aşa cum arată, de 
exemplu, teoremele incompletitudinii, limitările formalismului nu sunt limi¬ 
tări ale raţiunii. Formalismele sunt utilizate de raţiune, dar ceea ce este 
valabil pentru formalişti nu se aplică în mod necesar raţiunii. Iar una din 
forţele graţie căreia raţiunea se eliberează din ghearele formalismului este 
intuiţia. în cazul primei teoreme a lui Godel vedem, informai şi intuitiv, că 
enunţul indecidabil este adevărat. La drept vorbind, nu există nici o 
propoziţie care să fie, în principiu, indecidabilă pentru raţiune. 

Cele afirmate referitor la intuiţia brouweriană se aplică, mutatis 
mutandis, intuiţiei ultraintuiţioniste: ea nu diferă, ca natură, de cea folosită 
uzual în matematică, deşi este puţin mai specifică: intuiţia lui 15 este la fel 
de idealizată ca aceea a lui IO 10 . Apare însă o întrebare: Ar putea fi înte¬ 
meiate logica şi matematica pornind de la o formă neidealizată a intuiţiei, de 
exemplu, o intuiţie sensibilă, externă sau internă? Cu alte cuvinte, ar putea 
intuiţia matematică, în sensul dat de noi acestui termen, să fie legitimată de o 
intuiţie sensibilă, aşa cum par a crede ultraintuiţioniştii? Astfel pusă, această 
întrebare nu poate primi decât un răspuns negativ. Cert este că în con¬ 
strucţiile ultraintuiţioniste nu este întotdeauna uşor să deosebim intuiţia 
sensibilă de intuiţia raţională, astfel încât nu putem şti dacă fundamentele 
sale au un caracter sensibil, raţional sau ambele. Cu toate acestea, chiar dacă 
ultraintuiţionismul ar reduce întreaga problemă a fundamentelor matematicii 
la aceea a intuiţiei sensibile, acest lucru nu ar însemna că intuiţia raţională 
este lipsită de interes şi de importanţă; ar fi vorba doar de o descoperire ce 
pune în relaţie diferite tipuri de structuri intuitive 1 . 


1 După cum se ştie, Kant a încercat să întemeieze matematica cu ajutorul unui 
anumit tip de intuiţie. Concepţia sa pare astăzi depăşită (vezi totuşi J.-Y. B£ziau, «La critique 
schopenhauerienne de l’usage de la logique en mathămatique», O che nos faz pensar, 7 
(1993), 81-88). Intuiţionismul este adesea considerat ca o continuare a kantianismului, deşi după 
cele spune de noi această poziţie pare greu de apărat. S-ar putea ca adevăraţii epigoni ai lui 
Kant să fie ultraintuiţioniştii. 

în rezumat: ştiinţele formale se întemeiază, în parte, pe o anumită 
formă de intuiţie raţională şi formală, care se sprijină pe sistematizarea axio¬ 
matică. Nu se ascunde aici nici un mister dacă considerăm că raţiunea se 
descompune în doi vectori, şi anume: nemijlocitul (intuitiv) şi mijlocitul 
(discursiv). Iar nici un discurs nu poate exista fără intuiţie, după cum nici o 
mijlocire nu poate exista fără un dat nemijlocit. 

Scolie referitoare l a filosofia ştiinţei 

Este posibil acum să mai clarificăm câteva aspecte ale metodei 
utilizate în filosofia ştiinţei. în ceea ce priveşte teoria ştiinţei, mai ales, ea se 
sprijină pe doi stâlpi: 

1. raţiunea, 

2. experienţa ştiinţei, aşa cum este ea realizată în realitate. 

Deci, în examinarea ştiinţei nu ne putem sprijini decât pe aceste 
principii şi pe elementele oferite de cercetarea ştiinţifică însăşi. Astfel, dat 
fiind că nu există nici o evidenţă vădită a existenţei unei intuiţii materiale, nu 
este licit să o admitem în teoria ştiinţei. Pe de altă parte, argumentele raţio¬ 
nale ne permit să vedem că admiterea unor obiecte abstracte conferă o mare 
putere explicativă celui ce încearcă să înţeleagă natura logicii şi a matema¬ 
ticii. Deci tragem concluzia că realismul este perfect ştiinţific, din moment 
ce nu este incompatibil, per se, cu filosofia ştiinţei. Dimpotrivă, formele 
clasice de platonism nu corespund spiritului filosofiei în discuţie. Aceasta se 
întemeiază numai pe raţiune şi pe metode de analiză cum ar fi modelele 
ipotetice, recursul la ştiinţele realului, în special la critica istorică. (Este 
posibil ca orice metodă admisibilă să facă parte dintre cele pe care tocmai 
le-am citat). Deci înţelegem acum mai bine, pe măsură ce ne apropiem de 
sfârşitul acestei lucrări, sensul cercetărilor noastre, mai ales al metodei 
folosite care, după ce a fost conceptualizată în Introducere, a fost pusă la 
încercare în corpul textului. Când criticăm, de exemplu, o concepţie dată ca 
fiind prea speculativă, o facem în acelaşi sens ca fizicianul: el constată faptul 
că trebuie să caute ceva mai pozitiv, mai comun. 

Scolie asupra inspiraţiei în ştiinţele formale 

Când am vorbit în primul capitol despre principiul constructiv al 
raţiunii, am menţionat faptul că termenul «intuiţie» are o semnificaţie deter¬ 
minată, corespunzătoare inspiraţiei. Poincare a insistat asupra importanţei 
intuiţiei, concepută în acest sens, pentru matematică, definind-o ca «acel 
sentiment de ordin matematic care ne face să ghicim armonii şi relaţii 
ascunse» 2 . Nu încape nici o îndoială că inspiraţia se află la originea evoluţiei 


2 H. Poincare, Science et Methode, Flammarion, Paris, p. 47. 

ştiinţelor formale, însoţită, evident, de alţi factori. Fără ea nu ar exista, poate, 
niciodată revoluţii fecunde şi descoperiri care să marcheze o epocă. Experienţa 
psihologică cotidiană a matematicianului confirmă tacit rolul său în creaţie: 
în general, ghicim ceea ce se va produce tocmai printr-un act de inspiraţie, 
de adevărată iluminare, lăsând apoi raţiunii şi logicii sarcina de a stabili ce 
anume a fost perceput graţie inspiraţiei. 

Poate datorită faptului că inspiraţia este un fenomen comun suntem 
puşi adesea în situaţia de a admite că există în matematică un anumit tip de 
intuiţie materială, raţională sau nu, care ne permite să vedem ce se petrece în 
domeniul entităţilor abstracte şi să le percepem poate chiar esenţa. Dacă 
toate acestea s-ar întâmpla, distincţia stabilită între intuiţie, aşa cum am 
definit-o noi, şi inspiraţie, ar contribui la coroborarea tezei că în matematică 
şi în logică nu există intuiţie materială. 

Din punct de vedere psihologic, se pare că nu poate exista mate¬ 
matică tară inspiraţie; este însă evident faptul că, din punct de vedere logic, 
ştiinţele formale şi inspiraţia sunt independente. 


II. Criteriul adevărului în ştiinţele formale 


Aşa cum l-am folosit în această carte, conceptul de adevăr nu poate 
fi definit riguros la nivelul limbajului comun. Aceasta se datorează, între 
altele, faptului că limbajul comun nu are o structură precisă: pe lângă aceasta, 
datorită faptului că este închis din punct de vedere semantic, putem vorbi 
despre contrapartea sa semantică, iar dacă dăm dovadă de lipsă de prudenţă, 
ajungem la aporii. Chiar dacă sunt introduse ad hoc norme logice nonclasice, 
nu putem spune că problema a fost rezolvată. Am discutat deja despre toate 
acestea mai înainte. 

în ultimă instanţă, noţiunea de adevăr - în sensul de corespondenţă - 
are o anumită utilitate în limbajul comun, dacă ne limităm la unele dintre 
părţile sale. Este cazul, de exemplu, atunci când vorbim, în limbajul comun, 
despre o disciplină formală particulară sau despre un sistem logic dat; corect 
constituit, limbajul comun poate fi folosit ca metalimbaj al acestei discipline 
sau al acestui sistem. Când ne referim aici la metalimbajul unei discipline sau 
al unui sistem, îl concepem ca un tot, în dimensiunile sale sintactice, semantice 
şi pragmatice, incluzând chiar fragmente din propriul său metalimbaj. Să 
precizăm cele spuse mai înainte: 

Fie L un sistem logic sau o disciplină formală oarecare şi M L meta¬ 
limbajul (formal sau informai) al lui L. Presupunem că este posibil să tratăm 

în Mi despre cele trei dimensiuni ale lui L, şi anume: sintaxa, semantica şi 
pragmatica. întrebările teoretice şi metateoretice referitoare la L sunt, 
aşadar, formulabile în metalimbajul lui L, adică în limbajul M L . Numim M 
metalimbajul limbajului M L , presupunând faptul că el este structurat informai 
pornind de la limbajul natural prevăzut, eventual, cu anumite noţiuni supli¬ 
mentare. Deci, la acest nivel, dacă M nu este prea complicat, putem vorbi de 
adevărul enunţurilor lui M (sau măcar al celor ce sunt relativ evidente): acest 
lucru este întotdeauna posibil dacă în elaborarea lui M evităm să recurgem la 
metode matematice care nu se află sub imperiul principiului constitutiv al 
raţiunii. Este clar, de asemenea, că nu-1 putem slăbi pe M în aceeaşi măsură 
în care îl întărim M L . 

Problema legitimităţii propoziţiilor lui L şi M L se reduce, în mod 
normal, la chestiunea adevărului informai al enunţurilor lui M. Să dăm 
câteva exemple: 

1. Să presupunem că în sistemul logic S se demonstrează teorema t. 
Ce înseamnă a spune că t este o propoziţie, legitimă, validă a lui 5? 
Din punct de vedere informai, aceasta înseamnă că am demonstrat 
t în S, respectând strict canoanele sistemului. 

2. Când vorbim de adevărul anumitor rezultate, nu suntem 
întotdeauna perfect riguroşi. Astfel, să presupunem că în seman¬ 
tica teoriei T avem T b f unde t este un enunţ al limbajului teoriei. 
Dar în ce sens T\=t este adevărat? Trebuie ca în metalimbajul lui T 
să fi fost definit un concept exact de adevăr şi să se fi demonstrat 
că T b t este adevărat referitor la definiţia formală; deci nu este 
vorba de adevăr în sensul intuitiv şi informai. Cu toate acestea, 
escaladând ierarhia lingvistică, problema adevărului lui T b t se 
transformă în problema adevărului intuitiv şi informai al unui 
enunţ determinat al unui metalimbaj adecvat. 

Astfel, întrebările referitoare la adevărul sau la validitatea propo¬ 
ziţiilor logicii sau matematicii, atunci când aceste ştiinţe sunt luate în sine, 
independent de aplicaţiile lor, se reduc întotdeauna la nişte întrebări refe¬ 
ritoare la adevărul informai şi intuitiv al enunţurilor limbajului natural (aranjat 
în mod potrivit); vom numi aceste enunţuri, enunţuri elementare. Ceva 
similar se produce când privim ştiinţele formale din punct de vedere al 
aplicaţiilor lor concrete. 

Din expunerea noastră rezultă imediat importanţa întrebării urmă¬ 
toare: există oare un criteriu al adevărului pentru enunţurile elementare? 
Adică există anumite proprietăţi ale enunţurilor elementare care să ne 
permită să le deosebim cu certitudine de cele false? 



272 


Logici clasice şi neclasice 


Suntem în mod natural înclinaţi să concepem evidenţa ca pe un 
criteriu al adevărului pentru propoziţiile elementare. La urma urmei, nu tocmai 
pe evidenţă se întemeiază certitudinea enunţurilor matematicii constructive? 
Intuiţioniştii insistă, de altfel, asupra acestui fapt: evidenţa pare a fi un 
criteriu al adevărului pentru matematica constructivă. 

Nu vom discuta în detaliu problema imposibilităţii de a transforma 
evidenţa în criteriu al adevărului 3 . Vom aminti doar faptul că, până şi la 
nivelul matematicii constructive, evidenţa generează anumite dificultăţi dacă 
este luată drept criteriu al adevărului. într-adevăr, pentru Griss, de exemplu, 
folosirea negaţiei şi principiile ce o guvernează în logica intuiţionistă nu au 
nimic evident şi trebuie respinse. Există şi diferenţe: unii consideră anumite 
principii ca fiind evidente, în timp ce alţii le resping. Polemica dintre Heyting 
şi Freudethal cu privire la semnificaţia negaţiei în matematica intuiţionistă 4 
arată, de asemenea, că evidenţa nu se poate transforma în criteriu absolut al 
adevărului. Dacă evidenţa ar fi un criteriu bun, nu ar exista astfel de dispute. 
Ea nu este, prin urmare, un criteriu infailibil al adevărului. 

Deci ar trebui să facem apel la coerenţa tare (absenţă a contradicţiilor) 
sau slabă (non-trivialitate). Când ne situăm ia nivelul propoziţiilor elemen¬ 
tare, ele nu vor putea servi niciodată la legitimarea unui enunţ constructiv. 
Nici chiar la nivelul logicii şi al matematicii clasice nu are sens să se afirme, 
cum fac mulţi filosofi, că şi coerenţa tare constituie un criteriu al adevărului. 
Intr-adevăr, fiind dată propoziţia P, ea ar fi adevărată dacă ar fi coerentă; dar 
se pune întrebarea: coerentă cu ce? Cu P însăşi sau cu alte propoziţii? Cum 
adevărul este un concept în mod fundamental semantic, iar coerenţa un 
concept mai degrabă sintactic, nu ne putem da seama în ce fel aceasta din 
urmă poate servi drept criteriu celei dintâi. De altfel, dacă ne gândim la 
cercetările lui Tarski, ne îndoim că ar exista un criteriu al adevărului în mate¬ 
matica clasică şi, a fortiori, în matematică şi în logică. Dacă un criteriu al 
adevărului trebuie să ofere un răspuns pozitiv sau negativ într-un număr finit 
de etape la întrebarea dacă o propoziţie matematică oarecare este adevărată sau 
nu, atunci este uşor de dovedit faptul că un astfel de criteriu nu poate exista în 
matematică. 

Mai pot fi studiaţi şi alţi candidaţi, ca de exemplu analiticitatea. însă 
aceasta din urmă nu dă seama de adevărul propoziţiilor din matematicile 
constructive, căci ar fi ridicol să pretindem că ele sunt adevărate întrucât sunt 


3 Vezi de exemplu S. Korner, The Philosophy of Mathematics, Hutchinson, 
Londra, 1960, capitolul 7. 

4 H. Freudethal, «Zur intuitionistischen Deulung logischer Formeln», Compositio, 
Math., 4 (1936), 12-116; H. Heyting, «Bemerkungen zu dem Aufsatz von Herm Freudenthal 
„Zur intuitionistische Deutung logischer Formeln"», Compositio. Meth., 4 (1936), 117-118. 

analitice; de altfel, analiticitatea este un concept vag, mai ales la nivelul 
propoziţiilor elementare. 

Datorită concepţiei dialectice a ştiinţelor formale pe care o apărăm în 
această lucrare, precum şi în lumina celor spuse mai înainte, suntem 
constrânşi să susţinem că nu există criterii ale adevărului în matematică. 

Adevărurile logice şi matematice nu se impun în funcţie de un 
criteriu al adevărului. Dimpotrivă, ele îşi fac apariţia în domeniul ştiinţei 
într-un mod istoric, din cele mai variate motive: de exemplu, pentru evidenţa 
lor, pentru fecunditatea lor sau datorită faptului că ele apar ca fiind esenţiale 
în privinţa anumitor utilizări ale raţiunii. Cu toate acestea, permanenţa 
acestor adevăruri ca adevăruri, depinde de capacitatea lor de a rezista dialec- 
tizării, experienţelor gândirii, intensionale sau nu, care le pun la încercare. 

Adevărul în ştiinţa formală este strâns legat de rigoare. Se acceptă 
propoziţiile matematice riguros formulate. Cu toate acestea, rigoarea nu este 
un criteriu al adevărului, tocmai pentru că nu există un criteriu absolut al 
rigorii, deşi nu există nici logică, nici matematică fără rigoare (cf. secţiunea 3 
din capitolul 1). 

Rigoarea depinde de stadiul de dezvoltare al ştiinţelor formale. 
Modelul de rigoare al geometriei euclidiene este astăzi perimat; demon¬ 
straţiile propoziţiilor fundamentale ale calculului diferenţial şi integral de la 
începuturile sale nu ar mai fi acceptate ca fiind riguroase nici măcar de debu¬ 
tanţi. Deci, întrucât rigoarea este însăşi esenţa ştiinţelor formale, deducem de 
aici faptul că ele au o anumită dimensiune istorică, nefiind statice nici chiar 
în fundamentele lor; acestea evoluează şi se transformă în cursul istoriei. 

Cum poate fi definită rigoarea în ştiinţele formale? în mod normal, 
rigoarea se identifică cu metoda axiomatică. Mai exact: cu perfecta aplicare 
a acestei metode. O teorie logică sau matematică este riguros expusă dacă 
toate presupoziţiile sale sunt explicitate şi dacă aceste presupoziţii sunt 
respectate în structurarea sa. Cu cât distincţiile făcute pentru clarificarea a 
ceea ce este presupus sau trebuie dovedit sunt mai fine şi mai precise, cu atât 
rigoarea este mai mare. Utilizarea unor limbaje formale în logică constituie 
unul din exemplele tipice de procedeu folosit pentru a face o ştiinţă mai 
riguroasă. Rigoarea nu trebuie însă confundată cu obsesia maniacă a rigorii; 
astfel, ştiind că, în principiu, demonstraţiile disciplinelor formale pot fi 
reproduse în anumite limbaje artificiale, nu este necesar să utilizăm numai 
demonstraţii formale şi să rămânem la nivelul acestor limbaje. Dimpotrivă, 
nimic nu ne împiedică să folosim sistematic limbajul obişnuit, facilitând 
astfel înţelegerea cu ajutorul unor procese intuitive şi informale; rigoarea se 
menţine dacă ştim cum să procedăm pentru a formaliza atunci când este 
cazul, ceea ce suntem pe cale să facem. 

Dar există rigoare şi la nivel informai 5 . Pentru ca acest lucru să se 
întâmple, este necesar să fie explicitate ipotezele admise şi să se procedeze 
în conformitate cu ele, ceea ce necesită analiza critică preliminară a concep¬ 
telor centrale ale subiectului tratat. De altfel, întrucât matematica şi logica 
presupun, conform principiului constructiv al raţiunii, o anumită specie de 
matematică informală şi intuitivă, rezultă că este la fel de necesar să existe 
rigoare la acest nivel. 

De-a lungul întregii istorii a matematicii s-a căutat, conştient sau nu, 
să se amelioreze rigoarea. Această căutare nu este doar o căutare a rigorii de 
dragul rigorii, oricât de importantă ar fi o astfel de căutare. Mai sunt şi alţi 
factori în joc: rigoarea este un element al progresului, pentru că ea fecun¬ 
dează şi însoţeşte intuiţia (în toate sensurile termenului). Mişcarea numită a 
aritmetizării analizei matematice, la care au contribuit în foarte mare măsură 
Abel, Cauchy şi Weierstrass, a fost în esenţă o căutare a unei rigori mai 
elevate; dar ea a avut drept consecinţă o renaştere a matematicii, deschizând 
noi perspective. Acelaşi lucru s-a întâmplat în logică, o dată cu introducerea 
limbajelor artificiale şi cu mecanizarea riguroasă a demonstraţiilor; fără o 
anumită doză de rigoare, în aparenţă excesivă, nu am fi ajuns niciodată la un 
rezultat ca acela al lui Godel. 

Deci nu există criterii absolute ale adevărului în ştiinţele formale. 
Există, dacă putem spune aşa, anumite cvasicriterii folosite în absenţa unui 
criteriu propriu-zis. Printre cvasicriteriile uzuale se numără evidenţa, clari¬ 
tatea, rezistenţa la dialectizare şi rigoarea. întrucât aceasta din urmă constituie 
una dintre trăsăturile marcante ale metodei deductive, şi întrucât ea are 
aspecte istorice, constatăm că însăşi natura logicii şi a matematicii este strâns 
legată de situaţia lor istorică, referitoare la faza evoluţiei lor. 


III. Istoricitatea raţiunii 


Una din consecinţele poziţiei filosofice adoptate în această carte este 
aceea că în filosofia ştiinţei trebuie luată în considerare istoricitatea ştiinţei, 
respectiv, caracterul ei istoric dacă vrem să o înţelegem cu adevărat. într-un 
anumit mod, în filosofia pozitivă a ştiinţei nu se poate transcende istori¬ 
citatea ştiinţei: ştiinţa nu există decât în sânul propriei sale istorii, neavând 
nicidecum o natură independentă de condiţiile istorice care o determină. 
Ştiinţa se efectuează şi se stabileşte în perspectiva istoriei sale. 


Cf. G. Kreisel, «Informai rigor». 

De fapt, aşa cum o repetă cu insistenţă Enriques, ştiinţa apare în 
fiecare clipă ca fiind imperfectă în fiecare din părţile sale şi se dezvoltă prin 
autocorecţie şi autointegrare. Nu este vorba de o achiziţie fixă, la care se 
adaugă treptat altele; există un du-te vino de la fundamente la teoriile cele 
mai complexe, aici sunt corectate erorile, dincolo inconsecvenţele. Dar istoria 
dovedeşte, totodată, că orice teorie ştiinţifică conţine o parte de adevăr: deşi 
depăşită de teoria lui Einstein, mecanica newtoniană conţine, evident, părţi 
de adevăr; dacă i se restrânge suficient domeniul de aplicaţie, ea funcţio¬ 
nează, serveşte la a face previziuni corecte şi, prin urmare, ea trebuie să 
conţină o parte de adevăr - iată lecţia istoriei, care nu poate fi serios contes¬ 
tată. Ştiinţa este mai degrabă o luptă, o înaintare, decât un bun dobândit, 
cucerit, iar categoriile ştiinţifice fundamentale se modifică în decursul 
timpului 6 . 

Poziţia ştiinţifică în filosofia ştiinţei implică deci recunoaşterea reali¬ 
tăţii dialectice a ştiinţei. Tot ce am spus este menit să demonstreze caracterul 
dialectic al logicii (şi al matematicii), încercând să arate astfel superioritatea 
concepţiei dialectice faţă de celelalte concepţii. 

Logica se constituie în decursul istoriei şi nu pare deloc posibil să se 
prevadă vicisitudinile evoluţiei sale. Un specialist de la începutul secolului, 
familiarizat cu operele lui Frege, Russell şi Peano, ar fi putut cu greu 
prevedea transformările produse în ultimii şaizeci de ani. Nu este vorba doar 
de un progres în extensiune; însuşi conceptul de logicitate a fost modificat. 
Astăzi logicile heterodoxe au intrat cu hotărâre în scenă: nimeni nu poate 
prevedea până unde ne vor duce logica relevanţei, logica polivalentă, logica 
paraconsistentă etc. Poate că în anii ce vin concepţiile noastre vor fi răstur¬ 
nate de o nouă idee a logicităţii, imposibil de imaginat pentru moment. 

Pentru a confirma cele spuse mai înainte, cel mai bine este să 
conturăm istoria conceptului de rigoare. Un om cu spiritul şi corpul sănă¬ 
toase nu poate susţine că rigoarea nu este istorică. O simplă examinare a 
logicii şi a matematicii greceşti ne arată că rigoarea de astăzi este foarte 
diferită de cea a grecilor. Chiar conceptul de rigoare subiacent matematicii 
secolului al XlX-lea, anterioară dezvoltării teoriei mulţimilor, diferă mult de 
cea care i-a succedat. Iar canoanele rigorii pe care le admitem astăzi nu vor 
mai fi, cu siguranţă, considerate rezonabile în secolul XXI. Cu privire la 
semnificaţia rigorii în logică şi în matematică, nu există nici un argument 
pozitiv care să ne permită să negăm istoricitatea acestor ştiinţe. 

6 Cf. F. Enriques şi G. Santillana, Compendio di sioria del pensiero scientifico, 
Zanichelli, Bologna, 1936 şi Storia del pensiero scientifico, voi. I, Zanichelli, Bologna, 1932; 
F. Enriques, Per la storia della Logica: I principie l'ordine della scienza nel concelto dei 
pensatori matematici, Zanichelli, Bologna, 1922, şi Signification de l'histoire de la pensee 
scientifique. 

Deci, dacă adoptăm o atitudine pozitivă, trebuie să recunoaştem 
caracterul istoric al ştiinţelor formale. Ne lipsesc mijloacele pentru a le 
determina la modul absolut, prin intermediul unor criterii atemporale, 
înţelegerea profundă a acestor ştiinţe nu poate avea loc decât dacă se ia în 
considerare dimensiunea lor istorică. Pornind de la criteriul istoric se pot 
face anumite previziuni, dar astfel de previziuni nu vor fi niciodată certi¬ 
tudini şi nu merită să credem cu fermitate în ele. 

Este desigur clar în prezent că logicitatea şi raţionalitatea nu se 
confundă. Astfel, istoricitatea logicii nu decurge din cea a raţiunii. Oare 
neposedând decât o istorie raţiunea nu este? Sau trebuie să credem că ea se 
menţine în mod relativ prin istorie? Nu există nici un argument pozitiv şi 
acceptabil din punct de vedere logic, care să ne permită să rezolvăm aceste 
probleme. însă pe baza cercetărilor expuse în această lucrare, ele sunt mai 
uşor de abordat. 

Aşa cum am definit-o în Introducere, raţiunea este facultatea de a 
concepe, de a judeca şi de a raţiona. Facultate înseamnă aici putere, capa¬ 
citate. A concepe şi a raţiona constituie patrimoniul exclusiv al raţiunii; dar a 
judeca, în sensul exact al termenului, reprezintă, de asemenea, o activitate 
raţională. Dar atunci când inspiraţia, sensibilitatea sau o formă oarecare a 
intuiţiei neraţionale oferă baza judecăţii, cea care judecă este raţiunea, dat 
fiind că ea singură manipulează şi combină conceptele. De altfel, majoritatea 
utilizărilor curente ale cuvântului «raţiune» este legată de conceperea raţiunii 
ca facultate de a concepe, a judeca şi a raţiona; astfel, pentru a discerne mai 
bine şi a adopta norme raţionale de viaţă, trebuie luată în considerare raţiunea 
conform acestei concepţii. Mai mult, există o mulţime de reguli şi de 
principii care reglează folosirea raţiunii, în special aşa cum se manifestă ea 
în contextele raţionale. Este, de asemenea, legitim ca această mulţime de 
reguli şi de principii să fie numită raţiune. De fapt, atunci când ne întrebăm 
dacă raţiunea se transformă sau rămâne invariantă, pare mai potrivit să inter¬ 
pretăm această întrebare ca referindu-se la raţiune nu în calitatea sa de 
facultate, ci în aceea de mulţime de reguli şi principii. Astfel formulată, între¬ 
barea are un răspuns imediat: raţiunea se modifică în decursul timpului. De 
exemplu, categoriile raţionale subiacente fizicii aristotelice, newtoniene şi 
actuale se deosebesc profund: ipso facto, principiile ce guvernează aceste 
categorii variază, de unde se poate trage concluzia că raţiunea însăşi se 
transformă. 

Dar, şi aceasta este întrebarea importantă, există ceva consistent 
dincolo de transformările raţiunii? Există într-adevăr argumente pragmatice 
(vezi secţiunea 4 din capitolul 2), care ne obligă să admitem o anumită inva- 
rianţă a raţiunii. Iată-le: 

1. Prin propria sa organizare, raţiunea satisface principiile prag¬ 
matice. Singurul mod de a le justifica este de a observa că fără ele 
nu există activitate raţională. Astfel, de exemplu, un context lipsit 
de norme care să permită sistematizarea şi alcătuirea sa este de 
neconceput; raţiunea, aşa cum o concepem noi, este prevăzută în 
mod necesar cu o logică: munca sa este reglată de canoane mai 
mult sau mai puţin explicite şi universal acceptate ca fiind conve¬ 
nabile sau adevărate. în mod analog, nu există raţiune dacă mai 
multe logici sunt utilizate simultan şi haotic în sânul aceluiaşi 
context. în fiecare situaţie căreia îi facem faţă, logica la care 
recurgem conform criteriilor noastre, este cea care se adaptează 
cel mai bine situaţiei. Astfel, principiile sistematizării, unicităţii şi 
adecvării apar ca fiind esenţiale pentru activitatea raţională; fără 
ele, raţiunea nu poate exista cu adevărat. Argumentele pragmatice 
ale lui Aristotel, între altele, pot fi adaptate cazului prezent, pentru 
a stabili principiile pragmatice ale raţiunii, însă nu vom dezvolta 
această chestiune deoarece cititorul a înţeles deja cum s-ar proceda 
în ipoteza că s-ar dori justificarea mai detaliată a principiilor 
discutate; ideea principală constă în a încerca să arătăm faptul că 
abaterea de la anumite principii duce la situaţii pragmatic absurde, 
de unde tragem concluzia că ele sunt indispensabile raţiunii. Ele 
constituie, aşadar, o limită indispensabilă a domeniului raţiunii. în 
exercitarea acestei facultăţi, ne agăţăm deci de ceva fix: conştient 
sau inconştient, principiile pragmatice ale raţiunii sunt respectate. 
Ele nu sunt relative ci constituie constante ale raţiunii. 

2. Anumite principii logice posedă în mod evident o oarecare 
invarianţă în decursul istoriei raţiunii, deşi validitatea lor a fost 
restrânsă la regiuni obiective particulare. Este cazul principiului 
noncontradicţiei ce guvernează domeniul obiectelor şi al proprie¬ 
tăţilor care au un comportament normal. în acest domeniu, el este 
valabil şi pertinent, mai ales la nivelul anumitor acţiuni umane. 
Argumentele pragmatice ale lui Aristotel se aplică din nou pentru 
a-1 stabili, deşi nu în mod universal şi necesar, cum a dorit 
Stagiritul. Descoperirea logicii paraconsistente nu invalidează total 
acest principiu însă îl limitează. Se produce aici ceva asemănător 
cu depăşirea mecanicii newtoniene de teoria relativităţii. Dar 
însăşi validitatea parţială a principiului contradicţiei dezvăluie 
faptul că raţiunea nu operează arbitrar: legile logice alese depind 
de factori pragmatici şi, mai presus de toate, de caracteristicile 
domeniului obiectiv avut în vedere. Iată prin urmare un motiv 
suplimentar pentru a ratifica constanţa anumitor aspecte ale 
raţiunii. 

3. Am constatat deja că în ştiinţele formale poziţia realistă apare ca 
fiind cea mai rezonabilă dintre toate. Acelaşi lucru se întâmplă în 
ştiinţe, în general. Omul de ştiinţă este convins că studiază obiecte 
reale, oarecum independente de conştiinţa sa. Intersubiectivitatea 
referitoare la obiectele de care se ocupă ştiinţa, rezistenţa lor la 
manipulările la care sunt supuse, permanenţa lor în absenţa obser¬ 
vaţiei constituie argumente clasice în favoarea realismului. Sunt 
argumente pragmatice, deşi extrem de convingătoare. în conse¬ 
cinţă, deşi cunoaşterea pozitivă nu se rezumă la reproducerea 
obiectului şi are chiar un caracter poetic şi creativ, aşa cum au 
semnalat Enriques şi Lukasiewicz 7 , cert este că structura obiec¬ 
tului trebuie respectată. Se poate spune despre cunoaşterea ştiin¬ 
ţifică că ea este constituită simultan prin crearea şi reproducerea 
realităţii. Ea nu poate fi complet arbitrară şi relativă; astfel 
raţiunea trebuie să respecte anumite proprietăţi şi relaţii foarte 
generale ale obiectelor care, la nivelul diferitelor sfere de obiec¬ 
tivitate şi al diferitelor grade de exactitate atinse, reflectă 
caracteristicile obiectelor studiate. în virtutea acestui fapt, raţiunea 
se bucură de anumite caracteristici invariabile, în măsura în care 
realitatea nu se confundă cu haosul. De altfel, fără invarianţă şi 
fără ordine, nu ar exista nici raţiune, nici realitate, ci doar miracole 
şi vise. 

4. Cum a arătat în mod insistent Enriques 8 , o descoperire ştiinţifică 
presupune întotdeauna o idee anterioară sau constituie un răspuns 
la ea. înaintarea gândirii raţionale în decursul timpului, transmiterea 
sa de la o persoană la alta, de la maestru la discipol, de la o cultură 
la alta - această posibilitate de înţelegere reciprocă implică 
existenţa a ceea ce geometrul italian numeşte identitatea raţiunii. 
Această identitate rezidă în postulatul raţiunii al lui Enriques, fără 
de care nu există nici ştiinţă, nici raţionalitate. Verificarea 
validităţii acestui principiu în istoria ştiinţei, verificare absolut 
clară, dezvăluie faptul că, din punct de vedere istoric, raţiunea 
menţine anumite caracteristici imuabile. Deci ea nu pare a se putea 
reduce numai la propria sa istorie; ea pare mai degrabă o sumă de 
constante ce se ivesc treptat din istorie, conturând trăsăturile 
principale ale raţionalităţii 9 . 


7 Enriques şi Santillana, op. cit.; Lukasiewicz, Selected Works, articolul ini(ial. 

8 F. Enriques, Signiftcation de I ’histoire de la pensee scientijique. 

9 Deşi este legitim să se susţină, aşa cum am făcut şi noi, in acord cu Ortega y 
Gasset, că raţiunea nu are natură, ci doar o istorie, este la fel de legitim să se afirme că 
raţiunea îşi constituie o natură în decursul istoriei. 

Există, prin urmare, un nucleu de raţionalitate invariabil, care se 
constituie în decursul istoriei. Şi aceasta atât la nivelul raţiunii constitutive 
(anumite categorii posedă o anumită fixitate) cât şi la nivelul raţiunii 
operative (de exemplu, anumite norme ale inferenţelor nu pot fi respinse). 

Un astfel de nucleu este constituit în esenţă din principiile sistema¬ 
tizării, unicităţii şi adecvării, îndeosebi dacă luăm în considerare starea 
actuală a ştiinţelor formale. în jurul acestui nucleu se grefează legi şi norme 
ştiinţifice foarte generale, deşi validitatea lor universală poate fi pusă sub 
semnul întrebării; exemple de astfel de legi şi norme sunt legea cauzalităţii, 
principiile logice care guvernează noţiunea de obiect al experienţei noastre 
cotidiene şi unele reguli ale metodei inductive. Ştiinţa este deci istorică şi 
dialectică, aşa cum am menţionat în Introducere, dar ea se află totodată în 
progres, pentru că istoricitatea raţiunii nu atrage după sine faptul că aceasta 
din urină ar fi aleatorie şi arbitrară; dimpotrivă, istoria sa dezvăluie anumite 
constante, - cucerire a raţiunii şi a ştiinţei. 

Suntem acum în măsură să răspundem la întrebările formulate în 
Introducere, care au determinat dezvoltarea expunerii noastre: 

1. Problema naturii activităţilor raţionale şi logice: raţiunea ca 
mulţime de principii nu coincide cu nici un sistem logic. Raţiunea 
ca facultate se exercită prin intermediul diferitelor sisteme logice, 
după împrejurări. Astfel, activităţile raţionale şi logice nu coincid, 
deşi orice activitate logică este, ipsofacto, raţională. Aşa cum am 
văzut, există un nucleu de principii fundamentale ale raţiunii; însă 
el nu este alcătuit din legi logice; mai exact, nu conţine nici o lege 
a logicii tradiţionale. 

2. în ceea ce priveşte relaţiile dintre raţiune şi realitate, concluzia 
este că prima se constituie istoric, în armonie cu realitatea ce ne 
înconjoară. Principiile logice rezultă din interacţiunea între spirit şi 
mediu. Sistemul logic subiacent fiecărui context raţional rezultă 
din principiile pragmatice ale raţiunii, din natura contextului şi din 
factorii istorici şi culturali ce condiţionează raţiunea. 

3. Există două tipuri de cunoaştere raţională: cunoaşterea intuitivă şi 
cunoaşterea discursivă. Fără prima, cea de a doua nu poate exista. 

4. La nivel formal, adevărul logico-matematic se întemeiază pe 
raţiune (şi reflectă o ordine platonică); dar nu există nici un 
criteriu al adevărului pentru aceste judecăţi. Cât despre valoarea 
reală a logicii şi a matematicii, ea depinde de ştiinţă în totalitatea 
ei şi nu poate fi evaluată decât în perspectiva unei teorii a ştiinţei, 
în general. 



280 


Logici clasice şi neclasice 


în ceea ce priveşte problemele de mai sus, ne-am îndeplinit 
misiunea. Cu toate acestea, ne-ar face plăcere să facem o observaţie finală 
care să rezume lucrarea noastră: am scos în evidenţă faptul că raţiunea este 
istorică şi dialectică; cu toate acestea, în dezvoltarea şi progresul ei se 
conturează, clar şi indiscutabil, o regularitate şi o constanţă care ne aduc în 
minte fraza lui J. Bemoulli: 

Eadem mutata resurgo * 


Tot aşa reapar schimbările (lat.; trad., - I.G.) 



anexe 

jean-yves beziau 


Scopul acestor anexe este de a prezenta detalii tehnice şi informaţii 
suplimentare cu privire la logica paraconsistentă (Anexa 1 ) şi la teoria 
evaluării (Anexa 2). 

Având în vedere cadrul cărţii de faţă, aceste expuneri au un caracter 
general şi descriptiv, rezultatele sunt enunţate fără demonstraţie; în ceea ce 
priveşte profesionistul sau cititorul curios, îi trimitem la revistele specia¬ 
lizate. în acest scop, dăm la sfârşitul fiecărei anexe o mică bibliografie 
conţinând o listă a referinţelor fundamentale privind subiectul tratat. 

Da Costa şi-a publicat prima notă asupra logicii paraconsistente în 
anul 1963 în Franţa, în Comptes rendus de iAcademie des Sciences de 
Paris, fiind urmată de o serie de note în aceeaşi revistă (vezi referinţele de la 
sfârşitul Anexei 1). Cu toate acestea, în Franţa logica paraconsistentă rămâne 
aproape complet ignorată de «marele public» şi chiar de o bună parte a logi¬ 
cienilor. Sperăm, aşadar, ca Anexa 1 să ofere prilejul de a modifica această 
situaţie paradoxală. 

Teoria evaluării prezentată în Anexa 2 este o teorie generală a 
logicii creată de da Costa şi întemeiată pe ideea de bievaluare: dezvoltând 
logica paraconsistentă, el a ajuns să generalizeze un anumit număr de 
metode clasice şi să dezvolte astfel, treptat, rezultatele generale independente 
de particularitatea unei anumite logicii. Ceea ce arată o teorie precum teoria 
evaluării este faptul că dacă astăzi nu mai poate fi vorba de a nega plura¬ 
litatea logicilor, se poate măcar unifica această pluralitate. 




anexa 1 

logica paraconsistentă 

jean-yves beziau 


I. A stăpâni contradicţia 


Putem spune că scopul logicii paraconsistente este acela de a stăpâni 
contradicţia. Logica clasică nu ne permite să raţionăm direct în prezenţa 
contradicţiilor deoarece contradicţia se dovedeşte a fi fatală: ea apare aici ca 
o tumoare cancerigenă care contaminează întregul raţionament şi îl distruge. 

Logica paraconsistentă trebuie să răspundă la provocarea de a împăca 
următoarele obiective: 

- deducând o propoziţie şi negaţia sa dintr-o mulţime de ipoteze, 
această mulţime de ipoteze trebuie să rămână nontrivială, adică nu 
trebuie să putem deduce orice din ea; 

- pe de altă parte, negaţia în discuţie trebuie să aibă anumite pro¬ 
prietăţi care să o facă să-şi merite numele. 

Pe scurt, trebuie să avem o negaţie care să nu fie prea tare, pentru a 
evita trivializarea anumitor teorii contradictorii, dar care să nu fie nici prea 
slabă, pentru ca respectivele contradicţii să nu fie pur iluzorii. 

Dăm încă de pe acum o serie de exemple şi vom arăta apoi cum 
trebuie ele «tratate» folosind tehnicile logicii paraconsistente. 

Diagnosticul medical este adesea contradictoriu. Un medic vă spune 
un lucru, confratele său, contrariul. Pe cine să credem şi ce să facem? Vom 
arăta, cu un exemplu precis, cum logica paraconsistentă se poate dovedi utilă 
dintr-un punct de vedere practic. 

Rintintin este bolnav şi merge să îşi consulte medicul, doctorul 
Pecuchet; acesta este formal: Rintintin are cancer la urechi şi va muri până la 
Paşti. Rintintin este foarte surprins şi, călăuzindu-se după maxima că un om 
informat face cât doi, merge să-l consulte şi pe doctorul Bouvard, la recoman¬ 
darea portăresei sale. Evident, pentru a nu-1 influenţa, nu pomeneşte de diag¬ 
nosticul colegului său. Doctorul Bouvard este categoric: Rintintin are o otită, 
iar când acesta din urmă îl întreabă care sunt riscurile unei evoluţii cance¬ 
rigene, doctorul Bouvard izbucneşte în râs şi îi garantează că este imposibil. 

Deci, să rezumăm situaţia: după informaţiile pe care le-a primit, 
Rintintin are cancer la urechi şi nu are cancer la urechi. Dacă Rintintin este 
un adept al logicii clasice, el trebuie să pună sub semnul întrebării 
capacităţile celor doi mari medici iar dacă nu, să se ia drept fiul Papei, 
într-adevăr, cum o contradicţie atrage după sine, conform logicii clasice, 
indiferent ce, dacă cei doi medici au într-adevăr dreptate, atunci totul este 
posibil. Dar cum Rintintin este convins că nu este fiul Papei, trebuie să tragă 
concluzia, în cazul în care este un adept al logicii clasice, că unul din cei doi 
savanţi minte sau se înşeală. Iată nişte acuzaţii grave. Reputaţia lui Bouvard 
sau cea a lui Pecuchet ar trebui pusă sub semnul întrebării. 

Logica paraconsistentă îl poate scoate pe Rintintin din impas, fără ca 
acesta să fie pus în situaţia de a se îndoi de ştiinţa şi de diplomele celor doi 
savanţi şi fără să se ia drept fiul Papei. 

Vom arăta cum, prin folosirea logicii paraconsistente, Rintintin 
poate continua să rămână raţional şi să nu aducă acuzaţii dubioase. Dar să 
precizăm imediat că exemplul nostru care pare fictiv, dacă nu chiar ficţional, 
constituie un exemplu concret ce apare zilnic pe baza unor date inconsistente 
care ne confruntă cu un pachet de informaţii contradictorii. Pentru a da mai 
multă greutate cuvintelor noastre, am evocat două personaje în came şi oase, 
doctorii Bouvard şi Pecuchet, însă astăzi, în lumea noastră de maşini, această 
problemă este o chestiune cibernetică: MES, sistemele de expertize medicale, 
sunt contaminate cronic de contradicţie. 

Pentru ca logica paraconsistentă să-i fie utilă lui Rintintin, trebuie ca 
el să poată continua să raţioneze în mod logic şi să poată continua s-o facă cu 
vigoare. Dăm trei exemple pentru a ilustra cele spuse: 

(Ex. 1) Bouvard şi Pecuchet se află în dezacord asupra multor puncte, 
dar sunt de acord cel puţin asupra următorului fapt: 

Dacă Rintintin are cancer la urechi, va muri înainte de Paşti. 

Poate oare deduce Rintintin din acest fapt şi din informaţia conform 
căreia are şi nu are cancer la urechi, că dacă nu are cancer, nu va muri 
înainte de Paşti? 

Altfel spus, nişte argumente care nu sunt valide în mod clasic rămân 
oare la fel atunci când se raţionează în prezenţa contradicţiilor? 

(Ex. 2) Dacă este imposibil ca Rintintin să fie atins simultan de cancer 
la urechi şi de otită, poate deduce el de aici că nu are cancer la urechi sau că 
nu are otită? 

Altfel spus, poate folosi Rintintin întotdeauna legile lui De Morgan 
în situaţia sa tragică? 

(Ex. 3) Dacă este imposibil simultan ca Rintintin să nu aibă cancer la 
urechi şi să moară înainte de Paşti, poate el deduce de aici că dacă nu are 
cancer la urechi nu va muri înainte de Paşti? 

Avem aici un tip de raţionament şi mai rafinat; poate fi oare operat 
întotdeauna acest gen de raţionament în logica paraconsistentă? 


II. Logica CI şi proprietăţile ei fundamentale 


Logica paraconsistentă CI a lui N.C.A. da Costa care va fi prezen¬ 
tată aici s-a născut în 1963 (cf. [DA COSTA 1963] şi [DA COSTA 1963 b]). 
O prezentare apropiată de prezentarea originală se găseşte la sfârşitul 
secţiunii 6 din capitolul 2. O vom descrie aici în modul cel mai natural posibil, 
reconstituind-o puţin câte puţin. 

Negaţia clasică poate fi definită printr-o singură regulă de deducţie, 
regula raţionamentului prin absurd. Pentru a demonstra o propoziţie A, se 
arată că negaţia lui A, respectiv, —A , duce la o contradicţie, altfel spus, că, 
pornind de la —A se poate demonstra o propoziţie fi şi negaţia ei, —>B . 
Această regulă poate fi scrisă în felul următor: 

T ,—A i- B A,—A h -îfi ^ 

r, a h a 

Negaţia lui C1 este definită, între altele, pornind de la o regulă care 
reprezintă o slăbire a regulii raţionamentului prin absurd. Pentru a demonstra 
A, se arată că pornind de la —A se ajunge la o contradicţie «tare». Altfel 
spus, că din -A se poate deduce o propoziţie şi negaţia sa, precum şi că 
această propoziţie se supune principiului noncontradicţiei: 

r,-,Ahfi A,-A h-.fi A,-.Ah-i(fi A-ifi)^ 


T, A, A h A 

Putem continua să slăbim această regulă şi să obţinem o secvenţă 
infinită de reguli din ce în ce mai slabe: RA\, RA 2 ,.... RA„,... 

Pentru aceasta, să observăm următoarele definiţii: 

B t =B° 


B n+t ={B n )° 


/ÎA n+l (n >0) este obţinută pornind de la RA„, adăugând ca premisă 
suplimentară: 


0,—A h B n+1 . 


Se poate considera, pe de o parte, că RAq este regula raţionamentului 
prin absurd clasic RA şi, pe de altă parte, că atunci când se tinde spre infinit, 
regula dispare. Conform acestei idei se va construi o ierarhie infinită de 
sisteme paraconsistente despre care vom vorbi mai departe. 

Să numim NA sistemul de deducţie naturală alcătuit din regulile 
uzuale de deducţie naturală pentru conjuncţie, disjuncţie şi implicaţie şi 
regulile structurale obişnuite. După cum se ştie, logica indusă de acest sistem 
este logica pozitivă intuiţionistă 1 . Dacă adăugăm la sistemul NA regula RA t 
obţinem un sistem mai slab în care nu se poate demonstra nici legea lui 
Peirce, ((A —» B) —» A) —» A, nici legea terţului exclus (TE): Av-A. Vom 
începe prin a adăuga ca axiomă, A v -iA. 

Numim Ni sistemul astfel obţinut (NA, plus RA], plus TE) şi Ci 
logica indusă de Ni, adică structura < F; h > unde: 

Ci 

- F este mulţimea formulelor uzuale (i.e. construite pornind de la o 
mulţime infinită de formule atomice cu ajutorul conectorilor a, v, —-i). 

- h este o relaţie definită pe 'P(F)xF după cum urmează: T \- A 
dacă şi numai dacă există o demonstraţie a lui T i- A în sistemul Ni. 


1 Vezi, de exemplu, lucrarea lui M. Dummett, Elements of Intuiţionism, 
Clarendon, Oxford, 1977. Prezentăm aici, asemenea lui Dummett, deducţia naturală 
«orizontalizată» şi trimitem la această lucrare pentru detalii (definiţia noţiunii de 
probă etc.). Folosim, la fel la Dummett, majusculele greceşti pentru a desemna 
mulţimile finite de formule. 

E clar că logica Ci este non-trivială, altfel spus, că i- este diferită de 

Ci 

7 3 (F)xF. Atunci când ne amuzăm să meşterim sisteme axiomatice cu 
ajutorul unor reguli şi axiome valide în logica clasică, nu există într-adevăr 
nici un pericol de a da naştere unei logici triviale dat fiind că nontrivialitatea 
logicii clasice ne protejează. O altă problemă mai dificilă este de a şti dacă se 
obţine o logică diferită de logica clasică. Adică, dacă notăm =<F;i-> 

logica propoziţională clasică, problema este de a şti dacă t- este strict 

Ci 

inclusă în h. Dar vom putea răspunde pozitiv la această întrebare abia mai 
târziu, pentru moment vom vedea că logica clasică poate fi cuprinsă în Ci. 

Pentru aceasta, vom genera Ci printr-un alt sistem de reguli. Definim 
mai întâi: 


—i A — —i A a —i(A a —iA) 

şi enunţăm apoi următoarea regulă: 

T.-i'AhB A,—i*A . 

—--- RA l 

r.AhA 

TEOREMĂ (J.-Y. Beziau) {/VA, RA t , TE} şi {/VA, /?A*} determină aceeaşi 
logică. 

TEOREMĂ (N.C.A. da Costa/M. Guillaume) Legea lui Peirce este validă 
în Ci. 

Se defineşte apoi următoarea funcţie pe F cu valori în F : 

A* = A dacă A este o formulă atomică 
( AcB ) = A’cB" unde c este un conector binar 
-A = -i *A* 

TEOREMĂ (N.C.A. da Costa/A.J. Arruda) Logica clasică K este traduc¬ 
tibilă în logica paraconsistentă Ci în următorul sens: 

Ti-A =>7’ i-A*. 

K Ci 

Ci apare ca o extensiune a lui K. Ce înseamnă exact acest lucru? 
Logica modală S4, de exemplu, este o extensiune a lui K în următorul sens: 
limbajul lui S4 reprezintă o «îmbogăţire» a limbajului logicii clasice obţinută 
prin adăugarea unui conector monar □ (sau doi). Avem deci o mulţime de 

formule F(ci) care conţine în mod strict F . S4 este o logică <F(d); > a 

cărei restrângere F este logica clasică, i.e. următoarea mulţime: {< T\ A >6 
7 ? (F)xF; <T,A>e t- este exact k 

' ' 54 K 

Ci poate fi considerată similară în raport cu K. Să îmbogăţim 
mulţimea F prin adăugarea unui conector monar ~ care va juca rolul negaţiei 
slabe ce se supune lui RA *. Restrângerea lui C/=<F(~); h> la F este 
atunci tocmai K. Iar negaţia clasică poate fi atunci concepută pornind de la 
negaţia paraconsistentă în sensul în care "Aa" (a a' a) şi —A (unde -i este 

negaţia clasică) sunt logic echivalente. însă deoarece această relaţie nu este o 
relaţie de congruenţă, coincidenţa este doar parţială; numai în cazul logicii 
C1+ se va putea vorbi cu adevărat de extensiunea logicii clasice în sensul 
exact al termenului (vezi secţiunea 4 din această Anexă). 

Se obţine sistemul NI pornind de la sistemul Ni, prin adăugarea unei 
serii de reguli a căror semnificaţie poate fi rezumată intuitiv în felul următor: 

Principiul contradicţiei este prezervat prin trecerea conexiune. 
Aceste reguli (de prezervare) sunt următoarele: 

r i- A° 0 ThA° 0 

r,Ah(AcS)° rn(-A)°^ 

ce {a,v,->} 

unde, reamintim acest lucru, A° este o abreviere pentru -i(A a -A). 

Fie o mulţime de formule T, se consideră mulţimea formulelor 
atomice p.(7j ale lui T şi mulţimea (ji(r))° = {[/°;[/£ţi(r)}, avem atunci 
următorul rezultat (CI fiind logica indusă de NI): 

TEOREMĂ (N.C.A. da Costa) 

Dacă TA atunci ^|i(ru{A})°, T A. 

COROLAR (J.-Y. Beziau) Dacă se adaugă una din următoarele scheme de 
axiomă la NJ se obţine logica clasică: 

—A v —\B i- -,(AaB) 

-A v Bi-i(Aa-iB) 

Să dăm acum un exemplu de demonstraţie în AH. Vom demonstra 
legea eliminării dublei negaţii: —i—A —» A. 


vezi mai jos 
irl 


vezi mai jos 

7r2 


I- A V-.A 


b(-A)°VA (->A)\ -»A,. -t’-'AH A 
Ah A -A, -.-.AM 

—Al- A 


A\- A 


7T 1) 


I- {A A-.A) V A° 


A A ->A h A A -‘A 

- A r. 

A A ->A h A A' \- A° 

- —:-;- V t 

A A A h A ° V A A h A VA 

- Vr. 


h A° V A 


A° h A' 

-ZEEBE 1 - v t - A 1A -- v,- 

A"b(-A)"VA Ab(-A)°vA 

- Ve 

I- (-.A)" V A 


~"A h —A (~ | A)' - h ^A)' 

-Ah-A hA)*, -Ab^A f 

-'A, ~<*A I <A a hA)’, -A,^*AI-^A J' * 

(-.A)', -A, — A 1 - A 

Aşa cum se poate constata, această demonstraţie este relativ complexă, 
în NI se poate demonstra de asemenea: 

—i(A a B)—> (—iA v —i B) —i(A a — 15 ) — > lAvfl^ 


—1(—iA a — ifl) —> (AvB) -i(-tA a B) —> ( A v —,B ) 

Acum, dacă Rintintin ar trebui să efectueze astfel de demonstraţii, 
l-ar apuca repede durerea de cap, ceea ce nu este deloc recomandabil având 
în vedere starea sa de sănătate nu tocmai bună. îi vom furniza deci o metodă 
de raţionament mai puţin naturală, dar mult mai eficientă, adică un calcul al 
secvenţelor. 

Să descriem mai întâi ierarhia Oi(0<m <co). Fiecare dintre logicile 
Ch(0 < n < co) este indusă într-un sistem NCn (0 < n < io) alcătuit din regu¬ 
lile lui NA, regula RA„, terţul exclus şi axioma A v-iA şi regulile de prezer¬ 
vare adaptate gradului n. Cum am văzut, în cazul lui CI, acest sistem nu este 
independent deoarece —A —» A poate fi dedus pornind de la alte reguli. CO 
este considerată a fi logica clasică şi Cco logica generată de NA, A v-A şi 
-i-iA —» A. în Co) legea lui Peirce nu este valabilă. Cco este de fapt o 
extensiune conservatoare a logicii intuiţioniste pozitive. Această logică a fost 
studiată în principal de A. Loparic (vezi [LOPARIC 1971]). 

Sistem de secvenţe pentru CI 

Sistemul L\ are aceleaşi reguli ca sistemul pentru logica propozi- 
ţională clasică, cu excepţia regulii stângi pentru negaţie, înlocuită cu 
următoarele reguli: 

I'h- A A --A, A 


Yh Ac B, A n, A, -Al-Al r'2, li, ~*B I- A 2 
"1L’.'n.'n, “>(/! cD)i- a" ĂI A2~ .~ 

r 1- -v/l, A n, A, --Ah Al 

i " 77 a 7 aT " ~'- 1 


c <) 

C £ |A, 


V, 


Exemplu de demonstraţie. Vom vedea acum în ce fel Rintintin poate 
deduce cu uşurinţă că este imposibil să aibă în acelaşi timp cancer şi otită, 
deci nu are cancer sau nu are otită, astfel spus vom demonstra în LI 
următoarea schemă: --( A a B) i- —A v -- B. 

Ah A Dh B , 

A, Bh A B d Ad 

h A A B, --A, ^B ^ A, ->Ah ->A B,-^Bh->D 

Ai?) f ^ 1 A !) 

-(A t\ B) \—<A V --Z? V ' 

TEOREMĂ (J.-Y. Beziau) Sistemele LI şi NI determină aceeaşi logică. 
TEOREMĂ (J.-Y. Beziau) Sistemul LI admite eliminarea tăieturilor. 
COROLAR 1 Logica CI este decidabilă. 

Acest corolar se bazează pe faptul că în premisele regulilor (alta 
decât regula tăieturii) lui LI nu apar decât subformule sau negaţii ale subfor- 
mulelor proprii formulei principale din concluzie. 

Observaţie. Decidabilitatea lui CI a fost demonstrată pentru prima 
oară de M. Fidel [FIDEL 1971] cu ajutorul unor metode algebrice. Metoda 
tablourilor a fost aplicată la CI de către W.A. Camielli, care a dat, de 
asemenea, o demonstraţie de eliminare a tăieturilor referitoare la această 
metodă (cf. [CARNIELLI/ MARQUES 1990]). 

COROLAR 2 Logica CI este în mod strict mai slabă decât logica clasică. 

într-adevăr, vedem cu uşurinţă că în sistemul LI fără regula tăieturii 
nu putem demonstra U,—iU i-V sau a-i U) (unde U, V sunt formule 

atomice). 


III. O semantică pentru CI 

Negaţia (slabă) a lui CI nu este verifuncţională. Cu toate acestea, 
semantica lui CI este o semantică construită după conceptele de «adevăr» şi 
de «fals», adică vom considera o mulţime de funcţii de la mulţimea 
formulelor F la {0,l}. Avem aici o semantică bivalentă nonverifuncţională, 
numită uneori semantica evaluării (în opoziţie cu semanticile verifuncţionale). 
Semantica lui CI a fost elaborată în 1976 de N.C.A da Costa şi E.H. Alves 
(cf. [DA COSTA / ALVES, 1976]). De fapt, construirea semanticii lui CI a 
fost primul pas în direcţia teoriei evaluării. Vom reveni asupra tuturor 
acestor chestiuni în Anexa 2. 

în mod concret, faptul că negaţia lui CI nu este verifuncţională 
înseamnă că dată fiind valoarea de adevăr a unei propoziţii, nu se cunoaşte 
«automat» valoarea de adevăr a negaţiei acestei propoziţii. Valoarea negaţiei 
este nedeterminată, în sensul că există mai multe posibilităţi. Cu toate 
acestea, putem explora toate posibilităţile, nu este vorba aşadar de un 
obstacol în calea decidabilităţii. însă pentru a «calcula» valoarea de adevăr a 
unei propoziţii complexe, avem nevoie, în general, nu numai să cunoaştem 
valoarea de adevăr a componentelor sale, ci şi pe aceea a anumitor negaţii 
ale componentelor sale. 

Se defineşte mulţimea Cl de funcţii de la F în {0,1} în felul 
următor: ie Cl dacă şi numai dacă satisface condiţiile de mai jos: 

6(A aR) = 1 dacă şi numai dacă 6(A) = 6(fl) = l 
b(Av B)~ 0 dacă şi numai dacă b(A) = b(B) = 0 
b(A —> B) = 0 dacă şi numai dacă b(A) = 1 şi b(B) = 0 
dacă 6(A) = 0, atunci 6(-A) = l 
dacă 6(A a-iA) = 1, atunci 6(-i(A a-iA) = 0 

dacă b(A vfl) = l şi b(A)* b(—iA) şi b(B)* b(-*B), atunci 
i>H/WZ()) = 0 

Vedem cu uşurinţă că mulţimea CO a bievaluărilor clasice este 
inclusă în CI. Una dintre diferenţele esenţiale constă în aceea că, în opoziţie 
cu CO, CI nu poate fi generată pornind de la atribuirile valorii de adevăr 
formulelor atomice. De altfel, în CI există funcţii singulare care dau 
simultan valoarea 1 unei propoziţii şi negaţiei sale. 

Urmând condiţiile ce definesc CI, se pot construi table de adevăr 
după modelul clasic, aşa cum au arătat N.C.A. da Costa şi E.H. Alves 
(cf. [DA COSTA/ALVES 1977]). Descrierea acestei metode este destul de 
fastidioasă, dar nu face decât să calchieze sistematic condiţiile de mai sus. 
Vom prezenta aici două exemple de table care vor da cititorului o idee 
asupra modului de operare. 

A —i A B —i B A —> B —A —> —> B 
0 111 1 1 
110 1 0 1 

10 11 1 1 

1110 1 o 

1111 1 1 

Acest tabel ne arată că schema următoare nu este validă în CI: 

^(A a — iA a (A —> fi) j —> (—iA —> —ifi) 

Deci, utilizând CI, Rintintin nu poate deduce că dacă nu are cancer 
la urechi, nu va muri înainte de Paşti (Ex. 1). 

Să dăm un alt exemplu de tabel: 

A B ~>A --B --A A li -.(-A A fi) -.A -*fi -'( -.1 A fi) -> (-.A - • -.fi) 

Rezultă de aici că utilizând CI, Rintintin nu poate deduce că dacă 
este simultan imposibil să nu aibă cancer la urechi şi să moară înainte de 
Paşti, atunci dacă nu are cancer la urechi nu va muri înainte de Paşti (Ex. 2). 

Cu ajutorul lui Cl se defineşte o relaţie ^pe7 ? (F)xF în mod 

firesc: 


pentru orice b e Cl, dacă pentru orice BeT, b(T) = 1 , atunci b(A) = 1. 

Se pune atunci întrebarea dacă această relaţie coincide exact cu cea 
generată de diferitele noastre sisteme de deducţie şi pe care am notat-o i- . 

Fiabilitatea h Â=> aJ) se demonstrează destul de uşor şi avem, de 
asemenea: 

TEOREMA COMPLETITUDINII (N.C.A. da Costa/E.H. Alves): 

TtA => T h A 

ci ci 

Această teoremă de completitudine poate fi obţinută foarte uşor prin 
aplicarea rezultatelor generale pe care le vom descrie în Anexa 2. Dovada 
originală se găseşte în [DA COSTA / ALVES, 1977], 


IV. Cl şi problemele logicii paraconsistente 

Două formule sunt numite logic echivalente atunci când se pot deduce 
una din alta. In Cl această relaţie nu este o relaţie de congruenţă. Astfel, de 
exemplu, AaA este logic echivalentă cu A , dar -i(âaA) nu este logic 
echivalentă cu -A . Acesta este fără îndoială unul din cele mai mari defecte 
ale lui Cl. Apar atunci următoarele întrebări: 

1) Se poate defini o relaţie de congruenţă pe Cl? 

2) Există o extensiune paraconsistentă lui Cl în care să poată fi 
definită o relaţie de congruenţă? 

3) Există o logică paraconsistentă în care relaţia de echivalenţă logică 
este o relaţie de congruenţă? 

Răspunsul la prima întrebare este negativ. 

TEOREMĂ (C. Mortensen) Nu există o relaţie de congruenţă diferită de 
identitatea pe CI. 

Răspunsul la a doua întrebare este pozitiv. CI se poate extinde într- 
un mod pe deplin natural prin înlocuirea legilor prezervării principiului 
noncontradicţiei prin legi de prezervare aditive a principiului noncon- 
tradicţiei. Adică vom considera că dacă unul dintre termenii unei formule 
complexe (adică una dintre subfonnele sale directe) se supune principiului 
noncontradicţiei, atunci această formulă i se supune la rândul ei. De exemplu, 
pentru disjuncţie, în locul regulii v° avem următoarele două reguli: 

fhA° fhB° 

rt-(Avfi)° Th(AvB) 0 

Logica indusă de acest sistem este botezată C1+. Ea a fost propusă 
de J.-Y. Beziau [Beziau 1990]. Toate metodele utilizate pentru construirea 
lui CI (calculul secvenţelor, tabelele de adevăr etc.) se aplică la C1+ şi se pot 
arăta o serie de rezultate similare (eliminarea tăieturilor, decidabilitate etc.). 

în această logică se poate defini următoarea relaţie de congruenţă: 
două formule sunt congruente dacă şi numai dacă sunt logic echivalente şi se 
supun principiului noncontradicţiei (reamintim că se spune că o formulă A se 
supune principiului contradicţiei dacă -i(A a-A) este o teză). 


Evident, C1+ este întotdeauna în mod strict mai slabă decât logica 
clasică şi Rintintin nu poate deduce întotdeauna, utilizând-o, că dacă nu are 
cancer la urechi nu va muri până la Paşti (Ex. 1), dimpotrivă, el poate deduce 
mult mai multe lucruri decât cu CI şi în special faptul că dacă este imposibil 
simultan să nu aibă cancer la urechi şi să moară înainte de Paşti, atunci, dacă 
nu are cancer la urechi, nu va muri înainte de Paşti (Ex. 3). 


Din această cauză, el va folosi calculul secvenţelor L1+ : 


A 1- -A B\~ B 
-'A, B I —<A A B 
-A I —A A B, -iB 


->(-A A B), -A 
->(-A A B) 1- ->A 


A d 


li 

h ->B 


- -'fî 


-iZ? I —<B 
— d 


A 2 <j 


Regula -i a 2 g este una dintre cele două reguli care înlocuiesc regula 
-i a g a lui LI în L1+. 


în C1+ schemele următoare sunt de asemenea valide: 

^(AvB)|--Aa^B 

-n(nAvB)hAA-,fi 

Răspunsul la cea de a treia întrebare este probabil fals, deşi nu este 
nemijlocit. Pentru ca el să aibă un sens este necesar să se definească precis 
ce este o logică paraconsistentă. 

Definiţia logicii paraconsistente 

Definiţia originală a lui da Costa este următoarea: 

DEFINIŢIA 1 (N.C.A. da Costa) O logică este paraconsistentă dacă ea 
conţine teorii inconsistente nontriviale. 

De fapt, aceasta înseamnă a presupune că următoarea schemă, ex - 
contradiction sequitur quod libet (ES) nu este validă în general: 

A,—AhB 

Intr-adevăr, ea este cea care trivializează teoriile inconsistente. 

Această definiţie pare însă insuficientă căci se admit atunci în rândul 
logicilor paraconsistente nişte logici prea tari, cum ar fi logica minimală a lui 
Johansson în care ES nu este validă, dar unde următoarea schemă este validă: 

A,—A i—i B. 

Pentru a învinge această dificultate, putem elimina toate formele 
învecinate cu ES, inspirându-ne din ideea lui Urbas (cf. [URBAS 1990]). 
Adică vom considera drept formă a acestei scheme orice schemă de forma: 

A, —i A h S 

nedemonstrabilă fără a utiliza vreo lege pentru negaţie şi astfel ca (/- S. 

De exemplu, 


A ,— A k — iA a B 


este o formă a lui ES, dar nu 

A,—iA i—iA v B 

DEFINIŢIA 2 (I. Urbas) O logică este paraconsistentă dacă nici o formă a 
lui ex - contradictio sequitur quodlibet nu este validă în ea. 

Problema definiţiilor lui da Costa şi Urbas este aceea că ele sunt pur 
negative: ele ne spun care sunt proprietăţile pe care un conector monar nu 
trebuie să le aibă pentru a putea fi considerat ca o negaţie paraconsistentă. 
Cu toate acestea, dacă ne limităm la atât, un operator ca operatorul de nece¬ 
sitate este o negaţie paraconsistentă. Sunt necesare, pe lângă criteriile 
negative, anumite criterii pozitive care să ne permită să credem că un 
operator monar este suficient de «tare» pentru a merita numele de «negaţie». 

Caracteristici pozitive: o negaţie trebuie să verifice măcar un sfert 
din legile lui De Morgan. 

Comparaţia cu logica modală ne face, de asemenea, să prelungim 
aspectul negativ al definiţiei lui Urbas: 

Caracteristici negative: o negaţie nu trebuie să verifice următoarele 

reguli: 

|" —A A — A) 

—iA t- A A\- —i A 

-i(AcB)i--iAc— -Ac-iBh -i(AcB) 

AcBh-,Ac-*B -Ac-^BhAcB 

Ce {a,v,—>} 

Se va spune că o logică având un operator monar este negaţională 
(,negationelle ) dacă acest operator se supune principiilor pozitive şi negative 
de mai sus. 

DEFINIŢIA 3 (J.-Y. Beziau) O logică este paraconsistentă dacă ea este 
paraconsistentă în sensul lui Urbas şi negaţională. 


V. Logica paraconsistentă de ordinul întâi 


Din punct de vedere al teoriei demonstraţiei, logica paraconsistentă a 
propoziţiilor CI poate fi extinsă cu uşurinţă la o logică de ordinul întâi CP1. 
Pentru aceasta, se extinde, de exemplu, sistemul N 1 prin adăugarea la 
regulile uzuale pentru cuantori a două reguli de prezervare cuantificaţionale: 

rvvx(A*)° 3o 

rh(Vx(Ax))° rh(3x(Ax))° 

Apare o mică problemă, căci dacă ne oprim aici, nu putem dovedi că 
două formule ce diferă numai prin numele variabilelor lor sunt echivalente, 
de pildă, x Ax şi y Ay. 

Există atunci două posibilităţi: 

- fie se adaugă o axiomă ad hoc forţând echivalenţa, 

- fie se modifică morfologia pentru ca două formule ca Vx Ax şi 
V_y Ay să fie o singură formulă. Există mai multe moduri de a obţine acest 
rezultat, de exemplu prin metoda lui N. Bourbaki. 

TEOREMĂ (N.C.A. da Costa) Următoarele scheme sunt demonstrabile în 
CPl: 

-i(VxAx) hzlx-iAjc 
—î(Vx-iAx) i-3xAx 

Urmând aceeaşi idee care guvernează extensiunea lui CI la CI + se 
poate extinde CPl la CP 1+ luând drept reguli, pe lângă regulile lui C1+, 
regulile următoarelor prezervări cuantificaţionale aditive: 

r.3x(Ax)° r,3x{Ax)° y 

rh(v*(Ac))° r h (3x(Ax))° 

Avem atunci următorul rezultat: 

TEOREMĂ (J.-Y. Beziau) Următoarele scheme sunt demonstrabile în 
CP1+: 

-i(3xAx)hVx-iAx 

-ac-rAxhVxAx 

Dacă din punct de vedere al teoriei demonstraţiei dezvoltarea logicii 
paraconsistente de ordinul întâi nu ridică nici o problemă, nu acelaşi lucru se 
poate spune despre teoria modelelor. 

Din perspectiva logicii clasice, o structură este determinată în între¬ 
gime de formulele sale atomare; acest fenomen se manifestă mai ales prin 
faptul că două structuri izomorfe sunt echivalente în mod elementar. 

Nu la fel se întâmplă dacă se utilizează logica paraconsistentă a 
predicatelor CPl pentru a dezvolta teoria modelelor. De fapt, o structură este 
atunci determinată de o mulţime de formule nontrivială şi -i* completă. 

VI. Teoria paraconsistentă a mulţimilor 


După cum se ştie, schema abstracţiei : 

3*Vy(ye x<r* Ay) 

duce, dacă se utilizează logica clasică, la paradoxul lui Russell. Teoria 
mulţimilor alcătuiră doar din această singură axiomă este, aşadar, inconsis¬ 
tentă. Am putea dori să utilizăm o logică paraconsistentă pentru a dezvolta o 
teorie a mulţimilor pornind de la o astfel de axiomă. 

Din nefericire, acest lucru se poate realiza numai cu mare dificultate 
întrucât o astfel de teorie este trivială din momentul în care se utilizează o 
logică subiacentă ce verifică pe lângă legile uzuale pentru cuantori şi 
conjuncţie doar următoarele legi (biimplicaţia fiind definită uzual pornind de 
la implicaţie): 

Este ceea ce arată paradoxul lui Curry/Moh-Shaw-Kwey. 

Există atunci două posibilităţi: 

- să fie slăbită implicaţia; este calea aleasă o dată cu dezvoltarea siste¬ 
melor P şi J (vezi [ARRUDÂ/DA COSTA 1966], [ARRUDA/DA COSTA 
1970]); 

- să se dezvolte o teorie paraconsistentă a mulţimilor folosind o 
logică ce conţine implicaţia clasică, dar modificând schema abstracţiei. 

Vom vorbi aici despre cea de a doua posibilitate, descriind îndeosebi 
o teorie a mulţimilor paraconsistente de tip Zermelo-Fraenkel, ZFI, con¬ 
struită pornind de la CP 1 (vom evoca, de asemenea, teoriile învecinate ZFi şi 
ZF1+, construite pornind de la calculele predicatelor CPi şi CF1+). 

Nu vom oferi aici decât o idee generală asupra modului în care se 
poate dezvolta o astfel de teorie (pentru mai multe detalii, vezi [DA 
COST A/BEZI AU 1996]). 

Cel mai bun mod de a construi o teorie paraconsistentă a mulţimilor 
în care să existe mulţimea lui Russell, /?={r:jcgr}, este de a porni de la 
versiunea lui ZF cu mulţime universală, datorată lui Church (cf. [DA COSTA 
1986]). Axiomele lui Church sunt menţinute cu mici modificări şi se 
utilizează ca logică subiacentă CF1 (CPi) sau CF1+; în acelaşi timp se 
adaugă postulate suplimentare pentru a garanta existenţa mulţimii lui Russell 
şi alte mulţimi inexistente în logica clasică. Se obţin astfel sistemele ZFi, 

ZF 1, ZF l+. (în loc de a folosi ZF ca punct de plecare, s-ar putea folosi 
sistemul NF al lui Quine sau un alt sistem clasic; vezi pe această temă [DA 
COSTA 1986]). 

Referitor la ZF\ avem următoarele rezultate: 

TEOREMĂ în ZF\ există mulţimea R a luiRussellşi avem: Re R a Re R. 
COROLAR ZF\ este inconsistentă deşi aparent nontrivială. 

TEOREMĂ (N.C.A. da Costa) Dacă ZF este consistentă, atunci ZF\ este 
nontrivială şi invers. 

TEOREMĂ Dacă A este o teoremă a lui ZF, atunci A* este o teoremă a lui 
ZFl.unde A* este obţinută pornind de la A prin înlocuirea lui -i cu 

Se constată astfel că ZF 1 este o teorie foarte puternică, conţinând 
în special ZF. 

Să examinăm acum care sunt trăsăturile tipic paraconsistente ale lui 
ZFl şi totodată ale sistemelor învecinate ZFi şi ZF 1+. 

Dată fiind o mulţime e şi o submulţime a a lui e, avem: 

- complementarul clasic al lui a : 

a = {xe e;-T (xe a)} 

- complementarul relativ al lui a : 

â = {xe e; -i(xe a)} 

Ne putem reprezenta situaţia prin următoarea schemă: 



Interesant este faptul că axiomele prezervării ne permit să explicităm 
unde se află situate interioarele lui anb şi aut în raport cu interioarele 
celor două mulţimi a şi b. 

De fapt, avem următoarele rezultate: 

TEOREMĂ (J.-Y. Beziau) 

în ZFi, VflnV6cV(anf)) este echivalent cu a° nb° Q(a n b)°. 
VflnicV(flni) este echivalent cu a° c (a n b)°. 
a nVb cV (a n b) este echivalent cu i°c(an b)°. 
unde a° ={xe e;xe~ (ană)}. 

Este uşor să observăm că în ZFi, V(a n b) Q a n b. Avem deci 
figura următoare, care ne indică cum se situează V(a n b). în ZFI, zona 
haşurată intens este cuprinsă în V(a n b), iar în ZF1+, zona slab haşurată 
este mai cuprinzătoare: 



Rezultate comparabile pot fi obţinute cu privire la reuniunea celor 
două mulţimi. 

anexa 2 

teoria evaluării 

jean-yves beziau 


I. Spre o teorie generală a logicii 


Pe vremuri se credea că există legi fundamentale ale logicii, precum 
principiul noncontradicţiei, principiul terţului exclus şi principiul identităţii. 
Astăzi se construiesc logici care se abat de la aceste principii. Logica intui- 
ţionistă se abate de la principiul terţului exclus, logica paraconsistentă de la 
principiul contradicţiei, iar logica lui Schrodinger de la principiul identităţii 1 . 
Se poate construi o logică încălcând chiar toate cele trei principii. Ne putem 
întreba atunci, ce sens mai are să vorbim de logică? Se poate răspunde 
afirmativ justificând această afirmaţie prin examinarea naşterii Algebrei 
universale. 

în a doua jumătate a secolului al XlX-lea au apărut structuri algebrice 
din ce în ce mai bizare, adică având operatori din ce în ce mai bizari, de pildă 
operatori noncomutativi sau idempotenţi. în anul 1898 Whitehead, puternic 
influenţat de Grassmann, redacta prima monografie consacrată algebrei 
universale, dar algebra universală s-a născut cu adevărat abia treizeci de ani 
mai târziu când G. Birkhoff a definit noţiunea absolut generală de structură 
algebrică. La prima vedere, definiţia lui Birkhoff stârneşte mirarea: o algebră 
este pur şi simplu datul unei mulţimi cu o familie de operatori asupra acestei 
mulţimi. Nici o lege nu este impusă a priori pentru aceşti operatori. Astfel, 


1 Acestă logică a fost propusă în anul 1980 în prima ediţie a cărţii pe care o 
traducem aici: N.C.A. da Costa, Ensaio sobre os fundamentos da logica, Hucitec, Sao Paolo, 
1980 (vezi sfârşitul secţiunii S din capitolul 2 al prezentei ediţii, unde sunt indicate, de altfel, 
lucrările recente privind această problemă). 

ceea ce a permis elaborarea unei teorii generale şi unificatoare a algebrei nu 
este o lege valabilă pentru orice algebră ci un concept, o idee fundamentală, 
aceea de structură algebrică bazată, în esenţă, pe ideea de operaţie. 

Putem spune că Logica universală este studiul general al structurilor 
logice, tot aşa cum Algebra universală este studiul structurilor algebrice (cf. 
[BEZIAU 1995]) 2 . 

Dar ce este o structură logică? N. Bourbaki a deosebit trei tipuri de 
structuri fundamentale - structurile de ordine, structurile algebrice şi 
structurile topologice. Se poate spune, totodată, că structurile logice sunt 
structuri fundamentale ce îşi găsesc locul alături de aceste trei structuri 
mamă 3 . 


II. Structurile logice 

O logică poate fi considerată ca o structură L=< L; h > unde: 

- L este o mulţime numită domeniul logicii, 

- h este o relaţie pe 'P(L)xL numită relaţie de deductibilitate (sau 
relaţie de consecinţă). 

Un element al lui L este numit o propoziţie şi un element T al lui 
'P(L) o teorie. Se scrie, în general, 7Va pentru <T\ a >e h>, sau pur şi 

simplu T \-a, atunci când nu există ambiguităţi şi, de asemenea, TV, pentru 

L 

< T\ a >g b >. 

Putem distinge mai multe niveluri în studiul logicii universale; 
partea cea mai generală, care priveşte studiul structurilor logice independent 
de structura subiacentă a mulţimii L constituie Logica abstractă (vezi 
[BEZIAU 1993] şi [BEZIAU 1994b]). Un anumit număr de rezultate poate fi 
obţinut la nivelul pur abstract, aşa cum vom vedea mai departe. 


2 O astfel de abordare a logicii a fost anticipată de J. Porte în anul 1965, deşi el nu a 
folosit numele d e Logică Universală (vezi [Porte 1965]). 

3 Să observăm că, afirmând aceasta, nu intrăm în conflict cu N. Bourbaki care 
declara: «Structurile fundamentale nu sunt imuabile nici în numărul, nici în esenfa lor; este 
foarte posibil ca dezvoltarea ulterioară să mărească numărul structurilor fundamentale (...) şi 
putem conta dinainte pe nişte progrese decisive ale acestor invenţii de structuri.» 
([BOURBAKI 1948], p. 45). 

Pentru logici le structurate, logici unde structura subiacentă lui L este 
explicitată, există o clasă de logici, logicile lui Los, care reprezintă logicile 
propoziţionale obişnuite. O logică a lui Los este o logică al cărei domeniu 
este o algebră absolut liberă şi a cărei relaţie de deductibilitate este stabilă 
pentru endomorfismele acestei algebre 4 . 

A. Lindenbaum a fost primul care a constat că mulţimea formulelor 
logicii propoziţionale constituie o structură algebrică (vezi [SURMA 1982]) 5 , 
apoi J. Los şi R. Suszko au constatat că noţiunea de substituţie poate fi defi¬ 
nită graţie endomorfismelor acestei algebre. Stabilitatea relaţiei de deducti¬ 
bilitate prin endomorfisme exprimă exact ideea de invarianţă a formei în 
raport cu conţinutul (vezi [LOS / SUSZKO 1958]). 

O logică a lui Los este notată < 3; k> unde 3 este o algebră absolut 
liberă a domeniului F. Elementele lui F sunt numite formule, iar generatorii 
lui 3, formule atomare. în cazul «limbajului» uzual al logicii propoziţiilor, 3 
este structura 3=<F; <a;v;— >,-i» de tip t=<2;2;2;1>. 

Această idee poate fi generalizată pentru a reprezenta limbajele 
logicii de ordinul întâi şi ale logicilor de ordin superior luând drept domeniu 
algebre cu operatori parţiali şi infinitari reprezentând cuantificatorii. 

O logică poate fi dată în mai multe feluri: axiomatic, demonstrativ, 
semantic (mai există şi alte posibilităţi pe care nu le avem în vedere aici). 

Axiomatic. Se dau axiome care guvernează relaţia de deductibilitate. 
De cele mai multe ori aceste axiome definesc nu o logică, ci o clasă a logi¬ 
cilor. Cele mai celebre axiome, care au fost date de Tarski [TARSKI 1928], 
sunt următoarele: 

1. Dacă as T, T \-a 

2. Fie T o extensiune a lui T (i.e. T<zT ') 

dacă T i -a atunci T'\-a 

3. Dacă T i -a pentru orice as T' şi T'\~b, atunci T \-b. 

O logică normală este o logică ce se supune acestor trei axiome. O 
logică a lui Los normală este numită logica lui Los-Suszko 6 . 


4 Deci, conform terminologiei lui Bourbaki, o astfel de structură este o încrucişare 
de structuri, rezultând din intersectarea a două structuri fundamentale. 

3 Este important să nu confundăm această noţiune cu noţiunea de algebră a lui 
Lindenbaum, noţiune datorată, de fapt, lui Tarski (vezi articolul lui Surma). 

6 într-adevăr, Los şi Suszko sunt cei ce au prezentat pentru prima oară o astfel de 
structură; cu toate acestea, o astfel de noţiune este strâns legată de ideile lui Lindenbaum şi 
Tarski. 

Alte două axiome celebre sunt următoarele: 

Axioma finitudinii. Dacă T t-a, atunci există o sub-teorie finită a lui T 
astfel încât T°t-a. 

Axioma compactităţii. Dacă T \-a pentru orice a, atunci există o 
sub-teorie finită T ° a lui T astfel încât Tot-a pentru orice a. 

în general, aceste două axiome nu sunt echivalente în sensul că 
există logici (normale ) compacte care nu sunt finitare şi logici ( normale ) 
jinitare care nu sunt compacte. 

Demonstrativ. O logică este dată demonstrativ atunci când este gene¬ 
rată de o mulţime de reguli de deducţie ( sistem de deducţie). 

O regulă de deducţie R asupra unei mulţimi X este o pereche 
<X\x> unde X este o parte din X, iar x un element al lui x. Elementele lui 
X sunt numite premise ale regulii, iar x, concluzia regulii. în general, o 
regulă se simbolizează în felul următor: 

V'-V" 

x 

unde x, ■ ■ ■x a - este o enumerare (finită sau transfinită) a elementelor lui X. 

Fiind dată o mulţime X, se numeşte regula lui Hilbert asupra lui X, 
orice regulă de deducţie asupra lui X. Fie acum X mulţimea perechilor 
părţilor lui X , i.e. 2X= {< X;Y >; X, Y e X}, se numeşte regula lui Gentzen 
pe X , orice regulă de deducţie asupra lui 2X 7 . 

Fie o mulţime de reguli asupra aceleiaşi mulţimi X se numeşte 
demonstraţie X o înlănţuire arborescentă de reguli. 

Fiind dată o mulţime de reguli ale lui Hilbert pe X, se numeşte 
demonstraţie Hilbert a lui x în X , cu ipoteze X, o demonstraţie în X care 
este un arbore finit a cărui rădăcină este x şi ale cărui extremităţi se află 
printre X sau sunt «vide» 8 . 

Logica cu domeniul X indusă de un astfel de sistem este definită 
după cum urmează: T i -a dacă şi numai dacă există o demonstraţie a lui a cu 
ipotezele X,X <zT. 


7 în cazul logicilor structurate, se identifică, în general, o regulă cu închiderea sa 
prin substituţii (schema regulii); este motivul pentru care unii definesc o regulă ca o mulţime 
de reguli în sensul dat de noi aici acestui termen. 

8 O regulă a cărei mulţime a premiselor este vidă se numeşte regulă axiomatică 
(ideea de a subsuma în acelaşi concept axioma şi regula îi aparţine lui Camap). 

Fiind dată o mulţime de reguli Gentzen pe X, se numeşte demon¬ 
straţie a lui <7T, T2> o demonstraţie pe 2X care este un arbore finit cu 
rădăcina <71; T2> şi a cărui extremităţi sunt reguli axiomatice. Logica de 
domeniu X indusă de un astfel de sistem este definită după cum urmează: 
T ha dacă şi numai dacă există o demonstraţie a lui <7; {a}>. 

PROPOZIŢIE (A. Tarski) Orice logică indusă de un sistem Hilbert este o 
logică normală. 

De fapt, acesta este rezultatul care l-a făcut pe Tarski să adopte cele 
trei axiome care definesc logicile normale. Este important să observăm 
faptul că la origine li se impuneau noţiunilor de regulă şi de demonstraţie, 
condiţii de finitudine absolut esenţiale din punct de vedere al doctrinei 
formaliste. Aceste condiţii o dată impuse, logica indusă de un sistem Hilbert 
este o logică normală finitară; din această cauză, Tarski a folosit axioma fini- 
tudinii pentru a-şi dezvolta teoria generală a consecinţei. 

O logică indusă de un sistem Gentzen nu este în mod necesar o 
logică normală. Sistemele prezentate de Gentzen erau concepute, la origine, 
pornind de la secvenţe finite (de unde denumirea sistem secvenţial sau calcul 
al secvenţelor). A ne referi la sistemele lui Gentzen unde sunt valabile reguli 
structurale uzuale este acelaşi lucru cu a ne referi la secvenţe sau la mulţimi. 
Se numeşte SSSS (sisteme de secvenţi structural standard) un sistem al lui 
Gentzen care conţine regulile structurale uzuale. Este uşor atunci să vedem 
că logicile induse de astfel de sisteme sunt logici normale. 

Semantic. O logică este dată semantic atunci când obiectelor lui L le 
corespund mulţimi de obiecte numite extensiuni şi când relaţia de deducti¬ 
bilitate este definită în funcţie de raportul între extensiunile propoziţiilor. 

Mai exact, o semantică asupra unei mulţimi L este o structură 
© =< M; mod > unde: 

- M este o mulţime, universul semanticii, 

- mod este o funcţie a lui L în 'P(M) numită funcţie de modelare. 

Funcţia de modelare este în mod natural extinsă la o funcţie a lui 
'P(L) în 'P(M) prin definirea lui mod T = f) moda. 

aeT 

Logica indusă de o semantică < M; mod > pe o mulţime L este 
logica <L ; i-> unde h este definită după cum urmează: T h dacă şi numai 
dacă mod T c mod a. 

E uşor să vedem că toată această logică indusă de o semantică este o 
logică normală. 

Un capitol important al logicii universale constă în a studia relaţiile 
între diferitele moduri de a induce o logică: fiind dată o logică indusă de un 
sistem de deducţie, poate fi ea oare prevăzută cu o semantică (sau caracte¬ 
rizată de o semantică)? Adică, există oare o logică identică indusă de o 
semantică? 

Invers: fiind dată o logică indusă de o semantică, poate fi sistema¬ 
tizată această logică? Adică, există oare o logică identică indusă de un sistem 
de deducţie? 

Aceste chestiuni pot fi studiate local, dar pot fi, de asemenea, căutate 
nişte metode generale problema descompunându-se atunci în mod ternar: 

Sistem de Deducţie-Semantică 



Axiomatică 


Se arată, de exemplu, cum pot fi prevăzute cu un anumit tip de 
semantică logici aparţinând unei clase definite prin axiome, apoi, se arată că 
o logică indusă de un anumit tip de sistem de deducţie se supune axiomelor 
în discuţie. 


III. Bievaluări 


Teoria evalării (theorie de la valuation) dezvoltată de da Costa repre¬ 
zintă studiul general al logicii pornind de la conceptul de funcţie bivalentă. 

Cu alte cuvinte, fiind dată o logică X=<Lh> definită într-un mod 

sau altul (semantic, demonstrativ, axiomatic etc.) vom încerca să o caracte¬ 
rizăm printr-o mulţime BIV de funcţii de la L în {0, l}. 

O astfel de mulţime este numită semantică bivalentă pentru L. Este 
un caz particular de semantică, în sensul în care am definit această noţiune. 
Universul semanticii este mulţimea BIV însăşi, iar funcţia mod este definită 
după cum urmează: P e mod a dacă şi numai dacă P(a) = 1. 

Aceste funcţii pot respecta sau nu structura subiacentă; în cazul în 
care o respectă, avem de-a face cu ceea ce se numeşte semantici bivalente 
verifuncţionale. 

Definiţia exactă este următoarea: 

Fiind dată o logică a lui Los L al cărei domeniu este o algebră 3 
(absolut liberă) de tip x, o semantică bivalentă verifuncţională pentru L este 
o structură < HOM; bod > unde HOM este mulţimea izomorfismelor lui 3 
pe o algebră definită pe {0, l) de acelaşi tip cu 3 şi unde Pe bod (a) dacă 
şi numai dacă P(a) ■ Cum 3 este o algebră absolut liberă, ar fi acelaşi lucru 
dacă în loc de HOM am avea în vedere mulţimea funcţiilor mulţimii 
generatorilor lui 3 (formule atomare) în {0, 1} (ceea ce se numeşte în mod 
obişnuit distribuţii ale valoni de adevăr). 

Putem generaliza această idee definind noţiunea de semantică K - veri¬ 
funcţională pentru un număr cardinal K oarecare. Se ia o algebră 21 de 
acelaşi tip cu 3 de cardinal K şi o submulţime (proprie şi nevidă) D a 
domeniului algebrei (mulţimea valorilor distinse). Avem atunci o structură 
de tip <2l,©> numită matrice. O semantică K - verifuncţională < HOM; 
mod > are ca univers mulţimea homorfismelor lui 3 pe 21, iar funcţia de 
modalizare mod este definită după cum urmează: 

h e mod a dacă şi numai dacă /i(a)e 1 

O logică este numită K - verifuncţională dacă şi numai dacă K este 
cel mai mic număr cardinal astfel încât această logică să poată K fi prevăzută 
cu o semantică verifuncţională. 

Teoria matricelor a fost dezvoltată, în principal, de polonezi (vezi 
mai ales [LOS 1949]). 

Să observăm că o semantică bivalentă se supune următorului principiu: 

Principiul bivalenţev. orice propoziţie este fie adevărată, fie falsă. 

într-adevăr, aceasta nu înseamnă nimic altceva decât că fiecare 
propoziţie este asociată cu o singură valoare (i.e. această «asociere» este o 
funcţie) luată dintr-o mulţime cu două valori. 

O logică indusă de o semantică «verifuncţională» (k > 2) cum este 
logica bivalentă a lui Lukasiewicz, nu se supune principiului bivalenţei în 
sensul că nici semantica ce o induce nu i se supune. Pe de altă parte, ştim că 
această logică nu poate fi indusă de o semantică 2 - verifuncţională, 

dimpotrivă, R. Suszko [SUSZKO 1975] a arătat că această logică poate fi 
indusă de o semantică bivalentă (nonverifuncţională). 

în realitate, se poate demonstra rezultatul următor: 

TEOREMĂ (N.C.A. da Costa/R. Suszko) Orice logică normală poate fi 
prevăzută cu o semantică bivalentă. 

Cum orice logică indusă de o semantică este o logică normală, avem 
următorul corolar: 

COROLAR Pentru orice semantică există o semantică bivalentă ce induce 
aceeaşi logică. 

Deci orice logică este într-un anumit sens bivalentă. Ne putem, totuşi, 
întreba cum sunt logicile 2-verifuncţionale. Utilizând teorema completi¬ 
tudinii funcţionale a logicii clasice, obţinem următorul rezultat: 

TEOREMĂ (N.C.A. da Costa) Orice logică 2-verifuncţională este o sublo- 
gică a logicii clasice. 

Graţie acestei teoreme şi teoremei transpunerii logicii clasice în 
logica intuiţionistă, se contată că logica intuiţionistă nu poate fi prevăzută cu 
o semantică 2 - verifuncţională. Acelaşi lucru este valabil pentru logica 
paraconsistentă CI studiată în Anexa 1. 

Fiind dată o logică £ =< L; h>, să considerăm fi £ mulţimea seman¬ 
ticilor bivalente ce caracterizează £. Această mulţime poate fi prevăzută cu 
o structură de ordine, avem într-adevăr structura următoare: < fi £ ; <>, unde 
un element al lui fi £ este o mulţime BIV de funcţii definite în L cu valori în 
{0,1} şi unde BIVi < BIV 2 dacă şi nu numai dacă BIVi c BIV 2 . 

Se ştie că orice logică normală poate fi prevăzută cu o semantică 
bivalentă, dar putem încerca să găsim o semantică bivalentă «bine situată» în 
< fi £ ; <>, de exemplu, o semantică minimală. 

în acest stadiu se cuvine să notăm că a studia o mulţime de bieva- 
luări sau o clasă de teorii este aproape acelaşi lucru, deoarece funcţia carac¬ 
teristică a unei teorii determină în mod univoc o bievaluare, şi invers. 

Problema poate fi formulată atunci după cum urmează: a caracteriza 
o logică printr-o clasă de teorii interesante. Fiind dată o logică, putem 
deosebi următoarele clase de teorii: 

- clasa LIM a teoriilor limitate (sau non-triviale); 

- clasa CLO a teoriilor închise; 

- clasa EXC a teoriilor excesive; 

- clasa MAX a teoriilor maximale. Dacă excludem din CLO teoria 
L şi luăm în considerare clasa teoriilor CLO*, aceste clase se 
întrepătrund în cazul unei logici normale: 

MAX c EXC c CLO* c LIM 
Să reamintim pe scurt definiţiile: 

O teorie T este: 

-limitată dacă şi numai dacă există a astfel încât T Va (spunem 
atunci că T este a - limitată), 

- închisă, dacă şi numai dacă T i -a=> aeT, 

- excesivă dacă şi numai dacă T este a - limitată pentru un a şi 
Iu{li}hfl pentru orice b£ T (spunem atunci că T este 
a - excesivă), 

- maximală dacă şi numai dacă T este limitată şi nu este cuprinsă 
strict în nici o teorie limitată. 

Avem atunci, următoarele teoreme: 

TEOREMĂ (A. Lindenbaum) într-o logică normală compactă, orice teorie 
limitată poate fi extinsă la o teorie maximală. 

TEOREMĂ (G. Asser) într-o logică normală finitară, orice teorie a - limi¬ 
tată poate fi extinsă la o teorie a - excesivă. 

Teorema lui Lindenbaum nu asigură adecvarea lui MAX decât în 
anumite cazuri foarte specifice, în timp ce teorema lui Asser, numită în mod 
curent teorema lui Lindenbaum-Asser este mult mai generală. 

Dacă numim logica lui Lindenbaum-Asser o logică în care orice 
teorie a - limitată poate fi extinsă la o teorie a - excesivă, atunci rezultatul 
următor confirmă predominanţa teoriei lui Asser. 

TEOREMĂ (J.-Y. Beziau) Semantica constituită de funcţiile caracteris¬ 
tice ale teoriilor excesive ale unei logici normale a lui Lindenbaum-Asser 
este o semantică minimală pentru această logică. 

Rezultă de aici faptul că într-o logică cum este logica intuiţionistă 
unde există teorii excesive care nu sunt maximale, MAX nu constituie o 
semantică adecvată şi, prin urmare, teorema lui Lindenbaum nu serveşte la 
nimic. 

E interesant să ne întrebăm ce semnificaţie are identitatea sau diferenţa 
dintre MAX şi EXC. Urmând o sugestie a lui D. Makinson, să numim absolută 
o logică în care MAX = EXC. Avem atunci, următorul rezultat: 

TEOREMĂ (J.-Y. Beziau) O logică normală a lui Lindenbaum-Asser în 
care există teoreme maximale este maximală dacă şi numai dacă este 
absolută. 

în această teoremă înţelegem prin logică maximală o logică a cărei 
relaţie de deductibilitate nu poate fi extinsă pe baza aceluiaşi domeniu. 

E interesant să stabilim conexiuni între abstract şi concret, iar 
noţiunea de logică absolută ne oferă ocazia să o facem: 

TEOREMĂ (J.-Y. Beziau) Dacă o negaţie clasică poate fi definită într-o 
logică normală, atunci ea este absolută. 

Cu toate acestea, «absolutitatea» nu poate servi la caracterizarea 
noţiunii de negaţie clasică deoarece avem următorul rezultat: 

TEOREMĂ (J.-Y. Beziau/D.W. Miller) Dacă o implicaţie clasică poate fi 
definită într-o logică normală, atunci ea este absolută. 

Putem stabili atunci următoarea conjectură: 

CONJECTURĂ O logică este absolută dacă şi numai dacă putem defini în 
ea o implicaţie clasică. 


IV. Extensionalitate şi algebrizare 

Fiind dată o logică, se defineşte relaţia de echivalenţă logică între 
formule în felul următor: a = b dacă şi numai dacă a \-b şi b i -a. 

Dacă logica este normală, această relaţie este o relaţie de echiva¬ 
lenţă. Când avem de-a face cu o logică structurată se pune problema de a şti 
dacă această relaţie este compatibilă. Dacă aşa stau lucrurile, se spune că 
logica este extensională. Compatibilitatea se exprimă în felul următor: o 
relaţie de echivalenţă = este o relaţie de congruenţă atunci când: 

dacă a = 6 atunci T\a/b\\-c\a lb]. 

(a/b înseamnă că se înlocuieşte o ocurenţă a lui b cu a). 

Această definiţie poate fi simplificată. Numim o relaţie de echiva¬ 
lenţă =, o cvasi-congruenţă dacă ea verifică: 

dacă a-b implică c\a!b\ = c. 

Avem atunci: 

PROPOZIŢIE (J.-Y. Beziau) O relaţie de cvasicongruenţă asupra unei 
logici normale este o congruenţă. 

E clar că a ~ b dacă şi numai dacă mod (a) = mod (b). Altfel spus, a 
şi b sunt logic echivalente când determină aceeaşi clasă de modele. într-o 
logică extensională se pot identifica două propoziţii sau două teorii având 
aceeaşi extensiune (de unde terminologia). 

în cazul unei semantici bivalente mai avem în plus: a~b dacă şi 
numai dacă (3(a) = P(6), ceea ce ne permite să obţinem următorul rezultat: 

TEOREMA (J.-Y. Beziau) Orice logică 2 - verijuncţională este extensională. 

Acest rezultat explică (dar nu justifică) confuzia care se face, în 
general, între extensionalitate şi verifuncţionalitate. Cu toate acestea, o logică 
nonverifuncţională nu este în mod necesar nonextensională. Dacă nu ţinem 
seama de acest fapt, riscăm să comitem o gafa filosofică calificând drept 
intensională orice logică nonverifuncţională (cf. [BEZIAU 1994]). 

O logică extensională poate fi transformată în algebră dacă o putem 
transforma într-o algebră cât prin relaţia de echivalenţă. O astfel de algebră 
este ceea ce se numeşte algebra Tarski-Lindenbaum. 

în realitate, atunci când avem de-a face cu logici extensionale, putem 
trece imediat de la algebră la logică. Avantajul de a lua în considerare logici 
ale lui Los este de a putea exploata structura algebrei libere subiacente 
pentru a efectua demonstraţii prin recurenţă asupra complexităţii formulelor 
ca, de exemplu, demonstraţia eliminării tăieturilor. Dar reducţia algebrică are 
şi ea avantajele ei, căci ea ne permite să efectuăm manipulări ecuaţionale, ca 
în cazul algebrei obişnuite; exemplul aducerii la forma disjunctivă este un 
exemplu tipic de manipulare algebrică. Dar astfel de manipulări nu pot avea 
loc decât parţial în cazul unor logici non-extensionale. 


V. Sisteme de deducţie şi bievaluări 

Fiind dată o regulă < X; x> asupra unei mulţimi X , spunem că o 
bievaluare b a lui X în {0, 1} respectă această regulă dacă şi numai dacă: 

pentru orice ye X, P(y) = l =>P(x) = l. 

Fie un sistem Hilbert pe o mulţime L\ mulţimea reevaluărilor acestui 
sistem este mulţimea bievaluărilor lui L în {0, l}care respectă toate regulile 
sistemului. Avem atunci următorul rezultat: 

PROPOZIŢIE (N.C.A. da Costa) Mulţimea reevaluărilor unui sistem 
Hilbert este o semantică adecvată pentru logica indusă de acest sistem. 

în realitate, mulţimea reevaluărilor unui sistem Hilbert este clasa 
teoriilor închise ale logicii induse de acest sistem. 

Fie un sistem Gentzen asupra unei mulţimi L şi o funcţie P a lui L 
în {0, l}. Se extinde această funcţie la o funcţie a lui 2L în {0, 1} în modul 
următor: 

(71; 72) = 1 dacă şi numai dacă 
P(a) = 0 pentru un aeT 1 sau P(a) = l pentru un a&T 2. 

Spunem apoi că o funcţie a lui L în {0, l} este o reevaluare a unui 
sistem Gentzen asupra unei mulţimi L dacă şi numai dacă ea respectă regu¬ 
lile sistemului. 

Avem atunci următoarele rezultate: 

PROPOZIŢIE (J.-Y. Beziau) Mulţimea reevaluărilor unui sistem de 
deducţie este o semantică fiabilă pentru logica indusă de acest sistem. 

Prin semantică fiabilă înţelegem că logica indusă de această seman¬ 
tică include logica indusă de sistem; în caz contrar, se vorbeşte de semantică 
completă. 

PROPOZIŢIE (J.-Y. Beziau) Dacă o bievaluare respectă o regulă a unui 
SSSS, atunci ea respectă , de asemenea, orice extindere a acestei reguli. 

Prin extinderea regulii se înţelege o extindere stabilă a regulii, adică 
dacă < X ; x > este o regulă, atunci regula < X'\ x >. obţinută pornind de la 
adăugând < X ; x > în fiecare premisă contexte care sunt reportate în con¬ 
cluzie, reprezintă o extindere a lui < X ; x >. De exemplu, o regulă cu 
context este o extindere a unei reguli fără context. 

TEOREMĂ (J.-Y. Beziau) Teoriile excesive respectă regulile unui SSSS. 

Să vedem acum în ce fel se aplică aceste rezultate. Luăm în 
considerare logica indusă de sistemul LIC, cuprinzând pe lângă regulile 
structurale obişnuite, cele două reguli uzuale pentru implicaţia clasică: 

r, a \-b, A ^ j rii-a, Al f2, 6i-A2 
Ti-a— *b, A n,r2,a->6i-Al, A2 ^ 

Pentru orice funcţie caracteristică e a unei teorii excesive E, avem: 

Dacă e(a) = 0 saue(&) = l atunci e(a—>b) = 1, căci e respectă —>d 

Dacă e(a) = 1 şi e(b) = 0 atunci e(a—tb) = 0, căci e respectă —»g. 

Fie acum mulţimea BIC a funcţiilor lui 3(—>) în {0, 1} definită de 
următoarea condiţie: 

(3g BIC dacă şi numai dacă P(a —» b) = 0<=> P(a) = l şi P(&) = 0 

Este clar că EXC c BIC, deci, în virtutea teoremei lui Lindenbaum 
Asser, BIC este o semantică completă pentru logica indusă de LIC. 

Pentru a vedea acum că BIC este o semantică fiabilă, este suficient 
ca în virtutea propoziţiei precedente să se arate, de asemenea, că orice 
element al lui BIV respectă regulile lui LIC fără context, ceea ce nu prezintă 
nici o dificultate. 

Putem aplica aceste rezultate unei clase întregi de logici, incluzând 
logici le paraconsistente CI şi C1+ discutate în Anexa 1. Dacă aceste rezul¬ 
tate depind de faptul că ne aflăm în prezenţa unor sisteme de secvenţe standard 
din punct de vedere structural şi deci nu se aplică unor sisteme ca sistemele 
intuiţioniste şi liniare, ele nu depind în schimb de veri funcţionalitate. 

Astfel, luând în considerare numai una dintre regulile pentru 
implicaţie, de exemplu, regula dreaptă, se arată, aplicând aceeaşi metodă, că 
logica indusă de acest sistem poate fi caracterizată de semantica bivalentă 
BIC definită după cum urmează: 

Pe BIC dacă şi numai dacă 
P(a) = 0 sau P(6) = l=>P(a—>6) = 1. 


VI. Tabele de adevăr 

Atunci când au stabilit semantica logicii propoziţionale CI (vezi 
Anexa 1), N.C.A. da Costa şi E.H. Alves au furnizat, de asemenea, o metodă 
a tabelelor de adevăr care este o generalizare a metodei uzuale. Apoi, N.C.A. 
da Costa a extins această metodă la o logică oarecare indusă de o semantică 
bivalentă. în secţiunea de faţă vom descrie această metodă. 

Fiind dată o mulţime de bievaluări BIV asupra unei mulţimi L, şi o 
teorie T, un tabel pentru T este un obiect având următoarea formă: 


a i . 

• a a . .. 

!■ • 

. fu-.. 

ş • 

• • £... 


Partea de sus a tablaturii este ocupată de o enumerare (finită sau 
infinită) a, ... a a ... a elementelor lui T; avem apoi o serie de linii 
reprezentând fiecare dintre ele secvenţe (finite sau infinite) de 0 şi 1. 

Un tabel de adevăr pentru o teorie T este un tabel care se supune 
următoarei condiţii de adecvare: 

- fiecare linie a tabelului este restricţia unui element al lui BIV, 

- fiind dată restricţia P^r a unui element al lui BIV la T există o linie 
a tabelului care coincide cu P^r. 

Se va verifica faptul că tabelele construite în Anexa 1 sunt, 
într-adevăr, tabele de adevăr în acest sens. Evident, ele posedă proprietăţi 
suplimentare care furnizează o metodă de decizie: se poate construi recursiv 
tabelul fiecărei formule. 

în cazul logicii clasice se construiesc tabele pentru teorii finite 
constituţional închise, adică fiecare subformă a teoriei face parte din teorie. 
Am văzut că se pot construi, tot recursiv, tabele pentru teorii care nu sunt 
constituţional închise, deoarece în cazul lui CI intervin, de asemenea, negaţii 
ale subformelor proprii. 

Metoda tabelelor constă în general în a arăta: 

- cum pot fi construite recursiv tabelele, 

- că aceste tabele sunt, într-adevăr, tabele (adecvarea metodei). 

Pentru a ilustra cele spuse, dăm un alt exemplu şi îl lăsăm pe cititor 
să efectueze cele două operaţii ce guvernează construirea tabelului pe care îl 
vom da. 


Se analizează logica propoziţională al cărei domeniu este algebra 
3=<F; <-i; —»;v» de tip < 1; 2; 2 >. Se defineşte o mulţime de 
bievaluare BIV felul următor: 

Pe BIV dacă şi numai dacă 

P(a) = l=>P(-.a) = 0 


P(a->6) = 0«P(a) = l şi P(6) = 0 
P(a vi) = l <=>P(a) = l sau P(fe) = l 

Se poate construi următorul tabel care ne arată că ov-ia nu este o 
teză a acestei logici: 


a -i a av-ia 


0 0 0 
0 1 1 
1 0 1 


Această logică este aşadar o logică paraconsistentă. Ea este, în 
aparenţă, strict mai slabă decât logica clasică, dar de fapt aceasta din urmă 
poate fi transpusă în cea dintâi (cf. [BEZIAU 1990], p. 265). 

într-adevăr, se poate construi următorul tabel care ne arată că 
av-ifl este o negaţie clasică pentru această logică: 

a -i a a —> —ia 

0 0 1 

0 1 1 

1 0 0 

